
Nikolai Kornejevitš Tšukovski nimi ilmus meie kirjandusse varsti pärast 
Oktoobrirevolutsiooni, 20-ndate aastate alguses. See oli mälestusväärne ja 
paljutähendav aeg. Nende aastate kirjandust iseloomustab kolm iseärasust, ja igaüks 
neist kajastus Nikolai Tšukovski loomingus. Esimene neist oli kõrge kultuur, teine — 
vastutustunne, mille oli esile kutsunud tunnetus kuulumisest suurde vene kirjandusse, 
ja kolmas — range, nõudlik maitse. 

N. Tšukovski kasvas üles kirjaniku perekonnas ja veetis lapsepõlve tuntud vene 
kunstitegelaste ringis. Tema isa majas, kes oli tuntud kriitik, kirjandusajaloolane ning 
poeet, viibisid sageli Majakovski, Bunin, Kuprin, Repin. Siin elasid kõrvuti muusika 
ja maalikunst, poeesia ja kirjanduse ajalugu. Juba noorukieas tegi Nikolai Tšukovski 
läbi hiilgava kirjandusliku kooli. 

Juhtub, et mõni kirjanik saavutab kiire menu, kui tema esimene, kärmesti kirja 
pandud raamat leiab tee lugeja südamesse. Kuid kerge edu kaob kiiresti. Tõeline 
kunstnik peab kallimaks seda, mida ta on saavutanud aeglase visa tööga. See kehtib 

täiesti ka Nikolai Tšukovski, visa ja väsimatu töömehe kohta. Nagu kõik 
kutselised, tõsised kirjanikud veetis ta suurema osa oma elust kabinetis kirjutuslaua 
taga. Kui aga tema töödesse süveneda, siis ilmneb, et ta oli ebatavaliselt reibas 
inimene. Kõige enam huvitasid uue otsingud teaduses, elus ja kirjanduses. Ega siis 
asjata pole tema arvukate raamatute parimad leheküljed pühendatud inimestele, kes 
olid rännakutel, teel. Just see külg tema loomingus on eriti lähedane lastekirjandusele. 
Ta oli mitmekülgne kirjanik, tõlkis luuletusi ja proosat, kirjutas artikleid ja mälestusi. 

Väga tuntud on Nikolai Tšukovski romaan «Balti taevas», mille kirjutamisel 
kasutas ta enda kui sõjakirjasaatja rikkalikke kogemusi. Sõja ajal teenis ta 
lennuväeüksustes. Kuid kunagi ei katkestanud ta sidemeid lastekirjandusega. Võib- 
olla sellepärast, et ta ei lakanud hetkekski armastamast reise ning seiklusi. 

Tugevamini kui kusagil mujal väljendub see armastus raamatus «Fregatijuhid». 
Kogu oma elu jooksul pöördus ta ikka ja jälle selle raamatu juurde, parandades ja 
täiendades seda. 

Mis on fregatt? Ja kes on fregatijuhid? Fregatt on puust laev, mis täielikult sõltub 
purjede käsitsemise kunstist. Maade-avastused, mis muutsid rahvaste saatust, sooritati 
nende laevadega, mis tänapäeva võimsate merehiiglaste kõrval tunduvad abitute 
pähklikoortena. Neid avastusi tegid ebatavaliselt julged, targad ning sitked inimesed. 
N. Tšukovski nimetas neid fregati-juhtideks. 


See raamat James Cookist, Krusensternist, La Perouse'ist ja teistest meremeestest 
pole hea üksnes sellepärast, et on hästi kirjutatud. Ta äratab mõtteid, sütitab kujutlust. 
Kirjanik on maalinud ilmekalt suurte meresõitjate karaktereid ja selgitanud 
harukordse selgusega nende avastuse tähtsust. Selleks polnud tarvis tunda üksnes 
kaheksateistkümnenda sajandi ajalugu, aega, millal elasid tema kangelased, vaid ka 
suurepäraselt teada ja mõista tänapäeva. 

Kuid neist hindamatuist omadustest poleks piisanud «Fregatijuhtide» loomiseks. 
N. Tšukovski oskas köitvalt ning huvitavalt jutustada ja see omadus ilmneb tema 
raamatus erakordse jõuga. Pole kuigi palju neid raamatuid, mida ei suuda käest ära 
panna! «Fregatijuhid» kuulub nende hulka. 

V. Kaverin 


SISSEJUHATUS 


Vaikne ookean mahutab peaaegu pool kõigist maistest vetest. 

Peaaegu pool ekvaatorist läbib Vaikse ookeani. 

Otsi gloobuselt Vaikne ookean ja sa näed, et ta hõlmab peaaegu kogu poolkera. 

Kui Vaikse ookeani ühel kaldal on päev, siis vastaskaldal on öö. Kui ühel kaldal 
on hommik, siis vastaskaldal on õhtu. 

Leidmata oma teel takistusi, puhuvad tuuled seal kuude kaupa ühes suunas. 
Tundmata tõkkeid, hõljuvad seal hiiglaslikud lained. Ookeani heidetud pudel võib 
ujuda sajandeid randa jõudmata. 

Selle mõõtmatu ookeani vetest kerkivad tuhanded saared. Tihedad troopikametsad 
katavad neid ujuvate lilleaedadega sarnanevaid saari. 

Saarte vahel laiuvad hiiglaslikud ookeaniavarused. 

Esimene eurooplane, kes nägi Vaikset ookeani, oli hispaanlane Balboa. 1513. 
aastal maabus Balboa 

oma väikese salgaga Kesk-Ameerika Atlandi-poolsel rannikul ja läks edasi 
sisemaale. Ta ronis mäeharjale ja nägi enda ees tundmatut merd. Hispaanlane tõttas 
selle mere äärde ja relvi ning soomusrüüd maha heitmata astus lainetesse. Seistes 
rinnuni vees, kuulutas ta pidulikult kogu ookeani, mille mõõtmetest polnud tal aimugi, 
Hispaania kuninga valduseks. 

Seitse aastat hiljem, 1520. aastal sõitis Magalhäesi Hispaania eskaader ümber 
Lõuna-Ameerika mandri ja jõudis Vaiksesse ookeani. Kuude kaupa sõitis ta mööda 
ookeani mingit maad nägemata. Mitu korda püüdis ta sügavust mõõta, kuid lood ei 
ulatanud põhja. Ja kuidas olekski Magalhäesi lood põhja jõudnud, kui Vaikse ookeani 
sügavus paljudes kohtades ulatub kümne kilomeetrini! 

Magalhäes ületas Vaikse ookeani Lõuna-Ameerikast Filipiinide saarteni. 
Võitluses filipiinlastega ta tapeti. 

Magalhäesi eskaadrist jõudis Hispaaniasse tagasi ainult üks laev. Purjetades algul 
India, seejärel Atlandi ookeanil, saabus see Euroopasse, sooritades esmakordselt 
inimkonna ajaloos reisi ümber maailma. 

Järgmise kahesaja aasta jooksul sõitsid hispaanlased, hollandlased ja inglased 
korduvalt mööda Magalhäesi rajatud teed. Kuid uued rändurid ei julgenud tuttavast 
teest kõrvale kalduda ja seepärast ei nihkunud Vaikse ookeani uurimine peaaegu üldse 
edasi. 

Hollandi kapten Abel Tasman oli teistest vapram. 

Kaldudes Magalhäesi teest lõunasse, avastas Tasman 1642. aastal Austraalia, 
Tasmaania ja Uus-Meremaa. 


XVII sajandi esimesel poolel hakkasid Vaikset ookeani uurima venelased. Keiser 
Peetri käsul organiseeris Bering Kamtšatkal ekspeditsiooni, et purjetada itta ja uurida, 
kas Aasia on Ameerikaga ühendatud. Ta läbis selle Vaikse ookeani osa, mida praegu 
tuntakse Beringi merena, ja avastas Alaska. Alaskalt tagasi pöördudes hukkus tema 
laev ja ta suri skorbuuti ühel Komandöri saarel, mida praegu tuntakse Beringi saarena. 

Kuid Vaikne ookean tervikuna jäi siiski peaaegu uurimatuks. Ja alles XVIII 
sajandi teisel poolel õnnestus eurooplastel seda tõsisemalt tundma õppida. 

Otsides mugavaid kaubateid ja püüdes vallutada kaugeid 

maid, sooritasid Euroopa meresõitjad Vaiksel ookeanil mitmeid kangelaslikke 
retki. Enamik neist lõppes ekspeditsioonidest osavõtnute hukkumisega. Kuid tänu 
neile sai inimkond teada paljudest tundmatutest maadest. 

Praegu on meil raske ette kujutada, kui keerukas oli suuri fregatte juhtida. Nende 
purjestik koosnes kahesajast osast. Kakssada purje, ja igal neist oli oma ülesanne! 
Tuule muutuse korral tuli neid kõiki ümber seada. Millised tohutud kogemused, 
milline leidlikkus, täpsed teadmised pidid küll olema, et mitte eksida, segi minna! 

Ja kui palju oli tarvis vaprust, et aastate kaupa tundmatutel vetel ekselda, 
teadmata, mis ootab sind silmapiiri taga! Laevade puust kered mädanesid, nende 
põhjad kattusid merikarpidest koorikuga. Sageli ei jätkunud toiduaineid, joogivesi 
lõppes. Tuhanded millid jäid ahtri taha, kuid lained peksid endist viisi pardaid ja vaid 
tähtkujude asendid muutusid taevavõlvil. 

Kõige kõrgemale mastile oli kinnitatud korv, kus istus madrus. Lained kõigutasid 
laeva ja korv kiikus nagu häll. Madrus istus ning vaatas kaugusse, püüdes näha maad. 
Ja lõpuks märkaski ta silmapiiril sinakat udu-riba. Kärmesti ronis ta tekile, karjudes 
rõõmsalt täiest kõrist: 

«Maa!» 

Nii, kild killu kõrvale, avastati uusi maid. Suure ookeani piirjooned muutusid üha 
selgemaks. Ühed meremehed uppusid, teised langesid võitluses ja vaid üksikud surid 
oma kodus. Kuid iialgi ei unusta maailm kartmatuid fregatijuhte. Siin on kuulsaimate 
nimed: kapten James Cook, kapten La Perouse, kapten Adam Johann Krusenstern, 
kapten Dumont d'Urville. 

Neist ongi meie jutustus. 


ESIMENE OSA KAPTEN JAMES COOK JA TEMA KOLM 
REISI UMBER MAAILMA 


POEPOISS James Cook läheb esmakordselt merele 


Kui mõnel Staithes'is sadamas viibival laeval on tarvis merele minna, tõuseb suur 
segadus. Sadam on alati kubinal täis. Laevad seisavad käänulise kivimuuli ääres, 
parras pardas kinni. Kaldalt paistab mastide läbitungimatu mets. 

Et üht laeva välja viia, on tarvis kõik viimseni ümber paigutada. Ega see kerge 
pole. 

Muulile jookseb sadamaametnik, ruupor käes. 

««Mägilane», edasi!» huilgab ruupor. «Seisa «Neptunuse» kõrvale! «Neptunus», 
edasi! Seisa «Västra» kõrvale! «Västar», edasi! Jää «Kartmatu» taha!» 

Ja kõik hakkab liikuma. 


Lõpuks vabaneb must kitsas veeriba, mida mööda sõiduvalmis laev purjetab 
avamerele. 

Nii oli ka 1746. aasta selgel juuniõhtul, kui Staithes'i sadamast väljus söelaev 
«Herkules». Hakkas juba pime- 

hema ja taevasse ilmusid esimesed tähed. Staithesl valged majakesed hääbusid 
kauguses, sulades ühte sinaka kaldaribaga. 

«Herkules» kuulus «Vendade Walkerite» kaubamajale ja purjetas kapten John 
Walkeri ja pootsman Henry Walkeri juhtimisel söelaadungiga Dublini. 

Vana «Herkules» oli «Vendade Walkerite» ainuke laev ja majanduslikult 
mõtlevad vennad pidasid kokkuhoiu pärast sellel vaid kahte madrust. Loomulikult oli 
väikesel meeskonnal raske laeva juhtida ja paljud ennustasid talle kiiret lõppu. Kuid 
meri halastas «Herkulesele» ja alati ülekoormatult, alati räpaselt jätkas ta kurseerimist 
Staithes'i ja Dublini vahel. 

Kapten John Walker oli ihne ning sünge habemik. Mitte millegi poolest ei 
sarnanenud ta oma venna, noore ja lõbusa Henryga. 

Henry Walker armastas raamatuid, milles jutustati kaugetest reisidest. Sageli 
vestles ta vanade meremeestega, kes olid viibinud meretagustel maadel. 

Kui linn pimedusse uppus, laskus Henry trümmi, et veenduda, kas söekotid on 
hästi paigutatud ja kas laeva õõtsumine neid laiali ei puista. John jäi tekile. Veerand 
tunni pärast ronis Henry trümmist välja, tirides käekõrval räbaldunud ning määrdunud 
riietega poissi. 

Poiss oli umbes neljateistkümneaastane. Kaltsude vahelt helkis paljas ihu, 
uudishimulikult vaatasid varbad katkistest saabastest, mustad juuksed turritasid igasse 
ilmakaarde. Tema vasak silm oli paiste löödud ja muutunud tillukeseks säravaks 
piluks. See-eest aga vaatas parem maailma julgelt ning väljakutsuvalt. Poiss sammus 
nii Vapra ning sõltumatu ilmega, et ei saanud aru, kumb kumba talutab — tema Henry 
Walkerit või Henry teda. 

«Vaata, John, mis ma leidsin!» ütles Henry naerdes. «Ronis söekotist välja ja 
teatas, et jääb igavesti meie laevale. Ähvardasin teda üle parda visata, aga poiss ei 
teinud teist nägugi. Ta vastas mulle, et parem on lamada merepõhjas ja vaadata, 
kuidas sinu kohal purjetavad laevad, kui pöörduda Staithes'i kalevikaupmees Sander- 
soni juurde tagasi. Oled sa kunagi niisugust veidrikku näinud? Ausalt, mulle ta 
meeldib!» 

Kuid John tõmbas kulmu kortsu. Mis pagana pärast 

peaks ta piletita reisija Iirimaale vedama? 

«Mis su nimi on?» alustas ta ranget ülekuulamist. «James Cook, söör.» 

«Nii, mister James Cook, nagu ma näen, tahad sa võõrast leiba süüa?» 

«Ei, söör, ma tahan töötada.» 

«Töötada? Mida sa siis teha tahad?» 

«Tahan saada meremeheks!» 

«Meile on jungat tarvis,» tahtis Henry vahele öelda, kuid John vaatas talle selliselt 
otsa, et noormees huulde hammustas. 

«Kas siis sellised imikud kõlbavad meremeheks?» jätkas John veelgi rangemalt. 
«Kas sa oled kunagi merd sõitnud? Ma teid, muidusööjaid, juba tunnen!» 

«Ma ei ole muidusööja ega saa selleks kunagi! Ma õpin kõik ära, söör!» 

John Walkeril läks hing täis, siis aga märkas ta paistes silma ja tal hakkas poisist 
kahju. 


«Kes sind nii ära ehtis?» küsis ta. 

«Mister Sanderson, söör, minu peremees. Ta peksis mind ja ma lasksin jalga. Ma 
ei taha enam poes teenida, tahan Indiasse sõita!» 

«Indiasse?» küsis John Walker. 

«Indiasse,» kinnitas poiss. «Ma tulin dokki, pugesin koos laadijatega laevale ja 
peitsin end trümmi kottide vahele. Hakkan töötama öösel ja päeval,» lisas ta anuvalt. 
«Ma teen kõik, mis te käsite, ainult võtke mind enesega Indiasse kaasa.» 

John Walker muigas esmakordselt. Henry aga lausa hirnus. 

«Nüüd sa, James, kukkusid sisse,» ütles Henry. «Me ei vii sind Indiasse, vaid 
hoopis Iirimaale, Dublini. Indiasse niisugused lamedapõhjalised künad nagu meie 
oma juba ei lähe! Tõsi, ka «Herkulesel» on olnud paremaid aegu. Oma nooruses käis 
ta ka Bergenis, isegi Cadizis, kuid Indiasse ... ei, Indiasse pole ta jalagagi saanud.» 

James oli trööstitu. Ta oli arvanud, et kõik laevad lähevad Indiasse. Nii oli 
rääkinud talle kaks aastat tagasi isa, harimatu sulane. Esmakordselt linna sattunud 
James oli vapustatud laevade rohkusest sadamas. 

«Kuhu need laevad kõik sõidavad,» küsis ta. 

«Indiasse, poju,» vastas isa mõtlematult. 

Sellest hetkest alates unistas poiss sõita ühe niisuguse laevaga Indiasse ... 

Soe ning vaikne öö laskus mere kohale. Henry veenis Johni poissi tööle võtma. 
Sünge John vaikis, kuid süsi tema piibus hõõgus üha heledamalt. 

«Jungata me toime ei tule,» kordas Henry. «See poiss on nagu taevast kukkunud. 
Vana Jackson põeb, mis mastironijat temast, Davis on aga rooli juures kinni. Ja mõtle, 
John, kui odavalt see poiss meil käes on!» 

«Hea küll, proovime,» oli vanem vend lõpuks päri. 

Minuti pärast asetas ta oma raske kämbla poisi õlale ja ütles: 

«Noh, James, asu tööle. Näed seda purje? Seda nimetatakse munsliks. Temast 
kõrgemal pole peale taeva enam midagi. Roni masti otsa ja päästa puri lahti.» 

James vaatas üles ja hirm hakkas tema südant noorima. 

Munsel on laeva kõrgeim puri. Alt paistab ta olevat taskurätisuurune. Näib, nagu 
võiks ta tähed taevast iga hetk laevalaele pühkida. 

Mõlemad vennad jälgisid poissi tähelepanelikult. 

«Ei ta roni, kus sa sellega!» mõtles John. 

«Kas tõesti ei roni,» mõtles Henry, kartes, et talle esimesest silmapilgust 
meeldima hakanud poiss osutub kiidukukeks ning argpüksiks. 

Kuid James Cook langetas pea ja ütles: 

«Kuulan, söör!» 

Ja ta hakkas vante mööda üles minema. 

Ronides ei vaadanud James kordagi alla tekile. Kui ta aga jõudis munselraale ja 
istus kaksiratsa sellele, tundis ta, et pea käib ringi ja sõrmed libisevad mööda rasvaga 
määritud puud. Poiss ajas end sirgu ja vaatas kõrvale. Ta jõuab veel Indiasse, olgu 
selleks tarvis kas või taevasse ronida! 

Pimedus varjas tema pilgu eest mere. 

Raa, millel James istus, justkui lendas õhus. Pimedusest sukeldus mingi merelind 
ja hakkas poisi ümber tiirutama. Kui «Herkules» pisut kurssi muutis, kaldus mast, nii 
et James jäi hetkeks õhku rippuma. 

Lõpuks oli köis lahti päästetud. See pääses ise sõrmede vahelt ja pani plokiratta 
pöörlema. 

James kobas jalaga vandi köisastet ja ronis alla. 


«Ma ütlesin sulle, et ta kõlbab meremeheks,» ütles Henry vennale. 

«Jaa, poisist võib asja saada,» nõustus John, lastes vurrude alt vägeva suitsupilve. 
«Märgi talle palgaks kuus šillingit kuus.» 

Nii läks suur meresõitja James Cook esmakordselt merele. 


Jungast saab kapten 


See polnud tavaline junga. Tema vaba aeg ei möödunud kaardilauas ega kõrtsides. 
Pärast rasket tööd, väsitavat ronimist mööda maste istus James Cook raamatute taha. 
Henry Walkeril oli terve kast vanu raamatuid ja James armastas neid lugeda. 
Kõige enam meeldisid talle raamatud kuulsatest merereisidest. Kogu südamest 

kadestas ta Kolumbust, Magalhäesi, Abel Tasmani. Ka tema oleks tahtnud 
samasuguseid kangelastegusid sooritada. 

India ei veedelnudki teda enam. Selleks ajaks oli see maa juba liiga palju tuntud. 
Nüüd kutsus teda eurooplastele veel täiesti tundmata hiiglaslik avarus, mis laius 
Indiast ida pool Aasia ja Ameerika vahel. Seal asus maailma suurim ookean — 
Vaikne ookean. Ta on nii suur, et võib-olla peituvad tema vete rüpes terved mandrid, 
mida asustavad suured rahvad. Ja James Cook otsustas, maksku mis maksab, reisida 
Vaiksel ookeanil. 

Selleks hakkas ta õppima meresõiduteooriat — teadust, mida nimetatakse 
navigatsiooniks. Peagi märkas John Walker, et James tunneb mereasjandust temast 
paremini. Ja kui noormees sai 22-aastaseks, anti «Her-kulese» juhtimine tema kätte. 
Teda hakati nimetama kapteniks. Cookist sai kogu Britannia noorim kapten. 

1755. aastal kuulutas Inglismaa Prantsusmaale sõja. Cook kutsuti 
sõjaväeteenistusse. Et ta oli meremees, pealegi kapten, määrati ta sõjalaevastikku ja 
talle omistati noorima ohvitseri aukraad. Peaaegu kogu sõja vältel viibis ta Põhja- 
Ameerikas, Prantsuse koloonias Kanadas, mille inglased enesele haarasid. 

Kuid sõda jäi temast kõrvale. Enamiku aja oma Ameerikas viibimisest pühendas 
James Cook St. Lawrence'i jõe faarvaatri uurimisele ja Newfoundlandi ranniku 
tundmaõppimisele. Ta saatis oma uurimuste tulemused admiraliteedile. Selle eest 
omistati talle leitnandi auaste. Londoni geograafiaselts valis ta oma liikmeks. Mõni 
aasta pärast sõja lõppemist oli ta juba väikese sõjalaeva komandör. 

XVII sajandi kuuekümnendate aastate lõpul huvitusid kogu Euroopa teadlased 
planeet Veenuse suurest vastasseisust. Arvutati välja, et see toimub 3. juunil 1769. 
aastal. Selle jälgimine oli võimalik ainult lõunapoolkeral. Geograafiaselts otsustas 
saata ekspeditsiooni lõunameredele. Ekspeditsiooni juhiks pidi olema inimene, kes 
olnuks üheaegselt kohusetruu teadlane ning kogenud meremees. 

Valik langes kapten James Cookile. 


ESIMENE REIS. SAARELT SAARELE 
Banks 


Veenuse vaatluskohaks valiti Tahiiti saar Vaikses ookeanis. Selle saare avastas 
1606. aastal Hispaania kapten Gueirõs. Pärast seda olid meremehed saart eemalt 
korduvalt näinud, kuid keegi polnud tema pinnale astunud. 

XVII sajandi teadlased ei suutnud kuidagi leppida kujutlusega, et peaaegu kogu 
lõunapoolkera on kaetud veega. Nad arvasid, et kui kogu maismaa asuks põhjas, 


mered aga lõunas, siis peaks maakera kaotama tasakaalu ja ümber kalduma. Seda 
arutlust, mis praegu näib naljaka ning lapsikuna, peeti tookord täiesti arukaks. 

Eriti kaitses seda oletust noor andekas geograaf Banks. Saanud teada eelseisvast 
Cooki ekspeditsioonist, esines ta pika kõnega, mis hiljem tõlgiti kõikidesse Euroopa 
kultuurkeeltesse. 

19 


«Hispaanlased avastasid Ameerika, hollandlased Austraalia,» rääkis Banks. 
«Suure Lõunamandri, meie planeedi kuuenda mandri, peavad avastama inglased. Meil 
on häbi teda mitte avastada. Mõtteliselt me isegi võime tähistada gloobusel tema 
asukoha, ja me peame ütlema kapten Cookile: «Ärge tulge tagasi Lõunamandrit 
avastamata!»» 

Otsustati Cookilt küsida, mis ta sellest arvab. 

«Ma usun vaid seda, mida olen oma silmadega näinud, või mida nägid teised 
usaldusväärsed inimesed,» ütles Cook. «Lõunamandrit pole keegi näinud ja ma ei tea, 
kas ta eksisteerib või mitte. Kuid ma purjetan ja vaatan järele. Kui Lõunamanner on 
tõepoolest olemas, siis ma avastan ta.» 

«Võtke mind kaasa!» tegi Banks ettepaneku. «Ma olen veendunud Lõunamandri 
olemasolus ja tahan esimesena teda külastada.» 

Adniraliteet andis Cookile väikese, kuid väga hästi ehitatud sõjalaeva 
«Endeavour». Peale Banksi sõitis kaasa ka astronoom Green, kes pidi koos Cookiga 
vaatlusi toimetama. Haiguste puhuks võeti kaasa noor arst Monkhouse. 

26. augustil 1768. aastal väljus laev Plyrnouthi sadamast. Pool aastat hiljem jäi 
Hoorni neem selja taha ja Cook jätkas teekonda Vaikses ookeanis. 


Tahiiti 

10. aprillil 1769. aastal märgati mastikorvist Tahiiti saart. Eemalt paistis ta 
helesinisest ookeanist võrsunud tumerohelise põõsana. 

Kaharates metsades vulisesid kiired hõbedased ojad. Ümarad künkad kulgesid 
sisemaale, kasvasid, kuhjusid üksteise peale ja liitusid lõpuks kõrgeteks mägedeks. 

«Vaadake, mets põleb!» hüüdsid madrused. 

Kuid nad eksisid, tulekahju polnud, olid vaid purpurpunases õieehtes puud. 
Kaldast pisut eemal tõusis läbipaistvast sügavusest lumivalge vahuga palistatud roosa 
korallriff. 

Kookospalmisalude varjus kükitavatest bambusonnidest jooksid välja poolalasti 
kohvpruunid inimesed ja 

ruttasid võõramaalastele vastu. Nende kannul tormasid koerad. 

Enne ankru heitmist kutsus Cook kogu meeskonna kokku ja pidas neile kõne. 

«Me peame saareelanikele näitama, et oleme nende sõbrad. Siis kohtlevad ka 
nemad meid sõbralikult. Kauplemine nendega annab meile palju rohkem kasu kui 
riisumine.» 

Ta teatas, et iga madrus, kes solvab või varastab midagi saareelanikult, pannakse 
kartserisse. Eriti range karistuse määras ta tulistamise eest. 

«Tulistada võib ainult sel juhul, kui saareelanikud tungivad meile esimestena 
kaüale,» ütles ta. «Ja ka siis peab kõigepealt püüdma olukorda lahendada vere- 
valamiseta.» 

Cook käskis heita ankru ja lubas siis kaldale sõita. 


Tahiitilased võtsid inglasi vastu hirmunult ja umbusklikult. Mõni aasta enne 
Cooki oli käinud Tahiitil laev, mille kapteniks oli keegi Samuel Wallis. Ilma iga- 
suguse põhjuseta hakkas too Wallis kahuritest küla pommitama. Tahiitilased polnud 
valgeid kunagi lähedalt näinud, kuid teadsid juba, et laevad toovad neile surma. 

Cook otsustas iga hinna eest võita tahiitilaste sõpruse. Cook ja Banks võtsid kaasa 
naelu, teraskirveid, punaseid riidetükke, klaashelmeid ja läksid siis kaldale. Nad kut- 
susid pärismaalasi enese juurde, ja kui need kartlikult lähenesid, kinkisid kogu kraami 
neile. Riidetükid ja helmed meeldisid tahiitilastele hullupööra. Kirveid ja naelu nad 
alguses ei puudutanud, sest keegi polnud rauda veel kunagi näinud ja nad ei teadnud, 
mis sellega peale hakata. Kui aga Cook nende silme all puu maha raius ja naeltega 
paari minuti jooksul vana lagunenud piroogi parandas, hakkasid nad raudesemeid 
pidama kõige väärtuslikumaks maailmas ja lunisid neid lakkamatult. 

Tahiitilased kutsusid Cooki enda juurde onni. Nende onnid olid nagu korvid 
punutud bambusest. Välimuselt meenutasid nad kummulipööratud lootsikut. Aknaid 
polnud. Et uksest sisse pääseda, tuli laskuda neljakäpakile. 

Kogu tahiitilaste mööbel koosnes ainult tillukestest 

puupakukestest, mida nad magama heites pea alla asetasid. 

Lee, millel toitu valmistati, asus onni juures lageda taeva all. Seda oli isegi raske 
leeks nimetada, pigem juba kividega ääristatud lõkkeasemeks. 

Banks hakkas tahiiti keelt õppima. Märkide abil küsis ta, kuidas ühte või teist eset 
nimetatakse, ja kirjutas siis vastused märkmikku. Pärismaalased taipasid, milles asi ja 
vastasid küsimustele meelsasti. Peagi koostas teadlane terve sõnastiku. Banks ja Cook 
hakkasid juba tasapisi aru saama, millest tahiitilased omavahel vestlevad, ja suutsid ka 
ise kuidagi nendega mõtteid vahetada. 

Cook otsustas Inglismaa nimel tahiitilastega liidu sõlmida. 

Ta hakkas küsitlema, kas neil mingisugune valitsus ka on. Talle vastati, et neid 
valitseb kuninganna Oberea. Cook võttis Banksi kaasa ja neid juhatati sisemaale. 
Selgus, et seal on teine, hoopis suurem asula. 

Kuninganna loss ei erinenud teistest onnidest millegi poolest. Ka see koosnes 
ainult ühest akendeta toast. Valgus pääses sisse uksest. 

Kuninganna Oberea võttis Cooki sõbralikult vastu, ise lakkamatult naerdes. 
Teistest Tahiiti naistest erines ta vaid selle poolest, et ühe seeliku asemel oli tal seljas 
tervelt neliteist. Tema kõrget seisust võiski otsustada nende seelikute järgi. 

Pidulikult teatas Cook oma diplomaatilisest missioonist. Sõnu purssides ja 
žestidega kaasa aidates püüdis ta kõrgele daamile selgitada, et suure meretaguse riigi 
— Inglismaa — valitsus tahab sõlmida liidu Tahiiti saare valitsusega. Liidu 
eesmärgiks oleks mõlema suurrahva heaolu. 

Oberea naeris kapteni iga sõna järel. Kuid peagi taipas ta, et Cook räägib millestki 
tähtsast. Oma nelja-teistkümnesse seelikusse takerdudes jooksis ta lossist välja ja 
hüüdis kõigest kõrist: 

«Tupia! Tupia!» 

Tupia oli Tahiiti kõrge aukandja. Ta sisenes pidulikult ja tervitas külalisi tähtsalt. 
Cookile meeldisid tema targad ning ausad silmad ja ta selgitas oma tuleku eesmärgi. 
Tupia kuulas tähelepanelikult ning tõsiselt. 

Ta kõõritas laitvalt kuninganna poole, kes vahetpidamata naeru lagistas. 

Kui Cook lõpetas, jäi Tupia mõttesse. 


«Me oleme nõus,» ütles ta viimaks. «Tahiitilased jäävad alati inglaste sõpradeks, 
kui vaid inglased ei hakka oma tiivulistelt saartelt neid mürisevate välkudega tapma.» 

Cook hämmeldus. Ta ütles, et Wallis oli lihtsalt röövel, et Inglise valitsus ei kiida 
tema tegevust heaks, kuigi ta mõistis, et valitsus on enne nõus Wallise kui tema enese 
teguviisi heaks kiitma. 

Lõpuks oli liit sõlmitud. Cook kinkis Tupiale ja Obereale mõned kirved ja kuhja 
värvilisi helmeid. 

Lähenes 3. juuni — Veenuse suure vastasseisu päev. Astronoom Green hakkas 
koos madrustega kaldale väikest observatooriumi ehitama. 

Kui observatoorium oli juba peaaegu valmis, juhtus midagi, mis pidi rändureid 
pärismaalastega peaaegu tülli ajama. 

Green töötas kaldal vaid lõunani ja jättis siis observatooriumi valvama 
kolmekümnemehelise relvastatud salga, keda juhatas leitnant. Pickersgill. Salk oli 
juba pärismaalaste rahumeelsusega harjunud ja madrused, selle asemel et valvata, 
jooksid viimastega võidu, mängisid sikuhüppemängu, laulsid. Püssid segasid neid ja 
nad asetasid relvad rahumeeli seina äärde. 

Üks noor tahiitilane läks püsside juurde ja hakkas neid uudishimulikult 
silmitsema. Püssid meeldisid talle väga, ja ta võttis ühe pihku, et seda paremini näha. 

«Pane käest ära,» karjus leitnant Pickersgill. 

Kuid kas tahiitilane ei saanud aru või siis ei tahtnud sõna kuulata ja hoidis püssi 
käes edasi. Leitnant laskis hoiatuspaugu õhku. 

Tahiitilane hüppas üles ja tormas, püss käes, ummisjalu metsa poole. Pickersgill 
tulistas talle järele ja tappis noormehe. 

Korrapealt kogunes rahvahulk ja ümbritses surnukeha igast küljest. Kostis ema 
valju nuttu. Isa nõudis kättemaksu. Ja kui tulistamist kuulnud Cook kaldale jõudis, 
olid peaaegu kõik tahiitilased juba odadega relvastatud ja valmistusid võitluseks. 

Inglaste õnneks oli kaldal ka Tupia. See võimukandja oli meremeestega 
sõbrunenud, imetles inglaste tarkust ja käis vahetpidamata nende kannul. Nüüd ronis 
ta kivile ja pidas kõne. 

Ta rääkis pikalt ja kaalukalt sellest, kuivõrd kasulik on Tahiiti elanikel inglastega 
kaubelda. Ta arvas siiralt, et need klaashelmed, mida inglased vahetuskaubana 
pakkusid, on tõelised väärisesemed. 

«Tapetud poiss on ise süüdlane,» ütles ta. «Ta varastas ja sai oma teenete järgi.» 

Rahvamass kuulas Tupiat tähelepanelikult ja lõppude lõpuks nõustus temaga. 
Rahumeelsed suhted taastati. Ainult Cook üksi jäi eriarvamusele ja pidas Tahiiti 
noormehe tapmist asjatuks. Ta pani leitnant Pickersgilli kartserisse. 

3. juunil lukustasid Green ja Cook end observatooriumi. Õhust jäi vajaka, kuid 
nad jäid sinna terveks päevaks. Klammerdunult teleskoobi juurde, märkisid nad 
umbses õhus üles kõik, mis võis teadusele huvi pakkuda. 

Samal ajal hulkus Banks mööda saart ja tutvus tahii-tilaste eluga. Ükskord kohtas 
ta mitut purjus pärismaalast ja tundis huvi, mis küll neid purju pani. Peagi taipas ta, 
milles asi. Lagendikul istus umbes viisteist meest ja kõik mälusid mingisuguse taime 
varsi. Kui varred olid süljega küllalt läbi imbunud, sülgasid nad suutäie ühisesse 
anumasse. Pärast aga jõid nad vedeliku, mida nad kavaks nimetasid, ahnelt ära. Siis 
hakkasid nad laulma ning tantsima. 

Tahiiti lustakad sellid pidasid Banksi omaks poisiks. Nad pakkusid ka inglasele 
kavapeekrit ja olid väga imestunud, kui ta keeldus sellest joomast. Banks istus pisut 
kõrvale ja hakkas nende laule kuulama. 

Nad laulsid: 


Mere tagant sõitsid meile tiivulised saared. 

Tiivulistel saartel elavad valged inimesed. 

Valgetel inimestel on palju imeasju. 

Neil on palju koidust kaunimaid ja verest 

punasemaid kangaid. 

Neil on päiksest ja taevast eredamaid 

kuulikesi, mida kaela pannakse. 

Neil on tugevaid teravaid kive, mis teevad 

puud laastudeks. 

On hea olla valge inimese sõber — ta kingib 

sulle palju aardeid. 

On halb olla valge inimese vaenlane — ta tapab 

sind lendava tulevälguga. 

Kuulates neid pikki, monotoonseid helisid, mõistis Banks, et tahiitilastel varem 
valmismõeldud ja väljakujunenud laulud puuduvad. Nad laulsid seda, mis neil pähe 
tuli. Praegu mõtlesid nad valgetest inimestest ja valged inimesed ilmusid ka nende 
laulu. 

Kuid kõige rohkem hämmastasid rändureid Tahiiti saarel nende kalmistud. 
Tahiitilased ei matnud oma surnuid mulda. Nad ehitasid kuhugi läbipääsmatusse 
metsa midagi tellingutetaolist, asetasid kadunu sellele ning pistsid talle ühte kätte 
kivikirve, teise oda. Siis ehitasid nad bambusest varikatuse, mis kaitses laipa vihma 
eest. Mõne päeva jooksul sõid röövlinnud liha ja jätsid järele ainult luud. 
Pärismaalased kartsid oma surnuid ja tõid neile andamiks kookospähkleid ning 
banaane. 

Astronoomilised vaatlused lõppesid. Cook otsustas Tahiitist läände purjetada, et 
selgitada, kas Lõunamanner eksisteerib, ning uurida Austraalia idarannikut. 

Kui tahiitilased kuulsid, et külalised lahkuvad, kogunesid nad kaldale ning nutsid. 
Loomulikult ei väljendanud nutt siirast kurbust. See oli vaid Tahiiti viisakus-reegel, 
mis nõudis, et iga külalist tuleb nutuga teele saata. Ainus, kes siiralt kurvastas, oli 
Tupia. 

«Kuule, Tupia,» rääkis talle Cook. «Sõida meiega. Sa rändad ümber kogu 
maailma, näed niisuguseid imesid, mida ei oska isegi unes näha. Sa oled mulle 
vennaks, elad külluses ja rikkuses. Mõne aasta pärast aga toome sind tagasi. Nõustu, 
Tupia, sõidame!» Tupia ohkas nukralt. 

«Ma sõidaksin meelsasti, kuid mul on kaheteistkümneaastane sugulane — orb 
poiss Tayeto. Kuhu ma ta jätan? Ta sureb minuta siin nälga,» ütles ta. 

«Võta ka sugulane kaasa,» tegi Cook ettepaneku. «Ma panen ta Inglismaal kooli ja 
temast saab haritud mees.» 

Tupia nõustuski. Koos oma käharpäise sugulasega sai 

ta omaette kajuti, mis asus Cooki ja Banksi elupaiga vahel. 

13. juulil hiivas «Endeavour» ankru ning väljus ulgumerele. 


Uus-Meremaa 


7. oktoobril märkasid meremehed hambulist mäeahelikku, mis laius üle kogu 
silmapiiri. 

«Hurraa!» hüüdis Banks. «Lõunamanner!» 

«See on Uus-Meremaa, mille avastas Hollandi rändur Tasman,» ütles Cook. 


«Uus-Meremaa on Lõunamandri osa. Olen selles veendunud!» 

«Eks näe,» vastas Cook. «Ma ei lahku siit enne, kui olen kõik kaldad kaardile 
kandnud ja otsustanud, on see manner Või saar.» 

Uus-Meremaa avastas 1642. aastal Abel Tasman. Ta nägi ainult Uus-Meremaa 
põhjarannikut ja seepärast ei teadnud keegi, kui suur tema avastatud maa on. Oli 
täiesti loomulik eeldada, et Uus-Meremaa on mingi suure mandri osa. 

Kahe päeva pärast heitis «Endeavour» ankru väikese jõe suudmes. Selle kallastel 
kasvas läbipääsmatu mets, mille veerel kõrgusid paljad mustad kaljud. Mida rohkem 
sisemaale, seda kõrgemaks kaljud muutusid ja liitusid lõpuks hiiglaslikeks lumega 
kaetud mägedeks. 

Peagi nähti ka elanikke. Need olid pikad ja lihaselised inimesed. Alasti kehad olid 
tihedalt täis tätoveeritud. Käes hoidsid nad rohelisest kivist hoolikalt lihvitud 
otsikutega odasid ja kirveid. 

Cook käskis kaks paati vette lasta ja sõitis koos Banksi ning relvastatud 
madrusesalgaga kaldale. Inglasi nähes jooksis rahvas laiali. Cooki paat jõudis kaldale. 
Kapten jättis selle nelja junga järelevalve alla ja läks metsa. Teine paat jäi peatuma 
laeva ja ranniku vahel. 

Vaevalt jõudis Cook koos kaaslastega metsa, kui neli maoorit poistele kallale 
tungisid. Nad paiskasid laevapoisid pikali ja valmistusid nendega arveid õiendama. 

Teisest paadist märgati kallaletungi ja anti hoiatuspauk 

õhku. Pärismaalased ehmatasid, kuid märganud, et paugud ei teinud neile 
vähematki kurja, tormasid uuesti jungade kallale. 

Kärgatas uus kogupauk, ja üks pärismaalane varises surnult maha. Tema kaaslased 
pistsid jooksu ning kadusid metsa. 

Kuulnud laske, väljus Cook metsast, asus paati ning sõitis laevale tagasi. 

Ta oli tujust ära, et esimene kohtumine maooridega tapmisega lõppes. Vaen segas 
maa uurimist. Ja kui ta 9. oktoobril nägi kaldal rahvahulka, suundus ta kolme 
relvastatud paadi kaitsel sinna. 

Cookiga koos oli ka Tupia. 

Pärismaalased ei jooksnud laiali, kuid ei söandanud ka läheneda. Tupia pöördus 
nende poole tahiitikeelse kõnega. Cooki suureks hämmastuseks said maoorid sellest 
aru. Selgus, et Uus-Meremaa keel sarnaneb Tahiiti keelega. Cook oli rõõmus, et Tupia 
soodustas tema suhteid Uus-Meremaa elanikega. 

«Me ei tulnud teie juurde mitte sõja, vaid rahuga,» rääkis Tupia. «Meil on vaja 
teilt saada joogivett ning toitu. Kuid ärge kartke, me ei taha teilt midagi muidu. Me 
maksame kõige eest heldelt. Te saate meilt kirveid, mis on kõvemad kui teie kaljud,» 
ja ta vehkis pea kohal teraskirvega. «Meil on kallihinnalisi kuulikesi, mis teevad teid 
kaunimaks,» ta näitas oma rinda ehtivaid klaashelmeid. «Meil on punast riiet, mida 
kardab ka kõige käredam öökülm.» 

Tupia kõne meeldis maooridele ja nad astusid julgelt meretaguste võõraste juurde. 
Cook kinkis igale helmekee ja palus laevale sõita. 

Näis, et kõik läheb nagu lepse reega. 

Kuid äkki läks üks maoori astronoom Greeni juurde, haaras temalt tupest pistoda 
ning pistis jooksu. Green laskis talle haavlitega selga. Kuid pärismaalane jõudis juba 
kaugele ja haavlid ei teinud talle häda. Cook veenis Greeni jätma see asi kus see ja 
teine, et poleks asjata verevalamist. Kuid samal hetkel tulistas doktor Monkhouse ja 
põgenik varises surnult maha. Green läks surnu juurde ja võttis temalt oma pistoda. 

Maoorid sööstsid rünnakule. Vehkides kirvestega, tungisid nad rivikorras 
inglastele kallale. 

Madrused tulistasid. 

Mõned maoorid kukkusid, teised tormasid jõkke ning ujusid teisele kaldale. 

Nähes, et ka seekord ei õnnestu tal pärismaalastega heaga kokkuleppele jõuda, 
otsustas Cook laevale tagasi pöörduda. 

Paadid sõitsid laeva poole. Kaks maooride piroogi püüdis nende teed läbi lõigata. 
Üks neist sõitis mööda, teine aga lähenes vapralt paatidele. 

Tupia proovis läbirääkimistesse astuda. 

«Ärge kartke,» hüüdis ta. «Me ei tee teile kurja!» 

«Me ei kardagi!» vastasid maoorid, ja heitsid seitse oda inglaste poole. 

Kaks madrust said kergelt haavata. 

«Kuradi koerad! Andke pihta!» hüüdis keegi. 

Kärgatas kogupauk, ja seitse maoorit langesid läbilastud peadega oma piroogi 
põhjale. 

Suurivaevu õnnestus Cookil ülejäänud kolme raevunud meremeeste käest päästa. 
Nad võeti vangi ja viidi laevale. 

Cook kostitas neid, andis magusat viina, kinkis helmeid, riiet ja kirveid. Kuid 
vangid suhtusid kõigisse vaenulikult, keeldusid Tupiaga vestlemast, ja kui neid õhtul 
kaldale toimetati, hakkasid nad eemalduvaid paate kividega loopima. 

Nad armastasid oma maad ega usaldanud võimsaid võõramaalasi. 


Kas manner või saar! 


Cook arvas, et kauemaks siiajäämine on mõttetu ning suundus piki rannikut põhja 
poole. Kogu meeskond tahtis teada, kas nad avastasid Lõunamandri või on siis Uus- 
Meremaa üks arvututest Vaikse ookeani saartest. 

Vaevaliselt liikus «Endeavour» vastutuult põhja poole. Kaldale mindi ainult vee 
järele, kusjuures välditi elanikega kokkupuutumist. Kuid eemalt oli näha külasid ja 
väikesi kindlusi, mida maoorid nimetavad «i-pu'ks». Need palkidest püsttaradega 
kindlused olid ehitatud kaljudele. 

Öösiti heitis laev ankru mõnesse lahte, mida siin oli 

ohtrasti. Kohe kogunesid kaldale maoorid, kes süütasid lõkked, tantsisid sõjatantse 
ning needsid võõramaalasi. Algul segas kära inglasi magamast, hiljem aga harjuti 
sellega. Ainuüksi Tupiat häirisid ähvardused, ja igal õhtul pidas ta maooridele 
kõnesid. 

«Katsuge vaid kaldale tulla! Me lööme teid kõiki maha!» karjusid maoorid talle 
vastu. 

«Me ei taha teiega vaielda,» vastas Tupia kaalukalt. «Kallas on ju teie. Kuid miks 
te solvate meid? Me asume ju merel. Meri pole ei teie ega meie oma. Ja lahingut 
pidada teiega pole meil lusti. Meil pole ju mingit põhjust tülitseda.» 

Selliste kõnedega ajas ta maoorid nii vihale, et need võtsid ette hulljulge 
kallaletungi, ööpimeduses lähenes «Endeavourile» piroog ja mõned sõjamehed 
ronisid tekile. Nad tahtsid Tupiat tappa, õnneks aga oli see millegipärast alla läinud. 
Tupiat leidmata vangistasid pärismaalased tema sugulase Tayeto, paiskasid ta piroogi 
ning viisid kaldale. Poisike nuttis. Tema nuttu kuulsid vahimadrused ja avasid tule. 
Täpne lask tabas üht röövijat. Kasutades segadust, hüppas väike tahiitilane vette ja 
ujus laeva juurde. Mõne hetke pärast oli ta juba oma onu embuses. 


Sõitnud ümber Uus-Meremaa põhjaneeme, pöördus laev mööda läänerannikut 
lõunasse. Siin olid väheasustatud paigad, inimesed sõbralikumad, ja rändurid võisid 
vabalt kaldal jalutada. Ühe jalutuskäigu ajal ronisid Cook ja Banks kõrge mäe tippu. 
Siit avanes vaade kogu maale. 

«Vaadake,» hüüdis Cook. «Meid ümbritseb igast küljest vesi! Me oleme saarel! 
Kus on teie Lõunamanner?» 

Banks vaatas teraselt silmapiiri. Ja äkitselt nägi ta lõunas lumega kaetud mäetippe. 

«Jah, me oleme saarel,» ütles ta. «Kuid saar on vaid kolmest küljest veega 
ümbritsetud. Neljandat külge uhub ainult kitsas väin. Väina taga aga asub Lõuna- 
manner.» 

Cook mõtles, et võib-olla on Banksil õigus. Sest äkki asubki see saar 
Lõunamandrist niisama kaugel kui Inglismaa Euroopast? 

Banksi teade lõunas nähtud suurest mägismaast ajas laevas kõik kihevile. Et see 
on Lõunamanner, ei kahelnud 

keegi. Ja Cook tundis, et temagi nakatub üldisest usust. 

Täispurjedes sõitis laev lõunasse. 8. veebruaril 1770. aastal jõudis ta väina. Cook 
tegi ettepaneku nimetada see Banksi väinaks. 

«Nägi ju Banks teda esimesena,» rääkis ta. 

Kuid Banks keeldus kategooriliselt. Ta tahtis, et seda nimetataks Cooki väinaks. 
Ja et sellega nõustus kogu meeskond, pidi kapten järele andma. 

Cooki väina mõlemad kaldad olid tihedalt asustatud. Nähes laeva, kogunesid 
maoorid gruppidesse ja heitsid vette odasid ning kive. 

Kuid Cook ei peatunud. Läbinud väina, suundus ta uuesti lõunasse ja läks mööda 
tundmata maa idarannikut. 

Pärituul kandis täispurjedes laeva kiiresti edasi. Inimesi polnud näha. See maa oli 
veelgi süngem kui too, millele rändurid varem olid ringi ümber teinud. Hiiglaslikud 
mäed ulatusid otse rannikule. Orge ei olnud. Ainult kitsad kuristikud lahutasid üht 
mäge teisest. Mäenõlvu kattis roheline taimestik — need olid läbipääsmatud metsad, 
mäetippudel helkis lumi. 

9. märtsil pöördus kallas järsult paremale, läände, järgmisel päeval aga põhja. 
Tähendab ka see on saar. Sõites piki läänerannikut, pöördus laev tagasi Cooki väina. 

«Loodan, et te praegu veendusite, Banks, et Uus-Meremaal pole Lõunamandriga 
midagi pistmist,» ütles Cook. «Ta koosneb kahest saarest.» 

«Tean, tean,» katkestas teda Banks. «Põhjasaare avastas Tasman, lõunasaare teie. 
Kuid kust te teate, et Lõunamanner ei asu lõunasaarest lõuna pool?» 

Cook jäi mõttesse. 

«Ei, see pole võimalik,» ütles ta. «Kas te märkasite, kui pikad ning ühtlased lained 
veerevad vastu Uus-Meremaa lõunaneeme? Sellised lained on pärit ainult avamerelt. 
Iga kogenud meremees ütleb teile, et lähedal pole mingisugust maad.» 

Austraalia 


Pärast Uus-Meremaalt lahkumist jätkas Cook teekonda läände. Ta pidi uurima 
Austraalia idarannikut. Tänu Abel Tasmani ja veel mõnede Hollandi meremeeste 
uurimustele olid mandri lõuna- ja läänerannik mingil määral tuntud. Kuid idarannik 
oli eurooplastele veel täiesti tundmata. Arvati, et see asub kusagil Uus-Meremaa 
läheduses. 

Nädal möödus nädala järel, kuid maad polnud ikkagi näha. Ja alles kuu aega 
pärast Cooki väinast lahkumist, 19. aprillil 1770. aastal nägid meremehed silmapiiril 


kitsast kaldariba. Austraalia oli tublisti väiksem, kui Euroopa teadlased oletasid. Uus- 
Meremaast lahutas teda hiiglaslik veeväli. 

Cook leidis sobiva lahe, heitis ankru ja sõitis kaldale. Seal seisis umbes 
nelikümmend tumedanahalist alasti inimest. 

Nad ei teinud laevast väljagi. Kui aga paat kalda lähedale jõudis, jooksid nad 
laiali. Ainult kaks puu-odadega relvastatud uljaspead jäid paigale. Nad karjusid 
sõjakalt ning ähvardavalt. Cook imetles nende vaprust — oli ju paadis viisteist meest. 
Ta selgitas märkide abil, et valgetel on kõige rahumeelsemad kavatsused, et neil on 
tarvis ainult joogivett. Kuid mõlemad jonnakad austraallased ei tahtnud seda kuuldagi 
ja hakkasid paati kividega loopima. Pootsman sai kiviga pihta ja tulistas ühele 
haavlitega jalga. 

Nüüd põgenesid mõlemad. Kui aga meremehed kaldale jõudsid, tulid 
pärismaalased suurte puukilpidega varustatult metsast välja. Cook viskas neile naelu 
ning helmeid, aga asjata. Pärismaalased ei pidanud kingitusi mikski ja ähvardasid 
endiselt. Alles uus haavlilaeng sundis neid meremehi rahule jätma. 

Nüüd võis Cook takistamata minna, kuhu tahtis. Ta mõtles selle üle, kas poleks 
inglise koloniste võimalik Austraaliasse asustada. Pinnas koosnes seal mustmul-last ja 
oli ilmselt väga viljakas. Mahlakas rohi lausa ootas loomakarju. Veerikas jõgi kubises 
maitsvatest kaladest. Metsad olid hõredad, kuid eukalüptid väga kõrged ning jämedad. 
Ohk helises linnuhäältest ja ranniku liivaribal oli näha mingisuguste loomade jälgi. 

Hoolega üüris Cook maad ja jäi oma avastustega ülimalt rahule. 

Kuid elanikega ei õnnestunud tal kuidagi suhteid luua. Kord kohtas ta metsas 
pärismaalasi, üritas nendega juttu ajada, kuid tema lähenemisel jooksid nad laiali. 
Cook püüdis kaks väikest tüdrukut kinni ja mähkis nad pealaest jalatallani 
mitmevärvilistesse helme-keedesse, et sellega täiskasvanute poolehoidu võita. Kui aga 
tüdrukud minema lasti, loopisid nad pärlid minema ja pistsid punuma. Siis hakkas 
Cook kirveid ja naelu jätma nendesse kohtadesse, kus austraallased käisid. Kuid nood 
ei puudutanudki kingitusi. 

Varustanud end värske veega, hiivas laev ankru ja siirdus piki ranniku äärt põhja 
poole. 

See oli igav purjetamine. Austraalia on väga üksluine. Madalate mägede ühtlane 
hari sulges silmapiiri. Mäed meenutasid Cookile Lõuna-Wales'i mägesid, ja ta nime- 
tas selle maa Uus-Lõuna-Wales'iks. Püüdlikult koostas kapten Austraalia ranniku 
täpset kaarti ja kandis sellele iga neeme, lahe, iga rannikuäärse saarekese. 

25. mail ületas laev Kaljukitse pöörijoone ja jõudis mõõdukast kliimast 
troopilisse. Mõni päev hiljem nägi Banks kaldal jalutades veidrat looma, kellel oli kott 
kõhu peal. Ta oli esimene eurooplane, kes nägi kängurut. Kukrutes kannavad 
kängurud oma poegi. 

Reis piki Austraalia rannikut oli küll kurnav, kuid kulges seni õnnelikult. Ja mitte 
ükski meremees ei aimanud, milline oht neid peagi varitseb. 


Hukkumise äärel 


«Sada kakskümmend! Sada kaheksateist! Sada kakskümmend kolm!» hüüdis 
madrus, kes mõõtis loodiga sügavust. 

Juba kuus tundi sõitis laev leetseljakute ja veealuste kaljude vahel, suutmata sealt 
väljuda. Meeskond oli pidevast kursivahetusest, alalisest võitlusest tuulega, mis 
kandis laeva mürisevate murdlainete poole, piinatud. 


Kell kümme õhtul ei ulatunud lood enam põhja ja 

kõik ohkasid kergendatult. Cook andis käsu siirduda avamerele ja läks oma 
kajutisse. 

Pool tundi hiljem karjatas mõõtmist ikka veel jätkav madrus hirmunult: 

«Sada seitse jalga!» 

Ja enne kui ta jõudis loodi uuesti merre lasta, kostis läbitungiv krigin, murduva 
puu ragin ning laev peatus. Purjed paisusid nagu hiiglaslikud põied ja laev kaldus 
küljele. Parem parras rüüpas peaaegu vett. 

Poole minuti pärast seisis Cook liuskjal laevatekil. 

«Kõik purjed maha!» käskis ta. 

Purjed rehviti, kuid laev ei läinud loodi. Ta oli kiilutud veealuse rifi lõhesse. Kivid 
tungisid laeva puu-voodrisse ja polnud sugugi lihtne nende tangide vahelt välja 
rabelda. 

Doktor Monkhouse tuli Cooki juurde. 

«Oodake tõusu, söör,» soovitas ta. «Tõus tõstab meid üles ja vabastab.» 

«Praegu on tõusu kõrgmoment!» hüüatas Cook. «Sellele järgneb ainult mõõn.» 

Monkhouse taipas, et laskis mööda. Kuid Cook unustas tormaka doktori 
sedamaid. «On vaja laeva iga hinna eest kergendada,» mõtles ta. 

«Kahurid üle parda!» käskis ta. 

Üheksa kahurit laksatasid vette. Piisad tõusid masti-tippudeni. Kuid laev ei 
liigutanudki. 

«Kallake joogivesi välja!» karjus kapten. 

Tünnid veeretati laevalaele ja suure vaevaga hangitud joogivesi voolas merre. 
Kuid juba algas mõõn ja iga lootus enne päevast tõusu vabaneda oli kadunud. 

Oma olukorra tõelist õudust taipasid meremehed alles hommikuvalguses. Lained 
peksid laeva vastu kive ja see purunes üha enam. Ümberringi ujusid kiilu- ja 
voodritükid. Tarvitses vaid tuulel pisut tõusta, kui paarikümne minuti pärast jäänuks 
laevast ainult pilpad järele. 

Cook saatis puusepa trümmi. Ta kartis, kas pole põhjas äkki auk. Veidi aja pärast 
pöördus puusepp tagasi, näost valge nagu lubi. 

«Söör, seal on vesi!» kähises ta. 

«Algas!» mõtlesid meremehed, kuid keegi ei lausunud sõnakestki. 

Cook läks ise trümmi. Kastid ja tühjad tünnid ujusid mustavas vees, mis aeglaselt, 
kuid pidevalt tõusis. 

«Pumpade juurde!» käsutas Cook ja sulges end kajutisse. 

Kaks pumpa hakkasid sogast vett ookeani kallates kriuksuma. Madrused 
moodustasid kolm meeskonda, kes pumpasid vahetpidamata. 

Lõpuks saabus päevane tõus, kuid ei toonud vabanemist. Ta oli öisest tunduvalt 
madalam ja suutis laeva ahtrit vaid pisut kergitada. 

Kella kuue ajal hakkas vesi trümmis uuesti tõusma. Ka kolmas pump tuli töösse 
rakendada. Neljas tagavarapump oli rikkis. Cook käskis selle üle parda heita. 

Meremehed olid surmväsinud. Iga seitsme minuti järel vahetati pumbameeskondi. 
Ohvitserid astusid väsimusest kukkunud madruste asemele ja töötasid kõigiga 
võrdselt. Keegi ei nurisenud. Kõik mõistsid, et nende ainus pääsemine on selles 
piinarikkas töös. 

Saabuvas hämarikus tuli Banks Cooki juurde. 

«Kas te loodate kaljult vabaneda?» küsis ta. 

«Loodan,» vastas Cook. «Öösel tuleb väga kõrge tõus.» 


«Austraalia rannik on meist kaheksa miili kaugusel,» ütles Banks. «Kas niisuguse 
suure lõhega võib laev kaldani jõuda? Praegu on kalju nagu kork augus, kui me aga 
vabaneme ...» 

Cook vaikis. 

«Paatidesse mahub ainult pool meeskonda,» jätkas Banks. «Ülejäänud on 
määratud hukkumisele. Mida me teeme?» 

«Mida meil siis üle jääb?» küsis Cook vastu. «Teie ja mina? Meie jääme laevale.» 

Kuid Cook mõistis, et see pole olukorrast väljapääs Ka kõik madrused ei mahu 
paatidesse. 

Ja mis ootab neid, kel õnnestub jõuda Austraalia rannikule? Elu kodumaast ning 
lähedastest eemal. Kuid tulgu mis tuleb. Seni aga on vaja töötada. 

Cook läks pumba juurde, kääris särgikäised üles ja hakkas koos väsimusest 
oimetute madrustega pumpama. Nüüd vahetusid meeskonnad juba iga viie minuti 
järel. Kui vahetus lõppes, heideti sinnasamasse pikali 

ja lamati end liigutamata seni, kuni järjekord taas saabus. 

Algas tõus. Veetase saavutas juba päevase tõusu kõrgeima seisu, kuid kerkis 
edasi. Kõik paadid lasti merre ja kinnitati köitega ahtri külge, et laeva kaljult ära 
pukseerida. 

Üha aeglasemalt tõusis vesi. Laev liigatas. 

Hurraa! Tekk vajus õigesse asendisse. Laev kõikus sujuvalt lainetel. 

Aerud laksatasid paatidest vette. Köied tõmbusid pingule ja, ahter ees, roomas 
laev kaljult alla. Nüüd on kiilu all sügav vesi. Nad on vabad! 

Silmapilk olid kõik purjed üleval. Kuid tuult peaaegu polnud. Purjed rippusid 
nagu tühjad kotid vaevu-vaevu laperdades. Aeglaselt liikus laev ranniku poole. 

Esimesed kümme minutit olid meremehed vaimustuses. Rõõmsalt embasid nad 
üksteist. Isegi pumbad loksusid lustakamalt. Kuid peagi märgati, et laev lömitab 
kuidagi veidralt, et tekk pole merest enam nii kõrgel nagu varem. Vaadati trümmi ja 
siis mõisteti oma olukorra kogu tõsidust. 

«Söör,» ütles doktor Monkhouse Cookile. «Veerand tunni pärast tungib vesi 
kajutitesse.» 

«Ma tean seda isegi,» vastas Cook. 

«Söör,» jätkas arst. «Ma mõtlesin järele, kuidas auku kinni katta.» 

Doktor jutustas oma plaani Cookile ja minuti pärast laotati tohutu suur vana puri 
tekile. Arst määris selle vedela sõnnikuga kokku. Sõnnik saadi sulust, kus elasid 
Tahiitilt ostetud sead. Sõnnik kaeti tihedalt takkudega, ja kui need olid kuivanud, lasti 
laialilaotatud puri parda taha ja tõmmati laeva alt läbi. Auk imes purje enese külge ja 
lekk peatus. Pumbad jätkasid tööd ning laev hakkas tasapisi kerkima. 

Koidikul heideti ankur suure jõe suudmesse. 


Tulekahju 


Kuid rändurite õnnetused polnud veel lõppenud. Laev oli palju hullemas 
olukorras, kui seda algul arvata võis. Augu parandamisest ei piisanud. Kogu põhi oli 
hõõrdunud, paiguti polnud ta paksem kui saapatald. 

Kõigele lisaks puhkes laeval skorbuut. Skorbuut on haigus, mis tekib värske toidu 
puudusel. Uus-Meremaalt lahkumisest saadik sõid meremehed ainult kuivikuid ja 
soolaliha. Veealusel kaljul veedetud piinarikas öö riisus nende viimased jõuvarud. 


Eriti piinles Tupia. Olles juba lapsepõlvest harjunud värske puuviljaga, ei võinud ta 
enam soolaliha ning kuivikuid nähagi ja vedas veel vaevu jalgu järele. 

Cook saatis kohe salga puuvilju ning köögivilju tooma ja jahti pidama. Selgus aga, 
et sellest Austraalia osast polnud midagi saada. Kõikjal laius vaid liiv, kuivanud rohi 
ning kuumusest närbunud mets. Salk pöördus tagasi, saagiks ainult suur meremollusk. 

Rohked paljaste jalgade jäljed liival kinnitasid, et maa on asustatud. Tõepoolest, 
varsti pärast telkide üleslöömist ilmusid mõned austraallased, kes sarnanesid täpselt 
nendega, kellega rändurid juba varem olid kokku puutunud. Nad ei tundnud inglaste 
vastu mingit huvi. Cook kinkis neile helmeid ning kirveid, kuid nad viskasid need 
kohe maha. Nad pidasid väärtuslikuks ainult seda, mida võis süüa. Toit oli neile 
tähtsaim maailmas. 

Toidu pärast puhkes neil ka eurooplastega tüli, mis pidi peaaegu maksma Cooki ja 
tema kaaslaste elu. See juhtus nii. 

Kord õnnestus mõnel madrusel kaks suurt kilpkonna püüda. Cook rõõmustas 
väga. Ta arvas, et värske liha võib skorbuudihaigeid aidata. Äkitselt aga haarasid 
austraallased sõnagi lausumata ühe kilpkonna ja tassisid selle metsa. Loomulikult 
võeti kilpkonn neilt ära. Austraallased olid väga imestunud ja selgitasid, et nad 
tahavad süüa. Cook käskis neile anda kuivikuid, mida leidus laeval külluses. 
Austraallased pugisid oma kõhud täis. Söönud ning roidunud mehed tõusid püsti, 
vinnasid kilpkonna endile uuesti selga ja lonkisid aeglaselt metsa poole. 

See tegi inglased ühtaegu tigedaks ja pani naerma. Kilpkonn võeti uuesti ära. 
Austraallased solvusid. Jooksnud lõkke äärde, kus puusepp laeva tihtimiseks tõrva 
keetis, haarasid nad põlevaid tükke ja süütasid laagri ümber kasvava rohu. 

Nüüd käskis Cook tulistada. Kuid oli juba hilja. 

Kõrge kuivanud rohi põles nagu küünal. Meretuul õhutas leeki, mis ümbritses 
meremehi juba igast küljest. 

«Vee äärde! Laevale!» karjus Cook. 

Kuid kõik tormasid kasutagi kõigest vä est vee poole. 

Leek ei jäänud neist sammugi maha. Õnneks tõkestas liivaluide leegi tee ja mehed 
jõudsid õigel ajal merre hüpata. Viie minuti pärast olid nad juba laeval. 

Ebatavalise kiirusega levis tulekahju mööda rannikut. Põlesid aasad, saja-aastased 
eukalüptid prantsatasid põlevate tõrvikutena vastu maad. Tuli levis nõost nõkku, 
õhtuhämaruses aga roomas juba mööda metsaga kaetud mäenõlvu üles. Hommikuks 
oli tulekahju jõudnud silmapiirile. 

Neli ööpäeva istusid meresõitjad laeval, vaadeldes kogu maad haaranud tulemerd. 

«Meeletud!» ütles Banks, meenutades austraallasi, kes ühe kilpkonna pärast 
päästsid selle vallale. «Nad põlesid ju kõik elusalt!» 

Kui aga suitsupilved hääbusid, nägi Cook läbi pikksilma kaugel merel 
kokkuköidetud puutüvesid, millel austraallased rahulikult istudes õngitsesid. 


Ainulaadne merereis 


Lõpuks oli laev kuidagimoodi parandatud. Oli vaja teele asuda. 

Kahjuks ei võinud Cook Inglismaale pöördumisele isegi mõelda. Kurnatud 
meeskond poleks nii pikka teekonda talunud, pealegi vajas laev tõelist remonti. Cook 
otsustas minna lähimasse kohta, kus elavad eurooplased, — Jaava saare Hollandi 
koloonia pealinna Bataaviasse. 


Et mitte uuesti rifile sattuda, saadeti merele paat, et koostada kõikide leetseljakute 
ning karide kaart. Paat pöördus tagasi alles kahe päeva pärast ja ei kuulutanud midagi 
rõõmustavat. 

Selgus, et mööda kogu Austraalia idarannikut kulgeb veealune korallbarjäär, mis 
tõkestab tee ulgumerele. See barjäär eraldas neid muust maailmast nagu vangimaja 
müür. 

Algas rändude ajaloos ainulaadne merereis. Meremehed läbisid kolmsada 
kuuskümmend milli, mõõtes iga minut loodiga põhja. Laev liikus mööda kitsast riba 
kalda ja korallrifi vahel põhja poole. Loendamatud leet-seljakud kulutasid laeva nii, et 
kõik selle vanad haavad avanesid. Trümmis tõusis vesi kaksteist tolli tunnis, ja 
skorbuudihaige meeskond pidi ööd kui päevad vett pumpama. 

Kui nad lõpuks korallrifist möödusid, seisis meremeeste ees uus raske ülesanne. 
Nende teed tõkestas Uus-Ginea rannik. Tol ajal ei teatud, kas Uus-Ginea on saar või 
Austraalia mandri osa. Viimasel puhul oleksid nad pidanud ümber Uus-Ginea sõitma. 
See aga oleks nende teed palju pikendanud ja Cook otsustas otsida väina Uus-Ginea ja 
Austraalia vahel. 

Väin leitigi ja kahe nädala pärast sõitis «Endeavour» juba Indoneesia saarestikus. 
Siit oli lihtne puuvilju hankida ja skorbuut hakkas vaibuma. Kuid laevale ilmus uus 
hirmus külaline — malaaria. Purjekas oli nagu haigla. Ka terved olid nii jõuetud, et 
neil ei jätkunud jõudu haigete põetamiseks. Et õnnetus oleks täielik, haigestus laeva 
ainuke arst kirurg Monkhouse malaariasse ja suri mõne päeva pärast. Tupia ja Tayeto 
ei tõusnud enam koist. Ka Banksi elu oli ohus. Ainult erakordne tahtejõud päästis 
Cooki. Peaaegu igal ööl heideti järjekordne laip üle parda. 

Kui laev lõpuks Bataavia sadamasse saabus, polnud kedagi, kes oleks purjesid 
rehvinud. 

Bataavia oli suur linn Jaava saarel. Praegu nimetatakse teda Djakartaks ja ta on 
Indoneesia pealinn. Cooki ajal oli Jaava saar nagu kogu Indoneesiagi hollandlaste 
valduses ja linnadel olid hollandi nimetused. Rõõmuga vaatasid kurnatud rändurid 
kahekorruselisi kivimaju, sillutatud tänavaid ja kõrgeid kirikuid. Meeskond lahkus 
laevalt ja asus linna parimasse hotelli. Nende tormide ja leetseljakutega vapralt 
võidelnud laev anti heasse dokki remonti. 

Tupia tervis oli juba palju parem, ta jalutas mööda linna ja vaatles väärikalt kõike 
uut. Ta ei unustanud, et oli kodumaal tähtis isik, ega tahtnud võõramaalastele oma 
imestust avaldada. Kuid Cook nägi tema näost, et ta on linna suursugususest sügavalt 
vapustatud. 

«Miks kannavad siin kõik isemoodi riideid?» küsis ta kord Cookilt. 

«Sellepärast et siia on sõitnud inimesi erinevatest maadest, erinevatel maadel aga 
riietutakse isemoodi,» vastas Cook. «Hollandlastel on oma riietus, malailastel oma, 
inglastel jälle hoopis kolmandat moodi.» 

«Ka mina tahan olla riietatud nii nagu minu kodumaal,» ütles Tupia, võttis 
madruseriided ära ja pani selga tahiiti rõivad. 

Talle ei meeldinud, et valged oma orje — malailasi — julmalt kohtlesid. 

«Kas te ka tahiitilastega samamoodi teete?» küsis ta, nähes, kuidas turske 
hollandlane sundis nuudiga raske vankri ette rakendatud nelja orja. 

Algul, pärast Bataaviasse jõudmist, oli kõikidel haigetel parem. Kuid mõne päeva 
pärast malaaria taastus. Surm sai igapäevaseks külaliseks. Ka väike Tayeto suri. Paar 


päeva enne Bataaviast lahkumist suri Tupia. Talle polnud antud näha Inglismaad, 
kuhu ta nii kangesti igatses. 

Edasine reis kulges juba hästi tuntud meredes. Sõitnud ümber Aafrika lõunatipus 
asuva Hea Lootuse neeme, jõuti Atlandi ookeanile. 12. juunil 1771. aastal, pärast 
peaaegu kolm aastat kestnud eemalolekut, saabusid rändurid Inglismaale. 


TEENE REIS. LÕUNAMANDRI OTSINGUD 


Uuesti teel 


Cooki nimi kandus üle kogu Inglismaa. Kõikides ajalehtedes ilmusid temast 
kirjutised. Tema reisi kirjeldavaid raamatuid osteti lennult ja tõlgiti paljudesse 
keeltesse. 

Kogu õpetatud maailm oli kihevil. Astronoomid arutasid tema tähelepanekuid 
Veenuse vastasseisust, botaanikud uurisid kaasatoodud taimi, zoolooge huvitasid 
Austraalias nähtud loomad, geolooge Vaikse ookeani saarte tekkimise probleem, 
etnograafe maooride keel ja kombed. 

Kuid kõige enam olid erutatud geograafid. Juba ammu polnud nad saanud nii 
väärtuslikke andmeid. Austraalia ja Uus-Meremaa rannikute kindlaksmääramine 
kustutas ühe hoobiga tohutu «valge laigu» kaartidelt. Ja kas 

polnud Uus-Ginea ja Austraalia vahelise väina avastamine hiiglaslik avastus!1 

Kõige enam aga hämmastas teadlasi, et Cook polnud leidnud Lõunamandrit. 
Nende arvates pidi Lõunamanner asuma nimelt seal, kus «Endeavour» oli viibinud. 

Londoni geograafiaseltsi istung oli äärmiselt tormiline. 

«Lõunamandrit pole!» kinnitasid ühed. «Kapten Cook tõestas seda!» 

«Lõunamanner eksisteerib!» väitsid teised. «Kui teda poleks, kaotaks maakera 
tasakaalu ja vajuks küljeli. Kuid Lõunamanner on neist kohtadest, mida kapten Cook 
külastas, lõuna pool. Kui see vapper rändur oleks pärast Uus-Meremaalt lahkumist 
võtnud kursi lõunasse, oleks ta praegu Kolumbusest kuulsam.» 

Inglise valitsus tahtis tundmatut Lõunamandrit iga hinna eest avastada. Kes teab, 
milliseid rikkusi võis tema põu varjata, milliseid kasumeid tuua kaubandus maa 
päriselanikega! 

Ja Admiraliteet otsustas uue ekspeditsiooni teele saata. Selle ülesandeks oli jõuda 
võimalikult kaugele lõunasse. Ainuke, kes võis ekspeditsiooni juhiks olla, oli kapten 
Cook. 

Seekord anti tema käsutusse juba kaks suuremat laeva. Cook ise sõitis 
«Resolutionil», «Adventure'i» kapteniks oli Furneaux. 

Cook pidi võimalikult lõunapooluse lähedalt ümber maailma sõitma. Talvel aga, 
kui ta tahes-tahtmata peab troopikasse siirduma, võis ta Vaikse ookeani saarte 
uurimist jätkata. 

Et doktor Monkhouse ja astronoom Green surid teel, Banksi tervis aga oli 
alatiseks malaariast murtud, siis saatsid Cooki uued kaaslased: looduseuurijad isa ja 
poeg Forsterid, astronoomid Wales ja Bailey ning kunstnik Hodges, kes pidi 
joonistama kaugete maade asukaid. Eriti suureks sõbraks sai Cook noore ja andeka 
teadlase Forsteriga. 


1Tegelikult oli Cook selle väina taasavastaja. Väina avastas 1606. aastal Hispaania kapten Torres, kelle 
nime väin ka kannab. (Tõlkija.) 


13. juulil 1772. aastal väljusid «Resolution» ja 

«Adventure» Plymouth! sadamast, 29. oktoobril jõudsid nad Hea Lootuse 
neemele. Seal kohtas Forster-noorem Rootsi botaanikut doktor Sparmanit, kes uuris 
Lõuna-Aafrika taimestikku. Forster tegi talle ettepaneku Cooki ekspeditsiooniga 
liituda, millega Sparman meelsasti nõustus. Nii ilmus «Resolutionile» uus reisija, 
kelle teadmised osutusid erakordselt kasulikeks. 


Jäämäed 

Cook ostis juurde toidumoona ja laskis madrustel hinge tõmmata. Seejärel lahkuti 
Aafrikast, võttes kursi lõunasse. 

Ilm muutus iga päevaga külmemaks ning sombuse-maks. Algasid vihmad, mis 
tasapisi asendusid lumesajuga. 10. detsembril kohati 50°40' lõunalaiusel esimesi 
jäämägesid. 

Paljud neist olid erakordselt suured. Kord pidi «Resolution» udus ühe jäämäega 
peaaegu kokku põrkama. See oli laeva kõige kõrgemast mastist neli korda kõrgem. 

Vaadates pingsalt langeva lume läbipaistmatut loori, jätkasid vaprad meresõitjad 
teed lõunasse. 

Cook märkas, et vaatamata põhjatuulele, liiguvad jäämäed lõunast põhja. See 
pakkus talle huvi ja kapten oletas, et neid kannab edasi mingi tugev hoovus. Fors-ter- 
vanem ja astronoom Wales olid nõus selle hoovuse kiirust mõõtma. 

Võtnud kaasa mõõteriistad, istusid nad kahekesi paati ja sõitsid laevast eemale. 
Lained pillutasid paati nagu lelu. Näkku peksis lumelörtsi. Kuid nad jätkasid mehiselt 
tööd. 

«Kus on «Resolution»?» küsis Wales ootamatult. 

Forster vaatas ringi. Tõepoolest, laeva polnud kusagil näha. Kõikjal, kuhu nad 
vaid vaatasid, paistsid paati ümbritsevad jäämäed. 

««Resolution» on selle jäämäe taga,» osutas Forster. «See mürakas varjas meie 
eest laeva. Tuleb temast mööda sõita.» 

Mehed haarasid aerud. Juba jäigi jäämägi maha. Kuid 

selle taga kõrgus vaevu lainetel kõikudes teine samasugune. 

Kus on «Resolution»? 

Nad sõitsid ümber teise jäämäe, siis kolmanda, neljanda. Kui kergelt võib eksida 
selles lõputult liikuvas ühetaolises labürindis. 

Laev oli jäljetult kadunud. 

Nad sõudsid palavikulise rutuga. Vaatamata külmale läbitungivale tuulele, voolas 
higi mööda selga alla. 

Tunnid möödusid. Aerud vajusid kätest. 

Saabus hämarik. Wales heitis kõhuli paadipõhja ja sulges silmad. Nad olid üksi, 
toiduraasuta, tundmatul jäisel ookeanil. 

Äkitselt kostis läbi hämaruse kauge, vaevu kostev hüüe. Nad hüppasid püsti ja 
haarasid aerud. Üks jäämägi teise järel jäi nende selja taha. Mehed karjusid 
langevasse lumme, tuulesööstu. Jälle ei jätku jõudu aerutamiseks, kõrist tuleb vaid 
kahin ... 

Nende ees mustas «Adventure'i» ahter! 

Kapten Furneaux kostitas väsimusest ja külmast poolsurnud teadlasi kuuma 
punšiga ja pani nad siis voodisse. 

14. detsembril sulgesid jäämäed tee. Kokkukülmunud jääpangad moodustasid 
künkliku jäävälja. Edasi lõunasse polnud võimalik minna. 

Kahe nädala jooksul püüdis Cook jääväljast küll lääne, küll ida poolt läbi murda, 
kuid asjata. Jääs polnud mingit pragu, ei ühtki kanalit. Võimalik, et Lõunamanner 
asub veel rohkem lõunas, selle jää taga, kuid pääsu tema juurde pole. 

Cook pöördus põhja ja võttis kursi Uus-Meremaale. Kui tal õnnestub sealt 
provianti hankida, võib talve pühendada Vaikse ookeani troopilise ala uurimisele. 
Kuid järgmisel suvel tahtis ta uuesti võimalikult pooluse lähedale tungida. Lõppude 
lõpuks on vaja Lõunamanner kas avastada või siis tõestada, et teda pole. 

Kui nad jääst välja pääsesid, ilmnes uus ebameeldivus — «Adventure» oli jäljetult 
kadunud. Laevad olid öösel lahku läinud. Asjata ristles «Resolution» edasi-tagasi, 
asjata paugutati kahureid. 

Kuid Cook ei erutunud liialt. Ta teadis, et kapten Furneaux läheb Uus-Meremaale 
ja ootab teda Cooki väinas. 


Hirmsad kuuldused 


Saabus märts — lõunapoolkera sügiskuu. Cook kiirustas polaartalve eest põhja 
poole. 

25. märtsil 1773. aastal nägid meremehed Uus-Mere-maa rannikut. Viis kuud 
tagasi lahkusid nad Aafrikast ja olid nüüd ligi pool aastat maismaad nägemata ookea- 
nil viibinud. 

«Resolution» heitis ankru Uus-Meremaa lõunasaare edelanurgas asuvas sobivas 
lahes. Cook nimetas selle Süngeks laheks. 

Kuid Sünge laht oli sünge ainult väliselt. Tegelikult oli ta kurnatud rändurite 
paradiis. Cook jagas madrused salkadesse. Jahimehed läksid metsa saaki tabama. 
Kalurid lasksid võrgud vette, botaanikud aga suundusid mõlema Forsteri juhtimisel 
kaldale, et sealt söödavaid taimi hankida. 

Maoorisid oli kaldal vähe ja võib-olla seepärast suhtusidki nad inglastesse 
heatahtlikult. Nende juht sõitis koos tütrega laevale ja tahtis Cooki pea viisakuse mär- 
giks tingimata mingi haisva kollase rasvaga kokku määrida. Cook nägi metsikut 
vaeva, et sellest armastusväärsusest pääseda. Nüüd aga hakkas visa pealik ohvit- 
seridele külge kleepima ja heasüdamlik rootslane Spar-man, kes ei osanud kunagi 
kellelegi ära öelda, pani vaguralt oma pea ette. Pealik läks õige heldeks ja määris ta 
kogu meeskonna müriseva naeru saatel pealaest jalatallani sisse. 

Võrgud olid kalu täis, samuti saadi ka igasuguseid metsikult kasvavaid köögivilju, 
kuid jahimehed pöördusid tühjade kätega tagasi. Neis tihedates metsades polnud 
loomi, ja isegi toiduks kõlbavaid linde oli vähe. Maoorid elasid poolnäljas. Nad 
tegelesid kalapüügiga, kuid võrgud olid nii viletsad, et ka kalu ei piisanud. 

18. mail hiivas «Resolution» ankru ja võttis kursi Cooki väina, kus «Adventure» 
pidi teda ootama. Reis mööda Uus-Meremaa rannikuvesi laabus ladusalt ja nädal 
hiljem jõudsid rändurid väina. 

Kapten Furneaux oli siin viibinud juba üle'kuu. Tal õnnestus pärismaalastega häid 
suhteid sõlmida ja iga päev tõid need laevale kirveste ja helmeste eest korvitäied kalu. 

«See on sõjakas rahvas,» jutustas kapten Furneaux Cookile. «Neil ei sõdi 
omavahel üksnes suguharud, vaid ka külad ja isegi perekonnad. Seejuures nälgivad 
kõik. Ja mis seal imet, peale koerte neil muid koduloomi pole. Mulle isegi räägiti, et... 
Muide, ma ei usu seda...» 


«Mida teile jutustati?» küsis Cook. 

«Üks maoori rääkis mulle, nagu sööksid nad inimliha. Kuid väga võimalik, et ma 
ei saanud Õigesti aru.» 

«Te ei saanud tõesti temast aru,» ütles Cook. «Ärge kunagi uskuge väljamõeldisi 
inimsööjatest. Need on rumalad muinasjutud. Ma olen viibinud paljudel saartel, kuid 
pole kusagil inimsööjaid kohanud.» 


Väike päikseke 

Tahiiti ümber asub palju väikesi saari. Kõik nad näivad merelt lopsakate ujuvate 
aedadena. Kõikjal on samasugused mäed, metsad ja luhad, samasugused läbipaistvad 
ojad, kuid kõik on väiksemad kui Tahiitil. Saared asuvad üksteisele nii lähedal, et 
kerge vaevaga sõidavad pärismaalased, ühelt saarelt teisele. 

Enne Tahiitil randumist külastas Cook mitut saart. Nende elanikud olid juba 
eurooplastest kuulnud ja ei imestanud külaskäigu üle. Kõikjal võeti rändureid sõb- 
ralikult vastu. Cook ostis puuvilja ja sealiha, tasudes heldelt kirveste ja helmekeedega. 

Kord sõitis umbes kuueaastane poiss piroogiga laeva juurde ja heitis suure 
banaani laevatekile. Cook viskas talle vaevatasuks helkiva helmekee. Kuid ta käsi 
vääratas ja pärlid kukkusid vette. Pikemalt mõtlemata hüppas poiss vette ja sukeldus. 
Cook pidas teda juba hukkunuks, kui poiss pinnale rabeles, hoides käes kahte pärlit. 

Visanud need piroogi, sukeldus ta jälle ja ei lakanud enne, kui kõik olid käes. 
Kuid ometi asus põhi mitme meetri sügavuses. 

See juhtum näitas meremeestele, kui osavad ujujad 

olid saare elanikud. Vees tundsid nad end niisama vabalt nagu kuival maalgi. 
Hiljem nägi Cook naisi, kes ujusid mitu kilomeetrit, hoides kätel imikuid. Mõnikord 
jäid nad lainetel puhkama ja toitsid rinnaga oma lapsi. 

Kõikide saarte pealikud pidasid auasjaks viibida Cooki kajutis. Nad tõid kaptenile 
sigu, Cook aga andis neile kirveid ja riiet. Vaatamata sellele, et laeval oli palju 
seninähtamatuid ja salapäraseid esemeid, ei imestanud nad millegi üle, otsekui oleksid 
nad kartnud oma väärikust kaotada. Ainult üks noorem mees tundis huvi taskukella 
tiksumise vastu ja palus enesele selgitada, 
millest see salapärane lelu jutustab. Cook seletas, et kell näitab ja noor pealik 
nimetas selle «väikseks päiksekeseks», sest tahiitilased arvutavad aega ainult päikese 
järgi. 


Kuninganna pagenduses 


Augustis saabusid laevad Tahiitile. Meremehi võeti vastu nagu vanu sõpru. Neid 
kutsuti igasse onni. Paljud küsisid Tupia järel, ja kuulnud tema surmast, vangu-tasid 
nukralt päid. 

Rändurid kuulsid, et kuninganna Oberea on troonilt kukutatud. Pärast Tupia 
lahkumist oli ta igasuguse autoriteedi kaotanud. Praegu valitses saart kuningas O-Tu. 
Soovides noore valitsejaga sõprussidemeid sõlmida, tegi Cook koos Forster- 

noorema ja mõnede ohvitseridega talle visiidi. 

O-Tu oli pikakasvuline, umbes kolmekümneaastane mees. Ta ei elanud kaugeltki 
nii tagasihoidlikult kui Oberea. Kõikjal saatis teda suur kaaskond. 

Cook alustas sellest, et tegi kuningale ja tema lähikonnale rikkalikke kingitusi. 
Kohe saatis kuningas oma ümmardajad kodukootud lõuendi järele. Kangad olid 

värvitud erepunastes, roosades ja õlgkollastes toonides ning immutatud healõhnaliste 
õlidega. 

Ümmardajad mähkisid ohvitserid nendesse, nii et mehed said oma säravas rüüs 
vaevu liikuda. 

O-Tu päris Cookilt Banksi tervise järel, ehkki ta 

polnud teadlast kunagi näinud. Cook tänas kuningat ja palus teda laevale lõunale. 

Järgmisel päeval sõitis O-Tu kogu kaaskonnaga «Resolutionile». Jõudnud tekile, 
käskis ta Cooki kõige kallimatesse kangastesse mähkida. Minuti pärast sarnanes Cook 
erepunase kookoniga, millest paistis vaid pea. Kuidagi neist kammitsaist vabanenud, 
palus ta külalisi ühiskajutisse. 

Kuid loomult arg kuningas ei tahtnud mingi hinna eest mööda treppi alla minna. 
Kes teab, mida ta kartis. Võib-olla tundis ta end nelja seina vahel nagu püünises. Et 
veenduda, kas seal pole mingit ohtu, käskis ta oma nooremal vennal ees minna ja 
riskis alles siis alla laskuda, kui vend elusalt ning tervelt tagasi tuli. 

Lõunasöögi ajal ei söönud O-Tu midagi. Ta kartis mürgitamist. See-eest vohmisid 
teised külalised uskumatu kiirusega kõike, mis neile pakuti. Lusikaid ja kahvleid ei 
puudutatud. Nad ei taibanud, miks peab kahvliga sööma, kui kätega palju kiiremini 
jõuab. 

Ühte võimukandjat söötsid teenrid. Ta enese käed olid laua all. 

«Teie käed on vist haiged?» küsis Cook viisakalt. Nördinult tõstis võimumees 
mõlemad käed üles. Küüned olid neil sõrmedest kaks korda pikemad. 

Nagu pärast selgus, ei lõiganud see mees kunagi oma küüsi ja pidas nende eest 
hoolt, et kõik näeksid, et ta on rikas ega tarvitse töötada. Ainult vasaku käe väikesel 
sõrmel oli tavalise pikkusega küüs. Ta ei kasvatanud seda sellepärast, et oleks 
millegagi sügada — katsu sa liiga pika küünega kratsida. 

Mõni päev hiljem läks leitnant Pickersgill, kes saatis Cooki juba tema esimesel 
reisil, mägedesse, kus inglased veel kunagi polnud viibinud. Ekselnud mõni tund 
mööda mägiradu, jõudis ta väikesesse orgu, kus nägi viletsat onni. Ta suundus elamu 
poole, et midagi söögipoolist muretseda. Talle tuli vastu vana paks naine, kes tulijat 
nähes valjult naeris. Naeru järgi tundiski leitnant ta ära — see oli kuninganna Oberea. 
Ta elas üksi, äärmises viletsuses. Ekskuningannal oli ainult üks siga, seega oli ta 
Tahiiti mõiste järgi puruvaene. Nähtavasti aga ei rõhunud positsiooni muutus teda 

põrmugi, ja Pickersgilli banaanidega kostitades naeris ta niisama valjult kui oma 
parimail päevilgi. 

Pickersgill tegi talle ettepaneku külastada kapten Cooki. 

«Ei tohi,» vastas ta. «Ma olen asumisel. O-Tu vihastab, kui mind rannikul näeb.» 

Leitnant kinkis talle terve kimbu helmeid, teades, et need on Tahiitil sellises 
hinnas, et ebasoosingus valitsejanna on kindlustatud kogu eluks ... 

Lahkudes võtsid Cook ja Furneaux kaasa kaks Tahiiti noormeest — Porea ja 
Omai, et neid Inglismaale viia. Porea jäi «Resolutionile», Omai «Adventure'ile». 

1. septembril lahkusid laevad Tahiitilt. Kui kallas silmist kadus, hakkas nii väga 
Inglismaale igatsenud Porea nutma. Õhtul mööduti Balabola saarest, mis asus mõne 
miili kaugusel Tahiitist. 

«Pange mind Balabolale!» palus Porea. «Ma ei taha teie Inglismaale sõita. Küll 
ma Balabolalt koju saan!» 

Cook täitis noormehe palve. Saanud sellest teada, küsis Furneaux Omailt, kas ka 
tema tahab koju tagasi. 

«Ei,» vastas Omai. «Ma pole niisugune argpüks nagu Porea. Viige mind kas või 
maailma otsa.» 

Ja tõepoolest, Omail õnnestuski Inglismaal ära käia. 

Balabolal tuli Cooki juurde aastat seitsmeteistküm-nene noormees, kelle nimi oli 
Hedidi ja kes palus end Porea asemel kaasa võtta. Cook nõustus meelsasti. 


Sõpruse saared 


Cook teadis, et 12° lõunalaiusel ja 175° läänepikkusel peavad asuma 
mingisugused saared, mille Abel Tasman oli 130 aastat tagasi avastanud. Hiljem 
polnud neid näinud ükski eurooplane. 

Cook otsustas saared üles otsida. 

1773. aasta 1. oktoobril kell kaks päeval märkas ta madalat kallast. Maale 
lähenedes võis näha, et see koosnes kahest kitsa väinaga eraldatud saarest. 

Saarte taimestik sarnanes Tahiiti omaga. Kõikjal laiusid kirevad salud. Kuid seal 
polnud Tahiiti põhilisi ehteid — kõrgustesse tungivaid mägesid. Saared olid tasased. 

Vaevalt jõudsid laevad ankrud väina heita, kui neid ümbritsesid piroogid. Cook 
kutsus inimesi märkide abil laevale. Need aga ei julgenud kuidagi tulla ja kisasid 
erutatult. 

Selles käras kuulis Cook sõnu, mis sarnanesid tahiiti-keelseile ja ta palus Hedidit 
öelda, et meremehed ei tee kellelegi kurja ja kutsuvad kõiki laevale. 

Tähtsast diplomaatilisest ülesandest meelitatud Hedidi pidas piduliku ning 
ülespuhutud kõne. Ta rääkis tervelt pool tundi, otsides kõige kõlavamaid sõnu ning 
värvikaid võrdlusi. Kuid saare elanikud ei pööranud sellele üldse tähelepanu ja kõik 
tema pingutused läksid vett vedama. 

Alles õhtu eel ronis laevale suurekasvuline maalingutega kaetud saareasukas. 
Imestunult märkas Cook, et tal polnud mingit relva. Usaldus ja kartmatus avaldasid 
kaptenile muljet. Isegi tahiitilased ei riskinud relvadeta laevale tulla. 

Pärismaalasel oli käes taimejuur, millest valmistatakse kavat. Näoga, nagu 
sooritaks ta mingit tähtsat talitust, patsutas ta juurega Cooki nina pihta. Imestunud 
kapten sai hiljem teada, et see oli lihtsalt viisakas tervitus. 

Siis hakkas saarlane kõnelema. 

Keel, mida ta rääkis, erines tahiitilaste ja maooride keelest ainult sõnade 
hääldamise poolest. Cook taipas, et nad on tegelikult üks rahvus. 

Hiljem hakati neid kõiki nimetama polüneeslasteks. 

Hedidi oskas pärismaalastega kuidagimoodi suhelda, ja teda kutsuti 
läbirääkimistele. Seal selgus, et suuremat saart nimetatakse Tongatapuks, väiksemat 
— Euaks, ja et elanikud tervitavad rõõmuga meretaguste külaliste saabumist. 

Pärismaalase sõbralikkus võitis korrapealt kõikide sümpaatia. Ta naeratas kogu 
aeg, ei seganud jutule vahele ega püüdnud kordagi midagi varastada. 

Cook pani pärismaalase kaela mitu helmekeed, millest too tundis nii suurt rõõmu, 
et hakkas tekil tantsima. Lahkudes võttis ta need kaelast ja ulatas Cookile tagasi. Kui 
aga selgitati, et ta võib need enesele jätta, oli ta siiralt õnnelik. 

«Näita helmeid kõigile ja käsi meile homme tuua sigu, 

kala ja puuvilju,» ütles Hedidi. «Siis saavad ka teised samasugused pärlid nagu 
sinulgi.» 

Hommikul algas kaldal kauplemine. Rahvast oli kogunenud murdu. Saare elanike 
ausus hämmastas Cooki. Mitte keegi ei püüdnudki petta. 

Et otsida joogivett, läks Cook saarele hulkuma. Teda saatis tohutu rahvahulk. Igas 
külas võttis meremeest vastu rahvasumm. Oli hämmastav, kuidas küll nii palju 
rahvast võib neil väikseil saartel elada. 

Rändurid astusid mööda hästi sissetallatud teed, mida palistasid banaanipuud. 
Ümberringi laiusid põllud ja aiad, mida igas suunas läbisid varbtarad. Tahiitil need 
puudusid. Seal oli maad küllalt ja keegi ei teinud piirde-aedu. Siin aga oli kogu maa 
üles haritud ja täis külvatud, igal palmil oli omanik, kes puu eest hoolitses. Kuid 
ometi olid siin puud elanike püüdlustest hoolimata madalamad ja saak väiksem kui 
Tahiitil. Need saared koosnesid õhukese mullakihiga kaetud korallrifist, mille pinnast 
ei saanud Tahiiti viljaka mullaga võrreldagi. 

Teede ning radade ristumiskohtadel asusid suured küünid, mis olid põimitud 
luuderohuga sarnanevaist ronitaimedest. Cook arvas algul, et need on aidad, hiljem 
aga selgus, et tegemist on hoopis matmispaikadega, mida pärismaalased nimetasid «a- 
fia-tukadeks». Nendes asusid mustast kivist väljatahutud vormitud ebajumalakujud. 
Cook hoidus kujusid puudutamast, sest see võinuks pärismaalaste religioosseid 
tundeid solvata. Peagi aga veendus ta, et nad ei austa oma jumalaid põrmugi: 
pärismaalased nihutasid neid ühest kohast teise, andsid neile kõrvakiile ja lükkasid 
isegi kummuli. 

Iga a-fia-tuka juures elas preester, kes pöördus kapteni poole pika kõnega. Cook 
märkas, et; kõik nad rääkisid sõna-sõnalt ühte ja sedasama juttu. Mõned läksid segi, ja 
siis ütles kogu rahvahulk kooris sõnu ette. Kõne lõppedes puistati preestrile hunnik 
banaane, mida ta pidi kohe ära sööma. 

Head vett ei õnnestunud leida. Neil saartel puudusid hõbeselged mägiojad nagu 
Tahiitil ja Uus-Meremaal. Elanikud jõid mudaste tiikide ja kaevude sogast ning 
soolakat vett. 

Koeri saarlastel polnud, see-eest aga pidasid nad kanu, keda tahiitilased ja 
maoorid ei tundnud. Madru- 

sed ostsid mõned kuked ja ässitasid neid omavahel kaklema. 

Linnud kaklesid lausa ebatavalise raevuga. Kukkede eest olid meremehed nõus 
kõike maksma. Nad andsid saarlastele mundrinööpe, taskurätte, saapapaelu ja 
taskunugasid. 

«Löö! Anna! Vala talle!» julgustasid madrused hommikust õhtuni oma võitlejaid. 
Hedidi ja Omai, kes varem polnud kukki näinud, kartsid neid algul. Hiljem aga 
nakatusid nad üldisest hasardist, ostsid ka enesele toredad linnud ning koolitasid need 

nii välja, et madruste kukkedel aina suled lendasid. 

Ühel hommikul teatati Cookile, et kaldal ootab teda Tongatapu ja Eua pealik. 
Kapten ruttas sinna. 

Kivil istus tohutult paks mees. Tema määratu kõht rippus põlvede vahel. 
Põietaolised põsed varjasid ta silmi. Mees istus ja näsis midagi. See oligi pealik. 

Cook tegi juttu, kuid mees ei teinud väljagi. Kapten riputas ta kangaid, kirveid ja 
helmeid täis, kuid pealik ei liigutanudki ja tema nägu ei väljendanud midagi. 

Cook seisis, seisis ja lahkus siis. 

Järgmisel päeval tõid saare elanikud «Resolutionile» viiskümmend siga. 

«Saare valitseja kingib need laevade valitsejale,» teatasid toojad. 

Viiskümmend siga oli Vaikse ookeani saare elaniku kohta juba erakordne 
varandus. 

7. oktoobril läksid laevad merele. Masti otsast oli näha eemal teisi saari, mis 
kuulusid Tongatapuga samasse saarestikku. Kuid kevad oli juba saabunud. Cook ei 
peatunud, ta kiirustas lõunasse, et jätkata Lõunamandri otsinguid. Saarestiku nimetas 
ta Sõpruse saarteks. 

«Mitte kusagil pole meid nii sõbralikult vastu võetud kui siin,» ütles ta oma 
ohvitseridele. 

Praegu nimetatakse neid saari Tonga saarestikuks. Kuid veel kaua säilis kaartidel 
Cooki antud nimetus. 

Inimsööjad 

Teel lõunasse tahtis Cook veel kord Uus-Meremaad külastada. Ranniku lähedal 
tabas meremehi torm. Lained tõusid mastitippudest kõrgemale ja paiskusid raevukalt 
laevalaele. Tuul paiskas inimesi jalust. Vihma valas lakkamatult. 

Alles viiendal päeval halastas torm lõplikult kurnatud meremeestele. Tuul vaibus, 
selginenud taevast vaatas alla päike. 

Silmapiiril sinetasid Uus-Meremaa lõunasaare mäed. Kobrutavate lainete kohal 
kisasid albatrossid. Uurivalt vaatles Cook merd, kuid «Adventure'it» polnud kusagil 
näha. 

Laevad olid tormis teineteise kaotanud. Asjata pau-kusid «Resolutioni» kahurid, 
asjata põikas laev igasse lahte — tema ustav kaaslane jäi jäljetult kadunuks. Cook oli 
tõsiselt mures. 

«Ärge muretsege,» lohutasid teda ohvitserid. «Adven-ture» on hea laev, temaga ei 
juhtunud midagi. Ilmselt ootab kapten Furneaux meid juba ammu Cooki väinas.» 

Vaatamata sellele, et tormist katkutud «Resolution» vajas kohest paikamist, võeti 
kurss Cooki väina. 

Kuid «AdventureTt» seal polnud. 

Hedidi abiga küsitles Cook pärismaalasi, kas nad pole mõni päev tagasi näinud 
teist «valgete tiibadega ujuvat saart». 

«Pole näinud,» vastasid need. 

Jäi üle vaid oodata. Cook ei kahelnud, et kui «Adven-ture» on veel vee peal, siis 
saabub kapten Furneaux Cooki väina. Seni aga tuli valmistuda raskeks retkeks 
polaarmeredes. Lähenes suvi ja Cook otsustas seda iga hinna eest kasutada, et 
võimalikult kaugemale lõunasse jõuda. Ta ei unustanud minutikski, et reisi 
peaeesmärgiks on Lõunamandri avastamine. 

Kirved kopsisid, saed vingusid. Puusepad ja laeva-meistrid remontisid alust. 
Kõige tähtsam oli aga toidukraami muretsemine, sest Tongatapu puuviljad olid juba 
otsas, torm aga rikkunud peaaegu kogu leivavaru — ligi kuusteist tonni 
merekuivikuid olid märjad ning roiskusid. 

Maoorid võtsid rändureid seekord vastu nagu vanu 

sõpru ja tõid kalu kuhjade kaupa. Kaldal kais elav kauplemine. Võrgutäis kalu anti 
ühe kirve eest, ühe naela vastu võis saada neid kuni viiskümmend kilo. Võrgud 
tõkestasid väina, iga kaldaäärse kivi otsas istus pärismaalane, õng käes, ja kogu saak 
läks valgetele külalistele. 

Nädala pärast olid vanad tagavarad otsas, võrkudesse aga ei tulnud enam nii palju, 
nagu nõuti. Asjatult hulkusid meremehed rannal, naelad käes. Viis-kuus korvitäit kalu 
oli kõik, mis neil päevas õnnestus hankida. Pärismaalased olid meeleheitel — 
raudesemete hankimine läks nii raskeks. 

Ühel ilusal hommikul selgus, et kõik rannikukülade mehed, kes olid suutelised 
relva käes hoidma, olid kuhugi kadunud. Cooki küsimustele vastasid naised ja lapsed: 

«Nad läksid sõtta.» 

«Kes siis nüüd kalu püüdma hakkab?» hüüdis Cook. «Ma pole vajalikust kogusest 
veel pooltki sisse soolanud. Kas nad ei võinud siis oma sõda meie ärasõiduni edasi 
lükata?» 

Kolm päeva polnud sõdalastest kippu ega kõppu kuulda. Neljandal päeval aga 
sõitsid nad viiekümnel piroogil väina sisse. Võitjate odaotstelt tilkus verd, nende 
haavad veritsesid. Pealikud hoidsid keppe, mille otsi ehtisid võidetute südamed, 
piroogid aga olid tulvil kalu, mille pärast sõda oli alustatudki. 

Ja jälle kihas kaldal turg. 

Selleks ajaks aga oli «Resolutionil» tehtud avastus, mis kinnitas kõige süngemaid 
oletusi maooride tavade ning kommete kohta. 

See juhtus nii. 

Mõlemad Forsterid ja mõned nooremad ohvitserid istusid tekil ning vestlesid 
Hedidiga. Sel ajal saabus paat, tekile ronis madrus kahe vana pärismaalase saatel. 
Madrus kandis mingit kompsu. 

«Vaadake, mis ma nende tragide meeste käest ostsin,» pöördus ta Forsterite poole 
ning lisas virilalt naeratades: «Odavalt, ainult kolme naela eest.» 

Põlglikult harutas ta kompsu lahti ja näitas inimese pead. 

See oli keedetud. 

Kõik vaikisid lummunult. Madrused hüppasid maooridest eemale. Kuid kõige 
enam mõjus vastik vaatepilt Hedidile. Too tardus õudusest, siis aga puhkes nutma. 

«Jälgid! Jälgid!» karjus ta nuuksudes. «Ja mina veel sõbrustasin teiega! Ärge tulge 
mu lähedalegi!» 

Mõni minut hiljem saabus Cook laevale. Nähes oma kaaslaste hämmeldunud ning 
põlglikke nägusid, tahtis ta teada, milles asi on. Forster-noorem jutustas juhtunust. 

Madrused ajasid hämmastunud inimsööjad laevalt minema. Cook läks oma 
kajutisse ja jäi sinna kogu päevaks. 

Mees, kes viis talle lõunat, kuulis, kuidas kapten omaette rääkis: 

«Seda teevad nad näljast, näljast,» pomises ta. «Vaid alatine nälg võib sundida üht 
inimest teist sööma. Neil pole ju kitsi, sigu ega lehmi, teravilja ega viljapuid. On 
ainult kala ja metsikud taimed.» 

Järgmisel hommikul kutsus ta viis madrust, andis neile labidad, saatis kaldale ning 
käskis kaevata köögi-viljamaad. Siis läks ta koka juurde ja võttis kaks viimast kotti 
Mglismaalt kaasatoodud kartuleid. 

«Vaat sellega hakkan ma võitlema inimsöömise vastu,» ütles ta kartuleid mulda 
pannes. «Pole tarvis kahureid ega karistust, vaid kartuleid. Kui nad õpivad kartuleid 
kasvatama, jätavad inimsöömise maha ja muutuvad tavalisteks rahuarmastavateks 
talupoegadeks. Härra leitnant, kutsuge pealikud siia, ma tahan neile anda esimese 
maaviljeluse õppetunni.» 

November oli juba lõpukorral ja kevad täies hoos (lõunapoolkeral vastab 
november meie maikuule). Tihnikud muutusid veelgi tihedamaks, rohi kasvas mehe- 
kõrguseks, kuid «Adventure'it» polnud ikka veel. 

Cook oli mures. Enam polnud võimalik ühtki päeva oodata. Väiksemagi viivituse 
korral võis Lõunamandri olemasolu küsimus jääda lahendamata ja ta peab Euroopasse 
tühjade kätega tagasi pöörduma. 

Raske südamega heiskas Cook purjed. Ta ei teadnud ju, mis oli juhtunud kapten 
Furneaux' ja meeskonnaga. Igaks juhuks kaevati ühe rannikuäärse puu alla pudel 

kirjaga kapten Furneaux'le. Kaks korda läbiti väin, paugutati kahureid ja 26. 
novembril väljuti avamerele. Cook võttis kursi otse lõunasse. 


«Adventure» Uus Meremaa lähistel 


Mis siis juhtus «Adventure'iga»? Miks kapten Furneaux ei tulnud määratud 
tähtajaks Cooki väina? Miks sundis ta «Resolutioni» üksi minema tundmatut Lõuna- 
mandrit otsima? 

Las kapten Furneaux jutustab sellest ise. 

Siin on ettekanne, mille ta 1775. aastal esitas Briti Admiraliteedile. 

«1. novembril 1773. aastal ajas tugev tormipuhang, millega kaasnesid vihm ja 
udu, meid kaugele itta. Hakkasime triivima ning peagi kadus rannik ja «Resolu-tion» 
meie silmist. Torm vintsutas meid neli päeva. Purjed rebenesid lakkamatult, tekk 
laskis vett läbi ja alalises niiskuses viibivad madrused kurtsid köha ning peavalu. 

Ma teadsin, et «Resolution» ootab meid Cooki väinas. Kui aga tuul vaibus, oli 
meie laev niisuguses seisukorras, et meil jäi üle ainult viivitamata siirduda Uus- 
Meremaa lähimale kaldale. 

9. novembril heitsime ankru ühes lahes. Piroogid ümbritsesid meid igast küljest. 
Maoorid käitusid sõbralikult ja pakkusid meile kaupu. Meid hirmutas nende sõjakas 
välimus, pikad teravad odad, peaasjalikult aga vallalepääsnud juustega maharaiutud 
naisepead, mis ehtisid piroogininasid. Ma otsustasin vett hankida, teha kõige 
hädavajalikuni remont ja nii ruttu kui võimalik sõita Cooki väina «Resolutioniga» 
kohtuma. 

Kahjuks ei õnnestunud neid kavatsusi realiseerida. Taglase remont pidas meid 
kauem kinni kui oletasime ja alles 12. novembril hiivasime ankru. 

Tuul puhus vastu. Liikusime edasi lühikeste halssi-dega. Päev läks päeva järel ja 
me peaaegu et ei saanud paigast. Alles kaks nädalat hiljem jõudsime väina ja heitsime 
ankru. 

Loomulikult oli «Resolution» juba lahkunud. Kaldal märkasin puud, mille koore 
sisse oli lõigatud: «Kaeva 

maad». Viivitamata käskisin kaevata ja mõne minuti pärast kõlksusid madruste 
labidad vastu pitseeritud pudelit, milles oli kiri. 

Kirjas teatas kapten Cook, et ta ootas mind kolm nädalat ja suundus siis lõunasse 
mandrit otsima. Ta tegi ettepaneku neile järele sõita, meie aga ei võinud selle peale 
mõeldagi. Oli vaja laev korda teha, hankida kütust ja lasta kurnatud ning haigeid 
madruseid puhata. 

Tundsime end sel maailma äärel asuval metsikul maal üksi ja abitutena. 
Pärismaalased oleksid nagu välja surnud. Cooki väina alles hiljuti rahvarohkete 
küladega asustatud kaldad olid nüüd tühjad. Ajuti kandus metsast mingeid veidraid 
sahinaid ja hääli, otsekui oleks nähtamatu vaenlane meid tihnikus varitsenud ja ooda- 
nud ainult sobivat juhust, et meile kallale tungida ning tappa. Püüdsime võimalikult 
vähem kaldale sõita. 

Kuid aeg läks, midagi ei juhtunud ja meie kartused hajusid. Me harjusime 
rannakaljude morni karmusega, ja kui metsast kostis hääli, ütlesime, et need on 
linnud. 

Lõpuks oli laev korrastatud ja hakkasime teele valmistuma. Enne lahkumist 
tahtsin muretseda puu- ja köögivilja, et igavesest soolalihast ja merekuivikutest 
tüdinenud meeskond saaks teel pisut maiustada. 

Kurikuulsal 17. detsembril saatsin mööda väina teele väikese salga ja käskisin 
sõita mööda kaldaäärt, et koguda kõiki taimi, mis paistavad söödavatena. Kõik olid 
meeldiva jalutuskäiguga rõõmsalt päri ja kohe asus kümme madrust paati. Salga 
juhtideks nimetasin kaks parimat pootsmanit, kes olid oma ülesandega samuti väga 
rahul. Üks neist oli Felix Rowe, teine — Thomas Hill. 

«Tulge õhtuks tagasi,» ütlesin neile hüvastijätul. «Homme hiivame ankru. Ja olge 
ettevaatlikud. Ärge kaugele metsa minge. See käib eriti teie kohta, Hill. Te innustute 
kõigest. Et meil ei tuleks teid taga otsida!» 

«Mind leiab kergesti, söör,» vastas Hill naerdes. «Ma olen ju märgistatud.» 

Hill kääris käise üles ja näitas käsivart, millele olid tätoveeritud tema initsiaalid: 
<T. H.» 

Õhtul nad tagasi ei tulnud. 

Olin hirmsasti erutunud ja kahetsesin, et saatsin 

mehed laevast nii kaugele. Hommikul kasutasin kümme merejalaväelast leitnant 
Burney juhtimisel neid otsima. 

Paat pidi sõitma ümber Pika saare, minema Ida abajasse, sealt edasi aga Taimede 
lahte. See laht oli tuntud selle poolest, et tema tiheda metsaga kaetud kallastel kasvas 
maitsev seller. Isegi inglise aednikud poleks paremat sellerit osanud kasvatada. Olime 
veendunud, et meie kaaslased viibisid eelmisel päeval Taimede lahes. 

Ida abajast ei leitud kedagi. Leitnant käskis edasi aerutada. 

Kell kaks päeval nägid sõdurid suurt küla. Rahvas tulvas kaldale ja hakkas kätega 
vehkima, et paat eemalduks. Kuid leitnant Burney käskis randuda ja viie püssidega 
relvastatud sõduri saatel käis kõik onnid läbi. Neil ei õnnestunud midagi kahtlast 
avastada. Kuid leitnanti üllatas see, et külas polnud ühtki noort tervet meest. Onnides 
viibisid ainult naised, lapsed ja raugad. 

Kell kolm liiguti edasi. Lõpuks jõuti Taimede lahte. 

Kalda ääres seisis pikk piroog. Selle juures valvasid kaks maalingutega sõjameest. 
Paati märgates tormasid nad metsa. 

«Kas randuda?» küsis roolimees. 

«Randuda,» ütles leitnant. 

Minuti pärast krigises paaditääv kaldaliivas. 

«Vaadake, saapad!» hüüdis äkitselt sõdur, kes esimesena kaldale hüppas. 

«Kus on saapad? Millised saapad?» 

Sõdur kummardas ja tõstis üles kaks äratallatud madrusesaabast. 

«Ma tean, kelle saapad need on,» lausus üks madrus mornilt. «Need on madrus 
Hoodhouse'i omad. Tal on lampjalad ja ainult tema võis saapad nii viltuseks tallata.» 

«Otsige, otsige!» karjus leitnant. «Me peame kogu selle kalda läbi otsima!» 

Ja samas sattus ta ise leiule. 

Kõrgesse rohtu oli peidetud kakskümmend punutud korvi, liha täis. 

«Soolaliha!» hüüdis üks sõdur. 

«Ei, see on värske liha,» täheldas teine. 

«Koeraliha,» ütles kolmas. «Sel neetud maal pole ei härgi, sigu ega lambaid.» 

Sõdur tõukas korvi jalaga. Liha valgus verega määrdunud rohule. Peeneks raiutud 
lihahunniku peal lebas inimese käsi. Pisut ülalpool küünarliigest oli selgesti näha kaks 
sinist tähte: «T. H.» 

«Tagasi! Paati!» käsutas leitnant ja sünges meeleolus vantsis salk kalda äärde. 

Lagedal künkal seisid maoorid ja vehkisid kõrges rohus aeglaselt liikuvate 
inglaste poole odasid. 

«Lubage neid koeri õpetada, söör,» karjusid sõdurid. 

Ja enne kui ohvitser jõudis vastata, kärgatas kogupauk, siis teine, kolmas. Küngas 
kattus laipadega. 

Kell üksteist õhtul pöördus leitnant Burney oma salgaga tagasi ja kandis mulle 
sellest ette. Otsustasin kasutust kättemaksust loomastunud inimsööjatele loobuda ja 
nii ruttu kui võimalik sellelt õudselt maalt lahkuda. Järgmisel päeval hiivasime 
ankru.» 

Nii lõpetas kapten Furneaux oma kirjaliku ettekande. 

«Adventure» sõitis lõuna poolt ümber Austraalia, sõitis läbi kogu India ookeani ja 
jõudis pool aastat hiljem purunesid taagelvärgi ja rebenenud purjedega, näljast ning 
skorbuudist poolsurnud meeskonnaga Kaplinna sadamasse Hea Lootuse neemel. 


Jällegi jääs 

«Praegu me sõidame Londoni silla keskmise kaare alt läbi,» ütles Cook. 

«Mis te ütlesite,» küsis Forster-noorem. 

«Meie all on Thamesi sogane vesi, milles peegelduvad pargased, kaldapealne ja 
majad,» jätkas Cook häirimatult. 

Forsterist käis läbi külm judin. Ega ole nali sõita mööda tundmatut merd 
Lõunapoolusele, kui laeva juhib hullunud kapten! Ainult nõdrameelne võib Vaikse 
ookeani lõunaosas ette kujutada, et ta purjetab mööda Thamesi ja sõidab Londoni silla 
keskmise kaare alt läbi. 

«Kuid kunagi varem pole London meist olnud nii 

kaugel kui praegu,» jätkas Cook. «Ta asub maakera teisel pool, just meie all.» 

Forster naeris. Vaat milles on asi! Kaptenil on õigus. Võib-olla sõidab 
«Resolution» tõepoolest Londoni silla all. Kuid London asub maakera diameetri ühes 
otsas, «Resolution» aga teises otsas. Kui Londonis oleks hakatud läbi maakera auku 
kaevama, siis roniksid labida-mehed just «Resolutioni» kiilu alt välja. 

Rändurid olid juba jõudnud palju kaugemale lõunasse kui eelmisel suvel, kuid 
ikka veel polnud jääd. Ilm oli külm ja sombune, kuid meri oli sile. 

Cook hakkas juba mõtlema, et Lõunamandrit polegi, ja teda tõmbas lõunasse uus 
lootus — jõuda Lõunapoolusele. 

Juba ületas laev lõunapolaarjoone ja päike ei loojunud enam. Päeval ja ööl tiirles 
ta mööda taevast, meremehed aga liikusid üha edasi lõunasse. 

30. jaanuaril 1774. aastal märgati, et pilved helgivad taevaveerel kuidagi 
imelikult. See aga on alati tundemärgiks, et jää asub lähedal. Pool tundi hiljem mär- 
gati masti otsast, et laeva teed tõkestab künklik jääväli. 

Puhus külm tuul, sadas lumelörtsi. Taglas kattus jää-koorikuga, hiiglaslikud 
jääpurikad rippusid raadel. Kajutites oli nii külm, et magada sai ainult riietes. 

Hedidi polnud kunagi näinud ei jääd ega lund. Ta oli vapustatud. Alguses pidas ta 
jäävälja maaks ja oli selle helgist vaimustatud. Kui talle aga hiljem näidati, et see võib 
sulada ja veeks muutuda, oli ta imestus piiritu. Langevaid lumehelbeid nimetas ta 
taevakivideks. Ta kogus neid ja asetas kasti, et hiljem Tahiitil sõpradele näidata. 
Noormees kurvastas väga, kui talle selgitati, et see on võimatu. 


(EAC) 


Keskööpäike tekitas temas harrast hirmu. Igal õhtul ootas ta pimeduse saabumist, 
kuid nähes, et päike ei looju, jooksis ta hirmunult kajutisse. 

Taibukas noormees lõbustas pikast ja üksluisest teekonnast tüdinenud meeskonda. 
Hedidi oli korjanud Uus-Meremaalt vitsaraage ja nüüd sidus ta need kimpu. Iga raag 
tähistas üht maad, kus ta reisi kestel viibis. Nii oli kimbus «Tongatapu», «Uus- 
Meremaa» ja isegi «Voenua tita», mis tahiiti keeles tähendas Valget maad. 

39 

«Vitsad aitavad mul meeles pidada maid, kus olen viibinud,» seletas Hedidi 
madrustele. «Muidu ei püsiks kuidagi meeles.» 

Kui tahiitilane nägi mingit uut imet, ei rõõmustanud ta põrmugi, vaid hoopis 
kurvastas. 

«Mida sa kurdad, Hedidi?» küsiti. «Sa oled juba pool maailma läbi sõitnud. Sul 
on, millest kodus hoobelda.» 

«Mind ei usu seal keegi,» vastas Hedidi nukralt. 

Jääväli tõkestas laeva tee. 

Seal, kus teadlaste arvates pidi asuma Lõunamanner, ei leidnud Cook peale mere 
midagi. 

Kui tal oleks õnnestunud veel pisut lõunasse sõita, oleks ta Lõunamandri 
avastanud, sest see on tõepoolest olemas — teda nimetatakse Antarktiseks. 

Peaaegu viiskümmend aastat pärast Cooki teist merereisi avastasid selle Vene 
meremehed Bellingshausen ja Lazarev. 

Antarktisesse jõudmata pööras Cook oma laeva ümber ja võttis kursi põhja. 


Hukkunud maailm 


Ees seisis pikk kodutee. Kuid Cook tahtis veel külastada Vaikse ookeani 
tundmatuid ja vähetuntud piirkondi. 

11. märtsil nägid meresõitjad Lihavõttesaare kollaseid mägesid. 

Selle saare avastas 1687. aastal mereröövel Edward Davies. 1722. aasta 
lihavõttepühade ajal külastas saart hollandlane Jakob Roggeveen, kes andis saarele 
nime. Hiljem polnud seal keegi enam viibinud. 

Püstloodselt veest kerkivad basaltkaljud andsid saarele vanaaegse ligipääsmatu 
lossi välimuse. Milline sünge ja ebasõbralik maa! Kusagil polnud näha ühtki puud, 
vaid hallikaspruunid põõsad ja kollane rohi katsid maapinda. 

Kuid mitte ükski teine maa polnud meremeestele nii suurt rõõmu valmistanud kui 
see ookeanist kerkiv kõrbenud kivisaar. Kolm ja pool kuud oli meeskond sõitnud 
polaarmeres. Roiskunud veest ning toidust möllas 

laeval skorbuut. Ka Cook ise oli kurnatud ja ta ihkas kas või mõni tund viibida 
maismaal. 

Mis siis ime, kui viljatu saar näis neile paradiisina! 

Neeme tagant väljus paat. Imestunult vaatas kalur laeva. Hedidi ei pidanud vastu, 
ta hüppas üle parda ja ujus paadile vastu. Noormees ronis lootsikusse, kae-lustas 
hämmeldunud kalurit, pistis talle pihku kaks naela, haaras aerud ja minuti pärast 
esitles ta õnnelikult naerdes kalurit Cookile. 

Kogu meeskond ümbritses külalist. Saarlane sarnanes tahiitilastega. Loota võis, et 
temaga saab vestelda. 

«Hedidi, küsi, kas neil banaane on!» hõikasid ohvitserid. 

«Kas siin on hea vesi?» 


«Kas nad sigu peavad,» 

«Ütle talle, et me maksame hästi!» 

«Me anname kõik, mida nad tahavad.» 

Kuid õnnetu kalur oli hirmust kaotanud kõnevõime ja ta lasti midagi saavutamata 
minema. Otsustati viivitamata kaldale minna. 

Lihavõttesaarel elas 600—700 inimest. Nad rääkisid polüneesia keelt, kuid kõigist 
polüneesia suguharudest olid nad kõige vaesemad. Rääkimata sellest, et neil polnud 
sigu, puudusid neil isegi koerad. Nad sõid kalu ja rotte, kellest saar kubises. Joogivett 
leidus vähe ja nad asendasid seda iiveldamaajavalt lääge metsiku suhkruroo mahlaga. 

Lihavõttesaarelt polnud midagi osta. Cook hankis mõne korvi värsket kala, laskis 
madruseid kaldal jalutada ja otsustas võimalikult kiiremini lahkuda. 

Meremehed vangutasid nukralt päid. 

See-eest aga said teadlased tasu oma vintsutuste eest. Nad leidsid sealt 
hiiglaslikke, ühest kivirahnust välja raiutud kujusid. Kujud asusid kõikjal üle kogu 
saare. Nad seisid tohutu suurtel, samuti kivist tahutud alustel. 

Forster-noorem küsitles elanikke, kes need kujud valmistas ja mis nad tähendavad. 
Kuid saarlased ei osanud midagi öelda ja piilusid kujusid ebauskliku hirmuga. Forster 
järeldas, et vaevalt küll lõi kujud sama rahvas, kes praegu saart asustas. Esiteks elas 
seal liiga vähe inimesi, et selliseid mürakaid liigutada, 

teiseks aga oli vaevalt tõenäoline, et nii keerukat tööd võis teha viletsate kivist ja 
teokarpidest valmistatud kirvestega. 

Tuli oletada, et kunagi elas Lihavõttesaarel arvukas, võimas ning kultuurne hõim. 
Kuid see tundus veelgi ebatõenäolisem. Lihavõttesaar on liiga väike, liiga eraldatud, 
peaasi aga — liiga viljatu. 

Ja Forster tuli julgele mõttele. Aga mis siis, kui mõni sajand tagasi polnud saar 
hoopiski niisugune nagu praegu? Võib-olla oli ta tunduvalt suurem ning viljakam? 
Võib-olla kujutab ta vaid mingi mandri tillukest osa, mis maavärisemise tulemusena 
vajus ookeani põhja. Sest basalte ja tardunud laavat oli külluses. Kõik see kõneles 
suhteliselt hiljuti toimunud tugevatest vulkaanilistest protsessidest. Sel mandril võisid 
asuda linnad, templid, teed, viljaväljad, karjamaad ning miljonid haritud inimesed, kes 
tundsid teadusi ja kunste. Praegused elanikud aga olid suure rahva vaesunud ning 
allakäinud järeltulijad, kes olid segunenud naabersaarte elanikega, omandanud nende 
keele ja unustanud oma kuulsusrikka päritolu. Ja ainult möödunud aegade tunnistajad 
— kujud — mäletavad saare suurt minevikku. 


Tahiiti sõjalaevastik 


Et Lihavõttesaarelt polnud võimalik kõike vajalikku muretseda, otsustas Cook 
veel kord Tahiitit külastada. 

21. aprillil 1774. aastal nähti «Resolutionilt» Tahiiti mägesid. 

Hedidi nuttis rõõmust. 

Cooki võeti vastu nagu vana sõpra. Kuningas O-Tu suudles teda. 

Nälgiv meeskond sai viivitamata kõik, mis tarvis. Oli koristusaeg, ja Cook polnud 
Tahiitit veel kunagi nii õitsva ja rikkana näinud. Madrused puhkasid ning lõbutsesid. 
Nad olid juba harjunud selle saare rahu, sõpruse ning hea toiduga. 

Tahiitilasi erutas tähtis poliitiline sündmus. Tahiitist kümme miili eemal asuva 
Eimeo saare elanikud keeldusid tunnustamast kuningas O-Tu võimu. Saarlased 
valmistusid karistusekspeditsiooniks mässajate 

vastu. Rannal hulkusid relvastatud meeste salgad, kes olid saabunud kaugematest 
asulatest, öösiti põlesid lõkked, joodi kavat, tantsiti sõjatantse. 

Kõik oli retkeks valmis, oodati vaid laevastikku, mis ristles Tahiiti vastasranniku 
lähistel. 

Cook oli laevastiku võimsusest ning ilust palju kuulnud ja nüüd ootas ta 
kannatamatult selle saabumist. 

Lõpuks saabus pidulik päev. 

Cook seisis koos O-Tu ja Forsteriga parajasti kaldal, kui lahte sööstsid tahiitilaste 
piroogid. Sellest sündmusest kirjutab ta laevapäevikus järgmiselt: 

«Laevastik koosnes 160 sõjalaevast ja 150 laevast, mis pidid toidukraami vedama. 
Sõjalaevad olid 40—50 jalga pikad. Vööri kohal olid platvormid, millel asusid täies 
relvastuses mehed. Sõudjad istusid all platvormide tugisammaste vahel, nii et iga 
inimese kohta tuli üks sammas. Platvormid olid kohaldatud ainult sõja otstarbeks. 
Toidumoona veo laevad olid tunduvalt väiksemad ja ilma platvormideta. Suurtes 
laevades asus nelikümmend inimest, väikestes — kaheksa. Arvestasin välja, et Tahiiti 
laevastikus on 7700 meest, kuid paljud ohvitserid pidasid seda arvu liiga väikeseks. 

Laevu kaunistasid mitmevärvilised lipud ja kõik see pakkus nii ülevat vaatepilti, 
mida me neil meredel poleks oodanud. Kõige ees läks admirali laev, mis koosnes 
kahest omavahel ühendatud sõjalaevast. Laevastiku juht admiral Tohah oli ilusa, 
mehise näoga elatanud mees. 

«Elagu O-Tu!» karjusid meremehed, hüpates kaldale oma kuninga juurde. 

«Elagu Tohah!» karjus maavägi veelgi valjemalt, kui admiral neile lähenes. 

Sõdalaste riietus oli rikkalik ning kirev. See koosnes kolmest riidetükist: alumine 
oli valge, keskmine punane, ülemine hallikaspruun. Nende pead katsid kõrged, vitstest 
punutud ning siniste, roheliste ja valgete sulgede ning haihammastega kaunistatud 
torukübarad. Vaid Tohah üksi kandis turbanit, mis talle väga sobis. Tervitanud O- 
Tud, tuli ta minu juurde ja embas mind.» 

Cook oleks meelsasti tahtnud näha eelseisvat sõda, 

kuid kahjuks pidi ta kiirustama, sest tal oli tarvis üles otsida täiesti tundmatu 
Espiritu Santo saar, mille üks Hispaania meremees oli kaardile kandnud. 

Lahkumisel kutsus ta Tohahi oma laevale. Admiral käitus nagu tõeline meremees. 
Kõige rohkem huvitasid teda laeva seadised. Ta küsis iga purje ja köie tähendust, 
mõistis kõike vaid vihjest ja esitas nii keerulisi ja tarku küsimusi, et Cook lausa 
imestas tema arukuse üle. 

Tohah oli inglaste oskusest vaimustuses. 

«Kui meil oleks kas või üks väike purjelaev, oleksime merel võitmatud,» hüüdis 
ta. 

Cookil tärkas mõte kinkida neile väike kajuti ja tekiga purjepaat, mis asus 
lahtivõetult trümmis. «Me oleme sellele rahvale liiga palju võlgu, et kingitust 
tegemata lahkuda,» mõtles kapten. 

Kui paat kokku pandi ja vette lasti, oli Tohah vaimustuses. Kui talle aga öeldi, et 
paat kuulub nüüd Tahiiti laevastikule, naeris ta õnnelikult. Rahvahulga juubelduste 
saatel sõitis ta sellega mööda kaldaäärt, käsitsedes osavalt purjesid ja rooli. Mõned 
kahekümneaerulised paadid püüdsid talle järele jõuda, kuid jäid kohe maha. 

Kaks tundi hiljem saabusid O-Tu ja Tohah «Resolu-tionile» ametlikule 
tänuvisiidile. Mida nad kõik kaasa ei toonud! Küll sigu, küll kookospähkleid, küll 
banaane! Nende sügavaks kurvastuseks käskis Cook kõik tagasi viia, sest laeva 
laoruumid olid juba laeni täidetud. Kuid see ei rikkunud pidulikkust. 

Hedidi muutus Tahiiti kõige kuulsamaks meheks. Ta käis ühest onnist teise ja 
jutustas oma vitsaraage sorteerides maadest, kus ta oli viibinud. Kuid ega teda väga 
usutud. Kord tulid mõned tahiitilased laevale ja palusid Cooki Hedidit paljastada, sest 
too kinnitavat, nagu oleks ta näinud valgeid kive, mis võivat veeks muutuda. 
Suurivaevu suutis Cook neile selgitada, et Hedidil on õigus. 

Enne ärasõitu teatas Hedidi, et ta ei sõida Inglismaale. 

«Miks?» küsis Cook. 

«Ma võtsin naise,» vastas Hedidi. 

«Ma võin ka su naise kaasa võtta.» 

«Ei, ma ehitasin enesele siia maja.» Cook kinkis talle mõne kirve, terve kasti 
pärleid, suudles, ja saatis siis kaldale. 


Uus-Hebriidid 

Uurides vanu Hispaania kaarte, leidis Cook ühelt Espiritu Santo saare, mis 
paiknes Uus-Meremaast loodes. Nii selle saare kui kogu teda ümbritseva ookeani 
kohta polnud midagi teada. Enne kodumaale pöördumist otsustas Cook lahendada 
saare saladuse ja asus soodsat tuult kasutades teele. 

15. juulil märgati laeva kursil suuri mägiseid saari. Raske otsustada, millist neist 
nägi hispaanlane. Et mitte oma eelkäijat solvata, jättis ta Espiritu Santo nimetuse 
kõige suuremale, kogu saarestiku aga nimetas ta Uus-Hebriidideks. 

Esimest saart, millel ta randus, nimetati Malliko-loks. See oli saja kilomeetri 
pikkune metsaga kaetud mägine maa. Elanikud ei sarnanenud põrmugi Tahiiti ja Uus- 
Meremaa elanikega, neil olid kräsus juuksed ja must nahk nagu neegritel. Kogu riietus 
koosnes vööst, mille esiküljel rippus õletuust. 

Mallikolo metsad olid läbipääsmatud. Puud põimusid liaanidega ja kirveta ei 
saanud sammugi edasi. Kuid saarlased käisid metsas nagu kodus. Näis, nagu olnuks 
neil puid mööda ronida lihtsam kui mööda maad käia. 

Forster-noorem korjas kaldalt mõned odad ja märkas imestusega, et nende 
teravikel oli mingisugune kleepuv määre. 

«See on mürk,» ütles ta Cookile. «Siinsed elanikud on maooridest ohtlikumad. 
Saare sisemusse minna on riskantne, kuid rannal pole meil midagi peale hakata. 
Peame siit kohe lahkuma.» 

Kaua sõitis «Resolution» saarte vahel laveerides. Need sarnanesid Mallikologa. 
Kõikjal hulkusid rannas alasti inimesed ja loopisid vette odasid ning kive. 

6. augustil märkasid meremehed saart, mis teistest tunduvalt erines. Saare keskel 
kõrgus suur koonusekujuline mägi, mille tipust kerkis musta suitsu. Lähe- 

nedes märkas Cook, et kohati oli mets maha raiutud, siin-seal aga kasvasid sirgete 
ridadena istutatud banaanipuud. See tekitas lootust, et siit saab täiendada veevarusid 
ja osta toidukraami. 

Õhus oli tunda kärsahaisu. Mäest tõusnud suits langes alla ja «Resolutioni» purjed 
tõmbusid tahmast mustaks. Laev kattus nõekorraga. Äsja pestud pesu vajas mõne 
tunni pärast uut pesemist. 

öösel nägid meremehed ebatavalist vaatemängu: kraatri helgist valgustatud suits 
oli tulipunane ja laotus verise joana tähistaevale. 

Hommikul heideti ankur. Kohe ümbritsesid laeva piroogid. Elanikud sarnanesid 
naabersaarte asukatega, kuid ei käitunud sõjakalt. Nad heitsid relvad maha, vehkisid 
palmilehtedega ja kutsusid saabujaid kaldale. 

Cook proovis nendega tahiiti keeles vestelda, kuid asjata. Nende keelel polnud 
tahiiti omaga midagi ühist. Ka märke mõistsid nad halvasti. Rändureid pani nende 
mõistmatus imestama. 

Saart nimetati Tannaks. Tänna elanikud olid Uus-Hebriidide suguharudest kõige 
kultuursemad. Kuid tahiitilastest olid nad palju abitumad ning rumalamad. Nende 
põllundus oli kõige algelisemal tasemel. Puid raiusid nad kivikirvestega, mis olid nii 
viletsad, et üks mees jõudis päevas maha võtta ainult kaks-kolm puud. Cook käskis 
madrustel puhastada metsast maa-ala, mille kallal pärismaalased oleksid terve aasta 
vaeva näinud, kuid meremehed lõpetasid töö juba kolme tunni pärast. 

Cook pidas isegi maoorisid kultuursemaks. Need oskasid punuda roguskeid, 
nende kivikirved olid hästi lihvitud, nende mahukad paadid ei kannatanud võrdlust 
kipakate piroogidega, kuhu mahtus hädavaevu kaks inimest. 

Kuid Tänna elanikel olid surmatoovad relvad — mürgitatud odad ning nooled, 
mida nad meelsasti müüsid inglastele. 

Cooki hämmastas, et kogu töö lasus naiste õlgadel, mehed aga looderdasid. 
Naised kobestasid puukõblas-tega mulda, püüdsid kalu, karjatasid sigu, valmistasid 
süüa, ehitasid hütte. Mehed magasid, sõid ja laulsid. Ainult kaks tööd ei alandanud 
nende väärikust: linnujaht 

ja puude raiumine. Kuid naised pidid puu eemale vedama. Kogu aeg tassisid 
naised midagi seljas; nad olid väikesekasvulised ning kübmas. 

Tänna koosnes vulkaanilisest tuhast, mida tulemägi välja purskas. Muld oli nii 
viljakas, et mets kasvas siin veelgi tihedam kui Mallikoloi. 

Metsas hulkudes sattus Cook paljandikele, kus ei kasvanud isegi rohi. Need olid 
nii kuumad, et Cookile näis, nagu sammuks ta mööda hõõguvat pliidirauda. 

Sageli võis leida ka kuumaveeallikaid, mis nagu purskkaevud heitsid vee jugasid 
kõrgele. Kuumade aurupilvede tõttu oli neile raske läheneda. Cook viskas ühte 
allikasse kilpkonna; kahe minuti pärast oli see juba nii küps, et kõlbas süüa. 

Tänna elanikud olid nii vaesed, et ei suutnud laeva varustada, seepärast ei saanud 
Cook saarele kauaks jääda. Ta tõstis purjed üles ja suundus lõunasse. Enne Uus- 
Meremaad ei lootnud ta enam mingit maad kohata. 


Uus-Kaledoonia 


Kuid kolme päeva pärast, 5. septembril nägid meremehed enda ees pikka 
mäeahelikku. 

Mitu ööpäeva sõitis laev kaljuste, peaaegu metsata kallaste lähedal ja Cookile 
näis, et ta avastas suure saare. Kui ta aga ronis ühe mäe tipule, nägi ta sealsamas 
lähedal merd. Uus-Kaledoonia on küll pikk, kuid kitsas saar, mille laius ei ületa 
kusagil kümmet miili. 

Saare elanikud sarnanesid Tänna omadega, kuid olid pikemat kasvu ning 
lihaselisemad. Nad kasvatasid banaane ja kookospalme, kuid koduloomad puudusid. 
Saarel polnud ka metsloomi. 

Kord nägid uuskaledoonlased madruseid, kes sõid soolaliha. Üks meremees viskas 
eemale seakondi. Pärismaalased pidasid madruseid inimsööjateks ja tõstsid kära. Nad 
hakkasid kooris rääkima, sülitasid ja tegid grimasse. Asjata püüdsid hämmeldunud 
madrused veenda, et nad söövad hoopis sealiha. Saarlased vaatasid neid põlgusega. 

Muide, uuskaledoonlased ei ilmutanud meremeeste suhtes mingit uudishimu. 
Mitte kunagi ei hakanud nad 

rääkima esimestena ega kutsunud külla, iial ei sõitnud nad laeva juurde ega 
püüdnud midagi vahetada või varastada. Kui rändurid saarel jalutasid, saatsid neid 
ainult lapsed. Poisikesed käisid karjakaupa Fors-teri kannul, sest teadlane küttis 
papagoisid. Lasud ei hirmutanud neid põrmugi. 

Cook kandis kaardile kogu Uus-Kaledoonia idaranniku, andis neemedele ning 
lahtedele nimed ja väljus siis avamerele. 


Koju 

18. oktoobril 1774. aastal heitis «Resolution» ankru Cooki väinas. Cook oli Uus- 
Meremaal viimati peaaegu aasta tagasi. Kuidas siin kõik vahepeal muutunud oli! Seal, 
kus varem asusid külad, olid nüüd juba rohtukasvanud põlenud ahervared. Ja needki 
vähesed perekonnad, kes siin veel elasid, hoidusid meremeestega kohtumast. Vaevalt 
jõudsid inglased randuda, kui maoorid metsa jooksid. 

Cook ei teadnud, mis juhtus «Adventure'iga», ja imestas väga inimeste veidra 
usaldamatuse üle. Olid nad ju eelmisel korral temasse sõbralikult suhtunud. Ta püüdis 
kaks noort sõjameest kinni, viis need vägisi laevale ja hakkas küsitlema, mis tema 
äraolekul juhtus. Kuid sõnaahtrad pärismaalased pomisesid midagi arusaamatut, 
kinnitasid, et nemad pole milleski süüdi, ja Cook pidi nad midagi saavutamata 
vabastama. 

«Koju!» sõnasid kaks aastat kestnud meresõidust tüdinenud madrused igatsevalt. 
«Koju!» krigisesid pikast teenistusest räbaldunud vandid. «Koju! Koju!» sosistasid 
räpased lapitud purjed. 

Ka Cook oli väsinud ning vananenud. Pärast ohvitseridega nõupidamist lahkus ta 
Uus-Meremaalt, võttes kursi ümber Hoorni neeme. 30. juulil 1775. aastal jõudis 
«Resolution» kodumaale. 


KOLMAS MEREREIS. LOODEVÄIL 


Cook suundub taas Vaiksele ookeanile 


Pärast teist reisi otsustas Cook puhata. Tal oli turjal juba neljakümne üheksas 
eluaasta — küllalt meredel hulkumisest. 

Kulutanud peaaegu kõik Admiraliteedilt saadud raha vanade meremeeste kodu 
ehitamiseks, asus ta elama väikesesse Greenwichi linna, et seal astronoomiaga 
tegelda. 

Kuid teda ei jäetud kuigi kauaks rahule. 

1776. aasta kevadel kutsus Admiraliteedi esimene lord krahv Sandwich teda välja. 

«Cook,» ütles ta. «Teil tuleb sooritada veel üks ümbermaailmareis. Admiraliteet 
otsustas teid uuele retkele saata. Te peate Vaikse ookeani poolt otsima Loode-väila.» 

Loodeväila üle vaidlesid Euroopa teadlased sel ajal niisama palju kui 
Lõunamandri üle. Loodeväila olemasolu kaitsjad kinnitasid, et see on väin, mis läbib 
Põhja- 

Ameerika ja ühendab Atlandit Vaikse ookeaniga. Loode-väilaks nimetati teda 
sellepärast, et ta pidi asuma Euroopast loode pool. Keegi polnud väina oma silmaga 
näinud, kuid paljud uskusid tema olemasolusse. 

Selleks et minna Indiasse, Hiinasse või Jaapanisse, pidid XVIII sajandi 
kaupmehed ümber Aafrika või Lõuna-Ameerika purjetama. Loomulikult oli teekond 

pikk ja laevasõit kallis. Loodeväila avastamine oleks võimaldanud laevadel sõita 
kõige lühemat teed mööda Euroopast Kaug-Itta. 

Juba paljud laevad olid püüdnud väila avastada. Kuid kõik nad lähtusid Atlandi- 
poolsest küljest. Meretee jäi leidmata. 

«On tarvis Vaikse ookeani poolt õnne proovida,» ütles krahv Sandwich. «Teil 
tuleb purjetada piki Põhja-Ameerika läänerannikut. See on täiesti tundmata piirkond, 
kus veel ükski maadeuurija pole viibinud. Ply-mouthi sadamas ootavad teid kaks 
laeva. Kas olete nõus?» 

«Nõus,» vastas Cook. «Kuid mul on Admiraliteedile palve.» 

«Milline?» küsis krahv Sandwich. «Ma palun mulle anda lambakari.» Krahv 
Sandwich imestas. «Lambakari?» 

«Jah. Viisteist-kakskümmend looma.» 

«Milleks on teile lambaid tarvis?» 

«Tahan need kinkida tahiitilastele ja maooridele. Nendele vaestele inimestele on 
vaja õpetada loomakasvatust. Kui lambad saartel paljunevad, muutuvad pärismaalased 
rikkaks. Loomakasvatus on parim relv inimsöömise vastu. Maooridel pole peale 
koerte ühtki kodulooma. Muld on Uus-Meremaal väga viljakas, kuid nad ei oska 
künda ega külvata. Kogu maa nälgib pidevalt. Nälg ässitab neid üksteise kallale, nälg 
õpetab tapetud vaenlast sööma. Kui me viime neile lambaid ...» 

«Te teenite Tema Kuninglikku Majesteeti, kapten, Tema Majesteedi valitsus aga 
ei taha teha mingeid kingitusi maooridele, kes sõid kapten Furneaux' madrused!» 

«Sel juhul ostan ma lambad oma raha eest,» ütles Cook. 

«Palun. See on teie isiklik asi,» vastas krahv Sandwich külmalt. 


Lambad 


12. juulil 1776. aastal väljus Cook oma vanal armsal «Resolutionil» Plymouthi 
sadamast. 

Rivist välja langenud «Adventure'i» asemel anti taHe «Discovery» kapten Clerke'i 
juhtimisel. 

Viimasel ei õnnestunud laeva õigeks ajaks sõidukorda seada ja «Resolution» 
väljus üksi. Cook lubas kapten Clerke'i Hea Lootuse neemel oodata. 

Sadamavalitsuse ametnikest ja oma adjutantidest ümbritsetud krahv Sandwich 
seisis kail. Tuul puhus puudrit nende lokitud parukailt. Krahv vaatas eemalduvat laeva 
läbi pikksilma. Seal oli kõik korras. Äsja pestud laevatekk helkis päikeses. 

Vaevalt aga jõudis kallas silmist kaduda, kui «Reso-lutioni» tekile hakati ehitama 
puust aedikut. Cook ise jälgis selle püstitamist. Madrused tirisid koplisse üksteist 
parimat inglise tõugu lammast ning neli kõvera-sarvelist jäära. 

Päevad möödusid. Kiiresti kandus «Resolution» lõunasse. Juba jäi seljataha 
Portugal. Selgetel päevadel võis vasaku parda taga näha Aafrika sinakat rannariba. 
Cook tõttas Hea Lootuse neemele. 

Teel tegi ta ainsa peatuse Tenerife saarel. Saarel elavad hispaanlased, kes said tulu 
veinivalmistamisest, olid hämmastunud. Esmakordselt nägid nad laeva, mis ei tulnud 
mitte veini, vaid heinu ostma. 

Kasutades pärituult, kihutas laev täies purjes edasi. Meeskond oli terve ning heas 
tujus, lambad kogusid rasva. 

18. oktoobril heitis «Resolution» ankrusse Kaplinna sadamasse. Meremehi ootas 
pikk puhkus. Siin pidid nad ootama «Discoveryt», mis alles 1. augustil väljus Ing- 
lismaalt. 

Sel ajal kuulus Aafrika lõunapoolseim, Hea Lootuse neem Hollandile. Kõik 
laevad, mis sõitsid Euroopast 

Indiasse, pidid sellest mööduma ja Holland hoidis seda tähtsat mereteed oma 
kontrolli all. 

Lõuna-Aafrikas laiuvad savannid. Need algavad otse Kaplinna tagant ja ulatuvad 
tuhandeid kilomeetreid põhja poole. Savannides hulkusid hollandlaste poolt 
jälitatavad bušmanite suguharud. Bušmanid rüüstasid linnupesi, sõid konni. Oma 
nooleotsi võidsid nad väikeste mustade madude mürgiga. Eurooplasi nähes jooksid 
nad minema ja peitusid sügavatesse maa-alustesse urgudesse. 

Pärast ankru heitmist sõitis Cook Hollandi kuberneri juurde visiidile. 

Kubemer andis talle mitmevärviliste pitsatitega kinnitatud dokumendi, kus 
kinnitati, et inglise kapten Cook võib oma lambaid karjatada Kaplinna ümbruses 
asuvatel karjamaadel. 

Cook oli rahul. Nüüd võis ta lambad värskele rohule lasta. 

Kapten ostis toidumoona, uuris vanu kaarte ja valmistus ruttamata edasiseks 
teekonnaks. Madrused said kätte kahe kuu palga ning valgusid linna. Ohvitseridele 
anti lõunasöögil pudel veini. Looduseuurija doktor Anderson korrastas oma 
instrumente ja püüdis tekil Aafrika liblikaid. 

Nii möödus kuu. 

Ja siis tormas leitnant King äkitselt kapteni kajutisse. 

«Söör, lambad on kadunud!» hüüdis ta. Erutatud Cook sõitis kohe kaldale ja sai 
kuulda, mis juhtunud oli. 

Eelmisel õhtul istusid kaks karja valvama pandud madrust rahulikult lõkke ääres 
ja tõmbasid piipu. Neid ei huvitanud ei säravad tähed ega ebatavaliselt kõrge rohi. 
Oma pikkadel rännakutel koos kapten James Cookiga olid nad igasuguste imedega 
harjunud. Nad rääkisid hoopis kaugest Inglismaast, kuhu jäid naised ja lapsed, keda 
nad nii harva näevad. Lähedal magasid kammitsas lambad. 

Keskööl hakkas uni sõdureid vaevama. Mehed plaanitsesid juba magamist, kui 
kuulsid kauget kabjaplaginat. Põuavälgu valguses nägid nad naabruses asuva 

künka tipul nelja ratsanikku, kes sõitsid otse tule suunas. Seljas olid neil pikad 
püssid. «Röövlid!» mõtlesid sõdurid. 

Hollandlaste nõudel pidid inglased oma püssid laevale jätma. Kuidas nad nüüd 
suudavad paljaste kätega võidelda nelja relvastatud ratsanikuga? 

Kapjade müdin lähenes. 

«Seis! Kes tuleb?» karjus üks sõdur. 

Lasso silmus sulges endasse mõlemad karjased ja rebis nad jalust. Kiirustades 
ning vaikides seoti inglased tihedalt teineteise vastu nagu juustuviil leivakäärule. Siis 
vabastati lammaste jalad kammitsaist, hüpati sadulatesse ja kihutati koos karjaga 
savanni. 

Alles koidikul õnnestus sõduritel end vabastada. Nad jooksid sadamasse ja 
kandsid ülemustele ette. 

Ärritunud ja pahane Cook sõitis uuesti kuberneri juurde. Kuberner võttis teate 
vastu ametlikult ning ebasõbralikult. Ta ei armastanud inglasi, kes ihusid hammast 
Hollandi Lõuna-Aafrika kolooniatele. 

«See ei puutu minusse,» ütles ta. «Pöörduge politseiülema poole.» 

Politseiülem oli koloonias kuberneri järel teine mees ja valmistus tema ametit üle 
võtma. Kuulanud inglise kapteni ära, lubas ta mokaotsast oma kaasabi. Cook taipas, et 
võimudele ei maksa loota. 

Ta oli meelt heitmas. 

Sel ajal saabus «Discovery», mida torm oli tublisti vintsutanud. Varastatud karja 
otsimine tuli ajutiselt katkestada ja tegelda remondiprobleemidega. 

Siinmail viibinud kapten Clerke (ta teenis siis leitnandina kapten Furneaux' 
«Adventure'il») kinnitas, et kuberner ise soosib röövleid. 

«Teid röövisid siinsed orjapidajad,» rääkis ta. «Neil on oma loomadest veel vähe 
ja nüüd nad otsustasid varastada teie omad. Niisugused röövkäigud kuuluvad siin asja 
juurde. Võidelda orjapidajatega on võimatu. Nad on ülemustega ühes mestis. Kuid 
ometi leidub üks hea vahend ...» 

«Milline?» küsis Cook. 

«Tuleb leida vargad, kes oleksid mõõduka tasu eest nõus teie lambad röövijailt 
tagasi varastama.» 

Ja tõepoolest, see oli ainus õige lahendus. Cookil ei 

tarvitsenud isegi soovijaid otsima hakata — nad pakkusid ise oma teeneid. 

See juhtus nii. Sama päeva õhtul enne päikeseloojakut üüris Cook kalessi ja sõitis 
ühe hollandi kaupmehe juurde, kes lubas talle hankida pool tonni merekuivi-kuid. 
Kapten klaaris arved kaupmehega ära, tuli tänavale ja pidi juba sõidukisse hüppama, 
kui märkas äkitselt naabermaja väravas vana neegrinaist, kes tegi talle salapäraseid 
märke. 

Cook järgnes talle. 

Naine viis ta õuele ja ulatas määrdunud paberilipaka, millele olid tinapliiatsiga 
kritseldatud mingid kraak-jalad. Suurivaevu õnnestus Cookil lugeda: 

«Söör! Meie teame, kus teie lambad on. Oleme kõigeks valmis. Odavalt. Kas teate 
põldu kasarmu taga? Tulge täna kell 11 õhtul sinna. 

Teie saatusest solvatud heasoovijad.» 

Cook tõstis pilgu, kuid vanaeit oli kadunud. 

Määratud ajal rühkis ta pimedas mööda äärelinna kõveraid tänavaid kasarmu 
poole. Linn magas. Ainult rasvaküünaldest valgustatud kõrtsides sumisesid madrused. 

Juba paistiski sünge telliskivikasarm. Pikale püssile toetuv tunnimees tukkus. 
Cook läks kasarmu taha jäätmaale. Siia veeti kogu linna prügi ja süüdati selleks 
kaevatud aukudes. Ühe lõkke juures Cook peatus. 

Tal ei tarvitsenud kaua oodata. 

Lopsakate karuohakavarte tagant loivas välja kolm kummalist kuju. Cook taipas, 
et need ongi tema «heasoovijad». 

See oli küllalt kirev seltskond: valge, neeger ja mulatt. Valge kandis inglise 
lõikega räbaldunud sõjaväepükse, lapitud sinist vesti ja laiaäärelist viltkaabut. Cook 
taipas, et see on deserteerunud inglise sõdur. Vahakollane mulatt keerutas uljalt oma 
keigarlikke vurre. Peale määrdunud purjeriidest pükste polnud tal midagi ümber. 
Neeger seisis pisut eemal ja pööritas silmi. Kuus eri värvilist paljast jalapäkka tallas 
vapralt ohakaokastega kaetud tulist tolmu. 

«Me kuulsime teie õnnetusest, söör,» alustas valge. «Tunneme teile kogu 
südamest kaasa. Oleme teid nõus isegi abistama, kui te... Ütlen teile otseselt, söör — 
minu 

arvates peavad tõelised aumehed, nagu meie teiega, alati otseselt rääkima —, me 
püüame täna öösel teile lambad tagastada. Kuid te peate meid hüvitama.» 

«Kuidas te mu lambad tagasi toimetate?» küsis Cook. 

«Ärge muretsege, söör. Niisugust lukku, mida meie ei oskaks lahti murda, pole 
veel leiutatud. Pole ilma peal niisugust planku, millest me üle ei hüppaks. Valvekoerte 
mürgitamine on aga kukepea. Kas mul on õigus, poisid?» 

Mulatt noogutas pead. 

«Palju te lammaste kohaletoimetamise eest tahate?» küsis Cook. 

Varas ajas jalad harki, lükkas kaabu kulmudele ja sügas kukalt. 

«Kolm kuldnat igale vennale,» lausus ta lõpuks. «Ainult teile, mõnelt teiselt 
võtaksime kaks korda rohkem.» 

«Nõus,» vastas Cook. 

«Andke käsiraha.» 

«Käsiraha ma ei anna,» vaidles Cook vastu. «Kui lambad kohale toote, saate ka 
raha.» 

«Heakene küll. Kolme tunni pärast oleme teie karjaga sadamas. Käsi selle peale!» 

Ja kolm eri värvi kätt sirutus kapteni poole. 

Cook surus tugevasti ulatatud käsi. 

Järgmisel päeval, 30. novembril kihutasid «Resolu-tion» ja «Discovery» täies 
purjes mööda India ookeani. Aedikus «Resolutioni» pardal jalutasid rahumeeli lam- 
bad ja jäärad. 


Tasmaania 


Omai, kelle kapten Furneaux oli Inglismaale kaasa toonud, pöördus nüüd Tahiitile 
tagasi. Inglise õukonnas oli tal olnud hiilgav menu. Kuningas ise oli kinkinud talle 
punase kampsuni. 

«Ah, kui naljakas ta on!» kilkasid daamid, vaadates, kuidas ta pistab käe 
vaagnasse ja pungis suuga matsutades limpsib hoolega oma pruune sõrmi. 

Omai hüppas üle toolide ning ajas hambaid irevile, aeg-ajalt komistas ta 
kleidisabadele. Teda vaimustas 

kõik: kalessid, vein, sillutis, lehmad, katedraalid ja kindralimundrid. Ta oli kõige 
õnnelikum inimene Suurbritannias. 

Kuid veelgi õnnelikum oli ta siis, kui seisis uuesti laeval ja kuulis, et sõit läheb 
Tahiitile. 

Hea Lootuse neem jäi seljataha. Laevad võtsid kursi otse Tasmaaniale. 

Tasmaania on suur saar, mis asub lõuna pool Austraaliat. Saare avastas XVII 
sajandi alguses hollandlane Tasman, kuid sellest ajast poinud peale «Adventure'i» 
oma raskel teekonnal Uus-Meremaalt Hea Lootuse neemeni veel ükski Euroopa laev 
tema vetes viibinud. 

Aeglaselt sõitsid laevad selle tundmata saare tiheda metsaga kaetud kallaste 
lähedal. Cook kandis kaardile iga rannakääru. Ta otsis lahte, kus võiks peatuda, puid 
raiuda, heina teha ning vett varuda. 

Lõpuks pöördus kallas järsult põhja. Cook kandis rannajoone kaardile ja käskis 
ankru heita. 

Kaldale läks terve ekspeditsioon. Puuraiduritel olid seljas kirved, niitjatel vikatid, 
moonamuretsejad võtsid ligi veevaadid. Ka rood relvastatud sõdureid suundus maale. 
Cook võttis kaasa ka Omai ja doktor Andersoni. 

Rohi oli suurepärane, vesi maitsev ja puudest oleks võinud maste teha. Cook ei 
jõudnud seda kaunist maad küllalt imetleda. Peagi ilmusid ka kohalikud elanikud. 
Need olid mustanahalised, alalisest nälgimisest kurnatud inimesed. Rõivaid nad ei 

tundnud, isegi niuete ümber polnud neil midagi. Naised kandsid seljas kängurunahk- 
seid kotte, milles istusid käharpäised lapsed. 

Kõik nad tunglesid niitjate ümber ja jälgisid tööd, kuid ometi polnud nende silmis 
uudishimu ega imestust. 

Cook andis tasmaanlastele mõned helmekeed, mida Tahiitil ja Uus-Meremaal oli 
imetletud. 

Siin aga võeti need vastu ükskõikselt, ja oskamata nendega midagi peale hakata, 
visati maha. 

Puuraidurid leidsid pärismaalaste elamu. Selgus, et nad ei osanud mingisuguseid 
onne ehitada, vaid elasid suurtes puuõõnsustes, mille olid tulega eukalüptidesse 
põletanud. 

Omai oli imekaunil saarel elava rahva viletsusest masendatud. 

«Vaesed, vaesed!» ütles ta pead vangutades. «Neil pole 

ei vibusid ega odasid. Mis nad muud söövad kui tõuke ja tigusid. Ega nad asjata 
nii kõhnad ole.» 

«Sa eksid,» ütles Cook. «Vaata, sel karvasel on oda.» 

Tõepoolest oli ühel tasmaanlasel käes pikk otsast teritatud kepp. Ta raputas seda 
üpris sõjakalt. Kaaslased ilmselt kartsid teda. Cook läks tasmaanlase juurde ja selgitas 
märkidega, et tahab näha, kuidas mees oda viskab. See taipas kiiresti, mida 
soovitakse, näitas Cookile vee piiril kasvavat põõsast ja viskas siis oma oda selle 
pihta. Kepp tegi õhus kolm tiiru ja kukkus umbes kümme sammu eemale. 

«Ha-ha-ha!» naeris Omai. «Meil viskavad isegi kaheaastased lapsed oda sinust 
paremini. Kas tahad näha, missugune on tõeline relv?» 

Ja enne kui Cook jõudis sõnagi lausuda, haaras hoopleja Omai oma püssi ja 
tulistas õhku. Trahh! kõmatas lask. «Trahh-trahh-trahh!» vastas kaja. Nagu üks mees 
prantsatasid tasmaanlased silmili maha. Siis hüppasid nad kärmesti püsti ja pistsid 
plagama. 


Kahura 


Jätnud Tasmaania seljataha, purjetasid rändurid jälle itta ja 12. veebruaril 1777. 
aastal nägid nad Uus-Meremaa rannikut. Kaks päeva hiljem jäid laevad Cooki väinas 
ankrusse. Cook viibis siin juba neljandat korda ja teadis iga madalikku, kari ning riffi. 

Rannik oli jälle tihedasti asustatud. Kõikjal võis näha teravatipulisi püstkodasid. 
Kaldaliival lebasid piroogid. 

Märganud laevu, sattusid pärismaalased paanikasse. Nad olid veendunud, et 
inglased hakkavad oma ära-söödud kaasmaalaste eest kätte maksma. Erilist hirmu 
tekitas Omai, keda nad tookord nägid kapten Fur-neaux' laeval. Küllap ta veenab 
Cooki, et see laseks kogu rannarahva hävitada. 

Ja ega nad eksinudki. Omai tundis nad kohe ära ja karjus rusikaid raputades: 

«Häda teile, kurjategijad! Värisege hirmust! Teie viimne tund on tulnud! Me ei 
halasta kellelegi!» 

Ta soovitas Cookil külad kõigepealt kahurikuulidega purustada, siis 
ümberkaudsed metsad süüdata. Enamik 

ohvitsere ja isegi kapten Clerke pidasid Omai nõu küllaltki arukaks ja ootasid, et 
äärmisel juhul nõuab Cook tapmisest osavõtjate väljaandmist. 

Kuid Cookil olid hoopis teised plaanid. «Mida ma saavutan, kui lasen mõne 
inimese maha ning tõestan sellega tulirelvade üleolekut odadest ja nooltest?» mõtles 


ta. «Sellega kutsun esile ainult vihkamise. Kas pärast niisugust arveteõiendust saab 
lambakasvatust õpetada? Ei, nii jäävad nad igavesti inimsööjateks!» 

Cook otsustas anda lambad maooride pealikutele ja teatas oma alluvatele, et 
loobub igasugusest kättemaksust. 

Meremehed paigutasid kõige ahvatlevamad kaubad — helmed, punased kangad, 
kirved ja noad — jõekaldale. Cook ronis kõrge kännu otsa ja kutsus märkide abil 
pärismaalasi kauplema. 

Esimestel päevadel ei riskinud maoorid lähemale kui pool miili tulla. Kuid 
inglaste rahuarmastavast käitumisest julgustatult tulid nad vähehaaval metsast välja, 
tassides kaasas kalakorve. Paarikümne sammu kaugusel jäid nad seisma ja hakkasid 
kätega vehkides midagi kooris karjuma. Seejärel astusid nad juurde ning vahetasid 
rahumeeli kalad kirveste ja kangaste vastu. 

Omai abil sai Cook lõpuks aru, mida maoorid karjusid. 

«Me ei tapnud sinu vendi,» püüdsid nad Cooki veenda. «Neid tappis Kahura, 
verejanuline Kahura, võimas Kahura! Tapa Kahura ja su vendade eest on kätte 
tasutud!» 

Cook palus Omaid järele uurida, kes see Kahura on. Järgmisel päeval jutustas 
Omai, et Kahura on võimas, metsik ning kartmatu juht, kes valitseb selle piirkonna 
üle. Teda kardetakse ning vihatakse. 

Pärismaalased sosistasid Omaile, et nad oleksid rõõmsad, kui Cook tapaks 
Kahura. Omai küsis, miks nad ise vihatud valitsejat ei tapa. Hirmunult jutustasid nad, 
et ehkki Kahura valitseb juba viisteist aastat, pole õnnestunud teda tappa. 

«Tapa Kahura,» soovitas Omai Cookile. «Kui tahad, ma aitan teda leida.» 

«Otsi teda, Omai, tingimata otsi,» vastas Cook. «Mul on Kahurat väga vaja.» 

Kuid Cook ei tahtnud Kahurat sugugi selleks näha, et teda tappa. Vastupidi, Cook 
tahtis temaga sõbraks saada. 

«Kui ma annan oma lambad neile viletsaile kaluritele, siis varastatakse ning 
tapetakse loomad kohe,» kaalutles Cook. «Kuid Kahura-taoline võimas juht oskab 
oma varandust kaitsta.» 

Ühel hommikul teatati Cookile, et hirmus Kahura seisab kaldal ja tahab temaga 
kokku saada. Silmapilk istus kapten paati ja sõitis kaldale. 

Kahura oli pikakasvuline, laiaõlgne ning tugev. Kogu tema keha kattis kirev 
tätoveering. Seljal, näol, õlgadel, kõhul ning puusadel ilutsesid punased, lillad ja 
kuldsed mustrid. Käes hoidis ta pikka odavart, mille otsas asus inglise päritoluga 
teraskirves. 

Märganud Cooki, astus Kahura talle vastu. 

«Tere, suur juht!» ütles Cook. 

«Tere, suur juht!» vastas Kahura. «Vaata, millise kingituse ma sulle tõin.» 

Kaheksateist kandjat asetasid Cooki ette üheksa pilgeni täidetud kalakorvi. 

«Tule minuga kaasa, Kahura,» kutsus Cook. «Ma tahan sulle oma ujuvas majas 
külakosti pakkuda. Seal ma annan sulle nii palju igasugu vara, et sa saad kõige 
rikkamaks meheks oma maal.» 

Cook oli veendunud, et Kahura keeldub laevale tulemast. Ta mõistis ju, et seal 
võivad inglased temaga teha, mida vaid soovivad. Kui aga Kahura sõna lausumata 
paati astus, oli Cook tema ebatavalisest vaprusest sügavalt liigutatud. 

«Kahura, nad tapavad su!» karjus üks pealiku lähikondlane eemalduvale paadile 
järele. 

«Kahura ei karda midagi,» sai ta rahuliku vastuse. 

Kapteni kajutis olid laual veinipudelid ja vaagnad praetud soolalihaga. Kahura sõi, 
jõi ja imestas viisakalt kõige üle. Cook palus Omaid tõlkida ja hakkas Kahurat 
küsitlema, kuidas tapeti kapten Furneaux' madrused. 

Kahura jutustas meelsasti ning lihtsalt. Oli ilmne, et ta ei varja midagi. 

Nagu selgus, tegi puu- ja aedviljade järele saadetud salk Taimede lahes 
puhkepeatuse. Madrused süütasid lõkke ja hakkasid kala küpsetama. Nähes 
lõkkesuitsu, 

tuli Kahura oma saatjaskonnaga meeste juurde ja tervitas neid. Madrused ei 
saanud temast aru ja jätkasid einestamist, ilma et oleksid maooridele tähelepanu pöö- 
ranud. Keegi Kahura sõjamees oli väga näljane ja võttis ühe madruse käest pooliku 
kalasaba. Madrus lõi varast, see aga kaitses ennast. Algas kaklus. Meremehed 
tulistasid kogupaugu õhku, kuid lasud ei hirmutanud maoorisid. Ja enne kui madrused 
jõudsid püsse uuesti laadida, olid nad tükkideks rebitud. 

Kui Kahura oma jutustuse lõpetas, ulatas Omai Cookile oma püssi ja sõnas: 

«Ta on mõrtsukas! Tapa ta!» 

Kuid Cook lükkas püssi kõrvale. 

«See mõrtsukas on ainus inimene sel maal, kes suudab minu lambaid säilitada. Ma 
kingin talle pool karja.» 

Omai kehitas õlgu ja väljus hämmeldunult kajutist. 


Uus-Meremaa poisid 


Cook andis lambad Kahurale ja seletas, kuidas neid sööta. Pealik saatis laevale 
hunniku värskeid kalu. 

Cooki haarasid kahtlused. Ta polnud veendunud, et lambad Uus-Meremaal 
paljunevad. Tundus, et Kahura ei mõista loomakasvatuse tulukust ja rõõmustas lam- 
maste kui meretaguse ime, mitte aga kui jõukuse allika üle. 

Kaldal jalutades sattus Cook kord kartulipõllule, mille ta eelmine kord laskis 
rajada. Kartul oli tublisti levinud, kuid hoolitsev inimkäsi polnud seal mulda 
kobestanud ega umbrohtu katkunud. Kuid maooridele kartul meeldis. Nad sõid seda 
nii toorelt kui küpsetatult. 

Teda lohutas ainult teadmine, et teda ootas ees rahuarmastav Tahiiti, kus osati 
banaane ja kookospalme kasvatada, kus karjatati sigu oma rohelistel aasadel, mõisteti 
lammaste kasulikkust ja osati nendega ümber käia. Ja Cook hakkas valmistuma 
ärasõiduks. 

Just enne purjede heiskamist tuli «Resolutionile» Omai koos kahe 
viieteistkümneaastase poisiga ja teatas, et võtab need enesega Tahiitile kaasa. 

Cook kartis, et Omai pettis poisse, ja selgitas neile, et nad ei pöördu enam kunagi 
kodumaale, ei näe kunagi 

sõpru ega omakseid. Kuid poisid ei tahtnud mingi hinna eest laevalt lahkuda. 

Nii sattusid kaks noort maoorit Cooki rännukaaslas-teks. 

Esialgu olid nad rõõmsad ning rahul ega vaadanud kordagi eemalduvale 
rannikule. Nad kõndisid Omai kannul, jumaldasid tema tarkust ning elukogemusi. 
Lahkumine kodumaast ei kurvastanud neid põrmugi. 

Kui aga järgmisel päeval laev kõikuma hakkas ja merehaigus kallale kippus, 
muutus nende käitumine sootuks. Meenus kodupaik, teravatipulised püstkojad, 
läbipääsmatud metsad, vanemad, õed ja vennad. Nad arvasid, et surm on käes, ja 

nutsid kibedalt, needes seda tundi, mil nõustusid laevale astuma, et võõrastele maa- 
dele minna. 

Kuid nende meeleheide ei kestnud kaua. Õhtu eel jäi kõikumine vähemaks, 
merehaigus möödus ja poisid rahunesid. 


Cooki saared 


Märtsikuu hakkas lõppema. Põhjapoolkeral algas kevad. Cook mõistis, et sel 
aastal ei õnnestu tal Loode-väila otsingule asuda. Ta ei jõuaks Ameerikasse enne 
augustikuud, septembris aga sunniksid külmad ekspeditsiooni tagasi pöörama. Ja 
kapten otsustas 1777. aasta pühendada lõunapoolkera saarte uurimisele. 

Märtsi lõpus avastas ta väikese saarestiku, mille nimetas Cooki saarteks. 

Nii nagu Tahiitil ja Uus-Meremaal, elasid ka siin polüneeslased. Cook külastas 
Vatua saart, kus ta Omai abiga tegi erakordselt tähtsa avastuse. 

Nimelt kohtas Omai siin kolme kaasmaalast — Tahii-tilt. Alguses Cook ei 
uskunud seda. Kuidas võisid tahiitilased oma lootsikuil ületada tohutut veevälja Vatua 
ja Tahiiti vahel? Kuid Omai tõi kaasmaalased laevale ja need jutustasid oma 100. 

Üheksateist aastat tagasi asusid nad kolmekesi ja veel üks kaaslane paati, et sõita 
Tahiiti kõrval asuvale Ulie-tea saarele. Tavaliselt sõitsid pärismaalased seda vahe- 
maad kaks-kolm tundi. Poolel teel aga puhkes torm, mis kandis mehed ookeanile. 
Kolm nädalat vintsutas 

neid torm. Kaaslane suri nälga. Kuid paat ja nemad pidasid vastu. Poolsurnult 
jõudsid nad Vatuale. 

Tahiitilaste jutustus lahendas tähtsa teadusliku probleemi, mis juba ammu huvitas 
Euroopa õpetlasi:/mil kombel võisid elanikud asustada üksteisest kaugel/asuvaid 
Vaikse ookeani saari. Laevu ju saare-elanikel polnud, paadid aga näisid kõlbavat vaid 
lühikesteks ranna-lähisteks sõitudeks. Nüüd aga ilmnes, et meri võfb inimesi niisama 
juhuslikult edasi toimetada nagu taimede seemneidki. 

Cook tegi tahiitilastele ettepaneku temaga koos kodumaale tagasi purjetada, kuid 
mehed keeldusid. Neil olid Vatual naised ja lapsed, keda nad ei tahtnud maha jätta. 

Omai oli kohtumise üle väga rõõmus. Ta vedas kaasmaalasi mööda laeva ja näitas 
muuhulgas ka lambaid. Meremeeste imestuseks pidasid pärismaalased loomi 
lindudeks ja pärisid, miks neil tiivad ära on lõigatud. 

Pärast kutsusid nad Omai kaldale. Nendega koos sõitis leitnant Gore, kes tahtis 
saart näha. Kuhu nad ka ei läinud, kõikjale järgnes neile suur rahvahulk. Omai nägi 
auku, milles põles lõkketuli. Tuld ümbritsesid hõõguvad kivid. Omai ehmus, sest ta 
arvas, et on sattunud inimsööjate küüsi, kes teda kohe ära küpsetavad. Peagi aga 
selgus, et vatualastel on kõige rahumeelsemad kavatsused. Nad küpsetasid kividel 
külakostiks kalu. 

Õhtu eel otsustasid Gore ja Omai laevale tagasi pöörduda, kuid vatualased ei 
tahtnud sellest kuuldagi. 

«Elage meiega koos, ja teil on hea,» rääkisid nad. 

Gore püüdis paadi juurde minna, kuid tal võeti tagant kampsunist kinni, nii et ta ei 
saanud sammugi astuda. 

Omai näitas vatualastele kahureid, mille torud paistsid laeva laskeavadest, ja ütles, 
et niisugune kahur võib ühe lasuga kogu saare hävitada. 

«Kui me praegu ei lähe laevale, hakkab suur pealik Cook tulistama.» 

Vatualased naersid laginal. Nad arvasid, et Omai tahab valega neile hirmu nahka 
ajada. 

Siis võttis Omai kaks padrunit, valas auku püssirohtu, tampis selle kinni, 
valmistas kuivast rohust süütenööri ja süütas selle. Kärgatas pauk. Vatualased 
kahvatasid hirmust. 

«Ma tegin ainult nalja,» ütles õmai. «Kui te aga meid lahti ei lase ...» 

Silmapilk olid mõlemad mehed vabad. 

Pärast Vatualt lahkumist avastas Cook veel mõned väikesed saared. Seejärel võttis 
ta kursi läände Tongale, mida ta oma eelmise reisi ajal nimetas Sõpruse saarteks. 


Lõikuspidu 

Sõpruse saarte elanikud võtsid meremehi südamlikult vastu. Oli hilissügis 
(lõunapoolkera maikuu vastab meie novembrile). Saare elanikud olid äsja lõikuse 
lõpetanud ja pühitsesid seda sündmust kärarikkalt. 

Igalt saarelt kostis laulu ning trummipõrinat. Soodsamat kauplemisaega ei võinud 
soovidagi. Pärismaalased andsid kirve või tüki puuvillase riide eest terve kuhja 
puuvilja. Ka meremehi paluti pidutsema ja raskest ning üksluisest meretööst tülpinud 
madrused lõbutsesid meelsasti koos saarlastega. 

Pärismaalased moodustasid murul laia ringi ja tagusid õõnsatest puutüvedest 
valmistatud trumme. Ringi keskele astus noor sõjamees, oda käes. Valjusti ning jul- 
tunult hakkas ta soovijaid kahevõitlusele kutsuma. Kohe leiduski vastane ja võitlus 
algas. Nad tormasid hoope jagades ning tõrjudes teineteisele kallale. Rahvahulk 
ergutas võitlejaid veniva ulgumisega. Inglased märkasid kohe, et see on vaid mäng, 
kahjutu vehklemine, et kumbki hoidub vastast kogemata haavamast. Lõpuks puudutas 
üks odaotsaga kergelt vastase rinda ja ta kuulutati võitjaks. 

Jällegi põrisesid trummid. Algas rusikavõitlus. Ühele paarile järgnes teine ja 
lõpuks tuli inglaste imestuseks ringi kaks paksu naist, kes hakkasid üllatava osavuse 
ning metsikusega teineteisele hoope jagama. 

Kui võistlused lõppesid, hakkasid saarlased Cooki paluma, et ta näitaks valgete 
inimeste kunsti. Cook tõi kaldale merejalaväe roodu ja korraldas paraadi puhk- 
pillimuusika, marssimise ja märkilaskmisega. 

Saarlased olid vaimustuses. Eriti meeldis neile pillide särav vask. Muusikasse 
suhtusid nad ükskõikselt, kuid trummi mürtsumine kütkestas. 

Pärast paraadi tahtsid nad kohe näidata oma üleolekut valgeist. Sada viis 
maalingutega sõjameest rivistusid ja marssisid, hargnedes kord kahe-, siis kolme- 
kaupa. Täpsuse ja rühi poolest ületasid nad tublisti hästi väljaõpetatud sõdureid. 
Sammud kiirenesid üha, käed hakkasid kõrgemale tõusma ja lõpuks muutus 
marssimine metsikuks tantsuks. Nad lõid kätega vastu paljast keha takti ja metsikusse 
vaimustusse sattunud rahvahulk toetas neid rütmilise kurguhäälse ulgumisega. Veider 
etendus kestis seni, kuni tantsijad kurnatult rohule kukkusid. 

Cook otsustas pidulisi tulevärgiga lõbustada. Laevalt toodi rakette ja raksatades 
tungisid õhtutaevasse suured mitmevärvilised tähed, puulatvade kohal liuglesid 
aeglaselt helkivad kerad ja rannal pöörlesid tule-rattad. 

Ebatavaline vaatemäng vapustas ning hirmutas saarlasi. Hinge kinni pidades 
jälgisid pärismaalased iga raketti. Nüüd uskusid nad kindlalt, et inglased on võlurid. 

Pärast rikkalikku banaanidest ja leivapuu viljadest koosnevat õhtusööki pidu 
jätkus. Alguses tantsisid tütarlapsed, valged lilled mustades juustes. Neile järgnesid 
auväärsed pereemad, noormehed, täiskasvanud sõjamehed ja hallipäised pealikud. 
Kõik nad olid osavad, kärmed ning väsimatud. 

Oli soe ja tähine öö. Meremeeste peade kohal sahi-sesid palmilehed. Rahulik 
ookean mängis kaldaliivas. Juba ammu polnud rändurid nii meeldivalt aega veetnud. 
Pidu kestis koiduni ja oli juba päris valge, kui väsinud inglased laevale tagasi 

pöördusid. 

Meremehed purjetasid ühe saare juurest teise juurde ja kõikjal tervitati neid 
sõbralikult. Nad võisid minna, kuhu soovisid, teha, mida tahtsid. Eriti kiindusid saar- 
lased Omaisse, nad palusid tungivalt, et ta jääks alatiseks Sõpruse saartele, ja isegi 
lubasid teda pealikuks kuulutada. Kuid Omai tahtis koju. 

Cook ostis hulgaliselt toidumoona, kuid kahjuks ei leidnud kusagilt head 
joogivett. Kõikides Sõpruse saarte ojades oli kibe ning sogane vesi. 

Ja kapten ruttas Tahiiti kristallpuhastele allikatele. 

Omai tagasitulek 


Tahiitil suhtuti Omaisse ükskõikselt. Laevale saabunud O-Tu tervitas teda 
mokaotsast. Ainult Omai vaene ning paljulapseline õde valas pisaraid, kui nägi venda, 
kes oli terve maailma läbi sõitnud. 

Omai oli meeleheitel. Ta ootas hoopis teistsugust vastuvõttu. 

«Ära kurvasta,» ütles talle Cook. «Küll me paneme neid sind austama. Sest nad ei 
tea veel, kui rikas sa oled.» 

Järgmisel päeval sõitsid nad koos O-Tu juurde. Omai asetas kuninga ette tosina 
kirveid, mõned sulgedega mütsid ja punased kampsunid ning naelakasti. O-Tu oli 
oma alama niisugusest kingitusest vapustatud. 

«See on tema käes kukepea,» ütles Cook. «Ta on praegu nii rikas, et võib kogu 
teie maa ära osta, ilma et sellest vaeseks jääks.» 

Korrapealt muutus suhtumine Omaisse. Karjakaupa käidi tema kannul ja lömitati 
tema ees. Ja mis veelgi hullem, äkitselt sigines talle väga palju sõpru, mingisuguseid 
loodreid, kes jõid tema kavat ja mangusid kirveid, riiet ja mitmesuguseid 
meretaguseid imeasju. 

Omai oli tõepoolest väga rikas. Inglismaal kingiti talle palju igasuguseid lelusid. 
Cook aga andis rohkesti majapidamisesemeid ja lootis, et ta õpetab ka teisi tahiitilasi 
neid käsitsema. 

Kuid Omai oli kergemeelne ja naiivne. Ta uskus meelitajaid ega keelanud neile 
midagi. Tema varandus kahanes kiiresti. 

Cook otsustas Omaid laostumisest päästa. Ta kutsus Omai kajutisse ja ajas temaga 
kaua juttu. Kuid nähes, et sellest pole midagi kasu, tegi ta Omaile ettepaneku minna 
elama Tahiitist mõne miili kaugusel asuvale Huaheine saarele. 

«Seal on vähe inimesi, ja keegi ei röövi teda,» mõtles Cook. 

Omai nõustus. Ta pidas Cooki maailma targimaks inimeseks ja oli harjunud talle 
vastuvaidlematult kuuletuma. 

Veidi enne ärasõitu jalutas Cook koos O-Tuga saarel, kui järsku märkas ta maja. 

See polnud mitte tahiitilaste bambushütt, vaid tõeline kivikatusega euroopa maja, 
nelja klaasitud akna ja raudhingedega uksega. Näis, nagu ei asukski see uus ning 
puhas majake kaugel saarel, vaid mõnes Euroopa äärelinnas. 

Cook avas ukse ja astus sisse. 

Maja oli tühi. Toas oli madratsita puuvoodi, millel vedeles vana müts ja 
vaskteekann. Nurgas aga seisis suur rist. 

Cook läks risti juurde. Selle põikpuul oli ladinakeelne kiri: Christus vincit — 
«Kristus võidab». Vertikaalsele harule oli ülalt alla kirjutatud: Carolus TII imperat, 
1774 — «Karl II valitseb, 1774». 

Ilmselt olid siin viibinud hispaanlased. Hispaania aga oli Inglismaa vana võistleja 
ning sellega kolooniate pärast alailma vaenujalal. Kõikjal, kus hispaanlased vähegi 
said, orjastasid nad oma alamaid ning vedasid neid oma Lõuna-Ameerika 
asumaadesse. 

Jutuajamisest O-Tuga selgus, et Tahiitil oli viibinud Hispaania laev kapten Omada 
juhtimisel. Tahiitilased võtsid neid sõbralikult vastu, sest oli ju Cook õpetanud 
saarlasi eurooplastesse usalduslikult suhtuma. Ehitusmaterjali tõid hispaanlased kaasa. 
Majasse asus elama inimene, kellel oli seljas kandadeni ulatuv must rüü, pealagi aga 
paljaks aetud, — katoliku preester. Ristiga veheldes jutustas ta tahiitilastele midagi, 
need aga ei saanud mõhkugi aru. 

Peagi laev lahkus ja võttis kaasa ka musta hõlstiga mehe. 

«Näib, et nad olid head inimesed. Mulle kingiti suur tükk sinist riiet,» tähendas O- 
Tu. 

Cook ei hakanud teda ümber veenma. Kuid ta ei kavatsenud Tahiitit hispaanlastele 
loovutada. Risti tagumisele küljele käskis ta sisse lõigata: 

« Kapten'Cook, 1769, 73,74 ja 77». 

Hüvasti j ätul kinkis Cook O-Tule oina ning kolm lammast. Kuningas oli väga 
rõõmus. Ta käskis ehitada piirdeaia, söötis neid oma käest ja isegi lüpsis. Cook 
mõistis, et siin tema loomad ei hukku. 

29. septembril 1777. aastal hiivasid «Resolution» ja «Discovery» ankrud ning 
sõitsid Huaheine saarele. Saare pealik allus O-Tule ja võttis Cooki sõbralikult 

vastu. Omai tegi talle väärtusliku kingituse. Pealik oli nii õnnelik, et isegi suudles 
rikast tahiitilast. Cook teatas, et Omai soovib alatiseks siia elama jääda, ja palus 
temale maatükki eraldada. Madrused ehitasid Omaile kolmetoalise maja, selle kõrvale 
aga karjalauda, sest Cook otsustas ülejäänud lambad Omaile kinkida. Ta teadis, et 
oma loomuselt oli Omai hea peremees, kindlasti kasvaks ka kari, kui ta ainult loomi 
kellelegi ära ei kingi. Meretaguste aarete hoidmiseks anti Omaile kolm lukustatud 
tammepuust kirstu. Püss Omail juba oli, kuid ta palus Cookilt visalt veel mõnda relva 
ja nii saigi ta veel kahe püstoli ning suure mõõga omanikuks. 

Ka mõlemad Uus-Meremaa poisid, kellesse ta suhtus isaliku õrnusega, pidid tema 
juurde jääma. Omai oli väga rahul. 

Kui aga saabus lahkumispäev, Omai nuttis. Teda tuli väevõimuga kaptenist 
eemale kiskuda. 


Havai 


Palju kuid oli möödunud Inglismaalt lahkumisest, kuid ekspeditsioon polnud veel 
asunud oma peamise ülesande täitmisele — Loodeväila otsingutele. Nüüd tuli 
kiirustada. 

Laevad hiivasid ankrud ja purjetasid põhja poole. 22. detsembril 1777. aastal 
ületati ekvaator. 

Cook polnud veel kunagi Vaikse ookeani põhjaosas viibinud. Ta teadis, et see on 
täiesti uurimata ala. Haruharva sattus siia mõni piraatide laev, kuid pöördus alati 
saagita tagasi, leidmata midagi peale ääretu mere. 

Seepärast oli Cook suurte mägiste saarte aheliku nägemisel väga imestunud. 

Peaaegu iga saar ületas suuruselt Tahiiti kaks korda. Ka mäed olid järsemad ning 
kaljuseinad. Kuid ülejäänus sarnanesid saared Tahiitiga nagu veetilgad. Samasugune 
värvirikkus, samasugused kaharad varjulised salud, niisked mahlaka rohuga kaetud 
orud, palju lilli, linde ja liblikaid. Ja kui Cook käskis ankrud heita ja sõitis kaldale, 
nägi ta, et ka inimesed olid siin samasugused. 

Kuid ometi polnud inimesed täpselt samasugused. Ka 

nemad rääkisid polüneesia keelt, nende nahk oli kohv-pruun, nad elasid 
samasugustes onnides ja riietusid samuti, kuid olid tahiitilastest rikkamad ning 
kultuursemad. 

Palju paremini kui Tahiitil mõisteti siin esemete tõelist väärtust. Nad tundsid 
rauda, mõistsid selle väärtust ja maksid raua eest kõrget hinda. Kirve eest võis saada 
paaditäie banaane. Klaaspärleid ei pidanud nad millekski ega tahtnud neid osta. 

Sigu kasvatasid nad tunduvalt rohkem ja ka sead ise olid suuremad ning 
rasvasemad. Banaanipuud ja kookospalmid kasvasid hästi haritud põldudel ja andsid 
rikkalikku saaki. 

Ka riigikorraldus, nagu Cook peagi märkas, oli siin keerukam kui Tahiitil. Cooki 
ümbritsesid kõrgelseisvad ülikud, rahvas aga tungles eemal, julgemata oma valit- 
sejaile läheneda. 

Saarlased võtsid Cooki sõbralikult vastu ja ta võis vabalt minna, kuhu vaid tahtis. 
Ühel jalutuskäigul avastas ta suure järve, mille vastaskallas kadus silmapiiri taha. 

Kuid üks ei meeldinud kaptenile: saarte elanikud varastasid inglastelt kõik, mis 
vähegi ripakil. Cook aga ei tahtnud kohe tutvumisel nendega tülli minna ja vaatas 
häbematutele vempudele läbi sõrmede. 

Rändurid mõistsid, et see paik on üks nende suuremaid ja tähtsamaid avastusi. 
Cook oleks tahtnud siia jääda, et saari üksikasjaliselt uurida. Kuid ta pidi kiirustama 
Loodeväila otsingule. Suvi on põhjamaadel lühike, iga päev kallis. 

2. veebruaril 1778. aastal väljusid laevad avamerele, et hiljem võimaluse korral 
siia tagasi pöörduda. 

Cook nimetas saarestiku Admiraliteedi esimese lordi krahv Sandwichi auks 
Sandwichi saarteks. 

Kuid kõrgi krahvi nime ei õnnestunud jäädvustada. Juba ammustest aegadest 
nimetasid pärismaalased oma saari Havaiks, ja see nimi jäigi neile igaveseks. 

88 


Põhja-Ameerika 

Märtsis nähti 44° põhjalaiusel Ameerika rannikut. 

Siin alles kevad algas ja päikesest varjatud männimetsade all laiusid lumehanged. 
Kestev viibimine troopikas oli meremehed ära hellitanud ja nüüd värisesid nad külma, 
vihma ja niiske läbilõikava tuule käes. 

Cook tahtis võimalikult kiiresti randuda, kuid leidmata sobivat ankrupaika, liikus 
ta paari miili kaugusel rannikust terve nädala põhja poole. 

Ühel hommikul hüüdis vahiohvitser: 

«Väin! Väin! Märkasin seda esimesena!» 

Erutatult jooksis Cook tekile. Kas tõesti avastasid nad väina, mis ühendab Vaikset 
ookeani Atlandiga? 

Tõepoolest, kallas lõhenes ning kitsas veeriba suundus kaugusse. 

Teineteise järel läksid laevad kanalisse ja sattusid avarasse lahte, mida maa igast 
küljest ümbritses. 

Edasine tee oli tõkestatud. Väina asemel avastati hoopis laht. Kuid ka see leid tuli 
kasuks. Cook otsustas siin puhata, varuda joogivett ja küttepuid. 

Kallas oli asustatud. Metsast väljusid karusnahkadesse rõivastatud inimesed. 
Nende vaskpunane naha-värvus reetis indiaani päritolu. Mehed kandsid seljas pikki 
vibusid, vasemal küljel rippusid orava- ja jänese-nahkadest õmmeldud nooletuped, 
millest paistsid ränikivist otstega nooled. Käes hoidsid nad kivikirveid — tomahooke, 
mille värsi kaunistasid irevil lõugadega karupeade kujutised. 

Inglaste saabumine indiaanlasi ei üllatanud. Nad olid juba naabersuguharudelt 
valgete võimsusest ning rikkusest kuulnud. Üks indiaanlane näitas Cookile 
teraskirvest ja andis märkide abil mõista, et ta tahaks veel niisuguseid kirveid või 
muid raudesemeid osta. Et eurooplased polnud veel kordagi neile kallastele saanud, 
siis tuli oletada, et randlased olid rauaga tuttavad teiste suguharude kaudu, kes 
kauplesid Mehhikos või Kanadas. Peale raua ei tahtnud nad midagi, kuid see-eest 
andsid mõne naela eest kotiku- ja rebasenahku, mis olid Inglismaal kõrges hinnas. 
Naelad ning kirved olid laevas lõpukorral ja Cook hakkas indiaanlastele müüma vanu 
ämbreid ning roostetanud ketijuppe. 

Indiaanlased nimetasid lahte, kus laevad ankrus seisid, «Nutkliks». Lihtsuse 
mõttes kandsid inglased selle kaardile Nutka lahena. 

1. mail väljusid laevad Nutka lahest, et otsida väina põhja poolt. 

Jälle saatsid laevu ühetaolised metsased kaldad, ööd kui päevad jälgisid 
meremehed maad, kuid ei avastanud märkigi mingist väinast. Cookile valmistas muret 
kallas, mis, selle asemel et kirdesse suunduda, kandus hoopis loodesse. Üha rohkem 
maismaad eraldas neid nüüd Atlandi ookeanist ja väina olemasolu muutus seda vähem 
tõenäoliseks. 

Lähenes suvi. Kuid rändurid purjetasid üha põhja poole ja kõikjal saatis neid külm 
ning vihmane varakevadine ilm. Paljud põdesid külmetushaigust 

Juuni esimestel päevadel, kui laev asus 59. põhja-laiuskraadil, märgati sisemaale 
tungivat veeriba. Jälle kõlasid hüüded, et loodeväil on avastatud. 

Nüüd näis see palju tõenäolisem. Väin oli nii lai, et selle keskelt paistsid kaldad 
vaevu. Terve päeva liikusid laevad itta, ilma et oleksid mingit tõket kohanud. 

Cook kortsutas kulme, teeskles, et midagi head pole oodata, rääkis, et veel on vara 
hõisata, kuid suutis hädavaevu rõõmu alla suruda. Kas tõesti leidis ta Loodeväila, 
mida juba nii kaua otsitakse? 

Kuid järgmise päeva hommikuks olid kaldad lähenenud. Mändide pikad varjud 
ulatusid peaaegu laevadeni. Meremehed nägid metsas hulkuvaid indiaanlasi. 

Keskpäeval pesti laevatekki. Madrus laskis ämbri üle parda ja ammutas vett. Selle 
läbipaistvus üllatas teda ja meremees rüüpas sõõmu. 

«Mage!» karjus ta. 

Cook kummardus ämbri kohale ja võttis lonksu vett. Nüüd mõistis ta kõike. 

Nad asusid suure jõe suudmes. Märkamatult oli laht jõeks muutunud. 

Loodeväila polnud. 

Cook käskis tagasi pöörduda. 

Leitnant Gore tuli tema juurde ja ütles: 

«Ohvitserid otsustasid sellele jõele anda teie nime. Me juba kirjutasime kaardile: 
Cooki jõgi.» 

Kuid Cook lõi ainult käega ja läks kajutisse. Ta oli kurb. 

Järgmisel päeval jõudsid nad ookeanile. 

Ameerika rannik pöördus järsult läände. Laevad jätkasid reisi. Paremal pardal 
saatsid neid rannikumetsad ja kaljud. Lootused väina leida olid purunenud. 


Saladuslik kiri 


18. juunil signaliseeriti «Discoverylt», et kapten Clerke soovib Cookiga kokku 
saada. Cook muutus rahutuks ja saatis paadi «Discoveryle». Poole tunni pärast saabus 
Clerke «Resolutionile». 

«Mis juhtus?» küsis Cook. 

«Me saime kirja.» 

«Mis?» 

«Kirja, mis on musta euroopa tindiga euroopa kaltsu-paberile kirjutatud.» 

Cook ei uskunud. Kuulmatu asi — saada kiri Ameerika ja Aasia vahel laiuvas 
tundmatus meres, mitte ühelegi tuntud kaardile kantud metsikute saarte vahel! 

«Siin ta on,» ütles kapten Clerke ja asetas lauale sabade ning keerdudega ilustatud 
suure kirjutajakäe-kirjaga maalitud paksu paberilehe. 

«Kuidas see teie kätte sattus?» 

«Tund aega tagasi märkasime vastutulevat paati. Selles istus neli meest, kõik 
pealaest jalatallani karus-nahkadesse mähitud. Nad kummardasid, mõistate, kum- 
mardasid nagu eurooplased tervitamisel. Te ju teate, et indiaanlased ja aleuudid 
kohtamisel kunagi ei kummarda. 

«Mis värvi nahk neil 011?» 

«Ausalt öeldes ei pannud tähele. Nende näod olid tihedas habemes.» 

«Ja mida te siis tegite?» 

«Ma viskasin neile köie, nad sidusid selle külge laeka, milles asus kiri. Siis 
kummardasid nad jälle ning lahkusid.» 

«Kas te teate, mis kiri see on?» 

«Ei tea. See on kirjutatud tundmatus keeles.» 

Cook kummardus kirja kohale ja hakkas ühetasaseid 

sirgeid ridu hoolikalt vaatlema. Mitmed tähed olid tuttavad ning arusaadavad, 
teised aga mingid veidrad kõverikud. Tal õnnestus aru saada vaid kahest aastaarvust: 
kirja alguses oli 1776, keskel 1778. 

«Kiri on kirjutatud vene keeles,» ütles Cook. «Selles pole mingit kahtlust.» 

«Te tahate öelda, et.. .» alustas kapten Clerke. 

«Jah, ma tahan öelda, et me asume Siberi lähedal, ja et venelased tunnevad seda 
merd. Selle asemel, et kalduda itta Atlandi ookeani poole, nagu geograafid eeldasid, 
suundub Ameerika rannik hoopis läände. Aasia ja Ameerika siin peaaegu ühinevad. Ja 
venelased teavad seda hästi.» 

See oli vapustav avastus. 

Cook taipas, et Loodeväila olemasolu on väheusutav. Asjata saatis Admiraliteet 
teda siia, Põhjas on Ameerika manner laiem kui kusagil mujal. Kas siis võib loota, et 
selle ääretu maismaa keskel asub kusagil väin? 

Pealegi lahenes ka teine, puhtteaduslik probleem: kuidas Ameerika asustati? 
Paljud kaasaja teadlased oletasid, et loodus lõi Ameerika indiaanlased muust 
inimkonnast eraldi ja et nad pole kunagi Vana Maailma elanikega kokku puutunud. 
«Kas võib oletada, et indiaanlaste esivanemad võisid oma piroogidel üle Atlandi või 
Vaikse ookeani Ameerikasse jõuda?» arutasid need teadlased. Nüüd oli see teooria 
purunenud. Palju lihtsam oli ette kujutada, et indiaanlased asusid Ameerikasse lähedal 

asuvast Aasiast, kui et inimene tekkis üheaegselt ning sõltumatult nii ida- kui lääne- 
poolkeral! 

Cook lahkus Ameerika rannikult ja võttis kursi läände. Ta otsustas täpselt määrata 
mõlema kontinendi vahelise kauguse. 

Tihe külm udu varjas musti veealuseid kivisid ja laide. Raske oli mööda 
põhjamaiselt tormitsevat merd purjetada. Iga hetk varitsesid laeva üha uued hädaohud. 
Tuli laveerida, otsesuunast kord põhja, kord lõunasse või hoopis tagasi keerata. 

Laevadel möllasid haigused. Kapten Clerke köhis verd. Looduseuurija Anderson 
lamas, tema seisukord oli lootusetu. 

3. augustil Anderson suri. Tema surm oli ekspeditsioonile 

rängaks hoobiks. See rõõmus liblikakoguja ja topiste valmistaja, kelle vaimustus 
iga Euroopas tundmata rohulible üle madruseid lõbustas, oli suur asjatundja zooloogia 
ja botaanika alal. 

Esimese saare, mille Cook avastas pärast tema surma, nimetas kapten doktor 
Andersoni saareks. 

Laevad purjetasid Aasia poole. Kuid Ameerika manner käändus veel järsemalt 
läände. Alles 9. augustil jäi viimane neem seljataha. 

Järgmisel päeval nähti läänes uut maad. 

«Hurraa! Aasia!» karjusid madrused. 

Aasia asus vaid kolmkümmend miili Ameerikast eemal. Kuid inglise teadlased 
olid seni väitnud, et mõlemat mandrit lahutab vähemalt tuhat miili! 

Aasia rannikul nägid nad mõnda vaiadest ja nahkadest valmistatud püstkoda. Vee 
piiril seisid inimesed ja loopisid vihaselt kive laevade poole. Need olid tšuktšid. 

Need vaprad, ainult kividega relvastatud inimesed olid oma kodumaa pärast 
valmis astuma võitlusse nelja-kümnekahuriliste fregattidega. Cook otsustas randumi- 
sest loobuda ja pööras laevad põhja poole. Ta otsustas mööda kaht mandrit lahutavat 
külma udust merd võimalikult kaugele põhja tungida. 

«Äkki jõuan ma seda teed mööda poolusele?» unistas ta ja valmistus võitluseks 
karmi pakasega. 

Kuid 70° põhjalaiusel tõkestas jää tema tee. 

Palju kordi sõitis ta Aasiast Ameerikasse ja tagasi, et leida keset jääd kas või 
kitsuke läbipääs. Kuid asjata. Päikeses sätendav jää ulatus silmapiirini. Jääl soojen- 
dasid end hiigelsuured merihobud, kes laevade möödumisel tõstsid oma vurrukad 
kihvadega lõustad. 

Lähenes sügis ja Cook pöördus lõunasse, et veeta talv soojades vetes. Järgmisel 
aastal otsustas ta siia tagasi pöörduda ning võimalikult kaugele põhja purjetada. 


Venelased 


Peagi jõudsid rändurid suurele saarele, mille juures leidus hea ankruplats. 

Saare elanikud olid aleuudid. Nad ütlesid, et saart 

nimetatakse Unalaskaks, ja müüsid meremeestele meelsasti värsket lõhekala. 

8. oktoobril tuli «Resolutionile» vana aleuut ja tõi Cookile tundmatus keeles 
kirjutatud kirja ning rukkijahust lõhepiruka. Sügavalt kummardades kordas ta mitu 
korda arusaamatut sõna. 

«Kes sind minu juurde saatis?» küsis Cook. 

«Russ,» vastas aleuut, taibates, mis temalt küsiti. 


Cook saatis kaldale kapral Ledyardi ja tegi talle ülesandeks venelasi otsida. 

Kaks päeva hiljem pöördus Ledyard kolme tundmatuga tagasi. Need olid 
venelased. 

Kõige vanem oli saare vastasküljel ankrus oleva laeva kapten Jakov Sapožnikov, 
teised olid tema alluvad — ohvitser Gerassim Izmailov ja madrus Petrov. 

Väliselt olid nad lihtsad inimesed, kes pole teaduses just kodus, kuid ometi 
rõõmustas Cook kohtumise üle. Olid need ju esimesed eurooplased, keda ta nägi 
pärast kaks aastat kestnud rännakuid. Lõunalauas sõid nad noa ja kahvliga ning lõid 
inglise ohvitseridega pokaale kokku. Kapteni kajutis vaatlesid venelased tähelepane- 
likult mitmesuguseid navigatsiooniriistu ja Cook märkas, et nad tundsid neid hästi. 

Ta otsustas külalistele näidata oma äsja koostatud Aasia ja Ameerika vahel 
asuvate saarte kaarti. Tähelepanelikult uuris Izmailov kaarti, siis aga pistis käe põue 
ning tõmbas välja hoolikalt kokkupandud paberilehe. See oli samade saarte kaart. 
Kuid missugune! Kõik, mis Cooki kaardil vaid umbkaudu märgitud, oli venelastel 
täpselt tähistatud. Kui palju oli siin Cookist märkamata jäänud saari ja karisid! Iga 
saare juures olid tähistatud kõik lahed, kus laev võis peatuda. Väinades aga ära toodud 
faarvaater. 

«Kust te selle kaardi saite?» karjus Cook. «See on ju hindamatu aare!» 

Izmailov vastas midagi oma keeles, kuid Cook sai aru vaid ühest sõnast: 
«Bering.» 

Kapten Bering! Vaat, milles asi! Kapten Beringi kaart! 

Inglasteni olid jõudnud udused kuuldused, et nelikümmend aastat tagasi purjetas 
Venemaa teenistuses olev kapten Bering Siberist Ameerikasse, Kuid keegi ei 

võtnud seda tõsiselt. Pidi ju Ameerika Aasiast liiga kaugel asuma. 

Cook haaras pliiatsi ja joonlaua ning hakkas oma kaarti parandama. Algul ta 
kandis sinna saarte piirjooned, pärast kriipsutas läbi kõik nimetused, mida ta saartele 
oli andnud, ja hakkas pärima, kuidas venelased neid nimetavad. Tema kaart kattus 
arusaamatute, raskesti hääldatavate nimetustega: Tumannõi, Medveži, Besplod-nõi. 
Selgus, et Ameerika loodeosa, mis asub Siberile ootamatult lähedal, nimetatakse 
Alaskaks. 

Vaid ühe nimetuse kandis Cook iseseisvalt oma kaardile. Mõlemat mandrit 
eraldavale sinisele ribale kirjutas ta: «Beringi väin.» 

Sapožnikovi laev saabus siia Petropavlovskist Kamtšatkal. Ta tuli jahu- ja 
tubakalastiga, mida venelased vahetasid aleüutidele karusnahkade vastu. Cook kirju- 
tas Inglismaale kirja ja palus oma külalisi see Petro-pavlovskis posti panna. Need olid 
meelsasti nõus ja, nagu hiljem selgus, täitsid tema palve. Kiri läks üle Irkutski, 
Tobolski, Moskva ja Peterburi ning jõudis Londonisse poolteise aasta pärast. 

Lahkumisel kinkis Cook vene meremeestele mõned pudelid veini, mida need juba 
aastaid polnud maitsnud. Venelased soovitasid Cookil Petropavlovskis talvitada, kuid 
inglane keeldus. Ta arvas, et kasulikum on veeta talv soojas kliimas, hiljuti avastatud 
Havai saartel, et neid paremini tundma õppida. 

Oktoobri lõpul jätsid rändurid oma uute sõpradega hüvasti ja kuu aega hiljem 
nägid nad Havai kõrgeid mägesid. 


Preestrid ja pealikud 

Peaaegu terve kuu tiirutas Cook Havai saarte ümber. Kusagil randumata sõitis ta 
mugava ankrupaiga otsingul ühe saare juurest teise juurde. Kuid kõik abajad olid liiga 
väikesed ning madalad. 

Alles 17. jaanuaril 1779. aastal sõitsid «Resolution» ja «Discovery» Karakakua 
lahte Maui saarel. Purjed rehviti kokku. Ees seisis pikem peatus. Oli vaja laevu 
parandada, toidumoona hankida ja puhata, sest enne 

aastat ei saanud Inglismaale tagasipöördumisest unistadagi. 

Mitte kusagil mujal polnud Cooki nii suur rahvahulk vastu võtnud. Kallas mustas 
inimestest. Lugematu hulk paate sõitis laevadele vastu. Cook kirjutas laevapäe- 
vikusse: 

«Me ei leidnud Loodeväila, kuid Sandwichi saarte avastamine hüvitas selle 
ebaedu. Mitte ükski eurooplane pole Vaiksel ookeanil rännates veel kunagi näinud nii 
rikast ning tihedasti asustatud maad.» 

See oli viimane märkus, mille Cook oma käega laeva-päevikusse kandis. Kapten 
ei aimanud, et kõige rikkam maa, mida ta kunagi avastanud oli, saab tema hukku- 
mispaigaks. 

Ilma vähimagi kartuseta ronisid havailased laevale. Neid hämmastas iga ese. Oma 
luksuslikult rõivastatud pealikute järel ronisid nad igasse urkasse. 

Pealikutest paistis silma pikakasvuline, ilusa targa näo ja majesteetliku rühiga 
noormees. Tema nimi oli Perea. Kõik austasid teda. Cook märkas, et Perea kuulas 
palju tähelepanelikumalt kui teised inglasi, kes selgitasid havailastele purjede ja 
mastide otstarvet. Kapten tundis noormehe vastu sümpaatiat ja tegi talle heldelt kingi- 
tusi. Ka Perea ei jäänud võlgu ja osutas inglastele pärastpoole suuri teeneid. 

Mõni tund hiljem saabus laevale mädase korbakor-raga kaetud räpane vanamees. 
Kaenla all kandis ta tillukest põrsast, kes karjus nagu ratta peal. 

«Koa! Preester Koa!» karjusid havailased, talle pelglikult teed andes. 

Pidulikult astus Koa Cooki juurde, asetas tema õlgadele punase urbi ja ulatas 
põrsa. Seejärel karjus ta kõrvulukustavalt: 

«Rongo! Rongo!» 

Preester langes põlvili ja sirutas käed imestunud kapteni poole. 

«Rongo! Rongo!» karjusid havailased ja laskusid samuti põlvili. 

Inglased olid selle veidra auavalduse pärast hämmastuses. Kunagi polnud keegi 
nende ees põlvitanud. 

Küsitlused ei andnud mingeid tulemusi. Ja nii ei saanud Cook kunagi teada, 
kelleks teda havailased pidasid. 

Alles kuuskümmend aastat hiljem õnnestus Ameerika teadlasel Fllisel, kes elas 
palju aastaid Havail, lahendus leida. 

Nagu Ellis selgitas, oli havailastel säilinud järgmine pärimus. Ennemuistsel ajal 
elas Havail võimas pealik Rongo. Ühe vaenlase laimu pärast tappis pealik oma naise. 
Saanud teada, et naine oli süüta, läks ta hulluks ja hakkas hulkuma mööda saart, 
tappes iga vastutulija. Mõrvadest tüdinenud, kuid verehimu rahuldamata, istus ta paati 
ja lahkus. Kuid ta lubas paljude aastate pärast ujuval tiivulisel saarel, millel elavad 
inimesed, koerad ja sead, tagasi tulla 

Pärimus säilis havailaste rahvalauludes ja pühades muistendites. 

Nähes inglaste laevu, taipasid preestrid kohe, millist kasu võib tuua võõramaalaste 
saabumine. Eks sarnane ju Cook Rongoga? Kas siis laeva ei või tiivuliseks ujuvaks 
saareks pidada? Kas inimesed, koerad ja sead, mida püha pärimus lubas, sellel 
puuduvad? Elava Rongo ilmumine tõstab austust religiooni vastu ja suurendab 
preestrite sissetulekuid. 

Koa oli Rongole pühendatud templi preester. Tuues tagasipöördunud pühakule 
ohvriannetusena põrsa, teatas ta rahvale, et kapten Cook pole keegi muu kui kodu- 
maale tagasipöördunud Rongo, tema laevad aga — tii-vulised ujuvad saared. 

Havailased hakkasid Cooki jumalaks pidama. Vaevalt jõudis ta kaldale, kui rahvas 
põlvili langes, preestrid aga palvetasid tema poole. Cook oli niisugusest austusest 
jahmunud. 

Teda viidi templisse. Leitnant King polnud mingi hinna eest nõus kaptenist maha 
jääma ja järgnes talle. Templi ümber kõrgusid vaiad, mille otsa olid pistetud 
inimkolbad. 

Verejanulised jumalad nõudsid palju inimohvreid. Templi sissekäigu juures seisis 
kaks purpurmantlitesse rõivastatud puujumalat. 

Templi sisemuses asus suur bambuspoodium, mida kasutati altarina. Sellel lebas 
tapetud siga ja hunnik puuvilju. Ümber poodiumi seisis kaksteist verejanulise näoga 
puuslikku. 

Kümme nooremat preestrit tõid templisse elusa sea 

ja tüki punast riiet. Erakordselt osavalt, ühe käeviipega mähkis Koa kanga Cooki 
ümber. Noorempreestrid alustasid püha hümni. Koa võttis Cookilt käe alt kinni ja 
hakkas teda järjekorras ühe puusliku juurest teise juurde talutama. 

Veider küll, kuid Koa käitus oma puujumalatega hämmastavalt häbematult. Ta 
naeris neile põlglikult näkku, lõi sõrmega vastu värvitud ninasid nipsu. Ja alles kõige 
paksema ja heasüdamlikuma ees nõtkutas ta põlvi ja palus ka Cooki seda teha. 

Pärast paljusid kombetalitusi toodi kaptenile praetud põrsas ning kotitäis 
juurikaid, millest valmistatakse kavat. 

«Perea ja Koa juhatasid kogu seda tseremooniat,» ütles leitnant King oma 
märkmetes. «Kosutanud meid kavaga, lõikasid nad liha peeneks ja hakkasid meile 
suhu toppima. Mul polnud midagi selle vastu, sest mind toitis puhas Perea, kuid 
Cookil, keda Koa ise toitis, oli ülimalt vastik enesetunne, seda enam et kõrval asuva 
poolmädanenud sea nägemine üksi ajas juba iiveldama. Jälkustunne aga jõudis 
kaptenis haripunktile, kui Koa erilise viisakuse ning austuse märgiks hakkas ise liha 
närima ja alles siis pistis Cookile suhu.» 

Pärast tseremooniat saadeti Cook paadi juurde. Rongkäigu ees käisid neli preestrit, 
kes kandsid kätel hatuste koerasabadega kaunistatud sauasid. 

«Rongo! Rongo!» karjusid nad valjusti ning vastutulnud havailased viskusid 
põlvili. 

Elava Rongo saabumine kindlustas preestrite võimu ning vägevust. Iga 
sõnakuulmatuse puhul ähvardasid nad rahvast julma Rongoga, et see karistab 
alistumatuid kõige hirmsamate piinadega. Hirmunud havailased tõid julma jumala 
lepitamiseks templisse kangaid, kookospähkleid, leivapuuvilju. 

Preestrite võimsuse kiiret kasvu hakkas kadestama teine võimulolev seisus — 
väejuhid ja pealikud. Võim hakkas nende haardest välja libisema. Tõepoolest, kes siis 
hakkab oma pealikut kuulama, kui iga vaimulik võib tiivulistel ujuvatel saartel 
saabunud Rongolt käsust üleastujale välja kaubelda ükskõik millise karistuse? 

Samal ajal aga ostis kapten Cook, kes ei aimanudki, et ta on kõikvõimas jumal, 
puuvilju ja soolas sealiha 

eelseisva polaarreisi tarbeks. Ta ei teadnud, et preestreid vihkavad pealikud 
õhutavad oma alluvaid varastama, ja ta imestas seda jultumust, millega varastati 
kõike, mis vähegi varastada andis. Ta ei aimanudki, et poolhull, igivana ja aiatasa 
purjus kuningas Torreoboi oli oma õukonna ja sõjaväega Karakakua lahe äärde 


KR 01 


kutsutud mitte sellepärast, et võõramaalasele au osutada, vaid et temast võimaluse 
korral vabaneda. 

Kuningal enesel polnud mingeid kurje kavatsusi. Ta tundis siirast lugupidamist 
inglise viski vastu, millega Cook teda laeval kostitas. Kuid Torreoboi oli juba ammu 
riigivalitsemisest eemaldatud ja maad valitsesid tema lähikondlased. Need aga 
vihkasid tagasitulnud Rongot. 

Laevade lastimine kestis 4. veebruarini. Preestrid ei lakanud Cooki piiramast ja 
nende laul saatis kaptenit kõikjal, kuhu ta vaid astus. Pealikud olid pealtnäha viisakad. 
Torreoboi tegi inglastele rikkalikke kingitusi ja päris seejuures viisakalt, millal nad 
kavatsevad lahkuda. 

Ainult Pereaga kujunesid Cookil sõbralikud suhted. Perea kuulas tähelepanelikult 
kapteni seletusi ja tema targad silmad särasid, kui tal õnnestus mõne uue tarkuse jälile 
saada. 

4. veebruaril väljusid «Resolution» ja «Discovery» abajast. Kuid avamerel tabas 
neid ootamatult tormi-iil. Üks «Resolutioni» mast murdus ja ekspeditsioon pöördus 
mõne päeva pärast Karakakua lahte tagasi, et vigastusi parandada. 

Vaevalt jõudsid laevad ankrusse heita, kui inglased märkasid järsku muutust 
havailaste käitumises. 


õnnetus 


13. veebruaril tuli pootsman kapteni kajutisse. 

Cook polnud üksi. Tema kõrval seisis Perea. Kapten püüdis talle selgitada 
kompassi otstarvet. Ta katsus rääkida polüneesia keeles, kuid sõnadest tuli nappus. 

«Tähed on tee, Perea. Päike on tee. Tähti pole. Päikest pole. Kus on tee? Kompass 
on tee! Kompass on parem kui tähed, Perea.» 

Märganud Peread, pootsman süngestus. Mida kapten selle metslasega mehkeldab? 
Neile on tarvis valu anda. Kapten võtab madrustelt teenistuse ära. Tarvitseks anda 
vaid mõned kogupaugud, ja igaüks võiks siit rikkaliku noosi kaasa võtta! 

Kuid ta ei julgenud oma mõtteid kuuldavalt väljendada ja ütles selle asemel: 

«Kapten, puusepalt varastati tangid!» 

Cook sai pahaseks. Vargusele on vaja lõpp teha. Raudesemed on liiga kallid, et 
neid varastada lasta! 

«Pootsman, kihutage vargale järele. Tooge nii varas kui ka tangid siia. Perea 
sõidab teiega kaasa. Ta aitab teid.» 

Pootsman ja Perea väljusid. 

«Kuid ärge tulistage!» hüüdis kapten neile järele. «Ma keelan tulistamise.» 

Minuti pärast oli paat juba vees. Neli relvastatud sõudjat haarasid aerud. Pootsman 
asus rooli. Perea seisis paadi ninas. 

Varga käharpea hulpis lainetes. Ta ujus tange käes hoides kergelt ning kärmesti. 
Tagaajajaid nähes ta peatus, tõstis käe veest ja lehvitas möödasõitvale piroogile. See 
sõitis juurde, võttis mehe peale ja kihutas täiskäigul kalda poole. 

«Saatan!» karjus pootsman. «Ta pääseb! Tulistage!» 

Raksatas neli lasku. Perea pöördus ja vaatas pootsmanit imestunud pilgul. Jah, 
pootsman ei täitnud kapteni käsku, kuid kas pootsman on süüdi, kui tal nii veidrik 
kapten on. 

Kuid piroog juba randus. 


nun 


Kaldal ootas pootsmanit rahvahulk. Inglased väljusid paadist. Kuidas aga varast 
leida? Need mustad on ju kõik ühte nägu. 

«Andke tangid tagasi!» röögatas pootsman metsiku häälega. 

Kuid havailased tegid vaid imestunud näo. 

Siis astus ette Perea ja ütles vaikselt mõned sõnad. Rahvahulk erutus ja hakkas 
kätega vehkima. Mõned sõjamehed jooksid ülepeakaela metsa. 

Minuti pärast pöördusid nad tagasi. Üks hoidis käes kurikuulsaid tange. Perea 
ulatas need pootsmanile. 

Kuid asja nii kiire lahendus ajas inglase vihale. Et 

valgete võimsust näidata, tahtis ta varast karistada. Kuid karistada polnud kedagi. 

«Kus varas on?» karjus ta havailaste poole pöördudes. «Tooge varas siia? Kapten 
Cook tahab seda kaabakat õpetada!» 

Kuid havailased vaikisid. 

«Mis! Te ei taha teda välja anda!» möirgas pootsman. «Te varjate teda! Tooge ta 
silmapilk siia, või ma tõukan teie paadi merre!» 

Ta läks havailaste piroogi juurde. Kuid Perea astus vahele. 

«See on minu paat,» ütles ta viisakalt naeratades. «Sõber, ära mu paati puutu.» 

Kuid inglane lükkas ta kõrvale ja astus edasi. Perea sirutas käe ja haaras tema 
juustest. Asjatult püüdis pootsman vabaneda. Ta tundis, et on sattunud naeruväärsesse 
olukorda, ning rabeles, peksis ja sõimas. Kuid juuksed olid havailase võimsas 
haardes. 

Siis haaras üks madrus paadist aeru ja tõstis selle löögiks Perea pea kohale. 
Havailane laskis juuksed lahti, kiskus aeru madruse käest ja murdis selle põlvel 
pooleks. 

Kivirahe lendas inglaste poole. Mehed, naised ja lapsed püüdsid võõramaalasi 
vette ajada. Pootsman möirgas ja sõimas ning kutsus madruseid appi. Need aga 
jooksid kahe käega pead hoides paadi juurde. Pootsmanil ei jäänud muud üle kui neile 
järgneda. 

«Te olete ise süüdi,» ütles Cook pootsmanile, kui oli kõigest kuulnud. «Me ei 
tulnud siia röövima. Kardan, et nüüd on palju raskem nendega toime tulla.» 

Ööl vastu 14. veebruari varastati «Discovery» suur paat. Teist paati laeval aga 
polnud. Clerke teatas õnnetusest viivitamata Cookile. Too ägestus. Maksku mis 
maksab, paat oli vaja kätte saada, aga samuti tuli iga hinna eest verevalamist 
takistada. 

Kapteni plaan oli lihtne, kuid otsustav. Ta toob vana lapsiku kuninga laevale ega 
vabasta Torreoboid enne paadi tagastamist: 

«Resolutionilt» lasti alla kaks paati, üks leitnandi, teine alamleitnandi juhtimisel. 
Peale sõudjate asusid paati ka Cook, seitse merejalaväe sõdurit, seersant ja kapral. 

Asula juures randuti. Kohe ümbritses neid kärarikas rahvahulk, kes lõbusalt 
tervitas Cooki. 

«Sõbrad,» ütles Cook, «ma tahaksin rääkida teie kuningaga. Kus ta on?» 

«Torreoboi on kodus,» vastati talle. 

Kuninga maja asus küla lõpus, pool miili merest eemal. Cook käskis ohvitseridel 
paatidega eemale sõita, ise aga läks merejalaväelaste saatel külla. 

Nii nagu eelmistelgi kordadel, laskusid havailased ka nüüd põlvili ega tõusnud 
enne, kui kapten oli möödunud. Teel kohtas ta mitmeid pealikuid, kes pärisid, kas 
pole tarvis veel sigu ja kookospähkleid. Kapten tänas neid, keeldus ja astus kärmesti 
edasi. 

Kuninga maja lävel tuli inglastel kaua oodata. Cook saatis paar havailast 
kuningale teatama, et ta tahab valitsejat näha. Saadikud pöördusid ilma mingi vastu- 
seta tagasi. Vaikides tulid nad Cooki juurde ja laotasid tema ette punased kangad. 

Cooki kannatus hakkas katkema. Ta saatis majja seersandi, et see selgitaks, milles 
asi seisab. Seersant pöördus tagasi ja teatas, et kuningas magab, kuid teda äratatakse 
praegu. 

Lõpuks tuli Torreoboi trepile. 

Cook sirutas talle käe, tervitas ja kutsus laevale külla. Kuningas nõustus. 

Kapten võttis Torreoboil käe alt ja havailastest ümbritsetud väike salk liikus ranna 
poole. 

Võib-olla oleks kõik hästi lõppenud, kui rahvahulgas poleks levinud kuuldus, et 
äsja olid inglased saare teises otsas tapnud kaks havailast. Nagu hiljem selgus, polnud 
sellel mingit alust, kuid ometi mängis see saatuslikku osa. 

Havailased hakkasid relvastuma. Nende kätte siginesid kivid, odad ja viskeodad. 
Sõjamehed panid selga rohust põimitud soomusrüüd. Nähes, et asi võtab halva 
pöörde, käskis Cook sõduritel sammu lisada. 

Havailased rivistusid mõlemale poole tee äärde, kuid ei tunginud kallale. 

Salga kõrval sörkis kiilaspäine preester ja laulis palveid. Napakas kuningas 
järgnes oma kahe poja saatel alandlikult Cookile. Esialgu oli veel kõik hästi. 

Vaevalt aga jõudsid teelised mere äärde, kui üks 

Torreoboi naine mehe juurde jooksis, teda embas ja kivile istuma pani. Ta anus 
oma meest ning käskijat, et see ei sõidaks valgete laevale. 

«Nad on kurjad ning kavalad inimesed!» halises naine pisaraid valades. «Oma 
laeval torkavad nad sinu nagu sea surnuks. Kui tahad ellu jääda, kuningas, siis ära 
meist lahku!» 

Ootamatult märkas leitnant havailast, kes, nuga käes, hiilis Cooki selja taha. 
Ohvitser võttis ta püssikirbule. 

«Ärge tulistage!» karjus Cook. «Lask ajab kõik nurja. Ta ei julge mind 
puudutada.» 

Näinud enesele sihitud püssitoru, tormas pärismaalane leitnandi kallale. Ohvitser 
lõi talle püssikabaga pähe. Nuga kukkus pärismaalase käest ja ta puges rahva hulka 
peitu. 

Kuid sõda oli juba kuulutatud. 

Üks sõjamees viskas Cooki kiviga. Cook tulistas teda, kuid haavlid jäid mehe 
soomussärki kinni. Ta haaras oda, kuid Cook lõi ta püssipäraga jalust maha ja jõudis 
püssi kuuliga laadida. 

Samal hetkel märkas ta teist pärismaalast, kes sihtis teda viskeodaga. 

Cook tulistas, kuid ei tabanud. 

Käsklust ootamata avasid sõdurid korratu tule, mis sundis havailasi pisut 
taganema. 

Naine oli kuninga juba ammu ära vedanud. Oli tarvis võimalikult rutemini laevale 
pääseda. Aeglaselt sõudsid mõlemad paadid kalda poole. Cook viipas käega, et need 
liiguksid kiiremini. Kuid alamleitnant, kes üht paati juhtis, mõistis kapteni 
märguannet valesti ja pöördus laeva poole tagasi. 

See viga maksis Cooki elu. 

Teine paat, mida juhtis leitnant, sõitis mehiselt edasi, vaatamata sellele, et kaldalt 
tabas teda kivirahe. Kuid ta poleks mingil juhul suutnud mahutada kõiki kaldal 
olevaid inglasi. 

Sõdurid tormasid üksteist tõugates vette, et kiiremini päästepaati jõuda. Ohvitserid 
jooksid nende kannul. 

Cook. läks viimasena. Ta ei kiirustanud: paat ei mahuta kõiki niikuinii ja kapten 
peab eelkõige hoolitsema oma alluvate päästmise eest. 

Püss asus tema vasaku kaenla all, parema käega aga kaitses ta pead igast suunast 
vuhisevate kivide eest. Nähes inglaste paanikat, tormasid havailased talle tuhatnelja 
järele. 

Oda tungis Cookile kuklasse. 

Cook tuikus, püss langes maha, ja ta kukkus vette. Kuid samas ajas ta end püsti. 
«Aidake!» hüüdis ta. 

Uuesti langes oda ja naelutas Cooki maa külge. 


Laevad pöörduvad Inglismaale tagasi 


Nii suri James Cook, üks suuremaid meresõitjaid, kelle avastused erakordselt 
laiendasid inimeste ettekujutust sellest maailmast, kus me elame. 

Me ei austa kapten Cooki üksnes tema avastuste pärast. Ta oli esimene meremees, 
kes suhtles kaugete maade elanikega nagu võrdne võrdsetega. Ta ei röövinud kunagi 
kedagi. Ta ei tapnud, vaid käitus nagu sõber ja ei maksnud kätte isegi inimsööjatele. 

Kahjuks talitasid teised selle ajastu inglise meremehed vastupidi. 

Pärast Cooki surma võttis ekspeditsiooni juhtimise üle kapten Clerke. 

Viivitamata kutsus ta kokku nõukogu, kus mitmed ohvitserid nõudsid kättemaksu. 
Clerke otsustas, et niisugune kasutu julmus pole Cooki mälestuse vääriline. Nõukogu 
otsustas pealikutega läbirääkimistesse astuda ja nõuda laiba väljaandmist. 

Läbirääkimine tehti ülesandeks leitnant Kingile. 

Kuid iga kord, kui Kingi paat püüdis kaldale läheneda, läkitas metsistunud 
rahvahulk talle vastu odapilve. 

Võimatu oli rahulikul teel Cooki põrmu kättesaamist taotleda. Kuid peale selle tuli 
ka joogivett kaasa võtta. 

Lõpuks kaotas kapten Clerke kannatuse. Kahurite kaitse all saatis ta rannale 
merejalaväe roodu, avas tule, kihutas havailased mägedesse ja põletas asula maatasa. 

Pärast seda muutusid havailased kartlikeks ning sõnakuulelikeks. Kuulanud ära 
leitnant Kingi nõud- 


mise, saatis vana Torreoboi laevale kümme naela inimliha ja kapten Cooki 
alumise lõualuuta pea 

Kevadel suundus ekspeditsioon uuesti põhja. Jõudnud mööda Ameerika rannikut 
kuni 69. põhjalaiuskraadmi, veendusid rändurid lõplikult, et mingit Loodeväila pole, 
ja asusid koduteele. 

Hiina ranniku lähedal suri kapten Clerke.* 

Ekspeditsiooni juhtimise võttis üle leitnant Gore. 

4 oktoobril 1780. aastal jõudsid mõlemad laevad pärast neli aastat kestnud 
merereisi Inglismaale. 


*' Autor eksib, sest Clerke on maetud Petropavlovsk—-: tšatskisse. (Tõlkija.) 

LOODEVÄIL TULEB AVASTADA! 


Prantsusmaa vajab Vaikset ookeani 


Sõnum Cooki avastustest lendas üle kogu Euroopa. Vaikse ookeani saarte 
kuulmatud rikkused olid kõikjal kõneaineks. 

Kuid kõige suuremat rahutust, erutust ning tuska valmistas teade Prantsusmaa 
kuninga Louis XVI õukonnas. 

Prantsusmaal polnud kolooniatega vedanud. Enamiku Ameerikas asuvaist 
kolooniaist haaras Inglismaa enese kätte. Prantsuse valdused Indias olid väikesed ja 
neidki ümbritsesid igast küljest Inglismaa asumaad. Ja nüüd avastas tagatipuks 
inglane Cook uusi saari, mis tõenäoliselt ka jäävad Inglismaa kätte. 

Prantsusmaa ei saanud sellega leppida. 

1785. aasta suvel, viis aastat pärast Cooki laevade naasmist, kutsus mereminister 
marssal de Castries kapten La Perouse'i enese juurde ministeeriumi. 

«Niisiis,» alustas minister, «me otsustasime inglaste kiuste samuti saata teadusliku 
ekspeditsiooni Vaiksele ookeanile. Kahtlemata on Cooki avastused tohutud. Kuid ta 
on inglane ja Prantsusmaa ei või teda täiesti usaldada. Liiguvad kuuldused, et 
Inglismaa admiraliteet hoiab Cooki kõige tähtsamaid avastusi saladuses, et me ei 
saaks neid kasutada. Vaikses ookeanis on valdusi, mida eurooplased veel üldse ei 
tunne. Mida me teame sellest ookeani piirkonnast, mis asub Lihavõttesaare ja Havai 
saarestiku vahel? Mitte midagi! Mis me teame sellest tohutust alast, mis asub Hiina ja 
Kalifornia vahel? Mitte midagi! Kas me teame midagi salapärasest Mandžuuriast, mis 
asub Korea ja Venemaa Kaug-Ida valduste vahel? Mitte midagi me ei tea! Sest veel 
ükski eurooplane pole viibinud Jaapani meres. Kuid meie tulevase ekspeditsiooni 
tähtsaimaks avastuseks kujuneb kindlasti Loodeväila avastamine!» 

«Kuid Cook ometi tõestas, et Loodeväila pole olemas!» hüüatas kapten La 
Perouse. «Seda, mida pole olemas, ei saa avastada.» 

«Ärge uskuge Cooki,» ütles minister. «Cook oli inglane. Kui inglased oleksid 
avastanud Loodeväila, poleks nad meile sõnakestki iitsatanud. Mis siis ikka, me 
leiame ta ise. Loodeväil tuleb avastada!» 

Pisut vaikinud, minister jätkas: 

«Me anname ekspeditsiooni käsutusse kaks neljakümne kahuriga fregatti — 
«Boussole'i» ja «Astrolabe'i». Need on Prantsuse sõjalaevastiku parimad laevad. 
Praegu asuvad nad Brestis. Akadeemia saadab ekspeditsiooniga kaasa oma 
nimekamad teadlased.» 

Ministri hääl kõlas pidulikult. Ta jõudis asja juurde. 

«Nii ohtliku ning raske ekspeditsiooni juht peab olema mitte üksnes 
esmaklassiline meremees, vaid ka väga hea geograaf ja andekas administraator. Ta 
peab oskama sõdida ja kaubelda. Meil on vaja inimest, kelle hoolde võiksime 
kartuseta usaldada inimeste elu. Niisugust inimest oli raske leida. Kuid praegu on ta 
leitud. Meie valik langes teile, kapten La Perouse.» 

«Minule!» hüüdis La Perouse püsti hüpates. 

«Jah, teile,» kordas minister. «Kas see üllatab teid? Me tunneme teid kui 
Prantsuse laevastiku parimat meresõitjat. Teie uurimused Hudsoni lahe kohta on hiil- 
gavad. 

Teie põgenemine vangist viimase sõja ajal Inglismaaga on imekspandav. 
Administraatorina näitasite end oma tegevusega meie Kanada kolooniates. Te olete 
terve ja parimas eas — neljakümneaastane ...» 

«Jah,» katkestas teda La Perouse. «Kuid ma kuulsin, et ministeerium kavatses 
ekspeditsiooni juhiks määrata admiral d'Entrecasteaux' ...» 

«Neid kuuldusi levitab ta ise,» ütles minister naerdes. «Admiral d"Entrecasteaux 
pakkus meile oma teeneid ekspeditsiooni juhina, kuid me keeldusime. Loomulikult ei 
eita ma admiral d"Entrecasteaux' väärtuslikke omadusi. Kui ta oli India ookeanis 


asuva Ile-de-France'i saare kuberner, tuli ta neegerorjade ülestõusuga hiilgavalt toime. 


Ta peksis läbi kaksteist tuhat inimest. Kuid ekspeditsiooni ei või me tema käsutusse 
anda. Kui madruseid samuti nagu neegreid peksta, hakkavad nad mässama.» 

Minister tõusis. 

«Kapten La Perouse,» ütles ta, «sõitke Bresti ja võtke mõlema fregati juhtimine 
üle. Teen teile ettepaneku ise alluvad valida. Jumalaga.» 

Ministri kabinetist väljudes kohtas La Perouse vastuvõturuumis pikakasvulist 
kohnnurkse admiralimütsiga kõrki meest. 

See oli admiral d"Entrecasteaux. 

La Perouse kummardas jahedalt. 

Admiral d"Entrecasteaux kahvatas. Tema käsi haaras mõõgapidemest. Admiral 
surus huuled kokku ega vastanud tervitusele. 


Reisi ettevalmistused 


La Perouse unustas selle kohtumise kohe. Tema mõtted tegelesid hoopis muuga. 

«Fregatt «Boussole'i» hakkan juhtima mina,» mõtles ta. «Kuid kellele anda 
«Astrolabe»?» Loomulikult kapten de Langle'ile. De Langle teenis minu all juba Hud- 
soni lahe päevil. Me jagasime kõiki raskusi ja ma tean, et paremat meresõitjat ei leia 
kogu Prantsusmaalt. «Boussole'i» vanemohvitseriks saab d'Escures. Ta on noor, 
ennast täis ning upsakas, kuid see-eest vapper. 

Nooremaks ohvitseriks määran ettevaatliku ja kogenud Boutini.» Nii valis La 
Perouse endale Prantsuse laevastiku kõik paremad meremehed. 

Järgmisel päeval tutvus ekspeditsiooni juht teadlastega, kes pidid teda reisil 
saatma. 

Akadeemia saatis La Perouse'iga kaasa väljapaistvad teadlased. 

Ekspeditsiooni liikmed sõitsid Pariisist Bresti. Sadamalinnas tervitas neid värske 
meretuul. Lehvivate lippudega ehitud uhked fregatid seisid kai ääres. Pidulik 
suurtükikogupauk tervitas La Perouse'i ja tema kaaslasi. 

Neil tuli lahkuda tsiviliseeritud maailmast pikkadeks aastateks. Kas nad üldse 
kunagi kodumaale tagasi pöörduvad? Kas neil õnnestub laevade hirmust — Hoorni 
neemest mööduda? Kuidas võtab neid vastu Vaikne ookean? On ta tõepoolest vaikne 
või varitsevad seal orkaanid? Võib-olla tapetakse ka neid, nagu tapeti kapten Cook? 

Kõige esmalt laskus La Perouse trümmi, et vaadata üle laeva laadung. Tagasi tuli 
ta maruvihasena. 

«Laevad tuleb uuesti laadida,» ütles ta sadamaülemale. «Te olete kõik trümmid 
jahu ja soolatud sealiha täis toppinud.» 

«Kuid härra minister ütles, et te viibite neli aastat metsikutes maades,» väitis 
sadamaülem. «Ja ma muretsesingi nelja aasta jahu ja soolaliha.» 

«Rumalus!» hüüdis La Perouse. «On mõttetu kaasa vedada nii palju söögikraami. 
Cook ostis oma meeskonnale moona igalt saarekeselt. Kaasa tuleb võtta vahe- 
tuskaubaks kõlblikke esemeid ja pärismaalased hangivad meile kõik, mida iganes 
SOOVIME.» 

Soolaliha ja jahu kanti trümmidest välja. Selle asemel aga laaditi sinna 
klaaspärleid, tuhandeid tillukesi taskupeegleid ning kirve- ja naelakaste. 

«Iga pärismaalanna annab meile ühe pärlikee eest puuvilja, kala ja liha rohkem, 
kui me siin saaksime kuldmündi eest,» rääkis La Perouse. 

1. augustil 1785. aastal oli kõik ärasõiduks valmis. Sõjaväeorkester mängis. Lipud 
lehvisid tuules. 

Madrused päästsid otsad lahti. 

Jean Baptiste de Lesseps 


Viimasel hetkel märkas La Perouse väikest paksu mehikest, kes naljakalt hüpeldes 
jooksis kõigest väest kail. Tema kingade hõbepandlad kiiskasid. Käe otsas tiris ta 
rasket kohvrit. 

Mehike tuiskas õhku ahmides «Boussole'i» tekile samal silmapilgul, kui fregatt 
hakkas aeglaselt kaist eemalduma. 

«Ega ma hilinenud?» küsis ta rätikuga õhetavat nägu pühkides. «Pole võimalik. 
Mind ei jälgi kunagi ebaõnn.» 

Astunud La Perouse'i ette, ulatas ta tollele pitseeritud ümbriku. 

«Siin on teile ministri kiri, kapten,» tähendas ta. 

«Selle kirja esitaja Jean Baptiste Barth€l€my de Lesseps on meie Sankt-Peterburgi 
saatkonna töötaja. 

Ta on väga lõbus inimene ja omab õukonnas suuri sidemeid. Kuulnud Teie reisist, 
tahtis ta sellest tingimata osa võtta. Võib-olla saab ta Teile kasulik olla. Kui Te jõuate 
Kamtšatkale, saatke ta kirjadega Pariisi läbi Venemaa. Ta oskab veidi vene keelt ja on 
keisrinna Katariina juures soosingus. 

Prantsusmaa mereminister marssal de Castries.» 


La Perouse mõõtis ootamatut külalist pika pilguga. Tõepoolest, vene keelt oskavat 
inimest võib tarvis minna. Ja kapten kamandaski: 
«Pange härra Jean Baptiste de Lessepsile kajut valmis!» 


Tenerife saar 


Vaevalt jõudis Prantsusmaa rannik uttu kaduda, kui kõiki haaras rõõmus elevus. 
Puhus külm põhjatuul ning tibas peenikest vihma, kuid sellest polnud lugu. Fregatid 
olid teel lõunasse, kus aasta läbi lõõmab päike. Kas maksab vihma peale pahandada, 
kui homme on mastide kohal sinine taevas? Kogu meeskond mõistis reisi tähtsust 
ning erakordsust. Nad avastavad tundmatutel meredel rikkaid saari! Kui neil vähegi 
veab, siis avastavad nad nagu uued Kolumbused eurooplastele tundmatu mandri. Sest 
kes teab, milliseid mandreid võib veel kau- 

ges Vaikses ookeanis leiduda? Kapten Cook ei jõudnud ju oma kolme reisi 
jooksul ühte kolmandikku maakera pindalast hõlmavat Vaikset ookeani lõplikult üle 
vaadata. Ja kas saabki keegi tervet Vaikset ookeani uurida? Selleks ei piisa isegi 
kümnest inimelust. 

Pealegi on niisugune reis väga tulus! Kõik osavõtjad pöörduvad tagasi rikastena. 
Rääkimata neist rikkustest, mida Vaikse ookeani tundmatud maad võivad endas 
kätkeda, saab iga meremees retke jooksul kahekordse palga. Kui nad kolme aasta 
pärast koju tulevad, pistab ka lihtmadrus nii palju raha tasku, et võib kusagil 
sadamalinnas maja osta. Eranditult kõik ohvitserid saavad aukõrgenduse. Ka 
«Boussolel» ja «Astrolabe'i» nooremad ohvitserid võivad oma elupäevad 
admiralidena lõpetada. 

Kuid kõige enam tõotas see reis teadlastele. Geograafidel, botaanikutel, 
zooloogidel ja mineraloogidel avanes harukordne võimalus inimkonna teadmisi 
avardada ja oma nimele kuulsust tuua. 

Hispaania ranniku lähedal pilvelinik rebenes ja päike ujus lagedale. Päeval 
pimestas sätendav ookean silmi, öösel aga hõõgus ta fosforselt ja näis, nagu ei ujuks 
laev mitte vees, vaid tulemerel. 

Puhus mõõdukas pärituul. 

Kõik olid tegevuses. Madrused seadsid ümber raskeid purjesid, ohvitserid tuhnisid 
kaartides, teadlased uurisid vee ja õhu koosseisu. Ainuüksi Jean Baptiste de Lesseps 
ei teinud midagi. Ta magas lõunani ja sõi kolme eest. 

19. augusti hommikul sibas ta La Perouse'i juurde ja kisas: 

«Vaadake, kapten! Merest tõuseb taevakõrgune mägi!» 

Tõepoolest, see oli ebatavaline vaatepilt. Lainetest kerkis peaaegu püstloodselt 
hiiglaslik mägi, mille tipp hääbus mõõtmatus kõrguses. 

«See on Tenerife tipp,» seletas La Perouse. «Võimas mägi Tenerife saarel, kus me 
viibime mõni päev.» 

La Perouse'i sundis sinna tähtis põhjus. Ehkki saar kuulus juba üle kolmesaja aasta 
hispaanlastele, polnud mäetippu roninud veel ükski inimene. Cook viibis saarel 
korduvalt, kuid ta polnud mäkketõusu isegi katsetanud. 

Teada saada, mis asub selle ookeani rüpes asuva mäe tipus, oli väga tähtis 
teaduslik ülesanne. 

Kaldal tervitasid meremehi kõrged palmid ja aupak-likud-kahtlustavad Hispaania 
ametnikud. Tenerife kindralkuberner markii don Branciforte saabus «Boussole'ile» ja 
lipitses kaua La Perouse'i ees, et teada saada, mis eesmärgil saabusid Prantsuse 

sõjalaevad tema valdustesse. Kuulnud, et ekspeditsioonil on Hispaania valitsuse luba 
külastada iga Hispaania sadamat, lubas ta prantslastel oma soovi järgi saarel ringi 
käia. 


Tõus Tenerife tippu 


Insener Monneron ja füüsik Lamanon valmistusid tõusuks Tenerife tippu. 

Monneron oli tugev, vastupidav mees, kes ei jäänud kunagi ühegi takistuse ees 
peatama. Lamanon aga oli välimuselt kidur, kuivetunud hallipäine akadeemik, kuid 
igas ettevõtmises hakkaja ning visa. 

Nii kõrge mäe tippu juba ei jaluta. Oli tarvis teejuhte, kes hästi tunneksid 
mägiradu, ja muulasid, et kolme-nelja päeva toidumoona vedada. 

Muulad osteti turult. Need olid mägikülades üleskasvanud ja pelgamata kuristike 
äärtel käima harjunud tugevad loomad. Teejuhid soovitas Monneronile kind- 
ralkuberner ise. Kõik olid nagu väljavalitud noored karjused, kes juba lapsest saadik 
olid viibinud pilve-tagustel karjamaadel. 

«Kas te olete kunagi mäe tipul olnud?» küsis Monneron. 

«Ei,» kostis vanem saatja. «Tipul pole veel ükski inimene käinud. Seal on saatana 
märgid, ja see, kes neid näeb, ei tule enam tagasi.» 

«Ohoo!» hüüdis Monneron. «Saatana märgid! Ma tahaksin neid näha!» 

Vaevalt hakkas koitma, kui asuti teele. Mäejalamil oli juba palav. Kuumus tõusis 
iga tunniga. Kuus meest ja kolm muula läksid mööda palmisalus looklevat teerada 
üles. Siin-seal tõkestasid teed liaanid ja kirved tuli käiku lasta. Troopikametsas kihas 
elu. Okste vahel lendlesid väikesed kollased linnud. Need olid kanaari lin- 

nud, keda meie oleme külmal maal vaid puurides näinud. Tenerife kuulub Kanaari 
saarestikku, see aga on kanaari lindude kodumaa. 

Alguses polnud tõus kuigi järsk ja teelised jõudsid kärmesti edasi. Lõunaks oldi 
palmimetsast väljas. Mida kõrgemale, seda jahedamaks muutus, ja trbopikamets 
asendus Lõuna-Euroopa taimestikuga. See oli saare kõige rikkam maa-ala. Teerada 
uppus viinamarjaaeda-desse. Muulad ahmisid viinapuulehti. 

Kella kahe ajal päeval tegid teelised mägioja ääres peatuse ja puhkasid kella 
kuueni. 

Õhtu jaheduses asuti uuesti teele. Iga sammuga muutus tõus üha järsemaks. 
Viinamäed lõppesid. Tee lookles hiigelsuurte tardunud laava kampade vahel. 

Terve ning tugev Monneron suutis vaevu saatjate kannul püsida, kuid füüsik 
Lamanon oli väsimusest nõrkemas. Ta tõsteti muula selga ja seoti köiega sadula 
külge, et maha ei kukuks. 

Teekond jätkus pimedani. Siis süüdati lõke ja heideti magama. 

Järgmisel hommikul ärgati aohakul. Siit ülevalt paistsid sadamas seisvad 
prantsuse fregatid imetillukeste paberlaevukestena. Kõik Kanaari saared, mis rannalt 
üldse ei paistnud, terendasid silmapiiril. Kuid Tenerife tipp paistis niisama kaugel kui 
teekonna alguses. 

Teerada hargnes pidevalt nagu lehvik. Vaistlikult valisid teejuhid õige haru — 
kõikide radade meelespidamine näis prantslastele võimatuna. Kohati oli tõus nii järsk, 
etinimesed pidid roomama ja muulasid nööripidi järel vedama. Väsinud Lamanon 
püüdis kõigest väest oma kaaslastega sammu pidada ja isegi ergutas neid. 
Uudishimulikult vaatles ta iga kivi, iga taime. Päike asus juba küllalt kõrgel, kuid 
kuumus ei vaevanud. Puhus jahe tuul. 

«Vaadake, männid!» hüüdis Lamanon. 

Algas põhjamaine mets. Siia kanaari linnud ei lennanud. Raske oli ette kujutada, 
et all kasvavad liaanidega põimitud palmid. 

«Kui palju erinevaid kliimavöötmeid ühel pisikesel saarel!» imestas insener 
Monneron. 

Kuni hilisõhtuni roomati männimetsas. Õhtul leiti koobas, mis pakkus tuulevarju, 
ja heideti magama. 

Ehkki lamati lõkke ääres, sundis külm neid tihedasti vastu muulade sooje külgi 
liibuma. 

Kolmandal päeval lõppes ka männimets. Nüüd saatsid rändureid ainult 
sammaldunud kivid. Selle vööndi loodus meenutas tundrat. Fregatid olid sadamas 
nagu vaevumärgatavad punktid. Paar korda nägid teelised kaljukitsi, kes hüppasid 
ühelt kivilt teisele. Pilved ujusid kaugel all ja heitsid merepinnale tumedaid varje. 

Mäenõlv muutus veelgi järsemaks. Muulad ei suutnud sellisel järsakul enam 
liikuda. Nüüd nad vaid raskendasid teekonda, sest inimesed pidid neid kogu aeg 
ohelikkupidi edasi tirima. 

Muulad otsustati kahe saatja hoolde jätta. Teised läksid prantslastega edasi. 

Tõus oli nii järsk, et edasi pääses vaid käpuli. Tipp paistis lähedal. Monneron ja 
Lamanon olid juba kindlad, et neil õnnestub tipp vallutada. Siis aga teatasid saatjad 
äkitselt, et enam ei astu nad sammugi ja lähevad muulade juurde tagasi. 

«Kui teie, prantslased, otsustate edasi minna, siis ei usu te jumalat ega karda 
kuradit,» rääkisid nad. «Seal on saatana märgid, ja inimesed, kes neid näevad, ei 
pöördu kunagi tagasi.» 

Monneron lubas nende tasu tõsta viiekordseks. . . kümnekordseks. Insener 
ähvardas kindralkubernerile kaevata ja neid vangi panna, kuid kõik oli asjata. Mehed 
olid nii lubadustele kui ähvardustele kurdid. Mitte üks samm edasi! 

«Öelge, härra Lamanon, kas te olete nõus saatjateta teed jätkama?» küsis insener. 

Kolm päeva kestnud ronimisest olid Lamanoni põsed auku vajunud. Kuid ta ei 
tahtnud end häbistada. 

«Nõus,» kostis füüsik. 

«Lähme siis!» hüüatas Monneron. «Tõestame neile ebausklikele jänestele, et siin 
pole mingeid märke.» Kuid märgid olid siiski. 

Roomanud käpuli kogu päeva, jõudsid prantslased enne päikeseloojakut järsu 
kaljuseina juurde, mis nende tee tõkestas. Kaljule oli raiutud mingi kiri. Kaks kur- 
natud ning räbaldunud meest nägid mingi tundmatu keele konksulisi tähemärke. 

«Mitte midagi ei saa aru,» pomises Monneron nõutult. 

«Saatana märgid on olemas! ... Kas ma sonin või näen und? ... Härra Lamanon, 
äratage mind ...» 

Kuid füüsik lõi endale äkitselt pihuga vastu laupa. 

«Ma taipan!» hüüdis ta. «Selle on kirjutanud guantšid!» 

«Missugused guantšid?» 

«Guantšid olid rahvas, kes elasid Tenerifel enne hispaanlasi. Hispaanlased tulid 
siia kolmsada aastat tagasi. Guantšid võtsid neid väga sõbralikult vastu. Kuid 
hispaanlased tahtsid saare alistada ja pärismaalased ristiusku pöörata. Need aga ei 
soovinud oma vabadust ega jumalaid loovutada. Algas sõda. Hispaanlastel olid 
püssid, guantšidel ainult puuodad. Hispaanlased hävitasid nad viimseni, halastamata 
ka naistele ja rinnalastele. Ja nüüd pole tervest rahvast järele jäänud midagi muud kui 
võib-olla ainult need märgid.» 

Hoolikalt joonistas Lamanon tähemärgid oma märkmikku. 

Edasi polnud võimalik minna. Kaljusein tõkestas tee. Seda nõlva mööda oli 
võimatu tippu tõusta. 

Koidikul asusid külmast kangestunud füüsik ja insener tagasiteele. Keskpäeval 
jõudsid nad oma saatjate juurde. 

Laskumine oli peaaegu niisama ränk nagu tõusminegi. Vaatamata palavusele ei 
suutnud teelised kaua sooja saada. Kui nad laevale tagasi jõudsid, käskis hoolitsev La 
Perouse neil mõneks päevaks voodisse heita. 


Troopikavihm 


Ekspeditsioonil polnud Tenerifel enam midagi teha ja 30. augustil väljusid 
mõlemad laevad ulgumerele. La Perouse võttis kursi otse lõunasse. Ta tahtis veel enne 
jõulu ümber Hoorni neeme sõita. 

29. septembril ületati ekvaator. Selleks päevaks oldi hoolikalt ette valmistunud. 
Meremeeste kombe kohaselt toimuvad ekvaatori ületamisel suured pidustused. 
Laevakokk lubas madrustele valmistada enneolematu lõunasöögi. Kaptenarmus andis 
kõigile uued rõivad ning jalatsid. 

29. septembri hommik oli lämbe. Mehed hingeldasid 

ja otsisid varjulisemaid nurki, öösel oli tuul vaikinud ja fregatid liikusid aeglaselt 
mööda siledat veepeeglit. Keegi ei tahtnud pidustusest mõeldagi. Vahikorrast vabad 
lamasid koides, teised töötasid loiult, kirudes väljakannatamatut lämbust. 

Keskpäeval ilmus silmapitrile tilluke tume pilve-mütsak. 

«Tuleb äikest,» ütles La Perouse. Ja kõik ohkasid kergendatult. 

Päike seisis otse keset taevast grootmasti kohal. Inimesed ja esemed ei heitnud 
mingit varju. Kuid pilv aina kasvas ning lähenes. Meri tema all muutus tuhmiks, 
tinajaks. Vaatamata pimestavale päikesevalgusele, oli näha välgusähvatusi. La 
Perouse käskis mastitippude külge kinnitada raudketid, mille teine ots lasti vette. Ka 
«Astrolabe'il» talitati samuti. Need olid pikse-kaitsed. 

Troopikavihm saabub väga kiiresti. Ühe hetkega oli pime nagu öösel, tuuleiil 
haaras laevad ja taevast purskus äkki kosk. Näis, nagu oleks üks ookean teise lan- 
genud. Inimesed ei kuulnud kõuemürinas enese häältki. 

«Ei tohi lubada, et nii palju magedat vett läheks kaotsi,» arutas La Perouse 
endamisi. «Meil on sellest alailma nappus.» 

«Kõik tühjad tünnid tekile!» käsutas ta. 

Võimatu oli tekil seista — paduvihm lõi jalust maha. Tarvitses vaid hetkeks luuki 
praotada, kui vesi voolas ojana mööda treppi alla. Madrustel õnnestus siiski 
kakskümmend viis tühja tünni tekile veeretada. Sinna kogunes vett hulganisti. 

Igast välgulöögist piksekaitsesse värises fregatt otsekui kahurilasust. Kuid üks 
välgutabamus järgnes teisele. Kajutis istudes tundus, nagu oleks laev vaenlase 
eskaadri tule all. 

Vihma sadas lakkamatult kaks tundi ja siis lõppes niisama ootamatult nagu 
algaski. Jälle tulvasid taevast kuumad päikesekiired, pilv aga hääbus silmapiiril pisi- 
keseks kämbuks. Mõne minutiga oli laevatekk kuiv. Kuid kuumus polnud enam nii 
lämmatav kui varem. Hingata sai lahedamalt. Äike tõi kergendust kõigile. 

Ekvaatori ületamise puhul pani kokk lauale singi, mis oli just selleks otstarbeks 
kaasa võetud. Õhtul läks 

kogu meeskond tekile. Üks madrus oli end vana meremeeste kombe kohaselt 
muistseks merejumalaks — Neptunuseks — riietanud. Kõik kallasid Neptunusele 
ämbriga vett pähe. Too jooksis mööda tekki ringi ja kirus. Pärast hakati üksteist veega 
loopima. Kümne minuti pärast polnud kummalgi laeval ühtki kuiva meremeest. Ka 
ohvitserid lõid madrustega kaasa. Mängust väsinud mehed vaatlesid veel kaua 
Lõunaristi — tähtkuju, mida saab näha ainult lõunapoolkeral. Ekvaator jäi seljataha. 


Vapper komandant 


Teel Hoorni neemele otsustas La Perouse teha kaks peatust — Trinidade saarel ja 
Brasiilia rannikul. 

Atlandi ookeanis asuv väike Trinidade saar huvitas La Perouse'i eelkõige 
sellepärast, et seal polnud viibinud veel ükski prantslane. Prantsusmaal tunti saart vaid 
inglaste ja portugallaste kirjelduste järgi. Nii Inglismaa kui Portugal pidasid saart oma 
valduseks. Kummale ta aga tegelikult kuulus, seda prantslased ei teadnud. Nad ei 
teadnud ka, kas seal leidub, sobivat sadamat, joogivett, kas seal elab inimesi, 
missugune on saare taime- ja loomariik. 

16. oktoobri hommikul nähti fregattidelt Trinidade saare kaljust randa. Päikesest 
põlenud pruunikashal-lide momnide kaljude vahel polnud näha ühtki puud ega 
rohuliblet. 

Peagi leiti ka sadam, kuid see oli nii madal, et La Perouse ei julgenud laevu sinna 
viia. Sadama taga kõrgus kivitorn, millel lehvis Portugali lipp. 

Välismaa laevade ilmumisel rannavetesse algas asulas paanika. Läbi pikksilma 
nägi La Perouse, kuidas valges riietuses inimesed jooksid mööda asula ainukest 
tänavat ja torni ilmusid erutatult kätega vehkivad mehed. 

Otsustati sadamasse mitte minna, vaid saata kaldale paat, mille komandöriks 
nimetati leitnant Boutin. Paadis oli kümme madrust ja botaanik Dufresne, kes valdas 
portugali keelt. 

Kaldale lähenedes märkas Boutin lähenevat veidrat 

rongkäiku. Sellest võttis osa paarsada öösärgis meest. Ei olnud neil pükse, saapaid 
ega mütse. Kõik nad olid vanad ja invaliidid. Ühel polnud kätt, teine toetus puujalale, 
kolmandal oli räpane kalts üle silma tõmmatud. Kuid igamehel oli püss kaenlas. Need 
olid rasked ning pikad püssid, mida ei kasutatud enam juba sada aastat enne La 
Perouse”i reisi. 

Seda kummalist armeed juhatas õbluke hallipäine vanaätt. Ainult temal üksi oli 
seljas valgete epolettide, aumärkide ja kuldse tikandiga kaunistatud sõjaväe-munder. 
Tulnud paadi juurde, kummardas ta kätt südamele asetades sügavalt. 

«Härra välismaa ohvitser,» ütles ta oma väriseva vanamehehäälega Boutinile, «ma 
anun teid, sõitke minu saarelt minema. Ärge saatke mind, vanameest, hukka. Ma olen 
siinne komandant ja mul on käsk mitte ühtki välismaalast saarele lasta. Kuidas ma aga 
saan teid keelata? Minu ainuke kahur on läbi roostetanud. 1705. aastast alates pole 
temast ühtki pauku lastud. Möödunud nädalal aga tegin sõduritele õppuse, ja mis 
selgus — kümnest püssist üheksa ei tee pauku. Otsustage siis ise, kas ma saan astuda 
võitlusse kahe fregati vastu? Kui ma aga lasen teid saarele ja sellest saavad minu 
ülemused teada, siis areteeritakse mind kui reeturit ja pannakse vangikongi. Asetage 
end minu olukorda, härra välismaa ohvitser. Haletsege mind! Lahkuge siit.» 

Boutin seletas Dufresne'i abil komandandile, et prantslased sõitsid saarele kõige 
rahumeelsemate kavatsustega ja nad paluvad ainult luba korjata saarel kasvavaid 
taimi, varuda värsket joogivett ning osta provianti. 


o 


Kuid komandant jäi kindlaks. 

«Trinidade saarel on suur strateegiline tähtsus ja mind on kästud välismaalasi siia 
mitte lubada. Pealegi ei kasva siin mingit rohtu. Ise näete, et on vaid paljad kaljud. 
Provianti aga tuuakse meile kord aastas Brasiiliast. Sellest ei piisa meile endilegi — 
kõik koerad on juba söödud. Mis te sel paljal saarel peale hakkate? Siin on nii palav, 
et mu sõdurid käivad särgiväel. Olge armulised, lahkuge siit! Ärge laske mul trellide 
taga oma elupäevi lõpetada.» 

Boutin lõi käega ja sõitis «Boussole'ile» tagasi. Veel kaua tegi komandant talle 
tänulikke kummardusi järele. 


Brasiilias 

Enne Hoorni neemest möödumist oli tarvis varuda värsket vett ning provianti, üle 
vaadata fregattide taglased ning kered. 

Kõik see sundis prantslasi suunduma Brasiiliasse, mis oli tookord Portugali rikas 
koloonia. La Perouse otsustas minna Lõuna-Brasiilias asuvasse Destero (praegu 
Florianopolis) sadamasse. Jätnud Trinidade saare seljataha, võttiski ta kursi sellele. 

6. novembril hakkas Brasiilia rannik paistma. Sellel kasvas tihe palmimets. 
Pikksilmaga võis näha okstel kiikuvaid pikasabalisi ahve, kes näitasid mööduvatele 
laevadele rusikat. 

Kell kolm päeval nähti Destero kindlust. Vaevalt jõudsid laevad reidile, kui kõlas 
käsk: 

«Kahurite juurde!» 

Laevad tervitasid linna suurtükisaluudiga. 

Põmm! Põmm! Põmm! ... — kõlas üksteist pauku. Kindluse kohale ilmusid 
väikesed suitsupilved ja lahe vaikses õhus raksatas üksteist'vastuteryituskogupauku. 

Kaldal võttis La Perouse'i vastu linna kuberner don Franzisco de Baros. Ta rääkis 
suurepäraselt prantsuse keelt ja püüdis kõigest väest olla armastusväärne. Saanud 
teada, et La Perouse tahab provianti osta, ta juhatas, kust saab seda teha kõige 
odavamini. 

Desteros elas kõigest kolm tuhat elanikku. Nad elasid vaeselt, väikestes majades 
ning tegelesid peaasjalikult banaani- ja apelsinikasvatusega. Loomi peeti vähe, sest 
lähedal polnud karjamaid. Nende rajamine oli aga võimatu. Puud kasvavad Brasiilias 
nii ruttu, et iga suure töö ning vaevaga lagedaks raadatud plats kasvas mõne kuu 
jooksul võsasse. Pealegi olid karja suurimaiks vaenlasteks mürkmaod, kes roomasid 
metsast isegi kesklinna. Piisas ühest maohammustusest, et tappa turske härg. Inimesi 
kaitsesid veel kuidagimoodi jalanõud, kuid loomi hukkus tuhandete kaupa. 

«Boussole'i» ja «Astrolabe'i» madrused olid palavusest nõrkemas. Töö ei tahtnud 


kuidagi laabuda. Ka loojang ei toonud kergendust — lämbus ei lasknud mehi magada. 


Varunud vett ning toidumoona, kiirustas La Perouse merele. 

«Peaasi, kui sellest küpsetusahjust välja pääseb,» rääkisid madrused. «Rutemini 
lõunasse! Seal puhuvad jahedad tuuled ning sajab värskendavat vihma.» 

19. novembril lahkusid fregatid Desterost. 


Valevorst 


Enne Hoorni neemest möödumist püüdis La Perouse leida saari, mis kapten La 
Roche oli avastanud Atlandi ookeani lõunaosas. 


o 


Kapten La Roche oli nimekas rändur. Pärast pikka merereisi kodumaale tagasi 
pöördunud, teatas ta, et tal õnnestus avastada mitmeid uusi maid. Eriti aga kiitis ta 
Atlandi ookeanis leitud saari. 

«Minu saared on erakordselt viljarikkad,» rääkis La Roche. «Männid ja kuused 
kasvavad seal jämedamaks kui meie tammed. Ja jõgedest võib kulda põhjast labidaga 
kaevata. Ma oleksin terve trümmitäie kaasa toonud, kuid kiirustasin väga ...» 

La Roche'i peeti uueks Kolumbuseks. Ta sai admiraliks. Kuid pikkamööda hakkas 
selguma, et maid, mida La Roche mitmel pool maakeral oli avastanud, pole olemas. 
Üksteise järel veendusid rändurid, et seal, kus La Roche'i järgi pidi asuma maa, 
veerevad hoopis merelained. 

Ainult üks La Roche'i avastus oli veel kontrollimata: Atlandi ookeani lõunaosas 
asuvate õitsvate saarte olemasolu. Pärast La Roche'i polnud seal viibinud ükski laev. 
Prantsusmaa mereministeerium tegi La Perouse'ile ülesandeks selgitada, kas need 
saared tegelikkuses eksisteerivad või siis leiutas kiidukukest kapten need niisamuti 
nagu oma muudki avastused. 

La Perouse ei uskunud La Roche'i saartesse, kuid ta oli kohustatud 
ministeeriumile alluma ja otsustas korralduse kohusetruult täita. Desterost lahkudes 
võttis ta kursi kagusse. La Roche polnud vaevunud oma saarte 

täpset asukohta näitama, ja enne oma eelkäija valelikkuse lõplikku tõdemist pidi 
La Perouse üle vaatama hiiglasuure ala. Kui ta jätaks vahele kas või lapikese, öeldaks 
Euroopas, et La Roche räägib tõtt, La Perouse aga on möödunud saartest neid märka- 
mata. 

Rusuv ja igav on hulkuda ookeanil, ilma et oleks mingit lootust midagi leida! 
Kord pöördusid laevad vasakule, siis paremale, et paari päeva pärast vanasse kohta 
tagasi tulla. «Boussole» ja «Astrolabe» läksid kord lahku, kord kohtusid taas. La 
Perouse kandis marsruudi kaardile, mis pidi tõendama, et ta ei näinud midagi sel 
laialdasel veeväljal, kus pidid asuma saared. 

Püsisid vihmased, külmad ilmad. Kui La Perouse pärast poolteist kuud kestnud 
sihitut hulkumist lõpuks teatas, et otsingud on lõppenud ja laevad võtavad kursi 
Hoorni neemele, ohkas meeskond kergendatult. 


Patagoonia rannikuvetes 


14. jaanuaril 1786. aastal nägid meremehed Patagoonia tasast metsatut rannikut. 
Üksluine pampa ulatus silmapiirini. Fregatid liikusid lõunasse. Kaldal oli väike 
ratsasalk, kus vehiti kätega ja karjuti midagi meremeestele. 

«Kas need on patagoonlased?» küsis Jean Baptiste de Lesseps kaptenilt. 

«Patagoonlased,» vastas kapten. 

Lesseps võttis pikksilma ja hakkas ratsanikke uudishimulikult vaatlema. 

«Ma ei saa enam midagi aru!» ütles ta lõpuks. «Koolis käies ma lugesin vanu 
reisikirju ja kõik Patagoonias viibinud rändurid kinnitasid nagu ühest suust, et pata- 
goonlased on hiiglased, et ka kõige pikemad eurooplased küünivad neile vaevu vööni. 
Kuid need mehed, kes seal kaldal ratsutavad, pole meist põrmugi suuremad. » 

La Perouse naeris. 

«Ärge vanu rändureid uskuge, de Lesseps,» ütles ta. «Neile meeldis ilustada ning 
liialdada. Nad sattusid kusagil küla peale, kodus aga ristisid selle linnaks; 

124 

nägid krokodilli, kuid hiljem pajatasid, et see oli pikem kui laev; kuulsid 
pärismaalasi kullast rääkivat, ise aga kinnitasid, et niisuguse hulgaga võiks Madriidi 


o 


tänavaid sillutada. Patagoonlased on tõepoolest pikakasvulised ning tugevad, nii nad 
tehtigi kohe hiiglasteks.» 

«Patagoonlased on suurepärased ratsanikud,» sekkus jutusse professor Dagelet. 
«Nad ei lahku oma hobustest ööl ega päeval, ei astu jalgsi sammugi. Juba kolmeaas- 
tased lapsed on sadulas, naised ei ratsuta meestest põrmugi kehvemalt. Kuid enne 
eurooplaste tulekut polnud neil hobustest aimugi. Ratsanikku nähes viskusid nad 
põlvili, sest arvasid, et see on kahepäine ning kuue-jalgne jumal.» 

«Kuidas nad siis hobused said?» küsis de Lesseps. «Patagoonias ei ela ju 
eurooplasi.» 

«Paarsada aastat tagasi elasid siin mõned hispaania perekonnad. Hispaanlased tõid 
enesega kaasa kaheksakümmend kuus hobust. Kuid väike koloonia hakkas peagi 
kiratsema. Ikaldus järgnes ikaldusele, ka maa polnud viljakas ja asunikud pöördusid 
kodumaale tagasi. Nende hobused aga jäid Patagooniasse. Nad met-sistusid, 
paljunesid kiiresti ja levisid tabuunidena üle kogu stepi. Tasapisi patagoonlased 
harjusid hobustega, hakkasid neid püüdma ning taltsutama.» 


Hirmuäratav neem 

Patagoonia ja sissepääs Magalhäesi väina jäid seljataha. Fregatid liikusid piki 
Tulemaa rannajoont ja lähenesid Ameerika kõige lõunapoolsemale punktile — kuri- 
kuulsale Hoorni neemele, kus igal aastaajal möllavad orkaanid, alatised udud ning 
vihmasajud, mornide mägede jalamite vastu purunevad hiiglaslikud lained on 
kujunenud tõeliseks meremeeste hirmuks. 

Raskeks katsumuseks valmistudes kontrollisid meremehed iga köit, iga purje, 
vaatasid hoolikalt üle laevade vooderdise. Kõigil olid näod murelikud. Iga päevaga 
jäid laulud ja naljad vähemaks. 

«Miks te kõik muretsete?» küsis de Lesseps. «Me jõudsime juba Tulemaale ja ilm 
on endiselt suurepärane.» 

Tõepoolest püsis hea ilm, puhus ühtlane pärituul, ja ehkki päike ei kõrvetanud, 
paistis ta ometi. 

«Ilm on siin petlik,» kostis La Perouse. «Ka Hollandi kapten Roggeveen oli 
Tulemaa rannikul heast ilmast võlutud, kuid Hoorni neeme juurest kandis orkaan teda 
kaugele lõunasse. Suurivaevu suutis Roggeveen oma laeva polaarjääst välja juhtida.» 

«Roggeveen pääses veel kergelt,» lisas leitnant d'Escures, kes oli hiljuti merekooli 
lõpetanud ja uhkeldas oma teadmistega merereiside ajaloost. «Kuid Inglise kapten 
Anson alles võiks teile jutustada, mis Hoorni neem õieti tähendab. Kui Anson 1740. 
aastal Hoorni neemele tuli, oli tal viiest fregatist koosnev eskaader. Kui aga neem oli 
seljataga, juhatas ta vaid kahte laeva — ülejäänud kolm lebasid merepõhjas.» 

Loodan, et meiega seda ei juhtu,» ütles La Perouse. «Kardan vaid, et meil tuleb 
oma kahuritega hüvasti jätta. Tormi ajal Hoorni neeme juures pidi kapten Byron laeva 
kergendamiseks kõik oma kahurid üle parda heitma.» 

«Hoorni neeme juures kaasneb tormipuhanguga peaaegu alati tihe udu,» jätkas 
d'Escures, «mistõttu riskivad laevad alati kaljudele jooksmisega. 1766. aastal 
möödusid Hoorni neemest kaks laeva. Ühe komandöriks oli inglane Carteret, teise — 
prantslane Bougainville. Oli pöörane torm ning tihe udu. Carteret paisati kalda äärde 
ja vaid suurivaevu pääses ta madalikult, Bougainville'! laeva voodri aga koorisid kivid 
puhtaks.» 


o 


«Kõige rohkem mööduvad Hoorni neemest hispaanlased,» tähendas La Perouse. 
«Kuninga käsul ei tohi nad välismaalastele oma reisidest teatada. Kuid inglased 
kinnitavad, et nende laevade riismed katavad kogu Tulemaa ranniku.» 

Öösel mõistsid kõik, mille eest Tulemaa oma nimetuse sai. Üksteise järel süttisid 
pimedal kaldal loendamatud tulukesed. 

«Pärismaalased süütavad lõkked, et meid enese juurde meelitada,» ütles La 
Perouse. 

«Lähme homme hommikul kaldale,» pani ette de Lesseps. 

Kuid La Perouse vangutas pead. 

«Peame kasutama soodsat ilma ning ruttama,» ütles 

ta. «Siin oh paik, kus torm võib iga minut puhkeda. Pealegi on kohtumine 
Tulemaa elanikega ohtlik. Nende aplus võib meid hukutada.» 

«Kas nad on siis inimsööjad?» 

«Ei, kuid nad söövad meie laeva ära,» naeratas kapten. «Tulemaa elanikud on 
piiritult vaesed ning nälgivad. Ilmast ilma tahavad nad süüa ja õgivad kõike, mis 
näppu hakkab. Kui kapten Bougainville siin peatus, tuli laevale kümmekond 
tulemaalast. Bougainville andis neile putru. Poole tunni jooksul oli terve meeskonna 
puder otsas ja siis hakkasid pärismaalased otsima, kas veel midagi söödavat silma ei 
hakka. Nad leidsid kasti küünlaid ja sõid need kõige tahtidega. Vana madrusesaapa 
aga lõikasid nad ribadeks ja hakkasid nahka nätsutama.» 

Tulemaa süngete mägede nõlvu kattis mets. Vaatamata sellele, et jaanuar 
lõunapoolkeral vastab meie juulile, oli nõgudes veel lund. Kuid udu, millest jutustasid 
siin varem viibinud rändurid, La Perouse ja tema kaaslased ei kohanud. Päevad 
möödusid, kuid ilm oli ikka suurepärane. 

Lõpuks jõutigi tormidest puretud Hoorni neeme juurde. Uudishimuga vaatlesid 
meremehed tema hambulist küüru. Atlandi ookeani Vaiksest ookeanist eraldav neem 
sarnanes saaki varitseva koletisega. Kuid seekord ei ihaldanud koletis saaki. 

1. veebruaril möödusid fregatid päikeses säravast neemest. Lõunas oli näha udu, 
kuid peagi kadus ka see. 

Laevad jõudsid Vaiksesse ookeani. 


Kadunud linn 


«Boussole» ja «Astrolabe» liikusid piki Lõuna-Amee-rika rannikut põhja poole. 
Vasakul laius ookean, paremal sinetas mööda kogu mandrit kulgev hiiglaslik Andide 
mäeahelik. 

Maa-ala Andide ja Vaikse ookeani vahel nimetatakse Tšiiliks. Tol ajal oli Tšiili 
Hispaania asumaa. Et puhata ning tagavarasid täiendada, otsustas La Perouse peatuda 
Concepciõni sadamas. 

Tema teada pidi Concepciõn olema täiesti euroopalik 

kivimajade, kirikute ja sillutatud tänavatega linn. Juba koolipõlves, vaadates 
geograafiaõpikust pilte, leidis La Perouse, et Concepciõn sarnaneb väga tema kodu- 
linna Albiga. Seal oli samasugune hambuliste müüridega kindlus, samasugused 
kirikud ja paplid, samasugune turg, kuhu talupojad eeslitega piima tõid. Ühesõnaga — 
see oli tavaline linnake, mille pärast ei tasunud tõepoolest pool maailma läbi sõita. 
Sajad kaptenid olid mõõdistanud ning kaardistanud Concepciõni lahte. Oli teada, kust 
peab ümber neeme sõitma, kus asuvad leetseljakud, kus on sobivad ankrupaigad. 


-N 


Loomulikult juhtis La Perouse täiesti rahulikult, pisimagi erutuseta oma laevu selle 
kõige tavalisema paiga poole. 

22. veebruaril 1786. aastal lähenesid mõlemad laevad sellele kaldale, kuhu 
kaardile oli tillukese ringikesena märgitud Concepciõni linn. Oli tore, tuulevaikne, 
selge ning soe ilm. «Boussole» sõitis esimesena ümber neeme ja sisenes lahte. Kapten 
võttis pikksilma ja hakkas lähenevat rannikut vaatlema. 

Ta kahvatas, pani pikksilma käest, haaras selle uuesti, vaatas, pani jälle käest ja 
hüüdis siis: 

«Kutsuge härra Dagelet minu juurde!» 

Dagelet oli sel ajal Prantsusmaa kõige nimekam astronoom. Teaduste Akadeemia 
oli teda suunanud La Perouse! ekspeditsiooni liikmeks. 

«Härra Dagelet,» pöördus kapten tema poole, «kas te olete veendunud, et 
arvestasite laevade kursi õigesti?» 

«Olen veendunud.» 

«Aga võib-olla te eksisite?» Võib-olla asume mõne kraadi võrra hoopis põhja või 
lõuna pool?» 

«Mis te nüüd!» solvus teadlane. «Kõik aparaadid on täiesti korras. Ma kontrollisin 
isiklikult iga arvu. Ma ei võinud isegi veerand kraadi võrra eksida.» 

«Aga kus me siis praegu teie arvates asume?» küsis kapten kannatamatult huuli 
närides. 

«Concepciõni lahes.» 

«Nii-nii. Aga kus siis teie Concepci6n ise asub?» küsis kapten astronoomile 
pikksilma ulatades. 

Dagelet heitis pilgu pikksilma, ja peaaegu pidi piip tema suust maha kukkuma. 

«Ma ei mõista .. . Eksimine polnud võimalik . .. Ma kontrollisin kõik... .» 

Kaldal polnud näha ei hambulist kindlusemüüri, kirikuid ega kivimaju. Vaid 
püstloodsed paljad kaljud helkisid päikese paistel. Concepciõn oli jäljetult kadunud. 

Samasugune stseen toimus ka «Astrolabe'il». Kapten de Langle sammus tekil, 
pikksilm käes, ja püüdis asjatult kadunud linna leida. 

Mõlemad laevad peatusid keset lahte. 

«Vaadake, kapten,» ütles Dagelet pikksilma La Perouse'ile ulatades, «seal orus 
paistab üks küla.» 

«Jah, seal paistavad mõned majad,» tähendas kapten. «Kaks kirikut küngaste 
otsas...» 

«Kaks kirikut küngaste otsas!» hüüdis Dagelet pikksilma kätte haarates. «Kas 
teate, mis küla see on?» 

«Ei tea.» 

«See on Talcahuano!» 

«Missugune Talcahuano?» 

«Concepciõni kõrval asuv Talcahuano küla. Hispaania dokumentides öeldakse: 
«Concepciõni kõrval asub Talcahuano küla, mis väärib tähelepanu oma kahel ühe- 
sugusel künkal asuva kahe ühesuguse kiriku poolest. » » 

Kuid see avastus muutis kogu loo veelgi segasemaks. Linna kõrval asuv küla on 
säilinud, linn ise aga kadunud ... 

"Dagelet määras uuesti pikkus- ja laiuskraadi ning veendus, et tema arvutused olid 
õiged. 

Kuni kella kaheksani õhtul ristlesid laevad lahes. Alles videvikus märkas 
vahimadrus «Boussole'ile» lähenevat paati. 


Kõik tormasid tekile. Kannatamatult ootasid meremehed paati. Kõik kibelesid 
teada saama kadunud linna saladusest. 

Paadis aerutas kuus meest. Ninas seisid kaks meest — lihtsais madruseriideis 
habemik ja hõbedaga tikitud vaarikpunases keebis ning tohutute lehvivate mustade 
sulgedega laiaservalise kübaraga isand. Tema vööl rippus kuldpidemega sirge mõ6k. 

Laevalt lasti nöörredel alla ja mõlemad saabujad ronisid tekile. 

«Don Juan Miguel Maria Jos€ Postigo,» esitles end hõbedaga tikitud hispaanlane 
vööni kummardades. «See aga on loots,» osutas ta oma saatjale, «kes juhib teie 

laeva Concepciõni sadamasse. Tere tulemast meie linna! Tema Majesteet 
Hispaania kuningas saatis Madriidist käsu, et teid võetaks vastu nagu hispaanlasi.» 

«Don Juan Miguel Maria Jos€ Postigo,» ütles La Perouse hämmeldunult tühjale 
kaldale pilku heites, «kus teie Concepciõn asub? Ma seisan siin juba terve päeva, kuid 
ei näe linnast ainsatki märki.» 

«Ärge muretsege, linn kolis üle teise kohta,» kostis don Postigo. Ja hispaanlane 
jutustas kogu 100. 

1751. aastal oli Tšiilis maavärin, öösel jooksid Concepciõni elanikud oma 
varisevatest majadest välja ja nägid õudusega, et meri liigub aeglaselt kaldale. Lained 
neelasid ühe maja, tänava ja väljaku teise järel. Hirmunud elanikud tormasid 
mägedesse. Kui hommikul kottis, oli linn kadunud. Alles oli jäänud ainult linna- 
lähedane Talcahuano küla. Linna asemel laius nüüd laht. Selgetel päevadel näevad 
kalurid lahe vees maju, kirikuid ning kindlust. 

«Mis aga sai linna elanikest?» küsis La Perouse. 

«Nad elasid terve aasta mägedes ja nutsid oma kaotatud varandust taga. Siis aga 
otsustati linn uuesti üles ehitada. Uueks asukohaks valiti koht Biobio jõe kaldal.» 


Tšiili kombed 

Alles hilisööl jõudsid «Boussole» ja «Astrolabe» sadamasse. 

Hommikul saabus «Boussole'ile» linna komandant don Diego Ouejada. Ta toi La 
Perouse'ile kingituseks sada tapetud lammast, kakssada seasinki, terved hunnikud 
härjaliha ning puuvilja. Tema keep oli veelgi luksuslikumalt tikitud kui don Postigol 
ja ka kummarduse tegi ta peaaegu maani. 

«Meie kuberner don Higgins on lõputult kurb, kui saab kuulda, et te saabusite 
tema äraolekul. Ta olnuks õnnelik teid isiklikult tervitades, kuid praegu sõdib ta 
ülestõusnud indiaanlastega,» rääkis don Ouejada. 

La Perouse oli komandandi kingitustega ülimalt rahul, sest Brasiiliast muretsetud 
moon oli juba otsakorral. Hispaanlase heldest kingitusest piisas meeskonnale mitmeks 
kuuks. Juurde oli tarvis osta veel jahu. 

Tutvunud laevaga, oli don Ouejada väga imestunud, kui leidis, et kogu taglas on 
korras ja laeva keres pole ühtki auku. 

«Meie laevad on pärast Hoorni neeme katkised ning katkutud ja peavad kohe 
remonti minema, » tähendas ta. Saanud teada, et meri oli seal rahulik, ütles ta, et see 
on kuulmatu juhus. 

Kuid veelgi enam üllatas teda meeskonna reibas ning lõbus olek. 

«Kas teil tõesti pole laeval ühtki haiget? Kas skorbuut või palavik pole teid 
kimbutanud?» 

«Mitte kedagi,» teatas La Perouse uhkelt. 

«Teil veab,» ütles don Ouejada. «Tulla ümber Ameerika mandri, ilma et ükski 
mast murduks või ükski madrus haigestuks! See on ime.» 

La Perouse, de Langle ja Dagelet sõitsid mõnede ohvitseride saatel kaldale. Kaasa 
tuli ka geograaf Bernizet, kes hakkas koostama uue linna kaarti. 

Concepciõn võttis La PErouse'i vastu nagu mõnda tähtsat võimumeest. Kaldal 
tervitas teda linna garnison. Don Ouejada andis poole oma lossist tema käsutusse ja 
palus seal elada kogu laevade sadamas viibimise aja. La Perouse nõustus meelsasti. 

Don Ouejada külalislahkus ning heldus näisid algul mõistmatuna. Alles hiljem 
hakkas La Perouse taipama, milles asi. 

Kui Prantsusmaal hakati valmistuma La Pšrouse'i ekspeditsiooniks, palus 
Hispaania kuningakoja juures asuv Prantsuse saadik Hispaania valitsuselt selleks 
kaasabi. Valitsus kartis võimast Prantsumaad ja nõustus. Kõikidesse Hispaania 
sadamatesse üle kogu maailma saadeti kuninga poolt allakirjutatud korraldus, milles 
kästi La PErouse'i hästi vastu võtta. Niisuguse käsu sai ka don Ouejada, kes polnud 
veel kunagi saanud kuninga enese allkirjaga korraldust. Iial polnud Concepciõni 
saabunud nii tähtsat dokumenti. Don Ouejada ei teadnud, kes see prantsuse meremees 
on. Aga kui temast kirjutab juba kuningas ise, siis peab ta olema väga võimas ning 
tähtis isik. Ja don Ouejada püüdis kõigest väest oma külalisele meeldida. 

Peagi aga veendusid prantslased, et komandant polnudki nii helde, kui algul 
paistis. Ostes oma laevadele 

teravilja, oli La Perouse Tšiili odavatest hindadest hämmastunud. Suur härg 
maksis ainult mõne vaskmündi. Lambaid müüdi tosinakaupa, sest üks oli nii odav, et 
seda ei tasunud müüagi. Nisu maksis Concepciõni turul kaheksa korda vähem kui 
Prantsusmaal. Niisuguste hindade juures polnud kunst helde olla. 

La Perousel hämmastas selle maa rikkus. Euroopast toodud hobused, lehmad ja 
lambad sigisid siin väga kiiresti. Mägikarjamaadel hulkusid metsikud ning pool- 
metsikud loomakarjad. Rannikuveed olid vaalarikkad. Kartmatult tulid vaalad otse 
Concepciõni sadamasse ja purskasid veesambaid laevatekkidele. 

Vaatamata loodusrikkustele olid Tšiili elanikud väga vaesed. Oma lammaste 
villaga oleksid nad võinud varustada pooli Inglismaa kalevivabrikuid, härjalihaga 
toita poolt Euroopat. Kuid Hispaania kuninga ahnus laostas neid. Iga kauba eest, mida 
sisse või välja veeti, oli kuningas niisuguse tollimaksu määranud, et kauplemisest ei 
saanud juttugi olla. 

Kuid ega maksud üksi seda viljakandvat maad laostanud. Tšiilis oli palju 
kloostreid ning munki. Talupojad pidid kümnendiku oma tuludest kloostritele andma. 
Tšiili päriselanikud olid hispaanlaste ning indiaanlaste järeltulijad. Puhastverd 

hispaanlasi leidus siin ainult sõjaväes või riigiametis. Tšiili elanike siiras viisakus 
hämmastas prantslasi. Tervitades ja hüvasti jättes tegid nad sügava reveransi ning 
surusid kätt südamele. La Perouse püüdis nende kummardust jäljendada, kuid kaotas 
iga kord tasakaalu ja reveransist ei tulnud midagi välja. 

Kaks nädalat pärast La Perouse'i saabumist Concepciõni sadamasse pöördus 
kuberner don Higgins sõjast tagasi. Ta oli Hispaania teenistusse astunud iirlane. 
Peaaegu pidevalt sõdis ta indiaanlastega. Tšiili indiaanlased polnud enam kaugeltki 
need rahulikud ning kaitsetud inimesed, kellest pajatasid esimesed Hispaania 
meresõitjad. Nad olid hispaanlastelt õppinud ratsutama ning tulirelva kasutama. 
Surutud mere äärest mägedesse ning pampadesse, olid nad juba peaaegu kakssada 
aastat kaitsnud oma kodumaad. Hispaanlased 

püüdsid indiaanlasi kinni, neetisid nad raudadesse ja saatsid 
hõbedakaevandustesse, kus nad üle jõu käivast tööst paari-kolme aasta pärast surid. 


Pidu 

Saabus märts. Lõunapoolkeral lähenes talv. Et hiljemalt juunis Põhja-Ameerikasse 
jõuda ja Loodeväila otsima asuda, tuli teele asuda. La Perouse kavatses iga poolaasta 
järel ühelt poolkeralt teisele sõita. See võimaldaks tal talviseid torme vältida. Kui 
lõunapoolkeral on talv, siis asub tema põhjas; kui aga põhjapoolkeral möllab pakane, 
asub ta juba lõunas. Tema laevad viibivad igaveses suves. 

Lahkumispäev oli määratud 15. märtsile. Et külalislahket rahvast tänada, otsustati 
päev varem korraldada pidu. Kaldale püstitati telgid ja kaeti lauad. Külalisi oli 
kutsutud kolmsada. Kohal viibisid ka kuberner koos kaaskonnaga, don Ouejada ja don 
Postigo. Peaaegu kogu meeskond võttis peost osa, ainult nelikümmend meest jäeti 
laevu ja korda valvama. 

Külalised sõid ära mitu härga ja tühjendasid hulga veinivaate. Concepciõni 
daamid olid tulnud luksuslikes, vanavanaemade poolt Hispaaniast kaasatoodud 
mantil-jades. Üks õpetatud munk luges omaloodud, prantslaste ja hispaanlaste 
sõprusele pühendatud luuletuse. Pidu õnnestus hiilgavalt. Kui lauad hakkasid 
tühjenema, mindi vainule tantsima. 

«Oodake, ma valmistan neile üllatuse,» sosistas Dage-let La Perouse'ile. 

Mõne minuti pärast pöördus ta tagasi, hoides käes väikest paberikera. 

«Senjoorid!» hüüdis ta. «Nüüd näitan teile teaduse viimast imet. See kera, mille 
vennad Mongolfier'd hiljuti leiutasid, lendab kohe ilma kõrvalise abita õhku.» 

Rahvahulk hoidis hinge kinni. 

«Kera ehitus on väga lihtne,» jätkas Dagelet. «Näete, selle külge on kinnitatud 
põleti. Nüüd ma süütan selle. Õhk kera sees kuumeneb. Kuid soe õhk on külmast 
kergem. Ta püüab üles tõusta ja kannab ka kera enesega kaasa.» 

Nende sõnade juures laskis Dagelet kera lahti. Ebakindlalt kõikudes hakkas 
teaduse ime üles kerkima. 

Tšiili elanikud ja madrused hõiskasid. Mitte keegi polnud veel õhupalli näinud. 
Too aga lendas üle kogu linna ja takerdus siis katedraali tornis. 

Järgmisel päeval hiivasid «Boussole» ja «Astrolabe» ankru. Puhanud madrused 
kibelesid töö järele. Veel kaua lehvitasid don Higgins, don Oue jada ja don Pos-tigo 
lahkuvatele laevadele. 


Saabumine Lihavõttesaarele 


Kiiresti kandis pärituul fregatte loodesse. Pärast kolm nädalat kestnud purjetamist, 
8. aprillil, märkasid meremehed künklikku metsatut saart. See oli Lihavõttesaar, mida 
kaksteist aastat tagasi külastas kapten Cook. 

Ka La Perouse tahtis saarel randuda. Ta kiirustas küll Põhja-Ameerika randadele, 
kuid arvas, et Lihavõtte-saare pärast tasub päevakese viivitada. Otsustati peatuda 
samas lahes kus Cookki. 

Cooki laht leiti kiiresti. See tungis sügavale kaldasse ja oli tuulte eest täiesti 
kaitstud. Laevad sisenesid ja jäid seisma kaldast miili kaugusele. 

Kaldal seisis kuus meest. Nad hüppasid vette ja ujusid «Boussole'i» juurde. 
Mehed ujusid nagu kalad. Neile visati köis. Pärismaalased ronisid tekile ja raputasid 
end nagu koerad. 

Kogu nende riietus koosnes vööst, mille külge ees ning taga olid seotud 
rohutuustid. 

Meeskond tuli külalisi uudistama. Saare elanikud olid igast küljest ümbritsetud, 
kuid neid see ei hirmutanud ega häirinud. Täiesti relvastamata seisid nad 
võõramaalaste keskel ja naeratasid sõbralikult. 

«See on parim näide, et pärismaalasi tuleb sõbralikult kohelda,» mõtles La 
Perouse. «Cook ei tapnud ega röövinud siin kedagi ja Lihavõttesaare elanikud võtavad 
eurooplasi vastu sõbralikult, vähimagi hirmuta. Kui kõik rändurid oleksid niisama 
rahuarmastavad, ei tuleks neil kõikjal pidada veriseid lahinguid.» 

Ta otsustas kapten Cooki poliitikat järgida ja andis 

külalistele terve kuhja kingitusi — klaaspärleid, tina-lusikaid, punaseid riidetükke. 
Pärismaalased leidsid neile kohe paiga. Pärlid pandi kaela, lusikad ning kammid 
juustesse, riidetükid vöö külge. Nad olid ehete üle väga rõõmsad ning vaatasid 
üksteist vaimustusega. Tähtsalt hing uhkelt jalutasid nad laevatekil. Kuid veidi aja 
pärast olid nad ehetest tüdinud ja andsid mõista, et soovivad veel midagi. 

Siis pani La Perouse kõige vanemale saarlasele pähe vana laiaäärelise 
madrusemütsi. Vanamees hakkas rõõmu pärast karglema. Kuid ta ei jõudnud õieti 
uhkeldama hakatagi. Teine pärismaalane rebis talt mütsi ära ja pani selle enesele pähe. 
Ka temal ei õnnestunud saaki hoida. Iga mees tahtis mütsi ja rebis seda enesele. Alles 
minut tagasi nii sõbralikud pärismaalased hakkasid, hambad irevil, üksteist rusikatega 
kolkima. 

«Anna talle! Anna talle!» ässitasid madrused naeru lagistades. 

Lõpuks jäi müts kõige noorema ning tugevama pähe. Rusikad rullis, oli jõumees 
valmis igaühe, kes vaid tema aaret puudutab, läbi vemmeldama. Kaaslased ei 
julgenudki talle läheneda. Nad vaatasid nii kadedalt ning haledalt õnneseent, et La 
Perouse'i süda läks härdaks ja ta kinkis igale samasuguse mütsi. 

Saare elanikud olid laeva suurusest vapustatud. Nad kõndisid ahtrist vööri, vöörist 
ahtrisse, mõõtsid sammudega, vaidlesid ja lugesid jälle samme. 

Lähenes õhtu. La Perouse otsustas alles hommikul randuda. Kuid laeval 
viibimisest tüdinenud leitnant d'Escures tegi ettepaneku külalised paadiga kaldale 
viia. Kapten nõustus, kuid ei lubanud leitnandil maale minna, vaid käskis mehed 
mõne meetri kaugusel kaldast paadist vette lasta. 

Paat lasti vette ja sõudjad haarasid aerud. Uhkelt istusid saarlased pingil. Kui aga 
paat laevast eraldus, tüdisid nad, hakkasid nihelema, tõuklema ja paati kõigutama. 
D'Escures käratas nende peale. Nagu üks mees võtsid pärismaalased mütsid peast, 
asetasid nendesse kõik oma kingitused ja hüppasid vette. 

«Pidage! Kuhu te lähete? Ma viin teid kohale!» karjus leitnant neile järele. 

Kuid juba nad ujusidki kärmesti kalda poole, hoides mütse kõrgel pea kohal, et 
need märjaks ei saaks. 

D'Escures'il ei jäänud muud üle kui fregatile tagasi pöörduda. 


Mütsivargad 


Järgmisel hommikul läksid La Perouse, de Langle, astronoom Dagelet, füüsik 
Lamanon, botaanik Dufresne ning kõik ohvitserid peale nende, kes vahis olid, kaldale. 
Igaks juhuks võeti kaasa ka kaheksateist merejalaväelast leitnant de Vaujuas' 
juhtimisel. Botaanik Dufresne võttis kaasa kapsa-, porgandi-, peedi- ja 

kõrvitsaseemneid. De Langlel paadis lamasid kinniseotud lambad, kitsed ja sead. De 
Langle otsustas Cooki eeskujul loomad saare elanikele kinkida. 

Umbes kuussada pärismaalast oli kaldale kogunenud. Nad tervitasid prantslasi 
kõva kisaga. Rahuldusega täheldas La Perouse, et peale paari-kolme polnud keegi 
relvastatud. Oma eilsed külalised tundis ta kohe ära mütside ning pärlite järgi. 
Nautides üldist kadedust, jalutasid nad uhkelt rahva hulgas. 

Kohe pärast randumist püstitasid meremehed telgi, kuhu oma aparaatidega asus 
astronoom Dagelet, et määrata päikese järgi saare asukoht ning kontrollida Cooki 
arvutusi. Pärismaalased tunglesid tema ümber ja segasid töötamast. La Perouse palus 
neid kas või kolme sammu kaugusele eemalduda, kuid nood ei teinud väljagi ja 
surusid prantslastele igast küljest peale. 

See oli omakasupüüdlik uudishimu. Kadedalt vaatasid nad madruste toredaid 
mütse. Ja kui üks madrus end hetkeks unustas, oligi tema müts ühe mehe käes. 
Meremees hakkas varast taga ajama, kuid see oli jäljetult kadunud. 

Veidi aja pärast varastati mütsid veel paarilt madruselt. Ehmunult vaatasid nad 
oma ülemustele. Mida teha? Kui nad hakkavad varastega kaklema, asuvad kõik 
pärismaalased röövijate poolele, siis aga tuleb tulistada ja tapatalgud algavadki. Kui 
nad aga oma mütse tagasi ei saa, ootab neid karistus kroonu vara kaotamise pärast. 

La Perouse lõpetas nende kõhkluse. 

«Kõigile, kellelt mütsid varastatakse, antakse laeval uued,» ütles ta. «Ainult 
hoiduge nendega tülitsemast.» 

Kui telk oli püsti, otsustati hakata saart uurima. Osa sõdureist jäi valvama telki, 
paate ning astronoom Dage-let'd. Ülejäänud jagunesid kahte salka. Ühe koosseisu 
kuulusid La Perouse ja «Boussole'i» ohvitserid, teise — de Langle, «Astrolabe'i» 
ohvitserid, botaanik Dufresne ja füüsik Lamanon. La Perouse'i salk hakkas minema 
mööda rannikut, de Langle aga suundus saare sisemusse. Ka pärismaalased jagunesid: 
ühed jäid telgi juurde, teised järgnesid La Perouse'ile, kolmandad de Langle'ile. 

Äkitselt märkas La Perouse rannakäärus pikka, kitsast ning madalat küüni. 

«Maja!» hüüdis ta. 

Kuid see polnudki maja, vaid terve küla. La Perouse vaatas ukse vahelt, mis oli nii 
madal, et siseneda sai. vaid neljakäpakil, sisse ja nägi seal umbes kahtsada õlgedest 
magamisaset. See küün kuulus kogu suguharule. Metsa Lihavõttesaarel pole, ja 
seepärast oli ta ehitatud roost. 

Maja lähedal nägid rändurid kahte vana naist ning mitutkümmentd last. 

«Kas tõesti on neil kahel eidel nii palju lapsi?» küsis La Perouse imestunult ja 
naeris ise oma kohtlase küsimuse üle. 

Eided polnud mitte laste emad, vaid nende hoidjad. Nad hoidsid kogu suguharu 
lapsi. Elamu juures polnud näha ei oja ega kaevu. Juba Cook kinnitas oma päevikus, 
et Lihavõttesaarel pole ühtegi allikat ning saare elanikud kasutavad soiste loikude 
vett. Veepuuduse tõttu on Lihavõttesaar laevadele halvaks peatuspaigaks. 

Pärast tund aega kestnud väsitavat rännakut mööda rannakive tegid rändurid uue 
avastuse. Nad jõudsid kivikujudeni, mida James Cook oli kirjeldanud. Kolme- 
korruseliste majade kõrgused kivikujud asusid siledatest tahutud kividest ehitatud 
alustel ning vaatasid mere poole. 

Et kuju lähemalt vaadata, ronis La Perouse selle alusele. Saare elanik, kes kogu 
aeg tema kannul käis, järgnes talle. Kui kapten hakkas, pea seljas, kuju vaatlema, 
haaras pärismaalane tema vormimütsi ning pistis jooksu. 

«Pea kinni! Pea kinni!» karjusid ohvitserid talle järele tormates. 

Kaptenimüts ei maksnud just vähe, pealegi polnud La Perouse'il teist niisugust. 
Kuid kapten arvas, et kui lihtmadrused peavad kogu päeva mütsita kuuma päikese 
käes vaevlema, miks peab siis temal tingimata müts peas olema? Alludes kapteni 
käsule, pöördusid ohvitserid kuju juurde tagasi. Kallihinnaline saak jäigi jultunud 
vargale. 

Pärast seda pöördus La Perouse telgi juurde tagasi. Nii Dagelet, leitnant de 
Vaujuas kui ka kõik madrused olid mütsideta. See-eest aga uhkeldasid telgi juures 
tunglevad pärismaalased, mütsid keigarlikult viltu peas. 

Ootamata de Langlel saabumist, pöördus La Perouse laevale. Ta tahtis leitnant 
d'Escures'i välja vahetada, et ka see saaks kaldale sõita. 

«Pange mingi lapp pea ümber, müts aga jätke kajutisse. Muidu tulete mütsita 
tagasi,» soovitas kapten. 

Leitnant valmistaski vanadest lappidest uhke turbani ja sõitis siis kaldale. Seal 
jutustas Dagelet talle, mis päeva jooksul oli juhtunud. Sõdurid kuulasid teadlase ja 
ohvitseri vestlust ning unustasid paadid sootuks. See oli vesi pärismaalaste veskile. 
Üks neist puges paati, haaras sealt ämbri ja tormas minema. Päikeses sätendav ämber 
näis talle ilmselt väga väärtuslikuna. 

Sõdurid tõstsid kära. Selletagi oli ämbreid laevadel vähe. Ämber tuli jultunud 
vargalt ära võtta. 

Kuuldes sõdurite kisa, panid ka teised telgi lähedal viibinud pärismaalased 
tuhatnelja minema. D'Escures, de Vaujuas ja kaks madrust tormasid neile järele. Kaua 
jooksid nad mööda kivist teerada ja hakkasid juba kärme j algsetele põgenikele järele 
jõudma, kui need äkitselt peatusid. 

«Andke meie ämber tagasi!» karjus d'Escures kurjalt. 

Kuid vastuse asemel hakkasid pärismaalased prantslasi kividega pilduma. Ühel 
sõduril löödi pea lõhki. 

«Kogupauk õhku!» käsutas d'Escures. 

Mõlemad sõdurid tulistasid. Kuid pärismaalased ei taibanud, et püssidega võib 
inimesi haavata ning tappa, ja nad ei kohkunud põrmugi. Usinalt korjasid nad rajalt 

138 

kive ja valgusid siis laviinina prantslaste peaie, tagudes kepiga vastu ämbrit. 

D'Escures'i ja de Vaujuas' püssid olid laetud haavlitega. Nad tulistasid. Umbes 
viisteist inimest said haavata. Loomulikult olid haavad tühised, kuid kogu rahvahulk 
jooksis ämbrit lahinguväljale jättes kabuhirmus laiali. 


Kuningas 

Vahepeal aga jõudis de Langle'i salk üha kaugemale saare sisemusse. 

Väsitav oli käia mööda kividega ülekülvatud saart. Komistades läksid rändurid 
edasi, vedades enese järel ohelikkepidi kitsi, lambaid ja sigu ning kandes seljas 
seemnekotte. Alles paari tunni pärast jõudsid nad üles-haritud põldudeni. 

Põllud olid kividest puhastatud. De Langle imetles pärismaalasi, kes pidid suuri 
kivimürakaid omil õlul tassima, sest koduloomi neil ju polnud. 

Tuulte eest kaitstud orgudes kasvatati banaane. Kuid banaanipuud olid kidurad 
ega andnud nimetamisväärset saaki. Põllutööriistu ei tuntud, isegi puulabidad 
puudusid. Rändurid nägid naist, kes kaevas kepiga auke maasse. 

«Sobiv koht külviks,» tähendas Dufresne. 

Kotid võeti lahti ja botaanik hakkas porgandeid, naereid ja kõrvitsaid külvama. 

«Neist seemnetest kasvavad taimed, mida võib süüa,» püüdis ta rusikat suhu 
toppides ja lõualuid liigutades elanikele selgitada. 

Tundus, et salgale rannalt järgnenud pärismaalased mõistsid teda hästi. Omavahel 
midagi elavalt juteldes viisid nad botaaniku teise külvikõlbliku põllu juurde ja palusid 
ka sinna külvata. Dufresne täitis meelsasti nende palve. 

Varsti jõudsid nad samasuguse hooneni, millist oli rannikul näinud ka La Perouse. 
Trobikond alasti lapsi jooksis majast välja. Nende hoidjaks oli lonkur eit. Maja juures 
nägi de Langle saare ainukesi kodulinde — kanu. Loomi polnud mingisuguseid, isegi 
koeri mitte. 

Ühest uksest ronis välja hallipäine küürakas, kepp käes. Pärismaalased lõpetasid 
kohe oma jutuvada. Läbi rahvahulga trügides koputas vanamees ühele ja teisele 
kepiga pähe. Keegi ei mõelnudki vastu hakata — kõik kartsid vanameest. De Langle 
taipas, et tema ees seisab saare kuningas. 

Sügavalt kummardades kinkis ta kuningale kitsed, oina, lamba ja kaks siga. 
Viisakalt selgitas ta majesteedile, millist kasu annavad need loomad kogu Lihavõtte- 
saarele. Kuninglik kõrgus kuulas meremeest armastusväärselt oma hambutu suuga 
naeratades. 

Siis aga torkas kuningale silma de Langle'i taskust tolknev rätinurk. Kärmesti 
pistis majesteet oma käe prantslase tasku, surus räti pihku ja pistis punuma mägede 
poole. 

De Langle oli hämmastusest keeletu. Ta ei suutnud mõista, kuidas võis rikas ning 
võimas inimene, kellele ta äsja oli andnud niisuguse kingituse, temalt taskurätti 
näpata! 

Jätnud kingitud loomad ärakaranud kuningale, ruttas de Langle randa tagasi. Juba 
hämardus, kui väsinud, näljased ning loomulikult mütsideta meremehed jõudsid 
Dagelet' telgi juurde. 

«Paatidesse!» käsutas de Langle. «Vaja on fregatile rutata. Homme valgehakul 
lahkume.» 

Järgmisel hommikul käskiski La Perouse ankrud hiivata. 

Väljunud tekile, märkas ta vees neidsamu kuut pärismaalast, kes neile esimesel 
päeval olid vastu tõtanud. Ta lubas neil laevale tulla. Pärismaalased vedasid enese 
järel pikka veetaimedest punutud köit. Kellelegi tähelepanu pööramata tõmbasid nad 
selle ahtrist vöörini. Köis oli laevast pisut pikem, kuid nad lõikasid liigse jupi maha ja 
viskasid selle merre. 

«Selge!» hüüatas La Perouse. «Nad otsustasid meie fregati pikkuse täpselt 
kindlaks määrata.» 

Asjalikult lappasid pärismaalased köie kokku ja hüppasid merre. 

Purjed paisusid tuules. Aegamisi vajus Lihavõttesaar silmapiiri taha. 

Veekõrb 


La Perouse hoidis kurssi põhja. Enne Põhja-Ameerikasse jõudmist tahtis ta 
külastada Cooki avastatud Havai saari. 

«Suur Cook on enne mind juba kõikjal viibinud,» mõtles La Perouse kibedusega. 
«Kas ma üldse avastan mingi maa, mida meremehed seni ei tunne?» 

Lihavõttesaare ja Havai vaheline ookean oli eurooplastele sel ajal täiesti 
tundmatu. Cooki laevad olid Havaile lähenenud hoopis teisest suunast ja La Perouse 
lootis, et tal õnnestub siin uusi saari avastada. 

Mastitippu kinnitati korv. Hommikust õhtuni istus siin pikksilmaga varustatud 
madrus. Fregatt hõljus lainetel, korv kõikus nagu pendel, kuid peadpööritavas 
kõrguses istuv madrus ei pööranud pilku silmapiirilt. Kui tal lõputust kiikumisest halb 
hakkas, asus korvi uus mees. Madrused olid vaevarikka passimisega nõus, sest La 
Perouse lubas sellele, kes esimesena maad märkab, autasu. 

Ööd kui päevad järgnesid fregatile kalaparved. Juba ammu oli soolaliha meremehi 
tüüdanud. Nüüd valmistasid madrused õnged ja veetsid kõik vabad hetked 
õngitsemisega. Kuid kala ei näkanud. Siis nuputati teine abinõu. Traadist tehti västrad 
ja hakati nendega kalaparves tragima. Kalu oli nii paksult, et alatasa tõmmati västar 
suure Sipleva kalaga tekile. Juhtus sedagi, et kala tõmbas nööri pooleks ning ujus 
minema. Mõne päeva pärast aga jäi ta teistkordselt tragi otsa ja imestunud meremehed 
said kadunud västra tagasi. 

«Kas siis ühed ja samad kalad saadavad meid tuhat kilomeetrit?» rääkisid nad. 

5. mail ületati ekvaator. Jälle säras öösiti Lõunaristi asemel taevas Suur Vanker. 

28. mail 1786. aastal nähti Havai mägesid. La Perouse käskis mastikorvi maha 
võtta. Tal ei vedanud. Tohutult veeväljalt, kus veel ükski meremees polnud 
purjetanud, ei leidnud ta ainsatki saart. 

La Perouse Havai saartel 


Havai saared kerkisid ookeani sinise peegli köhale' nagu suured rohelised 
lillepeenrad. Läbipaistvas,õhus värelesid käharate mägede õrnad piirjooned. 

Fregatid sõitsid kahe saare vahelisse väina. Paremale jäi Maui, millel tapeti Cook, 
vasakule saar, mida inglane nägi eemalt. La Perouse pöördus vasakule. 

Saar oli otsekui õitsev aed. Isegi murdlainete mühin ei suutnud summutada 
lindude läbitungivat vidistamist. Kõrged palmid noogutasid laevadele oma käharaid 
päid. Mägedest vulisesid ojad läbi rahvarikaste külade merre. Külade ümber kasvasid 
sirgete ridadena banaanipuud. Tuul kandis merele lillede magusat lõhna. 

Kuid saarele läheneda polnud kaugeltki lihtne. La Perouse ei suutnud kuidagi 
lahte leida. Kuid peatuda keset väina oli liiga ohtlik. Puhanguline tõmbetuul oleks 
fregatid ankrust rebinud. Isegi paatidel polnud võimalik randuda, sest ranna ääres 
möllas murd-laine, millega poleks ükski paat toime tulnud. Meeskond oli tusane. Eriti 
meelitasid mehi just allikad. Concepciõnist hangitud vesi hakkas riknema ja seda oli 
vastik juua. 

La Perouse juhtis laeva ümber saare. Ta lootis leida lahte saare vastasküljel. Siis 
aga eemaldus kaldast terve laevastik kiireid paate, mis olid koormatud elusate sigade, 
kala, banaanide, kookospähklite ja mingite punaste kangastega. Paadid püüdsid 
laevadele läheneda. Kuid vaevalt jõudsid nad «Boussole'i» või «Astrolabe'i» juurde, 
kui laevade tekitatud lained nad ümber paiskasid. Ent nagu kõik polüneeslased, olid 
ka havailased imeteldavad ujujad. Uuesti keerasid nad paadid püsti, päästsid uppuvad 
sead, korjasid kokku banaanid ning kookospähklid ja katsetasid taas. 

Fregatid sõitsid saare vastasküljele. Vaevalt aga jõudsid nad neemest mööduda, 
kui saare ilme järsult muutus. Siin polnud metsi ega ojasid. Kuhu ka pilku ei heitnud, 
kõikjal olid vaid alasti pruunid kaljud. Üksikute tillukeste külade juures turritasid 
palmide kidurad tüved ja haljendas põdur rohi. Sel saarel voolasid veed ainult ühes 
suunas ja jätsid vastaskülje veetuks. Ühe 

tunni jooksul olid rändurid lopsakast ning lõhnavast aiast kuiva kõrbesse sattunud. 

See-eest aga leidis La Perouse siit sobiva sadama. Kui «Boussole» ja «Astrolabe» 
siin ankru heitsid, pimenes juba. 

Kohe ümbritsesid laevu paadid. Eriti palju kogunes neid «Boussole'i» juurde. 
Havailased ronisid laevale ja tõid kaasa oma kaupu. 

La Perouse ei tahtnud lasta laevale havailasi, kes olid tapnud kapten Cooki. Ta 
kartis. Saabus öö ja raske oli neid jälgida. Ka homme võib kauplemist alustada. 

Väljunud laevatekile, hüüdis ta kõrvulukustavalt ruuporisse: «Tabu! Tabu!» 

La Perouse oli seda sõna lugenud Cooki päevikust. Cook kinnitas, et 
polüneeslased kardavad sõna «tabu» üle kõige maailmas. Kõik hirmus ja püha, kõik, 
millesse ei tohi puutuda, on neil selle sõnaga seotud. 

«Tabu! Tabu!» karjus La Perouse. 

Sealsamas hüppasid tulnukad oma paatidesse. Kümne minuti pärast polnud lahelt 
kuulda enam ühtki häält. 

Hommikul saabusid nad tagasi. Paadid olid kaupu nii täis, et püsisid vaevu 
veepinnal. Rääkimisest ei tulnud midagi välja, sigade vingumine summutas sõnad. 

Paadid saabusid saare kõige kaugemaist paigust, aga võib-olla ka teistelt saartelt. 
La Perouse ei lasknud pärismaalasi ikkagi laevale. Nad istusid paatides ja reklaamisid 
täiest kõrist oma kaupu. Loomulikult ei jätnud prantslased juhust kasutamata, et 
värsket toidukraami hankida. 

Havailased põlgasid ära klaaspärlid ja kirevad rätikud. Niisugust tühja-tähja olid 
nad nõus võtma kingituseks, kuid mitte kauba eest. Neile anna aga rauda: nuge, 
kirveid, tünnivitsu. Raua eest olid nad nõus maksma, mida vaja. Samuti hindasid nad 
ka väikesi peegleid. Kahe tunni jooksul müüs La Perouse mõni tuhat peopesasuurust 
peeglit. 

Keskpäeval käskis La Perouse kauplemise katkestada. Ostetud oli juba üle 
kolmesaja sea, kelle jaoks tuli ehitada laevadele sigalad. Laoruumid olid 
kookospähkleist ja banaanidest lõhkemas. 

Prantslased ei kavatsenud kauaks Havaile jääda. Ees ootas Põhja-Ameerika. Kuid 
enne lahest lahkumist tahtis La Perouse veenduda, kas kusagilt lähedalt ei saa värsket 
vett muretseda. Otsustati randuda. 

Meenutades Cooki traagilist hukkumist, ei lasknud La Perouse end pärismaalaste 
rahumeelsest käitumisest petta ja otsustas olla ülimalt ettevaatlik. 

Kaldale mindi nelja paadiga. Ees sõitis kaks paati mere jalaväelasi, püssid käes 
laskevalmis. Nende ülesandeks oli kaitsta ülejäänud paate, milles sõitsid mõlemad 
kaptenid, ohvitserid ja teadlased. 

Et kaitsta paate ükskõik mis suunast kallaletungi eest, rivistusid sõdurid kaldal 
poolringikujuliselt. Kuid hulgaliselt kogunenud elanikud võtsid prantslasi vastu 
ülisõbralikult. Keegi pikakasvuline punases mantlis iludus astus, puuoda käes, La 
Perouse'i ette, lõi oda maasse ning pidas kõne. Kuni ta rääkis, ei teinud ükski saare 
elanik suudki lahti ega astunud paigast. Kuid kõne kestis vähemalt pool tundi. La 
Perouse ei saanud tema kõnest sõnagi aru. 

Rääkimise lõpetanud, võttis mees endalt mantli ja andis selle La Perouse'ile. 

Rahvahulk karjus vaimustuses. 

La Perouse mõistis, et talle osutati suurt austust. Et mitte võlgu jääda, võttis ta 
oma mõõga ning kinnitas mehele vööle. 

Võtnud enesega kaasa kuus sõdurit, läks kapten ise vett otsima. De Langle ja 
ohvitserid jäid paatide juurde. Laheäärne maastik oli metsatu, ja kui La Perouse'iga 
juhtuks midagi, jõuaksid nad õigel ajal appi. 

Kuid La Perouse'iga ei juhtunud midagi. Küla lähedal leidis ta sügava kaevu, 
mille põhjas oli pisut soolakat haisvat vett. 


(oKe) 


Kõik lahe ääres paiknevad elanikud kasutasid seda porist vedelikku. Laevale 
niisugust vett ei tasunud võtta, sest ta polnud trümmis olevast veest põrmugi parem. 

Kaevu lähedalt algas kõrge mägi. Mäe taga asusid allikad. Kuid mööda järsku 
mäenõlva ülesminekuks oleks kulunud viis-kuus tundi. Hobusteta aga polnud teiselt 
poolt saart võimalik vett kohale vedada. 

«Meil pole siin enam midagi teha,» ütles La Perouse. 

«Lahkume juba täna. Kuni Ameerikani peame tarvitama seisnud vett.» 

Viibinud paar tundi kaldal, pöördus La Perouse laevale. 

Õhtul purjetasid fregatid avamerele. 


Mölder 


Ekspeditsiooni] piisas provianti peaaegu aastaks. Trümmides olid kotivirnad Tšiili 
nisuga, laevatekkidel aedikutes aga vingusid Havailt ostetud sead. Kuid meeskonda 
kollitas veepuudus. Mitusada siga kandis hoolt, et üks veetünn teise järel tühjeneks. 
Vett anti jaokaupa ja seegi haises. 

Kuid leivaga oli lugu veelgi hullem. Hoorni neemest möödudes täheldas La 
Perouse, et jahedas kliimas kattub jahu kiiresti hallitusega. Seepärast ostiski ta Tšiilis 
jahu asemel mitu tonni teri. Ta arvas, et terade jahvatamine müüsris ei tohiks raske 
olla. Kui aga tööle hakati, siis selgus, et jahti saamiseks kogu meeskonnale tuleb 
hommikust õhtuni palehigis töötada, pealegi tuli jahu liiga jäme, leib aga kleepuv ning 
tänkjas. Kõlbmatu leib tuli anda sigadele ning meeskond hakkas nurisema. 

«Sead saavad süüa ja juua, sina aga istu tühja kõhuga ja katsu vaid teist kruusi vett 
küsida!» 

Ei jäänud muud üle kui sead tappa. Liha soolati ja pandi trümmi. Värske asemel 
sõid madrused nüüd soolaliha, kuid võisid juua palju süda ihaldas. 

Ka leivamurest saadi peagi üle. Kuid seda ei murdnud mitte La Perouse, vaid 
«Astrolabe'i» madrus Jacgues. 

Tagasihoidlik Jacgues ei paistnud millegi poolest silma. Ta oli esmakordselt 
laevale sattunud külapoiss, kelle saamatus kaaslasi lõbustas. Madrused pidasid teda 
pisut rumalaks ja irvitasid tema üle. Jacgues pidi tegema ikka kõige mustemat ning 
vastumeelsemat tööd, kus polnud tarvis nuppu, vaid üksnes jõudu. 

Paar nädalat pärast Havai saartelt lahkumist läks Jacgues kapten de Langle'i 
juurde. Too polnud harjunud, et lihtmadrused tema poole pöörduvad, ja kortsu- 

tas kulmu. Kuid Jacgues'il oli nii lihtsameelne ning usalduslik nägu, et 
vihastamisest ei tulnud midagi välja. 

«Mis sul tarvis on?» küsis kapten. 

«Ma töötasin kodus veskis ...» alustas Jacgues. 

«On näha jah, et sa pole meremees, vaid mölder,» tähendas de Langle. 

Madrused naersid. Tihti hüütakse mereasjanduses saamatuid käpardeid 
möldriteks. 

«Jah, ma olen mölder,» ütles Jacgues tõsiselt ning uhkelt. «Ma tahtsin enesele 
veskit osta, kuid raha oli vähe ja pidin merele teenima minema. Teil siin ei osata teri 
jahvatada. Kus seda enne nähtud, et jahu uhmris tehakse? Kui te tahate head leiba, siis 
ma ehitan veski...» 

«Kuhu sa veski ehitad?» küsis de Langle. «Kas lainetele või?» 

Madrused lagistasid naeru. 


«Ei, tekile,» vastas Jacgues häirimatult. 

Kõigi imestuseks jäi de Langle tõsiseks. 

«Kuidas sa kavatsed veski ehitada?» 

«Kambüüsis on kaks käia. Nendest saavad head veskikivid. Tiivad aga teen 
laudadest.» 

De Langle jäi mõttesse. Jah, Prantsuse sõjalaevastiku uhkus fregatt «Astrolabe» 
saab enesele välimuse küll — veskitiivad tekil! Kui nad oleksid Brestis või 
Marseille'is, sureks de Langle häbisse. Siin aga ei näe peale pärismaalaste neid 
keegi... Pealegi on hea leib hädavajalik. 

«Ehita,» ütles de Langle. 

Ja Jacgues hakkaski pihta. Õhtul pöörlesid tiivad fokkmasti all, hommikul aga 
sõid madrused värsket ning maitsvat leiba. 

«Hurraa!» karjusid madrused. «Viskame Jacgues'i õhku.» 

Ja Jacgues lendaski üles. 

Uhke ning õnnelik madrus viidi «Boussole'ile», et ta ehitaks sinna samasuguse 
veski. 

Kohulainetes 


Puhus tugev pärituul. Kärmesti kandusid laevad põhja. Troopikaleitsak jäi maha. 
Taevas oli pilves. Vaatamata juunikuule tuli meestele anda soe varustus. 

23. juunil nähti St. Eliase mägede lumist harja. Need mäed asuvad Põhja- 
Ameerikas Alaska lähedal. Enne La Perousel olid neid näinud vaid Vene kapten 
Bering ja inglane Cook. Mäed on nii kõrged, et neid näeb juba väga kaugelt. Alles 
kahe päeva pärast hakkas kallas paistma. 

Kaljusel kaldal kasvas tihe männimets. Meri oli siin madal, kaljune. Kaljude 
ümber mühisesid kohulained. Võimatu oli kaldale läheneda. Tuli jääda rannast kaks 
miili eemale. Iga hinna eest oli tarvis leida sadam, kuhu varjuda. 

See aga osutus üsna keeruliseks. Ehkki kaldani oli ainult kaks miili, nägid 
meremehed selle piirjooni ähmaselt. Udust kerkis St. Eliase lumine tipp. 

Aeglaselt liikusid laevad piki rannajoont. La Perouse otsustas saata paadi sobivat 
lahesoppi otsima. Paadi komandöriks nimetati leitnant d'Escures. 

Kuid ka leitnandil ei õnnestunud kalda lähedale pääseda, sest tormitsevad 
kohulained oleksid paadi vastu kaljusid paisanud. Aga kallas oli paadilt paremini 
näha. See oli kaljune ning järsk. Sadamat siin polnud. Ometi aga oli vaja enne 
Loodeväila otsingut puhata ning hankida joogivett. 

Seitse ööpäeva liikusid La Perouse'i laevad aeglaselt põhja poole. Pidevalt sõelus 
paat laevade ning kalda vahel, uuriti iga merekääru ja maanina. Leitnant d'Escures oli 
juba merekoolis tuntud uljaspea ja see kuulsus saatis teda ka edaspidi. Ta viis oma 
paadi nii kohulainete ja veekeeriste lähedale, et isegi mõndagi näinud sõudjad 
kahvatasid. Kuid leitnant naeris nende hirmu üle ja juhtis paadi kiuste kobrutava vahu 
piirile. Piisad lendasid näkku. Juba varahommikul seisis ta paadininas pilguga kalda 
uduseid piirjooni puurides ja pöördus laevale alles hämarikus. 

«Sadamat pole!» kandis ta ette ja heitis rahumeeli magama, et järgmisel päeval 
kõike otsast alata. 

2. juulil pöördus d"Escures laevale tavalisest varem. 

Kui ta kapteni kajutisse sisenes, jäi loojanguni veel mitu tundi. 

«Sadam on leitud,» teatas ta. «Meri tungib mandri sisemusse. See on kas laht 
või...» «Või mis?» 

«... Või väin, mis ühendab Vaikset ookeani Atlandiga. » 

«Imelik,» ütles La Perouse. «Seda rannikut uuris kapten Cook. Tema 
reisikirjelduses öeldakse, et ta leidis siit ühtlase, ühegi laheta ranna.» 

Nende ees laual lebas kapten Cooki koostatud Põhja-Ameerika lääneranniku kaart. 
Rannik, mille juures asetsesid kapten La Perouse'i laevad, oli kaardile kantud täiesti 
ühtlase joonena. 

«Kapten Cook kas ei märganud lahte,» ütles leitnant d'Escures, «või siis ei 
märkinud seda meelega kaardile.» 

«Äkki on d'Escures'il õigus?» mõtles La Perouse. «Mis siis, kui see laht viib meid 
Atlandi ookeani?» 

«Kas laevad pääsevad sadamasse?» küsis ta järsult. «Kas te olete veendunud, et 
leetseljakud puuduvad?» 

«Olen peaaegu veendunud, kapten. Kohulainete riba katkeb sissepääsu juures. 
Järelikult on seal sügav. Kahe leetseljaku vaheline läbikäik pole küll kuigi lai, kuid 
meie laevad mahuvad läbi.» 

«Mõõtke täpselt läbipääsu laius ning sügavus,» käskis La Perouse. 

Läbipääsu mõõtmiseks saadeti välja kaks paati. Teise komandöriks oli leitnant 
Boutin, kellega koos sõitis geograaf Bernizet, et koostada sissesõitu hõlbustav kaart. 

Boutin oli vanem kui d'Escures, kuid ometi oli just viimane laeva vanemohvitser. 
Põhjuseks oli asjaolu, et d'Escures kuulus aadliseisusse, oli lõpetanud aristokraatliku 
merekooli, Boutin aga sai ohvitseri aukraadi vaid tänu oma võimetele. 

Tullide kriginal kihutasid paadid kitsa läbikäigu poole valgete vahuharjade vahel. 

Tunni pärast pöördusid leitnandid tagasi. 

«Mõnusamat läbipääsu ei saagi olla,» kandis d'Escures kaptenile ette. «Sissepääs 
lahte on lihtsam ning ohutum kui Bresti sadamasse.» 

«Härra d'Escures,» katkestas teda Boutin. «Te unustate 

hoovuse. Hoovus kannab iaeva merre tagasi. Pealegi on tuul vaibumas. Nõrga 
tuule puhul pole lihtne hoovusega toime tulla.» 

«Jätke,» ütles dEscures. «Hoovus on nõrk. Sellest pole mõtet rääkida.» 

Boutin vangutas pead, kuid ei hakanud vaidlema. 

Aega viitmata otsustati lahte sõita. Anti märku kapten de Langle'ile ja teineteise 
järel suundusid laevad läbipääsu. Selle tume, sügav vesi oli selgesti nähtav. Kahel 
pool kobrutas roheline vaht, kaljunukid turritasid veest. Madalik oli laevateest nii 
silmanähtavalt eraldatud, et väike lapski oleks kursi määramisega toime tulnud. 

Et tunni aja pärast võis pimedus saabuda, oli tarvis kiirustada. «Astrolabe» sõitis 
«Boussole'ist» mõne sülla kaugusel. Iga minutiga jäi tuul üha nõrgemaks. Alles äsja 
pingul purjed rippusid nagu kotid. 

«Kui tuult ei tule, siis tammume kogu öö selles neetud kurgus,» ütles La Perouse. 

Kuid peagi hakkas talle muret valmistama hoopis muu. Ta kutsus d'Escures'i 
enese juurde. 

«Kas teie, leitnant, siis tõesti ei teadnud, et nõrga tuule puhul ei tule laevad nii 
võimsa hoovusega toime?» päris kapten. «Me ei liigu peaaegu sugugi edasi. Kui tuul 
täiesti vaibub, siis meid kas kantakse tagasi avamerele või paisatakse veealuste kivide 
vastu. Kas te tõepoolest hoovust ei märganud?» 

D'Escures muutus tõsiseks. 

«Tõsi, kapten, ma ei saa aru, mis on juhtunud. Kui ma siin viibisin, polnud 
hoovust peaaegu märgata. Leitnant Boutin rääkis mulle midagi, kuid hoovus oli nii 
nõrk...» 

La Perouse jäi mõttesse. 

«Praegu on mõõn,» ütles ta, «vesi voolab lahest merre. Et aga leetseljak takistab 
seda, siis valgub vesi läbi sissepääsu meile vastu. Te olite siin kaks tundi tagasi, mõõn 
alles algas ja vool oli nõrk. Nüüd aga tugevneb see üha.» 

Fregatid jõudsid sissepääsu kõige kitsamasse kohta. Purjed värisesid veel viimast 
korda nagu palavikus ja lõtvusid siis lõplikult. Saabus täielik tuulevaikus. Hetkeks 
tardus «Boussole» paigale ja hakkas siis, ahter ees, 

tagasi liikuma. Tasapisi muutus kiirus suuremaks. Tuuie vaibumisel lakkas rool 
töötamast. La Perouse kartis, et «Boussole» tormab «Astrolabe'i» otsa. Kuid õnneks 
liikus ka viimane tagasi. Vaevalt jõudsid laevad sissepääsust välja, kui tuul uuesti 
tõusis. 

Kuid uuele katsele ei saanud enam mõeldagi, sest juba pimenes. Pimedas aga 
polnud võimalik sügavat vett madalast eraldada. 

Kogu öö veetsid laevad avamerel purjede all. Juba kümme ööpäeva tagasi nähti 
seda kallast. Kümme päeva oli nähtud mõnusat puhkust töötavaid niite, ojasid, 
toredaid jahimaid, mis ometi jäid kättesaamatuiks! Need kümme päeva kurnasid 
mõlema laeva meeskonna. Kalda lähedal on laeva juhtimine palju raskem kui 
ulgumerel, sest kogu aeg tuleb muuta kurssi, mis aga nõuab pidevat purjede seadmist. 
Kümne päeva vältel ei saanud mehed välja magada ega korralikult süüa. Jällegi jagati 
haisvat joogivett jaokaupa. 

Vaevalt hakkas järgmisel hommikul koitma, kui La Perouse uuesti üritas lahte 
sõita. 

Algas tõus. Seekord pidi hoovus olema päri. Ja La Perouse juhtis oma laevad 
kitsasse läbipääsu. 

Nüüd ei seganud hoovus, küll aga rannikult puhuv tuul. Kuid vastutuult on raske 
laeva juhtida. Mässati hulk aega, enne kui fregatid läbipääsu jõudsid. 

«Boussole» liikus ees, temale järgnes «Astrolabe». Ja siis haaras neid hoovus. 

Alguses liikusid nad tänu vastutuulele aeglaselt. La Perouse käskis purjed rehvida 
ja laevad liikusid lahe poole. Läbipääs muutus kitsamaks, hoovus tugevamaks. Nagu 
tormi-iil kandusid laevad mööda kitsukest käärulist riba. Mõne meetri kaugusel 
laevadest turritasid merepõhjast kaljud, mille ümber mässasid vahutavad keerised. 
Laevad ei allunud roolile. Vurrkannina pööreldes tormas «Boussole», tema järel 
kihutas «Astrolabe», külg ees. 

Ja äkitselt kerkis nende ees veest kalju. Kõlas hirmu-karje. Kalju ulatus vaevu 
veepinnale ja lained rullusid temast üle. Mis siis ime, et läbipääsu suudmes viibinud 
d'Escures ja Boutin seda ei näinud. 

Näis, et kõiki ootab paratamatu hukk. Kuid otse kalju juures tegi hoovus järsu 
pöörde. «Boussole» 

tormas saatuslikust kaljust mööda ja vaid riivas pisut selle krõbedat külge. Nagu 
välk kihutas ta mööda lahe peegelsiledat pinda ja jäi järsku pööret tehes seisma met- 
sase kalda lähedale. 

Ka «Astrolabe» tegi läbi sama manöövri, sõitis ümber kalju, kihutas kõikudes üle 
lahe ja jäi siis «Boussole'i» kõrvale peatuma. 

Esialgu ei suutnud keegi õnnest toibuda. Paljudel olid silmad pisarais. Pidasid nad 
ju kõik end peadpööritava tormamise ajal mööda käärulist veealuste kaljudega 
läbikäiku surmalasteks. 

La Perouse käskis ankru põhja lasta. 


Lahes 


Siin-seal oli tohutute männilatvade kohal märgata suitsupilvi. Kallas oli asustatud. 

Peagi ilmusid ka elanikud. Nad sõitsid laevade juurde kergetel pikkadel paatidel. 
Laht kaikus inimhäältest. Indiaanlased vehkisid kätega, karjusid ning laulsid. 
Prantslasi nad ei kartnud. Luba küsimata ronisid nad igast küljest laevadele ja peagi 
oli «Boussole'i» pardal umbes kaheksakümmend inimest. Paljudel olid ka naised 
kaasas. 

Naised olid ennast üles ehtinud. Igaüks oli oma alumise huule läbi torganud ja 
nüüd kõlkus seal puulusikas. See ehe venitas nende suu umbes kümme sentimeetrit 
ettepoole. Oma nägu olid nad võõbanud lubja, savi ja rasvaga. 

Ka mehed olid kenakesed keigarid. Igale poole, kuhu ainult võimalik — 
kõrvadesse ja ninasse —, olid torgatud linnusuled. Et sule jaoks kohta saada, olid 
nahka torgatud augud. Nii mehed kui naised kandsid hülge-nahkset rõivastust. 

Mdiaanlased ei tulnud siia paljast uudishimust. Laevad ning valged inimesed ei 
huvitanud neid põrmugi. Nad tulid kauplema. Relvi neil kaasas polnud ja nende 
plaanid olid kõige rahumeelsemad. Kuid nagu Liha-võttesaare elanikud, ei pidanud ka 
nemad vargust patuks. Süütu näoga hakkasid nad tekilaudadest naelu 

välja kiskuma ja pistsid sõbralikult naeratades käed madruste taskutesse. 

«Mis nendega peale hakata?» arutas La Perouse, vaadeldes peremehelikult 
askeldavaid kutsumata külalisi. Ta tundis end lõksus olevat. Raske oli lahte pääseda, 
kuid siit väljumine paistab tulevat veelgi täbaram. Mets on indiaanlasi täis. Kui sa 
pole neile meele järgi, võivad nad laevad vallutada. 

La Perouse otsustas indiaanlastega sõlmida sõbralikud ärisuhted. Ta teatas neile, 
et sõitis nende maale kauplema. 

See oli indiaanlastele meeltmööda. Nad tõid laevale terved kuhjad hülge- ja 
karunahku, hunnikud värskeid kalu. Vastukaubaks aga tahtsid nad ainult rauda. Pär- 
leid ja värvilisi hilpe ei pidanud nad millekski. Nad olid asjalikud, veelgi praktilisema 
meelega inimesed kui havailased, — anna neile aga naelu, kirveid, nuge, raudvitsu. 
Ise nad rauda toota ei osanud ja valmistasid relvi kivist ning luust. Seda enam aga 
oskasid nad raud-esemeid hinnata. Kümmekonna naela eest anti suur kotikunahk. 

Varguse puhul nad nii pepsid polnud. Mis aga näppu hakkas, kõik kõlbas. 
Tarvitses vaid mõnele sellile köie-jupp näppu hakata, kui ta juba hüppas koos sellega 
vette ja kadus. Katsu aga talle seda kas või pisikese kalaniru eest pakkuda — miski 
hinna eest ei anna. Kapteni kajuti klaasid löödi puruks ja tassiti kildhaaval minema. 

Laevad vajasid kohendamist. Eriti olid kannatada saanud purjed, mis kisendasid 
lappimise järele. Seda tööd oli laeval raske teha, kuid kaldale purjesid ei saanud viia, 
sest indiaanlased oleksid need ära tassinud. 

Õnneks asus lahe keskel väike metsane saar. Vesi oli kalda ääres sügav ja laevad 
said minna üsna lähedale. Ja purjed viidigi laevade kaitse all saarele. Pealegi oli seal 
veel suurepärase veega allikas. Pika teekonna kestel tühjenenud veetünnid täideti. 
Mõne päevaga püstitasid meremehed allika lähedale observatooriumi ja sepikoja. 
Observatooriumiks nimetati laudadest kokku-löödud kuuri, mille katusele tehti ava 
teleskoobi jaoks. Astronoom Dagelet tõi kuuri teleskoobi ja viibis seal ööd läbi. 

Ühe sombuse öö aga veetis astronoom siiski laeval. 

Etindiaanlased ujusid sageli saarele, valvas seal väike merejalaväe salk 
prantslaste varandust. Ka sel ööl valvasid observatooriumi, sepikoda ja purjetöökoda 
kaksteist sõdurit ning kaks noort ohvitseri — Loriston ja Darbaud. Sõdurid jäid 
valvama välja, ohvitserid aga läksid observatooriumi. Nad rõivastusid lahti, panid 
relvad käepärast, asetasid mundrid muldpõrandale, et oleks pehmem, ja heitsid nende 
peale magama. 

Hommikul märkas Darbaud silmi hõõrudes, et ta lamab paljal maal. Munder oli 
jäljetult kadunud. 

Ehmunult raputas ta Loristoni. See hüppas püsti ja möirgas: 

«Kus mu munder on? Kus on mu püss?» Arusaamatuses vaatasid mõlemad 
ohvitserid teineteise otsa. 

«Indiaanlased varastasid meid paljaks,» ütles Loriston. «Kuid me ju magasime 
oma riiete peal. Mis nipiga see neil õnnestus?» 

Darbaud kehitas õlgu. 

Õnnetud ohvitserid tormasid pesuväel välja. Postil seisvad sõdurid lõid kulpi. 

«Kas te öösel kedagi nägite?» küsis neilt Loriston. «Mitte kedagi!» 

Kogu meeskonna naeru saatel viidi linadesse mähitud Loriston ja Darbaud 
«Boussole'ile». 


Hirmus päev 


12. juuliks oli purjede paikamine lõpetatud ja La Perouse otsustas ebasõbralikust 
lahest lahkuda. Enne septembrit pidi ta veel läbi käima Põhja-Ameerika ranniku need 
tundmatud kohad, mis asusid Cooki uuritud piirkonna ja hispaanlaste Kalifornia 
valduste vahel. Seejärel aga pidi ta vastavalt mereministeeriumi eeskirjadele ületama 
Vaikse ookeani, et järgmisel aastal uurida Aasia rannikut. Aeg hakkas napiks jääma ja 
La Perouse kiirustas. 

Kuid auahne ning vapper leitnant d'Escures polnud sellega rahul. Ta unistas 
avastustest ja ebatavalistest seiklustest. 

«Me ei või lahte lähemalt uurimata sellest lahkuda,» 

keelitas ta La Perouse'i. «Ma olen peaaegu kindel, et sellest lahest algab väin, mis 
ühendab Vaikset ookeani Atlandiga.» 

«Jätke, d'Escures,» tõrjus La Perouse. «Mis väina saab siin olla? Kogu laht on 
meie ees nagu peopesal.» 

«See laheäär, mis asub saare taga, on meile täiesti tundmatu,» väitis d'Escures. 
«Seal on alati udu.» 

«Seal on sama mis siingi: kallas, männid, kivid. Nägin udu kohal mäetippe.» 

«Ärge olge nii kindel, kapten. Ookeane ühendav väin on ilmselt väga kitsas ja 
märkamatu. Tuletage vaid meelde, kui kitsas on Magalhäesi väin.» 

Nähes La Perouse'i kõhklust, lisas ta: 

«Lükake meie ärasõit üks päev edasi. Ma püüan homme jõuda lahe teise servani. 
Sinna on vaid kolm-neli miili. Õhtul pöördun tagasi, ja kui midagi ei leia, siis asume 
ülehomme teele!» 

La Perouse nõustus. 

Järgmisel hommikul oli ilm imeilus. Esmakordselt nende Põhja-Ameerikas 
viibimise jooksul tuli päike pilve alt välja. 

D'Escures rõõmustas meeldiva paadiretke üle. Teised ohvitserid kadestasid teda. 
Nende pealekäimisel saatis La Perouse välja mitte ühe, vaid kolm paati, kuhu asusid 
kõik sõitasoovijad. 

D'Escures'i paadis oli kümme madrust. Teises paadis, mida juhtisid «Astrolabe'i» 
leitnandid Marchainville ja Boutervilliers, võtsid platsi kaheksa madrust. Kõige 
väiksemas sõitis «Boussole'i» nooremohvitser Boutin, kellega läks kaasa ka Jean 
Baptiste de Lesseps. 

Sõit algas lustakalt. Kõige ees kihutas d'Escures'i paat. Sellele järgnes 
Marchainville'i ja Boutervilliers'i oma. Vaevu suutis Boutini paat nendega sammu 
pidada. 

Üha selgemini hakkasid paistma mäed lahe kaugemas sopis. «Ookeane ühendavat 
väina hakatakse nimetama mitte La Perouse'i, vaid d'Escures'i väinaks,» mõtles 
leitnant. «Selle väina avastan mina, La Perouse aga ainult segab mind.» D'Escures'i 
süda põksus rõõmsalt ja ta kiirustas üha sõudjaid. 

Kallas lähenes iga aerulöögiga. 

Lahe vesi oli peegelsile ja meremehed olid väga imestunud, kui märkasid enda ees 
valgeid laineharju. 

Lained mühisesid ning kobrutasid õige kitsal alal, nende ees ja taga aga laius 
taevasinine peegelpind. 

Lähemale sõites märkasid meremehed, et see oli pikk, kivirahnudega täiskülvatud, 
kogu lahte läbiv leetseljak, mille vastu paiskus mingi veepinnal nähtamatu hoovus. 
Madalik polnud katkematu, siin-seal mustasid sügavad nõod, milles tormitsesid 
võimsad veekeerised. 

Paadid peatusid. 

«Peab tagasi pöörduma,» ütles Boutin. 

«Ei mingi hinna eest!» hüüdis d'Escures. «Enne väina leidmist ma tagasi ei 
pöördu.» 

«Seal pole mingit väina,» vaidles Boutin. «Siit on näha kõik. Seal on vaid mäed 
ning mets.» 

«Ärge vaielge vastu!» vastas d'Escures. 

Ta oli laeva vanemohvitser ja võis nooremohvitseri käsutada. Teda kihutasid taga 
kangekaelsus ja auahnus. 

«Sõidame!» käsutas ta. «Kui aga teie, Boutin, kardate, luban teil tagasi pöörduda.» 

D'Escures'i paat tormas kobrutavasse vahtu. Vool haaras selle kohe enesega kaasa. 
Mõne hetke seisis paat veel veepinnal, siis aga kerkis ahter kõrgele õhku ja kobrutav 
veekeeris neelas ta. Seal, kus äsja oli inimestest tulvil paat, keerles nüüd valge vaht. 

Hambad ristis, valmistus Marchainville uppujatele appi ruttama. 

«Pidage!» karjus Boutin. «Neid ei saa enam päästa!» 

Kuid Marchainville pidas oma aukohuseks seltsimehi abistada. Tal polnud nii 
palju kogemusi kui vanal Boutinil ega näinud ta ka kõiki ähvardavaid hädaohte. 

Marchainville'i paat paiskus vees turritava kivi vastu ja läks ümber. Nüüd ei 
saanud ka Boutin pealtvaatajaks jääda. 

«Edasi!» karjus ta. Ta ei tahtnud, et teda argpüksiks peetaks. 

Vool haaras väikese paadi ja kandis selle vahutavasse põrgusse. 

Hirmust kahvatu de Lesseps haaras mõlema käega pingist kinni. Paat tormas nii 
kiiresti, et kõrvades vilistas. 

Vool kandis neid samasse paika, kus hukkus d'Escures. Keeris oli juba kõik 
õnnetud neelanud ja veepinnal polnud enam kedagi. Seejärel kisti neid selle kivi 

juurde, mille vastu oli purunenud Marchainville'i paat. Madrused lasksid aerud 
lahti. Roolimees peitis näo kätesse. Kuid paat möödus kivist tolli kauguselt ja, joo- 
nistanud laia silmuse, lendas kobrutavast vahust tagasi rahulikku vette. Nad olid 
pääsenud. 

De Lesseps tõmbas hinge tagasi ja vaatas Boutinile otsa. Leitnandi nägu ei 
väljendanud ei hirmu ega rõõmu. Vaid sügav hämmastus paistis tema silmadest. 

«Ma ei mõista, miks me ei hukkunud,» ütles Boutin nõutult. «Meie paat on 
kolmest kõige kipakam. Kuidas me küll ellu jäime? See on lihtsalt ime! Ma ei saa mil- 
lestki aru.» 

Boutin viis La Perouse'ile kurva sõnumi. Nad olid kaotanud kaheksateist madrust 
ja kolm ohvitseri. 

«Põgeneda, sellest neetud lahest on vaja põgeneda!» hüüdis La Perouse ahastuses. 

Kuid enne lahkumist otsustati püstitada monument langenud kaaslastele. Selle töö 
võttis käsile insener Monneron. Ta tahus saarel observatooriumi lähedal suure kivi ja 
raius sinna sõnad: 

Siin selles lahes hukkus kakskümmend üks meremeest. 

Rändaja, kes sa ka pole, 

nuta koos meiega nende saatuse pärast! 

Lahest väljumine oli niisama raske kui siseneminegi. Kuid ka seekord õnnestus 
meremeestel õnnelikult läbi murdlainete pääseda. 

Ebausklikud madrused aga hakkasid sellest peale kinnitama, et Boutini paat 
pääses vaid seetõttu, et seal viibis de Lesseps. Nad olid veendunud, et saatus ise 
kaitseb de Lessepsi kõikide õnnetuste eest. 


Kalifornia 


Lühike põhjamaine suvi hakkas lõppema, kuid La Perouse kavatses veel üks kuu 
Põhja-Ameerika rannikut uurida. 

Neetud lahest, mis nimetati Prantsuse Sadamaks, 

väljunud, võtsid laevad kursi põhja poole. Kuid pärast kaht nädalat kestnud retke 
veendus La Perouse, et Cook on ranniku küllalt täpselt kaardile kandnud, ja pöördus 
lõunasse tagasi. Ta taipas, et Cook pole kedagi petnud, et ta tõepoolest ei leidnud 
Loodeväila. 

Et Loodeväila probleemi ükskord lõplikult lahendada, otsustas La Perouse üle 
vaadata rannariba Prantsuse Sadamast Kaliforniani. Seal polnud Cook viibinud ja 
eurooplased ei tundnud seda rannikuosa. 

Selleks et iga neeme, lahte ja rannaäärset saart kaardistada, liikusid laevad 
aeglaselt edasi. See oli asustatud maa. Metsa tagant kerkisid suitsusambad. Kuid 
prantslased ei randunud kordagi. 

Septembrikuu teisel poolel jõudsid laevad Kaliforniasse, mis oli hispaanlastele 
hästi tuntud. Nüüd veendus ka La Perouse selles, et Põhja-Ameerikat ei läbi väin, mis 
ühendaks Vaikset ookeani Atlandiga. 

La Perouse jäi peatuma Kaiifornia parimas sadamas — Monterey lahes. 

Monterey lahes kohtasid meremehed kahte sõjalaeva. Fregatid sõitsid Hispaania 
lipu all. Prantslased polnud juba üle poole aasta näinud midagi peale vee ja põlis- 
metsade ja rõõmustasid nüüd väga. Nad palusid hispaanlasi peatuda. La Perouse istus 
mõnede ohvitseride saatel paati ja suundus lähemalseisvale fregatile. Hispaanlased 
tervitasid külalisi sõbralikult. Kapten kutsus nad oma kajutisse. 

«Kuhu te praegu lähete?» küsis La Perouse. «Meid saadeti siia tooma moona oma 
Kalifornia garnisonile,» vastas hispaanlane. «Praegu aga purjetame lõunasse, algul 
Peruusse, hiljem Tšiilisse.» 

Selgus, et kapten on pärit Concepciõnist ja seal elab ka ta perekond. 

«Tervitage minu poolt don Higginsit ja don Ouejadat,» palus La Perouse. 

Hispaanlased olid nõus ootama, kuni ta kirjutab Prantsusmaale. Selles kirjas 
jutustas La Perouse lühidalt oma seiklustest Lihavõttesaarel, Havail ja Põhja- 
Ameerika rannikul. Ka teised prantslased olid rõõmsad, et said saata sõnumeid 
omastele. 

Monterey lahe kaldal asus väike kahesajameheline Hispaania kindlus. Ehkki 
hispaanlased valitsesid siin 

juba ammu, ei julgenud nad kindlusest isegi miili kaugusele eemalduda. 
Ümberkaudsetes metsades asusid indiaanlased, julged jahimehed ning sõdalased, kes 
ei tunnistanud Hispaania võimu. 

Ekspeditsioon võeti auavaldustega vastu. Hispaanlased elasid sel metsikul maal 
nagu asumisel. Valgeid naisi siin polnud ja kõik sõdurid olid abielus indiaanlan- 
nadega. Kord aastas moona toovad fregatid olid nende ainsaks sidemeks muu 
maailmaga. Nad elasid alalises hirmus, et indiaanlased hakkavad mässama, vallutavad 
kindluse ja hävitavad nad viimseni. 

Võitlusest ja sõjalistest õppustest vabal ajal tegelesid hispaanlased 
põlluharimisega. Nad olid üles harinud suure põllu, mis asus kindluse kahurite kaitse 
all, ja kasvatasid seal nisu. Saak oli rikkalik ja leiba polnud tarvis sisse vedada. 

Uurinud koos Lamanoniga Kalifornia mulda, La Perouse hämmastus. 

«Sellel maal on hiilgav tulevik!» hüüdis ta. «Niisugune muld võib toita 
miljoneid.» 

Ja ta ei eksinud. Kalifornia on praegu Ameerika Ühendriikide üks viljakamaid 
alasid. Seal asub ka kaks suurlinna — Los Angeles ja San Francisco. 

La Perouse tutvus ka Kalifornia indiaanlastega. Kord jalutas ta koos de Langle'i, 
Boutini ja kahe hispaania ohvitseriga metsas. Ühel lagendikul nägid nad põdra-karja. 
Loomad näksisid rahulikult rohtu. 

«Tss!» hoiatas üks hispaanlane. «Nad on hirmus kartlikud. Kui me astume veel 
kas või sammu, jooksevad nad kohe minema.» 

Põdrad asusid väljaspool püssilaskekaugust. Kuid äkitselt märkas La Perouse üht 
looma, kes asus teistest lähemal. Ta sihtis. 

«Ärge tulistage, kapten,» sosistas Boutin tema käest haarates. «Vaadake! Sel 
põdral on inimese jalad.» 

See oli tõepoolest veider põder. Põdra sõrgade asemel tallasid maad inimese 
paljad päkad. 

«See on indiaani jahimees,» selgitasid hispaanlased. «Ta on endale põdranaha 
ümber võtnud, et kari teda endale läheneda laseks. Naha all on tal ka vibu ja nooled.» 

Aeglaselt astus põderinimene mööda lagendikku ja 

tonksis laiade sarvedega ehitud pead vastu maad, teeseldes, nagu sööks rohtu. Kari 
ei pööranud talle mingit tähelepanu. Nii jõudis kütt põtrade keskele ja valis ohvri 
välja. Nool vingatas ja kõige suurem põder varises surnult rohule. Alles siis taipasid 
teised pettust ja tormasid minema. 

Kütt heitis naha maha. Mõned naised jooksid tema juurde ja tassisid põdra metsa. 

La Perouse sai nad kätte. Need olid hispaanlastega liidus oleva suguharu 
indiaanlased ja nad võtsid ta sõbralikult vastu. Peagi kogunes kokku inimest 

kolmsada. La Perouse seletas, et tahab nendega kaubelda ja ostab kokku loomanahku. 
Indiaanlased rõõmustasid ja tõid järgmisel hommikul terved kuhjad rebase-, karu- ja 
põdranahku. Nad müüsid neid meelsasti naelte, pärlite, nööpide ja isegi savipottide 
eest. La Perouse püüdis osta võimalikult palju nahku, sest nende eest võis Prant- 
susmaal head raha saada. 


HUKULE VASTU 


Tundmatul merel 


22. septembril lahkusid laevad Monterey lahest ja siirdusid avamerele. 
Ekspeditsioon lahkus Ameerikast ja suundus üle Vaikse ookeani Hiina ranniku poole. 

Veel kunagi varem polnud ükski laev purjetanud Põhja-Ameerika ja Hiina 
vahelistel vetel. Kogu see tohutu veeväli oli täiesti uurimata. Meremeeste ees asus 
kümne tuhande kilomeetri pikkune tee tundmatul merel. 

«Loodan, et meil ometi seal pisut veab ja me avastame mingid maad,» rääkis La 
Perouse. 

Jälle riputati masti otsa korv, milles asus madrus pikksilmaga. Kurss oli otse itta. 
Nädal möödus nädala järel, kuid maad ei kohatud. Purjed ning taglas tuletasid 
pidevalt meelde, et fregatid olid Euroopast lahkunud juba kolmteist kuud tagasi. Iga 
päev katkesid köied ja madrused ei jõudnud purjesid lappida. Kolmeteistkümne 

kuu jooksul oli ekspeditsioon teinud suurt teaduslikku tööd, korraldanud vaatlusi, 
kuid ei avastanud ometi Loodeväila ega tükikestki tundmatut maad. 

Seepärast on kerge ette kujutada, millise kannatamatusega vaatasid meremehed 
mastikorvis istuvat madrust. Kuid september möödus, ka oktoober jäi juba seljataha, 
pool teed Hiinasse oli läbitud, kuid fregattide ümber laius endiselt lage ookean. Maast 
polnud mingit tundemärki. 

Kuid 5. novembril kõlas mastikorvist kauaoodatud hüüe: 

«Maa! Maa!» 

Kogu «Boussole'i» meeskond tormas tekile. Ka taga sõitval «Astrolabe'il» märgati 
maad. 

Peagi aga tabas rõõmsaid meremehi pettumus. See maa oli lihtsalt suur, umbes 
miilipikkune lainetest väljaulatuv kalju. La Perouse nimetas selle kalju Prantsuse 
kuningriigi ühe võimsaima ministri — Neckeri järgi Neckeri saareks. Saarel polnud 
ühtki puud ega allikat. Et mitte asjata aega kaotada, otsustati peatumata edasi sõita. 

Meri oli rahulik. Ümberringi valitses niisugune vaikus, et õhtuti näis, nagu 
sõidaksid laevad õhus. Kord kuulis kaptenisillal seisev La Perouse ees nõrka laine- 
laksu. 

Mis see on? Just nagu lööksid lained vastu kallast. 

Ja äkitselt nägi ta hämaruses kalju ähmaseid piirjooni. See asus täies purjes 
sõitvast «Boussole'ist» mõnekümne sammu kaugusel. 

La Perouse käskis roolimehel teha järsu pöörde. Madrused tormasid purjesid 
seadma. «Kas jõuame või mitte?» vasardas mõte. 

Fregatt hakkas aeglaselt pöörama. Kalju lähenes iga sekundiga. Kuid ometi 
õnnestus neil veel viimasel hetkel sellest mööduda. Nad möödusid nii lähedalt, et 
kivid kriimustasid vasemat parrast. 

«Me pääsime hukkumisest ime läbi,» ütles La Perouse. «Kui meri oleks täna 
olnud kas või pisutki tormine, oleksin ma juba kaugelt kuulnud vastu kaljut löövaid 

laineid ja meil poleks tulnud riskida. Reeturliku vaikuse pärast pidime peaaegu põhja 
minema.» 

«Hea, et «Astrolabe» ei sõitnud otse meie järel, vaid 

pisut kõrval,» tähendas leitnant Boutin. «Vastasel korral oleks ka tema pidanud 
samasuguse järsu pöörde sooritama ja keegi ei tea, kuidas see tal õnnestunuks.» 

La Perouse nimetas kalju, mille vastu tema laevad pidid peaaegu purunema, 
Prantsuse Fregattide rifiks ja märkis selle täpselt kaardile, et tulevased rändurid 
teaksid ohtu vältida. 


Hiina piraadid 

Detsembri keskel jäi tundmatu vesi seljataha ja fregatid jõudsid merre, mida 
mööda sõitsid sageli Hiinaga kaubitsevad Euroopa laevad. 

Meeskond oli äärmiselt imestunud, kui La Perouse käskis suurtükimeestel 
kahurite juures pidevalt valvata ja seadis laeva lahinguvalmis. 

«Miks?» küsis uudishimulik de Lesseps. 

«Kardan kallaletungi,» vastas La Perouse. 

«Kes peaks meile kallale tungima? Hiinlased? Kuid Prantsusmaa ja Hiina vahel 
on ju sõbralikud suhted...» 

«Me oleme sõbralikes suhetes Hiina keisriga,» vastas kapten, «kuid mitte hiina 
mereröövlitega. Hiina piraadid on keisri ja Hiinaga suhtlevate Euroopa kaupmeeste 
vaenlased.» 

«Kas tõesti julgevad armetud röövlid astuda võitlusse kahe neljakümnekahurilise 
fregatiga? On ju «Boussole» ja «Astrolabe» Prantsusmaa laevastiku uhkus. Ainult 
inglased söandaksid meiega jõudu proovida. Ei, kapten, kui siin on tõepoolest piraate, 
siis tõstavad nad kärmesti kõik purjed üles ja kaovad kiiremini kui muidu...» 

«Ärge olge nii kindel, härra de Lesseps,» ütles professor Dagelet. «Hiina piraadid 
on palju võimsamad kui teie arvate. Need pole üldsegi röövlid, vaid mässajad, 
mõisnike vastu ülestõusnud talupojad. Neil on hästi relvastatud laevastik, mis koosneb 
kümnetest Hiina valitsuse ja Euroopa kaubanduskompaniide käest kaaperdatud 
laevadest. Hiina rannikuvete asustamata saared on nad muutnud oma kindlusteks. 
Portugallased, hollandlased ja inglased peavad sageli oma laevad neile loovutama. 
Tihti lähevad piraadid rannikule, astuvad 

võitlusse regulaarvägedega ning võidavad neid. Kas te teate, kuidas portugallased 
said Hiina sadama Macao?» 

«Ei tea,» vastas de Lesseps. 

«Portugallased olid esimesed eurooplased, kes hakkasid Hiinaga kauplema. Nad 
tahtsid sinna rajada koloonia, kuid hiinlased polnud nõus loovutama jalatäitki maad. 
Parajasti just sel ajal purustasid piraadid Hiina laevastiku, maabusid rannikul ja 
vallutasid ühe linna teise järel. Nende malevad ähvardasid juba Pekingit ja keiser 
ehmus. «Päästke hädast,» palus ta portugallasi. «Vabastage mind mässajaist ja ma 
täidan teie soovid.» Sel ajal polnud piraatidel veel Euroopa laevu. Nende laevastik 
koosnes vaid džonkidest. Ootamatult tungisid portugallased mässajatele kallale, 
pooled džonkid hävitati, ülejäänud põgenesid. Selle võidu eest andis keiser Portugalile 
selle maa-ala, kus praegu asub Macao.» 

«See oli portugallaste ainumas võit piraatide üle,» tähendas La Perouse. 
«Hilisemates lahingutes on nad alati pidanud kaotusega leppima.» 


Ehkki rändurid ei lootnud enam mingit maad avastada, istus madrus endiselt 
mastikorvis. Tema ülesandeks oli hoiatada piraatide lähenemisest. Kuid meri oli tühi. 
Alles detsembri lõpul kostis mastist hüüe: 

«Ees on näha purjesid!» 

See oli aga asjatu häire. Need polnud piraadid, vaid kaluripaadid, mis liikusid 
kõikjal Hiina rannavetes. Kalurid sõitsid kalapüügile tervete eskaadrite kaupa, nelja- 
viiekümne paadiga. Mida rohkem edasi, seda sagedamini kohati kalureid. Mõnikord 
kutsus La Perouse mõne paadi laeva juurde ja ostis kaluritelt väga odava hinna eest 
värsket kala. 

De Lesseps imestas väga, kui nägi paatides meestega koos naisi ja lapsi. Oli ka 
niisuguseid paate, kus asusid koerad, kitsed, kanad ning kuked. Veider oli keset 
ookeani kuulda kuke kiremist. 

«Neil kaluritel pole peale paatide muud kodu,» selgitas Dagelet. «Kogu oma elu 
veedavad nad kogu majapidamisega merel ja lähevad maale vaid selleks, et kalu 
müüa.» 

«Kas nemad piraate ei karda?» küsis Lesseps. 

«Ei karda. Hiina piraadid ei puuduta kunagi kalureid.» 

Ootamatu rikkus 


1. jaanuaril 1787. aastal nähti kaugel Hiina rannikut ja järgmisel päeval sisenesid 
mõlemad fregatid Macao sadamasse. Tee Kalifornia ja Hiina vahel läbiti kolme ja 
poole kuuga. 

Portugallaste poolt hõivatud Hiina linn Macao asus kolmel kingul. Iga künka 
tipule oli rajatud kindlus. Kindluste kahurid hoidsid kogu linna, mille põhilised 
elanikud olid hiinlased, hirmu all. Portugallased käitusid hiinlastega nagu orjadega, 
laostasid neid tolli, maksude ning trahvidega, sundisid tasuta töötama ja kartsid 
seepärast alatasa ülestõuse. Kindluses elasid hindudest sõdurid, kes olid siia toodud 
Portugali India kolooniast Goast. Hindud ei osanud hiina keelt ja seepärast 
portugallased ei kartnud, et nad võiksid hiinlaste poolele üle minna. 

Igas Macao kvartalis asus katoliku kirik või klooster. Katoliku preestrid ning 
mungad püüdsid hiinlasi kõigest väest ristiusku pöörata. Kuid see neil ei õnnestunud. 
Et võita võimude soosingut ja privileege, olid ristimisega nõus ainult mitmesugused 
hulgused ning sulid. Kuid vaatamata sellele, et enamik hiinlasi polnud katoliiklased, 
pidid nad siiski ühe kümnendiku oma sissetulekust kloostritele andma. Ja mungad olid 
Macaos veelgi rikkamad kui kaupmehed. 

Vaevalt jõudsid fregatid sadamasse, kui neile ruttasid vastu tolliametnike paadid. 
Nad nõudsid La Perouse'ilt õiguse eest sadamas peatuda suurt rahasumma. Asjatult 
kinnitas La Perouse, et Portugali mereministeerium lubas ekspeditsioonil tasuta 
peatuda igas Portugali sadamas. Ametnikud jäid vankumatuks. 

Vaielnud nendega terve päeva, sõitis La Perouse kaldale kuberneri juurde. 
Kubemer võttis ta väga sõbralikult vastu ja käskis tolliametil prantsuse ekspeditsioon 
rahule jätta. 

Siis ilmusid fregattidele kaupmehed. Nad olid veelgi tüütumad kui tolliametnikud. 

«Müüge oma kaup mulle,» sosistas iga kaupmees La Perouse'ile. «Minu firma 
maksab kõige kõrgemat hinda.» 

«Kuid meil pole mingit kaupa,» vastas La Perouse. 

«Me pole kaupmehed, vaid teadlased. Me ei tulnud siia kauplema.» 

Kuid portugali kaupmehed naersid selle peale. Ega nad lollid pole, et arvavad, 
nagu oleksid prantslased selle pika ja raske teekonna ette võtnud millegi muu kui 
omakasu pärast. Veendunud, et kapten puistab neile hindade üleskruvimiseks prügi 
silma, püüdsid nad võita meeskonna usaldust. Nad jootsid madruseid ja püüdsid teada 
saada, millised rikkused fregattide trümmides peituvad. Ja mõne päeva pärast leviski 
linnas kuuldus, et prantslased tõid Ameerikast kaasa karus-nahalaadungi. 

Ühel päeval saabus La Perousel juurde Macao kõige rikkam inimene — kaupmees 
Hillaros. 

«Ma ostan teilt kõik karusnahad,» teatas ta. «Hiinas karusloomad puuduvad ja 
rikkad hiinlased maksavad nende eest kullakoormaid. Maksan teile karu-, põdra-ja 
rebasenahkade eest kaheksa korda rohkem, kui saaksite Pariisis, öelge, milliseid ja kui 
palju teil nähku on?» 

La Perouse ulatas kaupmehele Ameerikas indiaanlaste käest naelte ning raudvitste 
eest ostetud nahkade nimistu. Ja Hillaros pakkus talle nende eest tohutu rahasumma. 

Tunni aja pärast rivistusid mõlema fregati meeskonnad «Boussole'i» pardal. La 
Perouse korraldas ülevaatuse, mille lõpetuseks ta sõnas: 

«Mul õnnestus Ameerikast hangitud nahad maha müüa. Need karusnahad on 
ekspeditsiooni ühine varandus. Meie kõik — ohvitserid ja lihtmadrused, teadlased ja 
sõdurid — oleme ühteviisi puudust kannatanud ja eluga riskinud. Sellepärast peab 
saadud raha jagama aukraadidele vaatamata võrdselt. Igaüks saab viiskümmend 
Portugali piastrit.» 

Viiskümmend piastrit! Vaene inimene ei võinud isegi unes niisugust summat 
näha. 

«Meil seisab ees pikk ning raske teekond,» jätkas La Perouse. «Me pole veel 
täitnud pooltki sellest ülesandest, milleks ministeerium meid kohustas. Keegi ei tea, 
kas me kunagi kodumaale jõuame. Paljugi mis reisi ajal võib juhtuda! Kui me võtame 
oma raha kaasa, võib see koos meiega hukkuda ja meie perekonnad ei saa 

seda iialgi. Seda kõike arvesse võttes otsustasin raha üle anda Macaos asuvasse 
Rootsi panka. Sel pangal on osakond ka Pariisis. Kui me Pariisi tagasi pöördume, 
antakse meile raha kätte. Kui me aga koju ei jõua, saavad selle meie naised ja lapsed.» 


Tataria 


5. veebruaril 1787. aastal väljusid «Boussole» ja «Astrolabe» Macao sadamast ja 
võtsid pärast hispaanlastele kuuluvate Filipiinide külastamist kursi põhja poole. 

La Perouse tahtis jõuda salapärasesse Jaapani merre, kus polnud viibinud veel 
ükski eurooplane. 

Jaapani meri asub Jaapani saarte ja Aasia mandri vahel. Tema olemasolust teati 
Euroopas Jaapani ja Hiina kaartide järgi. Kuid iga kaart oli isemoodi ja neid ei saanud 
kuidagi usaldada. 

Fregatid möödusid Hiinale kuuluvast Taivani saarest ja jõudsid Korea väina, mille 
taga algab Jaapani meri. Nüüd järgnes kuhjaga avastusi. 

Kõige esmalt sattusid nad saarele, mis polnud märgitud ka Hiina ega Jaapani 
kaartidele. See oli tihedasti asustatud ja hästi ülesharitud saar. La Perouse andis sellele 
Dagelet' nime. Meremehed ei randunud saarele, kuid kandsid kaardile selle piirjooned 
ja teda ümbritsevad madalikud. See võttis küllalt palju aega. 

Jätnud Dagelet' saare seljataha, suundus La Perouse läände. Jaapani mere 
läänekallast ei tuntud ja tolleaegsed geograafid nimetasid seda Tatariaks. See oli kõik, 

mida eurooplased teadsid. Kuid ka hiinlastel ja jaapanlastel oli maast vaid ähmane 
ettekujutus. 

Juba palju päevi purjetasid prantslased läände, kuid ikka veel ei nähtud kallast. 
Kui hiinlaste kaarte uskuda, siis oleksid nad juba ammu pidanud maismaal asuma, 
kuid ometi ümbritses neid ääretu meri. See tõendas veel kord, kui vähe võis Aasia 
geograafe uskuda. La Perouse hakkas juba kahtlema, kas pole Tataria vaid Hiina ja 
Jaapani tarkpeade väljamõeldis. 

Kuid 11. juunil nägi ta ees tumesinist kaldariba. Niisiis 

oli Tataria olemas. Taasavastatud maa auks kõlasid suurtükipaugud. 

La Perouse'i laevad lähenesid rannikule veidi põhja pool sellest paigast, kuhu 
hiljem tekkis Vene sadam Vladivostok. Kogu kallas oli kaetud ürgmetsaga, mille taga 
kõrgusid mäed. Kuid kusagil polnud näha ühtki suitsusammast. Silma ei hakanud 
ühtki metsasihti, teerada või haritud põllulappi. Praegune Nõukogude Kaug-Ida oli 
tookord peaaegu asustamata. 

Meremehed tahtsid nii ruttu kui võimalik kaldale minna, kuid kusagil polnud 
sobivat lahte. Pealegi palistasid kaldaid madalikud, mis tõkestasid laevadele tee. La 
Perouse ei riskinud paate kaldale saata. Pärast Põhja-Ameerika katastroofi oli ta juba 
ettevaatlikum ja ei lubanud paatidel laevadest kuigi kaugele eemalduda. 

Aeglaselt roomasid fregatid piki randa põhja poole. Ohk oli siin nii puhas ning 
läbipaistev, et meremehed võisid näha iga kivi ja puud. La Perouse ja Bernizet 
koostasid rannariba kaarti. 

Kõik tahtsid võimalikult kiiremini astuda sellele puutumata maale. Kuid alles 23. 
juunil õnnestus neil leida ankrupaigaks sobiv laht. 

Vaevalt jõudsid ankrud põhja puutuda, kui kõik paadid kaldale sööstsid. Ürgmets 
algas otse veepiirilt. Siin kasvasid samad puud mis Euroopaski. Kuid veel kusagil 
polnud meremehed näinud nii värskete ja eredate värvitoonidega puulehti. Lahe 
kaldal sõi suur põdrakari. Loomad ei teinud nende lähedal randunud inimestest väljagi 
ja sõid edasi, nagu poleks midagi juhtunud. Nad nägid inimesi esmakordselt ega 
osanud neid karta. Alles siis, kui kärgatasid lasud, jooksid nad minema. 

Metsaservale ilmus tohutu suur pruunkaru. Märgates veepiiril askeldavaid 
kahejalgseid, ta ringutas, haigutas, sügas käpaga kõrvatagust ja läks edasi oma asju 
ajama. Kuul lendas karust mööda, kuid ta ei pööranud lasule mingit tähelepanu. 

Kuid kõige usalduslikumad olid linnud. Nad istusid otse madruste õlgadele ja 
nokkisid peopesalt. Ainult metshaned, kes sügiseti lendasid soojale maale, teadsid, et 
parem on inimestest ohutusse kaugusse hoiduda. 

Lahte suubuv jõgi kihas kaladest. Meremehed asetasid 

sinna võrgud ja püüdsid mõne tunniga mitusada kilo kala. 

Meremehed kuhjasid lahe äärde künka. Selle tippu asetati teibaga tahvel, millele 
oli märgitud aasta, kuu ja kuupäev, mil La Perouse'! fregatid seda rannikut külastasid. 


Sahhalin 


27. juunil lahkusid laevad lahest. Mõni päev mindi piki kaldajoont põhja poole, 
siis aga pöörduti kirdesse. 

6. juulil märgati männimetsaga kaetud maad. See oli Sahhalini saar, mida tol ajal 
polnud näinud veel ükski eurooplane. Tema olemasolust teati vaid jaapanlaste 
kaartide järgi, kus teda iga kord erinevalt, järelikult ka valesti kujutati. Nende kaartide 
järgi ei saanud otsustada, kas tegemist on saare või poolsaarega. 

Laevalt paistsid Sahhalini mäed kõrgete ja järskudena. Kõige kõrgemale anti 
Lamanoni tipu nimetus. Siin-seal võis kaldal näha palkonne ja metsa tagant tõusid 
suitsusambad. Niisiis polnud Sahhalin nii inimtühi nagu naabruses asuv Tataria. 

Peagi leiti sobiv laht ja laevad heitsid ankrusse. Kapten de Langle koos mõne 
ohvitseriga sõitis kaldale. Nende randumiskoha lähedal paiknes kaks onni. De Langle 
astus kingitusi — kirveid ja pärleid — käes hoides onnide juurde. Nende ees kõrgusid 
maa sisse löödud odad, mille otsa olid torgatud karupead. 

«Sahhalini karude elu pole nii lahe nagu Tataria omadel,» ütles de Langle onni 
astudes. 

Onnid olid tühjad. Ilmselt lahkusid pärismaalased neist alles äsja, sest leetuhk oli 
veel soe. Nähtavasti ehmatas neid laevade sõjakas välimus. 

De Langle jättis kingitused onnidesse ja valmistus juba lahkuma, kui äkitselt 


kohtas rannas seitset peenest puukoorest kootud laiadesse ürpidesse rõivastatud meest. 


Need olid Sahhalini giljakid. Mütse ega jalanõusid neil polnud. Ainult ühei pika 
habemega hallipäisel vanamehel oli peas midagi nokkmütsi taolist: sirm kaitses tema 
haigeid silmi päikese eest. 

Giljakid tervitasid meremehi sõbralikult. De Langle 

hakkas nendega märkide abil vestlema ja oli nende taibukusest üllatunud. Ta 
selgitas, et tahab teada Sahhalini piirjooni. Vanamees võttis kepi ja joonistas liivale 
kaardi. Muidugi oli see vaid ligilähedane. Ja ometi võis selle järgi taibata, et Sahhalin 
on just saar, aga mitte poolsaar. 

Laevad seisid Sahhalini juures mõned päevad. Ankru-plats nimetati de Langle'i 
sadamaks. Sealt lahkunud, suundusid «Boussole» ja «Astrolabe» piki rannikujoont 
lõunasse. La Perouse tahtis määrata taasavastatud saare kõige lõunapoolsema punkti. 
See tal õnnestuski. La Perouse leidis, et Sahhalin ulatub peaaegu Jaapani kõige 
põhjapoolsema saare Hokkaidoni. Ta läbis oma fregattidega kitsa väina, mis lahutab 
Sahhalini Hokkai-dost, ja jõudis Ohhoota merre. See väin nimetati La Perouse'i 
väinaks. 


Venelastel külas 


Laevad liikusid kirdesse ja lähenesid Vene valdustele Kamtšatkal. Seal tuli 
ekspeditsioonil hüvasti jätta Jean Baptiste de Lessepsiga, kes pidi läbi Siberi minnes 
toimetama Pariisi La Perouse'i ekspeditsiooni aruande. 

Varsti nähti asustamata Kuriili saarte pikka ahelikku. Siin õnnestus La Perouse'il 
Simužširi ja Urupi saarte vahel avastada tundmatu vaim, mille kaudu ta väljus Ohhoota 
merest Vaiksesse ookeani. Oma laeva auks nimetas ta selle Boussole'i väinaks. 

5. septembril hakkas paistma Kamtšatka rannik. Selle mustadel kaljudel valendas 
juba lumi. 

Kaks päeva hiljem sisenesid fregatid Aratša lahte, mille ääres asub Petropavlovsk. 
Sissepääs lahte on väga kitsas, kuid sügav. Laht ise aga oli nii lai ning avar, et sinna 
oleksid kerge vaevaga mahtunud kõik Prantsusmaa ja Inglismaa laevad. Kõrged 
kaljud kaitsevad sadamat tuulte eest ja isegi kõige hirmsama tormi ajal on seal laevad 
lainete ja tuuleiilide eest kaitstud. 

Petropavlovski linn koosnes mõnekümnest palktarest ja väikesest puukirikust. 
Kuberneri tare oli teistest pisut suurem. Sisenenud sadamasse, tervitas La Perouse 
linna traditsiooni kohaselt üheteistkümne kahuripauguga. Kaldalt vastas talle pisike 
kahur üheteistkümne ohkega. 

Venelased võtsid külalisi sõbralikult vastu. See tilluke maailma äärel asuv linnake 
ei saanud just sagedaste külalistega hoobelda. 

Petropavlovski elanikud olid valmis mingisugust Ohhotskist kubemneri juurde 
saabunud kullerit päevade kaupa vaatama. Loomulikult oli siis kogu maailma näinud 
toredate välismaa meremeeste saabumine igavlevatele linlastele tõeliseks 
pidupäevaks. 

Kuberner andis La Perouselle üle Pariisist tulnud kirjad. Need olid kirjutatud juba 
ammu, sest neil aegadel tuli post läbi Siberi vähemalt ühe aasta. 

Linna varakamad elanikud korraldasid balli, kuhu kutsuti kõik Prantsuse 
ohvitserid. Ball toimus kuberneri tares. Külalised istusid puust naridel. Ballil viibisid 
ka kõik Petropavlovski daamid — kolmteist naist. Ainult kolm neist olid venelannad, 
ülejäänud kümme olid kamtšatkalased. Alguses jutt ei laabunud, sest ainult kuberner 
oskas prantsuse keelt. Siis aga ilmus kohale de Lesseps, kes kuidagimoodi purssis 
vene keelt. Ta moonutas sõnu halastamatul kombel, kuid ometi saadi temast aru ja ta 
võis esineda tõlgina. 

«Ma ollin Peterburkis,» ütles de Lesseps. «Ma ollin tuttav keisriina Katariina!» 

Algas tants. Petropavlovski elanikud ei osanud pariis-laste kombel tantsida ja 
seepärast ei võtnud prantslased sellest osa. Kuid see-eest tantsisid teised nagu süda 
lustis. Nad oskasid ainult vene tantsu ja tantsisid seda prantslaste meeleheaks poole 
ööni. Pärast seda paluti ka kamtšatkalasi oma tantse esitada. Need nõustusid 
meelsasti. 

Järgmisel päeval võttis de Lesseps La Perouse'ilt kirjad ja asus pikale reisile. Tee 
Kamtšatkast Peterburi oli kõige pikem maismaatee maailmas. Selleks et seda otsast 
lõpuni läbida, oli vaja tervet aastat. Peterburis pidi de Lesseps istuma laevale ja 
sõitma Prantsusmaale. 

De Lesseps jättis oma reisikaaslastega lõbusalt hüvasti. Merest oli tal juba villand. 
Ta rõõmustas, et aasta pärast näeb jälle Katariina II hiilgavat õukonda. 

«Nägemiseni!» ütles de Lesseps lahkumisel lõbusalt. «Aasta-paari pärast kohtume 
Pariisis.» 

«Jumalaga!» vastati talle. «Kes teab. kas meile on antud kohtuda!» 

23. septembril heisati purjed ja laevad siirdusid avamerele. Kamtšatka kaljud 
hääbusid kaugusse. 


Skorbuut 


Kamtšatkalt purjetas La Perouse otse lõunasse. 

Ekspeditsioon pidi veel täitma mereministeeriumi viimase ülesande: uurima 
Austraalia rannikut. Põhjapoolkerale saabus talv. Oli vaja jällegi kiirustada, et suvel 
lõunapoolkerale jõuda. 

Et mitte aega kaotada, otsustati kursilt mitte kusagile kõrvale kalduda. Meremehed 
olid väsinud ja igatsesid kodumaa ning omaste järele. Madrused polnud enam nii 
lõbusad ja reipad nagu reisi alguses. Ohvitseridel oli üksteisest villand, puhkesid tülid 
ning rahulolematus. Kuid reis pidi kestma veel vähemalt kaks aastat: üks aasta oli ette 
nähtud Austraalia ranniku uurimiseks, teine kojusõiduks. Mis siis ime, et La Perouse 
kiirustas. 

Novembris ületasid laevad ekvaatori juba kolmandat korda. Selleks puhuks 
korraldatud pidustus möödus loiult, elevuseta. Väsinud madrused ei tahtnud laulda 
ega tantsida. 

1. detsembri hommikul tuli laevaarst La Perousel juurde. Doktori nägu oli morn 
ning murelik. 

«Kapten,» ütles ta, «kaheksa meest tuleb tööst vabastada. Neil on skorbuut.» 

Varem polnud laevadel haigusi esinenud. Seni polnud keegi peale nohu või 
külmetuse midagi põdenud. Skorbuut on ohtlik haigus. Inimesel paistetavad igemed, 
hambad langevad välja, käed ja jalad halvatakse. 

Et haiged ei suutnud töötada, läks meeskonnal veelgi raskemaks. Juba pärast 
kahekümne ühe mehe hukkumist Ameerikas ei jätkunud töökäsi. Nüüd, kui kaheksa 
madrust haigestus, suutsid ülejäänud vaevu tööga toime tulla. 

Ühesilmaline 


9. detsembri varahommikul märgati maad. See oli Samoa saarestik, sinisesse 
ookeani pillatud haljaste saarte rühm. 

Samoa saared avastas 1722. aastal Hollandi meremees Jakob Roggeveen. 

La Perouse'i reisikaaslased polnud kaks kuud kuival maal käinud ja vaatasid nüüd 
kadedusega rohul aelevaid ja hiigelkõrgete kookospalmide varjus ojas sulistavaid 
pärismaalasi. 

«Peatume siin ühe päevagi,» palusid ohvitserid La Perouse'i. «Las meeskond 
puhkab kas või natukenegi. Võib-olla hakkab ka haigetel parem, kui nad saavad nii 
meeldivas kohas viibida.» 

La Perouse ruttas Austraaliasse ja ei tahtnud tundigi viivitada. Kuid ohvitserid 
käisid nii peale, et ta nõustus. 

Otsustati randuda Manua saarel, kus veel ükski eurooplane polnud viibinud. 
Kookospalmide käharpead noogutasid sõbralikult väsinud madrustele. Mastide ümber 
keerlesid lõbusalt vidistavad linnud. 

Nagu kõikjal, sõitsid ka siin neile vastu pärismaalased. Samoa elanikud on 
polüneeslased ning sarnanevad väga tahiitilaste, havailaste ja maooridega. Saare 
elanikud tõid kaasa banaane, ananasse, kookospähkleid, sigu, kanu, kalu. Julgelt 
ronisid nad laevale. Kellelgi polnud kaasas relvi, isegi mitte keppe. Oma kauba eest 
tahtsid nad saada pärleid ning riidetükke. Rauda nad ei tundnud ega osanud sellest 
lugu pidada. 

Pärast lõunat läks La Perouse neljakümnemehelise salgaga kaldale. De Langle aga 
siirdus koos geograaf Bernizefga paadiretkele ümber saare, et seda kaardistada. 

La Perouse ja tema kaaslased olid ookeanist tüdinud. See rikas, viljakas ning 
õitsev saar näis kui tõeline paradiis. Kaldal kohtasid nad lõbusaid mudilasi. 

«Lähme kaugemale, kust pole näha vastikut merd,» hõiskasid ohvitserid. 

La Perouse jättis neli madrust paati valvama ja sammus oma salgaga mööda küla 
ainukest tänavat. Küla ei erinenud Havai omadest millegi poolest. Samasugused 
kummulipööratud korvidega sarnanevad õlgonnid, 

samasugused rasvased sead. Ka elanikud sarnanesid havailastega ja tundusid 
prantslastele veelgi meeldivamatena. 

Külla olid jäänud üksnes naised, lapsed ja raugad. Mehed saalisid paatidega 
ümber fregattide ja püüdsid üht-teist müüa. La Perouse'i hämmastas saarlaste tugev 
tervis. Kuid nähes ühe tütarlapse jalal inetut paiset, mõistis ta, et sel imeilusal maal 
võimutseb pidalitõbi. 

Küla taga algas küpseid vilju täis apelsinisalu, kus kirjud papagoid oksalt oksale 
lendlesid. Pikkade ridadena kasvasid banaanipuud, millel rippusid rasked 

viljakobarad. Hämmastavalt viljakas maa! Sajandik neist banaanidest ja apelsinidest 
kulus toiduks, kümnendik läks sigadele, ülejäänud mädanesid ja muutusid huumuseks. 

Lärmakatest ning alasti pärismaalastest ümbritsetud prantslased jõudsid keset saart 
asuva künkani ja pöördusid siis tagasi. 

Samal ajal pidid paati valvama jäänud madrused kuumusest peaaegu sulama. Paat 
seisis kõrvetava troopikapäikese all. Mehed kallasid üksteisele vett kaela, kuid seegi 
ei aidanud. Kuid umbes kümne sammu kaugusel paadist kasvas tiheda võraga puu, 
mille vari tõotas pääsemist päikeselõõsast. Ja madrused otsustasid valvata 
kordamööda, üks valvab, teised kolm lesivad vilus. 

Esimene valvur istus paadis, nägu sätendava mere poole. Kuumus ja mere helk 
väsitasid. Ta sulges silmad. Äkitselt kuulis madrus oma selja taga krabinat. Välkkiirelt 
pöördus ta ümber ja nägi keset paati hiigelsuurt pärismaalast, aer käes. Tema ainuke 
silm helkis kurjalt. 

«Viska aer käest!» hüüdis madrus. 

Kuid pärismaalane ainult naeris, astus üle pinkide prantslase poole ja tõstis aeru 
selle pea kohale. Madrus hüppas löögi eest kõrvale, vilistas, ja sööstis vaenlase 
kallale. Algas rusikavõitlus. Mehed keerlesid kahe pingi vahelises kitsas ruumis. 
Prantslane oli hea poksija, kuid pärismaalane oli tugevam. Kaks alasti poisikluttti 
jälgisid löömingut ammuli sui. 

Prantslane hakkas väsima. 

Siis aga jõudsid seltsimehed talle appi. Tugevad käed haarasid selja tagant 
ründaja, tõstsid ta õhku ja heitsid vette. 


Vesi ja veri 


Jalutuskäigult «Boussole'ile» naasnud La Perouse leidis de Langle'i oma kajutist. 

«Kuidas sõit läks, de Langle?» küsis ta. 

«Suurepäraselt,» vastas de Langle naeratades. «Meil ei õnnestunud ümber saare 
sõita — ta on selleks liiga suur, kuid leidsime väikese mõnusa lahe, kuhu suubub 
käredavooluline j õeke. Laht asub selle neeme taga. Vesi on väga hea, lubjarikas, 
tunduvalt parem kui Kam-tšatka oma. Meie trümmis kopitama läinud ja soo järele 
lõhnavat vett on vastik juua. Meil on kasulik siit veevarusid hankida.» 

«Vett võtame Austraaliast,» ütles La Perouse. «Me ei tohi enam päevagi raisata. 
Juba täna õhtul hiivame ankru. Kamtšatka vett jätkub meil veel kolmeks nädalaks.» 

«Ma pole teiega nõus,» vaidles de Langle. «Me kaotame siin küll veel ühe päeva, 
kuid haiged paranevad kiiresti, sest värske vesi on skorbuudi korral parim vahend. 
Haige meeskonnaga aga riskime hoopis rohkem aega kaotada. Kui haigus veelgi 
levib, takerdume poolel teel, sest ei jätku töökäsi.» 

La Perouse jäi mõttesse. Skorbuut tegi talle muret. De Langle'i jutt oli 
põhjendatud. Täna kaldal viibinud haiged kinnitasid, et nende enesetunne paranes tun- 
duvalt. 

«Kas teie jõest saab vee lihtsalt kätte?» küsis ta. 

«Mõnusamat kohta ei leia tikutulega,» vastas de Langle. «Sügav ning avar laht on 
igast küljest tuulte eest kaitstud. Sinna mahuvad kõik meie paadid. Ka küla asub 
küllalt kaugel, nii et pärismaalased ei tülita meid liigselt oma uudishimuga. Paari- 
kolme tunniga, aga võib-olla ka kiiremini, täidame mõlema laeva tünnid. Ma võtan 
töö juhtimise enese peale.» 

«Hästi,» ütles La Perouse, «tulgu teie tahtmine. Olen nõus. Te olete kogenud 
meremees ja ma ei hakka teiega vaidlema. Me hiivame ankru homme õhtul.» 

Töö hakkas pihta juba varahommikul. Mõlema fregati trümmidest tiriti välja 
veetünnid ja kallati vesi üle parda. Tühjad tünnid laaditi suurtesse, just selleks ots- 
tarbeks ehitatud paatidesse. Ühte paati mahtus viisteist tünni. 

Töö oli raske. Laevade juurde hulganisti sõitnud pärismaalased segasid. Kuid 
madrused töötasid virgalt, sest nad rõõmustasid võimaluse üle veel kord maale minna. 

Kell kaks pärast lõunat asusid kõik kolm paati teele. Salka juhtis kapten de 
Langle. Tema abilisteks olid leitnandid Boutin ja Mouton. Väsimatu Lamanon istus 
Boutini paati, skorbuudihaiged Moutoni juurde. Kokku oli kolmes paadis 
viiskümmend sõud]at, nende hulgas ka need neli, kes eile ühesilmalise hiiglasega 
kaklesid. Salga kaitseks võttis de Langle kaasa kuus vaprat merejalaväelast leitnant 
Vaujuas' juhtimisel. Niisiis sõitis vett tooma ligi seitsekümmend inimest. 

Lustakalt surusid madrused aerudele. De Langle näitas teed. Poole tunni pärast 
sõideti ümber neeme ja fregatid kadusid silmist. 

«Kus siis laht on?» küsis Boutin kapteni paadile lähenedes. 

Midagi taipamata vaatas de Langle kallast. Kas tõesti on see merest rifiga 
eraldatud kitsas veeriba toosama avar laht, mida ta eile hommikul nägi? Sellesse 
madalasse kääru ei saa ju sisse, ja kui pääsedki, siis sa sinna ka jääd. 

Madrused panid aerud käest. Kõik ootasid, mida de Langle otsustab. Kuid kapten 
vaikis. 

«Tuleb tagasi sõita,» tähendas leitnant Mouton. 

«Tagasi ei saa sõita, sest me kallasime tünnidest vee välja,» ütles Boutin. «Ilma 
veeta me Austraaliasse ei jõua.» 

«Küllap leidub siin ka teisi ojasid,» tähendas keegi. 

«Teistes ojades on nii vähe vett, et me seisame siin kaks nädalat, enne kui tünnid 
täis saavad,» vastas Boutin. 

Olukord oli tõesti ülimalt räbal. De Langlell oli oma alluvate ees häbi. Nüüd 
taipas ta, mis oli juhtunud. Eile viibis ta siin tõusu ajal, kui laht oli vett täis. Mõõna 
ajal aga tõusis riff veepinnale. 

Kõik oli selge, aga kuidas tema, vana merekaru, kes juba lapsepõlvest peale sõitis 
mööda ookeane, võis nii rumala vea teha? 

Et mitte lõplikult oma väärikust kaotada, käsutas de Langle: 

«Edasi!» 

Paadid peavad veelastiga tagasi minema, muidu ei julge ta La Perousel silma alla 
minna. 

Rifis oli kitsas väin, mille kaudu paadid hanerivis lahte sõitsid. Seal oli vett 
vaevalt vööni. Enne jõesuud-messe jõudmist jäi kapteni paat kaks korda madalikule ja 
madrused pidid vette hüppama ning paati tõukama. 

Ehkki küla asus küllaltki kaugel, viibis kaldal umbes sada naist ja rauka. Nad 
ootasid seal midagi ja silmitsesid pahaselt saabujaid. 

De Langle hüppas rannaliivale. Ta asetas kuus sõdurit ringkaitsesse ja käskis neil 
saare elanikke lähemale kui kümme sammu mitte lubada. 

«Kuid minu käskluseta mitte tulistada!» andis ta korralduse. «Kes omavoliliselt 
tulistab, läheb kartserisse.» 

Paadid peatusid oja suubumiskohal. Vesi oli värske ning maitsev, kuid kahjuks oli 
teda liiga vähe. Selleks et nelikümmend viis tünni täita, oli tarvis pool päeva. 

Kapteni paat oli kaldale kõige lähemal, selle kõrval seisis Boutini alus, millega 
parras parda vastas asus Moutoni paat. Ämbrid kolisesid, töö käis. 

Vahepeal rahvahulk kaldal üha suurenes. Mööda teerada tulid külast naised, 
sülelapsed kätel. Püüdes paatidele läheneda, trügisid nad igast küljest sõdurite peale. 
Need olid väsimusest nõrkemas. Vaevalt õnnestus neil üks naine kõrvale lükata, kui 
kümme asemele tuli. Kuidas pididki kuus sõdurit sadade kartmatute naistega toime 
tulema! 


Mõõn kestis ja laht muutus nii kuivaks, et vesi ei ulatunud enam kusagil põlvinigi. 


Enne tõusu polnud sellest lõksust võimalik pääseda. Paadid ei saanud enam paigast 
liikuda. Kuid tõus võis alata alles paari tunni pärast. 

Naisi aga saabus üha juurde. Nad ei tulnud lahe kaldale hoopiski mitte prantslaste 
pärast, vaid ootasid midagi. 

Alles siis, kui lahte sõitis tosin piroogi, taipas de Langle, mis nad ootasid. See laht 
oli pärismaalaste sadam. Piroogid võisid sisse sõita ka siis, kui vett oli ainult 
jalavõrra. Pärismaalaste paadid olid kuhjaga täis prantsuse kaupu: värvilist lõuendit, 
peegleid, vask-nööpe, tinalusikaid, klaaspärleid. La Perouse oli vahepeal edukalt 
kaubelnud. 

Esimesele tosinale järgnes teine, siis kolmas. Rand oli kisa ja kära täis. Kaldal 
algas päris laat. Mehed müüsid üksteisele kaupu edasi, ehtisid oma naisi, uhkustasid 
saagiga. 

Võimatu oli edasi töötada. Meeste saabumisega ei pööratud sõduritele enam 
mingit tähelepanu. Ülbelt karati paatidesse. Suurivaevu õnnestus madrustel neid üle 
parda tõugata. Kaks piroogi sõitsid mööda oja üles ja tegid vee sogaseks. Töö tuli 
veerand tunniks katkestada ja oodata vee selginemist. 

Vaevumärgatavalt hakkas vesi lahes tõusma. Meremehed ohkasid kergendatult. 
Tõus vabastab nad. 

Kuid rahvahulk kaldal suurenes veelgi. Kaugematest küladest tulid pärismaalased 
prantsuse kaupu ostma. Vähemalt kaks tuhat inimest tungles paatide ümber. Sõdurid 
tõugati vette. Kui paluti saare elanikke eemalduda ja mitte tööd segada, ajasid need 
hambad irvi ega varjanud enam oma vaenu. 

Siis ilmus kohale ühesilmaline hiiglane, kes eelmisel päeval madrusele kallale 
tungis. Riidelapid ega klaaspärlid teda ei huvitanud. Kivi käes, astus ta otse veepiirile. 
Tema ilmumisel jutuvada vaibus. 

Ühesilmaline seisatas ning viskas. Kivi kukkus vette. 

Sõdurid tõstsid püssid palge. 

«Mitte tulistada!» karjus de Langle. 

Ta tahtis iga hinna eest verevalamist takistada. Kahe tuhande saarlasega oli 
mõttetu võidelda. Paljudel madrustel püssid puudusid. Paadid istusid madalikul ega 
olnud võimelised paigast liikuma. Fregatid asusid neeme taga ja La Perouse ei saanud 
neid aidata. 

«Mitte tulistada!» karjus ta uuesti. 

Sõdurid langetasid püssid. 

Samas tabas neid kivirahe. Sõdurid varisesid veristena maha. Nende ülem leitnant 
de Vaujuas tormas läbi 

177 

madala vee kapteni paadi poole. Umbes kolmsada meest kihutas talle järele. 

«Tuld!» karjus de Langle. 

Madrused viskasid ämbrid käest ja hakkasid tõugeldes ning üksteist segades 
pinkide alt püsse välja kiskuma. 

De Langle tulistas esimesena. Mööda. 


(eKe) 


De Vaujuas hukkus otse kapteni paadi juures. Tema pealuu löödi kiviga lõhki. 
Kukkudes haaras ta de Langle'ist kinni ja tiris kapteni paadist vette. 

Sajad käed rebisid de Langle'i tükkideks. 

Nii hukkus kapten de Langle. 

Kapteni paat külvati kividega üle. Madrused varisesid üle parda. Need, kes 
kukkusid pärismaalaste poole, ei tõusnud enam iial. Pääsesid vaid need, kes kukkusid 
kapteni ja Boutini paadi vahele. 

«Tuld!» käsutas Boutin. 

Raksatas kogupauk. Ühesilmaline lõi käed laiali ja kukkus. Temaga koos varises 
veel kuus-seitse meest. 

«Tuld!» karjus leitnant Mouton. 

Jälle kõlas kogupauk, ja pärismaalased seisatasid. 

Kuid rahvahulk pressis kaldalt endiselt peale. Kohe järgneb uus rünnak, kuid 
tulelukuga püsside laadimiseks kulub mitu minutit. 

Äkitselt tundis Boutin, et tema paat võbiseb. Tõus oli selle haaranud. Meri tõi 
neile pääsemise. 

«Aerude juurde!» käsutas Boutin. 

Madrused haarasid aerud. Juba suunduski Moutoni paat kitsa läbikäigu poole rifis. 
Boutini paat tuiskas talle järele. Sõuda oli raske, sest mõlema paadi pinkide all 
lamasid haavatud. Meremehed võtsid kokku kogu jõu, et kiiremini avamerele 
pääseda. 

Saare elanikud hakkasid ümber lahe jooksma, et enne prantslaste paatide väljumist 
rifile jõuda. 

Moutonil õnnestus neid ennetada. Kuid Boutinil ei vedanud. Väinas tabas teda 
mõlemalt poolt kivirahe. 

Pärismaalased olid osavad viskajad. Iga mees viskas kahenaelase munakivi 
kahekümne-kolmekümne sammu kaugusele. Rasked kivid langesid paati, purustades 
aere, pinke, tünne ja .. . pealuid. 

Üks esimesi, kellel kivi pea purustas, oli Lamanon. 

Boutin tormas tema juurde, kuid teadlane oli juba surnud. 

Vaevalt oleks keegi eluga pääsenud, kui leitnant Mouton poleks oma paadist rifile 
tuld avanud. Pärismaalased taganesid ja Boutini paat pääses avamerele. Vaevalt 
kümme meest olid veel võimelised aerutama. Haavatud oigasid, laibad lebasid 
kägaras. Boutini parem käsi oli murdunud. 

Kapten de Langle'iga läks vett tooma ligi seitsekümmend inimest. Fregattidele 
jõudis tagasi nelikümmend üheksa, ja needki peaaegu viimaseni haavatud ning 
vigastatud. 


Viimane kohtumine 


1788. aasta jaanuari lõpul liikus piki Austraalia idarannikut väike laev Inglise lipu 
all. 

Peale trümmi polnud sel laeval midagi tähelepanuväärset. Ka trümm sarnanes 
teiste laevade omaga, kuid oli malmtrellidega osadeks jaotatud. 

Laeva kapteniks oli Arthur Philip. Ta tõi Austraaliasse sunnitöölisi, keda 
Mglismaa valitsus otsustas saata sellele kaugele väheasustatud maale. Nii kasutas 
Mglismaa Cooki avastusi. 

Kapten Arthur Philip oli koduteel. 


Malmpuurid, mis alles hiljaaegu kubisesid vangidest, olid nüüd tühjad. 
Sunnitöölised hulkusid Austraalia ääretutel avarustel, hankides endale toitu kütti- 
misega. 

Kapten Philip oli viibinud kodumaast eemal juba üle aasta ja ruttas väga. Reis 
algas hästi, puhus pärituul. 

Ühel hommikul nägi kapten läbi pikksilma kahte suurt fregatti, mis tõttasid talie 
vastu. Philip oli hämmastunud. Ta polnud kuulnud, et Briti valitsus oleks kavatsenud 
sõjalaevu Austraalia vetesse saata. Kuid märganud laevadel Prantsusmaa lippu, sattus 
ta veelgi suuremasse segadusse. Viimastel aastakümnetel olid Inglismaa ja 
Prantsusmaa teineteisega korduvalt sõdinud. Viimane sõda lõppes peaaegu neli aastat 
tagasi. Võib-olla puhkes see tema eemalviibimise ajal uuesti? Ta vaatas Prantsuse 
fregattide arvukaid kahuritorusid 

ja oma kaht vana suurtükki ning taipas, et tema lugu on täbar. 

Juba märkasidki fregatid kapten Philipi laeva ja suundusid otse selle poole. Mida 
teha? Kas plehku panna? Kuid kiirekäigulised fregatid oleksid teda kohe tabanud. 
Põgenemiskatse teeb prantslased tigedaks. Kapten Philip alistus saatusele, vähendas 
kiirust ja jäi ootama. 

Poole tunni pärast andis ta juhtimise tüürimehele üle, istus paati ja sõitis fregatt 
«Boussole'ile» külla. Sealt lasti nöörredel alla. Roninud tekile, märkas kapteni 
kogenud meremekesilm, et Prantsuse fregatil on midagi lahti. Miks on niisugusel 
sõjalaeval nii väike meeskond? Töökäte vähesus paistis pesemata tekist ja halvasti 
kinnitatud köitest. Ja kui väsinud ning vaevatud olid madruste näod, kui kulunud 
nende riided! 

Kuid kapten Philip tegi näo, nagu ei märkaks ta midagi. Ta oli harjunud keelt 
hammaste taga hoidma. 

«Kapten La Perouse palub teid oma kajutisse,» pöördus tema poole elatanud 
ohvitser, kellel oli käsi sidemega kaelas. 

Philip astus leitnant Boutini kannul kapteni kajutisse. 

La Perouse'i rõõmsa näo järgi taipas Philip, et mglismaa ja Prantsusmaa pole 
sõjajalal. 

«Kapten Philip, kas te sõidate kodumaale?» küsis La Perouse inglise keeles. 

«Jah, ma sõidan Austraaliast Liverpooli,» vastas inglane prantsuse keeles. 
Viimase sõja ajal oli ta viibinud Prantsusmaal vangis ja seal keelt õppinud. 

«Mul on teile palve,» ütles La Perouse. «Olge nii lahke ja viige minu kirjad 
Euroopasse.» 

«Suurima heameelega.» 

«Olen teie tänuvõlglane,» jätkas La Perouse. «Enne tagasijõudmist pean ma 
uurima Austraalia rannikut, külastama Uus-Hebriide ja Sõpruse saari. Selleks kulub 
umbes aasta. Te jõuate Euroopasse aasta varem ja ma lubasin mereministeeriumi igal 
sobival juhul oma reisist ning avastustest informeerida.» 

Vaadates oma külalisele silma, taipas La Perouse, millest see mõtleb. Kapten 
Philip mõtles, et kui fregatid 

jäävad veel üheks aastaks Vaiksele ookeanile, ei pöördu nad enam iial koju tagasi. 


«Meid tabasid suured õnnetused,» jätkas La Perouse. «Me kaotasime 
viiskümmend parimat meremeest. Koos nendega hukkus ka «Astrolabe'i» komandör 
kapten de Langle. Praegu juhib «Astrolabel» üks leitnant. Juba kaks kuud kimbutab 
meid skorbuut. «Boussole» muutub varsti haiglapalatiks. Terved on kurnatud, maga- 
mata, näljased, ja ometi tulevad nad oma ülesannetega toime. Puhkust saavad nad 


NO 


alles kodus — kahe aasta pärast. Kuid me ei noruta. Me teame, et ümbermaailmareis 
pole lõbusõit. Me kas täidame oma ülesande, või hukkume. Me ei noruta ju, Boutin, 
eks?» 

«Ei, kapten!» vastas Boutin. 

Kapten Philip sõi «Boussole'il» lõunat ja jõi koos La Perouse'iga pudeli haruldast 
burgundi veini, võttis kirjapaki ning siirdus oma laevale. 

Ta tõi kirjad kohusetruult Euroopasse. 

See oli viimane sõnum, mida kapten La Perouse saatis. Sellest ajast peale ei 
kuuldud Euroopas kapten La Perouse'ist ja tema fregattidest enam midagi. 


ADMIRAL PÕGENEB REVOLUTSIOONI EEST 


Kuulsuseiha 


Pärast Londonisse saabumist andis kapten Arthur Philip La Perouse'i kirjad 
Suurbritannia admiraliteedile. 

Admiraliteedi lordid ei rutanud neid Pariisi saatma. Pärast Cooki reise pidas 
IMglismaa Vaikse ookeani saari oma tulevasteks asumaadeks. Suhted Prantsusmaaga 
olid endiselt räbalad. Viimaste aastakümnete jooksul olid inglased mitu korda 
prantslastega sõdinud ja praegu valmistuti taas uueks sõjaks. 

La Perouse'i kirjad avati ning uuriti põhjalikult läbi. See võttis aega mitu kuud. Ja 
alles pärast seda saadeti need Prantsusmaale. 

Vahepeal aga toimusid seal ebatavalised sündmused. Kuninga, aadlike ning kiriku 
võim kõikus. Algas revolutsioon. 

14. juulil 1789. aastal vallutasid Pariisi käsitöölised ja 

töölised Bastille' kindlusvangla. Kõik aadliprivileegid tühistati. Aadlikud 
põgenesid massiliselt välismaale. Revolutsioonist ehmunud monarhid võtsid neid 
kahel käel vastu ja tõotasid abi võitluses ülestõusnud prantsuse rahvaga. 
Revolutsioonilist Prantsusmaad ähvardas sõda kogu Euroopaga. 

Kel oli sel ajal aega meenutada Vaikses ookeanis kadunud La Perouse'i! 

Kuid üks inimene ei unustanud teda siiski. See oli admiral d'Entrecasteaux, kes oli 
tahtnud ise La PErouse'i asemel ekspeditsiooni juhtida. La Perouse ei pöördunud 
tähtajaks tagasi ja d'Entrecasteaux taipas, et temaga on juhtunud õnnetus. 

Kapten Philipi toodud kirjad jõudsid lõpuks pärast eksirännakuid Prantsuse 
Geograafiaseltsi. Kui teadlased olid need läbi lugenud, mõistsid nad, et ekspeditsioon 
oli juba kirjutamise ajal katastroofilises olukorras. Otsustati asuda otsinguile, ja kui 
veel võimalik, siis abi osutada. Eriti visalt nõudis seda Samoal koos de Langle'iga 
tapetud füüsiku Lamanoni sõber botaanik La Billiardiere. 

La Billiardiere oli tuttav paljude Rahvuskogu liikmetega ja veenis neid arutama 
küsimust La Perouse'i abistamisest. 

9. veebruaril 1791. aastal otsustas Rahvuskogu saata Vaiksele ookeanile kaks 
laeva — fregati «Recherche» ja priki «L'Esp€rance» ning tegi neile ülesandeks leida 
kapten La PErouse'i ekspeditsioon. 

Kuulnud sellest otsusest, sattus admiral d'Entrecasteaux ärevusse. Ta tahtis, et teda 
oleks määratud päästelaevade komandöriks. Loomulikult ei tundnud ta La Pšrouse'i 
vastu mingit sümpaatiat. 

D'Entrecasteaux oli kontrrevolutsionäär. Tigedusega jälgis ta revolutsiooni 
edusamme. Ta läks raevust meeletuks mõttest, et nüüd võivad ohvitserideks saada 


WuO 


lihtsa päritoluga inimesed. Ta vihkas revolutsiooni ja kartis, et see ei halasta talle. 
Admiral mõistis, et peab enne, kui hilja, Prantsusmaalt ükskõik kuhu, kas või 
Vaiksele ookeanile põgenema. 

Kuid Vaikne ookean veetles teda tõepoolest. Ta oli veendunud, et tarvitseb tal 
vaid ookeanile ilmuda, kui avastab kohe palju tundmatuid ning jõukaid saari. Sel 

ajal aga, kui tema reisil viibib, võidab kuningas välismaiste valitsejate abiga 
revolutsionäärid ja annab aadlikele nende valdused tagasi. Pärast kojusaabumist elab 
ta oma päevade lõpuni suures aus ning kuulsuses. 

D'Entrecasteaux otsustas viivitamatult oma tutvusi kasutada ning taotleda 
määramist Vaiksele ookeanile siirduva ekspeditsiooni juhiks. Ja tutvusi oli tal tõepoo- 
lest palju. Mereministeerium oli vanu kuningaametnikke täis. Neile meeldis väga, et 
mõlema laeva juhtimine kuuluks admiral d'Entrecasteaux'le. 

Oma abilisteks valis admiral samasugused monarhistid nagu ta isegi. 
«L'Esperance'i» kapteniks määras ta oma sõbra Huon de Kermadeci. Fregati 
«Recherche» vanemohvitseriks oli admirali parim sõber markii d'Oribault. Samast 
põhimõttest lähtudes valis ta ka teised ohvitserid. Revolutsiooni pooldasid mõlemal 
laeval ainult lihtmadrused ja botaanik La Billiardiere, kes võttis ekspeditsioonist osa 
Geograafiaseltsi korraldusel. 

1791. aasta suvi möödus reisi ettevalmistuste tähe all. See oli tormiliste sündmuste 
suvi, ja admiral d'Entrecasteaux kiirustas. Kuningas tegi põgenemiskatse välismaale, 
et sealt emigrantide eesotsas sõjaga Prantsusmaale tagasi pöörduda. Teenri riietuses 
sõitis ta vanas tõllas salaja koos oma perekonnaga Pariisist välja ja kihutas piiri poole. 
Kuid piiri lähedal tundsid kohalikud elanikud ta ära, võtsid kinni ja saatsid Pariisi 
tagasi. Rahvas nõudis reeturliku kuninga kukutamist. Jakobiinide klubisse koondunud 
revolutsionäärid koostasid petitsiooni, milles kutsuti üles võitlusele. Arutati vabariigi 
väljakuulutamist. Vana režiimi pooldajate olukord muutus iga päevaga üha 
viletsamaks. 

Ja d'Entrecasteaux ruttas. 

28. septembril läksid laevad Brestist merele, et minna otsima kapten La Perouse'i 
fregatte, mis olid siit kuus aastat tagasi väljunud. 


Tenerife tipus 


Vaevalt jõudis Prantsusmaa rannik silmapiiri taha kaduda, kui kõigil oli selge, et 
admiral d'Entrecasteaux ei salli oma laevadel mingeid revolutsioonilisi jutte. 

Igasugune poliitiliste sündmuste arutelu keelati rangelt. Ohvitseride käitumine 
madrustega muutus järsult. Ohvitserid ei nimetanud madruseid enam kodanikeks nagu 
Brestis, vaid karjusid nende peale ja panid iga vähimagi süü eest kartserisse. Tihti 
korraldati palvusi, kus meeskond pidi jumalalt Rooma paavstile ja Prantsusmaa 
kuningale tugevat tervist ning pikka iga paluma. 

Oktoobri keskel jõudsid «Recherche» ja «L'Espšrance» Tenerife saarele. La 
Billiardiere otsustas ronida mäetipule. 

«Saatana märgid mind ei peata,» rääkis ta. «Monneron ja Lamanon lootsid liiga 
oma saatjatele. Mulle pole saatjaid tarvis. Ma jõuan kohale ka nendeta.» 

Ta valis oma rännukaaslaseks tugeva madruse ja nad asusid teele. Nad ei roninud 
samast kohast, kus läksid nende eelkäijad, vaid vastasnõlva mööda. Tee oli küll 
pikem, kuid see-eest tunduvalt laugjam. 


KO 


Kui nad jõudsid männimetsa, sattusid nad tihedasse uduvööndisse. Kahe sammu 
kauguselt polnud teineteist näha. See oli saare kohal asuv pilv. Väsinud, lõdisevad ja 
läbimärjad rändurid ronisid üha kõrgemale ja jõudsid lõpuks pilvest välja. Nende 
kohal helkis sinitaevas mäe paljas tipp, all aga rullusid pilved otsekui kobrutav 
ookean. 

«Vaadake, vaadake!» karjus äkki madrus hirmunult. «Meid varitsevad siin 
hiiglased! Hispaanlased rääkisid all, et selle mäe tipp on nõiutud.» 

La Billiardiere pöördus ja ehmus samuti. Nende all hõljusid õhus kaks 
kilomeetripikkust hiiglast. 

«Need on meie varjud!» hüüatas teadlane hammastusest toibudes. «Meie varjud 
langesid pilvedele. Kõrg-mägedes juhtub seda tihti. Vaata, ma tõstan jala, ja ka 
hiiglane teeb seda, tõstan käe, ja hiiglane talitab samuti.» 

Tõepoolest tõstis hiiglane alguses pooleverstase jala, siis pooleverstase käe. 
Madrus naeris ja hakkas hüppama. Tema tohutu suur teisik ahvis kõik järele. 

Imetlenud küllalt seda lõbusat vaatemängu, ronisid teelised edasi. Tihti tõkestasid 
järsud kaljud tee, kuid ikka õnnestus neil mõni kõrvalrada leida ja edasi minna. 
Neljakäpakil ronisid nad mööda kiviastanguid, hoidudes vaatamast kuristikku. Hooga 
hüppasid nad üle lõhede. 

Mets lõppes. Ümberringi olid ainult kivid ning sammal. Paljudelt kividelt leidsid 
nad guantšide märke. Hoolikalt joonistas La Billiardi€re need oma märkmikku. 

Pärast neljapäevalist retke õnnestus neil, vaatamata kõigile raskustele, jõuda 
esimeste eurooplastena Tenerife tippu. 

Kolm päeva hiljem jõudsid näljast ning väsimusest poolsurnud rändurid 
«Recherche'ile». Reis mäetippu oli kestnud üle nädala. 


Auahnus ning kangekaelsus 


23. oktoobril lahkusid d"Entrecasteaux' laevad Tenerife saarelt ja võtsid kursi Hea 
Lootuse neemele. 17. jaanuaril 1792. aastal jõudsid «Recherche» ja «L'Espe-rance» 
Kaplinna sadamasse. 

Sadamas seisis suur Inglise kaubalaev, mille ahtrile oli kirjutatud «Sirius». Laev 
valmistus ärasõiduks ja tõstis juba purjesid üles. Märgates sisenevaid Prantsuse laevu, 
otsustas kapten Hunter d"Entrecasteaux'd külastada. Ühel reidil seisvate laevade 
kaptenid külastasid kombekohaselt ikka üksteist. Vaevalt jõudsid prantslased ankru 
heita, kui kapten Hunter «Recherche'ile» tuli. Ta tõi admiralile kingituseks kasti veini. 

Kõrk ning uhke d'Entrecasteaux võttis külalise vastu viisakalt, kuid jahedalt. 
Kapten Hunter püüdis juttu teha, kuid d'Entrecasteaux vastas napisõnaliselt ning 
vastumeelselt. Ka Hunter vaikis. Istunud pool tundi peaaegu sõnatult admirali kajutis, 
valmistus inglane lahkuma. La Billiardiere tuli teda saatma. 

«öelge, mis eesmärgil te sõidate?» küsis Hunter tekil. «Muidugi kui see pole 
saladus...» 

«Üldsegi mitte saladus,» vastas La Billiardiere. «Me läheme otsima La PErouse'i 
kadunud laevu. Ühtlasi kavatseme tegelda teaduslike uuringutega.» 

Inglane jäi mõttesse, kuid ei öelnud midagi, istus oma paati ja lahkus. Poole tunni 
pärast hiivas «Sirius» ankru ja siirdus Inglismaale. 

D'Entrecasteaux sõitis linna, et teha visiit Hollandi 

RnoO 


kubernerile. Pöördunud «Recherche'ile» tagasi, kutsus ta Huon de Kermadeci ja 
La Billiardiere'i enese juurde. 

«Härrased,» alustas d'Entrecasteaux, «kuberner andis mulle kirja, mille üks 
Prantsuse laev oli kuu aega tagasi minule edasiandmiseks siia toimetanud. Seda kirja 
tuleb arutada. See kõlab nii: 

«Admiral! Mulle teatati Kalkutas väga tähtsat uudist. Inglise laeva «Sirius» kapten 
oli möödunud aastal Admiraliteedi saartest möödumisel näinud seal Prantsuse 
laevastiku meremeeste vormi rõivastatud pärismaalasi. Mul tekkis mõte, et õnnetu 
kapten La Perouse hukkus Admiraliteedi saarte juures ja pärismaalased riisusid tema 
fregati paljaks. Pean oma kohuseks seda Teile teatada. 

Prantsusmaa Ida-India sõja- ja merejõudude ülem kindral Saint-Felix».» 

«Uskumatu!» hüüdis Huon de Kermadec, kui d'"Entrecasteaux lugemise lõpetas. 
«Kuidas võis La Perouse Admiraliteedi saartele sattuda? On ju kapten Philipi toodud 
kirjades selge sõnaga öeldud, et La Perouse kavatses algul vaadelda Austraalia 
rannikut, seejärel aga siirduda Sõpruse saartele ning sealt edasi Uus-Hebriididele. Nii 
oli kirja pandud ka mereministeeriumi instruktsioonis. Admiraliteedi saarestik asub ju 
Uus-Hebriididest põhja pool ja La Perouse'il polnud sinna mingit asja.» 

«Ma tundsin kapten La Perouse'i hästi,» ütles d'Entrecasteaux vihast kähvatades. 
«Temalt võis kõike oodata. Tema sõnu ei maksa eriti uskuda. Ütles, et läheb lõunasse, 
tegelikult aga sõitis põhja poole.» 

«Ma ei hakka teiega, admiral, vaidlema,» tähendas Huon de Kermadec, «kuid 
kapten Philipiga kohtumiseni oli ta täitnud täpselt mereministeeriumi instruktsioone.» 

«Ausalt öeldes ei usalda ma kindral Saint-Felixi kirja just eriti,» sekkus kõnelusse 
La Billiardiere. «Saint-Felix ise kapten Hunterit ei kohanud, vaid kirjutab kuulduste 
põhjal. Alles äsja viibis kapten Hunter siin. Miks ei rääkinud ta midagi prantsuse 
mundritest Admiraliteedi saartel?» 

«Kapten Hunter ei teadnud, et me La Perouse'i otsime,» väitis d'Entrecasteaux. 

«Ta teadis,» ütles La Billiardiere. 

«Kust kohast?» 

«Ma ütlesin talle ise.» 

D'Entrecasteaux vihastas. 

Edasi polnud enam mõtet vaielda. Pärast puhkust ja moona muretsemist lahkusid 
prantslased 17. veebruaril Kaplinnast ja väljusid India ookeanile. 


Raske teekond 


India ookean tervitas laevu vihma ning tormiga. D'Entrecasteaux võttis kursi 
Tasmaaniale. Niisiis tuli ookean ületada kõige laiemast kohast. 

Reis kestis üle kahe kuu. Meremehed olid väsimusest nõrkemas. D'Entrecasteaux 
kartis, et laevadel puhkeb skorbuut. Raad purunesid, purjed rebenesid. Mõlema laeva 
vooder vajas põhjalikku remonti. 

Alles 24. aprillil, kui silmapiirile ilmusid Tasmaania metsased mäed, muutusid 
madruste näod pisut rõõmsamaks. 

Kuid Tasmaanias elas rahvas, kes ei tundnud põlluharimist ega loomakasvatust. 
Siit oli võimatu provianti hankida. Siit võis saada ainult puid ja vett. 

Saabumine ei tõotanud meremeestele ka puhkust, sest laevad nõudsid viivitamatut 
korrastamist. Hiigel-kõrgetest eukalüptidest valmistati uued mastid. Tihen-dati ja 
tõrvati laevakeresid. Need tööd kestsid üle kolme nädala. Kuid täielikuks remondiks 
oleks vaja olnud laevad dokki anda. 


RO 


17. mail väljusid «Recherche» ja «L'Espõrance» uuesti ulgumerele. Kuu aja pärast 
jõuti Uus-Kaledooniasse. Seal õnnestus pärismaalastelt kookospähkleid ja 
leivapuuvilju osta ning nendega puhkevat skorbuuti peatada. 

9. juulil nähti mägiseid, metsaga kaetud Saalomoni . saari. Ekspeditsioon tegi 
saarte juures tihti peatusi, kuid ei randunud kusagil. See vihastas tõsist teadusemeest 
La Billiardiere'i, kellel oli taimede ja loomade kogumiseks vaja kaldale pääseda. Kuid 
d'Entrecasteaux arvas, et meresõitja peab uusi maid avastama, mitte aga linnutopiseid 
koguma ja lobisema pärismaalastega, keda ta südamest põlgas. Auahne admiral ei 
tahtnud Kolum- 

busest viletsam olla. Kuid Ameerikat ta ikkagi ei avastanud. 

Uuesti puhkes laevadel skorbuut. Ka värsked puuviljad ei aidanud enam. 
Saalomoni saarte juures lasti merre mitu laipa. 


Adniraliteedi saared 


Lõpuks jõudsid «Recherche» ja «L'Esprance» Admiraliteedi saartele. 

Kaldal sagisid mustanahalised saare elanikud ja kutsusid märkide abil prantslasi 
külla. La Billiardiere vaatles pärismaalasi läbi pikksilma. Ta püüdis märgata prantsuse 
vormiriiete jäänuseid, millest oli kirjutanud kindral Saint-Felix. Kuid viimne kui üks 
pärismaalane oli alasti. Ainult niudeid ümbritses kirev rogusk. 

Paat lasti alla. D'Entrecasteaux määras paadi komandöriks leitnant d'Oribault'. 
Sinna istus ka La Billiardiere, kes oli vahetuskaubaks varunud pärleid ja nuge. 

«Kaldale minek on keelatud!» karjus d'Entrecasteaux neile järele. «Peatuge 
kaldast saja sammu kaugusel, ja kui pärismaalased tahavad kaubelda, las nad ujuvad 
siis teie juurde.» 

«Kuid meil on vaja tingimata randuda,» vaidles La Billiardiere. «Kuidas me 
maabumata La Perouse'ist kuulda saame?» 

«Tehke nii, nagu teile öeldakse!» vastas admiral. «Ma ei hakka La Perouse'i pärast 
oma alluvate eluga riskima.» 

Tuli kuuletuda. Asjatult viipasid pärismaalased ja kutsusid eurooplasi enda juurde. 
Paat peatus kaldast saja sammu kaugusel ega liikunud paigast. La Billiardiere näitas 
pärismaalastele eemalt pärleid. Rahvahulka ilmus mees, kelle pead ehtis niidi otsa 
aetud väikestest konnakarpidest pärg. See oli pealik. Kõik andsid talle teed. Pealik 
andis ühele alluvale kookospähkli ja käskis selle paadi juurde viia. Hirmunult vaatas 
see kord pealikule, siis eurooplastele: paljugi, mida hirmsad valged mehed ei või 
temaga ette võtta. Kuid pealik polnud sõnakuulmatusega harjunud. Ta lõi argpüksile 
kepiga vastu kõhtu, see hüppas vette ja tõi pähkli paati. 

La Billiardiere andis hirmust värisevale saadikule pärlikimbu ja tosina nuge. 
Pärismaalane hüppas uuesti vette ja ujus kaldale. Seal võttis pealik kõik kingitused 
enesele ja mässis end pealaest jalatallani pärlitesse. 

Fregatile tagasi pöördunud, hakkas La Billiardiere d'Entrecasteaux'd veenma, et 
see lubaks pärismaalasi laevale tulla. 

«Võib-olla kuuleme neilt midagi La Perouse'ist,» kõneles ta. 

Nüüd aga d'Entrecasteaux enam ei püüdnudki varjata, et ta ei kavatsegi La 
Perouse'i otsida. Ta tulnud Admiraliteedi saartele vaid sellepärast, et La Perouse oli 
heaks ettekäändeks vähetuntud ookeaniosa külastamisel. Admiral lootis avastada 
tundmatuid maid, et sellega oma nime jäädvustada. Kuid tal ei vedanud. Ta ei 
avastanud midagi ja ainult väsitas pika reisiga oma alluvaid. Nii Tasmaaniat, Uus- 
Kaledooniat kui Saalomoni saari tundsid eurooplased juba ammu. 


NO 


«Ma ei lase neid räpaseid vargaid tekile,» teatas ta. «Nad vaid reostavad kogu 
laeva.» 


Jälle teel 


Ristelnud Admiraliteedi saarte lähikonnas, pööras d'Entrecasteaux oma laevad 
läände, Indoneesia suunas. 6. septembril jõudsid «Recherche» ja «L'Espõrance» 
Amboina saarele. 

Ligi pool meeskonnast põdes skorbuuti. Meremehed olid rännanud juba ligi aasta. 
Neil oli tarvis puhata. Kuid laevad vajasid põhjalikku remonti. 

Hollandi võimud võtsid prantslasi külalislahkelt vastu. Ekspeditsioon viibis 
Amboinal kuu aega. Skorbuudihaiged paranesid mõne päeva jooksul. Sadamas asus 
väike dokk, kus laevad korrastati. D'Entrecasteaux ostis kanu, hanesid, parte, kitsi, 
sigu, lambaid, liha ja kõrvitsaid. Kuid jahu Amboinal polnud. Ka Prantsusmaalt 
kaasavõetud jahu oli otsas ja nii tuli leivata läbi ajada. 

Oktoobris lahkusid laevad külalislahkelt Amboinalt. 

«Hästi,» rääkis d'Entrecasteaux La Billiardiere'ile, «teie tahtmine sündigu. Me 
purjetame esmalt Austraaliasse, 

seejärel Sõpruse saartele, sealt Uus-Hebriididele. Keegi ei tohi mulle ette heita, et 
ma ei viibinud neis paigus, kus La PErouse võis hukkuda.» 

La PErouse kohtus kapten Philipiga Austraalia idaranniku lähedal. Loomulikult 
oleks tulnud otsinguid alustada just sealt. Kuid d'Entrecasteaux suundus hoopis 
läänerannikule. Austraalia mandri idarannikut uuris Cook, kuid läänes olid viibinud 
ainult hollandlased ja needki juba sada viiskümmend aastat tagasi. Niisiis oli 
läänerannik peaaegu tundmatu. Sellepärast juhuski auahne admiral oma laevad 
läände, ehkki La PErouse'i polnud sealt mõtet otsida. 

8. detsembril nähti Austraalia kallast. Kuid läheneda sellele ei saanud, sest piki 
rannajoont kulgesid veealu-sed rifid, leetseljakud ja neelukohad. Isegi avamerel 
ähvardas oht. Kõikjal võis näha veest kerkivaid musti kaljusid. 

Aeglaselt roomasid «Recherche» ja «L'Espõrance» lõuna poole. Eemalt paistis 
rand sinise ribana. Nii kaugelt polnud võimalik teha mingeid vaatlusi, ka võis kaarti 
koostada vaid ligikaudselt. 

Iga päevaga muutus ilm üha halvemaks. Tuul tugevnes, meri läks rahutuks. 
Lõpuks puhkes tõeline torm. Ranna lähedal on torm palju ohtlikum kui avamerel, eriti 
aga niisuguse kaljuse ja metsiku ranniku juures. Iga hetk võisid laevad karile sõita. 

Õnneks märkas ohvitser La Grange lahte, mida kaljud ei tõkestanud. Kogu öö 
laveerisid laevad selle suudmes ja alles hommikul purjetasid lahte. 

Laht nimetati La Grange'i sadamaks. 

Kui meremehed randusid, nägid nad liivakõrbet, kus ei leidunud isegi joogivett, 
mis oli laevadel juba lõpukorral. Meremehed tegid adrust lõkke ja istusid tormi lõppu 
oodates kaldal neli päeva. 

Vaevalt jõudis lainetus vaibuda ja päike pilve alt välja tulla, kui laevad La 
Grange'i sadamast lahkusid. 

Jällegi kulgesid nende teel piki rannikut rifid, mis segasid vaatlusi. Isegi 
pikksilmaga polnud võimalik eraldada, kas kaldal on mets või kõrb, on seal jõgesid, 
inimesi, loomi. 

D'Entrecasteaux' laevad sõitsid tuhat kuussada kilomeetrit piki Austraalia 
läänerannikut täiesti kasutult. 

6. jaanuaril 1793. aastal teatas kapten Huon de Kermadec admiralile, et 
«LEsperance'il» on ainult kaheksa tünni joogivett järel. Ka «Recherche'il» polnud 
olukord parem. D'Entrecasteaux otsustas Austraaliast lahkuda ja võttis kursi vee- ja 
metsarikkale Tasmaaniale. 

27. jaanuaril märkasid janus piinlevad meremehed Tasmaania mägesid. 
«Recherche» ja «L'Esp€rance» heitsid ankrusse samasse lahte, kus peatuti ka 
möödunud aastal. 

Vaevalt jõudsid paadid randuda, kui meremehed tormasid oja äärde jooma. Pärast 
täideti veetünnid. Seejärel asuti parandama vigastusi, mida Austraalia rifid olid 
laevakeredesse tekitanud. See töö kestis üle kuu aja. 

1. märtsil lahkus d'Entrecasteaux Tasmaaniast ja võttis kursi Sõpruse saartele, 
kuhu La Pšrouse pidi pärast kapten Philipiga kohtumist purjetama. 


REVOLUTSIOON TABAB ADMIRALI 


D'Entrecasteaux Sõpruse saarte juures 


Kuid d'Entrecasteaux ei purjetanud Sõpruse saartele hoopiski La PErouse'i pärast. 
Eurooplased tundsid neid vaid Cooki kirjelduse järgi, pealegi olid need Vaikse 
ookeani lääneosas kõige viljakamad ja tihedamini asustatud saared. Pärast Tasmaaniat 
ei vaevelnud d'Entrecasteaux' ekspeditsioon enam janus, kuid nüüd ilmus selle 
asemele nälg. Amboinast ostetud proviandist olid järel vaid riismed. Metsasest ning 
nälgiva elanikkonnaga asustatud Tasmaaniast polnud meremeestel peale tigude 
midagi saada. Et mitte nälga surra, jäi üle ainus pääsetee — täispurjedega Sõpruse 
saartele kihutada. 

23. märtsil nähti laevadelt seda saarestikku. Hardumusega vaatasid meremehed 
banaane ja jamssi täisistutatud välju. Läbi pikksilma võis näha rahvarikkaid külasid, 
mille ümber tuhnisid rasvaste sigade karjad. 

«Recherche» ja «L'Esperance» peatusid Tongatapu 

saare juures samal ankruplatsil, kus kunagi kapten Cookki. 

Kohe ümbritsesid laevu puuvilju piripardani täis paadid. Vaatamata admirali 
rahulolematusele, olid varsti mõlema laeva tekid pärismaalasi täis. Need helekollased 
ilusad alasti poisid ronisid mööda köisi nagu ahvid ja hüppasid kartmatult vette. 

Näljased madrused tormasid banaanide kallale. Ostetud sead veristati kohe ja 
peagi imbus kambüüsidest meeldivat praelõhna. Pärismaalased nõudsid vahetus- 
kaubaks pärleid ning nuge. Meremehed andsid neid nii palju kui kulus. Laevade 
täitmatud vatsad — trümmid — neelasid tonnide kaupa puuvilju ning 
kookospähkleid. 

Järgmisel päeval hakkas La Billiardiere d'Entrecasteaux'd veenma, et see teda 
kaldale lubaks. Alguses polnud admiral nõus, kuid meenutades pärismaalaste 
külalislahkust kapten Cooki vastu, lubas ta teadlasel koos grupi ohvitseride ja 
madrustega maale minna. 

Julgustatuna elanike lahkest vastuvõtust, valgusid prantslased mööda saart laiali. 

La Billiardiere läks metsatukka ja hakkas koguma taimi ning puulehti. Kuid mitte 
kauaks. 

Kaldale saabunud prantslaste hulgas oli ka laeva sepp, turske jõumees. Mehe vööl 
säras kullatud peaga pistoda. Kiiskav relv pimestas pärismaalasi ja nad pakkusid 
sepale selle eest mitu siga. Kuid mees ei tahtnud oma uhkest pistodast loobuda. Ta 
jalutas üksi lahe ääres ja vaatles huviga pärismaalaste bambusonne. Kuid vaevalt 

jõudis ta oma kaaslastest paarkümmend sammu eemale, kui üks nooruk tema tupest 
pistoda haaras ja ummisjalu põgenes. 

Tulivihane sepp sai varga kätte ja hakkas teda rusikatega tümitama. Kibekähku 
kogunes nende ümber rahvahulk. Keegi pärismaalane haaras nuia ja lõi madrusele 
pähe. 

Verest nõretav sepp kukkus ning heitis hinge. 

Mõned tapmist märganud madrused tulistasid püssidest rahvasumma. Üks 
pärismaalane heitis käed laiali ning kukkus. 

Prantslased tormasid paatidesse. Pärismaalased hakkasid rünnakuks valmistudes 
kive korjama. La Billiardiere oli viimane, kes jõudis paati hüpata. Kaldalt 

sadas kivirahe. Meremehed ei lootnudki enam eluga pääseda. 

D'Entrecasteaux märkas oma fregatilt vahejuhtumit. Kohe andis ta käsu kahur 
kartetšiga laadida ja rahvasumma tulistada. Lask tappis kolm pärismaalast. Hirmunud 
rahvas pani jooksu, kallas tühjenes ja paadid said õnnelikult lahkuda. 

La Billiardiere kaotas igasuguse lootuse kaldale pääseda ja kahetses väga. Kuid öö 
jooksul mõtlesid saarlased järele ja otsustasid, et ei maksa meremeestega tülitseda. 
Järgmisel hommikul sõitis saarlaste kuningas Tubo d'"Entrecasteaux' juurde ja tõi 
kaasa seotud mehe, tollesama, kes oli sepa tapnud. 

«Laevade käskija, tapa see röövel ja lepime ära,» ütles ta oma süüdlast alamat üle 
andes. «Siin on nuga, mis ta su nooremalt vennalt võttis.» 

Nende sõnadega viskas ta sepa pistoda d'Entrecasteaux' jalge ette. Pärismaalased 
pidasid kõiki valgeid meremehi vendadeks: admiral oli vanem vend, tema alluvad aga 
nooremad vennad. Trümmid polnud veel täis. Oli tarvis iga hinna eest osta 
võimalikult rohkem provianti ja sellepärast nõustuski admiral rahu tegema. 

Et mitte vihkamist esile kutsuda, otsustas ta olla armulik ja kinkis kurjategijale 
elu. Kõikide juuresolekul lõigati ta köidikud puruks ja lasti minna. 

Rahu oli taas jalule seatud. Kauplemine algas uuesti. Kuid enam ei lasknud 
admiral kedagi kaldale. 

Mõne päeva pärast teatas d'Entrecasteaux, et homme laevad lahkuvad. Kuningas 
Tubo otsustas külaliste auks peo korraldada. Admiral ja tema «vennad» said kutse 
kaldale tulla ja tantsudest ning lõbustustest osa võtta. 

Pärast pikki kõhklusi võttis d'Entrecasteaux kuninga kutse vastu, kuid nõudis, et 
pidu toimuks väikesel neemel, mis asus «L'Esperance'i» kahurite kaitse all. Kui 
pärismaalased hauvad kurja, siis võib kapten Huon de Kermadec nad suurtükitulega 
hävitada. 

Prantslased sõitsid kaldale viie paadiga. La Billiardiere otsustas peost loobuda. Ta 
lippas metsa taimi korjama. 

Neemele kogunes mitu tuhat inimest. Nad asusid poolringis murule. Prantslastele 
anti aukoht kuninga vasakul käel. Kuningast paremal asus veidrate muusika 

riistadega orkester. Pillideks olid erineva pikkusega kepid, mis helisesid, kui 
nendega vastu maad löödi. 

Alguses esineti üksinda, seejärel kooris. Siis hakati tantsima. Ka paljud madrused 
lõid kaasa. Tantsinud tundi kolm, istusid väsinud pärismaalased maha ja hakkasid 
kavat valmistama. 

Prantslased ütlesid joogist ära. Keskööl olid pärismaalased viimseni purjus ja 
norskasid rohul. La Billiardiere ilmus metsast välja ja d'Entrecasteaux käskis kõigil 
laevale sõita. 


Järgmisel päeval, 6. aprillil 1793. aastal lahkusid laevad Sõpruse saartelt ja 
purjetasid ulgumerele. 

Hommikusöögi ajal küsis La Billiardiere admiralilt: 

«Kas te eile kuningaga rääkisite?» 

«Rääkisin,» vastas d'Entrecasteaux. «Sain tema märkidest väga hästi aru.» 

«Te muidugi küsisite, kas kapten La PErouse käis siin viis aastat tagasi?» 

«Ei küsinud.» 

«Miks?» 

«Ma unustasin,» vastas admiral. 


Otsingusaar 


Uuesti võttis d'Entrecasteaux kursi Uus-Kaledooniale. Miks ta tahtis seda saart 
teistkordselt külastada, on teadmata. Uus-Kaledoonias haigestus kapten Huon de 
Kermadec troopikapalavikku ja kaks päeva hiljem suri. 

D'Entrecasteaux nimetas «L'Esperance'i» kapteniks leitnant d'Oribault'. 

Lahkunud mai algul Uus-Kaledooniast, siirdus admiral Uus-Hebriididele. 

Uus-Hebriidid on Cooki avastatud vulkaanilised saared. Veel polnud maad 
silmapiiril märgatagi, kui meremehed nägid juba kraatritest kerkivat suitsu. 

Aeglaselt ujusid «Recherche» ja «L'Espõrance» ühe saare juurest teise juurde. 
Mustad pärismaalased kutsusid rändureid külla. Kuid provianti jätkus ja d'"Entre- 
casteaux polnud mingi hinna eest nõus randuma. 

Uus-Hebriididest põhja pool nägid meremehed saart, 

mis polnud Cooki kaartidele kantud. Ilmselt polnud Cook seda näinud. Saare 
avastamise au kuulus d'Entrecasteaux'le. 

Admiral oli väga rahul. Lõpuks ometi hakkasid tema avastusplaanid täituma! 

«Lähme kaldale,» tegi La Billiardiere ettepaneku. «Seda saart ei tunne keegi. On 
vaja kindlaks teha, missugused inimesed seal elavad, missugune on looma- ja 
taimeriik. Meil on vaja saart tingimata põhjalikult uurida.» 

«Mulle piisab sellestki, et ma selle saare avastasin,» vastas admiral kõrgilt. «Las 
teised uurivad.» 

D'Entrecasteaux andis saarele oma fregati nime 2 ning purjetas edasi. 


Haigus ja ülestõus 


Uuesti ilmus laevadele skorbuut. Seekord ei aidanud enam ravimid ega värske 
puuvili. Haigus levis kulutulena. 

Et d'Entrecasteaux oli juba läbi sõitnud kõik võimalikud kohad, kust La Perouse'i 
leida võis, siis otsustas ta otsingud lõpetada. Ka tema ise oli skorbuudis ja nüüd ihkas 
ta jõuda kuhugi eurooplastest asustatud paika. Eurooplasi elas vaid Indoneesias, mille 
hollandlased olid muutnud oma kolooniaks. Et sinna jõuda, tuli sõita mitu kuud, kuid 
muud väljapääsu polnud. Ja ekspeditsioon purjetaski läände, Indoneesiasse. 

Äigas rändude ajaloo üks hirmsamaid reise. Skorbuudiga kaasnes troopikapalavik. 
Et nakkus edasi ei kanduks, käskis d'Entrecasteaux kõik lootusetud haiged rottidest 
kihisevasse, pimedasse ning lämbesse trümmi paigutada. Kartes elusalt trümmi 
matmist, varjasid madrused haigust, kuni suutsid veel jalul püsida. Sageli tabas 


2Recherche — otsing pr. k. (Tõlkija.) 


ootamatu peapööritus neid mastis ning nad kukkusid vette. Terveid enam peaaegu 
polnud, töö jäi laokile ja räpased ning narmendavad laevad liikusid edasi teosammul. 

Iga päev suri viis-kuus inimest. Laibad lohistati trümmist 

välja ning heideti merre. Laevadele järgnes hai-parv, kes ootas kannatlikult oma 
järjekordset pidusööki. 

Meremehed olid meeleheitel. Madrused taipasid väga hästi, et ekspeditsioonil 
polnud peaaegu mingeid tulemusi. Mille nimel peavad nad kannatama, oma elu 
ohverdama? Uuesti puhkesid jutud revolutsioonist. «Ohvitserid ja admiral ise on 
monarhistid,» arutasid madrused. «Et oma elu hoida, nad lihtsalt põgenesid 
Prantsusmaalt. Meie piinad ei loe neile midagi! Me pole ju mingid aadlikud ega 
aristokraadid, vaid lihtsalt inimesed, tööloomad. Kui me ka kõngeme, nemad juba 
nutma ei hakka.» 

Rahulolematus kasvas iga päevaga. Madrused ei usaldanud oma ülemusi ega 
täitnud nende korraldusi. Ohvitserid panid neid kartserisse ja peksid nuudiga. Kuid 
kartser ja nuut ainult suurendasid nurinat. 

«Recherche» ja «L'Esp€rance» möödusid Saalomoni saartest ja venisid aeglaselt 
piki Uus-Ginea põhjarannikut. D'Entrecasteaux oli haigestunud korraga kolme 
haigusse: skorbuuti, troopikapalavikku ning verisesse kõhutõppe. Nukralt vaatas ta, 
kuidas laipu üle parda heideti. Kas tõesti ka tema langeb haide saagiks? Jõuaks vaid 
kiiremini Hollandi kolooniatesse! Ainult seal võib ta terveneda. 

Teda vihastas, et laevad liiguvad nii aeglaselt. Eriti pahandas teda «L'Esperance». 
Prikk roomas nagu tigu ja «Recherche» pidi teda alatihti ootama. D'Entrecasteaux 
otsustas «L'Esperance'i» maha jätta ja fregatiga ette minna. Kuid «L'Esperance'i» 
meremehed kartsid üksi Uus-Ginea metsiku ranna lähedusse jääda, kiirendasid käiku 
ega jäänud nüüd fregatist sammugi maha. 

14. juulil 1793. aastal jõudsid laevad Waigeo saarele, kus pärismaalaste hulgas 
elasid ka mõned hollandi asunikud. Admiral toimetati viivitamata kaldale. Järgmisel 
päeval d'Entrecasteaux suri. 

Leitnant d'Oribault võttis ekspeditsiooni juhtimise üle. Nähes, et väikesel Waigeo 
saarel pole loota mingit abi, otsustas ta viia laevad Jaavale Surabaja sadamasse. 
Surabaja oli juba siis suur linn, mille sadamas viibis alati palju laevu. 

Teekond Jaavale kestis peaaegu kaks kuud. Haigus ei 

198 

hüljanud laevu. Endist viisi heideti laipu üle parda ning haid rasvusid. 

Alles 28. oktoobril 1793. aastal jõudsid laevad ammu-igatsetud Surabaja 
sadamasse. Jäävale jõudis ainult kolmandik meeskonnast. 

Terved kandsid haiged paatidesse ning sõitsid kaldale. Seal kuulsid nad 
vapustavat uudist. Prantsusmaal oli kuningas hukatud ning vabariik välja kuulutatud. 

Rõõmsad ning erutatud madrused tormasid laevale ja tõmbasid kuningliku valge 
liilialipu tükkideks. 

«Ma kihutan teid kõiki vanglasse!» karjus d'Oribault rusikatega veheldes. «Ma 
riputan teid raale!» 

«Valu kuninga koertele!» hüüdsid madrused. «Elagu vabadus!» 

La Billiardiere ühines ülestõusnutega. 

Kuid d'Oribault'l ning ohvitseridel õnnestus põgeneda kuberneri lossi. Kuulnud 
ülestõusust Prantsuse laevadel, sattusid Hollandi võimud ärevusse. Kui revolut- 
sioonilaine levib üle kogu saare, on Hollandi valitsemisel Jaaval lõpp. Nii nagu kõik 
Euroopa riigid, oli ka Holland Prantsuse Vabariigiga sõjajalal ning toetas monarhiste. 
Kuberner käskis vägedel ja laevastikul ülestõusnud laevad vallutada. 


Pärast lühikest verist lahingut andsid näljast ning haigustest piinatud madrused 
alla. Nad areteeriti, eestvedajad lasti maha, ülejäänud aga viidi erinevatesse 
vanglatesse. Võitluse ajal hävisid La Billiardiere'i kollektsioonid peaaegu täielikult. 
Teadlane ise aga saabus kodumaale alles paljude aastate pärast. 

Nii lõppes admiral d"Entrecasteaux' ekspeditsioon. 


KOLMAS OSA 


ADAM JOHANN KRUSENSTERN JA JURI LISJANSK - I- 
ESIMESED VENE KAPTENID, KES SOITSID UMBER MAAIIMA 


VENEMAA VÄLJUB OOKEANIDELE 


Ebatavaline meremees 


Kaks kuulsat vene meresõitjat, Adam Johann Krusenstern * ja Juri Lisjanski 
sõbrunesid juba mereväe kadetikorpuses. 

Katariina II valitsemise ajal asus mereväe kadetikorpus, kus poisid õppisid, 
Kroonlinnas. Krusenstern oli Lisjanskist peaaegu kolm aastat vanem, kuid see 
vanusevahe ei seganud nende sõprust. Neid liitis ühine unistus - sooritada reis ümber 
maailma. 

Ahnelt kuulasid nad jutustusi vapratest vene meremeestest. Semjon Dežnjovist, 
Beringist, Tširikovist, Hariton ja Dmitri Laptevist. Juba sel ajal oli Vene laevastik 
võimas ja vene meremehed kogenud. Nad olid teinud tähtsaid avastusi Põhja- 
Jäämeres, Ohhoota meres ja Vaikse ookeani põhjaosas. XVIII sajandil saavutas 


* Adam Johann Krusenstern sündis 1770. aastal Rapla lähedal Hagudis. (Tõlkija.) 

Vene sõjalaevastik Läänemerel, Mustal merel ja Vahemerel hulga hiilgavaid 
võite. Kuid ometi olid need kõik põhjapoolikera veed, mis asusid suhteliselt lähedal. 
Veel ükski Vene laev polnud ületanud ekvaatorit ega sooritanud reisi ümber maailma. 

Kaugetel ookeaniavarustel, troopilistel ja lõunameredel purjetasid Inglismaa, 
Hollandi, Prantsusmaa, Hispaania ja Portugali laevad. Inglased, prantslased, hol- 
landlased, hispaanlased ja portugallased, alistasid kaugeid maid, röövisid neid, 
muutsid elanikud orjadeks ning kauplesid nendega. Pidevalt tülitsesid nad omavahel 
nende maade pärast ja hoidsid neid kiivalt. 

Kadetikorpuses liikusid segased kuuldused, nagu valmistuks keisrinna Katariina 
saatma Vene laeva ümbermaailmareisile. Keegi eli teadnud, kas neil juttudel alust on. 
Kuid paljud kinnitasid, et ekspeditsiooni juhiks nimetatakse üks Venemaa laevastiku 
kogenumaid meremehi - Grigori Mulovski. Nii Krusenstern kui Lisjanski unistasid 
tutvumisest Mulovskiga ja otsustasid paluda end kaasa võtta. 

Varsti õnnestuski Krusensternil Mulovskiga tutvuda, kuid olukorras, mil ei saanud 
ümbermaailmareisile mõeldagi. 

1788. aastal kuulutas Rootsi kuningas Gustav III Venemaale sõja ja saatis kogu 
oma võimsa laevastiku Vene rannikuvetesse. Rootslased tahtsid Vene laevastiku 
purustada ja haarata enda kätte Läänemere ranniku, mille Peeter 1 neilt oli vallutanud. 

Vene valitsus hakkas kiiresti laevastikku lahingukorda seadma, et rootslastele 
vastulööki anda.. Selgus, et sõjalaevadel ei piisa ohvitsere. Seepärast ülendati terve 
rida mereväe kadetikorpuse kasvandikke enneaegselt mitšmaniteks. 

Neljateistkümneaastane mitšman Juri Lisjanski sattus fregatile «Podražislav», 
seitsmeteistkümneaastane mitšmari Adam Johann Krusenstern aga liinilaevale 
«Mstislav», mille komandöriks oli Grigori Mulovski. 

Vene eskaadrit juhtis kogenud lahinguadmiral Greigh *, kes paistis silma juba 
Tšesma lahingus, kus 

* A. 1. Krusenstern ja S. Greigh on maetud kõrvuti Tallinna Toomkirikusse. 
(Tõlkija.) 

Türgi laevastik ära põletati. 8. juulil 1788. aastal kohtusid Vene ja Rootsi 
laevastikud Soome lahes, 50 kilomeetrit lääne pool kaljust Suursaart. 

Jõud olid võrdsed. Oli palav, peaaegu tuuleta ilm, mis segas laevade liikumist. 
Eskaadrid asusid teineteise vastu. Kärgatasid kahurid ja nii algas äge taplus, mida 
ajalugu tunneb Suursaare merelahinguna. 

Võitlus kestis mitu tundi, ja vaatamata võrdsetele jõududele, võitsid venelased. 
Üks suuremaid Rootsi laevu, «Prints Gustav», langes vangi, ülejäänud põgenesid 
pimeduse saabumisel. Kuid ka venelased maksid võidu eest kallist hinda. Üle 
kolmesaja inimese sai surma, üle kuuesaja haavata. Eriti rängalt sai kannatada 
«Mstislav», kus teenis mitšman Krusenstern. 

Oma ettekandes rõhutas admiral Greigh «Mstislavi» meeskonna vaprust. Rootsi 
kahurikuulidest vigastatud, vaevu roolile kuuletuv «Mstislav» ei lahkunud heitluse 
lõpuni lahingust. Laeva tekk oli verine, vesi tungis läbi aukude trümmi, kuid ometi 
läks tta lipulaeva järel põgenevaid .rootslasi jälitama. Hiljem korrati veel kaua 
«Mstislavi» komandöri Mulovski sõnu: 

«Kuni mu laev veepinnal püsib, ei jää ta oma admiralist maha.» 

Peaaegu kõik «Mstislavi» ohvitserid olid langenud või haavatud ja kõige noorem 
ohvitser mitšman Krusenstern määrati laeva komandöri abiks. Päästes end jälitamise 
eest, läks Rootsi eskaadeir Sveaborgi * merekindlusse. Admiral Greigh otsustas 
laevastiku sinna sulgeda ja nii muutuski Sveaborg rootslaste lõksuks. Kuni hilissügi- 


seni piiras Vene laevastik kindlust, laskmata sealt välja ühtegi laeva. 

Pika piiramise jooksul, mil «Mstislav» kündis merd Sveaborgi lähistel, sõbrunes 
Krusenstern oma komandöriga. Kõige enam lähendas neid ühine unistus sooritada reis 
ümber maailma. 

Kord küsis Krusenstern Mulovskilt: 

«Grogori Ivanovitš, räägitakse, et teile on tehtud ettepanek juhtida Vene laevad 
ümber maailma. Kas see on tõsi?» 

«Tõsi,» vastas Mulovski. «Ei lubatud küll midagi kind- 


* Praegu Viiburi (Tõlkija.) 

lat, kuid juttu seilest oli. Kui poleks sõda puhkenud, siis ma võib-olla juba 
valmistuksin ärasõiduks.» 

«Kas te pärast sõda purjetate?» 

«Hakkan seda taotlema. Kui lubatakse, siis purjetan.» 

«Kas te mind kaasa võtate?» 

Mulovski naeratas. 

«Teie olete esimene, kelle oma laevale kutsun,» ütles ta. 

Suursaare lahing otsustas tegelikult sõja: saatuse. Rootslased taipasid, et Venemaa 
võitmine ja Läänemere ranniku hõivamine käib neil üle jõu. Kuid ometi kestis sõda 
veel kaks aastat. «Mstislavil» tuli veel mitmetest kokkupõrgetest ning lahingutest osa 
võtta. Ühes lahingus 1789. aasta lõpus langes «Mstislavi» kuulus komandör Grigori 
Mulovski. 

Krusenstern jäi otsekui orvuks. Ta oli kaotanud sõbra ning komandöri. 

3. augustil 1790. aastal kirjutati alla. rahulepingule. Sel ajal oli 
üheksateistkümneaastane Krusenstern tuntud juba kui kogenud ning teenekas 
meremees. Laevad pöördusid Kroonlinna tagasi. Siin kohtus Krusenstern paljudest 
lahingutest osavõtnud ning mehistunud Juri Lisjanskiga. 

«Ega sa pole kuulnud. kas ei kavatseta saata laevu ümberilmareisile?» küsis ta 
sõbralt. 

«Pole kuulnud,» vastas Lisjanski. 

Pärast Mulovski surma loobus Vene valitsus sellest plaanist. Näis, et Krusenstern 
peab elu lõpuni rahulikult ning üksluiselt Kroonlinnas teenima. . 

Krusenstern oli harukordselt uudishimulik. Ta polnud kunagi rahul sellega, mida 
juba teadis ning oli näinud. Ta tahtis üiha rohkem teada ja näha. Ta unistas kogu 
maailma tundmaõppimisest, kuid saatus näis tema maailma Läänemerega piiravat. Ta 
armastas oma kodumaad ja Vene laevastikku ning tahtis selle kuulsust suurendada 
kaugete meresõitudega. Ta armastas oma elukutset ja tahtis end täiendada. Kuid 
selleks oli tarvis reisida. Kõike seda, mida sai Kroonlinna reidil õppida, ta juba teadis. 

1793. aastal otsustas Venemaa valitsus saata mõned andekad noored meremehed 
Inglismaale, et nad end seal meresõidus täiendaksid. Saanud sellest kuulda, 

esitas Krusenstern kohe palve, et ka teda nende hulka arvataks, ja sai peagi 
nõusoleku... Nii sattus ta Inglismaa suurde sadamalinna Hulli. Sealt saidki alguse tema 
ebatavalised seiklused. 

Inglismaale sõites hellitas ta salajas lootust käia ära Indias, mis oli tol ajal mglise 
koloonia. Peagi aga veendus ta, et sinna sattuda on üliraske. Inglismaa pidas Indiat 


oma meretagustest valdustest kõige kallimaks ja valvas kiivalt, et ükski välismaalane 
sinna ei trügiks. Inglased võtsid noored vene ohvitserid .lahkelt vastu. 

Mglismaa sõdis parajasti Prantsusmaaga, kusjuures sõjategevus toimus peamiselt 
merel. Venelased sõitsid Inglismaale õppima, inglased aga rõõmustasid, et said neilt 
õppida. Nad teadsid, et noortel vene ohvitseridel on võidukast sõjast rootslastega 
suured lahingukogemused. 

Krusenstern määrati Inglise fregatitle mitšmaniks. Kuid laev ei suundunud 
hoopiski Indiasse, vaid Kanadasse, et kaitsta nglismaa valdusi St. Lawrence'i jõel 
prantslaste ning nende liitlaste - ameeriklaste eest. 

Peaaegu kaks aastat viibis Krusenstern Kanadas, võttis osa paljudest lahingutest. 
Teda ülendati leitnandiks. Sõda lõppes ning ,laev sai korralduse Inglismaale fagasi 
pöörduda. Kuid Ameerika Ühendriikide ranniku lähedal sõitis fregatt karile ning 
UPpus. 

Ameerika kalurid päästsid Krusensterni. Nii sattus ta Ameerika Ühendriikidesse. 

USA oli sel ajal veel noor riik. Alles mõni aasta tagasi oli ta pärast pikka ja rasket 
iseseisvussõda Inglismaa vastu sõltumatuks saanud. Ameeriklased vihkasid inglasi, 
kelle valitsuse alt nad alles äsja olid pääsenud. Kuulnud aga, et Krusenstern pole 
inglane, suhtusid nad temasse hästi. 

Kaua rändas noor mereväeoihvitser ühest linnast teise ja sattus siis tolleaegsesse 
Ameerika Ühendriikide pealinna Philadelphiasse. Ühendriikide esimene president 
George Washington võttiis teda vastu ning vestles temaga. 

Tol ajal oli Ühendriikide sõjalaevastik veel väike ning nõrk. Et oma laevastikku 
arendada, oli eelkõige tarvis kogenud meremehi. Kuid omadest ei piisanud, inglasi 
aga ei usaldatud. Krusenstern polnud inglane, pealegi olid tal kahe sõja kogemused. 
Washington teadis seda 


207 


ja tegi talle ettepaneku astuda teenistusse Ameerika laevastikku. 

Krusenstern oli väljapääsmatus olukorras. Tal polnud raha ega võimalust 
tagasipöördumiseks. Jäi üle vaid nõustuda. Ta esitas ainult ühe tingimuse: et teda 
määrataks niisugusele laevale, mis siirdub lähemal ajal mõnele kaugsõidule. 

Neil aegadel ei sooritanud Ameerilka laevad just eriti sageli pikki retki, kuid just 
sel ajal valmistus üks laev sõiduks Bostonist Kariibi meres asuvatele Antilli saartele. 
Need ei asunud küll eriti kaugel, kuid ikkagi troopikas, kus Krusenstern polnud 
kunagi viibinud. Pärast lahket vastuvõttu presidendi juures sõitis Krusenstern 
Bostonisse ja asus laevale. 

Krusenstern viibis Barbadose saarel, nägi troopikametsi, suhkrurooistandikes 
järelevaatajate piitsa all ägavaid neegerorje. Teenistus Ameerika laevastikus talle ei 
meeldinud. Õppida polnud siit midagi, pealegi ei purjetatud siit kunagi Indiasse. 

Ainult Inglismaalt võis Indiasse sattuda. Parajasti seisiski Bostonis üks Inglise 
sõjalaev, mis valmistus koduteele. Laeva kapten oli nõus Krusensterni kaasa võtma. 

Inglismaa ja Prantsusmaa sõda oli puhkenud uuesti. Vaevalt jõudsid nad Bostonist 
väljuda, kui neile kaks Prantsuse sõjalaeva kallale rtungisid. Tulevahetus kestis 
poolteist kuud, kogu aeg, mil laevad ületasid ookeani. Alles Inglismaa rannikuvetes 
jäeti neid rahule. Kui laev sadamasse jõudis, oli tal palju purustusi, teekonnal oli teda 
tabanud kuusteist kahuiikuuli. 

Inglismaal soovitati Krusensternil koju tagasi pöörduda. Tema teeneid rohkem ei 
vajatud. 

Kuid noormees ei kiirustanud, sest ta polnud veel Indias käinud. 


Inglismaalt sõitis Indiasse palju laevu, kuid ükski polnud nõus teda kaasa võtma. 
Inglased arvasid, et vene meremehel pole sinna mingit asja. Siis nuputas Krusenstern 
kavala plaani - sõita esialgu Lõuna-Aafrikasse Hea Lootuse neemele. Sel ajal läksid 
kõik Indiasse siirduvad laevad ümber Hea Lootuse neeme. Krusensterni arvestus 
rajanes sellel, et paljudel laevadel on tarvis Kaplinnas meeskonda täiendada, sest pika 
merereisi jooksul võivad meremehed sageli hukkuda. Lõuna-Aaf- 

laevale võtma. 

Krusensrtern asus Lõuna-Aafrikasse siirduvale kaubalaevale. Hea Lootuse neeme 
lähedal asus tol ajal veel üsna väike Kaplinn. Seal lahkus noormees laevalt ja hakkas 
parajat juhust ootama. 

Võõrastemajas tutvus ta kahe Inglise ohvitseriga, kes samuti tahtsid mõne 
mööduva laevaga Indiasse sõita. Mõne päeva pärast purjetaski Kaplinna reidile 
Inglise fregatt «Oiseau». Laev sõitis Liverpoolist Indiasse, kuid Aafrika ranniku 
lähedal oli pool meeskonda malaariasse surnud. Kapten otsustas Kaplinnast uusi 
meremehi palgata. Vaatamata sellele, et Krusenstern polnud inglane, oli kapten 
rõõmuga nõus teda ja tema mõlemaid kaaslasi laevale võtma. Kohe viisid kolm 
ohvitseri oma asjad fregatile ja tulid siis kaldale jalutama. Laev pidi väljuma alles 
järgmisel päeval. 

Hommikul kohtas Krusenstern sadamas mõlemat Inglise ohvitseri, kes pidid 
temaga koos Indiasse purjetama. Need hakkasid teda veenma: 

«Keelduge sõitmast. See pole laev, vaid puusärk. Me kuulsime usaldusväärsest 
allikast, et ta püsib veel vaevu vee peal. Meie viisime juba oma asjad kaldale tagasi.» 

Krusenstern sõitis oma asjade järele. Laeval kohtas ta kaptenit, kes sõnas: 

«Olen rõõmus, et teie pole niisugune argpüks nagu teie kaaslased ja otsustasite 
minuga kaasa sõita.» 

Pärast seda polnud Krusensternil südant kaptenile tunnistada, et temagi tuli oma 
kraami ära viima. Ja ta jäigi fregatile. 

Önnelikult purjetasid nad Kalkutasse, mis oli sel ajal Briti India valduste pealinn. 
Kui aga dokis laeva üle vaadati, jooksis peaaegu kogu linn kohale. Selgus, et laeva 
põhjas oli auk. Kuid auku korkis kinni kaljukild, mis oli paästnud meremehed 
vältimatust hukust. Kild seisis avauses vaid vaevu-vaevu, väikseimgi tõuge võinuks 
teda välja lüüa. 

Ligi kaks kuud viibis Krusenstern Indias. Kaugused aga ahvatlesid teda üha edasi. 
Ta asus Indo-Hiinasse väljuvale laevale. Indo-Hiinas haigestus ta troopikapalavikku, 
lebas mitu nädalat ühe Malai haigla põran- 

dal ja jäi vaevu ellu. Kui ta lõpuks paranes, soovitati tal selle kahjuliku kliimaga 
maa tolm jalgelt raputada ning Euroopasse tagasi sõita. Kuid Euroopa asus kaugel, 
Hiina aga lähedal. Ei võinud juhust kasutamata jätta. 

Hiina valitsus ei lubanud Euroopa laevadel oma sadamatesse sõita. Inglaste ja 
hollandlaste peremehetsemise järgi Indias ja Indoneesias tundsid hiinlased Lääne- 
Euroopa riikide röövlikombeid. Kuid juba XVI sajandil õnnestus portugallastel 
Lõuna-Hiinas hõivata Kantoni külje all asuv Macao sadam. Macao oli kogu Euroopa 
kaubanduse keskus Hiinas. Sinna siirdus ka Krusenstern. 

Ta elas Macaos pool aastat, õppis seal Hiina kombeid, tutvus kauplemisega. Siis 


aga tekkis koduigatsus, mis suurenes iga päevaga. Aeg oli tagasi pöörduda. 

Üks Inglise laev valmistus Macaost lahkuma. Krusensterni tunti kui esmaklassilist 
meremeest ja kapten võttis ta meelsasti oma abiliseks. Nii jõudis noormees 
Inglismaale, sealt aga koju. Oli juba 1799. aasta sügis. 

Krusensterni kuulsus oli jõudnud juba Kroonlinna ning Peterburi. Imetlusega 
vaatasid noored vene meremehed tagasipöördunud rändurit. Tema seiklused olid nii 
hämmastavad, et paljud isegi ei uskunud. On see siis nali, kui üksik meremees reisib 
ilma valitsuse abita, rahata, paljast uudishimust Ameerikas, Aafrikas, Indias, Hiinas ja 
pöördub siis õnnelikult kodumaale tagasi. 

«Ega ta pole seesama Krusenstern, kes Suursaare laihingus oli «Mstislavil» 
Mulovski juures?» küsisid vanemad meremehed. 

«Toosama. » 

«Mida ta nüüd kavatseb teha?» 

«Ta pöördus valitsuse poole palvega saata Vene laevad reisile ümber maailma. » 

Kuulnud seda, vangutati kahtilevalt päid. 

Krusensterni reisi ajal suri Katariina II ja Venemaa keisriks sai tema poeg, julm 
despoot Paul. Kõik teadsid, et ta ei salli mingeid palveid ega projekte. Kuid Kru- 
sensterni palve juurde oli lisatud ka ümbermaailmareisi ettevalmistuse ning 
organiseerimise projekt. Keisri võimukandjad ei julgenud ise otsustada ja andsid 
palve 

ning projekti Paulile üle. Keiser luges need läbi ja hüüdis siis: 
«Mis jama see on!» 


Vene-Ameerika 


Ometi aga elas Peterburis inimesi, kes pidasid Krusensterni projekti reaalseks. 

Need olid Venemaa Põhja-Ameerika valdustega kauplemiseks asutatud Vene- 
Ameerika kompanii kaupmehed. 

Sel ajal olid Venemaal Põhja-Ameerikas Vaikse ookeani rannikul suured maa- 
alad - Alaska poolsaar ja selle rannavetes asuvad saared, mille 1741. aastal olid 
avastanud vene meremehed Bering ja Tširikov. Nende jälgedes läksid sinna vaprad 
karusloomakütid. Et neil aladel oli harukordselt palju karusloomi, siis siirdusid sinna 
ka kaupmehed, kes ostsid küttidelt ja indiaanlastelt nahku ning müüsid neile soola, 
leiba, püssirohtu. Paljud kaupmehed rikastusid, eriti aga Rõlskist pärit Grigori 
Šelehhov. 

Šelehhov oli tark, andekas ja tõeline Vene patrioot. Ta mitte üksnes ei kaubelnud, 
vaid hoolitses ka Venemaa võimu kindlustamise ja vene asunike elu parandamise eest 
sel kaugel maal. Ta koostas täpseid kaarte, ehitas kindlustusi ja asutas koole. Kuulnud 
tema tegevusest, kutsus keisrinna Katariina kaupmehe Peterburi. Šelehhov naitis oma 
tütre ning ainsa pärija ühe võimukandjaga. Samal ajal aga hakkas ta koos teiste kaup- 
meestega looma kompaniid kaubavahetuse arendamiseks Venemaa valdustega 
Ameerikas. 

See oligi Vene-Ameerika kompanii. Selle tegevuse algust Šelehhov ei näinud, ta 
suri 1795. aastal. Mõni kuu hiljem suri ka teda soosinud Katariina. Troonile asunud 
kahtlustav ning nõme Paul ei sallinud midagi, mida tema ema oli soosinud. Möödus 
mitu aastat, enne kui teda suudeti ümber veenda, ja alles 1799. aastal, pisut enne 
Krusensterni tagasitulekut, sai Vene-Ameerika kompanii ametlikult lubatuks. 


Kompanii juhid kuulsid keisrile esitatud Krusensterni projektist. See erutas neid 
väga. Ja miks ka mitte, sest Krusensterni projektis oli kaks tema kogemustel põhje- 

nevat väidet, mis tõotasid kompanii kasumite tunduvat suurenemist. Krusenstern 
kinnitas, et kauba vedu Euroopast Vene-Ameerikasse ümber Aafrika või Ameerika 
tuleb mitu korda odavam kui seni praktiseeritud vedu mööda maismaad läbi Siberi. 
Teiseks kinnitas ta, et Hiinas makstakse Ameedkas ostetud karusnahkade eest palju 
kõrgemat hinda kui Euroopas. Seda tõestas kapten La Perouse, kes müüs Macaos oma 
Ameerikast toodud nahad. Eriti oluline oli aga tema esimene väide. Et selle tähtsust 
mõista, on vaja teada, kuidas kulges XVIII sajandil reis Euroopast Vene-Ameerikasse. 

Peterburist või Moskvast sõideti sinna järgmiselt: 

Kevadel istuti kalessi ja sõideti iga saja versta järel hobuseid vahetades ida poole. 
Juunis ületati Volga, juulis Uraali mäed, augustis jõuti Obi jõele. Ületanud Obi järel 
Jenissei, jõuti esimese lume aegu Irkutskisse. Siin oodati püsiva talve algust, istuti siis 
saani ja sõideti mööda Leena külmunud sängi Jakutskisse. Jaanuaris jõuti pärale. Et 
aga reis mööda talvist taigat on võimatu, siis jäädi Jakutskisse kevadet ootama. Kuid 
teelagunemise ning suurvee ajal ei saanud samuti reisida. Alles juunis asuti 
põdrarakenditele ja jätkati teekonda mööda metsaradu. Augustis jõuti Ohhoota mere 
kaldal asuvasse Ohhotskisse. 

Teekond mööda maismaad oli lõppenud, ees ootas merereis. Hirmuga vaatas 
reisija tillukesi laevukesi, nende lappidest kokkuõmrmeldud purjesid ja juppidest 
pletitud köisi. Talle selgitati, et nii purjed, köted, naelad kui ankrud on Ohhotskisse 
toodud üle Volga, Uraali, Obi, Jenissei, Irkutski ja Jakutski Peterburist. Et nii suuri 
esemeid koormatele paigutada, tuli nad Peterburis tükkideks lõigata. Ohhotskis aga 
õmmeldi, pletiti ja taoti nad uuesti kokku. Ühe puuda vedu Peterburist Ohhotskisse 
maksis terve varanduse. 

Alles juulikuu tuulevaiksete ilmadega riskisid laevurid merele minna, sest isegi 
keskmise tugevusega tuul oleks purjed ribadeks puhunud. 

Niisiis tõsteti juulis purjed üles, sõideti üle Ohhõota mere ja jõuti septembris 
Kamtšatkale. Seal talvitati jälle ja alles järgmisel suvel sõideti üle Beringi mere 
Ameerikasse. 

Raisanud niiviisi mitu aastat, saabus vene kaupmees 

Ameerikasse ja ostis seal tühja-tähja eest karusnahku. Seejärel raiskas ta veel mitu 
aastat, 'enne kui sama teed mööda Peterburi tagasi jõudis. Seal müüs ta karusnahad 
kuussada korda kallimalt kui ise ostis. Kuid, lugenud oma tulud ning kulud kokku, 
nägi ta hirmuga, et reisikulud olid peaaegu kogu kasumi neelanud. 

Nüüd pole raske ette kujutada Vene-Ameerika kompanii kaupmeeste erutust, kui 
nad tutvusid Krusensterni arvestustega, mis tõestasid, et sõit Peterburist Ameerikasse 
mööda maad on palju raskem, kestvam ja, mis veelgi tähtsam, tunduvalt kallim kui 
merereis ümber Hoorni või Hea Lootuse neeme. 

Krusenstern ise polnud Vene-Ameerika kompanii kasumitest üldse huvitatud. Ta 
oli tõeline meremees, armastas merd, reisimist tcl pidas kalliks Venemaa au. Olles 
energiline, rahutu ja ettevõtlik, ei suutnud ta lihtsalt ühel kohal paigal püsida. Ta 
taipas, et Vene-Ameerika kompanii abita ei saavuta ta midagi, ja ergutas kaupmeeste 
kujutlusvõimet tohututest kasumitest vaid selllepärast, et need tema projekti toetaksid. 

Kui aga keiser Paul pärast tema projekti lugemist hüüdis: «Mis jama see on!», 
tõmmati kõigile Krusensterni plaanidele kriips peale. Kaupmehed olid meeleheitel 
ning laiutasid käsi - kõik nende lootust!'d varisesid kokku. 


Kuid Krusenstern ei kaotanud lootust ega sattunud meeleheitesse. Ta uskus 
kindlalt oma õnnelikku tähte. Teenides Tallinna sadamas asuval laeval, saatis ta 
Adnmiraliteedile ühe kirja teise järel. Neis kirjades tõestas ta suurt kasu, mida toob 
tema projekti rakendamine Vene laevastikule: reis ümber maailma kujuneb vene 
madruste ja mereväeohvitseride hiilgavaks kooliks. 

«Küll nad seal Peterburis veel ümber mõtlevad,» kinnitas ta sõpradele. «Ma oskan 
oodata.» 

Ja tõepoolest, ta ootaski ära. 

1801. aastal keiser Paul tapeti. Vandenõust võttis osa ka tema !poeg Aleksander, 
kes keiser Aleksander 1 nime all troonile astus. Kohe pöördus Vene-Ameerika kom- 
panii uue keisri poole. 

Seekord talitasid kaupmehed hoopis kavalamalt. Nad tegid tähtsamatele 
võimumeestele ja ka Aleksandrile enesele ettepaneku hakata kompanii liikmeks ja 
tõo- 

tasid neile kuulmatuid kasumeid. Nii aukandjad kui Aleksander võtsid selle 
prääniku vastu. 

See oli omalaadne altkäemaks, mis asja otsustas. Ei hakka ju keiser segama 
kompaniid, mille liige ta ise on! 

Projekt kinnitati. Rentei andis raha kahe laeva ostuks. Adam Johann Krusenstern 
sai kaptenleitnandi aukraadi ja ta nimetati ekspeditsiooni ülemaks. Abiliste valikuks 
anti talle täielikult vabad käed. Ta võis ise värvata mõlema laeva meeskonnad. Katee, 
mida mööda ta pidi ümber maailma sõitma, jäeti tema enese otsustada. 

«Ärge viitke aega,» kirjutati Krusensternile meredepartemangust. «Tema 
Keiserlik Majesteet tahab, et te viivitamata asja juurde asuksite.» 


Teele 


Krusenstern oli kolmekümne kahe aastane. Ta oli htljuti abiellunud ja pidi peagi 
isaks saama. Raske oli perekonnast nii kauaks lahkuda. Kuid lõpuks ometi hakkasid 
tema unistused teostuma! 

Esmalt oli tarvis otsustada, keda määrata teise laeva komandöriks. Ja kohe meenus 
Krusensternile vana sõber Juri Lisjanski. 

Ka Lisjanski oli sel ajal juba kaptenleitnant. Nagu Krusenstern, oli ka tema 
viibinud välismaal, muidugi mitte nii kaua ega nii kaugel. Ka teda peeti üheks 
paremaks ja kartmatumaks ohvitseriks kogu laevastikus. 

Krusenstern polnud veendunud, kas Lisjanski on rahul, kui vana seltsimees saab 
tema ülemuseks. 

Ta kutsus Lisjanski enese juurde ja küsis otsekoheselt: 

«Kas sa tahad minu juhatuse all ümber maailma sõita? » 

«Tahan,» vastas Lisjanski pikemalt mõtlemata. 

«Hästi,» ütles Krusenstern. «Ühte laeva juhin mina, teist sina.» 

Kahekesi hakkasid nad oma laevadele. meremehi valima. Siin aga satuti uutele 
raskustele: mõned admiralid väitsid, et vene meremehed ei kõlba nii raskeks retkeks. 

«On tarvis palgata inglise madruseid,» soovitasid nad. «Inglased on kogenud ja 
sellega harjunud. Meie madrustega Läänemerest kaugemale ei sõida. Las olla Vene 
lipp, madrused aga Inglismaalt.» 

Kuid Krusenstern polnud nõus. 

«Mis kasu sellest on, kui meie laevadel sõidavad. inglased?» väitis ta. «Ma olen 
merel näinud nii venelasi kui inglasi Ja tean, et vene meremees ei tule tormidega 
halvemini toime kui inglased, puhuti aga isegi paremini.» 


Lõpuks õnnestus tal oma tahtmine läbi viia. Mõlema laeva meeskond moodustati 
vene madrustest. 

Oma reisile võttis Krasenstern kaasa ainult kolm välismaalast. Kõik need olid 
teadlased: suurepärane Šveitsi astronoom Horner ja kaks saksa looduseuurijat - 
Tilesius ja Langsdorf. Krusenstern kirjutas neile ja nad. olid rõõmuga nõus 
ekspeditsioonist osa võtma. 

Vahepeal sai ekspeditsioon veel ühe ülesande: viia Vene saadik Jaapanisse. 

Sel ajal oli Venemaa Kaug-Ida valduste naaber Jaapan venelastele peaaegu 
tundmatu. Jaapanlased ei lasknud eurooplasi oma maale. Erandi tegid nad ainult 
Hollandile. Hollandlaste laevad võisid Nagasaki sadamasse sisse sõita.. 

Ka Venemaa tahtis, et tema laevad pälviksid sama õiguse. Kauplemine salapärase 
Jaapaniga tõotas suuri kasumeid. Samuti oli tarvis koguda andmeid nii lähedase ja 
kuulu järgi võimsa naabri kohta. Ja Vene valitsus otsustas Krusensterniga läkitada 
saadiku Jaapani keisri juurde, et pidada läbirääkimisi kaubanduse üle. 

Aleksander 1 nimetas saadikuks kammerhärra Nikolai Rezanovi. 

Nikolai Rezanov oli toosama suumnik, kes abiellus Vene-Ameerika kompanii 
rajaja Grigori Šelehhovi tütrega. Pärast Šelehhovi surma sai Rezanovist kompanii 
suurim osanik, kes oli eelseisvast ekspeditsioonist äärmiselt huvitatud. Ta rõõmustas 
väga võimaluse üle sõita koos Krusensterniga ning isiklikult kaubandusoperatsioonide 
üle valvata. 

Rezanov oli arukas inimene ja mõistis, et tühjade 

kätega ei tasu Jaapanisse sõita. Tema ettepanekul käskis Aleksander 1 valida 
kingitused Jaapani keisrile. 

Siis aga tuli kellelgi meelde, et Venemaal viibivad mõned jaapanlased. 1793. 
aastal kandis torm Aleuudi saarestikku, kus elasid vene kütid, ühe Jaapani laeva. See 
purunes rannakaljude vastu, kuid venelastel õnnestus inimesed päästa. Jaapani kalurid 
toodi Aleuutidelt Irkutskisse elama. 

Tuhatnelja kihutasidki kullerid Siberisse, et jaapanlasi Peterburi tuua. 

Lõpuks saabusid mõlemad ekspeditsioonilaevad Kroonlinna. Need olid suured 
purjekad, üks neljasaja viiekümne, teine kolmesaja seitsmekümne tonnine. Nüüd tuli 
neile nimed anda. Krusenstern otsustas suurema laeva, mille komandöriks haikökas ta 
ise, nimetada «Nadeždaks». 

«Kõik meremehed asuvad teele lootustega *,» kõneles ta. 

Lisjanski laev sai nimeks «Neeva». 

Kroonlinna hakkasid saabuma Krusensterni tulevased rännukaaslased. Oma 
esimeseks abiliseks «Nadeždal» määras ta Makar Ratmanovi. Fjodor Romberg, Pjotr 
Golovatšov ja Hermann Löwenstern olid leitnandid. Peale nende olid «Nadeždal» 
veel kaks noorukest ohvitseri: mitšmanid Fabian Gottlieb Bellingshausen ja Otto 
Kotzebue **. Loomulikult ei osanud sel ajal keegi mõelda, et neist kahest 
Krusensterni kõige nooremast kaaslasest saab palju aastaid hiljem Vene laevastiku au 
ning uhkus. Keegi ei teadnud, et saabub kord aeg, mil Kotzebue ja Bellingshausen 
juhivad ise laevu ümber maailma, viimane aga avastab uue mandri, sellesama 
Lõunamandri, mida Cook viljatult otsis, - Antarktise. 

Lisjanskil oli lubatud ise enesele abilised valida ja ta võttis «Neevale» kaks 


leitnanti - Pavel Arbuzovi ja Pjotr Povališini. 
Eriti hoolikalt valis Krusenstern madruseid. Tema esimeseks tingimuseks oli, et 
madrus sõidaks vabatahtlikult. Sel ajal olid Vene madrused pärisorjad ja lae- 


* Nadešda - lootus. (Tõlkija.) 
** Fabian Gottlieb Bellingshausen sündis 1778. aastal Saaremaal, Otto Kotzebue 
1784. aastal Tallinnas. 

vastikku sattunud enamasti vastu tahtmist. Krusenstern teadis, et niisugused 
madrused ei kõlba pikaks ning raskeks reisiks. Ta võttis ainult soovijaid ja määras 
neile isegi palga - enneolemata asja Venemaal — sada kakskümmend rubla aastas. 
Soovijaid oli palju. «Nadežda» arst doktor Espenberg vaatas nad läbi ja valis välja 
kõige tervemad. 

Ka teadlased Horner, Tilesius ja Langsdorf saabusid juba Kroonlinna. 10. juunil 
hakati laevu lastima. See oli raske töö ja nõudis palju aega. Peale kolme aasta 
toidumoona tuli lastida ka Vene-Ameerika kompanii kaubad ja kingitused Jaapani 
keisrile. Toiduks võeti kaasa mitu tuhat tünni soolaliha ja kuivikuid. ülejäänu kavatses 
Krusenstern sadamatest osta. Vene-Ameerika kompanii saatis Kamtšatkale ligi sada 
tonni rauda, piiritust, püsse, laskemoona ja palju muud. 6. juulil oli kogu kaup 
trümmidesse paigutatud. Laevad oleksid võinud juba merele minna, kuid puudusid 
veel kingitused, jaapanlased ja saadik. 

Saadik Rezanov saabus koos kaaskonnaga alles 20. juulil. Ta tõi ühes ka 
kingitused - tohutu suured kullast raamidega peeglid. Need oli tarvis nii paigutada, et 
nad pika teekonna kestel ei rikneks ega puruneks. 

Saadiku kaaskond koosnes, nagu välisasjade kolleegiumi otsuses oli kirjutatud, 
«kombekatest noormeestest». Need olid major Frederici, õuenõunik Fosse, kunstnik 
Stepan Kurljandtsev, meditsiinidoktor Brinkin ja kaardiväeleitnant krahv Fjodor 
Tolstoi. 

Kõik olid äärmiselt hämmastunud, kui kuulsid, et ka krahv Fjodor Tolstoi 
arvatakse «kombekate noormeeste» hulka. Ometi oli ta kõige kombetum inimene 
kogu Peterburis. Riiukukk, joodik ning mängur krahv Fjodor Tolstoi oli kuulus oma 
duellide poolest. Seistes püstolitoru ees, oli ta äärmiselt külmavereline. Ta oli hea 
laskur ja tulistas vastast vähimagi kõhkluseta. 

Peale doktor Brinkini ja kunstnik Kurljandtsevi polnud neil «kombekail 
noorineestel» laeval midagi teha. Kuid kõigile tuli anda parimad kajutid. Loomulikult 
ei meeldinud Krusensternile nii palju kasutuid reisijaid põrmugi, kuid tuli olukorraga 
leppida. Ta lootis, et võib-olla ei jõua jaapanlased Irkutskist pärale. 

Kuid mõne päeva pärast kihutasid Peterburi kullerid, kes olid teel mitu hobust 
surnuks sõitnud, ja tõid kaasa viis jaapanlast. Need toimetati Kroonlinna ja majutati 
ühte kajutisse. 

Lõpuks oli ärasõiduks kõik valmis. Oodata polnud enam midagi. «Nadeždal» 
viibis kuuskümmend viis, «Neeval» viiskümmend neli inimest. Võis otsad anda. 

Puhus kerge idatuul. Aeglaselt väljusid mõlemad laevad merele. 

See oli 7. augustil 1803. aastal. 

VAIKSEL OOKEANIL 


Ümber Hoorni neeme 


Teel Inglismaale sattusid mõlemad laevad tugevasse tormi. See oli esimeseks 
katsumuseks, millega nii laevad kui mehed.auga toime tulid. Jõudnud Inglismaale, sil- 
dusid laevad väikeses Falmouthi sadamas. 

6. oktoobril lahkusid laevad Falmouthist ja võtsid kursi lõunasse. Sügis oli käes, 
kuid iga päevaga muutusid ilmad üha soojemaks. 

19. oktoobril märkasid meremehed suurt teravatipulist mäge, mis näis otse 
ookeanist kasvavat. Mäe tipul helkis lumi. Palavus roiutas meremehi ja nad ei usku- 
nud oma silmi: kuidas seal võib lumi püsida! 

See oli Tenerife mägi. 

Sama päeva õhtul heitsid «Nadežda» ja «Neeva» ankrusse Kanaari saarte pealinna 
Santa Cruzi sadamas. Santa Cruz oli väike unine Hispaania linn, kus 

esimesel pilgul elasid vaid purjus mungad, rähaldunud kerjused, eeslid, kitsed ja 
sead. 

Krusenstern kirjutas oma päevikus Santa Cruzist järgmiselt: 

«Rahva üldine vaesus ning öösiti tänavail vaaruvad rasvased mungad tekitavad 
vastikust. Kaas munkadega tulvavad tänavail mõlemast soost ja igas vanuses, kalt- 
sudes ning kõikvõimalike haigustunnustega kerjused. 

Nagu kõikides Hispaania valdustes, valitseb ka siin inkvisitsioon, mis paljude 
kinnitust mööda karistab vabamõtlejaid erakordselt rangelt. Hirmus on elada 
niisuguses paigas, kus inkvisitsiooni kurjus ja kuberneri piiramatu võim valitseb iga 
inimese elu ja surma üle. Kohalikul elanikul pole mingeid vabadusi. . .» 

Krusenstern hankis Santa Cruzist joogivett, värsket liha, köögivilja ja maitsvart 
Tenerife veini. Madrused said siin jalutada ning puhata. 

26. oktoabril siirdusid laevad avamerele. 

Täpselt kuu aega hiljem - 26. novembril — ületati ekvaator ja jõuti 
lõunapoolkerale. See oli esimene kord Vene laevastiku ajaloos, mil Vene laevad 
ületasid ekvaatori. Veel kunagi polnud vene meremehed kadunt nii kaugel viibinud. 

Iidse kombe kohaselt otsustati seda sündmust pühitseda. Madrus Pavel Kurganov, 
kel Krusensterni sõnade järgi ali «väga hea sõnaand», rõivastati vanaks merejumalaks 
Neptunuseks, pandi talle ette takkudest habe ja pisteti pihiku kolmeharuline hark. 
Neptunus pidas kõnesid, teda õrritati, ta vehkis hargiga ja ajas kõiki veeämbriga taga., 
Pidu lõppes laulude ning tantsudega troopika tähistaeva all. 

18. detsembril kerkis silmapiirile Bmsiilia rannik. Sel ajal oli Brasiilia Portugali 
koloonia. Krusenstern juhtis laevu piki rannikut lõunasse ja kahe päeva pärast heideti 
ankrud Destero,sadamas. Kaheksateist aastat tagasi viibis siin La Perouse. 

«Nadežda» tervitas linna üheteistkümne kahuripauguga. Kindlus vastas talle 
samuti üheteistkümnelasulise saluudiga. 

Sadamas selgus, et «Nadežda» grootmastis oli pragu. Seepärast seisid laevad 
Desteros tervelt poolteist kuud. 

Niisuguse mastiga ei võinud teekonda jätkata. kuid 

Destero lähistel mastimetsa ei kasvanud. Krusensternil õnnestus kaupmeestega 
kokku leppida, et need toimetavad sobiva puu kohale. Loomulikult võttis see palju 
aega. 

Portugali sõdurite vilets välimus hämmastas Krusensterni. «Vaatamata sellele, et 

Brasiiliast saadetakse iga aasta Lissaboni palju teemante, ei ole sõdurid juba aastate 
kaupa palka saalnud,» kirjutas ta. 

Krusenstern saatis enamiku meeskonda kaldale elama. Kuberner suhtus 
venelastesse väga sõbralikult ja andis oma linnalähedase villa nende käsutusse. 
Teadlased uurisid loodust, teised aga luusisid ümbruskonnas ning puhkasid. 

Uue aasta võtsid ohvitserid vastu kuberneri juures. Veider oli uut aastat vastu võt- 
ta nii lämbel ööl. On ju jaanuar lõunapoolkera kõige kuumem kuu. 

Brasiilias elab palju papagoisid ja pikasabalisi ahve. Papagoi on seal niisama 
tavaline nagu meil vares või varblane. Krusenstern ostis pool tosinat kirevat papagoid, 
pani nad puuri ja viis laevale. Krahv Fjodor Tolstoi muretses ahvi, kodustas selle ega 
astunud ahvita sammugi. 

Destero ümbrus kubises mürkmadudest. «Sageli ma imestasin oma kaaslaste üle, 
kes päevade kaupa küttisid liblikaid, kuid ometi ei juhtunud mingit õnnetust,». 
kirjutas Lisjanski oma päevikus. «Siin on tohutul hulgal maailma kõige kaunimaid 
liblikaid. Kuberner jutustas mulle, et tema kullerid, kes sõidavad Rio de Janeirosse, 
peavad madude vältimiseks, kes sageli teel karjakaupa peesitavad, ratsa tuhatnelja 
kihutama. .. Putukatest meeldisid meile kõige enam tulikärbsed. .. Kui kolm kärbest 
pihku võtta, võib öösel raamatut lugeda. Kord leidsin ma niisuguse kärbse abil 
pimedas oma takurätiku üles. Neid helendavaid putukaid on siin nii pallju, et öö on 
ehast koiduni üsna valge.» 

Jaanuari lõpus toodi mast kohale ja laevapuusepad hakkasid seda paigaldama. 
Peagi oli kõik valmis. 4. veebruaril 1804 lahkusid laevad Desterost ning suundusid 
lõunasse. 

Krusenstern ruttas. Hoorni neemest pääseb mööda vaid suvekuudel - detsembris, 
jaanuaris ja veebruaris. Teistel aastaaegadel möllavad seal orkaanid. 

Iga päevaga muutus üha külmemaks. Madrused imestasid jällegi: märts - 
kevadkuu - on ukse ees, ilmad aga lähevad üha viletsamaks. 

Ka tormid hakkasid kimbutama. Lained paiskasid laevad ise suunda. Sageli 
kadusid «Nadežda» ja «Neeva» teineteise silmist. Seni olid nad ikka jälle kohtunud, 
kuid kes teab, võib-olla ei saa nad edaspidi oma reisi koos jätkata. Ja kui torm lõpuks 
vaibus, sõitis Krusenstern paadiga «Neevale». 

«Me peame kokku leppima, kus me kohtume, kui udus ning tormis teineteist 
silmist kaotame,» ütles ta Lisjanskile. «Ilmselt tuleb laevadel ühekaupa ümber Hoorni 
neeme purjetada.» 

Kaptenid leppisid kokku, et kohtuvad Lihavõttes saarel. 

«Kui te aga «Nadeždat» Lihavõttesaarel ei leia, otsige meid Nukahivalt,» ütles 
Krusenstern. «See on täiesti uurimata saar ja me peame sinna igal juhul minema.» 

Vaevalt jõudis Krusenstern «Nadeždale» tagasi, kui torm uuesti puhkes. «Neeva» 
kadus uttu ega ilmunudki enam nähtavale. «Nadežda» jätkas läbi pimeduse ning udu 
teed lõuna poole. 

3. märtsil nähti viimaks tohutu suurt, musta ning paljast kaljut, mille vastu 
sööstsid mastikõrgused vahutavad lained. See oli Hoorni neem. Aeglaselt ning ette- 
vaatli!kult sõitis laev ümber kalju ja jõudis Vai sesse ookeani. 

«Lipsasime läbi,» tähendas Krusenstern rahulolevalt. 


Nukahiva 


Krusenstern määras kohtumispaigaks Lisjankiga Lihavõttesaare, kuid asjaolud 
kujunesid nii, et polnud kasulik sinna sõita. Tormid kimbutasid «Nadeždat» Vaikse 

ookeani lõunaosas ja kandsid laeva esialgselt kursilt läände. Et jõuda 
Lihavõttesaarele, olnuks arvis vastutuult idasse purjetada, see aga oleks võtnud palju 
aega. Seepärast otsustas Krusenstern kohe Nukahivale siirduda ja seal «Neevat» 
oodata. Ta ruttas väga sest Brasiilias oli kulunud palju aega, sügisel aga tahis ta jõuda 
Jaapanisse. 

Joogivesi hakkas lõppema ja Krusenstern käskis anda 

päevas mehe kohta vaid üks kvart vett. «Nadežda» purjetas Vaikse ookeani 
tundmatus osas, kus varem polnud veel ükski laev viibinud. Vahetrpidamata istus 
päeval saalingul, öösel, age! pukspriidil madrus ja jälgis merd. 

Krusenstern lubas selllele, kes esimesena maad märkab, hea. vaevatasu. Kuid aeg 
läks, ümberringi aga laius lage veeväli. 

17. aprillil 1804 ületati lõunapöörijoon, kahekümne päeva pärast, 7. mail ilmus 
silmapiiriile Nukahiva. 

Nukahiva kuulub Markii saarestikku. Saare avastas 1791. aastal Ameerika kapten 
IMgraham. Kuid Ingraham oli harimata kaubitseja ega osanud saarest mingeid 
tähelepanekuid teha. Seepärast tahtiski Krusenstern seda lähemalt uurida. 

Nukahiva sarnanes lopsaka aiaga. Selles roheluses kirendasid roosad, oranžid ning 
valged laigud - õiteehtes puud. Krusenstern ja tema kaaslased olid palju kuulnud 
Vaikse ookeani troopilistest saartest, kuid niisugust lopsakust ning ilu ei suutnud nad 
ette kujutada. 

«Nadežda» liikus piki kaldajoont, hoidudes sellest kolme miili kaugusele. Nõrk 
tuul kandis laevale metsa magusvürtsikat lõhna. Krusenstern vaatles pikksilmaga 
kallast. Ta otsis Ingrahami kaardile kantud Anna-Maria lahte. Puude vahel jooksid 
ning vehkisid kätega alasti inimesed. 

Neeme tagant väljus pikk kitsas paat, milles istus kuus sõudjat. Kiiresti lähenes 
see laevale. Nagu enamikul polüneesia paatidel, oli ka selle niinimetatud vastukaal - 
lattide abil paadiga ühendatud palk, mis ei lasknud sõidukit ümber minna. Inimesed 
paadis olid alasti ja Krusenstern pidas neid kõiki pärismaalasteks. Ta imestas väga, 
kui paadi ninas seisev pärismaalane tõstis äkitselt oma pea kohale valge lipu. 

Euroopas tähendab valge lipp rahu. Krusensterni teada aga teiste maailmajagude 
inimesed seda leppemärki ei tundnud, ja meremehed olid äärmiselt imestunud. 

Paat jõudis laeva külje alla. Krusenstern käskis otsa heita. Valget lippu hoidev 
mees ronis köit mööda tekile. 

Rohukõrtest põimitud lühikeses seelikus mees lähenes 

Krusensternile, tegi sügava kummarduse ja ütles puhtas inglise keeles: 

«Minu nimi on Roberts. Olen kohalik elanik. Teie teenistuses, kapten.» 

Alles nüüd märkas Krusenstern, et mees oli valge. 

Õigemini kunagine valge, sest troopikapäike oli tema keha katnud tumeda 
päevitusega. Kuid ometi oli ta paadis istuvatest pruunidest pärismaalastest tunduvalt 
heledam. Uudishimuga vaatles «Nadežda» meeskond kummalist külalist. 

«Te olete kohalik elanik?» küsis Krusestern imestunult. «Kuidas te siia sattusite?» 

«Olen teiega avameelne,» vastas Roberts kummardades. «Kaheksa aastat tagasi 
põgenesin möödasõitvalt inglise sõjalaevalt. Kapten tagus mul korduvalt näo üles. 
Pärast aastast teenistust oli mul suus ainult seitse hammast,» ta avas suu ja näitas oma 
hambutuid igemeid. «Loodan, söör, et te ei vii mind Inglismaale tagasi. Ma võin teile 
siin väga kasulik olla.» 

Krusenstern teadis hästi, kui julmalt Inglise laevastikus madruseid koheldi. Ta 

teadis ka seda, et Inglismaal ootab põgenikku võllas. 

«Mismoodi te saate kasulik olla?» küsis ta. 

«Isegi väga,» vastas valge saareelanik veendunult. 

«Esiteks võin ma olla loots ja juhtida teie laeva Anna-Maria lahte, mis inimesele, 
kes ei tunne teed läbi veealuste riffide, on keeruline ülesanne. Teiseks oskan ma 
vabalt kohalike elanike keelt ja võin olla tõlgiks. Kolmandaks aga olen ma kuningaga 
lähedases sugulusvahekorras. Te mõistate, söör, et minust sõltub osaliselt, kuidas 
pärismaalased teid vastu võtavad.» 

Osavalt krapsas Roberts Krusensterni kõrvale kaptenisillale ja juhtis laeva roosade 
korallriffide vahelt Anna-Maria lahte. Ta näitas Krusensternile sügava ning ohutu tee 
ning kapten nägi, et inglaseta olnuks «Nadežda» laihte viimine küllalt keeruline 
ülesanne. 

Tuli möönda, et Roberts võis tõesti kasulik olla. Kuid tal oli ka suur puudus - 
erakordne lobisemisiha. Tundes igatsust emakeele järele, vatras ta nüüd vahet- 
pidamata. 

«Saarel elab veel üks valge,» seletas ta. «Prantslane. Samuti plehkupistnud 
madrus. Niisugune kaabakas, 

keda maailm pole veel näinud. Vannutan teid, kapten, hoiduge selle mehe eest. 
Kindlasti tuleb ta teie juurde ja pakub oma teeneid. Kuid ärge uskuge ühtki tema sõna 
ja andke talle vastu kaela.» 

«Roberts kardab konkurentsi,» mõtles Krusenstern ja küsis: 

«Miks see prantslane siis kaabakas on? Mis halba ta tegi?» 

«Ta teeb iga minut tuhat nurjatust,» sõnas Roberts vihaseit. «Ta tahab mind tappa. 
Ta tahab mind saare elanikega tülli ajada!» 

«Te olete ainukesed eurooplased saarel,» ütles Krusenstern. «See peaks teid 
teineteisele lähendama. Miks te ei lepi?» 

«Te ei tea, mis mees ta on!» väitis Roberts. «Ka mina mõtlesin algul nii ja tegin 
korduvalt ettepaneku leppida. Kuidas aga saad tlemaga rahus elada, kui ta püüab sul 
kogu aeg salamahti kõri lõigata!» 

«Nadežda» jõudis õnnelikult riffide vahelt läbi ja heitis keset lahte ankrusse. 
Silmapilk hakkasid mitusada pärismaalast kaldalt laevale ujuma. 

Nad ujusid kiiresti ning osavalt nagu kalad. Veel kunagi polnud vene meremehed 
näinud nii häid ujujaid. Nad vedasid kaasa kookospähkleid, leivapuuvilju ja banaane. 
Isegi raske koorem ei seganud. 

«Kas siit sigu saab osta?» küsis Krusenstern Robertsilt. «Nadežda» meeskond oli 
kuude kaupa söönud ainult soolaliha ja vajas hädasti värsket. 

«Sigu peetakse vähe ja nad on siin väga kallid,» vastas Roberts. «Kardan, et nad ei 
müü neid teile.» 

Krusenstern käskis leitnant Rombergil ja doktor Espenbergil saare elanikega 
kauplema hakata. Need näitasid saarlastele raudkirveid. Veest kostis rõõmukisa Ja 
pärismaalased hakkasid pea kohal koospähkleid ja banaane lehvitama. Kuid Roberts 
selgitas neile doktor Espenbergi palvel, et kirveid saavad nad ainult sigade eest, 
puuviljade eest makstakse tünnivitsajuppidega. Pärismaalased olid ka raudvitste üle 
rõõmsad ja müüsid meelsasti puuvilja. Espenberg ja Romberg sidusid rauatüki köie 
otsa ja lasksid siis selle alla. Saarlased võtsid raua ära ja kinnitasid köie külge oma 
kauba. See oli aus kauplemine. 

Nii nagu kiviaja inimesed, valmistasid pärismaalased kõik oma relvad kivist, 
puust ja luust. Nad ei osanud metalle toota ja hindasid seetõttu rauda üliväga. «Vitsa- 
jupi eest andsid nad tavaliselt viis kookospähklit või kolm kuni neli leivapuuvilja. 
Nad imetlesid väikest rauatükki nagu lapsed ja naersid rõõmu pärast. Rauaomanik 
uhkustas oma aardega ja näitas seda pidulikult teistele laeva ümber ujujatele. See 
erakordne rõõm tõestab ilmselt, et neil on olnud veel vähe juhust kõrgelt hinnatud 
metalli hankimiseks,» kirjutas Krusenstern. 

Kauplemine kestis juba mitu tundi, kuid sigu ei toonud keegi. 

Krusenstern veendus, et Robertsil oli õigus. Nukahival oli raske värsket liha 
hankida. 

Kella nelja palju eraldus kaldast meestest pilgeni suur paat ja suundus «Nadežda» 
poole. 

Venelased nägid, et pärismaalastel on paate vähe ja et nad seepärast eelistavad 
ujuda. Laev asus kaldast käeulatuses ja iga saarlane võis väikese vahemaa vaevata 
ujudes ületada. Krusenstern imestas, kui mävkas saarlasi, kes selle väikese reisi pärast 
paati kasutasid. 

«Kes see on?» küsis ta Robertsilt. 

«Kuningas Tapega sõidab teie juurde,» tähendas Roberts. 

Kui paat laeva juurde jõudis, lasti nöörredel alla. 

Tapega ronis koos kaaskonnaga tekile. 

Kuningas oli umbes neljakümne viie aastane. Ka tema kandis samasugust seelikut 
nagu teisedki pärismaalased, kuid kogu ta keha oli kaetud lehti, kummalisi linde ning 
banaanikobaraid kujutava tmeda tätoveeringuga. Ka teda saatvail võimukandjail olid 
kehad mustreid tais, kuid mitte nii tihedalt. 

Krusenstern palus kuninga ja tema kaaskonna oma kajutisse. Seal käitusid nad 
äärmiselt tähtsalt ning väärikalt. Kapten kinkis kuningale noa ning kakskümmend 
arssinat punast riiet. Kohe mähkis Tapega riide oma keha ümber. 

Kapteni kajuti seinal rippus suur peegel.. Pärismaalased olid vaimustuses. Pärast 
mõnda asjatut katset peeglisse ronida hakkasid nad piiluma peegli taha, püüdes 
mõistatada, mis seal küll on. Kuningale meeldis oma 

226 

peegelpilt väga ja ta nautis seda mõnuga. Ta tõstis käsi, jalgu, kükitas ja tegi 
grimasse. Suurivaevu õnnestus Krusensterni], teda sellest tegevusest eemaldada. 

«Erilise tähelepanu osaliseks sai minu naise õlivärvidega maalitud portree,» 
kirjutas Krusenstern. «Kaua aega vaatasid nad seda ja ilmutasid märkide abil oma 
imestust ning rahuolu. Ilmselt pidasid nad lokkis juuikseid erakordselt ilusaiks, sest 
igaüks osutas tingimata neile.» 

Naabertkajutis rippus Brasiiliast ostetud pagagoide puur. Papagoid meeldisid neile 
veelgi enam kui peegel. Veel kunagi polnud saarlased näinud nii kirevaid linde. Eriti 
meeldisid neile punased konksus nokad. Kuningas pöördus Robertsi poole ja ütles 
talle - midagi. 

«Tapega palub teilt endale üht papagoid,» ütles Roberts, «Kuid mina, söör, ei 
soovita talle kinkida. Tal on väljapressimise komme.» 

«Las võtab,» ütles Krusenstern. «Kuid küsige enne, ega ta äkitselt kavatse 
papagoid süüa. Ma annan linnu tingimusel, et ta selle eest hoolitseks.» 

Kuid kuningas ei kavatsenud lindu süüa. Vastupidi, ta hakkas pärima, mida lind 
sööb, ja kõigest oli näha, et ta tahab papagoi eest hoolitseda. Krusenstern kinikiski 
linnu kuningale. Ettevaatlikult võttis Tapega papagoi oma kätte. 

Kui nad uuesti teikile läksid, näitas Krusenstern kuningale kahureid ja küsis 
Robertsi vahendusel, kas ta teab, mis need on. 

«Tean,» vastas kuningas. «See on kõu, mis purustab külasid. » 

«Nähtarvasti on siinsed elanikud juba seda kõue kogenud,» mõtles Krusenstern. 

«Kui sinu inimesed meile kurja ei tee, siis ei tarvitse sul seda kõue karta,» ütles ta 
kuningale. 

«Minu inimesed ei tee võõramaalastele kunagi liiga, kuid juhtub, et 
võõramaalased teevad ülekohut minu alamatele,» vastas kuningas väärikalt. 

Krusenstern viis Robertsi kõrvale ja küsis: 

«Mis ajast nad kaihureid tunnevad?» 

«Aastat viis tagasi tuli siia üks Inglise laev,» vastas Roberts. «See jäi seisma saare 
vastaskalda äärde. Laeva kapten nõudis, et saarlased annaksid talle tasuta pro- 

vianti. Loomulikult ei tulnud sellest midagi välja. Siis saatis kapten madrused 
kaldale, et need korjaksid banaane ja püüaksid sigu. Kuid pärismaalased hakkasid 
madruseid kividega pilduma ja ajasid nad laevale tagasi. Raevunud kapten avas 
suurtükitule ja hävitas kaks küla. Saarlastel on kanonaad hästi meeles: mäed vabisesid 
ka siinpool saart.» 

Pimenes. Kuningas hakkas lahkuma. Krusenstern lubas järgmisel päeval sooritada 
vastuvisiidi. Lahkumine oli sõbralik 


Kuningal külas 


Järgmise päeva varahommikul lähenes laevale paat. Kaks saarlast tõid 
Krusensternile kuninga kingituseks suure sea. Kinniseotud siga tiriti köitega 
laevatekile. Lõpuks võis kapten oma meeskonda värske lihaga toita! Oli see ju 
esimene siga, mis neil Nukahival õnnestus hankida. Krusenstern mõistis hästi kuninga 
kingituse hinda, sest saarlased polnud nõus oma sigu isegi raudkirveste vastu 
vahetama. 

Tund aega hiljem sõitis Krusenstern kaldale, et teha vastuvisiit ning otsida oja, 
millest võiks joogivett ammutada. 

Kõik tahtsid kapteniga kaasa sõita ja kaldal jalutada. Krusenstern kavatses algul 
kaasa võtta ainult saadik Rezanovi, kaks leitnanti ja kuus relvastatud madrust leitnant 
Fjodor Tolstoi juhtimisel, kuid nähes mahajääjate kurvastust, otsustas ta veel viisteist 
meest kaasa kutsuda. 

«Mis te arvate, Roberts,» küsis ta inglaselt; kes ei jäänud temast sammugi maha, 
«kas pole ohtlik jätta laev nii väikese meeskonntt kaitse alla? Peaaegu kõik sõidavad 
kaldale. . .» 

Laeva ümber sulistas endiselt jõuk pärismaalasi. 

«Te kuulutage laev tabuks ja keegi ei julge seda enam puudutada,» soovitas 
Roberts. 

Krusenstern oli kuulnud salapärase sõna «tabu» mõjust polüneeslastele. Paljud 
rändurid pajatasid sellest. Tabuks võis kuulutada kõike: elamut, toitu, relva, inimest. 
Mitte ükski saare elanik ei julgenud tabule 

isegi läheneda. See ebausk aitas preestreil rahva üle valitseda. Kuid Krusenstern 
kõhkles, kas tema saab tabu välja kuulutada, on see ju preestrtte eesõigus. 
«Te olete veelgi kõrgem kui preester, te olete pühak,» selgitas Roberts. «Saarlased 


N 


on kindlalt veendunud, et valgete laevad tulevad nende juurde pilvedest, kus elavad 
jumalad.» 

«Nadežda» tabuks kuulutamine toimus järgmiselt. Krusenstern võttis ruupori 
kaenla alla, läks tekile ja hakkas seal käega lehvitama, et lahes ujuvate inimeste 
tähelepanu köita. Kui kõik jäid !teda vaatama, tõstis ta ruupori suu juurde ja hüüdis 
valju hauataguse häälega kolm korda: 

«Tabu! Tabu! Tabu!» ja osutas käega laevale. 

Et «tabu» oleks veelgi mõjuvam; käskis ta Robertsi soovitusel kahurit lasta. 

Saarlased hirmusid ülearu ja Krusenstern kahetses, et võttis inglase nõu kuulda. 
Seejärel siirdusid nad kaldale. 

Pärismaalaste ehmatus läks aga kähku üle ja peagi oli laht jälle ujujaid täis. Kuid 
laeva juurde nad sel päeval enam ei läinud. 

Külla sõideti kahel paadil. Krusensterni äraoleku ajaks jäi «Nadežda» Ratmanovi 
hoolde. Ka Ratmanov. oleks tahtnud kaldale minna, kuid keegi pidi ju laevale jääma. 

Kaldal võttis meremehi vastu tuhandepealine rahvahulk. Hakkas pisut kõhe. Kuid 
saarlased tervitasid venelasi lõbusalt ning sõbralikult. Tüli tegi vaid nende üleliia suur 
uudishimu: kõik tahtsid meremehi mitte üksnes vaadata, vaid ka katsuda. 

Krusenstern otsis pilguga rahva hulgast kuningat, kuid Tapega polnud külalistele 
vastu tulnud. 

«Ta võtab teid vastu oma maja lävel,» selgitas Roberts. «Siin on niisugune 
komme.» 

Oma volinikuna saatis kuningas külalistele vastu pikakasvulhe ilusa nooruki, kes 
teatas Krusenstemnile, et ta hakkab võõramaalaste saatjaks. See oli tähtis võimumees 
— kuninglik lõkkemeister. Et saada tuld, hõõrusid Nukahiva elanikud üht pulka teise 
vastu. Teisi meetodeid nad ei tundnud. Tulesüütamine oli raske ning vastutusrikas 
toiming, mis nõudis suurt oskust. Ja 

aukandja, kes süütas kuninga onnis lõkke, oli loomulikult väga tähtis mees. 

Krusenstern tahtis esmalt leida koha, kus võiks veevaadid täis ammutada. Jätnud 
kaldale tõmmatud paadid nelja relvastatud madruse hoole ana ja käskinud neil 
saarlastega mitte tülitseda, palus ta Robertsil end oja äärde juhatada. Roberts ja 
kuninglik lõkkemeister juhtisid väikest salka mööda mehekõrguses rohus looklevat 
kitsast rada. Venelasi hämmastas Nukahiva lopsakas taimestik. Kõrval laius 
liaanidega põimunud läbipääsmatu mets. Lillede ning mädanenud puuviljade lõhn 
joobnustas meremehi. . 

Lõpuks jõudsid tohutust lärmakast rahvajõugust saadetud rändurid väikese 
selgeveelise oja suudmesse. Siit oli lihtne ja mugav vett võtta, sest oja suubus samasse 
lahte, kus asus laev. Et mitte asjata aega viita, palus Krusenstern end kuninga juurde 
viia. 

Umbes kahekümne minuti pärast nägid nad mitutkümmend ümmargust aikendeta 
roo-onni, mille uksed olid nii madalad, et siseneda sai vaid küürakil. Tanumal võttis 
külalisi vastu kinniseotud silmaga suursugune hallipäine vanamees. See oli kuningas 
Tapega onu, kuulus sõjamees, kes oli võitluses naabersuguharuga oma silma 
kaotanud. Ta viis Krusensterni ning selle saatjad kuninga elamu juurde. 

Tapega onn ei erinenud teistest millegi poolest. Lävel tervitas saabujaid kuningas 
ise. Ta kutsus Krusensterni, Rezanovi, Golovatšovi, Rombergi, Espenbergi ja Robertsi 
oma roopaleesse. Teised pidid õue jääma: venelased sellepärast, et nad poleks lossi 
mahtunud; saare elanikele aga oli kuninga elamu tabu. 

Onnis istus mattidel kuninga perekond. Kuninganna ja tema täiskasvanud tütred 

olid rõivastatud samuti nagu mehed, kuid nende nahk polnud tätoveeritud. Kuid see- 
eest olid nad oma käed kuni küünarnukini mingi musta värviga kokku võõbanud, nii 
et esimesel pilgul näis, nagu olnuks neil kindad käes. 

Külalised pandi pererahva kõrvale mattidele istuma. Naised naeratasid 
sõbraliikult. Uudishimust põledes silmitsesid nad ohvitseride kullaga tikitud 
mundreid, Krusenstern kinkis neile vasknööpe, nuge ja väikesi peegleid. Nööbid 
jätsid neid külmaks, noad andsid nad 

kuningale ja lõkkemeistrile, kuid peeglitesse vaatasid nad kaua ning mõnuga. 

Veidi aega istunud, tõusid kõik üles, väljusid onnist ja istusid õues õlgkatusega 
varjualuse mattidele. Siin oli palju avaram kui onnis. Ruumi jätkus kõigile venelastele 
Ja kuninga lähikondlastele. 

Varjualune oli kuninga perekonna söögitoaks. Nukahita elanikud ei söönud kunagi 
onnis, vaid lageda taeva all või õlgkatusega varjualuses. Nagu selgus, lõunastas 
inglane Roberts sageli kuninga juures, sest ta oli abielus kuninga ühe tütrega. 

Kanti kohale purustatud koorega kookospähklite, banaanide ja küpsetatud 
leivapuuviljade kuhjad. Pärismaalased sõid kaua, palju ning vaikides. Nagu näha, 
pidasid nad söömist väga tähtsaks tegevuseks. Liha puudus ka kuninga laual, ja 
Krusenstern veendus üha enam, kui kalliks peetakse siin oma ainukesi koduloomi. 

Pärast lõunasööki tänas Krusenstern kuningat ja palus teda sagedamini laeva 
külastada. Seejärel asuti teele. Kuningas saatis külalised oma onnini, onu - küla lõppu, 
kuninglik lõkkemeister aga tuli meremeestega kaasa. 

«Teie kuningas elab vaeselt,» ütles Krusenstern enda kõrval sammuvale 
Robertsile. «Nagu näha, ei erine lihtsate saareelanike elu kuninga omast kuigi palju.» 
Roberts naeris. 

«Tapega kuningriik koosneb ainult. ühest külast,» seletas ta. «Nukahival on viis 
küla ja igal oma kuningas. 


Kaks Robinsoni 


Kogu küla - mehed, naised ja lapsed — saatis meremehi. Krusenstern märkas rahva 
hulgas kangesti veidra välimusega meest. Nagu teisedki, oli ta vööni paljas, kuid 
lühikese seeliku asemel kandis ta auklikke purjeriidest madrusepükse. Tuustidena 
langes ta must habe paljale rinnale, vurrud olid keigarlikult üles krutitud, juuksed aga 
muutunud tohutuks räpaseks pahmakaks. Üldse tundus see mees olevat palju räpasem 
ja kasi- 

matum kui teised alatasa meres sulistavad ning puhtust armastavad Nukahiva 
elanikud. 

«Kes see on?» küsis Krusenstern Robertsilt. 

Roberts süngestus, tema nägu moondus kurjusest. 

«See on prantslane Cabrit, söör,» vastas ta, «toosama lurjus, kellest teile rääkisin. 
Tehke niisugune nägu, nagu te ei märkaks teda, muidu kleebib ta end külge.» 

Nüüd nägi Krusenstern, et habemik on tõepoolest valge. Kuid tema nahk oli 
kaetud niisuguser mustusekihiga, et ta näis saarlastest veelgi tumedam. 

«Ta vaatab teie poole, söör,» sõnas Roberts, «tahab, et te teda kutsuksite. Vaadake 
mujale.» 

Ja Roberts näitas oma vaenlasele rusikat. 

Kuid Krusenstern ei kavatsenud selles vaenus Robertsi poole asuda. Ta tahtis 
mõlemad eurooplased hoopis lepitada. Pööramata inglase rahulolematusele 

tähelepanu, kutsus ta Cabrit' enese juurde. 

Prantslane tuli lähemale ja kummardas. 

«Hea inimene,» kõnetas Krusenstern teda prantsuse keeles, «jutustage, kuidas te 
elate. Võib-olla saan ma teid kuidagi aidata, ja miks te oma naabrit vihkate?» 

Vastuse asemel hakkas Cabrit Robertsit põhjama ja külvas ta Üle inglis- ja 
prantsuskeelse valitud sõimuga. 

«Ärge uskuge teda, härra, see on salakaval inimene. Ta on inimsööja Tapega 
sugulane ning ka ise inimsööja. Nad kavatsevad teid kõrvalisse kohta meelitada, seal 
tappa ja nahka panna...» 

Roberts haaras vöölt noa ja asi oleks võinud pahasti lõppeda, kui Krusenstern 
poleks inglast käest haaranud. Ta hakkas neile selgitama, kui kahjulik on tülitseda, ja 
kui tulus oleks, kui nad sõpradeks saaksid. Kaua ja visalt manitses ta neid leppima. 
Lõpuks ulatasid vaenlased mornilt teineteisele käe. Kuid vaevalt oli prantslane pisut 
maha jäänud, kui Roberts sosistas: 

«Seda pole kauaks, söör. Küll te näete, et juba täna teeb ta mulle mõne seatembu.» 

Ja tõepoolest. Vaevalt sai Roberts minutiks eemalduda, kui prantslane tuli 
Krusensterni juurde ja soovitas: 

«Siit kakskümmend miili eemal asub meres lage kalju. Härra, ma palun teid, viige 
see vastik inglane smna.» 

Krusenstern vihastas. 

«Häbenege!» käratas ta. 

«Nii et te keeldute teda kaljule viimast?» küsis Cabrit jultunult. 

«Keeldun.» 

«Hästi, kapten. Seda te veel kahetsete.» 

Prantslane lahkus, kuid pöördus ümber ja karjus rusikat raputades Krusensternile: 
«Ma maksan teile kätte!» 


Laevad kohtuvad 


Rannas polnud paatidega midagi juhtunud. Neid valvavad madrused istusid vilus 
ja suitsetasid. Nad jutustasid, et kapteni äraolekul ei tülitanud neid keegi. Koos 
kaaslastega pöördus Krusenstern laevale tagasi. Ka seal oli kõik korras. 

«Leitnant Romberg, ma tahan täna joogivett varuda;» ütles, kapten. «Võtke paat, 
mõned tühjad tünnid ja sõitke kümne madrusega sama oja suudmesse, mida täna 
nägime. Pimedani an jäänud veel neli tundi ja te jõuate valges tagasi.» 

Leitnant Romberg lahkus ja kadus peagi kitsa neeme taha. Kuid Krusensterni 
suureks imestuseks jõudis ta juba tunni pärast tagasi. 

«Mis juhtus?» küsis Krusenstern hämmeldunult. 

«Miks te nii vara tagasi tulite?» 

«Kõik on korras,» vastas Romberg. 

«Miks te tühjalt tulite?» 

«Kõik meie tünnid on täis, kapten,» ütles Romberg naerdes. 

Ta jutustas, et vaevalt jõudsid nad suudmesse ankru heita ja ämbritega vett 
ammutama hakata, kui terve trobikond pärismaalasi juurde ujus, tühjad tünnid vette 
viskas ja siis pilgeni täis neljakümneämbrised vaadid paati tagasi tõstis. Mõne 
minutiga oli töö, mida meremehed oleksid pidanud, kaks tundi tegema, lõppenud. 

«Neid oli nii inimest viissada,» jutustas Romberg. «Iga tünni kandis 
kakskümmend jõumeest. Oleksite te näinud, missuguseid vägilasi seal oli! Igaühe 
võiks kaardiväkke vastu võtta. Alguses ma ehmusin, pärast aga 

nägin, et see on lihtsalt haruldaselt heasüdamlik ja abivalmis rahvas.» 

Uuesti vee järele minnes võttis Romberg kingituseks kaasa mõne tosina raudvitsu. 
Enne pimeduse saabumist jõudis ta teha veel kaks voori. 

Järgmisel hommikul, 10. mail, umbes kella üheteistkümne paiku ujus laeva juurde 
üks saarlane, kes teatas Robertsile, et kuningas saatis teda Krusensterni juurde. 
Kapten käskis kuninga saadiku viivitamata laevale lasta. Tapega saatis sõna, et 
koidikul oli mäelt nähtud kaugel merel Nukahivale lähenevat laeva. 

«Tapega on sinu sõber,» rääkis saarlane. «Ta tahtis sind varem hoiatada. Võib-olla 
on sellel laeval sinu vaenlased. » 

Roberts oli esmaklassiline tõlk, tema kaasabil oli kerge vestelda. 

«Täna kuningat sõpruse eest,» vastas Krusenstern saadikule, «kuid ütle talle, et 
vaenlasi mul pole ja ma ei karda kedagi.» 

Krusenstern taipas kohe, mis laeva saarlased mäelt nägid. Kahtlemata oli see 
«Neeva», mis «Nadeždat» Lihavõttesaarelt leidmata ruttas nüüd Nukahivale. 

Et pääsemine Anna-Maria lahte ilma lootsita oli raske, saatis Krusenstern 
«Neevale» vastu paadi leitnant Golovatšovi juhtimisel. Ka Roberts läks kaasa. 

Kolme tunni pärast asus «Neeva» «Nadežda» kõrvale ankrusse. 

Kogu «Nadežda» meeskond oli kohtumise üle väga rõõmus. Polnud nad ju 
«Neevat» enam Hoorni neemelt saadik näinud. Kui mõlemad laevad koos viibisid, 
olid kõik palju rahulikumad. Igal «Nadežda» ohvitseril ja madrusel asusid «Neeval» 
sõbrad, kellega kohtamme rõõmustas. 

Kapten Lisjanski astus Krusensterni kajutisse. 

«Kuidas on?» küsis Krusenstern. 

«Kõik on korras,» vastas Lisjanski. «Pole ühtki murdunud raad ega haiget 
madrust.» 

Mõlemad kaptenid embadsid ning suudlesid teineteist. 

«Me saabusime Lihavõttesaarele, kus te meid pidite ootama; sõitsime ümber 
saare, kuid ei leidnud «Nadeždat» kusagilt,» jutustas Lisjanski ekspeditsiooni juhile. 

«Ma ei riskinud lahte sõita, sest tugeva läänetuulega oli 

väga raske laveerieia. Saatsin leitnant Povališini paadiga kaldale. Povališin 
küsitles saarlasi märkide abil ja sai teada, et «Nadežda» pole siin käinud. Ta ostis neilt 
natuke banaane ja pöördus laevale tagasi. Sain aru, et te otsustasite meid Nukahival 
oodata, ja ruttasin kusagil peatumata otse siia.» 


Prantslase kättemaks 


Järgmisel päeval juhtus midagi, mis häiris mõlema laeva rahulikku elu ja pidi 
peaaegu kaasa tooma tõsiseid tagajärgi. 

Hommikul tuli Tapega Krusensternile külla. 

Kuningas ja kuninglik lõkkemeister viibisid nüüd iga päev «Nadeždal». Eriti 
meelsasti viitsid nad aega koos krahv Fjodor Tolstoiga. 

Selgus, et kuninglik lõkkemeister tunneb ka tätoveerimiskunsti. Tapega 
kuningriigis olid kõik noormehed tema käe alt läbi käinud. Soovides oma sõpru 
Venemaal rabada, palus noor krahv lõkikemeistril ka oma rind ja selg mustreid täis 
tippida. 

Krahv lubas lõkkemeistrile palgaks suure kirve ja too asus töö juurde. Terava 

teokarbiga täkkis ta krahvi nahka ja määris siis haavad mingi taimemahlaga. Valu oli 
hirmus, aga krahv pigistas hambad risti. Haavad paistetasid üles, kuid mõne päeva 
pärast paistetus alanes ja krahvi kehale ilmus muster: linnud, võrud, maod, lehed. 

Tapegale meeldis laeval kõige enam kapteni kajuti suur peegel. Ta võis tundide 
kaupa peegli ees kükitada, käsi liigutada ja grimasse teha. Krusenstern oli kuninga 
selle tegevusega nii harjunud, et ei pööranud talle mingit tähelepanu ja töötas 
rahulikult laua taga: kirjutas laevapäevikut, uuris kaarte ja kontrollis koos professor 
Homeriga astronoomilisi vaatlusi. 

Järgmisel hommikul pärast «Neeva» saabumist ajas Krusenstern parajasti habet, 
kui Tapega sisse astus. Imestunult vaatas kuningas, kuidas valgete pealik määris 
põsed vahuga kokku ja hakkas terava noaga mööda nägu libistama. Kuid kõige enam 
meeldis. talle lõhnav vedelik, millega Krusenstern pärast nägu loputas. Ka 

Nukahiva mehed oskasid' habet ajada, kuid tegid seda terava teokarbiga ja viitsid 
seetõttu palju aega. Nähes, kui kärmesti see valgetel käib, tahtis Tapega ka ise 
proovida. Ta palus, et teda raseeritaiks. 

Krusenstern kutsus madruse, kes pidas «Nadeždal» juuksuriametit, ja käskis tal 
kuninga habet ajada. 

Tapega istus toolile. Madrus asus asja juurde. Habemeajamise kestel väljendas 
Tapega nägu täiuslikku õnne. 

«Veel! Veel!» hüÜdis ta, kui teda lõhnaveega piserdati. 

Krusensternil oli tarvis kiires korras «Neevale» kapten Lisjanski juurde sõita. 
Pärast mõningat kõhklust otsustas ta Tapega kajutisse jätta - kahju oli kuninga 
eneseimetlust peegli ees takistada. Tapega oli rahulik mees ja Krusenstern lahkus, 
paludes Ratmanovit teda silmas pidada. 

Kui Krusenstern «Neevale» saabus, selgus, et kapten Lisjanski kavatses 
ohvitseride ja mõnede madruste saatel kaldale minna. Nähes oma ülemust, otsustas 
Lisjanski laevale jääda. Kuid Krusenstern teadis kuude kaupa ookeanil viibinud 
meremeeste igatsust maa järele ja palus teda sõita. Ta lubas Lisjanskit oodata. 

Paat sõitis kalda poole. Rõõmuga mõtlesid meremehed, et peagi on nende jalge all 
maa ja nad saavad metsas jalutada. Krusensterni jutu põhjal teadsid nad, et 
pärismaalased on rahuarmastav rahvas, ega võtnud kaasa mingit relva - ka Romberg 
oli relvitult vett toomas käinud. Vaevalt krigises paat liivas, kui kõik mõnuga maale 
hüppasid. Vaadeldes kõrgeid palme, nägid nad kohe rahvahulka, kes neile metsast 
vastu ruttas. Mehed lähenesid vaikides. 

«Kummaline!» hüüatas Lisjanski. «Krusenstern ei rääkinud sõnakestki, et siinsed 
elanikud relvi ka nnavad.» 

Tõepoolest, iga pärismaalane hoidis käes pikka peenikest oda. Odadel olid kas 
kivist või siis alles hiljuti venelastelt ostetud raudvitsast teravad otsikud. 

Meremehed ootasid lähenevaid saarlasi paha aimamata ning pisut nõutult. Mitte 
kellelgi ei tulnud pähe, et neid võidaks rünnata. Nad taipasid alles siis, kui olid juba 
igast küljest umber pllratud rahvahulgast, kes kurjakuulutava aeglusega tõstis odad. 

«Paati!» käsutas Lisjanski. 

Kuid oli iuba hilja. Ring sulgus ja võimatu oli sellest läbi tungida. Odad kerkisid 
üles ja tardusid väljasirutatud kätes. Pärismaalased viivitasid. Nad oleksid nagu 
oodanud, et keegi esimesena otsustaks ja alustaks. 

Siis tõstis üks jõumees oda äärmise madruse pea kohale. See vajus küüru. 

«Jäta! Ei tohi!» karjus Lisjanski vene keeles ja tormas meelt heites jultunud 
ninamehe poole. Ta lootis oma hüüdega neid peatada. 

Samal hetkel trügis läbi pärismaalaste jõugu ebatavaliselt erutunud mees. Vapralt 
tõukas ta küünarnukkidega kõrvale igaühe, kes tal teel seisis. 

Lisjanski tundis ta ära. See oli nende eilne loots, inglane Roberts. 

Roberts karjus midagi pärismaalasele, kes tahtis madrust läbi torgata. Too langetas 
oda. Siis hakkas Roberts midagi kiiresti ning ägedalt rääkima, mille peale kõik 
ümberringi kisama pistsid. 

Juhust kasutades hiilisid meremehed paadi juurde ja tõukasid selle kaldast eemale. 
Ka raevukalt vaidlev Roberts taganes vee poole. Tigedalt karjusid pärismaalased tema 
peale, kuid odad ei tõusnud - ta oli oma. Jõudnud otse kalda äärde, hüppas Roberts 
vette ja ujus paadile järele. 

«Olen teile väga tänulik,» ütles Lisjanski tema kätt surudes. «Te jõudsite kohale 
õigel ajal. Teie abita oleks meid kõiki tapetud. Kuid öelge, mis on juhtunud? Miks 
varem nii sõbralikud ning tasased pärismaalased otsustasid äkitselt meid tappa? 

Roberts muutus tusaseks. 

«Mida tegi kapten Krusenstern Tapegaga?» küsis ta vastuse asemel. 

«Kuningaga? Ma.ei tea, pole kuulnudki.» 

«Saarlased kinnitavad, et Tapega on aheldatud ja pandud luku taha,» ütles 
Roberts. «Mulle tundub see väga imelik, seni suhtus kapten Krusenstern temasse 
sõbralikult. Pealikud ja Tapega sugulased on väga ärritatud ning ihkavad 
kättemaksu.» 

Paat jõudis «Neeva» juurde. 

Kuulanud Lisjanski ja Robertsi jutu ära, Krusenstern erutus. 

«Ma jätsin Tapega oma kajutisse,» ütles ta. «Loomulikult ei pannud ma teda 
mingitesse ahelatesse. Me lahkusime sõbralikult. Võib-olla pani Ratmanov ta minu 
äraolekul raudu? Ei, siin midagi ei klapi. Ratmanov ei võinud niisugust rumalust 
teha.» 

Viivitamata istus ta paati ja sõitis koos Robertsiga «Nadeždale». Laht oli tühi. 
Saarlased, ikes ilmast-ilma ümber laeva ujusid ja meremeestele kookospähkleid 
müüsid, olid kadunud. 

See oli halb märk. 

Jõudnud «Nadežda» pardale, kutsus Krusenstern Ratmanovi enese juurde. 

«Mida te Tapegaga tegite?» küsis ta. 

«Tapegaga?» imestas Ratmanav. «Ma ei teinud temaga 

midagi. » 

«Te ei aheldanud teda?» 

«Mis te nüüd, kapten! Polnud mõtteski!» 

«Mida ta siin minu äraolekul tegi?» 

«Nagu alati,» vastas Ratmanav. «Keerles peegli ees.» 

Krusenstern pöördus Robertsi poole. 

«Näete nüüd, mu sõber,» ütles ta, «kõik on vale.» «Kus ta praegu on?» küsis 
kapten uuesti Ratmanovilt. «Just äsja sõitis ära, kapten.» 

«Ja te jätsite hüvasti sõbralikult?» 

«Täiesti sõbralikult. Ta nähtavasti tüdis kajutis istumast, tuli sealt vä:lja, naeratas 
mulle, istus oma paati ja läks.» 

«Nüüd ma mõistan!» hüüdis äkitselt Roberts endale pihuga laubale lüües. «Saarel 

lasti lahti valekuuldus, et saarlasi teiega tülli ajada. Ja ma tean, kes seda tegi.» 

«Kes?» küsisid Krusenstern ja Ratmanov nagu ühest suust. 

«Cabrit!». ütles Roberts kurjalt. «Kapten, ma ütlesin teile, et sellelt mehelt võib 
kõike oodata.» 

Oli kuidas oli, kuid asi oli räbal. «Nadežda» jõudis juba hankida peaaegu kogu 
tarvismineva veevaru, kuid «Neeva» vaadid olid veel tühjad. Tüli puhul ei saanud ju 
enam pärismaalaste abile loota, ja isegi paadi saatmine jõesuhu oli ohtlik. Kuidas aga 
teekonda joogiveeta jätkata? 

Krusenstern mõistis, et tuleb iga hinna eest leppida. 

Ka lootis ta, et õnnelikult kaldale jõudnud kuningas valekuulduse hajutab. 

Krusenstern läks ühiskajutisse lõunastama, Roberts aga siirdus kaldale. Ta lubas 
kolme tunni pärast tagasi tulla ja jutustada, kuidas olukord on. 

Lõunasöögi ajal teatati kaptenile, et laevale saabus Tapega koos prantslase ja ühe 
pärismaalasega, kes tahab siga müüa. Krusenstern ja ohvitserid katkestasid söömise ja 
ruttasid tekile. 

Tapega naeratas veelgi heasüdamlikumalt kui tavaliselt. Ilmselt tõi ta oma 
kaaslase ja sea kaasa sellepärast, et leppida. Ta teadis, et meremeestel on värsket liha, 
hädasti tarvis. Kuid prantslane Cabrit seisis tema kõrva momnilt ja vaatas kaptenit 
kõrgil pilgul. Krusenstern oli valekuulduste pärast pahane ja tahtis teda esialgu 
minema kihutada, kuid talitses ennast. 

Tal hakkas sellest räpasest, tigestunud mehest isegi pisut kahju. Ja võib-olla ei 
lasknudki prantslane kuulujuttu lahti. Paljugi mis Roberts võib öelda inimese kohta, 
keda ta vihkab. 

Saarlane rääkis midagi. Tusaselt tõlkis Cabrit tema sõnu. 

«Ta tahab oma sea eest saada samasuguse ilusa linnu, nagu te Tapegale andsite.» 

Krusenstern ei tahtnud kuidagi papagoisid sigade vastu vahetada, sest ta soovis 
need Venemaale viia. Kuid seekord otsustas ta nõustuda. Ta arvestas, et peale sea 
ostab ta papagoi eest ka rahu. 

«Öelge talle, et olen nõus,» ütles ta prantslasele. 

Cabrit ütles mehele paar sõna ja nüüd juhtus midagi ootamatut. Pärismaalane 
haaras oma kinniseotud sea ja viskas selle vette. Siis viskus ta ise. järele. Püüdnud 
seal uppuva sea kinni, ujus ta looma järel vedades kiiresti kaldale. 

«Milles on asi?» hüüdis imestunud Krusenstern. «Ma olin ju nõus talle papagoid 
andma! Hüüdke, et ta tagasi tuleks,»iftles ta Cabrit'le. «Paluge Tapegal teda tagasi 
käsutada!» 

Prantslane ütles midagi Tapegale ja kuningas karjus ujujale midagi käskivalt. 
Kuid selle asemel, et tagasi pöörduda, lisas see kiirust. 

Ootamatult hüppasid Tapega ja prantslane paati ja eemaldusid kärmesti laevast. 

Keegi ei taibanud midagi. Ohvitserid vaatasid arusaamatult üksteisele otsa. 

«Tapega läks ilmselt sõnalkuulmatut saarlast püüdma,» sõnas leitnant Golovatšov. 

«Pole võimalik,» väitis leitnant Romberg. «Kuninga paat sõitis paremale, 
pärismaalane aga ujus seaga vasakule. Kuningas ei mõtlegi teda tabada. Mulle tundus, 
et Tapega ei käskinud oma alamal mitte laeva juurde tagasi pöörduda, vaid sellest 
eemalduda.» 

«Ka mul on niisugune tunne,» ütles Krusenstern. 

Ratmanovil turgatas hoopis uus mõte. 

«Teate mis?» ütles ta mõtlikult. «Mulle tundub, et siin on süüdi prantslane. Mis 
siis, kui ta meelega tõlkis kapteni sõnad hoopis teisiti?» 

Krusenstern ei vastanud midagi. Kuid talle näis, et Ratmanovil on õigus. 

Saabus ärev õhtu. Äkki süttisid saarel lõkked - esimene, teine. .. viies... 
kahekümnes. Ja nii piki kogu kallast. See oli enneolematu. Seni olid saarlased juba 
pimeduse hakul magama heitnud ega süüdanud öösiti tuld. Mõlemale laevale 
kandusid kaldalt mingid kummalised lauluhelid. 

Näis, nagu oleks kogu saar palavikulises erutuses. 

Kella üheteistkümne paiku ujus Roberts «Nadežda» juurde. Ta ronis mööda 
ankruketti tekile. Krusenstern väljus kajutist, et temaga vestelda. Roberts oli tusane 
ning rahulolematu. 

«Miks te Tapega ja tema sõbra laevalt minema kihutasite?» küsis ta. 

«Ma ei ajanud neid kuhugi,» vastas kapten. 

Ta jutustas Robertsile üksikasjalikult, kuidas kuningas, prantslane ja saarlane 
laevale tulid ja mis edasi juhtus. 

Roberts imestas. 

«Kuid Tapega rääkis mulle hoopis midagi muud,» ütles ta. «Ta ütles, et te 
keeldusite sea eest papagoid andmast ja ajasite neid kõiki laevalt minema ning ei 
lubanud enam kunagi tagasi tulla!» 

«Nüüd oli kõik selge! Ratmanovil oli õigus: prantslane tõlkis saarlastele 
Krusensterni sõnad valesti. 

«Mis ma pean nüüd tegema?» küsis kapten. «Me peame Tapegaga leppima, või 
muidu jääb «Neeva» veeta.» 

Roberts jäi mõttesse. 

«Asi on halb,» ütles ta lõpuks. «Kuid püüame homme hommikul kõik joonde 
ajada. Praegu on pärismaalased väga erutatud: nad tantsivad lõkete ümber sõjatantse. 
Kuid hommikuks nad väsivad, rahunevad ja nende sõjakihk möödub. Olen kindel, et 
Tapega ei taha teiega tülitseda, sest ta saab teilt iga kord palju kingitusi ja sõprus on 
talle väga kasulik. Kui on kas või väiksemgi ettekääne, siis nõustub ta meeleldi 
leppima. Me teeme nii. Ma ööbin teie juures laeval, koidikul aga lähen Tapega juurde 
ja jutustan, kuidas see neetud prantslane teda pettis. Kui Tapega leebub, annan teile 
märku ja siis te sõidate tema juurde. Tooge kuningannale veel üks peegel — see mõjub 
paremini kui miski muu.» 


Jalutuskäigud saarel 


Koidikul oli Roberts laevalt kadunud. Kõik ootasid, millal ta läbirääkimiste kohta 
sõna saadab. Paljud, keda saare elanike eilsed sõjalaulud kohutasid, kahtlesid edus. 
Keskpäeval pöördus Roberts tagasi. Ta naeratas. 

«Sõitke,» ütles ta Krusensternile. «Kõik on korras.» Pärast eilset kallaletungi 
paadile olnuks järelemõtlematu relvadeta sõita. Meremehed sõitsid kaldale kahe 
paadiga, üht juhtis Krusenstern, teist Lisjanski. Kummaski paadis viibis leitnant ja 
kümme madrust püssidega. Roberts sõitis koos Krusensterniga. 

Kallas oli tühi ning vaikne. Pärismaalased olid kusagil peidus. Krusenstern jättis 
!kümme madrust leitnandi juhtimisel paate valvama. Teised läksid Robertsi järel 
külla. 

Roberts viis neid teist teed mööda. 

Suurivaevu tungis salk läbi tiheda ning lopsaka rohu. Läbiti mitme oja koolmed. 
Liaanidest läbipõimitud mets oli nii tihe, et selilest tuli ringiga mööduda. 

Kõrged kookospalmid, leivapuud ja viljade rohkus hämmastasid meremehi. 

Metsa taga algasid valgetest, päikeses helkivatest 

okstest põimitud taradega piiratud põllud, kus kasvasid söödavate juurtega taro ja 
banaanipuud. 

Ületanud põllud, jõudis salk külla ja sarmus rooonnide vahel edasi. 

Tusase pilguga vaatasid pärismaalased mööduvaid meremehi, kuid ei takistanud 
nende edasimmekut. 

Lõpuks jõuti kuninga anni juurde. Nagu eelmiselgi korral, võttis Tapega neid lävel 
vastu. 

Ta naeratas. Peale sõbraliku lahkuse ei väljendanud tema nägu midagi. Oli näha, 
et Roberts sooritas oma diplomaatilise ülesande kohusetruult ja kuningas luges rahu 
juba taastatuks. 

Krusenstern, Lisjanski, Roberts ja leitnant Arbuzov läksid kuninga järel onni ja 
istusid naiste kõrvale matile. Krusenstern jagas kingitusi. Kõik said veel ühe peegli, 
kuninganna aga peale selle veel mõne arssina kollast riiet. Kapten kinkis Tapegale 
ohvitserimõõga, mille kuningas vaimustusega vastu võttis. Eilsest tülist ei lausunud 
keegi sõnakestki, nagu poleks seda kunagi olnud. 

Istunud külalistega mõne minuti, kutsus Tapega kõiki lõunasöögile. Krusenstern 
keeldus. Ta palus Tapegat näidata saarlaste kalmistut - moraid. Kapten oli rändurite 
raamatuist lugenud Vaikse ookeani saarte kalmistutest ja tahtis nüüd oma silmaga 
näha. Tapega oli meelsasti nõus näitama kuninga perekonna kalmistut, kus tema 
esivanemad puhkasid. Kõik väljusid onnist. 

Õuel näidati Krusensternile Tapega lapselast, tema vanema poja kuuekuist tütart. 
Kuninga ja tema poegade tapsi peeti väikesest peast jumalateks ja pärismaalased 
osutasid neile jumaljkiku austust. Tilluke jumal elas eraldi onnis, mis peale ema ja 
tädide oli kõigile tabu. Onn oli tema tempel. Pärast kümneaastaseks saamist lakkas 
kuningliku perekonna laps olemast jumal ja võis asuda oma vanemate anni. 
Krusenstern paitas rusikat lutsiva jumalanna pead ja väitis seega tema vanaema- 
kuninganna südame. 

Tapega viiskülalised saare sisemuses kõrguvate mägede poole. Roberts seletas, et 
pärismaalased rajavad moraid tavaliselt mingi mäe nõlvale. 

Tee kulges mäkke, troopikapäike kõrvetas halastamatult. Teelised vaevlesid 
palavuses ning väsisid peagi. 

Lõpuks jõudsid nad peaaegu püstloodsele haljale mäenõlvale. Tapega viis nad 
väikesesse salusse. See oligi kuninglik morai. 

Lämmatav laibalehk tekitas rändureis tülgastust. Puude okstele olid valmistatud 
peenikestest lattidest alused, millel lebasid inimkolbad ning -luud. Nukahiva elanikud 
ei matnud oma surnuid mulda, vaid asetasid nad puudele. Merelinnud sõid liha, 
kondid aga jäid pleekima. 

Salu keskel seisid puust meisterdatud mehekõrgused puuslikud. Tapega jutustas, 
et need puusliikud kujutavad tema juba ammu jumalateks muutunud esivanemaid. 
Seal asetses ka pealt palmilehtede ja valge riidega kaetud kõrge sammas. Krusenstern 

tahtis sammast puudutada, kuid Roberts jõudis veel õigel ajal hoiatada, et sammas on 
tabu. Samba ja puuslike lähedal asus moraivalvuri onn. Tapega hüüdis teda, kuid 
keegi ei vastanud. Preestrit polnud kodus. 

Kuningas tegi ettepaneku onni minna ja seal puhata. Kuid meremehed ei istunud 
seal kaua. Lagunemislehk oli nii vänge, et nad ruttasid salust välja. 

Tapega jättis hüvasti - ta pidi külasse tagasi pöörduma. Ta lubas peagi laevale 
tulla. Roberts juhatas meremehed lühimat teed pidi mere äärde. 

Kuid päike kõrvetas nii, et kõik mõtlesid vaid puhkusest kusagil vilus. Roberts 
ütles, et siin lähedal asub tema maja, ja kutsus kõiki enese juurde. Meremehed võtsid 
kutse meelsasti vastu. E 

Roberts viis nad metsa ja peagi jõuti väikesele lagendikule, mille keskel seisis 
üksik roo-onn. 

Inglase elamu ei erinenud millegi poolest pärismaalaste omadest. Onnist väljus 
noor naine, laps süles. See oli Robertsi naine, Tapega tütar. Roberts naeratas lapsele ja 
see sirutas käed tema poole. 

«Kas teie poeg on samuti jumal?» küsis Krusenstern. «Ka tema on ju kuninga 
lapselaps.» 

«Ei, tema pole jumal,» vastas Roberts naerdes. «Ainult kuninga poegade lapsed 
on jumalad, tütarde omad aga lihtsurelikud. » 

Külalised läksid onni ja istusid mattidele. Ainult vaskne teekann ja püss vihjasid 
peremehe euroopalikule päritolule. Muu sisustus oli samasugune nagu teistes 

Nukahiva onnides. Robertsi naine oli mehelt õppinud mõned ingrliskeelsed sõnad 
ja püüdis nüüd neid käiku lasta. Kuid tal ei õnnestunud neid seostada ja naine vatkis 
kohmetunult. 

Pisut puhanud ja kinnitanud keha külma kookospiimaga, asusid meremehed jälle 
teele. Roberts viis nad täpselt sinna, kus seisid paadid. Kaldal oli kõik korras. 
Madrused suitsetasid rahulikult oma piipe. Neid ümbritsesid heatahtliku ilmega 
pärismaalased, kes olid kohe pärast rahusõlmimist rannale ilmunud. 

Jõudnud «Neevale» tagasi, saatis kapten Lisjanski kohe paadi vee järele. Tunni aja 
pärast tuli paat veevaatidega tagasi. Pärismaalased olid need täitnud. Kõik läks vana 
viisi. 

Krusenstern teatas, et kohe pärast seda, kui «Neeva» saab joogivee pardale, asub 
ekspeditsioon teele. «Nadežda» oli juba ammu ärasõiduks valmis ja viimasel kahel 
päeval jalutas tema meeskond lihtsalt lusti pärast saarel ja tegi paadisõite piki 
rannikut. 

Ühe niisuguse lõbusõidu ajal avastas paadi komandör leitnant Golovatšov 
tundmatu lahe, mis oli Anna-Maria abajast suurem ning sügavam. Ta andis sellele 
kuulsa Vene meremehe Tšitšagovi nime. Tšitšagovi lahe kaldal asus küla, mis oli 
Tapega omast suurem ning rikkam. Ka siin oli kuningas, kes võttis Golovatšovi 
sõbraliikult vastu. Tapegasse suhtus ta põlglikult, sest too võis välja panna ainult 
kaheksasada sõjameest, Tšitšagovi lahe küla aga tuhat kakssada. 

Golovatšov märkas, et onnid on seal hoopis uuemad kui Tapega külas, kus hüttide 
seinu kattis tihe hallitus. See hämmastas teda. 

«Nähtavasti on teie küla alles hiljuti ehitatud?» küsis ta kuningalt. 

«Oh ei, ta ehitati juba ammu, kuid hiljuti purustas sinu valgete vendade kõu küla 
ja me pidime ta uuesti üles ehitama,» vastas kuningas. 

Golovatšov taipas, et see ongi üks küla, mida Inglise kapten oli käskinud 
pommitada, kui pärismaalased keeldusid tasuta toiduaineid andmast. Golovatšov nägi 

ka auke, mida olid tekitanud kahurikuulid. 
Golovatšov otsustas maad mööda laevale minna. Ta saatis paadi endist teed 
mööda tagasi, ise aga siirdus 

koos kolme kaaslasega läbi saare inimtühja keskosa Anna-Maria lahe pöole. Kogu 
päeva hulkusid nad mäekurudes keset tihedat troopikametsa, kus sageli tuli kirvestega 
teed raiuda. Hilja õhtul jõudis väsimusest nõrkev Golovatšov «Nadeždale». 

«Heitke magama, leitnant,» ütles talle Krusenstern. «Homme väljume merele.» 

Inglane Roberts saatis meremehi nende jalutuskäikudel. Ta osutas 
ekspeditsioonile palju tähtsaid teeneid. Valmistudes ankrut hiivama, tahtis 
Krusenstern teda kuidagi tänada. 

«Roberts, sõitke meiega kaasa,» ütles ta inglasele. «Tagasiteel sõidan ma 
Inglismaalt mööda ning viin teid koju.» 

«Mis te nüüd!» hüüdis Roberts hirmunult. «Seal pannakse põgenenud madrused 
raudu ja tõmmatakse võllasse!» 

«Tõsi küll,» nõustus Krusenstern. «Kuid mul on Inglismaal palju mõjukaid 
tuttavaid ja ma võiksin teie eest kosta. Kas te tõesti siis ei igatse kodumaa, emakeele, 
suurte linnade järele?» 

«Mitte põrmugi,» vastas Roberts. «Ma olin kodumaal vaene, kodutu, alatasa 
näljane. Ma pidin töötama viisteist tundi päevas, elama pööningul ja sööma kuiva lei- 
ba. Kuid siin olen ma vaba, kõht on mul täis. Ma olen ise enese isand, mul on maja ja 
perekond. Ma oleksin ülimalt õnnelik, kui kurat koristaks selle neetud prantslase, kes 
mulle alatasa seatempe teeb. Kuid niisugust õnne ei maksa lootagi.» 

Krusenstern jäi mõttesse. 

«Mida ma võiksin teile pakkuda, Roberts?» küsis ta viimaks. «Ma annaksin teile 
raha, kuid kardan, et sellega pole Nukahival midagi peale hakata. Küsige ise, mida te 
soovite.» 

«Alguses tahtsin ma teilt paluda kuule ning püssirohtu, sest mul on küll püss, kuid 
pole laskemoona,»vas,tas Roberts. «Kuid siis ma mõtlesin, et mul pole kunagi tarvis 
püssi lasta. Metsloomi siin pole, pärismaalased suhtuvad minusse hästi, Cabrit aga on 
argpüks ega julge mulle kunagi avalikult kallale tungida. Ei, kapten, tänan teid. Ma 
saatsin teid saarel sellepärast, et see meeldis mulle. Ma ei vaja mingit tasu.» 

Ja ometi õnnestus Krusenstemnil, ehkki ettekavatsematult, talle teenet osutada. 

1804. aasta 17. mai koidikul hiivasid «Nadežda» ja «Neeva» ankrud. Puhus 
puhanguline, hooti suunda muutev tuul ja väga raske oli väljuda korallriffidest pii- 
ratud Anna-Maria lahest. Alles õhtul jõudsid laevgd avamerele. Hakkas juba 
pimenema, kui leitnant Romberg tuli Krusensterni juurde ja teatas, et madrused 
leidsid laevatekile kuhjatud vanade purjede vahelt melhe, kes oli ilmselt juba eelmisel 
õhtul laevale hiilinud. . 

«Kes see on? Mõni Nukahiva elanik?» küsis Krusen — stern. 

«Ei, kapten, hoopis valge,» vastas Romberg. 

Imestunud Krusenstern käskis kohe mehe enese juurde tuua. Kuid ta hämmastus 
veelgi rohkem, kui nägi, et see oli prantslane Cabrit. 

Prantslane langes kapteni jalge ette. 

«Andke mulle andeks, kapten!» hüüdis ta. «Vaenlane laimas mind. Ma olen alati 
olnud teie tõeline sõber.» 

«Miks te tulite loata minu laevale?» küsis Krusenstern karmilt. 

«Ma teadsin, et te keeldute mind kaasa võtmast. Mind laimati ja mul polnud 
võimalust end õigustada,» jätkas Cabrit. «Kuid Nukahivale ei saanud ma enam jääda, 
sest mu vaenlane kavatses mind kohe pärast teie ärasõitu tappa.» 

«Kuidas ta teid tappa kavatses?» 

«Ta tahtis mind püssiga maha lasta.» 

Krusenstern naeratas, sest Robertsil polnud kübetki püssirohtu. 

«Halastage, kapten, ärge mind üle parda visake!» palus Cabrit. «Ma ei taha 
armuleiba süüa, vaid hakkan koos madrustega töötama. Te sõidate praegu vist Havai 
saartele. Pange mind seal maha. Olen nõus kus tahes elama, peaasi, et vaenlane oleks 
kaugel.» 

Krusensterni] tuli prantslane laevale jätta. Muide, ta oli selle üle isegi rõõmus, sest 
nii sai ta Robertsile teene osutada. 

Havai saared 


Laevad purjetasid Havai saarte poole. Seal pidid nad kauaks lahku minema. 
Krusenstern otsustas «Neeva» Alaskasse saata, ise aga «Nadeždaga» Kamtšatkale 
purjetada. 

Laevade lahkuminek pidi tunduvalt kiirendama ekspeditsiooni arvukate 
ülesannete täitmist. Sel ajal kui «Nadežda» viibib Jaapanis, külastab «Neeva» Vene 
valdusi Ameerikas. 

25. mail ületati ekvaator teist korda ja laevad purjetasid jälle põhjapoolkeral. 
Puhus ühtlane pärituul, mis leevendas troopikapalavust. Oli meeldivalt soe ilm. 
Lendkalade parved tiirlesid laevade ümber. Nukahival väljapuhanud madrused 
töötasid innuga. 

Vabadel hetkedel kuulasid «Nadežda» ohvitserid prantslase jutustusi. Krusenstern 
käskis tal end puhtaks pesta, habet ajada ja madrusevorm selga panna. Kui ta aga 
rääkima hakkas, olid kõik tema ebausust hämmastuses. 

Ta uskus kaljukindlalt nõidumisse ja posimisse. Prantslase rinnal rippus 
võlutalisman, mille ta oli kaela riputanud enne saarelt lahkumist, et Krusenstern ei 
laseks teda üle parda heita. Talismaniks olid kaks nahkkotikeses peituvat seahammast. 
Et aga kindlam oleks, oli ta juurde lisanud vaskristi. 

Ta oli raudselt veendunud, et tänu just sellele talismanile jättis Krusenstern teda 
laevale. 

Eriti meelsasti kuulasid meremehed tema jutustust sellest, kuidas ta igasuguste 
nõiaviguritega püüdis oma vaenlast Robertsit hävitada. 

«Hei, Cabrit,» palusid nad, «jutusta õige, kuidas sa Robertsile kaigise kallale 
ässitasid.» 

«Jah, ma otsustasin Robertsile tõve kallale ajada,» alustas Cabrit. «Kuid mul oli 
tarvis tema sülge. Läksin siis Robertsi juurde ja teesklesin, et tahan temaga leppida.Ta 
ulatas mulle käe. Andsin talle mädanenud banaani. See oli kibe ja Roberts hakkas 
sülitama. Üks süljeplärakas sattus rohule. Kitkusin lehe üles ja läksin oma onni. 
Sealoli mul nõiapulbrit, mida hankisin morais elava preestri käest. Segasin Robertsi 
sülje pulbriga segi ja õmblesin selle puukoorest punutud koti- 


247 


kesse. Siis matsin koti maa sisse. Inimene, kelle sülg on koos nõiapulbriga maa 
sisse maetud, jääb haigeks ja sureb pärast pikka piinlemist.» 

«Kuidas siis oli, kas Roberts haigestus?» 

«Ei!» hüüatas Cabrit nukralt. «Kuid ma tean, miks ta ei haigestunud. Ta on ise 
nõid ja ükski nõidus ei hakka talle külge.» 

Reisil Havai saartele juhtus Fjodor Tolstoiga ebameeldiv lugu. Juba ammu suhtus 
Krusenstern taunivalt noore krahvi jultunud tempudesse, nüüd aga sai Tolstoi 
hakkama niisuguse naljaga, et Krusensterni kannatus katkes. 

Tolstoi tõi Brasiiliast kaasa ahvi. Kogu meeskond naeris looma jäljendamisiha üle. 
Ta kõndis krahvi kannul ja ah vis kõike järele, mis peremees ees tegi: segas kaarte, 
valas veini klaasidesse ja imes piipu. 

Ühel hommikul läks Tolstoi koos ahviga kapteni kajutisse. See oli tühi. Tolstoi 
võttis laual asuva puhta paberilehe, kallas sellele tinti ja väljus, jättes ahvi kajutisse. 

Poole tunni pärast läks Krusenstern oma kajutisse ja nägi ahvi, kes istus toolil ja 
kallas kohusetundlikult leht-lehelt tinti laevapäevikusse. 

Kõik teekonna kestel tehtud väärtuslikud märkmed olid rikutud. Need tuli uuesti 
ümber kirjutada. 

Krusenstern aimas kohe, kelle temp see on. Ta kutsus Tolsoi enese juurde ja 
teatas, et tõstab ta Kamtšatkal kaldale. 

7. juunil paistis silmapiiril maa. See oli kõige lõunapoolsem ning suurem Havai 
saar. Esmalt nähti keset saart kõrguvat Mauna Loa mäge, mille tipp oli mähkunud 
pilvedesse. 

Õhtul märgati «Nadežda» poole suunduvat paati. Kõik ruttasid tekile külalisi 
vastu võtma. 

Paadis istusid mees ja naine. Välimuselt ei erinenud nad Nukahiva elanikest, kuid 
riietatud olid nad paremini. Peale seelikute kandsid nad veel kollasest puuvillasest 
riidest särke. Nad tõid müügiks, kaasa tosina kookospähkleid, kimbu banaane ja 
rammusa põrsa. 

Kui külalised tekile jõudsid, kutsus Krusenstern Cabrit*. Ta lootis, et Nukahiva 
elanike keelt oskaval prantslasel õnnestub havailastega vestelda. Kuid need ei saa- 

nud Cabrit* jutust sõnagi aru. Hoolimata sellest, et nii Nukahiva kui Havai 
elanikud on polüneeslased, on nende keel erinev. Kuulanud veidi aega prantslast, 
hakkas mees äkitselt rääkima vigases inglise keeles. 

«Kes teile inglise keelt õpetas?» küsis Krusenstern jahmunult. 

«Meie külas on inglise kirik ja valge preester,» vastas havailane. «Ta käsib meil 
kirikus käia ja õpetab inglise keelt. Kes kirikus ei käi, sellelt võtab ta maa ära.» 

Meremehed taipasid, et jutt on inglise misjonärist. 

Juba kakskümmend kuus aastat tagasi avastas Cook Havai saared, kaheksateist 
aastat tagasi viibis siin La Perouse. Selle aja jooksul olid Havail toimunud suured 
muudatused. 

Hakati kauplema. Krusenstern (käskis tuua kaks kirvest ja väikese peegli. 
Havailane krimpsutas põlglikult nägu ja ütles, et sellest ei piisa. Selle eest võib ta 
anda ainult paar-kolm kookospälhklit. Krusenstern lisas veel ühe kirve, kuid havailane 
polnud ikkagi nõus. 

Ta jutustas, et iga aasta külastab nende saart mitu Euroopa laeva ja kõik nad 
toovad kirveid, peegleid ning pärleid. Krusenstern lisas veel mõne arssina riiet. See 
meeldis havailasele juba rohkem. Kuid põrsast polnud ta ikka veel nõus müüma. Ta 
küsis kalevit. 

«Kahjuks meil kalevit pole,» vastas Krusenstern, sest laeval polnud seda 


tõepoolest. 

«Kuid mis see on?» hüüdis havailane, haarates kapteni kullaga tikitud mundrist 
kinni. 

Krusenstern naeris ja seletas havailasele, et ta ei tohi mundrit müüa. 

Kaubeldi kaua. Lõpuks andis havailane järele. Ta müüs põrsa, kookospähklid ja 
banaanid poole tosina kirve, kahe peegli ja kümne arssina lõuendi eest. 

«Täna ei õnnestunud meil kuigi palju osta,» ütles Krusenstern ostu kokale saates. 
«Sellest põrsast ei piisa õhtusöögiks. Kuid võib-olla veab homme rohikem.» 

Järgmisel päeval aga ei vedanud üldsegi. Paadid ei ilmunud ega ilmunud. Alles 
pärast lõunat tuli «Nadežda» juurde paar-kolm paati, kuid vaevalt said havailased 
teada, et laeval pole kalevit, kui nad minema aerutasid. Kõigist eurooplaste kaupadest 
hindasid havailased veel ainult kalevit. 

«Misjonar keelab meil paljalt käia Ja käsib kõigil kalevist riideid kanda,» rääkisid 
nad. «Seepärast müümegi ainult kalevi eest.» 

See nõue oli Inglise kalevivabrikantidele väga kasulik. 

«Asjata tulime siia ja raiskasime aega,» kurjustas kapten. «Paneme oma reisija 
maha ja juba homme purjetame edasi.» 

Ta kutsus Cabrit* ja käskis tal end valmis panna. 

«Täidan teie soovi ja saadan teid paadiga kaldale,» ütles ta prantslasele. 

Kuid prantslane laskus jälle põlvili. 

«Ärge saaike mind hukka!» halises ta. «Seal, kus on inglise misjonär, on ka 
prantsuse oma. See aga võtab minu kui jooksiku madruse kinni ja saadab raudus 
Prantsusmaale. » 

Krusenstern mõtles, ei ilmselt on Cabrit'l õigus. Ta ei pidanud viha selle harimatu 
inimese vastu. Liiatigi oli prantslane vilunud madrus. 

«Hea küll,» ütles kapten. «Jääge pealegi. Ma panen teid kaldale Kamtšatlkal.» 

Õhtul läks Krusenstern «Neevale» Lisjanskiga nõu pidama. Laevad pidid 
teineteisest rohkem kui aastaks lahku minema. Tähelepanelikult kuulas Lisjanski oma 
ülemuse juhtnööre. 

Krusensterni plaan oli järgmine. 

Kuni «Nadežda» viibib Kamtšatkal, viib saadiku Jaapanisse ja uurib veel 
tundmatut Sahhalini rannikut, purjetab «Neeva» Ameerilkasse, lossib seal Vene- 
Ameerika kompanii kauba välja ja täidab trümmid karusnahkadega. Järgmise aasta 
septembris kohtuvad mõlemad laevad Hiinas, Portugalile kuuluvas Macao sadamas. 
Seal müüvad nad karusnahad ja kontrollivad, kui kasulik on Hiinaga kaubelda. 

Oli juba hilja, kui Krusenstern viimast korda tugevasti Lisjanski kätt surus, oma 
paati istus ja «Nadeždale» tagasi sõitis. 

Hommikul lahkusid laevad kumbki ise suunas. «Nadežda» võttis kursi loodesse, 
«Neeva» kirdesse. 

Kamtšatka 


Alles 13. juulil märgati «Nadeždalt» Kamtšatka mägist rannikut. Mägede nõlvu 
katsid männi- ja nulumetsad, tippudel aga valendas lumi. 

Meremehed rõõmustasid väga seda karmi maad nähes. Oli see ju nende kodumaa, 
kus elasid venelased. 

Järgmisel hommikul sõitis laev Avatša lahte ja peatus Petropavlovski linna juures. 
Sel ajal kutsuti Petropavlovskit küll linnaks, tegelikult aga oli ta väike vene küla, kus 
asus ainult kuuskümmend hütti ja kolm pisut suuremat puust kroonumaja. Elanikke 
oli seal vaevalt sada kaheksakümmend inimest, naisi umbes kakskümmend viis, 
ülejäänud olid mehed, peamiselt sõdurid. 

Meremehed olid emakeelt kuuldes rõõmsad ja tundsid end nagu kodus, ehki neid 
lahutasid Euroopa-Venemaast tuhanded verstad. 

Krusenstern hakkas kohe välja laadima kaupu, mida Vene-Ameerika kompanii oli 
Kamtšatkale saatnud. See töö kestis terivelt kaks nädalat. Seejärel hakati korrastama 
taglast ning purjesid, mis olid pika teekonna kestel tublisti kannatada saanud. Köied 
tuli uutega asendada, purjedele aga pandi tugevad lapid. 

12. augustil saabus Nižnekamtšatskist Kamtšatka kuberner kindral Košeljov. 
Nižnekamtšatskist oli Petropavlovskisse seitsesada versta, kuid kuberner tundis oma 
metsikus ning kauges kubermangus suurt igavust ja igatses nii Venemaalt saabunud 
külaliste järele, et jõudis läbipääsmatus padrikus kulgevat teed mööda kohale kahe 
nädalaga. Kuberner saabus just parajal ajal, tema korralduseta olnuks raske hankida 
provianti sõiduiks Jaapanisse ja tagasi. 

Kuberner käskis liha ja kala laevale toimetada. 

«Sööge enne, kui rikneb,» rääkis ta Krusensternile. «Meil pole millegagi kala 
soolata. Sool on Kamtšatkal haruldus. Nael malksab neli rubla, kuid ka selle raha eest 
pole keegi nõus müüma.» 

Soolapuudus ei lasknud Krusensternil vajalikus koguses provianti hankida. Suur 
hulk Kamtšatkalt muretsetud kala läks peagi halvaks ja heideti üle parda. Teel 
Petropavlovskist Jaapanisse tuli endist viisi süüa Peter-: 

buri soolaliha ja kuivikuid. Ja ainult Petropavlovskis võisid mehed voli pärast 
värsket liha ja kala vitsutada. 

Kamtšatkal toimusid «Nadežda» reisijate koosseisus mõningad muudatused. 
«Kombekatel noormeestel» doktor Brinkinil ja kunstntk Kurljantsevil oli merereisist 
villand ja nad otsustasid läbi Siberi Peterburi sõita. 

Peale selle jättis Krusenstern Kamtšatkale ühe jaapanlase, prantslase Cabrit' ja 
leitnant krahv Tolstoi. 

Jaapanlane palus ise Krusensterni teda Venemaale jätta. Ta kinnitas, et elas 
Venemaal paremini kui Jaapanis, ja palus luba Irkutskisse tagasi pöörduda. Kapten 
nõustus. 

Cabrit aga jäi Kamtšatka kuberneri lakeiks. Sel ajal oli vene isandatel moeks 
pidada prantslasest teenrit, ja kuberner jäi väga rahule. 

Krahv Fjodor Tolstoi püüdis kõigest väest Krusensterniga leppida, kuid kapten oli 
kõigutamatu. Ta ei tahtnud niisugust kaaslast, vaid kirjutas krahvi laevalt maha ja 
võttis tema asemele Kamtšatka kuberneri noorema venna leitnant Košeljovi. 

Fjodor Tolstoi ei kurvastanud üleliia. Mõne aja pärast sõitis ta ühe kaupmehe 
laevaga Alaskasse, elas seal indiaanlaste keskel, viibis Aleuudi saartel ja rahuldas 
sellega oma seiklusiha. Pöördunud läbi Siberi Peterburi tagasi, uhkustas ta palju 
aastaid oma tätoveeringute ja seiklustega. 


JAAPAN 


Saabumine 
30. augustil 1804 lahkus «Nadežda» Petropavlovskist ja võttis kursi Jaapanile. 

Olid külmad ning tormised ilmad. Raju möllas lakkamata ja kaks nädalat ei 
väljunud päike pilve tagant. Laeva vööris avastati lekk, mida ei saanud avamerel 
kuidagi kõrvaldada. Pumbad töötasid lakkamata ja see lisatöö kurnas meremehi. 

15. septembril tuli päike pilve tagant välja. Torm nõrgenes ja ilm läks soojemaks. 


28. septembril nähti laevalt Kiušiu saart, mille looderannikul asub Nagasaki 
sadam. See oli mägine saar, mida liigendasid arvutud sügavale maismaasse ulatuvad 
lahed. 

Portugallased, hispaanlased ja hollandlased püüdsid juba ammu Jaapanit 
vallutada. Kuid jaapanlased mõistsid nende kavatsusi ja otsustasid oma maa muust 
maa- 

ilmast eraldada ega lasknud välismaalasi sisse. 1638. aastal andis Jaapani valitsus 
välja seaduse, mis kõlas järgimiselt: 

«Tulevasel ajal, kuni päike maailma valgustab, ärgu julgegu keegi, olgu ta kas või 
saadik, Jaapani kallastel randuda ja surma ähvardusel ei tohi keegi kunagi seda 
seadust muuta.» 

Et aga Jaapani mõisnikud vajasid Euroopa kaupu, tuli reeglisse teha erand. Ja 
Jaapan lubasiki Hollandi kaubalaevadel sisse sõita, tõsi küll, ainult Nagasaki sada- 
masse. 

See Jaapani valitsuse määrus oli Hollandi kaupmeestele, kes loomulikult ei 
tahtnud teiste maade kaupmeestega kasumeid jagada, väga tulus. 

Hollandi kaubalaevade omanikud ja kaptenid teadsid, et niisugune olukord ei 
kesta igavesti, sest Jaapani valitsus saab kord aru kaubavahetuiie kasulikkusest teiste 
riikidega ja muudab oma otsuse. Seepärast püüdsid hollandlased kõigest väest 
takistada välismaa laevade tulekut Jaapanisse ja varjasid kiivalt oma geograafilisi 
kaarte teiste meresõitjate eest. 

Juba peaaegu kakssada aastat olid Hollandi laevad Jaapanit külastanud, kuid 
teised Euroopa rahvad ei tundnud Jaapani ranniku piirjooni ega meres asuvaid riffe 
ning leetseljakuid. 

Krusensterni käsutuses olid äärmiselt ebatäpsed Jaapani ja Hiina kaardid, mille 
üks prantsuse meremees oli hiina geograafidelt muretsenud. Sel ajal ei osanud 
jaapanlased ja hiinlased geograafilisi kaarte koostada, vaid joonistasid silma järgi, 
laius- ning pikkuskraade kasutamata. Mõnikord joonistasid nad maad, mis asusid 
teineteisest kaugel, kõrvuti, maad aga, mis olid tõepoolest naabrid, võisid paikneda 
teine teises ikaardi servas. Loomulikult ei saanud ükski meresõitja niisugustest 
kaartidest juhenduda. Ja Krusenstern pidi sõitma peaaegu tundmatul merel ning 
koostama peale selle veel täpsed kaardid, mida teised meremehed võiksid edaspidi 
kasutada. 

Eriti suurt vaeva nägid meremehed Kiušiu saare lahtedega. Alguses pidas 
Krusenstern iga pikka lahte väinaks. Talle näis, et Kiušiu pole hoopiski saar, vaid üks- 
teisest kitsaste väinadega eraldatud saarestik. Selleks 

et oma oletust kontroiiida, tuli sõita igasse rannasoppi. Kuid iga kord pidi ta 
pettunult avamerele tagasi pöörduma, sest väina tõkestasid mäed ning see osutus järje- 
kordseks laheks. 

Vähem ebameeldivlisi ei tekitanud ka Kiušiu ümber asuvad lugematud saared. Et 
Jaapani laevad olid Euroopa. omadest viletsamad ning iga merereis vältas seepärast 
kaua, paigutasid jaapanlased saared kaartidel rannast kaugele eemale. Ometi asusid 
need sageli vaid teisel pool kitsast väina, kus laeva ähvardasid madalikud ning karid. 

Vaatamata soojale ilmale, puhus tugev puhanguline tuul, mis kõigutas «Nadeždat» 
ühelt küljelt teisele. 

Huviga vaatasid meremehed Jaapani rannikut. Oli ju Jaapan sel ajal eurooplastele 
salapärane maa, mille kohta räägiti igasugu veidraid jutte. 

Mitte kusagil ei näinud meremehed loomakarju, ei hobuseid, lehmi ega lambaid. 
Nähtavasti haris jaapani talupoeg maad käsitsi, koduloomade abita. 

Merelt olid hästi näha teed. Need olid täiesti sirged, nagu joonlauaga tõmmatud, ja 
kadusid nii kaugele sisemaale kui silm küündis. Iga tee ääres kasvasid kõrged puud. 

Lahtedes saalisid kalapaadid. Krusenstern oleks tahtnud elanikega lähemalt 
tutvuda ja ta andis märku, et kalurid laevale tuleksid. Kuid need hakkasid hoopis 
kõigest väest kalda poole aerutama, sest iga jaapanlast, kes ilma ülemate loata 
välismaalastega suhtles, ähvardas karm karistus. 

Jaapanlased, keda Krusenstern tõi Venemaalt, algul pisut elavnesid oma 
kodumaad nähes. Kui aga Nagasaki oli juba käeulatuses, muutusid nad taas tusaseks 
ning kurvaks. Kuidas kaasmaalased neid vastu võtavad? Sel ajal oli jaapanlastel 
kodumaalt lahkumine keelatud. Kuidas tõestada, et nad ei sattunud Venemaale vaba- 
tahtlikult? Et nad pärinesid Põhja-Jaapanist, siis polnud neil Nagasakis tuttavaid ega 
mingeid sidemeid. 

8. oktoobri varahommikul sõitis «Nadežda» lahte, mille kaldal asus Nagasaki linn. 
Laeva juurde sõitis paat ja Jaapani ametnik ronis tekile. Ta oli paljapäi, seljas 
kandadeni ulatuv värviline siidkimono. 

Ametntk kummardas kaua ning usinalt. Saadik Reza- 

nov esitas talle Jaapanlaste abil küsimusi, kuid ametnik kummardas edasi ja 
pomises midagi omaette. Siis aga hakkas ta ise küsima, mis laev see on, mis riigile 
kuulub ja miks ta Jaapanisse tuli. Saanud teada, et tema ees seisab saadik, kummardas 
ta veel korda viiskümmend, istus siis paati ning lahkus. 

Tunni aja pärast, kui Nagasaki oli juba üsna lähedal, tuli laevale teine ametnik, kes 
ei kummardanud esimesest põrmugi vähem. Ta ei küsinud midagi, vaid oli tumm 
nagu kala. Ilmselt oli ta sadama loots, sest ta asus Krusensterni kõrvale ja näitas teed. 
Kui aga «Nadežda» sadamasse jõudis, osutas ta vaiikides ankruplatsile. 

Linn sadamast ei paistnud, sest lahte ümbritsesid kõrged künkad, Nagasaki aga jäi 
kaldast pisut eemale. Küngastel asusid kindlustused: fordid, kindlused, patareid. 
Vajaduse korral võisid jaapanlased sadamas asuvaid laevu kolmest küljest tulistada. 

Sadam oli laevu täis. Kõikjal, kuhu silm ulatus, võis näha maste ja nende tippudel 
lehvivaid lippe. «Nadežda» ümber seisid Hiinast siidilaadungiga saabunud džonkid ja 
Jaapani laevad. Enamikus olid need mahukad laiad paadid, mille üle oli tõmmatud 
kate, et kaitsta sõudjaid päikese eest. Mitmesuguste vimplite ning lippudega ehitud 
paadid tiirutasid mööda sadamat. Sim seisid ka küllalt suured, avarate tekkidega, 
musta riidega kaetud ning kahuritega relvastatud Jaapani purjekad. Kuid neid polnud 
kuigi palju. Sadama teises servas nägi Krusenstern paari- kolme laeva Hollandi lipu 
all. Välimuselt polnud need sõjalaevad ja pealegi mitte eriti suured. «Nadežda» oli 
suurim laev sadamas. 

Vaevalt jõudis «Nadežda» ankru heita, kui loots laevalt kaldale sõitis. Poole tunni 
pärast aga saabus paat jälle «Nadežda» külje alla. Nüüd tuli tekile korraga kümme 
meest. Saabujad käitusid hoopis teisiti kui eelmised ametnikud. Vähe sellest, et nad ei 
kummardanud kellelegi, vaid nad tegid ka näo, nagu oleks nende ümber tühi õhk. 
Krusenstern püüdis meestega vestelda, kuid tema imestuseks ei vastanud keegi. 
Vaikides ja luba küsimata siirdusid tulnukad ühiskajutisse. Ülemused istusid 
diivanile, teenrid asetasid igaühe ette piibukastid ning tillukesed malmist söepannid. 

Iga ülemus võt- 

tis piibu, läitis selle söega ja harokas suitsetama. Kuid piibud olid nii väikesed, et 
pärast kaht-kolme mahvi tulipiip kasti tagasi panna ja uus võtta. Kõik piibud olid juba 
varem topitud. 

Külaliste viisakuseta käitumisest hämmastunud Krusenstern kutsus Rezanovi ja 
kaks jaapanlast, kes rääkisid vabalt vene keelt. 

Kuid ka saadiku kummardusele ei pööratud mingit tähelepanu. Nii suitsetasid nad 
vaikides umbes kümme minutit. Lõpuks ütles üks ülemus oma alluvale midagi 
poolihääli. Kummargil, käed põrandani rippu, kuulas see oma isandat. Kuni ülemus 
rääkis, tõmbas ta austava sisinaga endasse õhku. Seejärel ajas ta end sirgu, pöördus 
Krusensterni poole ja ütles mõne hollandikeelse sõna. 

Nülüd oli kõik selge. Alluvad olid tõlgid, ülemad aga ohvitserid, kes Nagasaki 
kuberneri korraldusel valitsesid sadamat. Jaapanlaste kummaline käitumine aga kuu- 
lus tavalise tseremoonia juurde. Tähtis jaapanlane peab alguses istuma, suitsetama la 
alles umbes kümne minuti pärast võib vestlust alustada. 

Krusenstern oli oma pikkade reiside kestel, eriti aga Kaplinnas viibides õppinud 
pisut hollandi keelt ja võis nüüd kuidagimoodi Jaapani ohvitseridega vestelda. 

Jutt hakkas laabuma. Vaevalt sai Krusenstern esimese lause öeldud, kui tõlk talle 
märku andis, et nii tähtsate isikutega peab kummardades rääkima. Kuid kapten ei 
teinud väljagi. Jaapani ohvitserid kuulasid teda tardunud, mittemidagiütlevate 
nägudega. 

Ta jutustas oma saabumise eesmärgist ja Vene valitsuse soovist sõlmida Jaapaniga 
kaubaleping. Kuulnud, et Rezanav on saadik, tegid diivanil istuvad jaapanlased talle 
püsti tõusmata kerge kummarduse. 

Krusenstern küsis, millal võib Rezanov läbirääkimiste pidamiseks Jaapani 
pealinna sõita, millal lubatakse «Nadežda» meeskonda maale minna, ja mida teha 
Venemaalt kaasatoodud jaapanlastega. Kuid vastuse asemel hakkasid ohvitserid 
pärima hoopis «Nadežda» teekonna üle. Seejuures ilmnes, et nende geograafilised 
teadmised olid Üsna tuumakad. Nad teadsid näiteks, et Tenerife on üks Kanaari 
saartest ja Destero asub Brasiilias. 

«Kuidas te Kamtšatkast Nagasakisse tulite: kas piki 

meie maa ida- või läänerannikut?» küsisid ohvitserid. «Piki idarannikut,» vastas 
Krusenstern. 

Tundus,et jaapanlased jäid rahule. Nad lubasid hollandlastel Nagasakisse tulla 
ainult idast ja varjasid eurooplaste eest hoolikalt Jaapani läänerannikut. Kuid 
Krusensterni küsimustele nad ei vastanud, öeldes, et õhtul kannavad nad sellest 
Nagasaki kubemerile ette ja too otsustab ikõik. Nad palusid venelasi kuberneri loata 
maale mitte sõita, samuti ka teisi sadamas seisvaid laevu mitte külastada. Rezanovi 
sõidust pealinna aga olevat veel vara kõnelda, sest seda võib ainult keiser ise 
otsustada. 

Samal ajal vaatlesid tekil seisvad meremehed huviga paati, millega külalised 
saabusid. Paat polnud tühi. Päikesevarju all sosistasid inimesed. Läbi katteprao nägid 
«Nadežda» meremehed seal euroopalikult rõivastatud inimesi. 

Poole tunni pärast väljus tõlk ühiskajutist ja hüüdis üle parda hollandi keeles: 

«Härrased, teil lubatakse laevale tulla!» 

Luba ei andnud Krusenstern, vaid Jaapani ohvitserid, kes kamandasid nüüd 

«Nadeždal» nagu oma laeval. 

Viis hollandlast ronis mööda nöörredelit tekile. Nad tulid koos jaapanlastega 
külla, kuid pidid austusest Jaapani ohvitseride vastu pool tundi paadis kükitama. Ühis- 
kajutisse sisenedes ei vaadanud nad Krusensterni ega Rezanovi poolegi, vaid jäid 
diivanil istuvate jaapanlaste vastu seisma. 

Hollandlased langetasid diivani ees oma kiilaspead allapoole põlvi ja puudutasid 
kätega põrandat. Alles siis pöördusid nad venelaste poole, surusid kätt ja esitlesid end. 
Need olid Hollandi Nagasaki faktooria direktor van Douff, tema sekretär, kaks 
sadamas seisvate Hollandi laevade kaptenit ja tähtis ametnik parun Pabst. Krusenstern 
palus neid istuda. Kartlikult kõõritasid hollandlased jaapanlaste poole, tammusid 
veidi. paigal ja võtsid lõpuks vaprust kogudes platsi. 

Direktor rääkis inglise keelt. Krusenstern rõõmustas. Nüüd võis ta nendega 
rääkida, ilma et jaapanlased oleksid neist aru saanud. 

«Miks te end jaapanlaste ees nii alandate?» küsis Krusenstern. 


258 


«Aga kuidas teisiti?» ütles van Douff. «Kui tahad jaapanlastega kaubelda, siis allu 
nende kommetele ja pea vastu. Kui te saatkonnast asja saab, siis hakkate end samuti 
alandama. Muide, ma ei usu, et härra Rezanovit lubatakse pealinna minna. Kõige 
tõenäolisem on, et teid saadetakse Nagasakist niisama tühjalt minema nagu viis aastat 
tagasi inglasi. . .» 

Krusenstern ei võtnud van Douffi prohvetlikkust tõsiselt. Oli selge, et 
hollandlased ei soovi Jaapanis venelastega konkureerida. Ta arvas, et van Douff tahab 
teda hirmutada, ja hakkas vestlema Hollandi kaptenitega. Vestlus laabus peagi, sest 
kaptenitel oli nii kogenud meremehega huvitav keskustella. Meelsasti jutustasid nad 
oma reisist ümber Aafrika, mööda India ookeani ja Indoneesia saarestikus. Vaevalt 
aga viis Krusenstern jutu Jaapanile, kui kaptenid hakkasid vassima, sattusid segadusse 
ja andsid sobimatuid vastuseid. Nad varjasid oma teadmisi välismaalaste eest. 

Lõpuks hakkasid külalised lahkuma. Ikka ühteviisi kivinenud nägudega Jaapani 
ohvitserid tõusid. Hüvastijätul teatasid nad, et homme saabuvad «Nadeždale» 
kuberneri sekretärid ja linnaülem. See oli rõõmustav teade. Krusenstern lootis, et 
tähtsad ametnikud annavad meremeestele loa maale sõita ning teatavad midagi Vene 
saadiku sõidust Jaapani pealinna. Kuid ohvitserid tähendasid hoopis, et kuberneri 
sekretärid ,võtavad «Nadežda» meeskonnalt ära püssid ja kogu püssirohutagavara. 

«Meie valitsus ei soovi, et Nagasaki sadamas viibiksid relvastatud välismaalased,» 
ütlesid nad. «Kui te siit lahkute, anname teie relvad ning püssirohu tagasi.» 

Erutatud Krusenstern küsis direktor van Douffilt: «Öelge, direktor, kas ka 
Hollandi laevad, mis saabuvad Nagasakisse, annavad kogu oma püssirohu jaapan- 
lastele ?» 

«Loomulikult,» vastas hollandlane. «Peale püssirohu peame ka mõõgad ära 
andma. Muidu meid siia ei lastaks. » 

Külaliste paat lahkus. 

Järgmisel päeval kella nelja paiku tuli laeva juurde mitu värske kala, hirsitangude 
ja elusate hanedega koormaltud paati. Krusenstern arvas, et see moon on toodud 
müügiks, ja hakkas märkide abil pärima, mis 

kaup maksab. Kuid paadis viibiv jaapani tõlk selgitas, et kala, tangud ja haned 
saatis Nagasaki kuberner kingituseks. Kõik meremehed olid kingituse üle rõõmsad, 

sest juba ammu tunti puudust värske toidu järele. 

Tunni aja pärast saabusid väikese, värviliste lippudega ehitud lodjaga uued 
külalised. Lotja vedas puksiiris neli paati. Külalised - kuberneri sekretärid ja 
linnaülem - ronisid tekile. Neid saatis arvukas kaaskond, kelle hulgas olid ka mõned 
moosekandid, kes vahetpidamata litaure tagusid. Krusenstern juhatas saabujad 
ühiskajutisse. Nad käitusid samuti nagu eilsed ohvitserid. Ülemused istusid diivanile 
ja suitsetasid, alluvad aga seisid. Ka mõned tõlgid olid kaasas ja umbes kümne minuti 
pärast õnnestus Krusensternil vestlust alustada. 

Loomulikult oli tema esimeseks küsimuseks, millal Vene saadikut lubatakse 
pealinna sõita. Kuid jaapanlased kostsid, et nemad ei tea midagi, sellele võivat vastata 
ainult valitsus. 

«Kubemer saatis juba eile kulleri pealinna teie saabumisest teatama,» ütlesid nad. 

Krusenstern küsis, kui kaugel pealinn Nagasakist asub ja kui palju kulub kulleril 
aega edasi-tagasi sõiduks. Vastus oli ilmselt liialdatud ning ebamäärane. . 

«Pealinn asub väga kaugel. Te peate poolteist kuni kaks kuud ootama.» 

Krusenstern teadis, et Jaapan pole tegelikult kuigi suur. Kuid jaapanlased vastasid 
talle iga kord nii, et ta ei saaks nende väikese riigi geograafiast mingit pilti. Nähtavasti 
loeti linnade asupaiku sõjasaladuseks. 

Seejärel palus kapten, et vene meremeestel lubataks kaldal jalutada ja et saadik 
Rezanov võiks vastuse saabumiseni linnas elada. 

«Me arutame seda. Me anname teie palve kubernerile edasi. Me ei või teile praegu 
midagi lubada,» kinnitasid jaapanlased. 

Ka ei andnud nad mingit vastust küsimusele, mida nende Venemaalt toodud 
kaasmaalastega peale hakata. Kuberneri sekretärid olid tähtsad isandad ja krimpsu- 
tasid põlglikult, kui nendega räägiti Venemaa ranniku lähedal laevahuku läbielanud 
vaestest kaluritest. 

«Las nad esialgu elavad teie laeval,» rääkisid nad. 

«Kui saadik pealinna sõidab, siis võtab ta nad kaasa. Kui aga saadik pealinna ei 
sõida, küllap me siis otsustame, mis nendega teha.» 

Pärast pooletunnilist vestlust nõudsid kuberneri sekretärid, et kõik laeval leiduvad 
püssid ning püssirohi neile välja antaks. Krusenstern kõhkles. Ta ei teadnud, kuidas 
talitada. Kuid pärast arupidamist Ratmanovi ja Rombergiga otsustas ta nõustuda. 
Lahingu korral selles patareidest ümbritsetud sadamas purustatakse «Nadežda» ka 
siis, kui tal püssirohi alles on. Kuid ta tahtis iga hinna eest säilitada saadiku 
auvahtkonda kuuluva kuue madruse püssid. Pärast pikki vaidlusi andsid jaapanlased 
järele. Madrustele jäid nende püssid ja mõned laengud. Ülejäänud laskemoon ning 
püssid aga laaditi lodjale ja viidi ära. 

«Ja ometi oldi meiega armulisemad kui Kõllandlistega, » ütles Ratmanov 
naeratades. «Mõõgad jäeti alles.» 

Hüvastijätul palus Krusenstern saata laevale kaupmees, kellelt ta võiks osta 
toidumoona «Nadežda» viibimise jooksul Nagasaki sadamas. 

«Ainult hollandlastel on õigus meie kaupmeestelt provianti ning kaupu osta,» 
vastas kuberneri peasekretär. «Meil pole Venemaaga kaubalepingut ja teil pole õigust 
midagi osta. Kõik, mida teil tarvis, saadab kuberner teile tasuta.» 

Jaapani ametnikud sõitsid koos saatkonnaga ära, nüüd aga hakkasid mitmesugused 
aukandjad peaaegu iga päev «Nadeždat» külastama. Peagi harjus Krusenstern külalisi 
vastu võtma. 

Lekk laeva põhjas oli juba ammu parandatud ja «Nadežda» võis iga minut merele 

sõita. Kuid nädal möödus nädala järel, asjad aga.ei edenenud. Alles poolteise kuu 
pärast rahuldas kuberner Krusensterni palve ja lubas meremehi kaldale jalutama. Kuid 
loomulikult ei lasknud ta neil minna, kuhu süda soovib. Meremeeste jalutuspaigaks 
eraldati jäätmaast kõrge planguga umbes neljakümne sammu pilkikune ja kahekümne 
sammu laiune maatükk, mille ümber paigutati relvastatud valvurid. Keset maalappi 
kasvas üksainus puu. Kui «Nadežda» paat meremehi maale viis, saatis seda sõduritest 
kubisev paatide eskaader. Loomulikult võttis see igasuguse tahtmise ära ja maalapp 
kõlbas vaid 

astronoom Hornerile, kes rajas sinna ajutise observatooriumi. 

«See vähemalt ei kõigu,» seletas Horner Krusensternile. «Kiikuval laevatekil ei 
tule tähtede vaatlusest midagi välja.» 

Rezanovit lubati kaldale asuda veelgi hiljem. Jaapanlased põhjendasid, et nad ei 
leia kuidagi maja, mis oleks nii tähtsa isiku vääriline. 

Kaks kuud pärast saabumist rahuldasid jaapanlased siiski Krusensterni palve. Nad 
eraldasid ühe kalda ääres asuva kahekorruselise maja igast küljest tugeva planguga. 
Ainuke värav paiknes merepoolsel küljel. Selle võti asus Jaapani valvemeeskonna 
ülema käes. Alles pärast tara valmimist teatati Krusensternile, et saadik võib majja 
elama asuda. 

Krusenstern polnud kunagi Jaapani majades viibinud ja seepärast imestas ta väga 
selle sisustuse üle. Jaapanlastel pole mingit mööblit ja maja oli täiesti tühi. Tube 
eraldasid tihedast paberist liikuvad sirmid. Liikuvate vaheseinte abil võisid elanikud 
mistahes kujuga tube moodustada. 

Kui liikuvate seintega võis veel kuidagi nõustuda, siis mööbli puudumisega ei 
olnud Krusenstern mingil tingimusel nõus. Ta andis korralduse, et «Nadeždalt» 
toodaks saadiku majja toolid, lauad ja voodi. 

17. detsembril kolis Rezanov oma uude elamusse. Meremeeste imestuseks 
korraldasid jaapanlased kolimise erakordse pidulikkusega ja osutasid venelastele 
rohkesti ootamatuid auavaldusi. Keegi Nagasaki rikas vürst andis saadikule 
kaldalesõiduks oma jahi. Veel kunagi polnud venelased näinud nii luiksuslikku sõidu- 
kit. Kajutite seinu kattis särav lakk, trepid olid valmistatud väärispuust, põrandaid 
katsid kallihinnalised vaibad, uste ees rippusid kullaga tikitud kardinad. Laeva pardaid 
katsid mingite kirjadega kaetud värvilised siidlipud. Sel hetkel, kui Rezanov astus 
koos kaaskonnaga jahile, heisati sellele Vene lipp. Jahti saatsid sajad ehitud paadid, 
kus mängisid kummaliste pillidega moosekandid. 

Nii sõitis Vene saadik oma lossi. Vaevalt aga jõudis ta sinna siseneda, kui .uks 
lukustati. Hiljem tuli iga kord, kui Krusenstern sõitis saadiku juurde või vii- 

mane «Nadeždale», kutsuda väravavaht, et see värava avaks. Saadikuga koos võis 
elada ainult teatud arv inimesi ja igal õhtul loeti venelased üle. 

Järgmisel päeval pärast saadiku laevalt lahkumist ilmusid ametnikud, kes teatasid 
Krusensternile, et kuberner käskis neil Jaapani keisrile määratud kingitused saadiku 
majja toimetada. Et aga tohutu suured hinnalised peeglid ei mahtunud ühtegi paati, 
siis tuli üleveaks valmistada jämedatest palkidest parv. Asetades peegleid parvele, 
mähkisid jaapanlased need väga kallisse punasesse kalevisse. 

«Kas tasub niisugust kalevit pakkimiseks raisata?» ütles Krusenstern 
jaapanlastele. «Kui te katate ka roguskiga, pole peeglitel häda midagi.» 

Ametnikud tõmbusid hirmust kaarneks. Katta keisrile määratud kingitused 
roguskiga - see on pühaduse rüvetamine! Nad ütlesid Krusensternile, et kui keiser 
nõustub Vene tsaari kingitusi vastu võtma, kantakse peeglid Nagasakist pealinna 

kätel. 

«Kuidas siis teisiti!» hüüdsid jaapanlased. «Kaks aastat tagasi saatis Hiina keiser 
meie keisrile elevandi ja meie keiser käskis elevandi Nagasakist pealinna kätel kanda. 
» 

«Ja kantigi?» küsis Krusenstern. 

«Kanti!» kinnitasid jaapanlased. 

Aeg läks, kuid venelased ei teadnud ikka, kas keiser võtab saadiiku vastu või 
mitte.. Jaapanlased kinnitasid, et pealinnast pole vastust saabunud. 

Igavus ning tegevuseta elu väsitas meremehi. Nad ei tohtinud kohtuda isegi 
hollandlastega. Krusenstern ei näinud direktor van Douffi enam kordagi. Kord sõitis 
sadamast väljuv Hollandi laev «Nadežda» lähedalt mööda. Krusenstern nägi 
komandosillal kaptenit, kes oli koos van Douffiga «Nadeždat» külastanud. Krusen- 
stern soovis läbi. ruupori lahkuvale kaptenile head reisi, kuid hollandlane ei vastanud 
midagi ja pööras näo kõrvale. Krusenstern vihastas, pärast aga mõistis ta, et kapten ei 
saanud teisiti talitada, sest jaapanlased olid hollandlastel venelastega rääkimise rangelt 
keelanud. 

Ühel varahommikul saabus sadamasse kolm Hollandi laeva. Jaapani ohvitser 
sõitis «Nadeždale» ja teatas, et 

saabujad tervitavad Nagasaki kindlust kahuripaukudega. 

«Ärge seda saluuti enese arvele võtke ega omapoolse saluudiga vastake,» hoiatas 
ta. 

See oli asjatu hoiatus, sest venelastel polnud kübetki püssirohtu. Hollandlased 
hakkasid saluteerima. Nad paugutasid kuus ja pool tundi. Krusenstern luges kokku 
nelisada lasku. Sel ajal oli rahvusvaheliseks kombeks, et laev annab sõbraliku maa 
sadamasse saabudes saluudi kõige enam kolmeteistkümne pauguga. Krusensterni 
määratuks imestuseks ei vastanud Jaapani kindlus Hollandi laevade saluudile ühegi 
lasuga! 

Elades laeval, ei saanud Krusenstern jaapanlaste kombeist kuigi palju teada. Kuid 
midagi ometi hakkas talle silma. Toome katkendi tema märkmetest: 

«Jaapanlaste rõivastus Imosneb lühikesest, laiade varrukatega üleriidest ja kitsast, 
kandadeni ulatuvast alusriidest, mis sarnaneb Euroopa naiste seelikuga, kuid on, 
vastupidi, alt kitsam ja käia on sellega äärmiselt ebamugav. Rikas erineb vaesest selle 
poolest, et tal on siidrõivad, vaesel aga lihtsast paksust kangast. Üleriided on tavaliselt 
mustad, kuid kantakse ka värvilisi. Peorõivas on enamasti kirev. 

Paljud kannavad üleriietele tikitud mündisuurust perekonnavappi. Selle järgi saab 
kindlaks teha, millisesse perekonda see või teine tähtis jaapanlane kuulub. Enne 
abiellumist kannavad naised isa vappi, pärast aga mehe oma. Kuberner või vürst 
osutab suurimat au, kui kingib kellelegi oma vapiga rõiva. Meie saadikule kinnitati 
korduvalt, et on määratu õnn, kui keiser kingib talle keiserliku vapiga ehitud üleriide. 

Talvel kannavad jaapanlased viit-kuut rõivast üksteise peal. Ehkki jaanuaris ja 
veebruaris on ilm väga külm, ei näinud ma siin karusnahku ega kalevist rõivaid. 

Kummaline, et jaapanlased ei oska oma jalgu paremini rõivastada. Poolde säärde 
ulatuvad sukad oh valmistatud puuvillasest riidest. Saabaste asemel kannavad nad 
õlgedest punutud taldu, mis kinnitatakse rihmakeste abil suurte varvaste külge. Nende 
tubade põrandaid katavad paks kalev ja õhukesed matid. Seepärast jätab jaapanlane 
majja sisenedes tallad ukse taha. Täht- 

satele isikutele ei valmista viletsad jalanõud muret, sest nad ei käi peaaegu kunagi, 
vaid istuvad terve päeva, jalad enese all koniksus. Kuid lihtrahvas, kes moodustab 
elanikkonnast võib-olla üheksa kümnendikku, kannatab talvekuudel kindlasti. 

Jaapanlase poolest saadik paljaks pöetud pead ei kaitse kahekümne viie kraadise 
kuumuse, ühe-kahe kraadi külma ega kõik talvekuud puhuvate vingete põhjatuulte 
eest midagi. Ainult vihma ajal kannavad nad vihmavarje. Pumatiga ohtralt võitud, 
läikivad juuksed seotakse pealael ettepoole kalduvasse puntrasse. Juuste eest 
hoolitsemine võtab palju aega. Juukseid võitakse, kammitakse ning lõigatakse iga 
päev. Habet jaapanlased ei piira ega aja, vaid kisuvad karvad pintsetiga välja. Igal 
jaapanlasel on pintsetid ja metallist peegel taskuraamatu vahel. 

Vaatamata sellele, et jaapanlased ei kanna särke, milleta meie ei oska ihupuhtust 
ette kujutada, on nad nii puhtustarmastavad, et neile ei saa teha mingeid etteheiteid. 
Otsustades selle järgi, mida me nägime, tundub, et puhtusearmastus iseloomustab 
ükskõik millisesse kihti kuuluvat jaapanlast. 

31. märtsil ja 1. aprillil jaapanlased pidutsesid. Neil päevil kinkisid vanemad oma 
tütardele igasuguseid mänguasju. Jaapanlased peavad seda väga tähtsaks, kui nad kaks 
päeva pühendavad laste meelelarhutusele. Kui püha algas, saatsid nad laevale tõlgi 
palvega, et ka meie katkestaksime ajutiselt kõik tööd.» 


Diplomaatia 


Alles 1805. aasta veebruari keskel kuuldi esimesi, algul ähmaseid teateid selle 
kohta, milline saatus Vene saatkonda ootab. 

Kord saabusid laevale Jaapani ametnikud ja tõlgid ning teatasid, et keiser saatis 
pealinnast Nagasakisse voliniku, kes hakkab Vene saadiikuga läbirääkimisi pidama. 
Nende sõnade järgi oli volinilk juba teel. See olevat nii tähtis aukandja, et võib keisri 
jalgu vaadata. 

«Miks jalgu?» imestas Krusenstern. 

Jaapanlased seletasid, et nende keisri tavaline alam 

peab tema juuresolekul lamama ja võib seejuures ainult põrandat näha. Ja vaid 
kõige tähtsamad. Jaapani võimumehed võivad keisriga vesteldes tema jalgadele 
vaadata. Ainult keisri sugulastel, ja neilgi ainult erandjuhtudel, lubatakse oma käskija 
kõhtu vaadata. 

Krusenstern aimas, et Rezanovil jääb pealinna sõitmata. Vaevalt küll saatis keiser 
nii tähtsa mehe selleks,et Vene saadikut teel saata. Nähtavasti kästi tal saadikuga 
Nagasakis läbirääkimisi pidada. 

Peagi leidis see oletus kinnituse. 20. märtsil teatasid jaapanlased Krusensternile 
ametlikult, et keisri volinik hakkab saadikuga kõigest läbi rääkima siin, Nagasakis. 
Auikandja saabumist võis oodata iga päev. 

30. märtsil saabus võimumees kaheksast isandast koosneva saatkonnaga N 
agasakisse. Tema käsutusse anti Vene saadiku residentsi läheduses asuv maja. 

Peagi algasid läbirääkimised Krusensterni ja jaapanlaste vahel selle üle, milliste 
tseremooniatega peaks toimuma kahe riigi esindajate diplomaatiline kohtumine. 
Jaapanlased tahtsid, et Vene saadik suudleks nende keisri voliniku jalga. Lõpuks lepiti 
kokku, et Rezanov tervitab volinikku Euroopa kombel kerge kummardusega, kuid 
peab seejuures olema kingade ning mõõgata ja istuma põrandal. 

4. aprillil toimus esimene kohtumine. Rezanov viidi majast välja baldahhiiniga 
kaetud kandetoolis. Kandjatele järgnesid jalgsi major Frederici, leitnant Košeljov, 


nõunik Fosse, doktor Espenberg ja leitnant Löwenstern. See oli saadiku kaaskond. 
Kandjate ees sammus lippu hoidev madrus. 

Kohtumine korraldati selleks, et mõlema riigi esindajad saaksid teineteisega 
tutvuda. Vahetati paar viisakat sõna ja küsiti vastastikku teineteise tervise järele. 
Sepjärel jätsid Rezanov ja Jaapani riigimees hüvasti. 

Järgmine, juba asjalik kohtumine, toimus järgmisel päeval. 

Jälle kanti Rezanov baldahhiini all aukandja majja. Pärast järjekordset tervitust ja 
viisakusavaldusi asuti asja juurde. Jaapani valitsuse esindaja luges ette pika, 
erakordselt piduliku läikituse, millele oli alla kirjutanud keiser. Tõlgid tõlkisid 
läkituse hollandi keelde. 

Oma läkituses keelas Jaapani keiser Vene laevadel 

Jaapani sadamate külastamise ja keeldus igasugustest kaubalepingutest. Vähe 
sellest, ta ei tahtnud ka kingitusi vastu võtta. 

Kirjas öeldi: «Võimas Venemaa valitseja läkitas saadiku ja palju kallihinnalisi 
kingitusi. Neid vastu võttes peaks Jaapani käskija maa kombe kohaselt lähetama . 
saatkonna niisama hinnaliste kingitustega Venemaa keisrile. Kuid eksisteerib keeld, 
mis ei luba inimestel ja laevadel Jaapanist lahkuda. Pealegi pole Jaapan nii rikas, et 
vastata kallihinnaliste andidega. Järelikult ei või Jaapani valitseja ei saadikut ega kin- 
gitusi vastu võtta.» 

Niisiis pidi Venemaa esimene saatkond Jaapanis midagi saavutamata koju tagasi 
pöörduma. 

Muuseas, oma läkituses oli Jaapani keiser väga armuline. Ta käskis anda laevale 
tasuta kahe kuu proviandi, peale selle kinkis ta meremeestele kaks tuhat kotti soola, 
kaks tuhat väikest siidvaipa ja sada kotti hirssi. 

Mõne päeva jooksul toimetasid jaapanlased proviandi, soola, hirsi ja siidvaibad 
laevale. Rezanov siirdus oma majast «Nadežda'le» koos peeglitega, mida kellelgi pol- 
nud enam tarvis kätel pealinna kanda. 

Venemaalt kaasatoodud õnnetutel jaapanlastel lubati alles nüüd kaldale minna. 
Kurvalt lahkusid nad «Nadeždalt». Kodumaa tervitas neid ebasõbralikult ja nad ei 
varjanud, et kardavad oma saatuse pärast. 

18. aprillil 1805. aastal lahkus «Nadežda» Nagasaki sadamast. 


Ainud 


«Minge Kamtšatkale piki Jaapani idarannikut,» rääkisid jaapanlased enne ärasõitu 
Krusensternile. «Me ei luba välismaalastel piki läänerannikut sõita.» 

Avamerele jõudes ohlkasid rändurid kergendatult. Seitsmekuune vangipõli oli 
möödas ja nad tundsid end jälle vabadena. Siin ei pidanud Krusenstern enam jaa- 
panlaste käskudele alluma. Umbes viiekümne versta kaugusel Nagasakist otsustas ta 
purjetada põhja poole just nimelt keelatud teed pidi läbi Jaapani mere. 

Tegelikult ei riskinud ta millegagi. Enne ärasõitu anti püssirohi tagasi ja praegu 
olid kahurid vaenlasele niisama ohtlikud kui varem. Nagasakis nägi ta Jaapani 
laevastiliku ning teadis, et neil pole ühtki laeva, mis võiks «Nadeždaga» kiiruses ja 
jõus võistelda. Ka ei kartnud ta oma sõnakuulmatusega kahjustada Venemaa ja 
Jaapani diplomaatilisi suhteid, sest jaapanlased ei tahtnud neist kuuldagi. Pealegi oli 
sel teel mõndagi, mis kutsus ning veetles. 

Esiteks polnud seda teed mööda sõitnud veel ükski eurooplane peale La Perouse'i, 
kes aga hoidus Aasia mandri lähedale. Jaapani läänerannikut tunti ainult Jaapani ja 
Hiina kaartide põhjal, nende täpsuses võis aga enam kui kahelda. Sel ajal vaidlesid 
geograafid isegi Jaapani saarestiku suuremate saarte arvu üle. 

Teiseks viis see tee Sahhalinile, mis oli tol ajal üks vähem uuritud kohti maakeral. 
Peale La Perouse'i polnud seal viibinud ükski eurooplane. Ka La Perouse uuris ainult 
väikest osa Sahhalinist. Ta kinnitas, et Sahhalin on saar, kuid paljud geograafid 
kahtlesid selles ja väitsid, et tegemist on hoopis kitsa sääre kaudu Aasia mandri ikülge 
kinnituva poolsaarega. 

Kolmandaks oletas Krusenstern, et see tee on tunduvalt lühem kui piki Jaapani 
käärulist idarannikut. Sellepärast ei tahtnudki kapten soodsat juhust kasutamata jätta. 

Täies purjes sõitis «Nadežda» Korea väina. 

20. aprillil nähti Korea väina keskel asuvat Tsušima saart. Krusenstern kaardistas 
hoolikalt Korea väina kaldad ja suundus mööda Jaapani merd põhja poole. Alguses 
hoidus ta ettevaatlikult avamerele, kuid pärast 39° põhjalaiusele jõudmist otsustas ta 
pöörduda itta, et uurida Jaapani rannikut. 

1. mail nähti jälle maad. See oli Jaapani suurim saar - Hondo. Merre ulatus pikk 
neem, millel asus suitsupilvesse mähkunud vulkaan. «Nadežda» sõitis. ümber neeme 
ja siirdus rannikut silmist laskmata põhja poole. Meri oli tühi ja Hondo mägine 
põhjaosa paistis olevat asustamata. 

Kahe päeva pärast nähti väikest Jaapani linna. Linna ümber paiknesid poolikalt 
ülesharitud põllud. Mäenõlvul kasvasid väikesed tumerohelised metsasalud. Linna 

lähedal jõesuudmes seisid suured paadid. Nähtavasti tegelesid siinsed elanikud 
kalapüügiga. 

Krusenstern ei tahtnud jaapanlaste pilgu alla sattuda ja ta eemaldus kaldast. Kuid 
juba märgatigi linnast välismaa laeva. Kuus paati, igas umbes kolmkümmend inimest, 
hakkas laeva taga ajama. Sel päeval puhus nõrk tuul ja kõigest jõust sõudvad 
jaapanlased püüdsidki laevakinni. Krusenstern käskis igaks juhuks kahurid laadida. 
Ta ei teadnud, mida jaapanlased kavatsevad. Kui paadid lähedale jõudsid, hüüdis Kru- 
senstern läbi ruurpori Nagasakis õpitud viisakaid tervitusi, kuid jaapanlased ei 
vastanud sõnagi. Nad tegid oma paatidega tiiru ümber laeva ja sõudsid siis kaldale 
tagasi. Nähtavasti pidasid nad Vene laeva liiga suureks, et sellega jõudu proovida. 

Järgmise päeva õhtul nägid rändurid Hondot Hokkaidost lahutavat Tsugari väina. 
Eurooplased ei teadnud veel selle täpset asukohta ja seepärast pühendas Krusenstern 
väina uurimisele terve päeva. Seejärel siirdus ta piki Hokkaido läänerannikut edasi 
põhja poole... 

Nüüd sõitis Krusenstern täiesti tundmatutes vetes. Iga neem, iga laht oli uudiseks. 
Kord juba näis, et ta avastas uue väina, mis eraldab Hokkaido kaheks. Kaks päeva 
uuris «Nadežda» oletatavat väina. Lõpuks aga selgus, et tegemist on hoopis sügavale 
tungiva suure lahega. 

10. mail jõudis «Nadežda» Hokikaido põhjatipuni ja purjetas La Perouse'i väina, 
mis eraldab Hokkaidot Sahhalinist. Oli udune päev ja Sahhalini polnud näha. 

Kogu reisi kestel piki Hokkaido läänerannikut ei märganud Krusenstern ühtki 
inimelamut ja ta järeldas, et see suur saar on peaaegu asustamata. Mis aga takistab 
teda sel juhul randumast? Ja Krusenstern hakkaski sobivat lahte otsima. 

Õige pea leitigi ankruplatstks kõlblik laht. Kuid Krusenstern eksis siiski. 
Hokkaido oli asustatud. Kui «Nadežda» parajasti lahte sisenes, tuli talle vastu paat, 

milles asus üks mees. 
«See pole jaapanlane,» ütles Ratmanov läbi pikksilma vaadates. 
Tõepoolest, paadis istuja ei sarnanenud põrmugi jaa- 

panlasega. Jaapanlased kitkusid oma habemekarvu, sellel aga oli habe lai nagu 
labidas. Jaapanlased käisid igasuguse ilmaga paljapäi, sel aga oli peas koonuse- 
kujuline õlgmüts. Jaapanlased kandsid siidkimonot, paadimees aga sooblinahkset 
rüüd. Ta sarnanes rohkem kamtšatkalase kui jaapanlasega. Paat oli kala täis. «See on 
ilmselt karvane ainu,» arvas Krusenstern. 

Euroopas kuuldi ainudest katoliku munkadelt - jesuiitidelt, kes olid XVII sajandil 
sõitnud Jaapanisse, et sealset rahvast ristiusku pöörata. Jaapanist väljaaetud jesuiidid 
jutustasid, et maa põhjaosas elab omapärane rahvas - karvased ainud. Karvasteks 
kutsuti neid sellepärast, et kogu nende keha olevat karvadega kaetud. Et Hokkaido on 
Jaapani kõige põhjapoolsem saar, siis oli üsna loomulik arvata, et siin elavad karvased 
ainud. 

Krusenstern viipas paadimehele, et see laevale läiheneks. Kuid mees rõhus kõigest 
jõust aerudele ja kadus peagi uttu. 

Kui aga «Nadežda» ankru heitis, ümbritses teda mitukümmend paati, igas 
samasugune laia habeme ja õlgkübaraga mees. Krusenstern kutsus neid märkide abil 
laevatekile. Kärmesti ronisid nad mööda köisi üles, kalakotid seljas. Kummardunud 
paar korda maani, jäid nad heasüdamlikult laiadesse habemetesse naeratades seisma. 

«Ainu?» küsis Krusenstern. 

«Ajuu, ainu!» kisasid habemikud rõõmsalt. 

Kalad tõid nad venelastele kingiks ega küsinud nende eest midagi. Krusenstern 
tahtis neile samaga vastata. Ta käskis tekile tuua mitmesugust Euroopa pudi-padi. 
Imestuse ja vaimustusega vaatasid ainud pärleid, nuge, kirveid, sööginõusid. Kõige 
rohkem aga meeldisid neile säravad vasknööbid. Nad viskasid neid õhku, andsid käest 
kätte ja lagistasid naeru. Krusensterni oli päris tegemist, enne kui ta suutis ainudele 
selgitada, et nüüd kuuluvad need toredad nööbid neile. Ainud ei oodanud niisugust 
heldust ja andsid nööbid tagasi. Kui nad lõpuks taipasid, et võivad need enesele võtta, 
rõõmustasid nad väga, pigistasid nööbid laiadesse kämmaldesse, hüppasid paatidesse 
ning sõudsid kaldale. 

Meremehed tahtsid väga maale minna. Viimati said 

nad voli pärast jalutada üheksa kuud tagasi Kamtšatkal Petropavlovskis. Nüüd 
soovisid nad võimalikult kiiremini kaldale jõuda, ehikki see polnud täiesti ohutu - oli 
ju Hokikaido ikkagi Jaapani territoorium. 

Krusenstern jättis laeva Ratmanovi hoolde ja istus koos madruste ning teadlastega 
paati. Paat liikus uttu mähkunud kalda poole. Kuid otse kalda juures tõkestasid teed 
vahutavad murdlained. Ei tea, millega lugu oleks lõppenud, kui ainud poleks oma 
väikeste, madalalt istuvate paatidega appi tulnud. 

Osavalt sõitsid nad üle kobrutava vahu, kus igasugune teine sõiduriist oleks 
kummuli käändunud. Nad piirasid laevapaadi ümber, võtsid mehed oma lootsiku-I 
tesse ja viisid nad õnnelikult kaldale. 

Meremehi hämmastas väga, et maa oli kaetud paksu lumekorraga. Oli ju maikuu, 
mais aga ei leia lund isegi neis paigus, mis asuvad Hakkaidost tunduvalt põhja pool, 
näiteks Arhangelskis. Lumi oli alles sulama hakanud, nii et polnud lootustki, et see 
enne juuni algust kaoks. Sügav kohev lumevaip valmistas meremeestele meelehärmi, 
sest see segas neid vabalt ringi uitamast. Nüüd said nad hulkuda ainult onnide vahele 
tallatud kitsastel teeradadel. 

Rannamändide all asus viis vene talupoegade elamutega sarnanevat hütti. Nende 
seinad olid laotud ajahambast puretud jämedatest palkidest, peal lömitasid õlgkatused, 
millest savikorstnad välja ulatusid. Mitte millegagi ei meenutanud need majad 
jaapanlaste jmekergeid õhukestest plaatidest ja kartongist valmistatud elamuid. Vene 
majadest erinesid nadainult selle poolest, et akendel polnud klaase; neid asendasid 
läbipaistvad hülgepõied. Iga hüti kõrval asus kuur, kus hoiti suitsutatud kala. 

Ainud kutsusid meremehi üksteise võidu tuppa. Krusenstern ei lasknud end kaua 
paluda. Hütis polnud mingit mööblit ja kogu kümneliikmeline perekond istus 
põrandale lõunat sööma. Roaks pakuti suitsukala ja riisiputru. Pererahvas palus ka 
külalisi platsi võtta. Et neid mitte solvata, sõid meremehed pisut lõhekala. Krusenstern 
mällkas kohe, et sööginõud on ilmselt jaapani päritoluga ja lõunast toodud. Seinal 
rippusid jaa- 

pani siidrõivad, mida ainud kandsid ilmselt suvel, kui karusnah:kades palav 
hakkas. 

«Ma tahaksin kangesti näha, kui karvased nad tegelikult on,» ütles leitnant 
Golovatšov Krusensternile. «Mis te arvate, kapten, kui paluksime neid lahti rõi- 
vastuda?» 

Ka Krusenstern ise tundis selle vastu huvi. Kes siis ei rtahalks näha niisugust 
imeasja - karvast inimest! Ja ta palusid üht noort ainut hetkeks oma karusnaihkne ürp 
ära võtta. Too imestas väga ega mõistnud põrmugi, miks ta peab end lahti rõivastama, 
kuid andis lõpuks järele. Ilmnes, et soobelkasukas asus talotse paljal ihul. 

«Aga kus siis karvad on?» hüüdis imestunud Golovatšov. «Neil pole karvu 
põrmugi rohkem kui teil ja minul, kapten!» 

Tõepoolest, ainu polnud üldse karvane. 

Meremehed palusid teda mitu korda ümber pöörata, vaatlesid tema rinda, selga, 
õlgu, kuid ei märganud midagi ebatavalist. Kõige tavalisem rind, kõige tavalisem 
karvadeta selg. 

Krusenstern jagas kõigile lõunastajaile kingitusi, peamiselt vasknööpe, ja siis 
läksid meremehed laevale. Sõbralikud ainud viisid neid jällegi oma paatidel üle 
kohulainete. 

Laeval ootas karptenit külaline. Äsja oli kaldalt saabunud Jaapani ohvitser. 

Krusenstern kummardas talle nii viisakalt kui sai. Ka jaapanlane kummardas, kuid 
manas ette kurja näo, viipas käega lõunasse ja häälitses punnis põsi: 

«Põmm-põmm! Põmm-rpõmm! Põmm-põmm!» 

Ohvitser kordas seda seni, kuni Krusenstern taipas, et ta tahab öelda, et lõunast 
tulevad Jaapani laevad, mis hakkavad venelasi kahuritest tulistama. Krusenstern 
selgitas talle käte ja jalgade abil, et ta ei karda Jaapani laevu ja et saabus Hokkaidole 
rahumeelsete kavatsustega. 

Krusensterni abistas vestluse juures Rezanov, kes oli seitsme kuu jooksul õppinud 
Nagasakis küllalt palju jaapanikeelseid sõnu. Jaapanlane küsis, mis maalt meremehed 
pärit on, ja kui ta kuulis, et Venemaalt, siis kisas ta äkitselt kõikide imestuseks: 

«Asti! Ästi! Vene mõistma - ästi!» 

Selgus, et mõni aasta rtagasi oli samasse lahte tulnud Vene laev Ohhotskist. 
Seesama ohvitser oli käskinud venelastel lahkuda ja jätnud mõned sõnad meelde. 

Krusenstern palus külalise ühiskajutisse. Jaapanlane keeldus lõunasöögist, kuid jõi 

meeleldi tassi teed. 

Ta jutustas, et elab tavaliselt Hakkaido saare lõunaosas Matsumai linnas ja sõidab 
siia vaid suvel, et jälgida kauplemist ainude ning jaapani kaupmeeste vahel. Ainud 
vahetavad oma kalad tangainete, tee, sööginõude ja raudesemete vastu. Ohvitser ütles, 
et varem olevat kogu Hokkaido olnud ainude päralt, siis aga asusid jaapanlased 
Hando saarelrt Hokkaido lõunaossa ja ajasid ainud põhja poole. 

Krusenstern tahtis külalisele midagi kinkida. Ta pakkus jaapanlasele kantud 
ohvitserimundrit, suurt peeglit ja mõõka. 

Kuid jaapanlane keeldus. 

«Kui minu ülemus näeb neid asju, siis mõtleb ta, et ma lubasin teid siia 
altkäemaksu eest,» selgitas ta sõnade ning märkide abil. «Kuid ma lasksin teid siia 
vaid sellepärast, et ma ei saa ju üksi sõjalaevaga võidelda! » 

Muuseas püüdis ta pidevalt Krusensterni veenda, et see lahkuks, ja hirmutas teda 
oma «põmm-põmmiga» edasi. Krusenstern lubas kohe pärast udu haihtumist lahkuda. 
Kapten lisas, et kavatseb Sahhalinile sõita, ja küsis jaapanlaselt, kas ta seda maad 
teab. 

«Loomulikult,» vastas ohvitser. «Ta asub lähedal, selge ilmaga võib isegi näha. 
Seal on praegu palju meie kaubalaevu.» 

Edasise vestluse käigus aga selgus, et jaapanlased tunnevad ainult Sahhalini 
lõunarannikut ega tea selle kaugematest paikadest midagi. 

13. mail udu haihtus ja «Nadežda» jättis Hokkaida oma ahtri taha. 

Sahhalini uurimine 


14. mail heitis laev ankru Sahhalini lõunarannikul asuvas Aniva lahes. Kallas 
erines Hokkaido põhjaosast ainult sellega, et oli pisut rohkem metsane. Ka siin elasid 
ainud, kelle üle valitsesid Jaapani ohvitserid. 

«Siinsetel elanikel on üldiselt kombeks igas majas noort karu üles kasvatada,» 
kirjutas Krusenstern oma märkmetes. «Nägime karusid eranditult igas majas, mida 
meil oli võimalus külastada. Loom elab toanurgas ja on kahtlemata kõige rahutum 
perekonnaliige. Üks meie ohvitser tahtis niisugust noort karu enesele osta. Ta pakkus 
looma eest kalevist saterikuube. Ehkki ainud hindavad kalevit kõrgelt, ometi ei 
tahtnud karu omanik oma kasvandikust lahkuda.» 

Krusenstern sõitis oma laevaga algul itta, hiljem aga pöördus põhja pool asuvasse 
Kannatuselahte, mille kohta olid seni ähmased andmed. Meremehed kaardistasid lahe 
kaldad. Jaapanlased polnud siia veel jõudnud. Nähtavasti elasid ka siin ainud, kes aga 
meremehi märgates metsa põgenesid. 

Kannatuselahest lahkunud, jätkas «Nadežda» Sahhalini idaranniku lähedale 
hoidudes teekonda põhja poole. Et rannik oli täiesti tundmatu ja iga tema käär ootas 
kaardistamist, siis purjetati aeglaselt. 28. mail takestas laeva tee suur ujuv jääväli, 
millest polnud võimalik läbi tungida. Krusenstern pidi otsustama, mida teha: kas 
oodata siin jää sulamist ja seejärel Sahhalini rannikut edasi uurida, või sõita kohe 
Kamtšatkale. 

Ta ei tahtnud Sahhalinilt lahkuda, kuid Rezanov kiirustas Petropavlovskisse, et 
sealt teatada Peterburi oma läbirääkimiste tulemustest. 

Pärast pikki kõhklusi otsustas Krusenstern purjetada Kamtšatkale, panna Rezanov 
sinna maha, seejärel aga viivitamata Sahhalinile tagasi pöörduda ja selle rannikut 
edasi uurida. 

5. juunil sõitis «Nadežda» Petropavlovski sadamasse. Raske on ette kujutada, 

millisesse vaimustusse sattusid Kamtšatka elanikud, kui nad kuulsid, et «Nadežda» 
trümmides asub kaks tuhat kotti soola. Jaapani keisri kingitus sattus nagu rusikas 
silmaauku. 

Krusenstern käskis kotid kaldale toimetada ja soola tasuta rahvale jagada. 

Petropavlovsklased, kes pidid mõnikord aastate kaupa soolata läbi ajama, olid 
nüüd pikaks ajaks varustatud. 

Rezanov saatis Peterburi pika ning üksikasjaliku kirjelduse kõigest sellest, mis 
temaga Jaapanis juhtus. Ise aga siirdus ta mitte enam saadikuna, vaid Vene-Ameerika 
kompanii kaasomanikuna ühel kaubalaeval VeneAmeerikasse revisjoni tegema. 
Hiljem pöördus ta läbi Siberi Peterburi tagasi, kuid haigestus teel ja suri 
Krasnojarskis. 

Soola väljalaadimine ja taglase remont hoidsid «Nadeždat» Petropavlovskis terve 
kuu. Alles 5. juulil väljus laev merele ja võttis kursi Sahhalinile. Nüüd polnud laeval 
enam reisijaid ega üleliigset laadungit ja teekond kulges ladusalt. 

16. juulil jõuti täpselt samasse paika, kus viibiti peaaegu kaks kuud tagasi. Jää oli 
ammu sulanud, meri puhas. Laeva ümber sulistasid hülgeparved. 

Aeglaselt hakkas laev piki Sahhalini idarannikut põhja poole purjetama. Iga 
rannakääru, iga lahe kaardistamine oli väga täpne ja vaevanõudev töö ning röövis 
palju aega. Kord metsane, siis jälle palja liivaga kaetud kallas oli inimtühi. 
Meremehed ei märganud kusagil ainustlki elamut. 

8. augustil jõuti saare kõige põhjapoolsema tipuni. Krusenstern nimetas selle 
Elisabethi neemeks. Sõitnud ümber neeme, purjetas laev piki Sahhalini looderannikut 
lõunasse. 

Kuid meremehed mõistsid, et neil ei õnnestu ümber Sahihalini sõita, sest juba 
sügisel pidid nad jõudma Hiinasse «Neevaga» kohtuma. Mõni päev peatuti veel 
väikeses, laeva auks nimetatud Lootuselahes ja varuti sealt joogivett. Siis aga lahkuti 
ja 30. augustil juhtis Krusenstern kolmandat korda oma laeva Petropavlovski 
sadamasse. 

Niisiis ei õnnestunudki tal sõita ümber Sahhalini ja küsimus, kas Sahhalin on saar 
või poolsaar, jäi lahendamata. Probleemi lahendas nelikümmend neli aastat hiljem 
teine tuntud Vene meremees - admiral Nevelskoi. 

Lühike põhjamaine suvi hakkas lõppema. Iga päevaga muutus ilm üha 
külmemaks, vihmasemaks ja tuulisemaks. Krusenstern tahtis Petropavlovskist enne 
sügistormide puhkemist lahkuda, kuid valmistumine pikaks ning ohtlikuks reisiks 
ümber Aasia ja Aafrika võttis rohkem aega kui arvata võis. Purjede ja taagelvärgi 
kontrollimine ning korrastamine ja proviandi ostmine röövis viis nädalat. Ja juba oligi 
käes Kamtšatka varajane talv. 

Septembri lõpus saabus Alaskast Petropavlovskisse Vene-Ameerika kompanii 
kaubalaev. Laeva kapten tuli «Nadeždale» külla. 

«Kas te Ameerikas «Neevat» nägite?» küsis Krusenstern. 

«Ei näinud,» vastas kapten. «Kuid ma pean teile teatama, et vene küttide hulgas 
liigub kuuldus, nagu oleks «Neeva» meeskond kusagil indiaanlastega võidelnud. 
Millega see lõppes, seda ma ei tea teile öelda.» 

Pärast niisuguseid teateid hakkas Krusenstern veelgi kärmemalt ärasõiduks 
valmistuma. 

VENE-AMEERIKAS 


Hirmsad kuuldused 


Pöördugem nüüd tagasi 1804. aasta 10. juulile, sellesse päeva, kui kapten 
Lisjanski jättis Havai saarte lähedal oma ülemuse ja sõbra kapten Krusensterniga 
hüvasti ja «Neeva» lahkus «Nadeždast». 

«Nadežda» suundus otse Kamtšatkale, «Neeva» aga jäi veel mõneks päevaks 
Havai lähistele, sest Lisjanski tahtis iga hinna eest toidumoona varuda. Ta ei teadnud, 
kas see tal Ameerika rannikul õnnestub. Kaua ja peaaegu tulemusteta kauples ta 
pärismaalastega, kes nõudsid iga koolwspähkli eest kalevit või siis äärmisel juhul 
purjeriiet. Siis aga nägi ta ühe neeme taga ankrus Ameerika Ühendriiikide väikest 
kaubalaeva. 

Paari tunni pärast saabusid «Neevale» Ameerika laeva kapten ja tema abi. 
Lisjanski võttis nad meremeeste kombe kohaselt sõbraliikult vastu. Ta tutvustas. 

ameeriklastele leitnante Pavališinit ja Arbuzovit ja kutsus siis külalised 
ühiskajutisse lõunastama. 

Lõunasöök möödus elevas meelealus. Ameeriklased paistsid olevat sõbralikud ja 
avameelsed meremehed. Nad jutustasid oma reisist Bostonist Havaile ümber Hoorni 
neeme. Vene meremehed, kes samuti olid hiijaaegu sama teed mööda saabunud, 
pajatasid omakarda «Neeva» ja «Nadežda» purjetamisest. 

See oli puhtprofessionaalne vestlus, mis huvitab iga meremeest. 

«Kuhu te nüüd purjetate?» küsis üks ameeriklane. 

Lisjanski vastas, et «Neeva» suundub Venemaa valdustesse Ameerika 
looderannikul. Mingit saladust seal palnud ja Lisjanski ei pidanud vajalikuks oma 
plaane varjata. 

«Kuhu te enne siirdute, kas Kodiaki saarele või Sitka lahte?» jätkas ameeriklane 
küsitlemist. 

Venemaa Ameerika valdustel oli tookord kaks keskust. Üks asus suurel Kodiaki 
saarel, teine aga tunduvalt rohkem ida poal - Sitka lahes. Vene kütid asustasid 
Kodiaki juba ammu, Šelehhovi aegadel, Sitka lahte aga jõudsid venelased tunduvalt 
hiljem. Kuid Lisjanski teadis, et 1799. aastal rajas Vene-Ameerika kompanii valitseja 
Baranav Sitka lahte Arhangelski kindluse. 

Lisjanski vastas, et ta pale veel lõplikku otsust langetanud, kuid nähtavasti 
purjetab ta enne Sitkasse ja alles siis Kodiakile. 

Ameeriklased vahetasid tähendusrikkaid pilke. 

«Kas te pole midagi kuulnud?. ..» alustas üks neist. 

«Mida?» 

«Ohei, me ei tea isegi. . .» 

Nähtavasti nad kahetsesid oma lobisemist. Et aga Lisjanski käis peale, siis 
jutustasid nad, et 1802. aastal olevat indiaanlased tunginud kallale vene asulale Sitka 
lahe ääres, pannud selle põlema, elanikud aga tapnud viimseni. 

Nähes, millist muljet nende jutt tekitas, hakkasid nad kärmelt seda ümber 
lükkama. 

«Paljugi mis kõik ei labiseta... Kui te pole midagi kuulnud, siis tähendab, et pole 
ka midagi juhtunud. .. 

Te ju lahkusite Peterburist 1803. aastal.. . Küllap seal oleks siis teatud. .. 

Kuid Lisjanski talpas, et aasta jooksul ei jõua mingi teade Vene-Ameerikast üle 
Beringi väina, Kamtšatka, Ohhoota mere, läbi Siberi ja Uraali Peterburini. Ta küsitles 
ameertrklasi, et neilt mingeid üksikasju kuulda, kuid need kas ei teadnud või siis ei 
tahtnud öelda ja ainult kirusid indiaanlasi. 

«Me tunneme neid hästi,» rääkisid nad. «See on tänamatu rahvas, keda on tarvis 
hävitada. Teie, venelased, kohtlete neid oma valdustes liiga pehmelt. Nüüd siis öeldigi 
teile selle eest aitäh. . .» 

Ameeriklased jätsid hüvasti ja lahkusid. Neid saatnud leitnant Povališin lausus: 

«Paistab, et nad teavad sellest palju rohkem kui räägivad.» 

Lisjanski ei vastanud midagi, kuid otsustas samal päeval, et alguses sõidab ta 
Kodiakile. .. 

«Neeva» reis kulges hästi, midagi eriti tähelepanuväärset ei juhtunud. Ometi tegi 
Lisjanski küllalt tähtsa tähelepaneku. Ta märkas, et Vaikse ookeani selles osas pole 
kuuma ja külma kliima vahel peaaegu mingit üleminekut. Üks järgneb vahetult 
teisele. Tarvitseb vaid troopilistest Havai saartest veidi põhja poole minna, kui algab 
niiskete udude ja külmade tuulte piirlwnd. 30. juuni öösel näitas termomeeter vaid üks 
kraad üle nullpunkti. «Keset suve sattusime südasügisesse,» märkis Lisjanski oma 
päevikusse. «Laiuskraadi järgi peaks aga kliima sarnanema Lõuna-Euroopa omaga.» 

10. juulil nähti Kodiaki kõrget kaljust kallast. Mägedel valendas veel lumi. 
Metsatutel mäenõlvadel kasvas siin-seall madal põõsastiik. «Neeva» lähenes saare 
tähtsamale asulale - Svjatoi Paveli sadamale. Asula oli rajanud Šelehhov ja andnud 
talle oma laeva nime. 

Kuid sadamasse sisenemine polnud kaugeltki lihtne. Udu oli laotunud mere 
kohale, saarelt tungisid merre pikad kivised neemed, millest tuli väga ettevaatlikult 
mööduda. Alles 13. juuli hommickul jõuti sadamasse. Kallast kattis udulinik, liikuda 
sai vaid kobamisi. Ja otse sadamasuus pidi «Neeva» peaaegu hukkuma. 

Läbi kitsa mäelõhe tormas ootamatu tuuleiil laeva kallale ja kandis ta veest 
turritava suure musta kalju 

poole. Vene asunikud nimetasid seda kaljut. Küürakaks. Selgel ning vaiksel ilmal 
oli Küürarkas ohutu, tuules ja udus aga võis ta saada saatuslikuks. «Neeva» möödus 
tema kohulaines kobrutavasrt küljest ainult mõne sülla kauguselt. Silmapilgul näis 
hukk vältimatuna, ja kui Küürakas jäi seljataha, ei suutnud meremehed oma õnnelikku 
pääsmist kuidagi uskuda. 

Ootamatu iil, mis pidi «Neeva» peaaegu hukutama, käristas udulgori ja paari- 
kolme miili kaugusel nägid meremehed sadarmast täispurjedes väljuvat kolmemas- 
tilist laeva., Leitnant Arbuzov haaras pilkksilma. 

«Juri Fjodorovirtš!» hüüdis ta Lisjanskile. «Sellel laeval on ju Ameerika 
Ühendriikide lipp!» 

Lisjanski võttis Arbuzovilt pikksilma ja vaatas ika ise. Tõepoolest, Arbuzovil oli 
õigus. Kuid misasja oli Ameerilka laeval Vene sadamas? 

Nüüd nagid meremehed ka kogu lahte, kindlust ning asulat. Rannal kasvas 
kuusemets. Selge, miks Šelehhov .oma asula just siia rajas. Et ehitada, oli tarvis 
ehitusmaterjali. Kogu saar oli paljas, mets kasvas ainult selle lahe ääres. 

Kindlus saluteeris «Neevale» Üheteistkümne kahuripauguga. Veidrad nahkpaadid 
sõitsid laevale vastu. 

Lisjanski ja tema kaaslased nägid niisuguseid paate esmakordselt. Need olid 
aleuutide, sõidukid - süstad. Aleuudid elasid Alaska saartel, samuti ka Kodiakil. Nad 

valmistasid oma süstade sõrestiku puust ja tõmbasid selle peale hülgenahad. Süst oli 
pealt niisama veekindel nagu alt ja külgedeltki. Kahemõlalisrt aeru käsitsev sõudja 
istus süstapõhjal, kusjuures paadi hülgenahk seoti tugevasti ka tema vöö ümber, nii et 
sõidukisse ei saanud sisse tungida veetilkagi. Ookeanilained võisid tormata üle süsta, 
kuid ei suutnud teha kurja ei sõudjale ega paadile. Pealegi oli sõudjal üll hülgesooltest 
õmmeldud veekindel ürp. Seepärast jäi reisija veemöllule vaatamata kuivaiks. 

Leidus ka suuri, kahe-kolme avausega süsti. Oma kergetel, ohututel ning kärmetel 
sõidukitel läbisid aleuudid Aasia ja Ameerika mandri vahelisi saari külastades 
tohutuid vahemaid mööda Vaikse ookeani põhjaosa. 

Koos süstadega lähenes «Neevale» ka suur paat, mil 

les istus mitu meest. Paat liibus laeva kere vastu ja mehed ronisid tekile. Need olid 
vene karusloomakütid. Esimest pidas Lisjanski Vene-Ameerika -ompanii valitsejaks 
Baranoviks. Kuid ta eksis. See oli Baranovi abiline, kompanii ametnik Bander. 

Valjude hurraahüüete saatel tervitas Bander Kodiaki elanike' nimel Lisjanskit 
tema õnneliku saabumise puhul. «Igaüks võib ette kujutada,» märkis Lisjanski oma 
päevikusse, «millise tundega kuulasin ma seda tervituskõnet. Olin ma ju esimene 
venelane, kes võttis ette nii pika ning raske teekonna ja saabus sihtpunkti. Pealegi 
polnud mul laeval ühtki haiget, hoopis vastupidi - keegi polnud kunagi nii terve 
olnud.» 

Pärast pikka merereisi ihkasid Lisjanski ja tema kaaslased taas kuival maal elada 
ning puhata. 

«Aga kus on Baranov?» küsis Lisjanski Banderilt. Banderi nägu süngestus. 

«Sõdib,» vastas ta. 

«Sitka lahes?» 

«Te teate juba kõiJk!» hüüdis Bander imestunult. 

«Tähendab see on tõsi?» 

Bander noogutas. 

«Kuid miks tungisid indiaanlased kindlusele kallale?» küsis LisJanski. 

«See ongi mõistatus,» Ütles Bander. «Me saime nendega hästi läbi. Me ei 
puutunud neid, ei seganud nende asjadesse ja neil oli meiega väga kasulik kaubelda.» 

Bander jutustas lühidalt Lisjanskile, kuidas kuussada püssidega relvastatud 
indiaanlast ründasid Sivka lahe äärde ehitatud Arhangelski kindlust. Kindlus kaitses 
end, kuid indiaanlased tungisid mingil moel sisse, süütasid kindluse puumajad, ja 
kasutades oma arvulist ülekaalu, vallutasid kindluse tormijooksuga. Nad tapsid kõik 
kindlnses viibinud venelased ja kodiaklased, nii mehed, naised kui lapsed, ning 
röövisid tühjaks VeneAmeerika kompanii lao, kus asus tuhandeid kopranahku. 

«Üksikasju me ei tea, sest ellu ei jäänud keegi,» lisas Bander lõpetuseiks. 

See juhtus kaks aastat tagasi. Kogu see aeg oli Baranov valmistunud sõjakäiguks, 
et Sitka lahte Venemaale tagastada. Kuu aega tagasi oli tema salk neljal Vene- 
Ameerika kompanii laeval ja kolmesajal süstal teele 

asunud. Salka kuulus sada kakskümmend venelast ja kaheksasada kodiaklast. 
Peale selle hellitas Baranov lootust, et nendega ühinevad ka mõned liidusolevad indi- 
aanlaste suguharud. 

«Kuid kõige rohkem arvestas ta teid ja teie laeva,» ütles Bander. «Nii nagu me 
kuulsime, et Vene sõjalaev tuleb meie juurde, hingasime kergendatult. Baranov jättis 
teile kirja.» 

Bander ulatas Lisjanskile pitseeritud ümbriku. 

Oma kirjas palus Baranov Vene sõjalaeva komandöri viivitamata Sitka lahte appi 
tulla. Ja Lisjanski mõistis, et siin ei tule puhkusest midagi välja. 

«Mis Ameerika laev teil sadamas seisis?» küsis ta muuseas Banderilt. 

«Kas see, mis täna väljus?» vastas Bander ükskõiikselt. «See oli kipper O*Kane'*i 
laev. Ta seisis vastutuule tõttu kuus nädalat Svjatoi Pa,veli sadamas. Eile nägid saare 
elanikud mäelt «Neevat» ja ma ütlesin ameerika kaptenile, et siia saabub 
ümbermaaillmareisil viibiv Vene laev. Ma arvasin, et teiega kohtumine pakub talle 
huvi, kuid koidikul tõstis ta purjed ja lahkus. Ometi pole tuul vist pöördunud. . .» 

«Kuhu ta siirdus?» kÜsis Lisjanski. 

«Vist koju, Bostonisse,» vastas Bander. «Muide, ma ei tundnudki huvi...» 


Sitka laht 


Kuidas ka Lisjanski ei kiirustanud, kuid «Neeval» õnnestus Kodiakilt lahkuda 
alles kuu aja pärast. Kogu aeg tegeldi Peterburist saadetud kauba mahalaadimise ja 
laeva remontimisega. Oli ju ikkagi pool maailma seljataga. Nii lossimine kui remont 
kulgesid aeglaselt, sest Kodiakil ei jätkunud töökäsi - kõik töövõimelised mehed olid 
siirdunud sõjaretikele. 

Valmistudes Sitkasse sõiduks, püüdis Lisjanski koguda võimalikult rohkem 
andmeid indiaanlaste kallaletungi kohta Vene kindlusele, et mõista selle sündmuse 
põhjusi ja keerulises olukorras paremini orienteeruda. Enamilk venelasi, kellega ta 
vestles, pidasid kallaletungi mitte millestki põhjustatuks. Nad rääkisid, et venela 

sed said Sitka lahe ääres elavate indiaanlastega niivõrd hästi läbi, et keegi ei 
osanud midagi karta. Seepärast oligi täiesti arusaamatu, miks indiaanlased sooritasid 
nii sõnamurdliku teo ja loobusid kasuliikust kaubavahetusest venelastega. 

Peagi aga kohtus Lisjanski mehega, kes ei pidanudki sündmusi nii 
mõistatusliikeks. See oli Kodiaki aleuut Savva. . 

Savva oli umbes viie/kümneaastane, kuid harukordselt nooruslik ning tugev kütt. 
Aleuudipäraselt kõlas ta nimi teisiti, kuid ristimisel oli vene papp talle nimeks andnud 
Savva. Enamiku oma elust oli ta veetnud Imos venelastega ja rääkis vene keelt nagu 
emakeelt. Ta oli uhkeoma kunagise sõpruse üle Šelehhoviga ja tuletas vestluses teda 
sageli meelde. Ka Baranoviga sai ta hästi läbi, kiitis, kuid pisut üleolevalt - noor alles, 
piimahabe. Savva kuulus nende aleuutide hulika, keda Baranov saatis Sitka lahe 
kaldale Arhangelski kindlusse elama. Ta pääses vaid tänu juhusele. Kallaletungi ajal 
viibis ta metsas rebasejahil. Tagasiteel märkas ta kindluse kohal suitsu, kuulis 
indiaanlaste sõjalaule ja taipas, mis oli juhtunud. Mööda metsi jõudis ta naabruses 
asuva, ründajatega vaenujalaloleva indiaanlaste suguharuni. Venelastele ustavaks 
jäänud indiaanlased aitasid tal jõuda Yakutati lahe ääres asuva Vene kaubapunktini. 
Sealt aga sõitis ta süstaga mööda kaldaveert Kodiakile. 

Savva oli ainuke ellujäänud Arhangelski elanik ja seepärast kuulas Lisjanski teda 
eriti tähelepanelikult. 

Oma jutus meenutas ta üha taion Kotleani ja kolme inglise madrust. Neis paigus 
nimetati aleuutide ja indiaanlaste pealikuid taioniteks. Kotlean oli Sitka lahe ääres 
elavate indiaanlaste peataion. Just tema juhtiski kallaletungi sooritanud indiaanlasi. 
Kuid kes olid need kolm inglise madrust? Kust nad välja Ilmusid? 

«Tegid Inglise laevalt sääred,» selgitas Savva. «Inglise. laev saabus kotikunahiku 
ostma. Kapten peksis madruseid ja kolm neist tegid vehkat.» 

Lisjanski meenutas põgenenud madrust Robertsit, keda nad kohtasid Nukahival. 
Milline pidi olema küll teenistus Inglise laevastikus, kui igas maailma otsas leidub 


põgenenud madruseid. 
«Nad tegid oma laevalt vehikat,» jätkas Savva, <ja. 


283 

tahtsid minna Bostonisse, kust Ameerika laevad tihti süa saabuvad. Kuid Boston 
asub väga kaugel ja Ameerika kaptenid polnud nõus neid tasuta viima. Siis tulid nad 
Baranovi juurde ja palusid, et see neid tööle võtaks. » 

«Kas Baranov võtrtis?» 

«Loomulikult. Kuidas siis teisiti. Laevu sigineb meil üha rohkem, kuid kogenud 
meremehi on napilt. Ta võttis nad tööle ja saatis Arhangelski kindlusse. Me elasime 
seal koos ja nägime, mis mehed nad olid.» 

«Mis mehed nad siis olid?» küsis Lisjanski. 

Savva jäi mõttesse, et täpsemaid sõnu otsida. 

«Metslased, härra, täielikud metslased.» 

«Metslased?» imestas Lisjansiki. 

«Nagu hundid. Sõprust nad ei tunnista, kohustusi ei pea millekski. Inglasi nad 
kardavad, venelasi ei salli, aleuute ja indiaanlasi aga põlgavad. Nad püüdsid sõb- 
rustada ainult ameeriklastega, palusid end Bostonisse viia, kuid kirusid ka neid ja 
kaebasid, et ameeriklased ei võta neid kaasa, sest neil pole sõiduraha.» 

Savva vaikis, mõtles ja ütles siis: 

«Siiski leidsid nad, millega maksta. Nad maksid 

siiski.» 

«Millega nad siis maksid?» küsis Lisjansiki. 

«Meie Arhangelski kindlusega.» 

«Pea, pea!» hüüdis Lisjanski. «Kuid indiaanlased tungisid ju ikindlusele kallale. 
Milleks siin ameeriklased?» 

Savva naeratas. 

«Õige, härra,» ütles ta üleolevalt, «indiaanlased tungisid kallale. Ameerika kuunar 
seisis kümne miili kaugusel neeme taga, et pärast ei saaks keegi öelda, nagu oleks 
tapetud naisi ja lapsi nende silme all. Öige, indiaanlased ründasid. Kuid milleks oli 
indiaanlastel seda tarvis? Kui asjale nii vaadata, siis oli see kallaletung sulaselge 
rumalus, mis tõi neile enestele häda ja viletsuse kaela. Mis viis taion Kotleani 
kiusatusse, et ta meie kindluse vallutas? Kas kaks peaaegu kuulideta malmkahurit, 
umbes viiskümmend püssi, ikirved, raudvitsad? ... Kuid kirved ja raudvitsad olid 
mõeldud just vahetuskaubaks... Hästi, saadi ka kuivatatud kala, kopranahkade ladu. .. 
Mis aga nende nahkadega peale hakata, kui nad venelastega tülis on? Neil on nahku 
selletagi küll ja küll, 

oleks vaid kellele müüa. .. Neil oli sõprust venelastega hädasti vaja! Nad müüsid 
vene kaupu ka merest kaugel elavatele suguharudele. Ostavad kirve ühe naha eest, 
müüvad aga kahekümne eest. . . Nüüd aga on sõprusel ja kaubavahetusel lõpp... Kas 
te, härra, tõesti usute, et taion Kotlean on nii rumal mees?» 

«Kui ta pole rumal, miks ta siis niisuguse rumaluse tegi?» küsis Lisjanski. 

«Sellepärast, et talle anti niisuguseid lubadusi, mille pärast ei kartnud ta 
venelastega tülitseda.» 

«Sa ütled, et anti lubadusi. Kuid mida talle võidi lubada?» 

«Seda, härra, on Ithtne arvata. Esiteks tõotati, et nad ostavad ise karusnahad. Kuid 
sellest olnuks talle vähe ja ta oleks keeldunud. Teiseks lubati, et nad ostavad ka Vene 
lao kaks tuhat nahka. See oli juba midagi. Tuli välja, et indiaanlased võivad ühtesid ja 

samu nahku kaks korda müüa: algul venelastele, nüüd aga ameeriklastele. . . Kuid 
Kotlean poleks ka selle peale välja läinud ega kopranahkade pärast venelastega 
tülitsema hakanud. .. Tähendab talle lubati midagi niisugust, millest ta kõige rohkem 
unistas...» 

«Millest ta siis kõige rohkem unistas?» küsis Lisjanski. 

«Ah tema? Teadagi millest — relvadest.» 

«Relvadest?» 

«Just nimelt. Taion Kotlean tahtis püsse, kahureid, tina, kuule. Nagu te kuulsite, 
oli tal kuussada püssi. Kuid tal oli tarvis tuhat. . .» 

«Kas jahipidamiseks?» 

«Sõjapidamiseks.» 

«Kellega ta sõdida tahtis?» 

«Kogu maailmaga. Kõigepealt aga indiaanlastega, kes elavad Yakutati lahe ääres. 
Samuti indiaanlastega, kes elavad Vasejõe kallastel. Ja indiaanlastega, kes elavad 
Chugachi lahe ääres. Ta tahtis neid alistada ja saada kogu selle maa valitsejaks. Algul 
ta lootis, et Baranov aitab teda, kuid Baranov on kõikide suguharude sõber ega taha, 
et taion Kotlean hakkaks neid valitsema. Siis hakkas Kotlean ameeriklastega 
mehkeldama, need aga lubasid talle kõik, kui ta tungib Arhangelski kindluse kallale. . 
>» 

«Kuid millist osa etendasid kolm inglise madrust?» 

«Inglise madrused lasksid indiaanlased kindlusesse,» vastas Savva. 

«Nüüd on nad muidugi juba Bostonis,» lisas ta. 

Jutuajamine Savvaga erutas Lisjanskit. Ta polnud sugugi veendunud, et vanal 
aleuudil on õigus. Vastupidi, ta kahtles selles ja arvas, et Savva jutus on rohkem fan- 
taasiat kui tõde. Tõepoolest, ega pole kerge uskuda, et ameerika meremehed ja 
kaupmehed on võimelised nii salakavalaks ja reeturlikuks tembuks! Kuid ta ei suut- 
nud Savva sõnu unustada ja ajuti näis, et vana kütt suutis siiski heita pisut valgust 
sellesse tumedasse loosse... 

15. augustil 1804. aastal väljus «Neeva» Svjatoi Paveli sadamast ja hakkas 
pärituules liikuma Sitka lahe poole. 

19. augustil nähti ees Edgecumbe'i neeme, mille taga asus sissepääs Sitka lahte. 
Tuul vaibus, laev liikus aeglaselt. Alles õhtul asus neem laeva traaversil. Päikeseloo- 
jakul teatas vahimadrus Lisjanskile, et lahes on näha suur kolmemastiline purjekas. 
Baranovil suuri laevu polnud ja seepärast sai ootamatult Sitka lahest avastatud laev 
üldise uudishimu objektiks. 

Leitnant Arbuzov vaatles tundmatut laeva läbi pikksilma. 

«Juri Fjodorovitš!» hüüdis ta Lisjanskile. «See on ju meie vana tuttav!» 

«Tuttav? » 

«See on ameerika kipri O'Kane'i laev! Me kohtasime teda, kui sõitsime Svjatoi 
Paveli sadamasse!» 

Lisjanski haaras Arbuzovilt pikksilma. Tõepoolest, polnud mingit kahtlust, et see 
oli O*Kane'i laev, mis lahkus Kodiakilt kuu aega tagasi. Tookord arvati, et ta sõitis 
koju, nüüd aga asus laev siin, Sitka lahes! Mida ta siit otsib? Mille pärast veedab ta 
kogu suve Venemaa valduste rannavetes? 

Päike loojus ja hämarus langes veele. 

Alles järgmisel hommikul õnnestus sadamasse pääseda. Sitka laht on väga avar, 
arvukad neemed jagavad selle mitmeks abajaks. «Neeva» heitis ankru Ameerika 
laevast eemal. 


o 


Kallas oli tühi. «Polnud näha ühtki inimest, mitte ühtki märki, mis kõnelnuiks, et 
neis paigus elatakse,» kirjutas Lisjanski. «Kõikjal võis näha ainult kallast katvat 
metsa. Kui palju ma ka pole näinud asustamata 

paiku, kuid ühtki neist ei saa võrrelda siinse metsikuse ning tühjusega.» 

Kõige hämmastavam oli aga see, et kusagil polnud näha ei Baranovit ega tema 
väesalka. Kuid peagi selgus, et ühes abajas seisab kaks Vene-Ameerika kompanii 
laeva - «Aleksander» ja «Katariina». Nende komandöriks oli tüürimees Petrov, kes 
ilmus peatselt «Neevale». Lisjanski kuulis Petrovilt, et Baranov ja tema väesalk 
polnud veel Sitka lahte jõudnud, ehkki nad lahkusid Kodiakilt juba kaks kuud tagasi. 
Aleuudi süstad, millega Baranovi malev liikus, ei sõitnud otse üle mere, vaid piki 
Alaska kaarekujulist lõunarannikut, ning peatus igas lahes, kus Baranov liidusolevate 
indiaanlaste suguharude taionitega abi suhtes kokku leppis. Baranovi malevaga liitus 
üha uusi sõjameeste salku. Et aga nii suur hulk inimesi tahtsid ka süüa, siis tuli teha 
küttimiseks ja kalastamiseks pikemaid peatusi. Baranov saatis «Aleksandri» ja 
«Katariina» ette ja need viibisid lahes juba kümme päeva. Baranovi ja tema 
peajõudude saabumist võis oodata iga päev. 

Petrov tundis seda paika hästi ja seletas Lisjanskile, et lahe kaldad pole sugugi nii 
tühjad. Ta näitas tekilt Lisjanskile seda abajat, mille juures asus purustatud 
Arhangelski kindlus. Puutüvede taga oli näha põlenud palke. Seejärel näitas ta neeme, 
mille taga asus Sitka indiaanlaste tähtsaim küla. Petrov kinnitas, et indiaanlased 
kahetsevad juba ammu oma tegu, kuid on veendunud, et venelased maksavad kätte. 
Halastusele nad ei looda ja seepärast osutavad nad meeleheitlikku vastupanu. 

«Vaadake, piroog!» hüüdis leitnant Arbuzov. 

Tõepoolest sõitis neeme tagant välja piroog, milles asus kolm meest. Kaks 
sõudsid, kolmas seisis vööris. Oli näha, kuidas tema pead ehtivad kotkasuled liikusid. 

«Ahaa, seda venda ma tunnen!» hüüdis Petrov paati pikksilmaga vaadeldes. «See 
on taion Kotleani vanim poeg!» 

«Kuhu nad lähevad?» küsis Arbuzov. 

Kuid asi oli niigi selge. Paat suundus Ameerika laevale ja sildus selle nähtamatul 
küljel. 

«Katsume nad tagasiteel kinni püüda,» ütles Lisjansiki. 

Ta käskis «Neeva» kiireima paadi vette lasta ja saatis alla parimad sõudjad 
leitnant Arbuzovi juhtimisel. Oodata ei tulnud kaua. Taion Kotleani poeg ei viibinud 
O*Kane'i juures üle neljalkümne minuti. Piroog kolme indiaanlasega eraldus laevast 
ja suundus neeme poole. Samal hetkel hakkas liikuma ka «Neeva» paat, püüdes neil 
teed ära lõigata. 

Algas võidu kihutamine. 

Kõik «Neeval» viibijad jälgisid üksisilmi paati ja piroogi. Kahtlemata jälgiti seda 
ka O*Kane'i laevalt. Salamisi vaatasid seda ka tuhanded silmad vaikivast 
rannametsast. 

Kõik olenes kiirusest. Paat otsekui lendas igast aerutõmbest. Paadi ninast eraldus 
kaks kiiljat vahujoome. Kuid ka indiaanlased olid head sõudjad. Vahemaa paadi ja 
piroogi vahel vähenes, kuid liiga aeglaselt. Palju kiiremini vähenes vahemaa piroogi 
ja neeme vaihel. 

Oli ilmne, et piroog jõuab neemele esimesena. Kotleani poeg tõstis püssi palge ja 
tulistas tagaajajaid. Lask lajatas veteavaruse kohal. Ka paadist kõlasid lasud ja 
väikesed suitsupilved tõusid õhku. Kuid piroog kadus juba neeme taha. 

Neeme juures Arbuzov peatus. Edasine jälitamine olnuks järelemõtlematu. Asus 
ju neeme taga asula ja käputäis meremehi ei saanud terve suguharuga võitlusse 
astuda. Paat pöördus «Neevale» tagasi. 

Lisjanski külastas mõlemaid Vene-Ameerika kompanii laevu. Need olid väga 
väikesed alused ja Lisjanski imestas, kuidas küll julgesid inimesed nendega ookeanil 
purjetada. Kaastundlikult vaatas ta tükkidest kokkuõmmeldud purjesid, juppidest 
kokkupletitud köisi. Eriti aga hämmastas teda nende vilets relvastus. Tõsi, kummalgi 
asus neli väikest kahurit, kuid püssirohtu ja kuule oli nii vähe, et iga kahur võis vaid 
korra tulistada. Olukord Sitka lahes aga oli ähvardav. Ja Lisjanski andis mõlemale 
laevale laskemoona «Neeva» rikkalikest varudest. Ta saatis ohtralt püssirohtu ja kuule 
ning kummalegi lisaks veel kaks kahurit. 

8. septembril hiivas O'Kane'i laevootamatult ankru ja lahkus. Ameeriklased ei 
soovinud võitluse juures viibida. 

19. septembril saabus lahte Baranovi hiigellaevastik. 

Aleksander Baranov 


Hiiglaslik aleuutide süstade ja indiaanlaste piroogide avmaada ei saabunud aga 
korraga. Pika teekonna vältel oli see laiali hajunud. Liikudes Sitka poole, innustusid 
Baranovi sõjamehed puhuti küttimisest, siis aga jäid pidutsema sõprade poole, keda 
oli teel tingimata tarvis külastada. Nädala jooksul jõudsid Sitka lahte väikesed süsta- 
ja piroogisalgad. «Neevast» möödudes saluteerisid püssiomanikud laevale. Kaldale 
«Neeva» ankruplatsi lähedale tekkis tohutu suur laager, mis kasvas iga tunniga. 

«Oleks tarvis ihiilgavat kõneannet, et seda pilti vääriliselt kirjeldada,» jutustab 
Lisjanski oma päevikus. «Mõned jõudsid juba onnid püstitada, teised alles hakkasid 
neid ehitama ja iga minut randus kaldale hulgaliselt uusi süsti. Näis, nagu oleksid kõik 
ümberkaudsed paigad liikuma hakanud. Mõned riputasid oma rõivaid kuivama, teised 
kee.tsid toitu, kolmandad süütasid lõkkeid, ülejäänud aga püüdsid oma jõudu unega 
turgutada. » 

Vaartamata eelseisvale sõjale, saabusid paljud indiaanlased koos naiste ja lastega. 
Iga perekond ehitas endale onni. «Onnid püstitatakse kõige lihtlabasemal viisil,» 
kirjutas Lisjanski. «Piroog asetatakse serviti, selle ette lüüakse maa sisse kaks 
põilklatiga ühendatud ritva, üles aga paigutatakse aerud. Kogu kremplile asetatakse 
tavaliselt peale hülgenahad. Põrandale laotatakse rohtu ja kaetakse siis roguskiga. Iga 
niisuguse elamu ees põleb a Ka eriti hommikuti vahetpidamata midagi 
keedetakse või küpsetatakse. . 

«Baranovi sõjavägi Td Kodiaki, Alaska, Kenai j ja Chugachi elanikest,» 
jutustab Lisjanski edasi. «Yakutati lahest väljumisel oli selles 400 süsta ja umbes 900 
inimest, kuid Sitkasse jõudis esimesi mitte rohkem kui 350 ja teisi 800. Senist 
inimkaotust põhjustasid külmetushaigused, millesse mõned surid, teised aga saadeti 
Yakutati tagasi end ravima. Sõjaväega oli kaasas 38 taionit, kes juhtisid oma alluvaid 
ja olid vene küttidega igati kontaktis. Sõjameeste tavaliseks relvastuseks olid pikad 
odad, nooled ja mereloomade küttimise tarbed. Peale nende oli kaasas ka rohkesti 
püsse.» 

Kõik need venelaste liitlased sõitsid vahetpidamata «Neevale» külla. «Ma käskisin 
nimme kõiki laevale lubada ja see meeldis neile kangesti,» kirjutas Lisjanski. «Nad 
polnud kunagi niisugust laeva näinud ja imestasid seepärast mis hirmus. Meie 
kahurid, kuulid ja muu varustus hämmastasid neid. Taionitele pakkusin ma kajutis 

viina. Ilmselt lahkusid nad niisuguse mõttega, et minu laevale on koondatud kõige 
hinnalisemad aarded, sest toolid, lauad ja minu koi ületasid nende kujutlusvõime. 
Pärast lõunasööki lõbustasid Chugachi indiaanlased meid kaldal oma tantsudega. Nad 
olid pidulikult rõivastatud, pead sulgedega ehitud. Meile lähenedes nad laulsid ja 
hoidsid käes aeru. Punasesse kalevist keepi riietunud pealik esines oma sõjameestest 
pisut eemal. Jõudnud meie juurde, moodustasid nad dngi. Alguses laulsid nad 
venivalt, hiljem aga muutus laul hoogsamaks. Laulu saatsid liigutused, mis hiljem 
muutusid metsikuks tantsuks. Tantsijad olid üheaegselt ka moosekandid,muusikat aga 
tehti oma hääle ja vana katkise pajaga, mis etendas litauri osa. Meelelahutuse 
lõppedes kinkisin ma igale mõned tubakalehed ja läksin siis laevale.» 

Kuid õigust öeldes huvitas Lisjanskit rohkem kui indiaanlased nende juht, 
legendaarne Baranov, kes Venemaa nimel valitses Vaikse ookeani põhjaosa saari ja 
mõlema kontinendi hiiglasliikke avarusi. 

Baranov saabus Sitkasse Vene-Ameerika kompanii laeval «Jermak», mis oli 
niisama väike ja mannetult relvastatud nagu «Aleksander» ja «Katariina». «Jermakil» 
viibisid ka tema tähtsamad abilised ja lähedased inimesed - Siberist pärit vene kütid, 
kes olid ikogu oma elu veetnud metsades ja meredel. Kohe pärast saabumist sõitis 
Baranov «Neevale» ja tutvus seal Lisjanskiga. 

Lisjanski vaatles tähelepanelikult oma külalist. Aleksander Baranov oli keskmist 
kasvu, umbes viiekümneaastane, heledapäine, päikesest ning tuulest pruuni näo ja 
väikeste, heledate, kuid harukordselt teraste silmadega mees. Ta põlvnes põhjas asuva 
Kargopoli linna kaupmeheperekonnast ja tema kõnes oli tunda pomooride pruuki. 
Nüüd oli tal juba kolleegiuminõuniku tiitel, mis andis talle õiguse pidada end 
aadlikuks. Taloli harukordne anne inimestega suhtlemiseks. Tegelikult 

oli ta indiaanlaste taionite seltskonnas täpselt samasugune nagu Lisjanskiga: 
tähelepanelik, heatahtliik, vähimagi alandlikkuseta, vähimagi üleolekuta ja, mis 
peaasi, väga rahulilk. Näis, nagu oleks rahulikkus tema peamiseks 
iseloomuomaduseks, ja ainult tema liikuvad käed reetsid puhuti mõne ootamatu 
viipega, milline tegev ja taltsutamatu vaim peitub selle rahu taga. 

Juba esimesel kohtumisel püüdis Lisjanski selgitada, kas Baranov jagab kütt 
Savva arvamust, kas talle on selge see osa, mida sündmustes etendasid Ameerika 
Ühendriikide kodanikud. Ta veendus, et Baranov taipab ameeriklaste taotlusi, kuid ei 
võta neid eriti tõsiselt. 

«Tuleb vaid nende tahtmisele vastupidiselt talitada, siis ei tule neil midagi välja,» 
ütles Baranov. 

«Mida nad siis tahavad?» küsis Lisjanski. 

«Nad tahavad, et me sõdiksime. Nende sooviks an tõugata meid indiaanlastega 
raskesse ning kurnavasse sõtta. Sõda aitaks neil saavutada seda, mille poole 
püüdlevad.» . 


«Mida nad taotlevad?» 

«Paljugi,» vastas Baranov muheldes. «Nende peamiseks eesmärgiiks on 
nõrgendada Venemaa mõju Ameerikas. Meie sõda indiaanlastega aitaks neil oma sihti 
saavutada. Teiseks püüavad nad siinseid indiaanlasi enesest sõltuvaks teha. Nad 
saavutaksid ka selle, sest indiaanlastel läheks ju tarvis väga palju tulirelvi. Neid aga 
saaksid nad hankida ainult ameeriklastelt. Ameeriklased aga ostaksid mõne krossi 
eest, mida vanad püssid maksavad, kogu selle maa karusnahad. Nende kolmas ja 
kõige alatum eesmärk an indiaanlaste hävitamine. Oma kodus, Ameerika 

Ühendriikides, on nad peaaegu kõik indiaanlased hävitanud. Siin tahaksid nad 
indiaanlasi tappa meie kätega...» 

«Mis siis ikka,» Ütles Lisjanski, kui oli pisut vaikinud, «tuleb välja, et nad 
saavutavad kõik oma kolm eesmärki. Meie sõda indiaanlastega an vältimatu.» 

«Kas te arvate seda?» küsis Baranüv. 

«Kas teie siis ei arva?» imestas Lisjanski. 

«Mitte põrmugi,» ütles Baranov veendunult. «Sõda pole vältimatu ja me peame 
tegema kõik, et seda vältida.» 

«Mida siis teha? Kas lahkuda ja Arhangelski kindlus neile loovutada?» . 

«Oh ei! Kui me lahkume, siis nad arvavad, et me oleme nõrgad. Kui nad aga seda 
arvavad, siis on sõda tõepoolest möödapääsmatu. Me peame Sitka indiaanlastele 
eelkõige näitama, et oleme tugevad, ja tõestama seda nii, et ei tekiks mingit kahtlust. 
Peale selle peame neile näitama, et kõik ranniku suguharud on meie poolt. Muide, 
selles ei tohiks juba praegu mingit kahtlust tekkida. Kes kõik küll minu väes ei viibi! 
Ja kõik tulid kaasa vabatahtlikult. Ärge arvake, et.ma võitluses nende abile eriti 
loodan. Nad on vaprad ja suhtuvad meisse tõepoolest hästi, kuid ei tunnista mingit 
distsipliini. Pealegi on nende arvututel taionitel üksteisega alatasa kaba kitkuda. Ei, 
võitluses loodan ma oma vene küttide ja teie madruste peale, kaptenleitnant. 
Mdiaanlased tõin ma siia ainult sellepärast, et sitkalaste peataion Kotlean näeks, et ta 
jääb võitluses meie vastu üksi, et Alaska ja saarte suguharud ei tunne talle kaasa ega 
toeta teda. Ja kõige tähtsam on see, et seda näeksid tema soosijad ameeriklased -, kes, 
uskuge mind, jälgivad tähelepanelikult kõike siin toimuvat. 

«Seda ma juba tean!» ütles Lisjanski, meenutades O'Kane'i laeva, mida ta algul 
kohtas Svjatoi Paveli sadamas ja pärast siin, Sitka lahes. 

«Pärast seda, kui oleme oma tugevust tõestanud, tõestame neile, et me tahame 
rahu,» jätkas Baranov. «Me tõestame, et ei janune kättemaksu järele, ja see ongi meie 
tähtsaim võit. Kotleani jõud, tema mõju oma suguharu hulgas rajaneb hirmul meie. 
kättemaksu ees. Kogu suguharu usub teda, et me ei halasta kellelegi, vaid hävitame 
nad viimseni või siis äärmisel juhul ajame nad maalt välja ja haarame kõik nende 
valdused enestele. Nad taipasid juba ammu, et tegid meie kindlusele kallale tungides 
rumaluse, kuid valmistuvad võitluseks viimse hingetõmbeni, sest nad arvavad, et 
muud pääseteed pole. Nad mõistsid ammugi, et ameeriklased hullutasid neid ega 
osuta mingit tõelist abi, kuid ometi hoiduvad nad ameeriklaste poole, sest nad 
arvavad, et millelegi muule pole niikuinii loota. Kui me tõestame, et ei kavatse neid 
hävitada, ei suuda taion Kotlean ega ameeriklased neid sundida sõda jätkama.» 

Baranov vaikis, vaatas tähelepanelikult Lisjanskile otsa ja küsis: 

«Kas te nõustute minuga?» 

Lisjanski vaatas austusega Baranovit. See kaupmees Šelehhovi endine põhjamaise 
talupoja kõnepruugiga sell oli sündinud riigimees, kelle taolist Peterburis keiser 
Aleksandri õukonnas annaks tikutulega otsida. 

«Täiesti nõus,» vastas Lisjanski. 

«Siis asja juurde!» ütles Baranov. 

Sõda ja rahu 


Asja juurde oli vaja asuda juba kas või sellepärast, et sitkalased alustasid 
sõjategevust esimestena. Nad varitsesid metsas Baranovit saatvaid indiaanlasi, ja kui 
neid oli vähe, tungisid kallale. Nad tulistasid põõsastest kalda lähedal sõitvaid süstasid 
ja tapsid seal istuvaid aleuute. Iga päev toimus kord siin, kord seal kokkupõrkeid. 
Suurt tähtsust neil muidugi polnud, need olid vaid lihtsalt jõuprooviks, 
ettevalmistuseks. Kahtlemata valmistusid sitkalased suureks pealetungiks. 

«Seda ei juhtu,» ütles Baranov Lisjanskile. «Me ei hakka nende kallaletungi 
ootama. Me ründame esimesena! » 

Metsast kinnipüütud vangidelt kuuldi, et sitkalaste sõjavägi koosneb kaheksasajast 
mehest, keda juhib mitu taionit. Enamik oli relvastatud püsside, ülejäänud vibude ja 
odadega. Ka olid neil mõned kahurid. Tegelikult olid mõlemad pooled nii meeste 
arvultkui ka relvastuselt peaaegu võrdsed. 

Arutades eelseisva rünnaku plaani, pidid Baranov ja Lisjanski eelkõige otsustama, 
kus vaenlast rünnata. Näis, et kõige loomulikum oleks vallutada Arhangelski kindlus. 
Kuid luurajate sõnumeist selgus, et sel pole mingit mõtet. Arhangelski kindlust enam 
polnud, oli säilinud ainult koht, kus ta varem asus. Selle puuseinad olid põlenud, 
mullavallid maatasa kistud. Sitkalasi seal ei viibinud ja nad poleks kindlust üldse 
kaitsma hakanud. Järelikult poleks põletatud ahervareme hõivamine andnud midagi. 

Vaenlast tuli lüüa seal, kus asusid tema peajõud. Kuid sitkalaste peajõud paiknesid 
kahtlemata neeme taga 

kindlustatud asulas. Tõsi, luurajad teatasid, et siit mitte kaugel rannikul olid 
sitkalased hiljuti ehitanud uue kindluse. Kuid Baranov arvas, et oma küla kaitsevad 
nad palju visamalt kui kindlust, ja seepärast otsustati anda löök asulale. 

28. septembril hakkas Baranovi laevastik mööda lahte edasi liikuma. Sadade 
süstade ja paatide keskel kõrgusid Vene-Ameerika kompanii laevad «Aleksander», 
«Katariina» ja «Jermak». Baranov asus viimasel. Koos laevastikuga liikus ka 
«Neeva» otsekui hiiglane kääbuste karjas. Nagu kiuste oli peaaegu tuulevaikus ja 
liiguti väga aeglaselt. Puhuti lakkas tuul täiesti ja siis võtsid sõudepaadid laevad oma 
puksiiri. Lahe ületamiseks ja ümber neeme sõitmiseks kulus terve päev. Alles kell 
üheksa õhtul, kui juba pimenes, peatusid laevad ja paadid asula kohal. 

Kaldale minekuks oli juba hilja. Öö veedeti merel. Koiduni kuuldus külast 
kummalist venivat ulgumist. Seal kutsusid šamaanid oma suguharule vaimusid appi. 

Lõpuks tõusis päike ja valgustas männimetsa, mägede lumiseid tippe ja palkidest 
piirdeaiaga asulat veepiiril. Vaikus üllatas Lisjanskit. Küla oli nagu välja surnud. Mis 
seal on juhtunud, kas nad magavad või on surnud? 

«Nad on lahkunud,» teatasid kodiaklased, kes käisid süstadega kalda ääres maad 
kuulamas. «Seal pole hingelistki. » 

Lisjanski ei uskunud. Ta saatis leitnant Albuzovi luureretkele. Arbuzov sõitis piki 
kallast ühest küla otsast teise. Seal polnud kedagi. 

Baranov saabus Lisjanski juurde nõu pidama. Sündmused arenesid hoopis teisiti, 
kui nad olid lootnud. Vaenlane hoidus lahingust. 

«Mis siis ikka, hõivame küla,» tegi Baranov ettepaneku. 

Lisjanski nõustus. 

Kartes varitsust, käskis ta lasta «Neeva» kahuritest mõned kogupaugud küla 
ümbritsevasse põõsastikku. Kahurid mürtsusid, kuid ka võsas ei avastatud kedagi. 

Süstad, piroogid ja paadid randusid ning kogu kirev malev valgus külasse. 
Mdiaanlaste palkonnid asusid mäenõlval kobaras. Baranov ronis künkale ja 
heiskas sinna lipu. Kaldale 

toodi kuus kahurit ja asetati selliselt, et need võisid kaitsta nii metsa- kui 
merepoolset külge. Baranov otsustas, et just siia ehitab ta mahapõletatu asemele uue 
Vene kindluse. Ta nuputas ka uue nimetuse - Novoarhangelsk. Novoarhangelski 
kindluse rajamise auks anti täpselt keskpäeval kogupauk kõikidest relvadest. 

Onnidest leiti mõned taadid ja eided, keda sitkalased polnud lahkudes kaasa 
võtnud. Vanamehed püüdsid end peita ja olid kindlad, et nende viimne tunnike on tul- 
mid. Lisjanski käskis neile süüa anda. Pärast sööki muutusid ätid reipamaks ja 
vastasid tõlgi abil meelsasti Baranovi ja Lisjanski küsimustele. 

Nad pajatasid, et sitkalased vaidlesid öösel kaua, kas hakata oma küla kaitsma või 
mitte. Sõjakamad taionid soovitasid kaitsta, tasakaalukamad aga arvasid, et parem on 
küla hüljata ja asuda hiljuti rajatud kindlusse, mida oli kergem kaitsta. 

«Kui taion Kotlean olnuks siin,» ütles üks taat, «oleksid peale jäänud need, kes 
tahtsid küla kaitsta. Et aga Kotleani polnud, siis võitis nende arvamus, kes soovitasid 
kindlusse minna.» 

«Kus taion Kotlean on?» küsis Baranov. 

«Ta sõitis ära.» 

«Kas ammu?» 

«Viis päeva tagasi.» 

«Kuhu ta sõitis?» 

«Ta sõitis piroogil lahte, kus viibib praegu Ameerika laev. Sinna on kahe päeva 
tee. Ta viis ameeriklastele kopranahku, et neilt rohkem püssirohtu saada.» 

Et vanamees tõtt rääkis, selgus juba samal päeval. Keset lahte asuva metsase saare 
tagant sõitis välja pikk, kümne sõudjaga piroog. Selle ahtris istus kotkasulgedega 
ehitud taion. Piroog kavatses ilmselt külla sõita. Kuid saare tagant väljudes nägid 
paadisolijad küla juures seisvat laevastikku. Piroog pöördus järsult ümber ja kihutas 
kõigest jõust saare taha. 

Kuid oli juba hilja. Kaldal viibijad märkasid taioni piroogi. 

«Kotlean! Seal on Kotlean!» karjusid Baranovi salga indiaanlased. 

Suur paat leitnant Arbuzovi juhtimisel asus piroogi taga ajama. Soovides jälgijaid 
ennetada, tulistati piroo- 

gist paati, kuid mööda. Siis mürtsusid «Neeva» kahurid. Lisjanski ei lootnud 
üldsegi tabada, ta tahtis vaid piroogi kahurikuulidega peatada, kuid ootamatult tabas 
üks kuul piroogi. 

Kärgatas kõrvulukustav plahvatus, nii et õhk lahe kohal võppus. Kõik mattus 
musta Suitsu. 

Mürsk oli tabanud püssirohtu, see plahvatas ning rebis sõiduriista tuhandeks 
tükiks. 

Kui suits hajus, korjas Arbuzovi paat plahvatuskohalt üles kuus haavatud ning 
kurdistunud indiaanlast. Kotleani nende hulgas polnud. 

Plahvatus ei teinud ahtris viibinud Kotleanile suuremat midagi. Vaatamata sellele, 
et olid septembri viimased päevad ning vees väga külm, ujus ta nagu kala ja Arbuzovi 
paadi madrused märkasid pealikut alles siis, kui ta oli juba metsase kaldani jõudnud. 

Kärgatasid püssipaugud, kuid ta ronis kaldale, kadus mändide vahele ja jõudis 
õnnelikult kindlusse, mille seinte taga varjus kogu suguharu. 

Baranov kahetses kangesti, et ei õnnestunud Kotleani tabada. 

«Oleksime Kotleani kätte saanud, olnuks sõda korrapealt ning veretult lõppenud,» 
rääkis ta. 

1. oktoobril hakkas Baranovi laevastik ning «Neeva» aeglaselt liikuma sitkalaste 
uue kindluse poole, mis asetses samal kaldal, asulast poolteist miili eemal. 

«Sitka kindlus,» kirjutas Lisjanski, «kujutas endast korrapäratut kolmnurka, mille 
pikim, 35-süllane külg kulges mööda mere kallast. Sisesein koosnes kahekordsest, 
välissein kolmekordsest palgikihist, kusjuures iga kihi vahele olid asetatud umbes 10 
jala kõrgused, väljapoole kaldu püstpalgid. Ülalt olid need seotud teiste niisama 
jämedate palkidega, alt titsidega tugevdatgd. Mere pool paiknes värav ja kaks 
laskeava, metsa pgol aga kaks väravat.» 

Kolmkümmend viis sülda on kõigest seitsekümmend meetrit. Nii pikk oligi 
kindluse pikim sein. Sellest on näha, kui väike kogu kindlus oli ja kui kitsas oli 
kaheksasajal sõjamehel, kes seal koos naiste ja lastega varjusid. 

Kindlus tervitas lähenevat laevastikku meeleheitliku kahuritulega. Kaitsjail oli 
ainult kaks kahurit, laskjad 

aga nii vilumatud, et kuulid langesid pisimatki kahju tekitamata vette. 

Baranovil ja Lisjanskil polnud sitkalaste kindlust tarvis ja nad olnuksid rõõmsad, 
kui seda polnuks tarvis vallutada. Kuid nad mõistsid ühtlasi, et kui jätta kindlus 
hõivamata, kestab sõda lõputult edasi. Otsustati alustada piiramist, selle käigus astuda 
vastasega läbirääkimistesse, tõestada tema olukorra lootusetust ja sõlmida õiglane 
ning mõlemale poolele kasulik rahu. 

Väike madrustesalk leitnant Arbuzovi juhtimisel viis maale kaks kahurit ja jäi 
valvama vasakpoolset väravat. Arbuzovile anti abiks ka paarsada indiaanlast ja 
kodiaklast, keda juhtisid nende taionid. Parempoolse värava juures valvasid Baranovi 
vene kütid. Neil oli kolm kahurit ning veelgi rohkem indiaanlasi ja kodiaklasi. Et 
Baranovi üksuses polnud ühtki elukutselist sõjameest, saatis Lisjanski talle appi 
leitnant Povališini. Kolmandat, mere pool asuvat väravat piiras laevastik. 

Piiramine mõjus indiaanlastele nagu torge herilasepessa. Juba esimesel õhtul 
tungisid nad meeleheitliku julgusega kindlusest välja. Kirveste ja odadega vehkides 


sööstsid nad korraga kahest väravast. Rünnakut toetati kindlusest metsiku püssitulega. 


Ometi oleks seda kergesti saanud tõrjuda, kui venelaste liitlased - indiaanlased - 
poleks äkitselt ülepeakaela metsa jooksnud. 

Nähes indiaanlaste põgenemist, pistsid ka kodiaklased plagama. Venelased jäid 
üksi ja võtsid kogu löögi vastu. Nad ei saanud taganeda, sest indiaanlaste abita poleks 

nad suutnud oma kahureid kaasa viia. 

Vene madruste ja küttide visadus otsustas kogu asja. 

Vaatamata oma tohutule arvulisele ülekaalule, taganesid sitkalased visa vastupanu 
kohates just sel silmapilgul, mil viimane pingutus oleks neile võidu toonud. Selleks 
ajaks toibusid ka liitlased. Nad ilmusid metsast välja ja tormasid rünnakule. Vaevu 
jõudsid sitkalased kindlusse joosta ja värava sulgeda. 

See väljatung oli sõja viimane lahing. Mõlemad pooled kandsid raskeid kaotusi. 
Kaks «Neeva» madrust tapeti, kolmas suri peagi haavadesse. Peaaegu kõik olid 
haavatud, nende hulgas ka Povališin ja Baranov. 

Käest haavatud Baranov kaotas palju verd ja tal tuli mitu päeva «Jermakil» oma 

kois lamada. Lisjanski pidi üksi Baranovi ürituse lõpetama ja juhtima suurt armeed. 

Sitkalaste kaotused olid veelgi suuremad. Veel kaua vedelesid väravate ees 
sõjavärvides indiaanlaste laibad. Kuid suurimaks hoobiks oli see, et nad kulutasid 
väljatungilkogu oma püssirohu. Neil oli kaheksasada püssi ja kaks kahurit, kuid 
tulistada neist ei saanud. 

Neil jäi vaid üle alustada läbirääkimisi. Ja need algasid. 

Läbirääkimised venisid seitse päeva ja kestsid peaaegu lakkamatult päevad ja ööd. 
Veel kunagi elus polnud Lisjanskil olnud nii kurnavat nädalat. Läbirääkimised algasid 
ühe Kodiaki naise abil, kelle indiaanlased olid vangistanud, siis aga vabastasid, et see 
kõneleks Lisjanskile nende kavatsusest. Hiljem hakkasid kohalikud pealikud kahe- 
kolme kaupa «Neeval» käima. Lisjanski võttis neid vastu väga sõbralikult, kostitas, 
kinkis kirveid ning helmeid. Tundide kaupa viibisid taionid «Neeval», siis aga 
lahkusid jälle, loovutades koha uutele pealikutele. Asjad aga ei tahtnud kuidagi 
paigast nihkuda. 

Lisjanski esitas ainult ühe tingimuse: lahkuda kindlusest. Ta andis sitkalastele 
vandetõotuse, et ei jälita neid ja lubab elada seal, kus süda soovib. Kõik taionid olid 
päri, kuid ometi ei jõutud sõnadelt tegudele. 

Põhjusi oli mitu. Esiteks puudus kindluses üksmeel ning ainuvõim. Ühed taionid 
soovisid rahu viivitamatult, teised tahtsid rahu sõlmimist võimalikult kaua edasi 
lükata. Saadikud andsid lubadusi, kuid suguharu lükkas need tagasi. Taion Kotleani 
ümber koondunud lepitamatute partei hõrenes iga päevaga, kuid mõjus ometi 
tugevasti piiratute meeleolule. 

Teiseks, ja see oli peamine, peeti Lisjanski ettepanekuid pettuseks ning 
salakavaluseks. Nad ei uskunud, et venelased neid ellu jätavad. Olid nad ju ise Vene 
kindluse garnisoni hävitanud. Lisjanski lihtsalt ei suutnud neid veenda. Indiaanlased 
uskusid, et ta meelitab neid kindlusest välja vaid selleks, et oleks lihtsam tappa. 

Lubades neile tagada täieliku ohutuse kindlusest väljumisel, polnud ka Lisjanski 
ise kindel, et see tal õnnes- 

tub. Sest Baranovi indiaanlased arvasid samuti, et kapten vaid kavaldab ja annab 
sitkalased nende meelevalda. Indiaanlased juubeldasid, sest vihkasid Kotleani, kes 
korduvalt oli püüdnud kogu rannikut orjastada. Nad leidsid kindluse lähedalt maasse 
kaevatud peidupaiga, kus oli nii palju kuivatatud kala, et sellega laaditi sada 
viiskümmend süsta. Nähes oma tagavarade riisumist, tõstsid sitkalased meeleheitlikku 
kisa. Asjatult püüdis Lisjanski oma liitlasi veenda kas või osagi kalast peidukohta 
tagasi toimetama. Indiaanlased ja kodiaklased kuulutasid selle oma seaduslikuks 
saagiks ja jagasid viivitamata omavahel. Ööl kui päeval valmistas Lisjanskile muret 
mõte: kuidas küll kindlusest väljujaid säästa? 

Kuid aeg läks ja piiratuile sai päevselgeks, et kindlus tuleb maha jätta. Seal polnud 
enam toitu. 6. oktoobril võtsid laeval viibivad suguharu saadikud Lisjanski tingimused 
vastu. Lepiti kokku, et keskööl hüüab kogu suguharu ühest suust: «Uu! Uu! Uu!», mis 
kinnitab, et kõik on tingimused üksmeelselt heaks kiitnud. Seejärel avavad nad 
merepoolse värava, istuvad oma paatidesse ning lahkuvad. 

Lisjanski nõudis visalt, et piiratud väljuksid just merepoolsest väravast. See 
andnuks talle vajaduse korral võimaluse neid «Neeva» suurtükkidega kaitsta. 

Öösel kuuldi «Neeva!» tõepoolest kolmekordset hüüet: «Uu! Uu! Uu!» 

Tingimused olid vastu võetud. «Neeva» meeskond vastas sellele nii valju 
kolmekordse hurraaga, et seda kuuldi kahtlemata ka kindluses. Nüüd tuli vaid oodata 
värava avanemist. 

Lisjanski ei kavatsenud piiratuid kiirustada. Ta mõistis, et suur hulk peresid ei 


jõua nii ruttu minekuvalmis. Kuid aeg läks, päike tõusis juba kõrgele metsa kohale, 
aga väravad jäid endiselt suletuks. 

Tavaliselt kostis kindlusest kõnekõma ja koerte haukumist. Nüüd aga valitses 
hauavaikus. See ebatavaline vaikus üllatas. Kui aga Lisjanski nägi kindluse kohal 
keerlevat vareseparve, muutus ta rahutuks. 

Leitnant Arbuzov piilus läbi väravaprao kindlusse ja teatas, et seal pole 
hingelistki. Ometi olid kõik kolm väravat seestpoolt suletud. 

Lisjanski sõitis kaldale ja käskis väravad lahti murda. 

Mindi kindlusse. Ja seal avastati ühe seina all kaevis. 

Nüüd oli kõik selge. Sitkalased ei uskunud Lisjanski lubadusi, vaid kaevasid 
kindluse seina alla käigu ja hiilisid pimeduse varjus metsa. 

7. oktoobril kirjutas Lisjanski oma päevikusse: «Jõudnud kaldale, nägin kõige 
barbaarsemat vaatepilti, mida nähes ka karmim süda võpataks. Arvates, et me võime 
neid väikeste laste ja koerte hääle järgi metsas avastada, olid sitkalased nii lapsed kui 
koerad hukanud.» 

Nii lõppes sõda Sitka lahe indiaanlastega, keda ameeriklased algul venelastele 
kallale ässitasid, hiljem aga saatuse hoolde jätsid. 

Baranovi haav paranes ja jälle asus ta oma vägesid juhtima. Ta saavutas seda, et 
keegi ei hakanud tõepoolest sitkalasi jälitama. Selleks viis ta oma liitlased Novo- 
arhangelski kindlusse. Osa hakkas ehitama, teised aga merihobusid ja hülgeid 
küttima. 

«Neeval» oli aeg Kodiakile purjetada, et seal Vene-Ameerika kompanii 
karusnahad oma trümmidesse lastida. Et laev vajas remonti, siis otsustati seal ka talvi- 
tada. 

Baranov jäi Novoarhangelskisse. Lahkumisel ütles ta Lisjanskile: 

«Tulge tuleval suvel enne Hiinasse minekut siit tingimata läbi ja te näete, kui 
sõbralikult me koos sitkalastega elame.» 


Talvitamine Kodiakil 


10. novembril lahkus «Neeva» Sitkast ja saabus viis päeva hiljem Svjatoi Paveli 
sadamasse. Talv seisis ukse ees, sadas lund, ja talvitamiseks valmistuvad meremehed 
võtsid maha laeva tõuvärgi. Seejärel asusid nad kaldale vene küttide annidesse. 
«Lugeja võib kergesti seda rõõmu kujutleda, mida meie madrused seejuures 
väljendasid, sest pärast nii pikka merereisi, eriti aga pärast Sitka sõjaretke, oli ka tühi 
maa neile palju meeldivam kui kõige parem laev,» kirjutas Lisjanski. 

Meeskonna talvitamine möödus rahulikult. Kodiaki talvoli küll lumerikas, kuid 
mitte eriti külm. Sageli 

esines sula ja temperatuur ei langenud kordagi alla - 17 kraadi. 

Saabus kevad, lumi sulas, mäed hakkasid haljendama. Oli tarvis valmistuda 
pikaks mereretkeks. «Neeva» trümmid neelasid tohutul hulgal karusnahku. Lastimi- 
sega tuldi kärmesti toime, siis aga selgus, et vana bugspriit on, tarvis uuega asendada. 
See töö võttis rohkem aega, kui arvestati, ja alles 13. juunil 1805. aastal väljus 
«Neeva» Svjatoi Paveli sadamast. 

Laev võttis kursi Sitkale, et kaasa võtta Baranovi poolt talvel varutud nahad, 
seejärel aga pidi «Neeva» suunduma Hiinasse «Nadeždaga» kohtuma. 

Uuesti Sitka lahes 


22. juunil heitis «Neeva» ankru Novoarhangelski kindluse lähedal. 

Kohe ilmus Baranov Lisjanski juurde ja mehed kaisutasid teineteist. Möödunud 
suve jooksul olid nad sõbrunenud ja teineteist hindama õppinud. Baranovi haav oli 
talve jooksul täiesti paranenud. Ta oli terve ja toimekas nagu alati. Praegu ehitas ta 
Novoarhangelski kindlust, mille ta kavatses tõeliseks linnaks muuta. Korrapealt viis ta 
Lisjanski kaldale ja näitas kaptenile oma kätetööd. 

«Oma määratuks imestuseks nägin ma Baranovi väsimatu tööinnu hämmastavaid 
vilju,» kirjutas Lisjanski. «Meie lühiajalise eemalviibimise jooksul jõudis ta ehitada 
kaheksa hoonet, mida nende välimuse ja suuruse pärast võiks isegi Euroopas kauniks 
pidada. Peale selle oli ta asula lähedal üles harinud viisteist köögiviljaaeda. Nüüd on 
tal neli lehma, kaks mullikat, kolm härga, lambad ja jäär, kolm kitse ja hulgaliselt sigu 
ning kanu. Niisugune varandus on sellel maal kallim kõikidest aaretest.» 

Loomulik, et kõige esmalt tundis Lisjanski huvi, kus ja kuidas sitkalased praegu 
elavad ja kas õnnestus nendega rahulikke suhteid taastada. Baranov jutustas, et talve 
jooksul ehitasid sitkalased ühe väina kaldale uue küla, mis asub Novoarhaneelskist 
umbes kümme miili eemal. Südatalvel hakati rajama heanaaberlikke suh- 

teid. Kohtuti umbes poolel teel asuval metsalagendikul ja vahetati kaupu. Kuid 
üksteise asulatesse jalga ei tõstetud. 

«Kuid just praegu toimuvad suured sündmused,» ütles Baranov. «Ma saatsin 
sitkalaste juurde saatkonna, kes annab üle kingitused ja kutsub neid külla. Praegu 
ootangi külalisi. Võib-olla tuleb ka taion Kotlean. » 

Baranovi saadikud saabusid tagasi 16. juulil. Saatkonna kolme süsta kõrval sõitis 
kaks külaliste piroogi. 

Baranov korraldas külaliste auks hiilgava tseremoonia, kus peaosa etendasid 
Baranovi ustavad liitlased, Sitkast loodes asuva Chugachi lahe indiaanlased. Paljud 
neist olid Novoarhangelskisse päriseks elama asunud. Keele ja kommete järgi ei 
erinenud nad millegagi sitkalastest ja Baranov kasutas selle ära, et külalisi nii vastu 
võtta, nagu siinmail kombeks. 

Mdiaanlased rõivastusid lahti, värvisid näod ja torkasid juustesse värvilised 
kotkasuled. Kalda lähedale jõudes hakkasid sitkalased oma paatides tantsima. Kõige 
innukamalt tantsis aga nende taion. Ta hüppas ja vehkis kotkasabadega nagu pöörane. 

See polnud Kotlean, vaid sitkalaste ainuke pealik, kes ei võtnud osa rünnakust 
Arhangelski kindlusele. Kas juhuslikult või siis kavalusest läks ta enne kallaletungi 
jahile ja pöördus Sitkasse tagasi alles siis, kui kõik oli lõppenud. Ja see, et sitkalased 
saatsid Baranovi juurde just selle taioni, tõestas, et nad ei usalda venelasi veel 
praegugi. 

Külalised tantsisid oma paatides umbes viisteist minutit. Vaevalt lõpetasid nad 
tantsimise, kui kohalikud indiaanlased kaldal alustasid. Nende tantsu ajal jõudsid 
sitkalaste piroogid kalda äärde. Siis astusid kodiaklased vette, tõstsid piroogid üles ja 
kandsid need koos külalistega kaldale. Paatidest väljumata imetlesid sitkalased 
Chugachi lahe indiaanlaste tantsu seni, kuni need lõpetasid. Siis tõsteti sitkalaste taion 
vaibale ja kanti pealik temale määratud majja. Ka teisi külalisi kanti kätel, kuid 
vaibata. Majas ootas rikkalikult kaetud laud. 

Järgmisel päeval tuli taion koos kaaskonnaga «Neevale». Selleks pakkus Baranov 
talle oma isikliku julla. Vaevalt kaldast eemale jõudnud, hakkasid külalised laulma 
ning tantsima.. Nii lauldes ning tantsides tulid 


“NN 


302 


nad ka laevale ja jätkasid seda veel vähemalt pool tundi «Neeva» tekil. 

Juba elatanud taionit saatsid sõjameeste salk ning tütar ja väimees. Lisjanski 
käskis sõjamehi kostitada tekil; pealiku, tema tütre ja väimehe aga viis ta oma 
kajutisse. Kaks tundi pidutsesid külalised kajutis, seejärel aga läksid tekile ja tants 
jätkus. «Need inimesed tantsivad vahetpidamata,» kirjutas Lisjanski, «ja ma ei näinud 
kordagi koos kolme indiaanlast, kes poleks tantsinud. » 

Taionit huvitasid «Neeva» kahurid, ta uuris neid hoolikalt ja palus luba 
tulistamiseks. Lisjanski nõustus. Taion laadis kahuri ja laskis siis asjatundlikult, kus- 
juures «ei tugev pauk ega kahuri liikumine tekitanud temas vähimatki hirmu.» 

Külalised sõitsid kaldale. Järgmisel päeval lahkusid nad kingituste koormaga 
Novoarhangelski kindlusest. Neid saatsid Baranov ja tantsivad indiaanlased. Baranov 
kinkis taionile helepunase boiriidest, hermeliininahkadega kaunistatud kuue, tema 
igale kaaslasele aga sinise kuue. Peale selle andis ta kõigile venelaste ja sitkalaste 
rahu auks valmistatud tinamedali. Jättes taioniga hüvasti, ütles ta: 

«Ja ikkagi imestan ma teie taion Kotleani üle. Miks ta ei sõida minu juurde? Kas 
ta tõesti kardab? Ütle talle, et ma ootan teda külla, ja kui ta ei tule, siis ma arvan, et ta 
haub meie vastu kurja nõu.» 

Baranovi sõnad anti edasi, sest 28. juulil sõitis Kotlean üheteistkümne sõjamehe 
saatel Novoarhangelski kindlusseo Loomulikult tantsisid ja laulsid ka nemad juba 
piroogides. Enne randumist saatis Kotlean Baranovile hõberebasenahast kasuka ja 
palus, et ka temale osutataks samu auavaldusi nagu eelmisele taionile. Baranov vastas, 
et oma suureks kurvastuseks ei saa talle niisuguseid auavaldusi osutada, sest enamik 
kohalikke elanikke viibib jahiretkel. See oli küll tõsi, kuid ometi ettekääne. Baranov 
tahtis rõhutada, et ta suhtub oma külalisse, Venemaa endisse vaenlasse, küll viisakalt, 
kuid külmalt. Kotlean taipas, kuid tegi näo, et pole vastuvõtust põrmugi solvunud, ja 
käitus sõbralikult ning lahkelt. 

«Meie seekordsed külalised olid samuti värvitud ja 

sulgedega ehitud nagu eelmisedki, kuid nende rõivad olid paremad. Kotleanil oli 
seljas inglise friisriidest kuub. Peas kandis ta mustrebasenahast mütsi. Ta oli keskmist 
kasvu, küllalt meeldiva näoga ja andis väikest musta habet ning vurre. Teda peetaks 
heaks laskuriks. Tal on alati kaasas kuni kakskümmend püssi. Vaatamata jahedale 
vastuvõtule, elas Kotlean meie juures 2. augustini ja tantsis iga päev koos oma 
alluvatega,» kirjutas Lisjanski. 

Baranov ja Lisjanski vestlesid temaga kaua. Kotlean tunnistas end süüdi, kaebas, 
et ameeriklased petsid teda, ja lubas oma kuriteo ustavuse ning sõprusega hüvitada. 
Hüvastijätul kinkis Baranov talle sinise hermeliininahkadega kuue ja tubakat. Ka 
sõjamehed said tubakat. «Meiega hüvasti jättes kahetses Kotlean, et ta ei kohtunud 
kodiaklastega, kelle ees ta oleks kangesti tahtnud tantsida ja tõestada, et keegi ei oska 
nii palju igasuguseid tantse kui tema ja ta alluvad. Sitkalased on ülimalt kiindunud 
tantsusse, mida nad peavad tähtsaimaks asjaks maailmas,» kirjutas Lisjanski. 

Peagi võtsid Baranov ja Lisjanski vastu veel ühe taioni. Asi oli selles, et suguharu 
ei tahtnud enam Kotleani oma ülempealikuks tunnistada. Tema varajasema poliitika 
ekslikkus oli praegu niivõrd käegakatsutav, et ta pidi oma ametist loobuma. Suguharu 
valis uue ühimtaioni, kes alustas sellest, et sõitis end venelastele näitama. 

Taion veetis Novoarhangelskis mitu päeva. Veel kunagi polnud Lisjanski näinud 

nii upsakat inimest. Ta oli oma kõrgest ametist joobunud ja nõudis, et teda kantaks 
kõikjal kätel. Ta polnud nõus sammugi astuma ja ronis õlgadelt maha vaid siis, kui 
tantsuhimu peale tuli. Oma suguharukaaslastest ei tantsinud ta põrmugi vähem. Kogu 
oma ülespuhutud tähtsuse juures rääkis ta pidevalt armastusest ja ustavusest venelaste 
vastu. 

Suvi hakkas lõppema ja lähenes aeg, mil «Neeva» pidi vastavalt kokkuleppele 
Krusensterniga Hiinasse suunduma. Lastinud Baranovi karusnahad trümmidesse, 
tõstis laev 2. septembril purjed ja asus teele. Sitka lahest väljumisel tuul äkitselt 
vaibus ja «Neeva» peatus. Baranov sõitis oma jullal järele ning ronis laevalaele, et 
veel kord Lisjanski kätt suruda. 

«Kahetsustundega jätsin ma Baranoviga hüvasti,» kirjutas Lisjanski. «Tema 
andekus väärib igati austust. Minu arvates ei saa Vene-Ameerika kompaniil Ameeri- 
kas paremat valitsejat olla. Lisaks teadmistele on tal suur vilumus igasugustes töödes 
ja üldiseks heaoluks ei säästa ta ka oma isiklikku vara.» 

Öösel tõusis tuul ja «Neeva» siirdus Ameerika rannikult pikale reisile üle Vaikse 
ookeani. 


Lisjanski saar 


Lisjanski valis reisiks üle Vaikse ookeani niisuguse tee, mida mööda polnud seni 
veel ükski meresõitja purjetanud. Ta lootis neil piirituil avarustel leida mõnda 
tundmatut maad. Kogu meeskond pidi teraselt silma piiri jälgima. 

Sitka lahest väljumisest oli möödunud juba poolteist kuud, kuid kusagil polnud 
näha mingit maa tundemärki. Päev päeva, nädal nädala järel nähti vaid laineid ja 
taevast. Juba ületasid nad Vähi pöörijoone, ja ehkki oli käes oktoobri keskpaik, piinas 
mehi palavus. Päike lõõskas hommikust õhtuni. Vaevalt oli ta loojunud, kui ilma 
mingi üleminekuta saabus troopikaöö pilkane pimedus. 

15. oktoobril kell kümme õhtul tundsid kõik tugevat tõuget. Oli kottpime. 
«Neeva» jäi seisma ja vajus aeglaselt kaldu. 

Lisjanski taipas kohe - nad olid jooksnud madalikule! Meeskond vilistati üles. Et 
tuul laeva kummuli ei pööraks, rehviti viivitamatult kõik purjed. «Neeva» ajas end 
pisut sirgu, kuid jäi liikumatuks - tema kiil istus sügavalt liivas. 

Läbi öise pimeduse kostis eest «summutatud müha. Meremehe terav kuulmine 
aimas, mis see on. Seal mühisesid kohulained. 

Et laeva kergendada, käskis Lisjanski kõik võimaliku tekilt merre heita. Et esemed 
ei upuks, seoti nende külge ujukid. Kuid olukorda see ei päästnud. «Neeva» ei 
nõksatanudki. 

Täbar lugu. Tarvitses vaid tuulel pisut paisuda ja laev paiskub kummuli. Nüüd oli 
hea nõu kallis. 

Vette lasti kaks aerupaati. Otsad kinnitati «Neeva» ahtri külge ja püüti kõigest 
väest sõudes laeva madalikult välja pukseerida. Suur oli meremeeste rõõm, kui nad 
tundsid, et laev pisut nihkub. Kuid ta liikus väga aeglaselt. Enne kui laeva tolli võrra 
liigutatla suudeti, olid sõudjad võhmal. Madruseid vahetati iga kümne - 
viieteistkümne minuti järel. 

Nii möödus öö. 

Ja just sel hetkel, kui päike silmapiiri tagant kerkis, hakkas vabastatud laev 
lainetel kiikuma. Hommikuvalguses nägid meremehed miili kaugusel madalat lame- 
dat kallast, mis polnud ühelgi kaardil tähistatud. 

See oli tähtis avastus. 

Kuid sel päeval ei õnnestunud meremeestel vastavastatud saarel randuda ega seda 
isegi korralikult vaadelda. Nende hädad polnud lõppenud. Äkiline tuuleiil paiskas 
äsjavabanenud «Neeva» uuesti madalikule. 

Olukord oli veelgi täbaram kui varem, sest tuul tõusis. Tuli jälle otsast alustada. 
Öisest sõudmisest kurnatud madrused haarasid uuesti aerud. Sõuda oli palju raskem, 
sest troopikapäike kerkis üha kõrgemale ja küpsetas armutult. Jälle algas meeleheitlik 
võitlus iga tolli pärast. Nii möödus päev ja alles loojangul õnnestus «Neeva!» taas 
vabaneda. 

Öö möödus häireolukorras, sest kohulainete mühin kandus laevale mitmelt poolt, 
veest väljaulatuvate kivide ümber kobrutas vaht ja alles koidikul pääses «Neeva» 
hirmsast madalikust ohutusse kaugusse. Kogu järgmine päev jahiti üle parda heidetud 
esemete püüdmisega. Alles 18. oktoobril õnnestus Lisjanskil maabuda. 

Koos tüürimees Kalinini, leitnant Povališini ja mõne madrusega sõitis ta 
hommikul kaldale. Randuda polnud sugugi lihtne, sest selleks tuli sõita läbi 
rannaäärsete mühisevate kohulainete. Kuival maal sattusid nad otsekohe tihedasse 
ning kõrgesse rohtu. 

Saar oli pisut rohkem kui miil pikk, täiesti tasane ja kaetud meretuules hälliva 
rahuga. Kogu saarel polnud ühtki puud ega põõsast. Ometi oli see lage maalapp era- 
kordselt tihedasti asustatud. Kaldal lamasid rasvased hülged ega teinud inimestest 
väljagi. Madrused nottisid neid aerudega ja viskasid paati. Saare kohal ja rohus 

aga leidus arvutul hulgal merelinde. Raske oli käia, sest igal sammul komistasid 
meremehed pesadele ja lömastasid jalge all piiksuvaid linnupoegi. Ka tiivulised olid 
niisama kartmatud kui hülgedki - veel kunagi polnud nad inimesi näinud. Nende 
püüdmine oli lapsemäng. 

Päike kõrvetas halastamatult ja polnud kohta, kuhu varju pugeda. Kuid Lisjanski 
otsustas sellest hoolimata ümber saare käia, kaldaid kaardistada ja vaadata, kas ei 
leidu seal mõnda allikat. 

See oli pikk, üksluine ning tulemusteta jalutuskäik. Nad ei leidnud ühtki lätet, 
tilkagi joogivett. «Tagusin maasse lati ja paigutasin selle alla pudeli kirjaga meie 
avastusest. Seejärel pöördusin laevale tagasi täie veendumusega, et kui saatus meid 
sellest paigast eemale ei vii, siis tuleb kiiret surma oodata. Kuidas end küll päästa, kui 
joogivesi ja mets puuduvad? Tõsi, me võiksime süüa kalu, hülgeid, linde ja kilpkonni, 
keda on saarel suurel hulgal, kuid millega kustutaksime janu? See saar ei tõota 
ettevõtlikule rändurile peale ilmse ja möödapääsmatu huku midagi. Asudes keset väga 
ohtlikku madalikku, ulatub ta vaevu veepinnast kõrgemale.» 

Meeskonna pealekäimisel nimetas kapten avastatud maa Lisjanski saareks. 

Täispurjedes «Neeva» kihutas sellest reetlikust paigast eemale. Et jõuda Hiinasse, 
tuli tal ületada veel pool ookeani. 

Hispaania kaart 


9. oktoobril 1805. aastal lahkus «Nadežda» Petropavlovskist. 

Enne Avatša lahest väljumist tabas laeva tihe lumesadu. Hämune küütlev pimedus 
kattis mere ja kaldad. Inimesed tekil ei näinud üksteist paari sammu kauguselt. Mil 
moel siis leida Avatša lahte ookeaniga ühendavat kitsast väina. 

Ootamatult pidi laev peaaegu madalikule sattuma lood näitas vaid neli sülda 
sügavust. Oli selge, et nad 

on eksinud. 

Minnes ühelt halsilt teisele, muudeti iga minut kurssi. Kuid käeulatuses olev 
lahesuu oli jäljetult tuisku kaaunud. 

Kell viis saabus täielik pimedus. Ja kogu lõputu sügisöö seisis «Nadežda» purjede 
all mõne miili kaugusel Petropavlovskist. Madrused rookisid laevatekilt 

Häving 

«Me tulime siia asjatult,» ütles pootsman kapten Coffinile. «Oleks pidanud 
põrutama otse Austraaliasse, Port-Jacksoni *. 

Pootsman vaatas kurjalt «Agnese» tekil tunglevaid maoorisid. Kui palju oli siin 
pruune tätoveeritud selgi, õlgu, nägusid! Maoorid jalutasid mastide vahel sundimatult 
ning julgelt nagu peremehed. Ümberringi kogunes nii palju pikki pirooge, et ranna 
lähedal polnud vett nähagi. Häältekõminast ja müügiks toodud sigade läbilõikavast 
vingurnisest võis kurdiks jääda. 

«Te teate väga hästi, et me ei saanud otse Port-Jacksoni sõita,» vastas kapten 
Coffin väsinult. «Meil piisab vett ainult kaheks päevaks. Kui me poleks Uus- 
Meremaale tulnud, oleksime janusse kõngenud.» 


* Praegu Sydney (Tõlkija.) 

Kapten pööras pootsmanile selja ja hakkas kallast vaatlema. 

Oli 1816. aasta. Sellest ajast, kui kapten James Cook esmakordselt Uus-Meremaad 
külastas, oli möödunud nelikümmend seitse aastat. Kuid Uus-Meremaa oli jäänud 
peaaegu samasuguseks - metsikuks ning tundmatuks. 

Vesi helkis päikeses nagu elavhõbe ning pimestas silmi. Metsaga kaetud kivised 
künkad ümbritsesid lahte. Küngaste harju kroonisid puust püsttarad. Need olid 
maooride kindlused i-pu'd. Liivase leetseljaku taga asus Cooki poolt Thamesiks 
nimetatud kiirevoolulise jõe suue. 

Prikk «Agnes» seisis keset lahte. Läbi katkiste purjede paistis taevas, parrastest 
tolknesid takutordid. Kaks aastat polnud «Agnes» üheski sadamas viibinud, kahe 
aasta jooksul polnud ta merel ühtegi laeva kohanud. Kuid see-eest istus ta sügaval 
vees! Priki trümmid olid pärleid ja kilpkonnaluud täis. Neid sai kapten Coffin Vaikse 
ookeani saarte elanikelt vahetuskaubaks klaaspärlite ja tinataldrikute eest. Kaks 
taldrikut maksid ühe penni, pärlid olid aga hindamatud. Kapten Coffin pöördus 
kodumaale rikka mehena. 

«Need röövlid on tarvis minema kihutada,» jätkas pootsman. «Nad varastavad 

meid paljaks. Kes neid valvata jõuab. Nad on juba kõik naelad vooderdisest välja 
kangutanud. Kui me merele läheme, tulevad plangud lahti. Andke neile vastu kaela, 
kapten.» 

Kapten Coffin muigas. «Vaadake,» ütles ta. 

Iga maoori hoidis käes nööri selle otsa seotud raske kiviga. See oli maooride relv - 
meer, mis võis ühe hoobiga vastase pea lömastada. Käsitsivõitluses pole meerist 
hirmsamat relva. Mingi sünge lustiga keerutas «Agnese» tekil tulvav jõuk oma meere. 
Sajad kivid keerlesid vurisedes nagu hiiglaslikud kimalased. 

«Ärge unustage, ega me pole esimesed valged, kes seda kallast külastavad,» jätkas 
kapten Coffin. «Meie kaasmaalased, kes siin varem viibisid, tapsid maoorisid nagu 
loomi. Neil on hea mälu. Neid on siin kolmsada, meid aga ainult viisteist. Viis 
madrust saatsin kaldale 

vett tooma. . . Ei, tülitseda me pärismaalastega praegu ei tohi. Ma veenan neid siit 
heaga lahkuma.» 

«Lähevad nad küll,» porises pootsman. 

«Emai!» hüüdis kapten valjusti. 

Jõugust eraldus umbes neljakümne viie aastane, pikakasvuline ning tugev maoori. 
Tema tätoveeritud naha all mänglesid lihased. Suured värvitud suled turritasid juustes 
nagu kaharas põõsas. Aupaklikult andis jõuk talle teed. Ta jäi naerulsui kapteni ette 
seisma, kusjuures meer keerles tema käes nii kiiresti, et kivi veel vaevu paistis. 

«Emai, vii oma mehed siit ära, nad segavad mind,» ütles kapten ja selgitas ühtlasi 
kätega oma palvet. 

Emai nägu oli heasüdamlikkus ise, kuid tema meeri kivi puudutas peaaegu kapteni 
nina. Pealik kas ei mõistnud või siis ei tahtnud mõista. 

«Kuule, Emai,» rääkis kapten, tehes, nagu ei märkakski tiirlevat meeri. «Ma olen 
ju sinu sõber. Ma kinkisin sulle neli pistoda ja madruseriided.» Suurema selguse 
mõttes vehkis kapten kortikuga seda tupest välja tõmbamata ja tiris sõrmedega oma 
mundrit. «Näita, et ka sina, Emai, oled tõeline sõber, ja vii oma sõjamehed laevalt kus 
kurat.» 

Kuid Emai naeratas nagu muistegi, ja endist viisi tiirles ka kivi kapteni näo ees. 

«Ei saa aru!» ohkas kapten meelt heites. 

«Teeskleb,» kinnitas pootsman. 

«Ta tahab meilt midagi välja pressida,» pomises kapten. «Tuleb talle anda.» Ja 
pöördudes metslase poole, küsis ta: «Mida sa tahad, Emai?» 

Mitu korda sirutas ta pealiku poole oma kamalus käsi, just nagu annaks midagi. 

Nüüd taipas Emai korrapealt. Ta sirutas vasaku käe ja puudutas kapteni seljas 
rippuvat püssi. 

«Sa tahad püssi?» küsis kapten. «Hästi. Mine oma sõduritega kaldale ja oota. Kui 
meie paat läheb uuesti vee järele, toob ta sulle püssi.» 

Kuid metslane ei mõistnud jälle mõhkugi. 

«Sa tahad püssi kohe?» jätkas kapten, püüdes oma häälde võimalikult rohkem 
sõbralikke noote panna. 

Emai noogutas. 

«Hästi! Võta. Kuid kao siit koos oma rämpsuga kiiremini kui muidu.» 

Kapten võttis seljast püssi ja andis maoorile. Emai riputas selle rahumeeli oma 
õlale ja jäi endiselt kapteni ette seisma, ilma et oleks kavatsenud sammusi teha. 
Asjatult palus kapten tal lahkuda. Metslane ei saanud jälle tuhkagi aru ja meer tiirles 

endiselt õhus. 

«Kaabakas!» kiristas pootsman hambaid ja astus, käed rusikas, naeratava maoori 
poole. 

«Jätke,» lausus kapten. «Praegu on temaga kaklemine ogar temp. Me oleme neil 
pihus. Tuleb kärmesti putket teha.» 


Vaikselt torisev pootsman astus eemale. 

Laeva külje juurest kostis aerude laksumist. Kapten vaatas alla ja nägi viie suure 
vaadiga koormatud paati. Peaaegu kõik olid tühjad. Neli madrust rõhusid usinalt 
aerudele. Viies, hiigelsuur, õlevärvi juustega madrus istus roolis. 

Paat jõudis laeva juurde. Nöörredel lasti alla. Kärmesti hüppas heledapäine 
madrus tekile ja sammus kapteni juurde. Momnilt andsid maoorid talle teed. Madrus ei 
pööranud nendele mingit tähelepanu ja astus nii, nagu oleks ta ümber tühi õhk. 

«Rutherford! » karjus kapten. «Miks te nii ruttu tagasi tulite?» 

«Metslased ei lasknud meil vett võtta, söör,» vastas linalakk. «Kui me püüdsime 
randuda, hakkasid nad meid kividega pilduma. Me ei saanud jõkke minna, sest te 
keelasite tulistamise. Neid on seal terve polk ja pealegi tigedad nagu kuradid.» 

«Mis siis ikka, meil tuleb siit ilma veeta jalga lasta,» ütles pootsman. 

«Kas tuleme toime?» kahtles kapten. 

«Peab proovima.» 

«Hästi, katsume,» otsustas kapten. «Kõik masti! Heisata purjed!» 

Kaksteist madrust ronisid mööda vante üles. Tekile jäi vaid kolm inglast: kapten, 
pootsman ja kokk. Plokid hakkasid kääksuma, purjed liikuma. 

Maoorid tõstsid pead kuklasse ajades kisa. Üleval raal kaksiratsa istuv Rutherford 
vaatas alla ja nägi igavese 

hulga tigedaid nägusid. Jaa, maoorid nägid kapten Coffini plaani läbi ja ei lase 
«Agnesel» merele minna. 

Pootsman ronis ühiskajutisse. Kapten Coffin jäi üksi Emai ette seisma. Maooride 
pealik seisis endist viisi naeratades ja tiirutas meeri võõramaalaste pealiku näo ees. 
Kokk seisis ahtris ja luges sigu üle. 

Pootsman avas ühiskajutis kasti, võttis sealt kümme suurt püstolit ja asetas need 
lauale. 

Ta laadis need ükshaaval ja peitis oma meremehejaki hõlma alla. Seejärel ronis ta 
tekile. 

Fokkmasti juures pootsman seisatas, võttis ühe püstoli pihku ja karjus täiest 
kõrist: 

«Kasige siit minema, raisakullid! Välja!» 

Emai käsi võpatas vaevumärgatavalt. Raske meer lendas vastu kapten Coffini 
pead. Lömastatud peaga kapten varises pealiku jalgade ette. 

Pootsman tulistas umbropsu. Noor maoori haaras kätega kõhust ja kukkus. 
Pootsman heitis püstoli üle parda ja haaras teise. Kuid selja tagant rabas teda meer ja 
ta kukkus valust kõverasse tõmbudes. 

Kokk haaras pika seatapmispussi ja tahtis pootsmanile appi rutata. Kuid ta ei 
jõudnud astuda paari sammugi, kui langes purustatud peaga tekile. 

Kibekähku ronisid maoorid mööda vante relvitute madruste juurde. Need nägid, et 
vastupanu on mõttetu, ja ootasid hirmu ga vaenlasi, kes ahvi osavusega üha 
kõrgemale ronisid. Neli nooremat madrust hüppasid mastidelt merre. Kuid terve 
piroogide laevastik tormas nende järele. Mõne hetke pärast nad tabati, tiriti veest välja 
ja seoti kinni. 

Kuus sõjameest kiskusid Rutherfordi mastilt alla. Ta ei pannud vastu. Madruse 
käed ja jalad köideti kinni ja ta asetati tekile kaaslaste kõrvale. Sead pääsesid aedikust 
ja tormasid mööda tekki. Rutherfordist paremal lamas kaheksateistkümneaastane 
madrus Jack Mullon ja nuttis hambaid plagistades. Vasakul vaevles valukrampides 
haavatud pootsman. 

Kahevõitlus 


«Agnes» oli maooride võimuses. Kogu valgete varandus - püssid, kirved, mütsid, 
noad, kastrulid, pihtkuued, piibud, saapad, purjed - kõik see arutu rikkus langes 
võitjate saagiks. 

Kuid miks nad viivitavad? Selle asemel et kohe alla kajutisse minna ja kohvreid 
laastata, tunglevad nad millegipärast kohmetult ruudukujulise mustava luugiava 
ümber. 

Põhjus oli selles, et veel kunagi polnud maoorid laeva sisemuses viibinud. Tekki 
tundsid nad nagu oma viit sõrme, kuid kes võis öelda, millised ohud peituvad selles 
pimedas ning salapärases, igast küljest jämedate palkidega ümbritsetud sügavikus. 
Kas võib karistamatult valgete elamusse tungida isegi siis, kui nad ise abitult tekil 
lamavad? Otsustusvõimetult seisid sõjamehed luugi juures ja vaatasid oma pealikule - 
Emaile. 

Tuul sasis sulgi juhi juustes. Ta astus luugiveerele ja vaatas kaua alla. Seejärel 
hakkas ta aeglaselt laskuroa. Kirevad suled kadusid pimedusse. Sõjamehed hoidsid 
hinge kinni. 

Algul laskus Emai küllalt vapralt. Kui aga laevatrepp pöördus ja valgus tema pea 
kohal kadus, hakkas tal kõhe. Astmete krigin jalge all tegi teda rahutuks. Ta tegi paar 
pikemat sammu, komistas, kukkus ja sõitis tagumikul trepi lõpuni. Ees helendas väike 
ümmargune aken. Laual helkis tuhmilt vaskne teekann. Emai viibis ühiskajutis. 

Kukkudes sai ta tublisti haiget, kuid ta oli harjunud valu trotsima. Kärmelt hüppas 
ta jalule ja lähenes ettevaatlikult lauale. Tema silmad polnud veel pimedusega 
harjunud. Vaevu ärevust alla surudes silmitses ta lauda. Teekannu kõrval lebas suur 
lauanuga. Emai rõõmustas, haaras selle pihku ning pistis vöö vahele. 

Ta pöördus ümber ja hüüatas tasa. Nurgas seisis inimene. 

See polnud valge. Olnuks ta valge, oleks Emai teda kohe üritanud tappa. Kuid see 
oli maoori. Emai nägi selgelt tätoveeringut tema rinnal ja kaelal. Seljas oli tal püss, 
vööl helkis nuga, käes aga hoidis mees meeri. üksisilmi uuris ta Emaid. 

Algul turgatas Emaile, et võib-olla tuli keegi sõjamees temaga kaasa. Siis aga 
märkas ta mehe peas kirevaid sulgi. Ainult juhil on õigus sulgi kanda. Kes see 
salapärane pealik küll on? 

Emai astus sammu tundmatu poole. Too astus sammu vastu. Emai ajas hambad 
irvi. Ja ka tundmatu paljastas hambad. Emai röögatas, võõras aga ei iitsatanudki. Ühe 
hüppega tormas Emai läbi toa. Vastane tegi samasuguse hüppe tema poole. Kaks 
ühesugust meest jäid seisma silm silma, nina nina vastu ja vaatasid tulivihaselt 
teineteise otsa. 

Emaile näis, et ta on lõksus. Miks kordab vastane kõiki tema liigutusi? Emai tahtis 
oma hirmu ühe hoobiga lõpetada. Ta tõstis meeri. Kuid samal hetkel tõstis relva ka 
võõras. Kartes, et vastane ennetab teda, lennutas Emai meeri talle vastu pead. Kõlas 

kõrvulukustav raksatus ja purunenud peegli killud paiskusid vastu hirmunud pealikut. 
Nagu kork lendas Emai trepilt laevalaele. 


Vangis 


Peagi oli sõjameestel oma pealiku ootamisest villand. Salapärasele luugile rohkem 
pilku heitmata hakkasid nad tekil soomust tegema. Ühe hetkega olid pootsmani 
püstolid uute peremeeste valduses. Vange nad läbi otsida ei julgenud. Need kuulusid 
pealikule. Reameestele jäid naelad, köied ja purjed. Osavalt kiskusid nad kivikirveste 
abil tekiplankudest suuri naelu. Mõne minuti pärast oli laevatekk üles kistud, plangud 
lahti kangutatud. Kõikjal mustasid augud, naelad aga sadasid piroogidesse. Mööda 
kaste ja raasid ronides raiusid nad köisi läbi. Purjesid nad alla lasta ei osanud ja see- 
pärast lõikasid nad neist tükke. Tuules hilpnesid purjeräbalad. Sihvakas prikk muutus 
mõne hetkega näruseks vrakiks. 

«Me sõidame!» ütles äkki Rutherfordi kõrval lamav Jack Mullon ja lakkas hetkeks 
nutmast. 

Rutherford ei näinud vett, kuid kogenud meremehe vaistuga tundis ta, et prikk 
liigub. Ta pingutas silmi ja metsa liikumine kaldal veenis teda lõplikult, et nad 
sõidavad, pealegi väga kiiresti. 

«Metslased tahtsid ankruköisi varastada ja raiusid need läbi,» ütles ta. «Kümne 
sekundi pärast lendame vastu kaljut ja siis on kõigel lõpp.» 

Jack Mullon hakkas veelgi kibedamalt nutma. 

«Mis sa virised, poisike!» käratas Rutherford. «Sa peaksid rõõmustama, et me 
sodiks lendarne, aga mitte töinama. Või sa tahad, et sul nahk elusalt nülitakse?» 

Kuid prikk ei purunenud kaljude vastu. Tema kiil tungis madalikku, tekk kaldus, 
ja laev jäi seisma. Rutherfordi jalad tõusid üles, veri valgus pähe ja kõrvus hakkas 
kohisema. Mõtted läksid segi, .silme ees tantsisid punased rõngad. Nagu läbi une 
kuulis ta haavatud pootsmani karjeid. Ikka veel ei söandanud maoorid laeva 
kajutitesse tungida. Tekk oli paljaks riisutud ja tusased pärismaalased hakkasid nüüd 
oma müügiks toodud sigu püüdma. Nad istusid sigadele selga ja purustasid meeriga 
loomade päid. Mõned sead hüppasid jälitajate eest merre. Maoorid ujusid neile järele, 
ronisid kaksiratsa selga ja tapsid. Laeva ümber vees hämusid punakad sogased laigud. 
Tapetud sead sikutati piroogidesse. 

Vahepeal jõudis Emai kahevõitlusest peegliga rahuneda. Ta hakkas jälle 
korraldusi jagama ja otsustas, et on paras aeg tegelda isikliku saagi - vangidega. Kahe 
sõjamehe abiga asetas ta nad mastide najale istuma. Vaid haavatud, valudes karjuv 
pootsman jäi endiselt lamama. 

Rutherford toibus. Ta nägi punast õhtupäikest küngaste kohal ja taipas, et oli 
küllalt kaua minestuses lamanud. Liuskjas laevatekk rekkas sigade verest. Emai riietas 
vangid lahti ning otsis läbi. See polnudki nii lihtne, sest enne tuli iga mees köidikutest 
lahti päästa. Ettevaatuse mõttes vabastas Emai vangid ükshaaval ja võttis neilt noa, 
piibu, tubakakoti ning raha. Seejärel kraamis ta mehelt saapad, meremehejaki, mütsi, 
ja jätnud vangile vaid püksid, siirdus järgmise juurde. 

Jõudnud järjega Rutherfordini, Emai seisatas. Milline koljat! Hämmeldunult 
kompas ta madruse pahklikke kämblaid ja patsutas peoga mehe kumerat rinda. 
Vabastanud ta köidikutest, andis pealik märku üles tõusta. Rutherford oli 
pärismaalasest pea jagu pikem. Ometi oli Emai suurem kui ükski tema sõjamees. Kui 

Rutherford uuesti istus, võttis Emai temalt mütsi ja vaatas imestunult madruse 
juukseid. Kõik maoorid on mustajuukselised ja Ruthedordi heledad salgud häm- 
mastasid pealikut veelgi rohkem kui ta hiigl?slik kasv. Hulk aega mudis pealik vangi 
juukseid, otsekui mõistatades, millest need küll tehtud on. 

Kui kõik vangid olid paljaks kooritud ja uuesti seotud, käskis Emai nad 
piroogidesse kanda. Otsekui köiepuntraid visati valgeid üle parda. Piroogides istuvad 
sõudjad püüdsid nad kinni ja asetasid seakerede juurde. Rutherfordi kõrval lamas 
haavatud pootsman. Enam ta ei karjunud, vaid oigas vaikselt. 


Tapmine 


Tuul kandis priki Thamesi jõe suudmesse. Laev jäi madalikule umbes veerand 
miili kaldast. Seepärast ei kestnud sõit kaua. 

Jõudnud kaldale, vabastasid maoorid vangide jalad kammitsaist. Õnnetu pootsman 
ei oianud enam. Tema kannatused olid lõppenud. Peremehelikult asetasid maoorid 
laibad rohule. «Agnese» meeskonnast olid elus vaid kaksteist madrust. 

Sõjameestest ümbritsetud vangid viidi metsa. Kõige ees kanti kapteni, pootsmani 
ja koka laipu. Kitsas metsarada kulges ülesmäge. Päike loojus. Männioksad ja hiig- 
laslikud sõnajalad varjasid taevast. Pimedus saabus peaaegu silmapilkselt. Rada oli 
väga kitsas ja salk liikus pikas hanereas. Vangid kaotasid üksteist silmist. Nende hirm 
suurenes veelgi. Igaüks mõtles, et kaaslased on juba tapetud ja tema üksi veel elavate 
kirjas. Aeg-ajalt hüüdsid madrused üksteist: 

«Hei, John Watson, oled sa elus?» 

«Elus, Smith, elus! Kus Rutherford on? Ma pole ammu tema häält kuulnud.» 

«Ma olen ee-ees!» kostis eemalt Rutherfordi võimas möire. 

Pärismaalased sammusid sõnatult ega pööranud vangide hüüetele mingit 
tähelepanu. Rada muutus üha järsemaks. Poole tunni pärast jõudis salk lõpuks 
künkale. Tähistaeva foonil terendas kõrge püsttara hambuline hari. See oli maooride 
kindlus - 1-pu. 

Vangid viidi läbi kitsukese värava sisse. Saabujaid tervitasid naised ja lapsed. 

«Air-maree! Air-maree!» karjusid nad. 

See tähendas nende keeles «tere». 

Püsttara taga paiknes paarkümmend õlgonni. Onnide vahel põlesid lõkked, mille 
ümber istusid alasti lapsed ja kõhnad koerad. Koeri oli külas palju. Tigedalt haukudes 
tormasid nad vangidele kallale, püüdes jalgadest naksata. Suurivaevu suutsid maoorid 
metsistunud penisid sõimu ja kepihoopide abil eemale peletada. 

Vangid viidi küla taha avarale väljakule. Väljaku keskel kasvasid mõned männid. 
Vangid seoti köitega ühekaupa mändide külge. 

Seejärel läksid sõjamehed eemale. Vangide juurde jäid vaid kaks valvurit, kes 
süütasid lõkketule ja hakkasid midagi mäluma. Rohkem polnud valvureid vajagi, sest 
vangid olid nii tugevasti seotud, et ei suutnud kätt ega jalga liigutada. 

Külas jäi vaikseks. Öö esimesel poolel katkes vaikus paar korda, kui sõjamehed 
pampudega koormatult prikilf naasid. Paljud neist kandsid seljas püsse. Sellest 
järeldas Rutherford, et lõpuks riskisid pärismaalased siiski kajutitesse tungida. 

Vangid ei maganud kogu öö. Kuid köied lõikasid nii sügavalt ihusse ja hirm 
tuleviku ees oli nii suur, et keegi ei lausunud sõnagi. Ja alles koiduhakul ütles madrus 

Watson vaikselt: 

«Vaadake, kumab.» 

Rutherford tõstis pea ja nägi, et teisel pool küla metsa taga kumab taevas. 

«Mis seal põleb?» küsis Jack Mullon. 

«Vist mets,» oletas keegi. 

«See pole mets,» ütles Rutherford. «Seal asub laht.» 

«Kui see mets pole, mis ta siis sinu arvates on?» küsis Jack Watson. 

«Seal põleb meie «Agnes»,» lausus Rutherford momnilt. 

Samal hetkel kostis kõrvulukustav kärgatus. Mägede tuhandehäälne kaja vastas 
sellele mürinaga.. Mändide ladvad kõikusid. Ehmunud koerad hakkasid ulguma ja 
unised maoorid jooksid oma onnidest välja. 

«Meie püssirohukelder plahvatas!» hüüdis Rutherford. 

«Püssirohi plahvatas ja rebis priki tükkideks! Meie «Agnest» pole enam!» 

Nii möödus see lõputu piinarikas öö. Pärast plahvatust hakkas kuma hääbuma, 
kuid kadus lõplikult alles koiduvalguses. 

Kui päike metsa kohale tõusis, kogunes terve küla vangide ümber. Emai vabastas 
nad isiklikult mändide küljest. .Piinatud madrused polnud võimelised jalul 

püsima ja kukkusid. Kuid nad tõsteti üles, lohistati lagendikule ja pandi tihedasse 
rohtu ritta istuma. Emai ronis kivi otsa ja karjus midagi. Seejärel lahkusid naised ja 
lapsed. Kohale jäi vaid umbes kakssada sõjameest. Nad istusid laia ringi moodustades 
rohule. Emai koos viie vanamehega asus ringi keskele. Ka vanameestel olid peas 
suled, kuid mitte nii tihedalt kui Email. Need olid samuti pealikud, kuid nad allusid 
suguharu ülempealikule - Emaile. 

Pealikud hakkasid pikki kõnesid pidama. Vangid ei saanud sõnagi aru, kuid 
taipasid, et otsustamisel on nende saatus. Nad jätsid eluga jumalaga. Jack Mullon 
surus käed silme ette ja nuttis vaikselt. 

Algul kuulasid sõjamehed oma pealikuid vaikides. Kuid aeg-ajalt hakkasid nad 
millegi üle vaieldes karjuma. Mõned isegi hüppasid püsti ja jooksid ringi keskele. 
Kuid Emai heitis neile ähvardava pilgu ja nad taltusid. Ka pealikud vaidlesid 
omavahel ägedalt ja palju ei puudunud, et oleksid kaklema hakanud. ühe €riti lärmaka 
pealiku ajas Emai koosolekult minema. Istung kestis umbes poolteist tundi ja lõppes 
Emai pika kõnega, mida vaikselt kuulati. Vangide saatus oli otsustatud. 

Madrused toodi ringi keskele ja asetati rivisse. Ehkki vangid ei püüdnud 
põgeneda, hoidis igaüht kaks tursket noormeest. Emai tuli äärmise madruse juurde ja 
lõi talle meeriga pähe. Too varises surnult maha. Jõuk ulgus vaimustusest. 

Aeglaselt astus Emai mööda rivi. Teist vangi ta ei puudutanud, kuid tappis 
kolmanda. Jätnud neljanda vahele, tappis viienda. Nii tappis ta kõik paaritud, jättes 
paaris elama. Ja iga meerihoobi puhul ulgus jõuk rõõmust. 

Rutherford oli üheksas. Ka teda pidi tapetama. Ta 

surus hambad risti ega iitsatanudki. Ehkki Jack Mullon oli kaheksas ja hukkumine 
teda ei ähvardanud, karjus ta valjusti. 

Tapnud seitsmenda, astus Emai Jack Mullonile pilku heitmata Rutherfordi juurde. 
Madrus oli kahvatu, kuid vaikis. Pealik tõstis juba käe. Kuid äkki oleks ta nagu 
midagi meenutanud ja ta käsi langes aeglaselt. Ilmse vaimustusega vaatas ta 
meremehe võimast rinda ja laiu õlgu. Kinkinud talle elu, tappis pealik kümnenda ja 
kaheteistkümnenda, minnes äkki paarituilt arvudelt paarisarvudele. 

Kuus oli tapetud, kuus jäi ellu. Need oli Rutherford, Jack Mullon, John Watson, 
John Smith, Jefferson ja Thompson. 

Pidusöök 

Kapteni, koka, pootsmani ja kuue tapetud madruse laibad raiuti kirvestega 
tükkideks. Need olid «Agneselt» röövitud teraskirved. Kuni ühed surnuid tükeldasid, 
kaevasid teised lagendiku keskele suured ümmargused augud. Augud loobiti hagu täis 
ja süüdati põlema. Hagude peale laoti kive. Kui kivid olid juba nii kuumad, et neid ei 
võinud käega puudutada, asetati nendele inimliha tükid. Seejärel kaeti augud mullaga 
ja hakati ootama, millal liha küpseb. 

Naised ja lapsed tulid jälle sõjameeste juurde tagasi. Ka nemad tahtsid 
pidusöömingust osa võtta. Kaltsudes vanaeided ja viieaastased alasti poisijõmpsikad 
vaatasid ahnelt ning kannatamatult auke. 

Rutherfordil oli piinavalt raske. Tal iiveldas jälkusest. «Meid jäeti tagavaraks,» 
mõtles ta. «Homme või ülehomme süüakse ka meid. Juhtuks see ometi varem, 
võimatu on kauem nii piinelda.» 

Et rohkem mitte näha, heitis ta rohule, surus näo vastu maad ja sulges silmad. 
Kõigest üleelatust jõuetud kaaslased uinusid raskesse rahutusse unne. Ka Rutherford 
vajus mingisse poolunne, ja vaatamata hirmsale kärale, jäi mitmeks tunniks kinnisilmi 
lebama. 

Ta toibus alles siis, kui keegi talle jalaga vastu külge lõi. Tema kaaslased istusid 
juba rahul. Rutherford istus nende kõrvale. 

Pidusöök oli lõppenud. 

Emai otsustas, et aeg on ellujäänud vange toita. Pealiku käsul kallati madruste ette 
terve kuhi küpsekala. Inimliha oli vangidele andmiseks liiga väärtuslik. Kuid 
inimsööjate pidusöök võttis meremeestelt isu ja nad ei puudutanudki kala. Vaevas 
hirmus janu. üks sõjamees tõi neile gõnestatud kõrvitsas vett. Kui vangid olid janu 
kustutanud, kästi neil püsti tõusta ja onnide juurde minna. 

Minnes mööda külatänavat, nägid vangid nüüd seda, mida nad eile õhtul pimeduse 
tõttu ei märganud. Onnid sarnanesid mesilastarudega. Onnide ees kõrgusid teibad, 
nende otsas inimkolbad. 

«Vaata, valge mehe pea!» karjatas Jack Mullon. Kõik pöördusid ümber ja nägid 
heleda näonahaga pead. Lähenedes tunti see ära. See oli kapten Coffini pea. 

Vangid viidi kõrkjatest ja okstest punutud onni. Selle uks oli nii madal, et 
meremehed pidid peaaegu maani kummarduma. Aknaid polnud ja valgus paistis 
ainult seintes olevatest pragudest. Ruumis polnud ei kollet ega suitsuava, sest maoorid 
valmistasid toitu õues. Muldpõrandal asetses heinahunnik, millest võis asemed 
valmistada. Heintel vedelesid vangide särgid ja kuued, mis neilt laeval ära võeti. See 
hämmastas meremehi. 

«Miks nad rõivad tagasi andsid, kui nad homme meid tapavad ja nahka panevad?» 
küsis Rutherford. 

«Ma ei taha surra!» halises Jack Mullon meelt heites. 

«Ole valt, tita!» käratas Rutherford. «Ära loodagi. Homme närivad koerad meie 
konte.» 

«Kui meid homme ei tapeta,» tähendas John Watson, «siis ma teen sääred.» 

Meremehed rõivastusid ja heitsid heintele pikali. Hüti ukse juures valvas neli 
meeride, odade ja kirvestega relvastatud maoorit. Peagi hämardus, saabus öö. Kaua ei 
suutnud Rutherford uinuda. Kas neil tõesti pole pääsemislootust? Ei, ei, halastust 

oodata pole. 

«Ema! Ema! Ema!» nuttis Jack Mullon nurgas. «Vaene poiss!» mõtles Rutherford. 
«Ta tuli esimest. korda merele. Dublinis ootab teda ema. Kas ta tõesti ei jõua enam 
kunagi koju?» 


PEALIKU TÜTAR 
Ehoo 


Kui Rutherford ärkas, paistis päike läbi pragude onni. Tema kaaslased istusid 
heintel ja ootasid, mis edasi saab. Rutherford hüppas jalule. Ta oli korralikult maga- 
nud ja tundis end jälle värske ning tugevana. Ta läks ukse juurde, kummardus ning 
väljus. Valvurid ei takistanud teda. 

Hämmeldunud meremehed lahkusid samuti oma vanglast ja jäid ukse ette seisma. 
Valvurid tulid nende järel, kuid ei lausunud sõnagi. 

«Meid ei valvata siin just eriti rangelt,» ütles John Watson oma musti silmi 
välgutades. «Kui nii edasi kestab, siis ehk õnnestub meil plehku pista.» 

«Kuhu sa põgened?» küsis Rutherford. ««Agnes» põles ära ja me oleme kogu 
maailmast eraldatud.» 

«Peidan end metsa ja hakkan ootama mõne teise laeva saabumist.» 

«Siia satub kümne aasta jooksul üks laev,» muigas Rutherford. 

Külas valitses rahu. Sõjamehed magasid päikese paistel, kuid ei pannud relvi 
käest. Teivaste all, mille otsa olid torgatud inimpead, toitsid naised lapsi ja punusid 
vitstest suuri korve. Märganud vange, hüppasid nad püsti ja hakkasid neid 
uudishimulikult vaatlema. Paljud naeratasid sõbralikult. Keegi alasti lastest ümb- 
ritsetud auväärt pereema ulatas neile korvi, mille põhjas oli mitu küpseliha tükki. 

Meremehed olid väga näljased, kuid liha nad ei puudutanud. Nad arvasid, et see 
on nende tapetud kaaslaste liha. Nähes, et vangid liha ei söö, tõi naine korvi, mis oli 
praetud kala ja küpsekartuleid täis. Madrused asusid kala ja kartulite kallale, liha aga 
jagasid naised omavahel. 

Äkitselt väljus kõige suuremast onnist Emai viie pealiku saatel. Kohe kargasid 
päikese paistel põõnutavad sõjamehed püsti, naised ja lapsed aga eemaldusid. Emai 
andis mingi korralduse ja sõjamehed haarasid vangidel kätest. Meremehed olid juba 
veendunud, et kohe viiakse nad väljakule ja tapetakse. 

Kuid väljaku asemel tiriti nad hoopis püsttara juurde ja viidi külast välja. Seal 
jättis Emai teiste pealikutega hüvasti. Need ja enamik metslasi läksid külla tagasi. 
Emai aga siirdus vangide ja neljakümne sõjamehega metsa. Nad liikusid sisemaa 
poole ja eemaldusid üha enam merest. 

Iga madrust talutas kätest kaks metslast. Teised kandsid «Agneseit» röövitud 
varandust: püsse, kirveid, linu, kastruleid, püssi rohu- ja kuulikotte, madruseriideid - 
kogu saaki, mille Emai enesele võttis. üks maoori kandis kaenlas suurt punaseköitelist 
raamatut, millele oli kirjutatud: «Kolmemastilise prikki «Agnes» 1816. aasta 
vahiraamat.» 

Metsarada ronis kord järsult mäkke, siis aga laskus jälle orgu. Sõnajalatihnikust 
paistsid paljad hallid kaljud. Okstel laulsid punaseharjalised rästad ja hüplesid kirevad 
papagoid. Kusagil eemal kukkus kägu. Mõnikord tõkestasid teed kõrgesse pilliroogu 
kasvanud sood. Maoorid ei otsinud ringteed, vaid astusid vette. Mõnikord vajusid nad 
õlgadeni mudasse. Kuid see ei häirinud 

neid põrmugi. Et kandam märjaks ei saaks, tõstsid nad selle pea peale, ja astusid 
edasi. 

Pärast kuuetunnilist väsitavat teekonda nägid vangid kõrget küngast, mille harjal 
asus püsttaraga ümbritsetud küla. Emai viis oma salga sinna. 

Saabujaile ruttas vastu umbes paarsada sõjameest hallipäise rauga juhtimisel. 
Sulgede järgi peas ja tätoveeringust otsmikul oli kohe näha, et see on pealik. «Air- 
maree, Emai!» hüüdsid elanikud saabujaile. «Air-maree, Rengadi!» vastasid Emai 
kaaslased. 

Hallipäine Rengadi oli selle küla pealik. Et kinnitada oma ustavust Emaile 
kriimustas ta terava kivikesega oma nägu, rinda ja käsi. Tema alluvad talitasid samuti 
ja peagi olid kõik veritsevate haavadega kaetud. Emai kutsus Rengadi enese juurde. 
Pealikud hõõrusid ninasid vastakuti. Kui tervitused olid lõppenud, läksid kõik külla. 

Küla oli täpselt samasugune nagu too, kus vangid esimese öö veetsid, kuid pisut 
suurem. Naised ja lapsed ei julgenud ülempealiku silme ette ilmuda ja peitsid end 
onnidesse. Uudishimuga vaatlesid Rengadi sõjamehed vange. Nii nagu teisedki 
sisemaa elanikud, polnud nad kunagi eurooplasi näinud. Eriti hämmastasid neid 
Rutherfordi heledad juuksed. Nad ei pööranud oma pilke madruselt. 

Kogu sõjavägi kogunes onnide taha väljakule. Kui vangid märkasid suuri 
ümmargusi auke, milles põlesid haod, hakkasid nad hirmust värisema ja arvasid, et 
nüüd on nende tunnike tulnud. 

Kuid seekord olid augud kaevatud sealiha küpsetamiseks. Tapetud sead toodi 
kohale, raiuti tükkideks, .asetati tükid kuumadele kividele ja puistati muld peale. Kui 
liha oli pehmeks haudunud, kaevati see välJa ja pidusöök algas. 

Emai käskis ka vange kostitada. Kuid madrustel ei lubatud koos sõjameestega 
süüa, vaid viidi sinna, kus lõunastasid orjad. 

Orjad olid teiste suguharude sõjamehed, kes lahinguis vangi langenud. Erakordse 
aplusega tormasid nad liha kallale. Nähtavasti ei toidetud neid just eriti rikkalikult. 

Lõpuks riskisid ka naised onnidest välja tulla ja lagendikule ilmuda. Kuid 
pidutsejate juurde nad siiski 

ei julgenud tulla ja jäid paarikümne sammu kaugusele seisma. 

Vaid üks, umbes viieteist-kuueteistkümneaastane tütarlaps astus suurt korvi pea 
peal kandes naistesalgast välja ja lähenes kartmatult Emaile. Suguharu ülempealik 
tõusis laialt naeratades püsti. 

«Air-maree, Ehoo!» hüüdis ta. 

Tütarlaps asetas korvi rohule ja nad hõõrusid kaua ninasid vastastikku. 

«Kes see on? Kas naine või?» küsis John Watson. 

«Ei usu. Vist tütar,» ütles Rutherford. «Kas sa ei näe, et nad on väga sarnased? 
Samasugune sirge nina, samasugused õhukesed huuled...» 

Hiljem selguski, et Rutherfordil oli õigus. Neiu oli Emai tütar Ehoo. 

Tütarlaps võttis korvist kimbu küpsetatud sõnajalajuuri ja ulatas isale. Seejärel 
astus ta korviga iga sõjamehe juurde ja andis portsjoni kätte. Emai käis hellalt 
naeratades tema kannul. Kui kõik sõjamehed olid oma jao saanud, heitis Ehoo pilgu 
vangidele ja vaatas siis küsivalt isa. Emai võttis ta käe ja viis orjade juurde. 

Imestusest pärani silmi astus tütarlaps valgete juurde. Nende veider rõivastus ja 
kahvatud näod hämrnastasid teda. Ta vaatas kord üht, siis jälle teist. Väikest, tõmmut 

ning mustasilmset, maooriga sarnanevat John Watsonit ta peaaegu ei märganudki. 
Rutherfordi nähes aga pidi ta peaaegu korvi pillama - nii hämmastasid teda madruse 
heledad juuksed. 

Emai käskis Rutherfordil tõusta. Kuulekalt tõusis madrus kogu oma pikkuses 
jalule. Neiu tõusis kikivarvule ja puudutas imetlusega tema juukseid. Siis märkas 
Ehoo helkivaid vasknööpe Rutherfordi jakil. Nööpide ilu pimestas teda. . 

Rutherford taipas, mis ta peab tegema. Ta rebis ühe nööbi ja ulatas selle 
kummardades neiule. Puna ilmus Ehoo tõmmudele põskedele. Ta surus kingi pihku ja 
naeratas tänulikult. 

Vangi käitumine meeldis Emaile. See metsik sõjamees oli hea perekonnaisa ja 
armastas väga oma tütart. Sõbralikult patsutas ta Rutherfordi õlale. Siis hakkas ta 
nimetissõrmega joonistama madruse laiale rinnale min 

geid veidraid ja keerulisi mustreid. Seejuures rääkis ta midagi õhinal tütrele. 

Andnud vangidele sõnajalajuuri, isa ja tütar lahkusid. 

Pidusöök kestis loojanguni. Emai saabumise auks oli küpsetatud nii palju sealiha, 
et isegi terve öö jooksul poleks seda jõutud süüa. Et koerad kallale ei pääseks, riputati 
ülejääk puuokstele. Maoorid hoiavad oma tagavarasid lageda taeva all, sest nende 
tavad ei luba toitu onnides säilitada. 

Videvikus viidi vangid magama samasugusesse onni nagu eelmiselgi ööl. Seekord 
aga oli uks nii madal, et sisse pääses vaid käpuli. Koos nendega ööbis siin ka neli 
relvastatud valvurit. 

Heitnud heintele pikali, tundis Rutherford äkitselt oma külje all midagi kõva. 

«Sõbrad!» karjus ta jalule karates. «Vaadake! Nad andsid meile noad ja 
tubakakotid tagasi!» 

Kuus nuga ja kuus tubakakotti lebasid heintel. 

«Lollid!» hüüdis John Watson nuga haarates. «Selle noaga pääsen ma 
vabadusse!» 

«Ära rutta, John,» manitses Rutherford. «Tegutseda tuleb ettevaatlikult, neid 
asjata ärritamata. Meil pole siit kusagile joosta. Ainsaks lootuseks on, et nad sääs- 
tavad meie elu.» 

Sellel õhtul tekkis meremeestes esmakordselt vaikne lootus. 


Piinamine 

Järgmisel hommikulootas neid uus katsumus. Koidikul viidi neid suure käraga 
onnist välja ja tiriti kogu küla saatel lagendikule. Rutherford nägi rahvahulgas 
Rengadit, Emaid ja Ehood. Lagendiku keskel istusid mõned kortsulised ätid. Igal oli 
ees mingi musta vedelikuga pilgeni kõrvits. Käes hoidsid nad mingeid veidraid luust 
nikerdatud noa-, peitli-, sae-, naaskli- ja kirvekujulisi esemeid. Kõik need sarnanesid 
kahtlaselt piinariistadega. Õnnetud vangid ehmusid. Hirm suurenes veelgi, kui Emai 
käskis kuued ja särgid ära võtta. Seejärel haarati neil õlgadest ja käänati rohule pikali. 

Iga madrust hoidis viis-kuus sõjameest nii, et nad ei suutnud liigutadagi. 

Emai tõstis käe ja vanad nõiad asusid oma saatanlikule tööle. Nad kastsid teravad 
luutükid musta vedelikku ja hakkasid täkkima vangide õlgu ja rinda. Erinevateks 
sissetorgeteks kasutati ka erineva kujuga riistu. Madruste nahk kattus nagu vaip 
keeruliste mustritega. Tätoveerijad pühkisid peoga verd, et see ei segaks nägemast 
joonte suunda. Valu oli väljakannatamatu. Must sööbiv vedelik põletas ihu nagu 

sulatina. Haavad paistetasid kohe. Jack Mullon nuttis. Smith, Jefferson ja Thompson 

oigasid valjusti. John Watson nuuksus raevust ja püüdis teda hoidvaid metslasi ham- 

mustada. Vaid Rutherford üksi vaikis kogu operatsiooni kestel. Ta surus hambad risti 
ega piiksatanudki. 

Maoorid austasid julgust ja kannatlikkust. Kes oli vapper lahingus ning talus 
pisarate ja oieteta valu, võitis nende lugupidamise. 

Kõik vangide ümber seisvad sõjamehed olid tätoveeritud. Nad teadsid, et valu on 
nii suur, et ainult tõeline kangelane suudab seda hääletult taluda. Ja Rutherford sai 
nende silmis kangelaseks. 

Möödus poolteist tundi. Iga madruse rind ja õlad olid kaetud paistetanud mustade 
haavade tiheda võrguga. Tätoveerijad teatasid, et töö on lõppenud, ja hakkasid oma 
riistu rohu külge puhtaks pühkima. 

Kuid kangelasele kuulub eriline tätoveering. Mida tuntum ja kuulsam on maoori, 
seda enam on ta tätoveeritud. Ja Emai käskis eriliste teenete märgiks tätoveerida ka 
Rutherfordi küljed ja selja. 

Piinamine algas uuesti. Rutherfordi kaaslased istusid rohul ja oigasid vaikselt. 
Kogu nende ihu põles. Rutherford aga vaikis, ehkki mürgised noad taas tema selga 
täksisid. Ta vaikis oma piinajate kiuste. Ta tahtis neile näidata, et nad pole võimelised 
temalt karjatust kiskuma. . 

Kogu selg oli juba mustrit täis, kuid ta ei piiksatanudki. Imetlussosin läbis 
pealtvaatajaid. Vaat see on mees! Ja Emai otsustas osutada Rutherfordile veelgi 
suuremat au. Ta käskis tätoveerida ka madruse põsed. 

Orje maoorid ei tätoveerinud. Sõjameestel tätoveeriti rind või siis rind ja selg. 
Emai tahtis valgetest vangi- 

dest sõdurid teha ja käskis neid seetõttu tätoveerida. Ainult eriti vapratel 
sõjameestel tätoveeriti ka põsed. Laup tätoveeriti ainult pealikuil. 

Lõpuks katsid keerulised mustrid ka Rutherfordi põsed. Piinamine oli kestnud 
peaaegu neli tundi. Tätoveerija pani oma riistad käest ja õnnetut Rutherfordi hoidvad 
sõjamehed astusid kõrvale. Kuid madrus jäi nii, nagu oli, rohule lamama. Ta isegi ei 
liigutanud. Veri jooksis tema paistetanud näost ja voolas kõrvadesse, ninasse ja suhu. 
Ta püüdis silmi avada, kuid ei suutnud. Ka silmad olid paistes ega saanud avaneda. 

Äkitselt tundis ta, kuidas pehme lapp tema nägu puudutas ja verd pühkis. Ta 
kuulis enese kohal Ehoo häält. Rutherford ei mõistnud sõnagi, kuid hääl tundus talle 
õrna ja hellitavana. Tütarlaps võttis ta käe. Ta võttis kokku oma viimase jõu ja tõusis. 
Vaevu suutis ta jalul püsida. 

Ehoo talutas pimedat hiiglast. Vaikides astusid sõjamehed kahele poole. Tütarlaps 
viis teda mööda külatänavat teisele poole püsttara ja laskus siis künkanõl"Vast alla jõe 
äärde. Siin tõukas ta madrust kergelt edasi ja see astus jahedasse vette. 

Vees hakkas kohe kergem. Põletikulised haavad ei hõõgunud enam nii teravalt. 
Kaua ja naudinguga istus ta vees ja oleks jäänud sinna ööni, kuid kuulis Ehoo kutset. 
Madrus roomas kaldale, neiu andis talle oma käe, juhtis külasse tagasi ja pani lõkke 
äärde kaaslaste kõrvale istuma. 

Rutherfordi silmad olid endiselt suletud, kuid lõhna järgi taipas ta, et algab 
lõunasöök. Maoorid sõid eilset liha. Seekord ei istunud vangid orjade, vaid sõjameeste 
juures. Kuid süüa neile ei antud, sest nad olid tabud. 

Maoori keele õppetunnid 


«Tabu» - see on kummaline, hirmus ja püha sõna. Nii nagu kõik teisedki 
polüneeslased, kartsid ka maoorid üle kõige tabu. Tabu võis olla mägi, mets, toit, jõgi, 
inimene, loom - ükskõik mis või kes. Kui mägi oli tabu, siis ei tohtinud sellele ronida; 
kui toit oli tabu, siis ei tohtinud seda süüa; kui inimene oli tabu, ei tohtinud 

teda tappa ega puudutada ja ka ta ise ei võinud midagi puudutada. Tabuks 
kuulutati pealikud. See ebausk aitas neil alamaid valitseda. 

Pärast tätoveerimist oli sõjamees kolm päeva tabu. Emai kuulutas tabuks ka oma 
valged vangid. Neil keelati kätega toitu katsuda, sest see oleks rüvetunud. Nad ei 
tohtinud ka süüa. 

Esimesel päeval pärast tätoveerimist nad ei mõelnudki toidust, sest lakkamatu 
valu võttis isu. Kuid järgmisel päeval hakkas kõigil peale Rutherfordi tunduvalt parem 
ja nad tahtsid juba süüa. Siis leiutas Emai võtte, kuidas oma vange tabu rikkumata 
toita. Ta seadis nad onni ette rivisse ja käskis orjadel neile kalatükke suhu pista. Et 
aga madrused teadmatusest toitu siiski ei rüvetaks, hoidsid sõjamehed nende käsi. 

Kõik sõid kõhud täis. Kuid Rutherford ei suutnud tükkigi alla neelata. Ta laskis 
enesele ainult vett suhu kallata. Madruse pea oli valust lõhkemas, silmad ikka veel 
kinni paistetanud. Ta kartis, et ei hakka enam kunagi nägema. 

Ent neljandal päeval andis paistetus tagasi ja silmad avanesid. Enesetunne muutus 
paremaks. Tabu võeti vangidelt ära. 

Peagi paranesid nad täiesti. Kuid koduigatsus ja vabadusiha piinas üha enam. 

Aeglaselt venisid päevad. Vangid ei võinud kurta halva kohtlemise üle. Maoorid 
andsid neile sama, mida ise sõid, ja jätsid neile elamiseks korraliku onni. Samas onnis 
elavad sõjamehed lasksid neil teha, mida tahtsid. Nad võisid nii päeval kui öösel külas 
liikuda. Nende järele ei valvatudki eriliselt. Nad ei tohtinud vaid üht - minna külast 
välja püsttara taha. 

Kui nad lähenesid väravale, tõkestati nende tee. Ja madrustel ei jäänud üle muud 
kui oma onni tagasi tulla. 

Igatsus ei andnud rahu. Vangidel polnud midagi teha. Mehed käisid iga päev jahil 
või kalal. Naised töötasid küla lähedal köögiviljaaedades. Madrused aga hulkusid 
mööda ainsat külatänavat õlgonnide vahel või lamasid rohul ja vaatasid taevasse. 
Vangis venib aeg pikaldaselt. 

Ainult Ehoo üksi käis nende meelt lahutamas. Mõni päev pärast tabu kaotamist 
tuli ta ja istus onni ette. 

Sellest peale tuli ta iga päev. Vahest olid kaasas ka Rengadi tütred, kuid enamasti 
tuli ta üksi. Tavaliselt oli tal kaasas ka töö, ta kas punus korvi või linakiududest köit. 
Rutherford, Jack Mullon, Smith ja Thompson istusid ta juurde ja kuulasid. Et 
madrused ei saanud jutust sõnagi aru, ei seganud teda põrmugi. 

Kuid Rutherford püüdis temast aru saada. Märkide abil palus ta nimetada üht või 
teist eset. Neiu vastas meelsasti. Tasapisi õppis madrus üsna palju sõnu ja hakkas 
mõistma, millest Ehoo räägib. 

Kuu aja pärast oskas ta ka ise juba üht-teist maoori keeles öelda. Kui tal õnnestus 
mõnda lühikest lauset kokku seada, neiu naeris ja lõi käsi kokku. 

Sageli lõbustas Rutherford teda mitmesuguste trikkidega ja naeris ka ise südamest 
kaasa. Nagu iga meremees, oskas ta palju igasuguseid kavalaid sõlmi siduda. Ehoo 
tundis vaid kõige lihtsamaid ja vaatas innukalt, kuidas madrus tema põimitud nööre 

kokku sidus. Mõnikord püüdis neiu tundide kaupa mõistatada, kuidas üks või teine 
sõlm tehtud on. Tasapisi omandas tütarlaps sõlmimise keerulise kunsti ja tegi sõlmi 
niisama hästi kui tema õpetajagi. 

Rutherford valmistas talle puukoorest tillukese tuuleveski ja kinnitas selle 
kalaluuga kepi külge. Maoorid polnud niisugust lelu veel kunagi näinud ja Ehoo 
tundis mänguasjast lapselikku rõõmu. Kui tuult oli vähe, siis tuli tiivikud joostes 
pöörlema panna. Neiu jooksis külavahel, tema kannul tormasid koerad ja lapsed. Täis- 
kasvanud vaatasid teda varjamatu kadedusega. Isegi Emai tundis tiiviku vastu huvi ja 
palus ka enesele samasugune valmistada. Loomulikult täitis Rutherford kohe pealiku 
palve. 

Kord püüdis Rutherford roti ja tõi selle Ehoole. Tütarlaps tahtis roti tappa ja 
praadida, sest maoorid pidasid rotte ja hiiri maiuspaladeks. Kuid Rutherford otsustas 
looma muuks otstarbeks kasutada. Ta valmistas puust tillukese vankri. Siis rakendas 
ta roti linakiudude abil vankri ette. Rott vedas vankrit seni, kuni üks poiss looma kinni 
püüdis ja toorelt nahka pani. 

Nii süvenes Rutherfordi ja Ehoo sõprus. 

Ka teised vangid lobisesid sageli Ehooga. Ka nemad õppisid tasapisi kohalikku 
keelt, kuid Rutherfordi üle- 

tada ei suutnud - too rääkis neist kõigist paremini ja tegi iga päevaga üha 
suuremaid edusamme. Eriti kiindus Ehoosse Jack Mullon. Noormees õpetas teda lille- 
pärgi punuma. 

Ainult kaks ei võtnud jutuajamistest Ehooga osa. Need olid Jefferson ja John 
Watson. 

Jefferson oli ka varem vaikne ning mom mees, kuid sattunud maooride kätte 
vangi, oli ta kõigest üleelatust nii vapustatud, et kaotas kõnevõime täiesti. Teda ei 
huvitanud miski. Ta suhtus kõigesse täieliku ükskõiksusega. Ta peaaegu ei väljunudki 
onnist, vaid lamas heintel ja vaatas lakke. Kui kaaslased temaga rääkisidki, vastas ta 
napilt ning vastumeelselt. Ta oli veendunud, et teda tapetakse, ja ootas surma. Ka 
Ehoosse suhtus ta samuti nagu kõigesse ümbritsevasse ega pannud neiut tähelegi. 

John Watson hoidus Ehoost hoopis teistel põhjustel. Ta vihkas kõiki maoorisid. 
Ta ihkas vabadusse ja muutus väga närviliseks. Mõnikord viskas ta minema toidu, 
mille maoorid talle andsid, ja sõimas neid kõige rängemate sõnadega. Korduvalt 
hoidis Rutherford teda mõttetust kaklusest. Oleks ju see olnud täiesti kasutu ja toonud 
vangidele vaid uusi õnnetusi. 

«Ma põgenen, põgenen!» kinnitas John Watson alatasa. «Ma lähen Inglismaale ja 
nõuan kuningalt terve sõjaväe, et neid inimsööjaid hävitada. Me tuleme kahuritega 
tagasi ja põletame nende külad maatasa. Ma ei halasta kellelegi. Kas näed neid 
mände, Rutherford? Tea siis, et ma riputan puud inimsööjaid täis nagu jõulukuused 
mänguasju. Ma ütlen sulle viimast korda: sõber, põgene koos minuga.» 

«Kuhu me põgeneme, John?» veenis teda Rutherford. «Neid on ju tuhandeid, 
meid aga ainult kuus. Nad püüavad meid metsas kinni ja tapavad. Kas pole õigem 
veel natuke oodata, võita metslaste usaldus? Ja kui UusMeremaale saabub mõni 
Euroopa laev, on meil võibolla lihtne ära sõita.» 

«Jää siis siia, poe inimsööjate ees, mina aga põgenen üksi!» vastas Watson 
tigedalt. 

Ehood vihkas ta algusest peale sellepärast, et see oli Emai tütar. Kui neiu külla 
tuli, ronis ta onni, heitis Jeffersoni kõrvale maha ja näris võimetus vihas rusikaid. 

Põgenemine 


Meremehed viibisid juba üle viie kuu vangis, kuid John Watson ja Jefferson ei 
õppinud ühtki sõna maooride keelt. 

Kord koidikul äratas Rutherfordi püssipauk. Ta tõusis istukile ja jäi kuulama. 
Õues oli kuulda paljude paljaste jalgade müdinat, hüüdeid, koerte haukumist. Seni 
polnud Rutherford veel kuulnud, et maoorid oleksid «Agneselt» saagiks saadud 
püssidest tulistanud. Nad kandsid püsse seljas otsekui ilu pärast. Ja nüüd see ootamatu 
lask ning segadus laagris erutasid madrust. 

Onnis oli veel poolpime. üle õla vaadates märkas Rutherford, et neli sõjameest, 
kes tavaliselt ukse juures magasid, olid kadunud. Jack Mullon jõllitas ehmunult silmi, 
Jefferson magas nagu surnu, John Smith ja Thompson aga vaatasid murelikult ukse 
poole. 

Siis nägi Rutherford, et neid on ainult viis. 

«Kus Watson on?» hüüdis ta jalule karates. 

Keegi ei vastanud. 

«Ta põgenes ja teda tulistati! Kas te kuulsite lasku?» 

karjus Rutherford. 

J ohn Smith noogutas vaikides. 

«Miks ta ei hoiatanud meid, et kavatseb täna põgeneda?» jätkas Rutherford. «Teie 
ju ei teadnud samuti midagi? Ta rääkis põgenemisest alati, kuid ma ei uskunud 
kordagi, et ta nii ruttu tahab põgeneda. Kui ta oleks meile öelnud, me oleksime teda 
veennud...» 

«Sellepärast ta ei öelnudki,» tähendas John Smith momilt. 

Korratud hüüded väljas ühinesid üheks ulgumiseks. Rutherford tormas ukse poole. 

«Ära mine!» nuuksus John Mullon tema jalgadest haarates. «Ma kardan... Mis 
meiega nüüd tehakse?» 

Kuid Rutherford vabastas oma jalad ja ronis käpuli uksest välja. Jack Mullon, 
Smith ja Thompson järgnesid talle. Mõne hetke pärast olid nad neljakesi juba keset 
tänavat. Onni jäi ainult Jefferson. Ta magas. 

Rahvahulk tormas värava poole. Koerad haukusid, hirmunud sead sagisid jalus. 
Naised ummistasid tänava. Mehed aga olid juba värava juures. 

Rahvahulk kandis vange edasi. Kuid peagi valgusid 

inimesed tagasi. Rutherford ja tema kaaslased astusid kõrvale ja jäid ühe onni 
juurde seisma. 

Metsast jõudis külla trobikond sõjamehi. Nad tirisid kaasa meeleheitlikult 
vastupunnivat meest. See oli John Watson. Ta püüdis end kõigest väest vabastada, 
hammustas teda hoidvaid pärismaalasi ja karjus, karjus, karjus. 

«Teil lastakse soolikad välja!» röökis ta. «Teid pekstakse surnuks, nülitakse nahk, 
praetakse tulel!» 

Kuid sõjamehed ei pööranud madruse karjetele vähimatki tähelepanu. Visalt 
tirisid nad teda edasi. Vangi kõrval kanti suure koera laipa. 

Kui John Watson kaaslastega kohakuti jõudis, tormas Rutherford tema poole. 
Kuid tal ei õnnestunud põgenikuni jõuda. Rahvahulk tõukas madruse kõrvale. 

«Rahustu, John!» hüüdis Rutherford. «Käitu rahulikult! Me püüame sind aidata!» 

Kuid Watson ei kuulanud teda ja jätkas mõttetute ähvarduste puistamist. Üks vana 
sõjamees pöördus Rutherfordi poole ja ütles kahjurõõmsalt muiates: 

«Nuta oma sõbra pärast. Sa ei näe teda enam kunagi.» 


John Watson toimetati Emai onni juurde. Pealik seisis lävel ja käskis põgeniku 
onni viia. 

Madrused istusid lamava Jeffersoni ümber ja hakkasid arutama, mida ette võtta. 
Jefferson oli juba ärkvel, kuid kuulnud Watsoni põgenemisest, ei öelnud sõnagi ja jäi 
täiesti ükskõikseks. Jack Mullon nuttis vaikselt nurgas ja kinnitas, et nüüd tapetakse 
nad kõik. Ehkki lootust oli vähe, arvas Rutherford, et Watsoni päästmiseks tuleb teha 
kõik, mis võimalik. 

«Mida sa kavatsed ette võtta?» küsis Thompson. 

«Ma lähen Emai juurde ja palun tal Johnile halastada,» vastas Rutherford. «Ma 
luban, et ta enam kunagi ei põgene.» 

«Usub Emai sinu lubadust küll!» väitis Thompson. «Meil on parem sellest loost 
oma käed puhtaks pesta ja istuda vaikselt nagu hiired urus! Peame teesklema, et meil 
pole Johniga mingit asja, või muidu me hukutame ka endid.» 

Kuid Smith häbistas Thompsonit ning toetas Rutherfordi mõtet. Ja madrus läkski 
Emai juurde. 

Pealiku onn oli küla suurim. Praegu oli see rahvast tulvil ja läbi õlgseinte kostis 
häälekõma. 

Onni sissepääsu juures peatasid teda sõjamehed. «Mida sul siit vaja on, valge 
mees?» küsis üks. «Tahan Emaiga rääkida,» vastas Rutherford. «Oota,» vastas 
sõjamees. «Ma lähen küsin, kas Emai tahab sinuga rääkida.» 

Rutherford istus onni ette palgile ja hakkas ootama. 

Sissekäigu juures tunglevad sõjamehed arutasid valjusti John Watsoni 
põgenemist. 

Rutherford sai teada järgmist. 

John Watson väljus vangide onnist keskööl, kui oli veel täiesti pime. Valvurid 
magasid raskesti ja ei märganud midagi. Ta oli kusagilt hankinud jämeda kepi ning 
tugevat nööri ja hiilis värava poole. Väravat valvas kaks püsside, odade ja meeridega 
relvastatud sõjameest. Märkamatult hiilis John Watson neile selja taha ja lõi mõlemad 
nuiaga oimetuks. Siis sidus ta nad ja toppis suud kinni. Haaranud püssid kaasa, lipsas 
ta väravast välja ja puges metsa. 

Seotud valvurid toibusid peagi. ühel neist õnnestus tropp suust välja tõugata. Ta 
äratas kogu küla. Kohe alustati klaperjahti. Sõjamehed ja koerad hakkasid metsa 
kammima. 

Nähtavasti eksis John Watson metsas kohe. Selle asemel, et kaugemale minna, 
läks ta ümber küla ja jäi varitsema otse püsttara äärde tormist murtud puude keskele. 
Just see ajaski tema jälitajad segadusse. Nad ei osanud põgenikku nii lähedalt otsida ja 
läksid kaugele metsa. Võib-olla oleks John Watsonil õnnestunud end järgmise ööni 
tuulemurrus varjata ja siis tasapisi kaduda, kuid õnnetuseks märkas teda koidikul 
koer. Loom jäi põgenikust paarikümne sammu kaugusele seisma ja hakkas haukuma. 
Watson ei pidanud vastu ja tulistas. See lask ärataski Rutherfordi. Loomulikult 
avastati põgenik nüüd kohe. 

Rutherford istus Emai onni ees, kuulas jutte ning ootas. Ta pidi ootama ligemale 
tunni. Juba kavatses ta loata onni minna, kui teatama läinud sõjamees tagasi pöördus. 

«Emai ei taha üldse valge mehega rääkida,» ütles ta. «Valge mees peab lahkuma.» 

Nukralt pöördus Rutherford seltsimeeste juurde tagasi. Ta taipas, et John Watsoni 

saatus on otsustatud. 


Eestkostja 


Momis meeleolus istusid meremehed oma onnis. Vaikiti. Mõne tunni pärast 
tapetakse John Watson. On vaja midagi teha, katsuda teda päästa. Aga kuidas? Neil 
oli kaaslasest kahju ja hirm tema saatuse pärast. 

Päike tõusis üha kõrgemale. Onnis hakkas lämbe. Äkitselt märkas Rutherford läbi 
ukseava paljaid neiu jalgu. Ehoo! Tütarlaps jäi onni ette seisma nagu tavaliselt iga 
päev ja ootas, et meremehed tavakohaselt temaga lobisema tuleksid. 

Jack Mullon hakkas ukse poole minema. Kuid Rutherford peatas ta. 

«Oota, Jack,» ütles ta. «Seda tüdrukut võib meil vaja minna ja temaga peab väga 
ettevaatlikult käituma.» 

Jack Mullon jäi sõnakuulelikult onni. 

Ehoo ootas ukse juures. Lõpuks ta väsis ja istus. Aeg läks, kuid tema valgeid 
sõpru ei ilmunud. Neiu imestas. Tavaliselt tulid nad meelsasti temaga juttu ajama. Tal 
oli ootamisest villand. Võib-olla nad ei teagi, et ta tuli? Kannatamatult lõi ta mitu 
korda vastu onniseina. Kuid ka nüüd ei ilmunud kedagi. 

Oodanud veel pisut, astus imestunud ja pahane tütarlaps onni. Rutherford ja tema 
kaaslased ei vaadanudki tema poole. 

«Air-maree,» ütles ta. 

Keegi ei vastanud. 

«Air-maree!» kordas ta valjult ning pahaselt. Meremehed isegi ei liigutanud. 

Nende vaikimine hakkas tütarlast vihastama ja ta lõi oma palja jalaga vastu 
põrandat. 

«Miks sa ei vasta mulle?» küsis ta Rutherfordilt. «Ma tulin siia sinuga rääkima.» 

«Ta ei räägi sinuga enam kunagi, Ehoo,» ütles John Smith. «Sinu isa tahab tema 
venda tappa ja seepärast ei ütle ta sulle enam ühtki sõna. Mine siit ära.» 

Ehoo sai juba tõsiselt pahaseks. 

«Ei, ta hakkab minuga rääkima! . .. ütle, kas hakkad või mitte?» pöördus ta 
Rutherfordi poole. 

Kuid Rutherford vaikis. 

«Mine ära,» kordas John Smith rahulikult. 

«Sa ei tohi mind välja ajada!» karjus tütarlaps. «Ma kaeban isale ja ta ei luba mind 
kellelgi välja ajada!» 

«Hästi,» tähendas John Smith. «Mine ja ütle isale. Sinu isa võib meid keelata sind 
välja ajamast, kuid ta ei saa Linalakka sundida sulle kas või sõnagi ütlema.» 

«Ei, isa käsib tal minuga rääkida!» 

«Ta ei karjunud kordagi, kui teda tätoveeriti,» ütles John Smith pidulikult, «ja kui 
ta ise ei taha, ei hakka ta sinuga rääkima.» 

Tütarlaps meenutas Rutherfordi mehisust tätoveerimise ajal ja jäi mõttesse. 
Tõepoolest, keegi ei saa teda rääkima sundida. Aralt vaatas ta madruse näkku, lootes, 
et võib-olla mõtleb mees ümber ja ütleb talle midagi ise, vabatahtlikult. 

Kuid Rutherfordi nägu jäi karmiks ning kinniseks. Tundes, et muud teed pole, 
otsustas Ehoo järele anda. 

«Hästi, Linalakk,» ütles ta Rutherfordile. «Ma lähen isa juurde ja palun, et ta 
jätaks su venna ellu.» 

Neiu väljus. 

«Tubli poiss, Smith!» ütles Rutherford. «Sa taipasid mu plaani imehästi!» 

«Ehoo on hea tüdruk. Asjata ei sallinud Watson teda. Kuid kas Emai võtab tütart 
kuulda?» lisas ta pärast piskut vaikimist. 

Ja jälle venisid ootetunnid aeglaselt. Kogu küla oli ärevil. Keegi ei läinud tööle 
ega kala püüdma. Vangidele ei toodud süüa, kuid Rutherford taipas, et see ei 
toimunud mitte vihuti, vaid lihtsalt korralageduse pärast - Emai tegeles John 
Watsoniga ja unustas vastava käsu andmata. Päike hakkas juba loojuma, päev kaldus 
õhtusse. Kui Ehoo nende seltsimeest ei päästa, siis õhtul ta tapetakse. Kuidas küll 
teada saada, mis toimub pealiku onnis, kust kogu aeg kostab erutatud häälte kõminat? 
Kas Ehoo tõesti ei tulegi tagasi ega ütle, mida isa talle vastas? 

Ta tuli siiski. Päike kuldas puid ning onne juba õhtuse paistega, kui ta 
kummardudes uksest sisse astus. 

Rutherford hüppas jalule. 

«Ma palusin isa kaua,» ütles Ehoo. «Vanad sõjamehed karjusid talle, et ta ei 
kuulaks mind. Nad ütlesid, et sinu vend tuleb ära süüa. Kui ta ellu jätta, põgeneb ta 
uuesti. Isa mõtles. Ta mõtles väga kaua. Mina aga palusin teda edasi. Siis otsustas isa 
sinu venna ellu jätta ja ta Rengadile kinkida. Vana Rengadi rõõmustas väga, ta tahab 
juba ammu valget orja. Sõjamehed said kurjaks. Nüüd saavad nad süüa ainult koera, 
kelle sinu vend tappis. Kuid isa ütles, et me lahkume siit juba homme, läheme oma 


kodukülla ja võtame teid kaasa. Sinu venna aga jätame Rengadile. Isa ütles Rengadile: 


«Anna oma valgele palju süüa ja ta ei põgene sinu juurest kunagi.» 

Ehoo vaikis. Ka madrused vaikisid. Nad tundsid, et peavad tütarlast kuidagi 
tänama. Aga kuidas? Kas talle midagi andma? Kuid neil endalgi pole midagi... 
«Kas sa nüüd hakkad minuga rääkima, Linalakk?» küsis neiu äkki aralt 

Rutherfordile otsa vaadates. 
«Muidugi,» vastas see. 
Hellalt võttis ta tütarlapse käe oma pihku. 


PÕGENEMISUNISTUS 
Teekond 


Rutherford kuulis juba ammu, et Emai kavatseb Rengadi külast lahkuda ja oma 
kodukülla siirduda. Ta hakkas juba taipama maood suguharu korraldust. Emai oli 
ülempealik, kellele allus palju külasid. Igas külas olid omad pealikud, kes tunnistasid 
Emai võimu. Kas Emai oli nad alistanud või siis allusid nad talle vabatahtlikult, seda 
Rutherford ei teadnud. Kuid ta kuulis sageli, et Email on oma koduküla, kus ta 
alaliselt elab ja kus teisi pealikuid pole. Niisiis oli Emai küla kogu suguharu pealinn. 
Ja järgmisel päeval pärast John Watsoni ebaõnnestunud põgenemist pidid vangid 
asuma teele pealinna. Vaid üks öö tuli neil veel Rengadi külas viibida. 

Õhtul madrused John Watsonit ei näinud. Ta ei tulnud nende onni ööbima. 
Enamik ööst möödus arutelus eneste ja oma seltsimehe edasisest saatusest. Murega 
mõtlesid nad eelseisvale teekonnale. Nad teadsid, et 

Emai küla asub merest veelgi kaugemal kui Rengadi oma. Ainult meri võis neile 

tuua vabanemist. John Watsonil isegi vedas, et ta Rengadi juurde jäetakse. Kui mingi 
laev Uus-Meremaa ronnikule ilmub, kuuleb ta sellest kohe. 

Kuid vaevalt jõuab John Watson laeva oodata. Tal on nii taltsutamatu iseloom, et 
ta saab kindlasti mingi rumalusega hakkama ja ajab oma peremehed vihale. Ja siis 
pole kedagi, kes teda kaitseks. 

Ainult Jefferson üksi ei võtnud jutuajamisest osa. Ta magas. Rutherford uinus 
alles koidu eel. Kuid juba varahommikul tulid sõjamehed onni, äratasid vangid ja 
viisid nad tänavale. 

Kogu küla - nii lahkujad kui saatjad - oli juba jalul. Emai nelikümmend sõjameest 
seisid eraldi. Koos nendega pidid lahkuma ka nende naised ja orjad, kes «Agnese» 
vallutamise ajal Rengadi külas ootasid. 

Vaevalt jõudsid vangid salgaga ühineda, kui kogu rahvahulk värava poole liikuma 
hakkas. Rengadi onnist möödudes nägi Rutherford, et seda valvavad sõjamehed. 
Onnist kostis pöörast ingliskeelset sõimu. 

«Jumalaga, John!» hüüdis Rutherford. «Meid viiakse ära. Vaevalt et me kunagi 
veel näeme. Ole ettevaatlik.» 

Sõim katkes mõneks silmapilguks. John Watson püüdis otsekui mõistatada, kust 
ta kaaslase hääl kostab. Lõpuks ta taipas ja hüüdis: 

«Jumalaga, Rutherford! Ära minu pärast muretse! Ma põgenen varsti! Seekord 
nad mind juba ei püüa!» 

Ja uuesti kostsid onnist sõim ning needused. 

Püsttara taga hõõrusid Emai ja Rengadi hüvastijätuks ninasid vastamisi. 
Kurvastuse märgiks kriimustasid saatjad oma nägusid. Naised itkesid valjusti. 

Lõpuks oli lahkumistseremoonia lõppenud. Rengadi viis oma alluvad külasse 
tagasi, Emai rahvas aga siirdus metsa. 

Lõviosa «Agneselt» röövitud saagist viis Emai kaasa. Kuid seekord ei kandnud 
varandust sõjamehed, vaid naised ja orjad. Sõjamehed hoidsid ainult relvi. Pärast 
tätoveerimist peeti vange sõjameesteks. Et neil aga peale nugade muid relvi polnud, 
siis sammusid nad tühjade kätega. Orje polnud palju ja seepärast olid nood vähesed 
naised esemete raskuse all küürus. Emai 

ei säästnud ka tütart. Ehoo tassis pea peal «Agnese» malmpada. 

Tee kulges kord ülesmäge, siis laskus jälle alla. Kõikjal olid järsud kaljuseinad, 
läbipääsmatu metsaga kaetud künkad, sügavad soised kuristikud. Metsarada oli nii 
kitsas, et Emai salk venis pooleverstaliseks. Vangid püüdsid teed meelde jätta, kuid 
veendusid peagi, et see on võimatu. Metsas oli palju ristuvaid, täiesti ühesuguseid 
radasid, nii et nendes orienteerumine oli kujutlematu. Kuid maooridele see raskusi ei 
valmistanud. Nad läksid edasi kindlalt, vähimagi kõhkluseta. 

Algul käis Ehoo ees oma isa kõrval. Kuid raske pada väsitas ja ta hakkas maha 
jääma. Pärast kahetunnilist väsitavat rännakut jõudis ta juba keset kolonni vangidega 
kohakuti. Salk ronis mööda järsku mäenõlva üles ja Rutherford nägi, kuidas jämedad 
higipiisad neiu näol veeresid. Ta hingeldas katkendlikult. Sõjamehed ei mõelnudki 
teda aidata. See, et naised peavad kandma raskusi, oli neile täiesti loomulik. 

Rutherfordil hakkas neiust kahju. Ta astus tütarlapse juurde, võttis paja ja asetas 
selle oma pähe. Ehoo oli madruse käitumisest hämmastunud, kuid ei protesteerinud. 
Sõjamehed arvasid algul, et Rutherford kavatseb paja enesele võtta, ja astusid vahele. 
Kuid meremees selgitas, et külla jõudmisel annab ta paja tütarlapsele tagasi, ja 
imestunud sõjamehed jätsid ta rahule. 

Raskest kandamist vabanenud Ehoo oleks nüüd kerge vaevaga isale järele 
jõudnud. Kuid ta jäi Rutherfordi kõrvale. 

Keskpäeval jäädi ojakaldale puhkama. Maoorid hakkasid kohe odadega kalu 
püüdma. Kuid kalad olid väikesed ja harva õnnestus tabada. Vaid üksikud õnneseened 
said kaks-kolm kala. ülejäänud jäid tühjade kätega. 

Meremeestel odasid polnud. Kuid nad nuputasid teise, hoopis edukama 
püügimooduse. Nad sidusid varrukad sõlme ja lasksid jakid vette. Saadi midagi 
noodataolist. Vedanud oma nootasid mõnikümmend sammu vastuvoolu, puistasid nad 
rohule mitusada hõbedaselt helkivat kala. Maoorid olid imestusest tummad. Nad ei 
tundnud seda mõnusat ja lihtsat püügiviisi. Emai võttis 

mõne kala pihku, et vaadata, kas need pole äkitselt nõiutud. Kuid ei, kalad olid 
ehtsad. 
Vahepeal aga süütasid meremehed lõkke, kallasid vett patta ja keetsid kalasuppi. 
Uhhaad oli nii palju, et nad ei jõudnud pooltki ära süüa ja andsid ülejäägi maooridele. 
Pärast mõnetunnilist puhkust asus salk jälle teele. Kuid nad ei jõudnud miiligi 
edasi, kui märkasid vastusammuvat sõjasalka. Metsarada oli nii kitsas, et seal oli 
peaaegu võimatu teed anda. Rutherford kartis, et Emai salk võib vastutulijatega tee 
pärast tülli minna. Kuid tema kartused ei täitunud. Vastutulijad astusid rajalt kõrvale. 

«Air-maree, Emai!» karjusid nad. «Air-maree, Nene!» vastasid Emai sõjamehed. 

Vastutulnud salga juht Nene allus Emaile. Mõlemad pealikud hõõrusid vastastikku 
oma nina. Jäädi puhkelaagrisse. Imestunult vaatles Nene valgeid. Seejärel viis ta Emai 
põõsastesse, kus nad segamatult kaua midagi rääkisid. Lõpuks tuli üks sõjamees 
madruste juurde ja teatas, et Emai tahab Thompsoniga kõnelda. Halba aimamata läks 
Thompson pealiku juurde. 

Poole tunni pärast väljus Emai põõsastest ja käskis uuesti teele asuda. Thompson 
oli kuhugi kadunud. 

«Kus Thompson on?» küsis Rutherford Ehoolt. 

«Isa kinkis Thompsoni Nenele,» vastas neiu. «Nene võttis ta kaasa. Tal topiti 
puulehtedega suu kinni, et ta ei saaks teid appi kutsuda.» 

«Vaene Thompson!» hüüdis Rutherford. «Me ei saanud temaga isegi jumalaga 
jätta!» 

«Nüüd on meid vaid neli,» ütles Jack Mullon kibedusega. 

Ta ei teadnud, et varsti pole enam sedagi. 


Lahkumine 


Õhtul jõudsid nad väikesesse külla, mis nagu teisedki maooride i-pu'd asus künka 
tipul. Rutherford arvas alguses, et see ongi Emai küla. Kuid Ehoo ütles, et see on 
Patami küla, Emai koju aga jääb veel kahe päeva tee. 

Pealik Patam oli kõigi oma alluvatega neile vastu tulnud. Pärast tavalisi 
tervitustseremooniaid siseneti külla. Püsttara taga asus kaksteist onni. Elanikud tung- 
lesid vangide ümber. Patam oli niisama uudishimulik nagu teisedki. Ta kobas 
meremehi pealaest jalatallani ja imestas valju häälega nende heleda naha üle. Rõõmu 
pärast kinkis ta neile suure rammusa sea. 

Kink rõõmustas madruseid ja nad otsustasid otsekohe toitu valmistada. John 

Srnith torkas sea oma noaga surnuks. Maoorid avaldasid valjuhäälset protesti. Nemad 
oma sigu tavaliselt ei veristanud, vaid uputasid jões, sest verd pidasid nad eriliseks 
maiuspalaks. John Smithi teguviis näis neile rumala ning pillavana. Nördinult vaatasid 
nad, kuidas veri maha voolas. Kui meremehed seakere eemale tirisid, laskus mitu 
metslast käpuli ja hakkas verist liiva lakkuma. 

Kuid maooride nördimus ei häirinud meremehi põrmugi. Rahumeeli keetsid nad 
seasingi pajas pehmeks ja vitsutasid kõhud täis. Ülejäänud liha pandi korvidesse 
tagavaraks. 

Alles keskööl heideti magama. Patarni küla oli nii väike, et hädavaevu suudeti 
külalisi öökorterisse mahutada. 

Loomulikult ei antud valgetele eraldi onni, vaid nad paigutati, kuidas juhtus. Nagu 
pärast selgus, tegid maoorid seda meelega. Rutherford ja Jack Mullon magasid koos 
Emai ja Ehooga, Jefferson ja Smith aga ööbisid Patarni onnis. Öösel tõusis Emai paar 
korda üles ja väljus, kuid Rutherford ei osanud sellele tähelepanu pöörata. Ta oli väga 
väsinud ja magas edasi. 

Varahommikul äratati Rutherford ja Jack Mullon üles. Võtnud paja ja lihakorvid 
ühes, läksid nad õue. Kohe ümbritsesid neid Emai sõjamehed ja viisid nad teisele 
poole püsttara. Sealootas neid juba morn ning vaikiv Jefferson, lihakorv kaenlas. John 
Smithi aga polnud. 

«Kus Smith on?» küsis Rutherford halba aimates. «Ei tea. Ta viidi ära,» vastas 
Jefferson ükskõikselt. Rutherford haaras teda õlgadest ja raputas tugevasti. «Kuidas sa 
ei tea? Kuhu ta viidi?» karjus madrus. Kuid Jefferson vaatas kaaslast rahuliku, tühja 
pilguga ning vaikis. 


362 


Rutherford taipas - Emai kinkis Smithi Patamile. Sel päeval oli rännak eriti raske. 
Teerada tõusis kogu aeg ülesmäge. Lahkumine kaaslastest viis Rutherfordi ja Jack 
Mulloni meeleheitesse. Mille peale veel loota? Mida saavad nad ette võtta eraldi, üks 
siin, teine seal maanurgas? 

Juba ammu muretses Rutherford Jeffersoni pärast. Tema vaikimine, umbropsu 
vastused olid kummalised. Nüüd aga loobus ta oma tavalisest vaikimisest ja pomises 
kogu aeg midagi omaette. Rutherford jäi kuulama ja märkas imestusega, et Jefferson 
pobiseb täiesti seoseta sõnu. Vaid haruharva vastas ta kaaslaste küsimustele. Enamasti 
aga ta ei kuulnudki ja pomises edasi. 

Järgmisel hommikul lahkuti ka vaesest Jeffersonist. Pealik Vana, kelle külas nad 
ööbisid, jättis ta enesele. Nähtavasti maksis Emai öömaja eest vangidega. Seekord ei 
võetud tarvitusele selliseid ettevaatusabinõusid nagu Thompsonist ja Smithist 
lahkumisel. Nüüd oli vange nii vähe, et Emai ei kartnud enam midagi ja ta teatas 
eelseisvast lahkumisest. Nii said Rutherford ja Jack Mullon Jeffersoniga hüvasti jätta. 

«Jumalaga, Jefferson,» ütles Jack Mullon ja puhkes nutma. 

«Jumalaga, vana sõber,» ütles Rutherford Jeffersonile õlale patsutades. 

Kuid too ei lausunud sõnagi. 

Ükskõikselt surus ta sõprade käsi ja ei vaadanud isegi tagasi, kui Vana sõjamehed 
teda oma pealiku onni viisid. 

«Paistab, et Jefferson ei taipa enam, mis toimub,» tähendas Rutherford lahkuvale 
sõbrale kurvalt järele vaadates. 

Kuuest vangist jäi Emai juurde vaid kaks - Rutherford ja Jack Mullon. 

Emai jõuab koju 

Kolmas rännupäev oli kõige raskem. Alatasa tõkestasid nende teed mägiojad. 
Koolmekohtadel ulatus jääkülm vesi kõrini. Kivid veeresid jalge all ja kukkusid 
raksatades sügavatesse kuristikesse. Rutherfordi võim- 

sad õlad olid raske paja kandmisest väsinud. Jack Mullon aga oli täiesti kurnatud 
ja hädaldas valjusti. 

«Ma olen kindel, et ka meid lahutatakse,» halises ta. «Mida ma aga üksinda peale 
hakkan? Ma lähen hirmust hulluks. Sina, Rutherford, oled tugev ning kaval. Sina 
oskad nendega läbi saada. Mind aga tapetakse tund aega pärast seda, kui olen sinuga 
jumalaga jätnud. ..» 

Ka Rutherford kartis seda. Ta kutsus Ehoo enese juurde ja küsis temalt vaikselt, 
kas ei kavatse Emai ka neid kellelegi kinkida. 

«Ei, isa ei kingi teid kellelegi,» vastas tütarlaps. «Ta ütles, et kõige tugevama ja 
kõige noorema jätab ta enesele. Isa lubas valgele poisile anda hästi palju süüa, et see 
kasvaks kiiremini ja muutuks niisama ilusaks ning tugevaks nagu sina.» 

Need sõnad rahustasid madruseid. 

«Võib-olla õnnestub meil kunagi siit põgeneda,» ütles Jack Mullon unistavalt, «ja 
ma lähen tagasi Dublini ema juurde...» 

«Et põgeneda, peaksime elama rannikul,» vastas Rutherford. «Kui me aga praegu 
põgeneme, läheb meil samuti nagu John Watsonil või veelgi hullemini. Esialgu peame 
taotlema ainult ühte - saarlaste täielikku usaldust, et nad lubaksid meil käia seal, kus 
süda soovib. See aga pole niisama lihtne.» 

Pärast tundidepikkust ühegi puhkepeatuseta rännakut märkasid vangid kaugel 
künkal suurt küla. Rutherford ja Jack Mullon ohkasid kergendatult. Peagi tuleb väsi- 
tavale teekonnale lõpp ja nad saavad puhata. Kuid küla asus kaugel, enne 
päralejõudmist tuli veel kaks jõge ületada. 

Esimene jõgi oli madal ja salk ületas selle vaevata, ilma et põlvedki oleksid 
märjaks saanud. Teisel kaldal oli metsa raadatud ja vangid nägid suurt põldu, kus kas- 
vasid naerid, kapsad, melanid, kõrvitsad ja veel mingid tundmatud aedviljad. 

Põllul töötasid mõned naised. Nad kobestasid mulda keppide ja kivikõblastega. 
Kepist pole niisuguse töö juures suurt asja, kuid labidaid maoorid ei tundnud. 

Kõik põllutööd Uus-Meremaal lasusid naiste õlgadel ja Rutherford imestas, kuidas 
nad küll nii algeliste riistadega suutsid üles harida nii suure põllu. 

Märanud lähenevat salka, hüüdsid naised eemalt oma tavalise «air-maree» ja 
jooksid kõigest väest külla rõõmusõnumit viima. 

Otse küla ees tõkestas nende teed lai ning sügav jõgi. Nii suurt jõge polnud 
Rutherford Uus-Meremaal veel näinud. Hiljem ta kuulis, et selle nimi oli Waikato. 
Varem olid nad jõgesid koolmekohtadest ületanud, siin aga ei tulnud see kõne alla. 
Külast saadeti neile vastu mõned piroogid. Need olid männitüvedest tahutud ja 
keerulise mustriga kaetud sõidukid. Kõige suurema piroogi ninasse oli teiba otsa 
asetatud kuivanud naisepea, mille juuksed tuules lehvisid. Emai istus sellesse paati. 
Tema teekaaslased astusid teistesse piroogidesse ja hoogsalt hakati vastaskaldale 
sõudma. 

Piroogid sildusid küla all künka jalamil. Oli näha, et Emai kaaslased tundsid 
koduigatsust, sest vaatamata väsimusele, hüppasid nad kärmesti kaldale ja tormasid 
ummisjalu mäest üles. Eriti kärmesti jooksis Ehoo. Ta silkas meestest mööda ja jõudis 

esimesena püsttara juurde. 

Hullupööra ulgudes valgus neile vastu rahvahulk. Naised lehvitasid tervituseks 
niinematte. Mehed veristasid küünte ja kivikestega oma nägusid. Kõige ees käis 
küüruvajunud ning kortsus eideke. Tema hallid juuksed olid nii hõredad, et läbi nende 
paistis pruun ümmargune kolp. Tal polnud suus ühtki hammast. Okslikule kepile 
toetudes ja kurjalt kahele poole kõõritades astus eit edasi. Väga vastik vanamutt, 
mõtlesid vangid. 

Kuid just tema juurde jooksiski Ehoo. Kaua hõõrus ta oma nina vastu vana nõia 
konksus nosplit. Siis astus eide juurde Emai ja kordas sama protseduuri. Nii isa kui 
tütar näisid mõlemad õnnelikud ning rahulolevad. Ja mis seal imestada, oli ju see 
vastik vanamoor Emai ema ning Ehoo vanaema. 

Algul rõõmustasid kõik oma kojusaabumise üle nii, et vangid unustati. Rutherford 
ja Jack Mullon jõudsid künkale viimastena, koos orjadega, kes tassisid raskeid 
koormaid. Siis aga meenusid nad Emaile ja ta viis vangid oma ema juurde. Vanaeit 
põrnitses vange kurjalt. Nad ei meeldinud talle põrmugi. Eit hakkas nagu kass 
susisema ja turtsuma. Siis sirutas ta äkki oma pika kondise käe ja näpistas Jack 
Mullonit jalast. Terav 

küüs tungis sügavale läbi naha: Jack Mullon karjatas valust ning hüppas eemale. 

Sõjamehed pahvatasid naerma. Kuid Emai heitis neile rahulolematu pilgu ja naer 
lakkas otsemaid. 

Veel kaua hõõruti vastamisi ninasid ja kraabiti end rõõmu pärast veriseks. Lõpuks 
valgus rahvahulk külla. 

Emai küla oli tõepoolest pealinn. Siin asus umbes seitsekümmend onni. Mitte 
ühtki küla, kus vangid olid varem viibinud, ei saanud sellega võrrelda. Mis siis ime, et 
selle elanikud suutsid allutada nii suure maa-ala. 

Emai onn asus küla keskel ja oli. teistest tunduvalt suurem. Kuid ka selle uks oli 
niisama madal nagu kõigil teistelgi onnidel. Et oma lossi minna, pidi ülempealik 
neljakäpakile laskuma. 

Väljakul valmistuti pidusöögiks. Sellest võtsid osa vaid kõige tähtsamad 
sõjamehed. Teised seisid ringis nende ümber ja vaatasid pealt. Rutherford imestas 
väga, kui Emai teda ja Jack Mullonit enese kõrvale istuma pani. Pealik osutas 
vangidele au, millest enamik tema alluvaist ilma jäeti. Erakordse ahnusega asusid 
tähtsad sõjamehed küpsetatud sealiha kallale. 

Pidutsejate hulgas oli ainult üks naine - Emai ema. Isegi Ehool ei lubatud peost 
osa võtta ja ta seisis rahva hulgas ning vaatas, kuidas isa ja vanaema õgivad. Vangid 
rõõmustasid Emai sõbraliku suhtumise üle. Neid häirisid vaid pealiku ema kurjad 
pilgud, mis panid Jack Mulloni hirmust võpatama. 

Sööming kestis tundi kolm. Lõpuks oli siga söödud ja sõjamehed hakkasid 
sõjalaule laulma. Päike oli juba ammu loojunud, taevas särasid tähed, kuid laul 
muutus üha valjemaks ning metsikumaks. Paljud hüppasid jalule ja hakkasid meerisid 
tiirutama. Sõjalaulud kütsid neid üha enam üles ja Rutherford hakkas juba kaklust 
kartma. 

Siis aga saabus naaberküla pealik koos kahe pojaga Emaid tervitama. Nad tõid 
ülemusele kingituseks kolm korvi meloneid. Emai võttis külalised rõõmsalt vastu ja 
pani enese juurde istuma. Kuid siis märkas ta, et külalisi pole millegagi kostitada - 
siga oli juba otsas. 

« Verd! Verd!» hakkasid äkki sõjamehed laulmist katkestades karjuma. 

Rutherford sai juba hästi maooride keelest aru, kuid ei taibanud korrapealt, 
mida sõjamehed tahavad. 

Kuid peagi selgus kõik. 

Emai ema tõusis ja läks pidutsejaid ümbritsevasse rahvamurdu. Hirmunult anti 
talle teed. Ahnelt kahele poole põrnitsedes nägi ta äkitselt üht oma orjatari - umbes 
kolmekümneaastast naist. Eit haaras tal käest ja tõi ringi keskele. Orjatar ei tõrkunud. 
Vanaeit haaras poja käest meeri ja tappis oma ümmardaja ühe hoobiga. 

Kohe hakkasid sõjamehed laiba küpsetamiseks auku kaevama. Osa naisi saadeti 
hagusid tooma. 

Juba teist korda viibisid Rutherford ja Jack Mullon inimsöömise juures. Nad 
vaevlesid hirmsas tülgastuses. Põlgus, haledus, jälkus ja viha oli nii suur, et neil hak- 
kas kõik silme ees pöörlema. Kokku rääkimata tõusid nad üles ja lahkusid sellelt 
jälgilt pidusöögilt. Keegi ei takistanud neid. Nad läksid teise küla serva ja heitsid 
püsttara äärde rohule. 

Seal lamasid nad tähti vaadates koidikuni. Hommikul märkas Rutherford püsttaras 
sõrmelaiust kitsast pragu. Kaua ning tähelepanelikult vaatas ta läbi selle ümbrust. 


Minu kodu on mu kindlus 


Päikesetõusul pidusöök lõppes ja pidutsejad läksid onnidesse magama. Naised 
siirdusid põllutööle ja küla jäi tühjaks. Valvurid istusid püsttara ääres päikese paistel 
ja vestlesid omavahellaisalt. Rutherford ja Jack Mullon lonkisid nukralt mööda 
külatänavat edasi-tagasi ja kihutasid keppidega eemale näljaseid koeri, kes püüdsid 
neile säärde karata. 

Emai ärkas täpselt keskpäeval ja käskis vangid kohe enese juurde tuua. 

Kuulnud pealiku kutset, muutus Rutherford rahutuks. Mis siis, kui Emai vihastas 
oma vangidele, kes eile nii väljakutsuvalt pidusöögilt lahkusid? 

Kuid Emai hoopis naeratas. Ta pühkis parajasti linase nartsuga tolmu nurgas 
asuvalt puukujult. Nagu Rutherford hiljem kuulis, kehastasid need kujud suguharu 
esivanemaid. Need olid meisterlikult nikerdatud ja nii hirmsate lõustadega, et ajasid 
hirmuvärinad peale. Pea- 

lik oli ühtlasi ka ülempreestriks ja hoidis esivanemate kujusid oma onnis. 

Rutherford otsis silmadega Ehood. Ta eelistas Emaiga vestelda tütre juuresolekul, 
et neiu teda häda korral kaitseks. Kuid Ehood polnud. Nähtavasti töötas ta koos teiste 
naistega põllul. Seevastu nägi madrus nurgas Emai ema, ja tal hakkas kõhe. Õnneks 
aga pöörane eit magas, nina heintes. 

«Te peate endale maja ehitama,» teatas Emai rahulikult, isegi sõbralikult. 

Välkkiirelt kaalutles Rutherford seda ettepanekut. Kui Emai tahab, et nad 
ehitaksid enesele maja, siis on Ehool õigus, et pealik ei kavatse neid kinkida ega süüa. 

Emai vaatas küsivalt Rutherfordile, kuid madrus ei lausunud sõnagi, vaid ootas, 
mida pealik veel lisab. 

«Ma luban teil ehitada maja, kuhu vaid soovite,» jätkas Emai. «Ma käsin naistel 
seinte jaoks roogu lõigata, sõjamehed aga võivad teil aidata vaiu maa sisse taguda. 
Kui tahate, võite ehitada suure maja, kuid ärgu ta olgu minu omast suurem. Mida sa 
arvad, Linalakk?» 

Rutherford jäi mõttesse. 

«Hästi,» ütles ta siis. «Me ehitame enesele maja, nagu sa käsid. Kuid meil pole 
tarvis kellegi abi. Me tahame elada niisuguses majas, nagu on meil kodumaal. Need 
aga ei sarnane siinsetega. Luba meil ehitada niisugune maja.» 

«Luban,» nõustus Emai. «Ma hakkan teiste pealikute ees uhkustama, et minu 
külas on maja, missugust pole kusagil. Tehke ta võimalikult kiiresti valmis. Mida teil 
selleks tarvis on?» 

«Kaks kirve st ja mõned naelad, mis sa meie laevalt said,» vastas Rutherford. 

Emai andis talle kirved ja kaks tosinat naelu. Rutherford ja Jack Mullon lahkusid 
onnist. 

«Mida sa plaanitsed, Rutherford?» küsis Jack Mullon arusaamatuses. «Sa tahad 
siia ehitada niisuguse maja nagu Inglismaal? Milleks meile seda? Kas sa tõesti ei 
looda põgeneda ja kavatsed siia jääda kogu eluks? Põgenemiseni aga võime ka 
metslaste onnis elada: Milleks asjata vaeva näha? Milleks me peame tõelise maja ehi- 
tama? » 

«Ma ei kavatsegi maja ehitada, ma kavatsen ehitada i-pu,» vastas Rutherford. 

«[-pu? Kindluse?» imestas Jack Mullon. 

«Jah, kindluse. Kui metslased tahavad meid tappa või teineteisest lahutada, siis 
peab meil olema oma kindlus. Me ehitame selle keset küla. Ja võimalik, et just selle 
abil saavutame vabaduse.» 

«Vabaduse? Mis moel?» 

«Küll sa näed. Nüüd aga on vaja tööle asuda.» Eelkõige tuli valida majaplats. 
Rutherford läks mööda tänavat küla lõppu ja joonistas umbes sammu kaugusel 
püsttaras olevast praost suure ruudu. 

«Me ehitame oma maja siia,» ütles ta. 

«Miks sa tahad teda otse keset tänavat ehitada?» küsis Jack Mullon. «Aseta ta 
parem maooride onnidega ühte ritta.» 

«Emai lubas meil ükskõik millise paiga valida,» väitis Rutheriord. «Ja ma pean 
seda kohta kõige soodsamaks. Kui maja seisab tänava ääres nagu teisedki, siis näeb 
temast vaid seda,mida vastasküljel tehakse. Kui aga maja asub keset tänavat, siis võib 
temast näha kõike, mis tänaval toimub. Et aga sellel külal on ainult üksainus tänav, 
siis näeme oma majast, mida kogu külas tehakse.» 

Kindlust juba roost ei valmista. Teda tuleb ehitada kas kivist või nii jämedatest 
palkidest, millest ka püssikuul läbi ei löö. Et vangidel polnud kivitahumise tööriistu, 
siis tuli neil palkidest ehitada. Kust aga palke saada? Metsa nad minna ei saanud, sest 
neil ei lubatud väravast väljuda. Ja kuidas toimetada raskeid palke metsast kohale, kui 
hobuseid ja vankreid pole? 

Kuid Rutherford leidis väljapääsu. Külas, püsttara ääres kasvas väike männisalu. 
Ja mõne minuti pärast kõlasidki juba kirvehoobid. 

Pool küla jooksis valgete tööd vaatama. Maoorid polnud veel kunagi näinud, et 
teraskirvega võib nii kärmesti puud langetada. Nad ei kasutanud kirveid hoopiski 
tööriistadena, vaid relvadena. Puu langetamiseks põletasid maoorid selle alt läbi ja 
lükkasid siis ümber. Selleks kulus mitu tundi. Rutherford imestas, kui palju pidid küll 
pärismaalased vaeva nägema, et kogu küla 

Rutherford töötas naudinguga. Tervelt pool aastat polnud ta midagi teinud. Seda 
aga oli tervel, lapsest saadik tööga harjunud inimesel raske taluda. Laastud lendasid 
vuhinal igasse külge ja pealtvaatajad pidid tahtmatult tagasi tõmbuma. Puu maha 
raiunud, tõmbas Rutherford hinge ja pühkis pihuga higi. Jack Mullon aga istus 
kaksiratsa tüvele ja hakkas oksi laasima. 

Langetanud ja laasinud kolm mändi, hakkasid nad neid tükeldama. See võttis 
palju aega ja Rutherford kahetses, et neil saag puudub. Igast männist sai kolm-neli 
jämedat palki. Jack Mullon kooris need ära, Rutherford aga raius otstesse tapid. 

Nüüd tuli palgid ehitusplatsile toimetada. Pealtvaatajad jäid imestusest tummaks, 
kui Rutherford ilma kõrvalise abita palgi selga vinnas ja siis, ise pingutusest punane 
kui vähk, majaplatsile kandis. Kes võis arvata, et sel pikal valgel mehel nii tohutu 
jõud on! Sellest ajast peale suhtusid maoorid Rutherfordi aupaklikult ja mõningase 
hirmuga. 

Kindluse ehitamine kestis umbes kaks nädalat. Seni lubas Emai vangidel oma 
onnis ööbida. Nad tulid töölt alles hilisõhtul ja heitsid kohe magama. Emai oli alati 
sõbralik. Nähtavasti oli ta vangidega rahul. Need kartsid vaid tema ema. Vanaeit ei 
sallinud kumbagi, kuid eriti vihkas ta Jack Mullonit. Kui Jack onni astus, susises eit 
kurjalt. Tarvitses vaid Email pilk kõrvale pöörata, kui eit torkas noormehele 
heinatuustiga näkku. Mõnikord öösiti ärkas ta ootamatust valust - vanaeit oli talle 
kepiga roiete vahele virutanud. 

«Ma kardan seda nõida,» rääkis Jack sõbrale. «Ta tahab mind samuti nahka panna 
nagu selle naisegi. Jõuaks juba rutem oma majja.» 

Seinad kerkisid tasapisi kõrgemale. Rutherford jättis ette ukseava, mille läbimisel 
polnud vaja kummarduda. 

«Kuhu me akna teeme?» küsis Jack Mullon. 

«Akent me ei teegi,» vastas Rutherford. «Milleks kindlusele aknad? Kas selleks, 
et vaenlane hõlpsamini kallale pääseks? Ei, kindlusel peavad olema vaid laskeavad. 
Vaata, ma juba tegingi mõne. Nendest on mõnus tulistada. » 

Ja ta näitas kaaslasele mõningaid erinevatel kõrgustel asuvaid avausi. 

«Tulistada?» imestas Jack. «Millal luuavarrest enne pauku on tulnud?» 

Rutherford surus sõrme suule ja vaatas ringi. Nad asusid raketise põhjas, ukse ees 
polnud kedagi ja ükski silm polnud nägemas. Rutherford kummardus, nihutas raske 
puupaku kõrvale, kraapis pisut mulda ja võttis siis august välja püstoli. 

«Kust sa selle said?» küsis hämmastunud Jack. «Emai peitis kõik pootsmani 
püstolid onni heinte alla,» vastas Rutherford. «Neid on seal seitse-kaheksa tükki. Eile 
öösel hakkas mul külm, pugesin sügavamale heintesse ja leidsingi need.» 

«Eks sa võtnud rohkem!» «Kartsin, et Emai märkab. Kahtlus langeks kohe meile, 
sest meie üksi viibime tema onnis. Pealegi pole häda selles, et meil on vaid üks püstol, 
vaid hoopis selles, et relvas on vaid üks laeng. Kuid katki pole midagi. Kui meil üks 
kord vedas, veab ka teine kord. Küll me laenguid juurde hangime. Peab vaid parajat 
juhust varitsema. 

Rutherford pani püstoli auku tagasi, lükkas mulla peale ja veeretas puupaku 
peidupaigale. 

Seinad nõudsid üha uusi palke. Rutherford langetas iga päev ühe puu ja salu 
hakkas pisitasa hõrenema. 

«Raiu õige see, kõige suurem mänd,» ütles kord Jack Mullon. «Sellest saame oma 
kuus palki.» 

«Ei, see puu jäägu kasvama. Seda läheb meil vaja muuks otstarbeks.» 

«Milleks?» küsis Jack. 

Vastuse asemel hakkas Rutherford mööda tüve üles ronima. Mastidel ronima 
harjunud madruse käes oli see lapsemäng. Ta läks üha kõrgemale ja peatus alles lad- 
vas, kus tuul teda edasi-tagasi kiigutas. Istunud kuivanud oksale, vaatas ta ahnelt 
mõõtmatusse kaugusse. 

Ta nägi kaht jõge, mis kolme miili kaugusel külast ühinesid, piiritut metsavaipa, 
lumega kaetud mägesid, kogu maad läbivaid uhtorge ja kuristikke. Tähelepanelikult 
vaatles ta iga küngast, iga nõgu, ja püüdis meelde jätta ümbritseva maastiku 
pisimaidki iseärasusi. 

Nädala pärast olid seinad Rutherfordist poolteist 

korda kõrgemad. Madrus otsustas katuse kallale asuda. Selleks kasutas ta 
männilatvu. Töö edenes kärmesti, kuid peagi said naelad otsa. Emai teatas, et ta ei 
anna enam ühtegi naela. Pärast pikki palveid loovutas ta vangidele «Agnese» 
laoruumist röövitud traadijupi. Sellega kinnitasid madrused ülejäänud katuselatid 
ülemise seinapalgi külge. 

Kui katus valmis, toppisid nad praod kuiva rohuga. Laskeavade sulgemiseks 
meisterdas Rutherford puust prundid. Ukse valmistas ta paksudest plankudest. Et 
raudhinged puudusid, tuli uks puuhingedele asetada. Tugev männipuust riiv muutis 
selle tõeliseks kindluseväravaks. 

Maja ette potsis Rutherford savist ahju. Parema meelega oleks ta selle küll majja 
teinud, kuid maaoride kombeid arvestades olnuks see järelemõtlematu. Nende 
arusaamise järgi rüvetas vaaritamine elamu. Rüvetatud maja aga tuli viivitamata maha 
kiskuda. 

Emai oli helde lõpuni ja kinkis neile paja, mida Rutherford rännakul tassis. Nüüd 
võisid vangid enesele toitu keeta. 

Lõpuks oli maja valmis. Uksest avanes vaade kogu tänava ulatuses kuni väravani 
püsttaras. 

Jaht 

Pärast kodukülla saabumist ei vaadanud Ehoo enam vangide poolegi. Paistis, et 
tema sõprus Rutherfordiga oli läbi. 

Varem lobises ta madrusega tundide kaupa. Nüüd uinus ta enne Rutherfordi töölt 
saabumist ja läks põllule, kui madrus alles teist külge pööras. Ehoo tegeles 
lapsepõlvesõbrataridega, kellega ta pärast pikka lahusolekut taas kohtus. Rutherfordi 
ta enam ei meenutanudki. Nad ei kohtunud peaaegu üldse. Kordagi ei tulnud neiu 
vaatama, kuidas ta mände langetab ja seinu üles raiub. 

Kuid nii oli vaid alguses. Järgmisel päeval pärast kolimist ilmus tütarlaps maja 
lävele. Maja kõrgus ja massiivsus hämmastasid teda. See oli vaid pool vaksa 

isa onnist madalam. Aukartlikult patsutas ta peoga värskeid seinapalke. 

«Küll on tugev onn!» ütles ta Rutherfordile. «Kui ka kõik meie sõjamehed 
tõukaksid, ikka ei jõuaks nad seda ümber lükata. ütle, kas sinu kodumaal on palju nii- 
suguseid maju?» 

«Minu kodumaal elavad niisugustes vaid kõige vaesemad inimesed, rikaste majad 
aga on nagu mäed ja kõrgemad kui puud.» 

«Kas sina olid oma kodumaal rikas?» küsis neiu. 

«Ei, olin väga vaene.» 

«Siin aga saad sa rikkaks. Kui sa meie juurest ei põgene, nagu sinu vend tahtis 
teha, siis teeb isa su väga rikkaks, Ta annab sulle palju sigu. Sa oled väga tugev, 
võitled lahingutes vaprasti ja saad meie parimaks sõjameheks. Kogu sõjasaak ei mahu 
sinu onni. Vaata, kui palju naelu mu isa sulle andis! Ta kingib sulle veel igasuguseid 
asju. Kui minu isa näeb, et sa ei taha tema juurest põgeneda, siis saad sa väga 
rikkaks.» 

«Ütle, Ehoo, kas sa olid kaua kodukülast eemal?» küsis Rutherford. 

«Jah, väga kaua,» vastas neiu. «Isa võtab mind alati sõtta kaasa. Viimane kord 
rändasime isaga ühest kevadest teise.» 

«Ka mina nägin, et sa rõõmustasid kojusaabumise üle,» jätkas Rutherford. «Kui sa 
isaga rändasid,. siis meenutasid vist sageli oma küla?» 

«Ma igatsesin kogu aeg.» 

«Ka mina igatsen oma kodumaa järele,» ütles Rutherford. 

Ehoo jäi mõttesse ja vaikis. 

«Ma tean, et sa igatsed,» ütles ta lõpuks. «Ja mul on sinust kahju.» 

Rutherford kutsus tütarlast maja ka seest vaatama ja avas ukse. Uks huvitas 
külalist väga. Pärismaalaste onnide sissekäiku ei suleta kunagi. Ehoo nägi ust esma- 
kordselt ja seepärast avas ja sulges ta seda enne sisenemist mitu korda. 

Majas polnud ühtki mööblitükki. Rutherford kavatses edaspidi valmistada 
magamisnarid, kuid esialgu neid veel polnud ja magada tuli heintel. Ehoo jäi 
pelglikult nurkadesse piiludes keset tuba seisma. Paksud seinad 

kohutasid teda. Maooride onnid valmistati haprast roost, mida võis igast kohast 
katki rebida. Kuid valgete majas tundis ta end nagu vanglas. 

Laskeavad olid suletud. Kogemata sulges Jack Mullon ukse ja tuba vajus 
pilkasesse pimedusse. Tütarlaps kiljatas, lükkas ukse ristseliti ja põgenes ummisjalu. 

Sellest päevast alates tuli Ehoo iga päev vangidele külla. Kuid kordagi polnud ta 
nõus majja astuma. 

Emai polnud tõepoolest kitsi. Puhuti oli ta isegi väga helde. Kuid ometi hakkas ta 
pärast kodukülla naasmist vange kasinalt toitma. Rutherford taipas, millest see 
tingitud oli. Ta nägi, et maoorid olid väga vaesed ja elasid poolnäljas. Sigu tapeti 
ainult väga pidulikel juhtudel. Isegi pealik ei saanud alati voli pärast süüa. Alguses 
söötsid neid Rengadi küla elanikud. Nemad toitsid ka Emaid, kui see oma salgaga seal 
külas viibis. See oli midagi renditaolist, mida ülempealik alluvast külast sisse 
kasseeris. Nüüd aga pidi Emai vange oma kulul toitma. Kuid ega kahe turske 
meremehe toitmine niisama lihtne olegi. 

Pealinnas viibimise esimesel kuul pidid Rutherford ja Jack Mullon püksirihma 
pingutama. Nad said kõhu täis vaid siis, kui Ehoo neile põllult salamahti aedvilja tõi. 
Kui neid .oleks püsttara taha lubatud, oleksid nad kalastanud ja jahti pidanud. Mida 
aga sööb inimene, kes ei pääse külast välja? 

Õnneks leidis Jack Mullon hädast väljapääsu. UusMeremaal pesitses ohtrasti 
metstuvisid. Vahel lendasid nad parvede kaupa külasse ja otsisid jäätmetest söödavat. 
Maoorid püüdsid neid odade ja kividega tabada. Kuid metstuvi oli äärmiselt 
ettevaatlik lind. Kunagi ei lasknud ta inimest liiga lähedale. 

Nendele tuvidele kavatseski Jack Mullon jahti pidada. Odast ja kividest ta loobus. 
Kui juba maoorid ei suuda tuvi tabada, siis ei tule tema sellega ammugi toime. Ta 
palus Ehoolt peenikest nööri ja tegi selle otsa silmuseo Maja ja püsttara vahel oli 
väike küngas. Jack puistas sellele pihutäie arbuusiseemneid. Seemnete ümber asetas ta 
silmuse, ise aga jäi, nööriots peos, paarikümne sammu kaugusel kännu taha varitsema. 
Kohe märkas küla kohal tiirlev tuviparv seemneid. Peagi astus üks 

tuvi silmusesse. Jack tõmbas nöörist ja juba rabeleski lind silmuses. Tunni pärast 
oli tuvi juba keedetud. 

See jahiviis oli nii edukas, et mõnikord püüdis Jack viis-kuus tuvi päevas. Nüüd 
polnud vangidel enam vaja nälga kannatada. 

Pärast paari edukat jahipäeva otsustasid Rutherford ja Jack Mullon viia mõned 
linnud ka Emaile. Astunud pealiku onni, andsid nad talle viis tuvi. Emai oli väga 
rahul. Korrapealt hammustas ta lindude kaelad läbi ja hakkas verd imema. 

«Te olete tublid kütid,» kiitis ta. «Te olete kavalad, kavalamad kui kõik minu 
suguharu jahimehed. Kuid kaval kütt on parim kütt.» 

«Mis jahipidamine see siin on,» tähendas Rutherford. «Kui te aga meid metsa 
laseksite, tooksime sulle saaki mehemoodi. » 

Emai vaatas kahtlustavalt Rutherfordile silma. Kuid madruse pilk oli aval. Emai 
tegi näo, nagu poleks ta vangi sõnu kuulnud, ega lausunud sõnagi. 

Kuid Rutherfordi sõnad jäid talle meelde. Kolmandal päeval ilmus ta maja ette. 

«Kuule, Linalakk,» ütles ta. «Homme lähen ma oma sõjameestega metsa jahile. 
Võtan sind kaasa ja vaatan, kuidas sa oskad küttida.» 

«Hästi!» vastas Rutherford. «Homme me tuleme sinuga jahile.» 

«Ei, ma võtan kaasa ainult sinu. Sinu seltsimees jääb koju.» 

«Ma ei oska kaaslaseta küttida,» püüdis Rutherford vastu vaielda. «Kodus me 
küttisime alati koos. Ta on minust palju parem jahimees. Ka need tuvid, mis me sulle 
tõime, püüdis tema.» 

«Sa oled liiga tagasihoidlik, Linalakk,» ütles Emai. «Ma ei usu sind. Sa oled oma 
seltsimehest vanem, targem, kogenum ja oskad paremini küttida. Ta on veel noor ja 
las istub kodus.» 

Rutherford taipas kohe Emai tagamõtet. Pealik oli korduvalt näinud, kuidas ta 
Jack Mulloni eest hoolitses, temaga kõike jagas ja alati abistas. Emai taipas, et Jackita 
ei põgene ta kuhugi. Rutherford mõistis, et vaidlemine on asjatu, ja vaikis. 

«Kuid millega sa küttima hakkad?» küsis Emai. «Sul pole ju püssi ega oda.» 

«Ära muretse, küll ma relva hangin,» vastas Rutherford. 

Ja tõepoolest, õhtuks oli madrusel relv valmis. Ta tegi selle sokihoidja 
kummipaelast. See oli tavaline, Euroopas igale koolipoisile tuntud kadapulk. 
Lapsepõlves oli Rutherford kadaga küllalt vareseid ja varblasi koksanud. Ega Uus- 
Meremaa papagoid raskem ole tabada kui kodus varest. Korjanud väikesi kive, heitis 
ta rahumeeli magama. 

Varahommikul põmmis Emai uksele. Rutherford pani taskud kive täis ja väljus. 
Emai koos kahekümne sõjamehega ootas teda. Kõigil olid kaasas kerged peenikesed 
odad. Vaid Email üksi rippus õlal kapten Coffini suurepärane püss. 

Jack Mullon saatis sõbra külaväravani. Ta oli hirmust kaame. Esmakordselt jäi ta 
mitmeks tunniks üksi maooride keskele. 

Umbes tund aega sammusid jahimehed mööda jõekallast, siis aga pöörasid 
tihedasse ürgmetsa. Põgenemist kartes ei lasknud maoorid meremeest silmist ja käisid 
tema kannul. Loomulikult segas see jahipidamist. 

Rutherford pidi jällegi imetlema maooride osavust oda käsitsemisel. Otsekui 
iseenesest tabasid odad neljakümne sammu kaugusel asuvat märki. Pärismaalased 
võisid odadega läbistada oksal istuvat rästast ja oja põhjas puhkavat kaheverssokilist * 

kala. Kuid UusMeremaa linnud olid ettevaatlikud ja harva suutsid jahimehed neile 
neljakümne sammu kaugusele läheneda. 

Lärmakas ja kannatamatu maoori polnud võimeline peidikus varitsema. Lennult ta 
aga lindu ei tabanud, selleks lendas oda liiga aeglaselt. 

Ja ometi nottisid nad linde odadega rohkem kui Rutherford oma kadaga. Kadakivi 
lendas odast küll kaugemale, kuid täpsus andis soovida. Pealegi olid papagoid visa 
hingega. Odad tungisid neist läbi, kui aga Rutherfordi kivi märki tabaski, siis enamik 
lendas ära. Keskpäevaks oli igal pärismaalasel kuus-seitse lindu, Rutherfordil aga vaid 
paar vintsket papagoid ja üks ettevaata- 

* Verssok - 4,45 cm. (TõLkija.) 

matu tuvi. Meremees oli nigelast jahisaagist nördinud. Teda lohutas ainult asjaolu, 
et Email läks veelgi viletsamini. 

Emai polnud püssiga varem jahil käinud. Ehkki püssid olid maooridel juba üle 
poole aasta, oli Rutherford kogu oma vangipõlve jooksul kuulnud ainult ühe lasu, 
millega John Watson koera surmas. Maoorid kandsid püsse ainult toreduse pärast, 
lasta nad ei riskinud. Nüüd aga tahtis Emai proovida tulirelvaga küttimist. 

Ta oskas relva hästi laadida. Püssirohtu, kuule ja haavleid oli tal küllaldaselt. Kuid 
Rutherford nägi, et tal pole sihtimisest aimugi. Selle asemel et kaba vastu paremat 
õlga suruda, toetas Emai selle kõhu või rinna vastu. 

Esimese kolme tunni jooksul tulistas pealik üle kahekümne korra, kuid kõik 
mööda... Taloli valge mehe ees häbi. Ta oleks tahtnud Rutherfordi paluda, et see teda 
laskma õpetaks, kuid ei julgenud vägevat relva vangi kätte anda. Rutherford aga 
vaikis ja tegi, nagu ei märkaks ta midagi. 

Lõpuks aga ei pidanud pealik enam vastu. Kasutades kõigi kahekümne sõjamehe 
lähedust, astus Emai Rutherfordi juurde ja palus näidata, kuidas valged mehed püssi 
lasevad. Madrus tegi näo, nagu ei märkakski ta kahtkümmend enesele suunatud oda. 
Muretult naeratades võttis ta pealiku käest püssi, sihtis ja tulistas neist umbes saja 
sammu kaugusel mättal seisvat kivi *. Lind kukkus. Rutherford ulatas püssi Emaile ja 
läks saagi järele. 

Seejärel selgitas ta pealikule, kuidas peab sihtima, ja õpetas märkilaskmist. Emai 
oli väga taiplik, kuulas oma õpetajat innukalt ja rõõmustas meeletult, kui esimese 
papagoi alla tulistas. Öppuse vältel aga pistis Rutherford märkamatult tasku mõned 
kuulid ja kamalutäie püssirohtu. 

«Kõlbab minu püstoli jaoks,» mõtles ta. Põõsastes leidsid nad mingi suure looma 
luud. «See on moa!» hüüdis üks sõjamees. 

* Kivi - lind, kelle kodumaaks on Uus-Meremaa. (Tõlkija.) 

«Kas teie maal siis elab nii suuri loomi?» küsis Rutherford. 

«Moa pole loom, vaid lind,» seletas Emai ja näitas käsivarrepikkust linnunokka. 
«Elusaid moasid enam pole, me leiame ainult luid. Kui aga minu ema alles väike 
tüdruk oli, siis ta nägi elusaid maasid. Moad olid kasvult onnidest kõrgemad ja väga 
tugevad, kuid nii rumalad, et neid tapeti nagu papagoisid. Siis olid kõigil kõhud täis, 
sest iga päev söödi moaliha. Nüüd aga on moadest ainult kondid järele jäänud.» 

Emai tõstis maast hobuse jala suuruse luu ja viskas selle eemale. 

«Räägitakse,» lisas ta pärast pikka vaikimist, «et mägedes veel mõni elab. Kuid 
nii kaugel, et inimesed sinna ei pääse.» 

Ehkki Rutherford tegi, nagu ei huvitaks teda peale küttimise midagi, huvitus ta 
tegelikult hoopis muust. Ta püüdis küla ümbrust võimalikult paremini tundma õppida. 
Kõike, mis talle teel ette sattus, kõrvutas ta männiladvast nähtuga. Paljud 
tähelepanekud rõõmustasid teda. 

Hilja õhtul jõudsid jahimehed külla. Jack Mullon hüppas Rutherfordile kaela. 
Kogu päeva oli ta olnud nii hirmu täis, et ei väljunud kordagi majast. 


Põgenemisplaan 


Järgmisel hommikul ronis Rutherford kohe pärast virgumist männilatva ja istus 
seal üle poole tunni. Laskunud maapinnale ja veendunud, et teda ei jälgita, läks ta 
püsttara juurde ja vaatas pingsa tähelepanuga läbi prao. Kui ta uuesti lävele astus, oli 
ta nägu nii tõsine ning salapärane, et see torkas Jack Mullonile kohe silma. 

«Sa vist plaanitsed midagi, Rutherford,» ütles ta. 

«Miks sa mulle ei räägi?» 

«Me peame sinuga jälle tööle hakkama, Jack,» vastas Rutherford. 

«Tööle? Kas tahad narid teha või?» 

«Sedapuhku mitte,» muheles madrus. «Narid võivad oodata. » 

Ta istus künnisele ja rääkis seltsimehele plaanist, mida ta oli juba mitu nädalat 
haudunud. 

«See küla asub väga heal kohal,» alustas ta. «Sõja korral on teda peaaegu võimatu 
vallutada. Eest kaitseb teda jõgi, tagant sügav uhtorg, mis algab otse teisel pool 
püsttara. Uhtoru nõlv on nii järsk, et seda mööda ei saa üles ega alla ronida.» 

«Miks sa sellest mulle räägid?» katkestas teda Jack. «Ega meil sellest kergem ole, 
et see neetud küla nii heas kohas paikneb. Mis see meisse puutub...» 

«Ei, puutub küll,» vaidles Rutherford. «Selles meie pääsemine ongi. See uhtorg, 
millest ma sulle räägin, ulatub mõlemale poole viieteistkümne miili ulatuses ja liitub 
siis teiste, madalamate uhtorgudega. Meie uhtorgu võib laskuda ainult siit viis miili 
eemal. Muud juurdepääsu pole.» 

«Kust sa seda kõike tead?» katkestas Jack teda uuesti. 

«Männiladvast näeb ümbruskanda väga hästi. ühtteist nägin ka jahil ja Ehoogi on 
mõnda rääkinud. Kuula nüüd. Kui me äkki oleksime selle uhtoru põhjas, siis 
pääseksid meie jälitajad sinna alles kahe tunni pärast. Kui me aga satuksime oru põhja 
täiesti märkamatult, pealegi öösel, siis me oleksime oma põgenemistee avastamise 
ajal siit juba kolmekümne miili kaugusel...» 

«Kuidas me uhtoru põhja saame? Sa ju ise ütlesid, et lähim sissepääs asub siit viis 
miili eemal.» 

«Ära sega...» 

«Taipasin,» teatas Jack Mullon. «Sa tahad üle püsttara ronida ja köie abil alla 
laskuda.» 

«Ei,» väitis Rutherford. «Sa eksid. Püsttara ja uhtoru vahel on kitsuke riba, kus 
sõjamehed pidevalt vahti peavad. Kui me hakkame üle tara ronima, siis meid 
märgatakse kohe. Ja kust me orgu laskumiseks nööri saame? Siinsed köied on 
peenikesed ja katkevad nagu ämblikuvõrk. «Agnese» köied aga, millega meid esi- 
mesel ööl kinni seoti, kinkis Emai rannakülade elanikele. Ehkki minu plaan on 
vaevarikas, on ta siiski tunduvalt parem.» 

«Räägi siis ometi.» 

«Kuula. Meie maja asub püsttarast kümne, uhtorust aga viieteistkümne sammu 

kaugusel. On vaja kaevata 

maa-alune käik, mis algab meie hütist ja lõpeb uhtoru põhjas. See on raske töö, 
sest org on väga sügav. Kuid metslased ei tule kunagi meie majja ja me võime öösiti 
rahulikult töötada. Muld on siin küllalt pehme. Kui me hoolega ametis oleme, siis on 
maa-alune käik kolme kuu pärast valmis. Öösel laskume oru põhja. Käigu ülemise osa 
paneme millegagi kinni, nii et keegi ei aima, mis viisil me kadusime. Kui Emai 
hakkab meid taga ajama, oleme juba kaugel!» 

Jack Mullon hüppas rõõmu pärast õhku. 

«Hurraa!» hüüdis ta. «Kolme kuu pärast oleme vabad! » 

Rutherford naeratas nukralt. 

«Ära kiirusta, Jack! Oletame, et me põgeneme kolme kuu pärast. Kuid meid 
püütakse igal juhul kinni. Kui me ka Emai kätte ei satu, siis mõni teine pealik tabab 
meid kindlasti. Meie olukord muutub pärast põgenemist hullemaks. Siit võib 
põgeneda vaid juhul, kui avaneb võimalus Uus-Meremaalt lahkumiseks. Niipea kui 
kuuleme, et rannikul seisab mõni laev, põgeneme kohe. Seni aga elame siin ja teeme, 
nagu ei mõtlekski põgeneda. Kui laev saabub, kuuleme sellest kohe. Siin levivad tea- 
ted kiiresti üle kogu saare. On kindel, et lõppude lõpuks laev tuleb, sest eurooplased 
ometi külastavad Uus-Meremaad. Ja siis me ronimegi uhtorgu.» 

Rutherford vaikis, jäi mõttesse ja lisas siis: 

«Kõik see on tuleviku asi. Seni aga peame töötama ja kannatama.» 


Maa-alune käik 


Alustati juba samal ööl. Tööriistu polnud ja nad hakkasid kaevama nugadega. 
Muld oli küllalt kobe, kuid ometi edenes asi aeglaselt. Noad nürinesid ja Rutherford 
mõistis, et need peavad vastu vaid ühe öö. Siis otsustati kaevata kätega. Kuid nüüd 
edenes veelgi aeglasemalt. Poolpraokil uksest hakkas tulvama juba koiduvalgust ja 
murega nägid vangid, kui vähe nad olid suutnud kaevata. 

«Nii ei jõua me ka viie aasta pärast uhtoru põhja!» hüüatas Jack Mullan nukralt. 

Auk kaeti plaadiga, millele raputati mulda, et see juhusliku külalise tähelepanu ei 
köidaks. Seejärel heitsid vangid magama. Rutherford virgus keskpäeval. Kaaslast 
äratamata võttis ta kirve ja hakkas männipalki tahuma. Poole tunni pärast hakkas see 
labida ilmet võtma. 

Maoorid tunglesid ümberringi. Kuid Rutherford ei kartnud; et nad tema plaani 
taipavad. Maoorid polnud labidat näinud ega teadnud, et sellega võib maad kaevata. 
Küla elanikud olid juba harjunud, et Rutherford alailma midagi oma maja jaoks 
meisterdab, ega kahtlustanud midagi. 

Peagi oli ka teine labidas valmis. Järgmisel ööl edenes töö paremini, kuid muidugi 
mitte nii kiiresti, nagu vangid oleksid soovinud. Pehme männipuu kulus kõvas maas 
peagi nudiks. Hommikuks labidad narmendasid ja nad tuli minema visata. Pärast 
puhkust hakkas Rutherford uusi tahuma. 

«Ka neist on hommikuks vaid räbalad,» ohkas ta. «Kui meil ometi oleks rauda või 
siis vähemalt kõvemat puudki. .. Muidu aga pean iga päev uued labidad tegema.» 

Puulabidate peamiseks puuduseks oli nende nüridus. Kui neid aga teravamaks 
tehti, siis nad murdusid kohe. Ja igal hommikulolid vangid oma piskut tööd üle vaa- 

dates meeleheite lävel. 

Vahepeal tekkis Email jälle püssiproovimise isu. Juba nädala pärast valmistus ta 
uueks jahiretkeks ja kutsus Rutherfordi kaasa. Kutse tuli parajal ajal, sest väsinud Jack 
magas päevad läbi ega jaksanud tuvisid püüda. Seekord võttis Rutherford peale kada 
ka kirve kaasa. Kütiti nagu eelminegi kord, kuid selle vahega, et nüüd usaldas Emai 
madrust rohkem ja andis talle sagedamini püssi kasutada. See oli pealikule kasulik, 
sest Rutherford laskis paremini ja andis üle poole saagist temale. Õhtuks oli mõlemal 
suur seljatäis linde. Rutherford oli aga kahekordselt rahul, sest tal õnnestus jällegi 
kuule ja püssirohtu tasku toimetada. 

Tagasiteel nägi madrus küla lähedal suurt küpressi. Ta langetas selle kirvega, raius 
tüvest palgi ja upitas selle oma turjale. Ähkides tassis ta puu külla ja viskas läve ette. 

«Vaata, kui kõva puu,» ütles ta otsmikult higi.pühkides. «See pole mõni mänd. 
Küpress juba katki ei lähe. Nüüd saame labidad, mis ei anna raudlabidale alla.» 

Järgmisel hommikul hakkas ta palki tahuma. Puu oli nii tihe, et kirves kippus 
libisema ja kulus peaaegu terve päev, enne kui labidad valmis said. Kuid see-eest olid 
need ka labidad! Tugevad ja teravad! 

Kitsas urus töötamine kulutas nende madrusejakid närudeks. Paljas ihu paistis 
aukudest. Maoorid käisid pidevalt poolalasti ja jahedail päevil oli neil mõnus nagu 
palavailgi. Kuid Rutherford ja Jack külmetasid hommikuti. Madrus kaebas seda 
Ehoole. Kohe jooksis neiu oma onni ja tuli kahe linase kangatükiga tagasi. «Võtke,» 
ütles ta. «Ma ise kudusin.» 

Uus-Meremaal kasvas kõikjal metsikut lina. Naised põimisid sellest riiet, mida 
kasutati linadeks ja ürpideks. Tänuga võtsid vangid Ehoo kingituse vastu. See kulus 
neile marjaks. 

«Kui ma kunagi kodumaale sõidan, on mul kahju sellest armsast tütarlapsest 
lahkuda,» ütles Rutherford oma kaaslasele. 

Rutherfordil ja Jackil tekkis uus mure - kuhu panna august väljakaevatud muld. 
Algul puistasid nad selle maja põrandale laiali, kuid varsti oli põrand juba poolteist 
jalga kõrgem. Siis katsid nad katuse paksu mullakihiga, lõpuks aga hakkasid kandma 
maja taha püsttara ääres olevasse nõkku. Et metslased kahtlustama ei hakhaks, katsid 
nad värske mulla männiokstega. Kuid kahe kuu pärast oli nõgu mulda ääreni täis. 

Selleks ajaks ületas augu sügavus Rutherfordi pikkuse juba kolm korda. Auku 
laskumiseks kasutati pikka latti. Mööda maste ronima harjunud meremeestel oli 
niisugune latt redeli eest. Käik oli nii kitsas, et seal sai korraga viibida üksainus mees. 
Töötada tuli vaheldumisi. Muld toimetati maapinnale nööri otsas rippuva korviga. 
Rutherford punus nööri maoori naiste põimitud paeltest. Ja ikkagi oli see nii habras, et 
katkes alatasa ning ühtesoodu tuli teda kokku sõlmida. 

Maapinnal nii kohev muld muutus sügavamal üha tihkemaks. Ka küpressilabidad 
murdusid ja Rutherford pidi järelejäänud palgijupist uued meisterdama. Sügavuses 
satuti sageli rusikasuurustele ümmargustele kivi- 

dele. Need tuli küüntega mullast välja kangutada. Ja auk süvenes öö jooksul vaid 
mõneteistkümne sentimeetri võrra. 

Lõpuks jõudsid nad suure lameda kivini, mis tõkestas tee alla. 

Uhtorg oli väga sügav ja Rutherford kavatses horisontaalkäigu kaevata alles siis, 
kui vertikaalne jõuab põhja tasapinnale. Kuid kivi sundis vange plaane muutma. Nad 
hakkasid kohe külgkäiku kaevama. Rutherford lootis niiviisi kivist mööduda, jõuda 

kobedamasse pinnasesse ja sealt uuesti hakata käiku alla kaevama. 

Algul edenes külgkäigu rajamine üpris libedalt. Labidatega polnud siin midagi 
teha ja vangid hakkasid kirvestega mulda uuristama. Kirved nürinesid küll kähku, 
kuid kolme ööga oli käik juba nii pikk, et Rutherford sai end selles vabalt välja 
sirutada. Käik oli kitsas ja töötada tuli lamades, kuid vangidel polnud laiemat tarvis. 
Põgeneda võis ka roomates. 

Siis aga saabus öö, mil nad pidid töö ka külgkäigus katkestama. Teine kivi, 
niisama massiivne nagu eel minegi, sulges nende tee. Nüüd ei pääsenud enam alla ega 
kõrvale. 

Kuni hommikuni kopsis Rutherford kivi. Kuid asjatult. Kirves läks lömmi, kuid 
kivi ei nõksatanudki. Koidikul ronis madrus üles ja ütles: 

«Kõik on läbi. Me ei jõua iialgi uhtorgu.» 

Vange nii kaua innustanud lootus oli luhtunud. Kogu vaev, unetud ööd olid 
asjatud. Kui laev tuleb Uus-Meremaale, ei saa nad ometi külast lahkuda ja jäävad iga- 
veseks vangipõlve. 


Posija 


Möödusid kuud. Nukrus, meeleheide ja lootusetus vaevasid vange. Nad leiutasid 
tuhandeid põgenemisplaane, kuid kõik olid ühteviisi teostamatud ja lõpuks tuli kõik 
kõrvale heita. Nädalate kaupa lamasid nad suletud silmi heintel ja püüdsid mitte 
millelegi mõtelda. 

Jack Mullon nukrutses eriti. Ta muutus kõhnaks ning kahvatuks, kõige vastu 
ükskõikseks. Vaid nälg sundis 

teda aeg-ajalt majast väljuma ja paeltega tuvisid püüdma. Peaaegu igal ööl 
äratasid valjud oiged tema kaaslase. 

Nukrus vaevas ka Rutherfordi, kuid ta püüdis seda varjata ja ka Jacki julgustada. 
Ta naljatas, naeris, laulis lustakaid madruselaule ja leiutas mitmesuguseid töid, et 
vähegi aega surnuks lüüa. Kuid lõppude lõpuks ei pidanud ta ka ise vastu ja heitis 
nukralt kaaslase kõrvale heintele. 

Tal oli vaid üks meelelahutus - jaht. Emai võttis teda sageli metsa kaasa. Pealik 
suhtus oma vangi sõbralikult. Nad tulistasid vaheldumisi ühest püssist, ronisid mööda 
künkaid, sompasid soodes ja kahlasid üle jõgede. Saagi jagasid nad pooleks. Kuid 
madrus teadis, et teda jälgitakse pidevalt. Kuhu ta ka läks, kõikjal saatsid teda 
sõjamehed, kes olid valmis põgenemiskatsel odad käiku laskma. 

Aga kuhu joosta? Jahil kohtasid nad sageli teiste külade elanikke. Pajatati 
sündmustest, mis juhtusid saare teises otsas. Ahnelt kuulas Rutherford neid jutte. Mis 
siis, kui talle öeldakse, et saarele on tulnud valgete inimeste laev ja peatub nii- ja 
niisuguses lahes? Ta ootas seda teadet rohkem hirmu kui lootusega. Sest põgeneda ei 
õnnestuks neil ikkagi. 

Kuid kuu möödus kuu järel, laevast polnud aga kippu ega kõppu. 

Ühel varahommikul lahkus Emai külast ja võttis kaasa Ehoo ning peaaegu pooled 
oma sõjameestest. Rutherford sai nende jutust aru, et Emai läks oma alluvaid 
pealikuid kutsuma sõtta naabersuguharu verejanulise pealiku Hongi vastu. Lahkudes 
andis Emai küla juhtimise üle ühele oma sugulasele. 

Vangide elu muutus veelgi igavamaks. Nüüd polnud enam Ehoodki, kes oli 
käinud iga päev nendega lobisemas. Ja madrusel polnud kellegagi jahile minna. 


Mitme nädala jooksul ei kuulnud küla oma juhist sõnagi. Vangidele ei antud enam 
üldse süüa. Nüüd oli madrustel vesi ahjus. Näljasurm koputas uksele. Siis aga kuulis 
Rutherford, et Emai sugulane kavatseb mõne sõjamehega jahile minna. Rutherford 
palus, et ka teda kaasa võetaks. Sugulane nõustuski. 

Jahil polnud tulemusi. Emai oli kõik püssid kaasa 

võtnud ja Rutherford pidi kadaga laskma. Saak polnud nimetamisväärmne ja nukralt 
hulkus ta küngastel. 

Samal ajal lamas Jack Mullon kodus heintel ja püüdis uinuda. Äkitselt kriuksatas 
uks. Jack hüppas ehmunult püsti. Lävel seisis vana küürakas pärismaalane. 

Jack oli seda meest korduvalt näinud. See oli vana posija, nõid ning tätoveerija. 
Kui keegi külas haigestus, toodi vanamees onni haige juurde. 

Arglikult astus Jack paar sammu posija poole. Kui sõber jahil viibis, kartis 
noormees kõiki. Kuid külaline käitus väga sõbralikult. Ta noogutas pead ja hõõrus: 
nina Jacki oma vastu. 

«Pealiku ema on väga haige,» ütles ta. «Kui Emai tagasi tulles kuuleb, et ema on 
surnud, saab ta kurjaks. Ma pean ta terveks ravima. Et haigus saaks kehast välja 
minna, pean ta parema õla katki lõikama. Kuid mul pole teravat nuga. Valgete meeste 
noad on meie omadest vahedamad. Laena mulle oma nuga. Õhtul toon ma selle 
tagasi.» 

Jack ei teadnud, mida teha. Kui ta annab oma noa posijale, siis see võib-olla ei too 
seda tagasi. Kui ta aga ei anna, siis posija vihastab ja võib teab mis teha. 

Ja ta otsustas anda. 

«Säh, võta nuga, kuid too kindlasti õhtul tagasi. Selle noa kinkis mulle Emai. Ta 
saab kurjaks, kui kuuleb, et sa jätsid noa enesele.» 

Posija võttis noa ja läks pealiku onni. Jack aga heitis heintele Ja sulges silmad. 

Hakkas juba hämarduma, kui posija taas vangide maja juurde tuli. Rutherford 
polnud ikka veel jahilt saabunud. Kuuldes samme, tuli Jack lävele. 

«Võta oma võlunuga!» karjus vanamees tigedalt ja viskas noa maha. «Sa loitsisid 
noa sisse kurjad vaimud! Oma nõidusega tapsid sa pealiku ema! Kui ma oleksin seda 
teadnud, poleks ma kunagi seda nuga puudutanud. Emai tuleb tagasi ja karistab 
tapjat.» 

Vanamees lahkus Jacki rusikaga ähvardades. .T ack sai vanamehe jutust halvasti 
aru, kuid ehmus hirmsasti. Kärmesti riivistas ta ukse ja puges toanurka. Nii ta nurgas 
kükitas, kuni kuulis Rutherfordi häält. Ta avas ukse ja madrus astus majja. Jahisaak 
oli tõepoolest nigel, ainult kaks papagoid ja üks kivi. 

«Kas sa uudist kuulsid?» küsis Rutherford. «Emai ema on surnud. Tulin praegu 
pealiku onnist mööda: Kogu küla on seal koos.» 

Jack Mullon ei vastanud midagi. 

«Tead, mul on hea meel, et ta suri,» jätkas madrus. 

«See õel vanamutt ei sallinud meid silmaotsaski. Taloli Emaile suur mõju ja ma 
kartsin alati, et ta veenab Emaid meid tapma. Tema haigusest räägiti juba hommikul 
enne jahileminekut. Huvitav, mis tal viga oli.» 

«Ta tapeti minu noaga,» pomises Jack. 

Ja ta jutustas Rutherfordile posija.külaskäigust. 

Järgmise hommiku koiduhakul jõudis Emai kodukülla tagasi. Esimestena 
märkasid tema lähenemist põllule siirduvad naised. Nad ajasid kogu küla jalule ja 
hetke pärast tormas kogu küla värava ette pealikut tervitama. 


Jätnud Jacki magama, läks ka Rutherford Emaile vastu. Ta jõudis värava juurde 
parajasti siis, kui Emai oma salga eesotsas külla astus. Kui muutunud oli pealik mõne 
nädala jooksul! Ta käis kühmus, lonkas paremat jalga, pilk maas. Pead kaunistavad 
suled olid murdunud ning sassis. Tema korraga vananenud näo vasaku põsesarna all 
mustas lai, hüübinud verega kaetud haav. 

Ka viimane kui üks sõjamees oli haavatud. Nad olid räpased, haiged ning 
vaevatud ja suutsid vaevu edasi liikuda. Ja kui vähe neid koju saabus! Lahkumisel oli 
neid olnud kolm korda rohkem. 

Viimasena sisenes väravast naine. Ta kõikus nagu kõrreke. Tema paljad jalad olid 
veriseks. kriimustatud ja salkus juuksed prahti ja takjaid täis. Ta langetas oma 
aukuvajunud põskedega kurnatud näo ja haaras väravapostist, et mitte kukkuda. 

«Ehoo!» karjatas oma sõbratari välimusest vapustatud Rutherford ja jooksis tema 
juurde. 

Tütarlaps vaikis. 

«Mis sul viga on, Eh00?» 

«Ära küsi,» sosistas neiu. «Me oleme purustatud. 

Hongi ajas meid kakskümmend päeva taga.» 

Tütarlaps nõrk es ja kukkus. Madrus tõstis ta kätele. Võitluses hukkunute naised 
ulgusid valjusti. Mehed, kes sõjaretkest osa ei võtnud, tõotasid Hongi tappa ja tema 
külad maapinnalt pühkida. 

Emai sugulane tõstis raevuhoos oda pea kohale ja murdis selle pooleks. 

Rutherford läks koos rahvahulgaga pealiku onni juurde ja asetas teadvuse 
kaotanud neiu läve ette rohule. Pöördudes nägi ta Emaid, kes ühe käega hoidis vana 
posijat õlast, teisega aga tõstis kirve tema pea kohale. Emai nägu oli vihast 
moondunud, huultel kobrutas vaht. Posija tõmbus kõverasse, vaatas õudusega kirve st 
ja püüdis vinguva häälega midagi seletada. 

Nüüd taipas Rutherford kõik. Emai sai alles nüüd oma ema surmateate. Raevunud 
kaotatud sõjaretkest. tabas teda uus ootamatu mure ja ta tahtis viivitamatult kellelegi 
oma õnnetuste eest kätte maksta. Häda sellele,. kes niisugusel hetkel tema viha alla 
sattus. Rutherfordil hakkas õnnetust posijast kahju. 

«Emai, mina pole süüdi!» karjus posija. «Sinu ema tappis valge vang, see, kes on 
kasvult väiksem. Ta on nõid, lamab oma tugevas majas ja nõiub kurjad vaimud meie 
rahva kallale. Sinu ema teadis seda alati, et kunagi sureb ta tema käe läbi. Ema vihkas 
teda. Kas sa mäletad, kuidas su ema teda jalast näpistas, kui sa mõlemad vangid mere 
äärest siia tõid? Ta nõidus oma noa ja andis selle mulle. Ma ei teadnud midagi ja 
tahtsin su, ema õlga lõigata, et haigus välja tuleks. Kuid vaevalt puutus nuga ihu, kui 
ta suri. Lase mind lahti, Emai, ma olen süütu! Too see valge nõid siia ja purusta ta 
pea!» 

Juba lohistasidki kuus sõjameest Jack Mulloni pealiku ette. Noormehe hirmunud 
pilgud ekslesid, ta värises üle keha. 

«Tapa tema asemel mind!» karjus Rutherford ette tormates. 

Kuid kirves välgatas ja surnud Jack kukkus jõugu jalge ette. 

Kümned käed haarasid Rutherfordist. Suur kare kämmal sulges ta suu. Emai seisis 
mõne sekundi liikumatult, otsekui poleks ta juhtunut taibanud. Siis välgatas kirves 
teist korda ja raksatas posija pähe. Kaks laipa, pruun ja valge, lamasid kõrvuti. 

«Laske ta lahti,» ütles Emai vaikse lämbunud häälega Rutherfordi hoidvatele 
sõduritele. 


Madrus kattis näo mõlema käega ja vankus oma tühja maja poole. 
ÜKSI 


Väljapääs on leitud 

Rutherford jäi üksi inimsööjate hulka. 

Mõned päevad pärast Jack Mulloni hukkumist elas ta nagu udus. Enamasti lamas 
ta majas ja ainult siis, kui lamamine muutus üle jõu käivaks, tõusis ta ja hulkus mööda 
küla. Talle ei pööratud mingit tähelepanu, sest kõik olid hõivatud Emai ema pidulikest 
matustest. 

Vanaeide laip kanti pealiku onni lähedale jäätmaale ja asetati matile, kusjuures 
selg toetus maasse löödud posti vastu. Surnu mähiti kuni kaelani kangasse. Tema 
nägu määriti rasvaga kokku, nii et see säras nagu vaskkastrul, juustesse põimiti 
rohelised linavarred. Seejärel ümbritseti surnu lattidest puuriga, et koerad, sead ja 
lapsed ei rüvetaks teda oma puudutustega. Emai ja veel mõned sõjamehed lasksid 
lahkunu auks seitse kogupauku. Teised sõjamehed loopisid oma odasid ja püüdsid 
neid lennult. 

Järgmisel hommikul saabusid naaberkülade pealikud koos oma naiste, laste ja 
orjadega. Orjad pakkusid neile süüa. Kuni õhtuni uluti ja haliseti laiba juures, krii- 
mustati keha teravate kivikestega. Õhtul aga algas pidusöök. 

Nähes pidusöögi ettevalmistusi, jooksis Rutherford majja, sulges tugevasti ukse ja 
langes heintele. Ta oli kindel, et praegu süüakse tema õnnetut sõpra. Kogu öö lamas ta 
avasilmi ja kuulas pidutsejate lärmamist. Ei, siit tuleb iga hinna eest põgeneda. üksi ei 
suuda seda du välja kannatada. Las püüavad kinni ja tapavad! Ta ei jõua laeva 
saabumist oodata. Kui laev tulebki Uus-Meremaale, ei teata temale sellest keegi. 
Võib-olla on juba paljud laevad siin käinud. Ta peab esimesel võimalusel mere äärde 
põgenema. Ta palub mõnelt rannaküla pealikult kaitset ja jääb sinna laeva ootama. 
Tõenäoliselt püütakse ta kinni ja tapetakse. Mis siis ikka. See, kes elule käega lööb, ei 
riski millegagi. 

Pragudest hakkas tulvama juba päevavalgust, kui Rutherfordile meenus maa-alune 
käik, mille kaevamisel nad Jackiga nii ränka vaeva nägid. Tal tekkis mõte veel kord 
katsetada. Kui õige prooviks külgkäiku sulgevast kivist kõrvalt mööda minna? Võib- 
olla pole see nii suur kui alumine? 

Uuest ideest innustunud Rutherford hüppas jalule. Ahjus hõõgusid tuha all veel 
mõned eilsed söed. Ta süütas nendega tõrvase männipinu ja kergitas käiguava sulgeva 
laia tahvli. 

Teda üllatas august kostev vaikne müra. Madrus ei uskunud oma kõrvu. Kuid 
tähelepanelikul kuulatamisel kostis jällegi vaikne ühtlane heli. E1, see polnud müra, 
vaid solin. Nüüd polnud enam mingit kahtlust - nii soliseb ainult vesi. 

Ta sirutas käe, et haarata latist, mida mööda nad varem Jackiga olid laskunud. 
Kuid latt oli kadunud. Pirruga auku valgustades nägi Rutherford, et varem põrandani 
ulatunud lati ots asus nüüd mitu jalga sügavamal. 

Klammerdudes augu seintele, ronis madrus allapoole ja haaras latist. Samal hetkel 
hakkas see liikuma ja libises nii kiiresti alla, et Rutherford suutis vaevu püsima jääda. 
Kuid langemine kestis sekundi. Lati alu- 

mine ots jäi millelegi kõvale pidama ja liikumine lakkas. 

Rutherford ronis mööda latti alla. Mida rohkem allapoole, seda valjemaks solin 
muutus. Peagi puudutasid jalad vett. Ta kobas varvastega põhja. Vesi ulatus põlvini. 
Madrus tõstis oma tõrviku ja vaatas ringi. 

Ta seisis pikas, kitsas ning pimedas koopas, mille oli uhtunud maa-alune oja. 
Kärmesti voolas vesi koopa kaldus põhjal. 

Rutherford taipas, mis siin vahepeal toimunud oli. Püstkäiku tõkestanud kivi 
asetses maa-aluse oja kohal. Vihma ajal paisunud oja uhtus kivi lahti ja see langes 
alla. Seal lamaski tohutu suur, kolmeks tükiks purunenud kivi. Ta oli kukkunud otse 
ojja ja selle ummistanud. Kuid vesi möödus kivist ja uuristas endale kohevas mullas 
uue tee. 

Madrus astus mööda ojasängi edasi. Vesi polnud sügav ja käia oli kerge. Ajuti aga 
muutus koobas nii madalaks, et ta pidi käpuli laskuma. Oja muutis pidevalt suunda, 
pöördus kord paremale, siis jälle vasakule. Käinud umbes nelikümmend sammu, nägi 
Rutherford, et üle poole pirdu oli juba põlenud. Kartes maa all pilkasesse pimedusse 
jääda, otsustas ta tagasi pöörduda. 

Ja äkitselt nägi ta käänaku taga nõrka kuma. Ta astus mõned sammud edasi. 
Valgus tugevnes. Kärmesti astus ta ümber kalju ja korrapealt muutus pimedus 
hämaruseks. Veel üks käänak, ja madrus nägi eemal ümarat avaust, kust tungis sisse 
ere päevavalgus. 

Rutherford ei käinud enam, vaid jooksis, jalgadega vees sumades. Mõne hetke 
pärast jõudis ta avause juurde ja ronis välja. Ta asus uhtoru põhjas. 

Mõlemalt poolt kerkisid üles täiesti püstloodsed seinad. Uhtorg oli nii sügav, et 
taevas paistis üleval nagu kitsuke jõgi. Rutherfordi jalge ees vulises koopast väljuv 
oja ja jätkas oma teed oru põhjas. Seal üleval asus Emai küla. Siit polnud teda näha. 
Rutherford ehmus: äkki märkavad teda väljaspool püsttara asuvad valvurid, ja peitis 
end põõsastesse. 

Mis siis, kui kohe, viivitamata põgeneda? Ta jõuab kolme päevaga mere äärde. 
Seal aga on surm või vabadus! . 

Emai teab, mis on õiglus 


Kuid mõistuse hääl sisendas, et ta peab tagasi külla pöörduma. Selleks oli mitu 
põhjust. Esiteks on õhtul ohutum põgeneda kui hommikul, sest siis märgatakse tema 
kadumist hiljem. Teiseks jättis ta püstoli majja, kuid relva võib hädasti tarvis minna. 
Kolmandaks peab ta võtma kaasa vähemalt kolme päeva toidu. 

Oli veel üks põhjus - ta tahtis viimast korda Ehooga rääkida. 

Rutherford leidis männioksa ja süütas selle oma peaaegu lõpuni põlenud pirru 
otsast. Uus tõrvik käes, ronis ta koopasse tagasi. Tagasitee oli palju raskem, sest koo- 
bas tõusis küllalt järsult. Kogu aeg vaatas ta lakke, sest kartis oma käigust mööduda. 
Lõpuks jõudis ta selleni. Rohkem polnud tõrvikut tarvis ja ta viskas selle ojja. Nagu 
mööda masti ronis ta latti pidi üles. 

Jõudnud lati ülemise otsa juurde, kuulis ta valju koputamist. See kostis ülevalt. 
Keegi koputas tema maja uksele. Uks oli riivis. Võib-olla koputati juba ammu. Hirm, 
et uks maha murtakse ja leitakse maaalune käik, nööris meremehe südant. Siis on kõik 
läbi. Nüüd tuli välkkiirelt üles jõuda. 

Lati otsast põrandam oli tükk teed. Kätega seina külge liibudes ronis Rutherford 
üles ja puges avausest välja. Ukse peale põmmiti niisuguse jõuga, et kogu maja väri- 


ses. Kiiresti sulges Rutherford augu ja viskas sellele sületäie heinu. Seejärel avas ta 
ukse. 

Väljas seisis Emai. Ta oli üksi. Tema jalge ees lebas mingisugune pikk mattidesse 
mähitud ese. 

Pealik vaatas Rutherfordile kahtlustavalt otsa. 

«Miks sa välja ei tulnud, Linalakk?» küsis ta. «Ma koputasin kaua su uksele.» 

«Ma magasin,» vastas Rutherford. 

«Magasid?» kordas Emai. «Nii raskelt ei tohi kunagi magada. Hea sõjamees ärkab 
pisimagi krabina peale.» 

Emai kahtlustav pilk langes Rutherfordi paljastele jalgadele. 

«Ütle, Linalakk, miks su jalad märjad on?» küsis ta. «Ma ajasin praegu veega 
täidetud kõrvitsa ümber.» Pealiku umbusk vaibus. Ta vaatas kaua vaikides oma vangi 
näkku. 

«Nad tahtsid su sõbra ära süüa. Kuid ma ei lubanud. Mul on kahju, et ta tapsin. Ta 
polnud süüdi. Ka posija polnud süüdi. Minu ema oli väga vana naine ja tal oli aeg 
surra. Mata sõber oma maa kommete kohaselt. Ma tõin ta sulle. Siin ta on.» 

Nende sõnadega heitis Emai kõrvale mati, mis kattis maas lebavat pikka eset. 
Rutherford nägi Jack Mulloni verist nägu. 

Imestunult vaatas ta inimsööjat, kel jätkus õilsust oma eksimust tunnistada. 

Sõna lausumata kandis Rutherford oma tapetud sõbra majja ja sulges ukse. 


Ootamatu kallaletung 


Rutherford mattis Jack Mulloni püsttara äärde, mõned sammud majast eemale. 
Hauakünkale asetas ta puust risti. Jäi veel ristile kirjutada, et siin puhkab maaoride 
poolt tapetud kahekümneaastane madrus Jack Mullon. Kuid kahjuks ei osanud 
Rutherford lugeda ega kirjutada. 

Maoorid matsid oma pealiku ema. Nad kandsid surnu jõe äärde ja asetasid ta 
jõkke. Poole tunni pärast võtsid nad laiba veest ja eemaldasid liha luudelt. Liha visati 
jõkke, luud pesti puhtaks ja asetati korvi. Korvi kandsid nad külla tagasi, katsid selle 
matiga ja riputasid siis jäätmaale posti otsa. Posti ümber ehitati plank ja kuulutati siis 
tabuks: igaüks, kes seda puudutab, tapetakse. Hauavalvuriks asetati korvile kurja 
näoga puuslik. 

Järgmisel hommikul lahkusid matustele saabunud naaberkülade pealikud ja 
siirdusid oma valdustesse. Nad ruttasid, sest aeg oli rahutu ja iga hetk võisid ümbrus- 
konda ilmuda Hongi vägede eelsalgad, Emai andis igale külalisele ihukaitseks kaasa 
mõned oma sõjamehed. Rahvas ronis piroogidesse ja sõitis üle jõe. 

«Esialgu pole meil midagi karta,» karjus Emai külalistele järele. «Hongi jäi meist 
Piako jõe suudmesse. Ta sõdib seal rannikuasulatega. See sõda võtab hulk aega ja ma 
olen kindel, et nad ei jõua siia varem kui kümne päeva pärast. Kuid kümne päevaga 
jõuame kaitseks valmistuda. » 

Lahkuvad pealikud ja sõjamehed laulsid kooris sõja- 

laulu. Lauluga sõitsid nad ka üle jõe ja kadusid metsa. Piroogid jäid teisele kaldale 
pealikuid saatvaid sõjamehi ootama. 


Vaevalt paar tundi pärast nende lahkumist hakkas küla kihama. Trumm põrises. 
Päikese paistel tukkuvad mehed hüppasid jalule ja tormasid värava juurde. Ka 
Rutherford jooksis kära peale nendega kaasa. Kuid väravast oli peaaegu võimatu läbi 
trügida. Odasid, meere, kirveid, nuge ja püsse hoidvad sõjamehed tõuklesid, muljusid 
ja tõukasid üksteist jalust. Lõpuks kandis meestesumm madruse väravast välja ja ta jäi 
seisma järsult jõekaldale laskuval mäenõlvakul. Sealt nägi ta jahmatavat pilti. 

Üle jõe küla köögiviljapõldudel saalis kõrvitsaid jalge alla tallates tohutu 
püssidega relvastatud poolalasti meestejõuk. Kogu vastaskallas kihas neist nagu 
sipelgapesa. Nad püüdsid põllul töötavaid naisi, sidusid need kinni ja tirisid metsa. 
Paljud naised püüdsid vastu hakata, nad hammustasid ja küünistasid. Halastamatult 
peksti neid püssipäradega. 

«Hongi! Hongi!» karjusid Emai sõdalased ja vehkisid võimetus vihas odadega. 

Nad nägid, kuidas nende naisi, emasid ja tütreid vangi võeti, kuid ei saanud neid 
millegagi aidata, sest piroogid asusid vastaskaldal. 

«Kust võttis Hongi nii palju püsse oma meestele?» mõtles Rutherford. «Emai sai 
meie laevalt ainult tosina. Kui palju laevu pidi küll röövima Hongi, et jõudis kogu 
oma armeed püssidega varustada?» 

Emai jooksis jõe äärde, pani püssi palge ja tulistas. Tema eeskuju järgisid veel 
mõned sõjamehed. Vastaskaldal kukkus kaks sõjameest karjatades maha. Kuid samas 
raksatas vastuseks kogupauk mitmesajast püssist. Küla kaitsjad, kes seisid kobaras 
mäenõlval, olid heaks märklauaks. Kuuldes kuulide vingumist, heitis Rutherford 
rohule. Tema ümber kukkusid inimesed. Tuhatnelja tormas Emai sõjavägi haavatuid 
ja surnuid jalge alla tallates värava poole. Rutherford tahtis tõusta, kuid üks põgeneja 
astus rüsinas talle jalaga näo peale. Ja iga kord, kui ta püüdis end üles upitada, 
paiskasid kabuhirmus põgenevad sõjamehed ta uuesti pikali. Madrus kaotas 
meelemärkuse. 

Kuid peagi tuli ta teadvusele. Tõstnud pea, märkas ta üle jõe suunduvaid pirooge. 
Hongi sõdalased ületasid jõge, et tormijooksuga Emai küla vallutada. Nad laulsid 
valjusti praalivat sõjalaulu. Paljud hoidsid käes vardaid, mille otsa olid torgatud 
lehvivate sulgedega pead. Need olid nende pealikute pead, kes äsja Emai külast 
lahkusid. Hongi sõjamehed varitsesid neid metsas ja õiendasid elajalikult arveid. Alles 
kaks tundi tagasi laulsid need pealikud sama laulu, mida praegu üürgasid nende 
mõrtsukad. 

Ühes piroogis veeti seotud naisi. Need karjusid nii valjusti, et summutasid oma 
orjastajate laulu. 

Vaevaga tõusis Rutherford püsti ja vaatas laipadega ülekülvatud nõlval 
ümberrtingi. Elavad olid juba püsttara taha põgenenud. Hongi sõjamehed märkasid 
teda piroogist ja hakkasid tulistama. Ta kuulis, kuidas kuulid mööda vingusid. 
Ummisjalu tormas ta värava poole. 

Kuid värav oli juba jämedate palkidega suletud. Küla valmistus kaitseks. Kõrgest 
püsttarast polnud võimalik üle ronida. Rutherford hakkas valjusti karjudes sisse- 
laskmist nõudma. Kuid kaitseks valmistuvad mehed ei kuulnud tema hüüdeid. Ja kui 
nad kuulsidki, siis ei hakanud nad ometi üheainsa inimese, pealegi võõra pärast nii 
ohtlikul hetkel palke värava tagant liigutama. Rutherford karjus veelgi valjemini. 
Kuulid vuhisesid tema ümber ja potsatasid püsttara palkidesse. Kui maoorid oleksid 
paremini sihtida osanud, olnuks ta juba ammu surmalaps. Iga aerulöögiga jõudsid 
piroogid üha lähemale. 


Rutherford pistis piki püsttara jooksu. See tegi järsu käänaku ja hetke pärast oli ta 
juba nurga taga. Siin ei saanud kuulid teda enam tabada. Tema ees laius ürgmets. 
Madrus tormas sõnajalatihnikusse ja jooksis tagasi vaatamata külast kaugemale. 


Appi! 


Ta jooksis, kuni jõudu jätkus. Lõpuks kukkus ta igast küljest sõnajalgadest 
ümbritsetud väikesesse pehmesse nõkku. Kaua lamas ta seal ja kuulas metsa - 
kohinast summutatud kaugeid pauke. 

Alguses ei mõelnud ta midagi, vaid ainult hingeldas. 

Siis aga meenus talle, kuidas Hongi sõdalased naisi olid sidunud. 

«Ehoo!» sosistas ta hirmunult. 

Töötas ju Ehoogi põllul. Kuidas tal see küll varem meelde ei tulnud. Tütarlaps oli 
teisel kaldal ja tabati kindlasti. 

Madrus tõusis istukile. Metsa tagant kostis paljuhäälset ulgumist ja laskude 
raksatusi. Ta istus sõnajalgade keskel, kuulatas ja mõtles. Kindlasti sattus Ehoo vangi 
ja Hongi sõjamehed tõid ta üle jõe. Läbipekstud ja seotud Ehoo lamab siin kusagil 
lähedal nende laagris. 

Rutherford haaras vöö vahelt noa ja vaatles seda hoolikalt. Siis ta tõusis ja hakkas 
ettevaatlikult küla poole tagasi astuma. Ta sammus igasugust müra vältides. Kui keegi 
teda näeb, on ta surmalaps. 

Päev kaldus juba õhtule. Läbi männiokste nägi madrus, et päike asub juba üsna 
madalal. Ta sammus kaua. Kui kaugele ta küll kuulide eest jooksis! Laskmine oli 
vaibunud. Kuid kõnekõma kostis üha selgemalt. Tähendab, Hongi polnud veel oma 
sõjaväge ära viinud. Rutherford lükkas sõnajalaoksad kõrvale ja hiilis vaikselt edasi. 
Jõudnud küla lähedale, heitis ta rohu sisse ja hakkas roomama. Ta vingerdas aeglaselt 
nagu madu. .Ja lõpuks nägi ta enese ees männitüvede vahel askeldavaid inimesi. 

Ta tardus. Külaga piirnev metsaveer oli tulvil sõjamehi. Puud varjasid neid 
Rutherfordi eest, kuid häälte järgi taipas ta, et neid on väga palju ja nad asuvad üpris 
lähedal. Mõnikord ta nägi neid. Mehed hulkusid metsa all ja korjasid hagu. Kord pidi 
kaks sõjameest peaaegu talle otsa põrkama. Nad möödusid vaid kolme sammu 
kauguselt. Ta puges hinge kinni pidades rohtu ja nad ei märganud teda. Hongi 
sõdalased erinesid Emai omadest ainult selle poolest, et peaaegu igaühel oli püss 
seljas. Kust nad küll hankisid nii palju püsse? 

Päike loojus. Saabus hämarik. Kannatamatult ootas Rutherford pimedust. Lõpuks 
hakkasid videvikus helkima piirajate veel kahvatud lõkketuled. Ettevaatlikult roomas 
Rutherford küla poole. Ta hiilis põõsaste ja sõnajalakasvude varjus. Teda ei märgatud. 
Siis nägi ta enda ees peaaegu musta taeva foonil kõrguvat püsttara. Vaikides ootas 
küla rünnakut. Rutherford mõtles, et 

ründajail pole seda kindlust kuigi lihtne vallutada. Iga uljaspea, kes riskib mööda 
püsttara üles ronida, tõugatakse odadega alla. Seda kinnitasid lõkketulede võbisevas 
valguses ümberringi vedelevad laibad. Läbi paksude tarapalkide aga ei tungi ükski 
kuul. 

Kuid peagi taipas Rutherford, et uut rünnakut ei tulegi. Hongi kavatses kindluse 
muul viisil vallutada. Tema sõjamehed korjasid metsast kuiva hagu ja ladusid selle 
püsttara äärde hunnikutesse. Piisab vaid ühest tukist, ja kogu kindlus on leekides. Tuli 


alistab need võitmatud seinad. Emai tegi vea, et laskis vaenlase oma külale nii 
lähedale. Aga kuidas ta olekski neid takistada suutnud? Tal on vaid poolteistsada 
sõjameest, Hongil aga vähemalt kaks tuhat. Tal on tosin püssi, Hongil aga kaks tuhat. 
Tal on tosin nuga, Hongil aga mitusada. Küla saatus oli otsustatud. 

Rutherford roomas mööda piirajate laagrit. Sõjamehed istusid lõkketulede ääres, 
tema aga hoidus pimedusse ja keegi ei märganud varitsejat. Aeglaselt liikus ta 
vangistatud naisi otsides ühe lõkke juurest teise juurde. 

Ja lõpuks ta leidiski nad. 

Naised olid seotud mändide külge umbes viiskümmend sammu nende koduküla 
püsttarast. Kõik nad olid seotud näoga tüve poole, ilmselt sellepärast, et nad ei näeks 
ümberringi toimuvat. Vangid vaikisid nagu surnud ja Rutherford taipas, et nende suud 
on kinni topitud. 

Lähedal põles lõkketuli. Lõkke ümber istus umbes kümme sõjameest ja praadis 
kividel kalu. Nad olid nii oma töö juures, et ei pööranud naistele mingit tähelepanu. 
Lõkke valgus hajus puude vahel ja vangid asusid peaaegu pimedas. Vaikselt hiilis 
Rutherford ühe juurest teise juurde. Enne Ehoo leidmist pidi ta tublisti otsima. 
Tütarlapse nägu oli tugevasti vastu puutüve surutud. Tema keha oli mässitud paljude 
peenikeste nööride ämblikuvõrguga ja ta ei suutnud kätt ega jalga liigutada. 

Ettevaatlikult tõusis Rutherford püsti ja võttis noa. Kärmesti lõikas ta nöörid läbi. 
Köidikuist vabanenud tütarlaps pöördus. Alles nüüd nägi ta oma vabastajat. 

«Lähme, Eho00,» sosistas madrus. 

Tütarlaps ei vastanud sõnagi, vaid haaras mõlema käega oma suust. Noormees 
nägi tema suhu topitud puutükki, mis segas rääkimist. Jõuga tõmbas ta puutüki 
tütarlapse suust. Neiu oigas. 

Samal hetkel kärgatas selja taga lask. Lõkke ääres istuvad sõjamehed olid neid 
märganud. Haaranud tütarlapse käest, hakkas madrus teda kärmesti metsa poole 
tirima. Raksatasid uued lasud ja selja tagant kostis jalgade müdinat. Neid aeti taga. 

Ta tundis, et Ehoo pole võimeline jooksma. Tütarlapse jalad olid surnud. Ta 
kukkus igal sammul ja lohises mööda maad järele. Madrus tõstis neiu oma Šlale ja 
tormas edasi. 

Kogu piirajate laager hakkas kihama. Nende järele tormas juba terve jõuk. Kuulid 
vingusid, kuid ei tabanud. Tagaajajad jõudsid madruse kannule. Raske kandam 
õlgadel takistas jooksu. Teadmata, kuhu ta läheb, tormas Rutherford põõsaid ja oksi 
muljudes üha edasi. aeg-ajalt muutis ta jälitajate eksitamiseks ootamatult suunda. 
Kuid iga kord märgati teda jälle ja tagaajamine jätkus. 

Süda tagus rinnas. Ta tundis, et ei suuda endist tempot säilitada. Oma selja taga 
kuulis ta sõjamehe hingeldamist, kes, oda käes, oli teistest ette jõudnud. Rutherford 
tundis, et kohe tungib see oda tema selga. 

«Jäta mind!» sosistas Ehoo lõõtsutades. «Põgene! Ma segan sind jooksmisel.» 

Kuid Rutherford võttis kokku viimase jõu ja tormas tagasi vaatamata edasi. 
Tagaajajad olid otse tema kannul. Ta ei lootnud enam millelegi, kuid jooksis ometi. 

Ja äkki kadus maa tema jalge alt. Ta tundis, et lendab läbi õhu kuhugi musta 
kuristikku. Hirmsa jõuga põrkas ta millegi vastu. Tema suu ja silmad täitusid koheva 
mullaga. 


Lahing 


Suurivaevu ajas Rutherford end sülitades ning turtsudes istuli. Selg valutas 
kukkumisest. Ta nägi kahte kõrget muldseina, mille vahel väänles mustjassinine 
tähistaevas. Tal hakkas iiveldama mõttest, et nad kukkusid nii kõrgelt. 

«Kus me oleme?» küsis Ehoo sosinal. 

Tütarlaps lamas madruse kõrval ja vaatas hirmunult üles. 

«Me oleme küla taga uhtorus,» vastas Rutherford. «Õnneks kukkusime 
liivahunnikule. See päästiski meid.» 

«Kuhu jäi see suur hirmus sõjamees, kes meid taga ajas?» . 

«Ta jäi sinna, üles. Nüüd nad meid enam ei jälita,» naeris madrus. «Nad on 
kindlad, et me kukkusime surnuks.» 

Vaikse vulinaga voolas oja oru põhjas. Naudinguga loputas Rutherford oma 
hõõguvat nägu. Kas see on tõesti seesama oja, mis käigust välja voolab? Sellest 
mõttest tabatud, pöördus Rutherford neiu poole ja ütles: 

«Lähme! » 

«Kuhu?» küsis Ehoo. «Lähim väljapääs on kahe päevateekonna kaugusel.» 

«Lähme!» kordas madrus visalt ja sirutas käe, et neiut üles aidata. 

Ehoo tõusis, kuid vajus karjatades liivale tagasi. Kukkudes oli ta oma vasaku jala 
kõõlused välja venitanud ega saanud käia. Rutherford tõstis tütarlapse jälle oma 
turjale. 

Põõsaid ja roogu jalge alla tallates sammus Rutherford üha edasi. Lõpuks tegi oja 
järsu pöörde ja madrus leidis kobamisi koopa sissepääsu. Ta kandis imestunud ja 
hirmunud Ehood mööda maa-aluseid koridore, otsides pilkases pimeduses käsikaudu 
teed. Ta hoidis tütarlast vasaku käega, paremaga aga katsus vahetpidamata lage, et 
mitte majja viivast püstkäigust mööduda. Lõpuks jõudis ta kohale ja peatus. 

«Hoia kõvemini!» sosistas ta. 

Ehoo haaras mõlema käega noormehe kaelast ja jäi tema selga rippuma. 
Korstnalaiuses käigus oli neil kitsas ja suurivaevu suutis madrus üles ronida. Latt 
paindus kahekordse raskuse all. Ja ometi jõudsid nad selle lõpuni. 

«Tõuse minu õlgadele püsti, Ehoo, ja tõsta pea kohal asuv luuk üles,» hingeldas 
Rutherford. 

Veidi aja pärast olid nad juba vangide majas. Ehoo ei taibanud ikka veel, kus nad 
asuvad, ja surus end oma päästja vastu. Rutherford paiskas ukse pärani. 

«Me oleme oma külas!» hüüatas Ehoo. 

«Hongi sõjamehed süütasid püsttara,» vastas Rutherford. 

Tara põles korraga mitmest kohast. Mürinaga langesid maha rasked palgid. Tulest 
piiratud inimesed tormasid koerte lärmi ja laste nutu saatel abitult edasitagasi. 
Sõjamehed tõstsid odad, ihaldades võimalikult rutem vaenlasega taplusse astuda. 
Kuid vaenlane oli esialgu veel läbipääsmatu tulemüüri taga. 

Tuul kandis sädemeid ja üksteise järel süttisid rooonnid. Need põlesid erakordselt 
kiiresti. Mõne hetkega jäi suure onni asemele väikene tume tuhahunnik. Pererahvas ei 
püüdnudki oma elamuid päästa. Nad teadsid, et põlevat roogu ei kustuta miski. 

Tänava lõpus, palkidega suletud värava lähedal vajus püsttara äkitselt kokku ja 


moodustas laia avause. Sellesse avausse tormasid piirajad paljajalu üle põlevate 
palkide hüpates. Kaitsjad tõkestasid nende tee. Lõpuks olid vaenlased silm silma 
vastas. Püssidega polnud enam midagi teha. Puhkes meeleheitlik käsikähmi us. 

Tulekahju eredas valguses nägi Rutherford oma maja lävelt, kuidas kaitsjate 
esiridades välkusid Emai pikad suled. Erakordse osavusega kasutas pealik oma meeri. 
Iga hoop tabas vaenlast. Emai kõrval võitlesid tema sõjamehed. Aga kui vähe oli 
vapraid kaitsjaid ja kui paksult ründajaid! Kõik naaberpealikuid saatnud sõdalased 
olid hukkunud. Paljud langesid külaesisel nõlvakul. Nüüd tõkestas vaenuliku 
hiigeljõugu teed vaid mõnikümmend meest. 

Aeglaselt taganesid nad kahe põleva onnirea vahel. Iga hetkega jäi neid üha 
vähemaks. Kord üks, kord teine langes vaenlase jalge alla. Emai asus pidevalt 
kaitsjate esireas, kõige ägedama tapluse keskel. Näis, nagu olnuks ta haavamatu. 
Kõiki, kes talle läheneda püüdsid, tabas tema meer enne, kui need suutsid midagi 
taibata. Eemalt heidetud odad püüdis ta lennult ja viskas tagasi. Aga ometi ta taganes. 

Vaenlased olid vallutanud juba pool küla ja püüdsid nüüd aedikutest põgenenud 
sigu. Juba jättis Emai maha oma ema ripphaua, oma põleva onni. Varsti pole tal enam 
kuhugi taganeda. Neljakümne sammu kaugusel selja taga asub leekides püsttara, selle 
taga sügav uhtorg. 

Paljud Hongi sõjamehed tunglesid pealiku onni ümber ja kavatsesid rohke saagi 
lootuses sinna sisse tungida. Nad hakkasid end kõrvetades paljakäsi põlevat roogu 
laiali kraapima. Äkitselt kärgatas plahvatus, millest võppus terve küla. Onn lendas 
õhku. Selle asemel haigutas kõrbenud laipadega palistatud sügavauk. 

Püssirohutünni plahvatus tekitas ründajate hulgas niisuguse paanika, et nad 
tormasid üksteist Jalge alla tallates tagasi. 

«Minu järel!» karjus Emai. 

Käputäis uljureid ei jäänud temast sammugi maha. Vaenlased lõid selle 
meeleheitliku sööstu ees vankuma ja hakkasid kahe põlenud onnirea vahel tagasi 
valguma. Samm-sammult vabastas Emai koduküla. Juba oligi lossi tuhk oma 
peremehe valduses, juba jäigi ema ripphaud poja võimsa selja taha. Silmapilgul näis, 
et Emai kihutab vaenlase külast välja. 

Kuid Hongi sõjamehed toibusid peagi. Esimesed read peatusid tagumiste surve all 
ja asusid uuesti pealetungile. 

Küla kaitsjaid oli jäänud vaid käputäis. Emai poolel võitles veel vaevalt 
kolmkümmend meest. Nende selja taga põles püsttara. Nad teadsid kõik, kuidas taplus 
lõpeb: neid aetakse tulle ja nad põlevad elusalt. 

Äkitselt märkas Emai oma valge vangi palkmaja. Lävel seisis hiigelkasvuline 
heledate juustega mees ja viipas talle käega. Väike ahistatud sõjasalk otsustas kindla 
seljataguse mõttes taganeda selle maja kindlate seinte äärde... Vaevalt jõudis Emai 
ukse ette, kui Rutherford haaras ta õlast ja tõmbas hoonesse. Kõik laskeavad olid 
avatud ja tulekahjukuma valgustas tuba. Emai märkas põrandal istuvat tütarlast. 

«Ehoo!» karjatas ta väriseva häälega. «Sa oled siin? Ma arvasin, et sa oled nende 
juures, vangis. . .» 

Rutherford heitis jalaga luugi kõrvale ja näitas pealikule mustavat auku. 

«Te pääsete selle kaudu,» ütles ta. «Las sõjamehed laskuvad ühekaupa alla ja te 
kõik olete pääsenud.» Pealik vaikis ega liikunud paigast. 

«Kas sa ei usu mind, Emai? Küsi oma tütrelt.» 

«Isa, ta räägib tõtt,» kinnitas neiu. 

ükshaaval tuppa ja käskis neid auku pugeda. Sõjamehed ei taibanud midagi, kuid 
alistusid vaidlematult. 

«Minge mööda ojasängi alla!» karjus Rutherford neile järele. 

Majas muutus palavaks. Ründajad kasutasid vana võtet - nad süütasid hoone 
tagumise seina. Kui ruumis polnud enam ühtki sõdalast, virutas Rutherford ukse kinni 
ja riivistas selle. 

«Nüüd peate teie laskuma,» ütles ta Ehoole ja Emaile. 

Hoobid mürtsusid vastu ust. Selle tugevad männiplangud paindusid. 

«Tule meiega koos,» ütles Emai Rutherfordile. 

«Ei, ma jään,» vastas madrus. «Ma pean sulgema käigu suudme, et nad seda ei 
leiaks ega asuks meid taga ajama.» 


Rutherford võttis heinte alt püstoli, pistis selle ukseäärsesse laskeavasse ja tulistas. 


Kloppimine lakkas. üha uuesti ja uuesti laadis ta oma püstoli ning tulistas. Läbi 
ümmarguste laskeavade nägi ta, et piirajad on eemaldunud ega söanda uksele 
läheneda. Tuba oli lämmatavat suitsu täis, peaaegu võimatu oli hingata. Seinapalkidel 
lõhkesid vaigumullid. Palkidevahelistest pragudest tungisid sisse leegid. Kuid Emai 
seisis ikka veel augu juures ega teadnud, mida teha. 

«Mine!» karjus Rutherford. «Sa pead oma tütart kandma, sest ta ei saa käia! Ära 
karda,» lisas ta naerdes, «ma jõuan teile varsti järele.» 

Emai tõstis Ehoo selga ja kadus auku. Rutherford torkas püstoli vöö vahele ja 
haaras kirve. Ühe hoobiga raius ta läbi traadi, mis sidus katuselatte seina venitis- 
palkidega. Latid paindusid alla ja jäid nendele loobitud mulla raskuse all rippuma. 
Hoides traati pihus, laskus Rutherford auku ja võttis jalgadega tugevasti lati ümbert 
kinni. Toetudes seljaga vastu käigu seina, tõmbas ta kõigest jõust traadist. 

Katuselatid libisesid venitispalkidelt ja varisesid toa põrandale. Sissepääsu maa- 
alusesse käiku kattis kolme jala paksune mullakiht. 

«Nii, nüüd ei saa nad surmatunnini teada, kuhu me kadusime,» ütles Rutherford 
omaette ja libistas end mööda latti alla. 

Veidi aja pärast oli ta juba uhtorus. Emai, Ehoo ja sõjamehed ootasid teda. Ahnelt 
ahmis ta kopsudesse värsket ööõhku. 


Taranakimaale! 


«Mul pole tarvis niisugust orja nagu sina, Linalakk,» rääkis Emai. «Mul on vaja 
niisugust pealikut. Sa oled kaval ning vapper, sündinud pealik.» 

Öö hakkas lõppema, taevas muutus kahvatuks, kuid uhtoru põhjas oli veel pime. 
Kärmesti astusid teelised kahe püstloodse nõlva vahel. Mõnikord muutus org nii 
kitsaks, et nad pidid hanereas ojas sumpama. 

«Linalakk, ma tõotan, et pärast Hongi väljakihutamist minu maalt teen sinust 
pealiku, sest sa oled suur ning tark,» jätkas Emai. «Kuid Hongile maksan kätte. Oma 
käega purustan ta pealuu ja hävitan kogu tema suguvõsa.» 

Koos Ehooga, keda sõjamehed kordamisi kandsid, oli neid kakskümmend kuus. 
Kõik viimaseni olid haavatud: kes lonkas, kes ei suutnud purustatud kätt liigutada, 
kellel polnud silma või kõrva. Emai oli pealaest jalatallani vermeis, üleni veritsev. Ja 

ometi mõtlesid nad ainult kättemaksust. Nende ainsaks unistuseks oli koduküla 
taastamine, naiste, õdede ja tütarde orjusest vabastamine. Hetkekski ei suutnud nad 
seda unustada. 

«Ei, sa saad pealikuks enne, kui ma tagasi pöördun ja Hongi tapan. Sinuta poleks 
enam ühtki meie suguharu meest elus. Kui me jõuame Taranakimaale minu sõprade 
ning liitlaste juurde, ülendan sind kohe pealikuks. Ma olen ülempealik ja võin 
pealikuks teha, kelle aga tahan.» 

Rutherford vaikis. Valgenes juba täiesti ja Emai otsustas, et päeval on teekonna 
jätkamine liiga ohtlik. Äkitselt keegi märkab neid ülevalt. Nad leidsid uhtoru kohal 
rippuva kalju all väikese süvendi ja pugesid sellesse. Sõjamehed tapsid odadega 
mõned laanepüüd, kes arvukalt uhtoru põhjas pesitsepid. Tuld süüdata oli liiga ohtlik, 
sellepärast söödi neid toorelt. Vaatamata näljanäpistusele, sõi Rutherford vähe - ta 
polnud toore lihaga harjunud. 

Kogu päeva istusid põgenikud rippuva kalju all. Vae- 

valt aga hakkas pimenema, kui asuti uuesti teele mööda lõputut uhtorgu. Tasapisi 
muutus org madalamaks, tema nõlva d laugjamaks. Kolmandal rännuööl õnnestus neil 
sellest väljuda ja metsa minna. 

Emai juhtis oma väikest salka lõunasse, kaugele Taranakimaale. 

«Taranaki suguharu ülempealik vana Otako oli minu isa sõber,» pajatas Emai. 
«Ma olen talle nagu vend ja ta aitab mul vaenlasi võita.» 

Esialgu rändasid nad vaid öösiti, päeval aga pugesid peitu sügavasse 
metsakurusse. Mõnikord kohtasid nad metsas inimesi. Need olid põgenikud Hongi 
poolt paljaksriisutud küladest. Mõnikord oli nende hulgas ka naisi. Enamik põgenikest 
kuulus Emai suguharru, kuid oli ka teiste suguharude mehi, sest Hongi laastas kogu 
Uus-Meremaa põhjasaare põhjaosa. Kõik need näljased, hirmunud ja tagaaetavad 
inimesed liitusid Emaiga ja koos mindi. lõunasse. Salk suurenes üha ja pärast 
kolmenädalast teekonda mööda laastatud maad oli selles juba umbes viissada inimest. 

Aeg-ajalt sattusid rändurid põlenud külade ahervaremeile. Endise püsttara asemel 
turritasid üksikud söestunud palgid nagu murdunud hambad. Puhtaksnäritud 
inimkondid jutustasid hiljutistest jubedatest pidusöömingutest. Kartes vaenlasega 
kohtuda, püüdsid teelised alati neist nukraist varemeist eemalt mööduda. 

Süüa said nad üpris kasinalt. Vaid haruharva õnnestus tappa mõnest 
paljaksrüüstatud külast metsa põgenenud siga. Nad sõid kõike, mis vaid näppu 
hakkas: tuvimune, tigusid, tõuke, ämblikke, sõnajalajuuri. Emai keelas lõkete 
süütamise ja kogu toit söödi toorelt. Rutherford kannatas selle all rohkem kui maoorid 
ja kõhnenes üha. 

Ehoo jalg paranes peagi ja nüüd käis tütarlaps juba ieiste abita. Nagu ustav koer, 
ei jäänud ta madrusest sammugi maha. Neiu tõi sõnajalajuuri ja jagas temaga 
linnupesadest leitud mune. 

Tasapisi muutus maa mägisemaks. Saare põhjaosa ümarad künkad asendusid 
tõeliste mäeahelikega. Rändurid liikusid hallide hiigelkaljude vahel paiknevaid 
kitsukesi kuristikke pidi. Mäenõlvadele oli liiga riskantne tõusta, sest siis oleks neid 
võidud juba kaugelt 

märgata. Tihti pidid nad ületama käredavooluliste jääkülmade mägijõgede 
koolmeid. Vesi oli külm sellepärast. et ta tekkis mägedel sulavast lumest. Kuid mitu 


N 


korda sattusid nad ka aurupilvedes kuumaveeallikaile, kus: vesi oli nii kuum, et seda 
ei saanud puudutada. Kuumaveeallikad purskasid vett kõrgele nagu hiiglaslikud 
purskkaevud. Need tõendasid, et vulkaanilised jõud, mis kunagi Uus-Meremaa 
ookeanipõhjast üles kergitasid, polnud veel taltunud. Rännu jooksul nägi Rutherford 
mitmel korral suitsu mähkunud tippudega vulkaane. 

Emai viis neid kauge hiigelmäe poole, mille lumine tipp helkis pimestavalt 
päikeses. See mägi oli kõigist teistest palju kõrgem. 

«Selle mäe taga asubki Taranakimaa,» ütles Emai Rutherfordile. «Kui mägi jääb 
selja taha, oleme oma sõprade juures.» 

Rutherfordile meenus, et ta nägi seda lumeharjalist mäge merelt, kui «Agnes» 
sobiva arikruplatsi otsingul Uus-Meremaa rannavetes sõitis. Kapten Coffin nimetas 
seda Egmonti mäeks. 

Lõpuks jõudsid nad laastatud maalt välja. Nende teele sattus sõjast ja tulest 
puutumata külakesi. Elanikud tervitasid rändureid väga sõbralikult. Nad kartsid, et 
Hongi tuleb ka nende kallale. Seepärast pidasid nad kõiki Hongi vaenlasi oma 
liitlasteks. Hongi sõjaväge kartsid nad peamiselt sellepärast, et see oli püssidega 
relvastatud. Saare keskosa elanikel aga tulirelvad puudusid. 

Külade pealikud kutsusid Ehoo ja Emai oma onnidesse ööbima. Nad pakkusid 
heldelt külakosti. Kõik nägid, kuidas Emai Rutherfordi austab, ja talitasid samuti. 
Kuuldus sellest, kuidas ta vaenlase laagrisse tungis ja neiu vabastas, kuidas ta kaevas 
maa-aluse käigu ja sellega Hongi pika ninaga jättis, levis külast külla. Tema 
hiigelkasv, kollased juuksed ja valge nahk vaimustasid lihtsameelseid maoorisid. 
Ehkki ta polnud pealik, suhtuti temasse ometi kui pealikusse. Kõik poputasid mere- 
meest ja ta võttis kiiresti kaalus juurde. 

Nüüd liiguti päeval ja jõuti seetõttu palju kiiremini edasi. Möödudes Egmonti 
mäest, jõudsid nad Taranakimaale, millest Emai nii palavalt oli unistanud. 


SUUR SÕDA 


Valge pärismaalane 


Taranaki oli rannikumaa. Ta asus laia Cooki väina ääres. Meri! Ainult meri võis 
Rutherfordi päästa, teda kodumaale viia. Ahne pilguga vaatles ta silmapiiri; kas ei 
helenda seal puri. Kuid meri oli elutu ning tühi. 

Nad käisid paljudes Taranaki külades, mis olid Emai suguharu küladest rikkamad. 
Avarad köögiviljapõllud ümbritsesid asulaid, aedikutes röhkisid sead. Kuid Taranaki 
suguharu peamiseks tegevusalaks oli kalapüük. Paljudest suurtest piroogidest koosnev 
laevastik saalis päevade kaupa kalda lähedal. Korduvalt nägi Rutherford, kuidas 
piroogi ninas seisvad kalurid tapsid odadega hiigelhaisid. Taranakilased pidasid 
haisvat hairasva harukordseks maiusroaks ja hindasid seda rohkem kui seapekki. Iga 
mõõna ajal kogunes rahvas kaldale kalu ja merikarpe korjama. Merikarpe söödi ainult 
toorelt. 

Lõpuks jõudsid rändurid maa suurimasse külla, kus elas suguharu ülempealik 
Otako. Oma mõõtmetelt ületas see kõik külad, mida Rutherford oli Uus-Meremaal 
näinud. Selles elas vähemalt tuhat inimest. 

Otako ootas külalisi värava juures. Rahvahulk karjus vaimustatult: «Air-maree!» 
Naised küünistasid oma nägu. Külalised viidi püsttara taha ja majutati silmapilk 
onnidesse. ülempealik viis Emai, Ehoo ja Rutherfordi enda poole. 

Otako oli juba täiesti hall, kuid ta käis noorusliku kergusega ja nii kärmesti, et 

külalised suutsid vaevu temaga sammu pidada. Vaatamata oma eale, oli see 
pikakasvuline, kõhn ja lihaseline mees veel täies elujõus. Lugematud suled ehtisid 
tema pead, üks aga hämmastas oma suurusega Rutherfordi. See oli väljasurnud moa 
sulg, vanaisa ja isa pärandus. 

Otako onn oli Emai omast veelgi suurem. Selle ukse ees põleva lõkke ümber istus 
kümme-kaksteist meest. Need olid Taranaki suguharu pealikud. Mehed küpsetasid 
suurt siga. Külalisi märgates nihkusid nad koomale ja pakkusid platsi lõkke ääres. 

Emai hakkas jutustama, kuidas Hongi tema küla laastas. Üldiselt rääkis ta nii, 
nagu oli, kuid hooples lausa häbematul kombeloma sõjameeste vapruse ja harukordse 
jõuga. Vaenlasi nimetas ta koerteks, sigadeks, papagoideks ja haideks ning rääkis 
põlgusega nende argusest, alatusest ja rumalusest. 

Isiklikud väärtused jättis ta harukordse tagasihoidlikkusega varju, kuid oma sõpru 
ja sugulasi ülistas taevani. 

«Minu vapper sugulane Kaimoro,» karjus ta, «tappis sada kuuskümmend haisvat 
peni ja suri siis; nagu see kohane suurte kangelaste järglasele!» 

Või siis: 

«Poisike Gaula, kes polnud veel kunagi lahingus viibinud, tappis iga odahoobiga 
kolm lolli papagoid. Ma naersin vaadates, kuidas Hongi rasvased sõjamehed nagu 
sead alles hiljuti käima õppinud lapse eest põgenesid. Nad tormasid tema peale terve 
väega, ja alles siis ta hukkus.» 

Emai hüppas alatasa püsti, vehkis meeriga ja näitas, kuidas iga tema sõjamees 
võitles. Kuid vaatamata liial- 

dustele, ilmnesid tema jutustusest need kolm põhjust. tänu millele Hongi võitis. 
Esiteks jõudsid vaenlased pärale tervelt poolteist nädalat enne, kui neid oodati. 
Teiseks oli neid palju. Kolmandaks ei suuda odade ja meeridega püsside vastu 
võidelda. 

«Kas tõesti olid kõigil püssid?» küsis Otako. 

«Peaaegu kõigil,» vastas Emai. «Kui neil poleks püsse olnud, oleksime sooritanud 
väljatunge ja takistanud 1-pu süütamist.» 

Kui Emai jutustas oma tütre päästmisest ja maaalusest käigust, vaatasid kõik 
austusega Rutherfordi. 

Kuid Rutherford ei kuulanud Emaid. Kogu tema jutustuse jooksul vaatas ta 
teraselt meest, kes istus. sarnuti lõkke ääres ja sõi sealiha. 

Suled tundmatu peas ja laubatätoveering kõnelesid, et ta on üks Taranaki suguharu 
noorempealikuid. Tema õlgu kattis kangas, käes hoidis ta meeri, jalge ees aga lebas 
oda. Paar korda Emai jutustuse jooksul tegi ta mõned märkused ja rääkis seejuures 
maoori keeles vabalt nagu sündinud pärismaalane. Kuid selle tätoveeringutega kaetud 
mehe nahk polnud pruun, vaid valge nagu Rutherfordil enesel. 

Kui siga oli söödud ja kõik valmistusid magama heitma, tuli valgenahaline 
pärismaalane Rutherfordi juurde ja ütles sosinal inglise keeles: 


«Tule minu onni, kolmandasse vasakult.» 


Vestlus 


Veetnud öö Otako onnis, tõusis Rutherford koidikul, kui veel kõik magasid, ja 
läks valge maoori onni otsima. 

See ei erinenud välimuselt teistest millegi poolest. 

Rutherford jäi lävele seisma. 

«Astu sisse,» ütles keegi puhtas inglise keeles. 

Rutherford kummardus ja puges onni. Hämaruses nägi ta heintel istuvat meest, 
kes ilmselt äsja oli ärganud. Tema kõrval magas naine, kes hoidis unes kätt 

kahe magava väikese lapse ümber. Onni seinal rippus ainult üks euroopalik ese - 
suurepärane kaheraudne püss. 

«Istu, Rutherford,» ütles onni peremees. 

Madrus jahmus oma nime kuuldes. Maoorid kutsusid teda Linalakaks. Kust see 
mees teab, kuidas tema tegelik nimi on? 

«Kes sulle minu nime ütles?» küsis ta. 

«Sinu sõber John Watson,» vastas valge maoori. «Ta jutustas mulle teist kõigist. 
Ma tundsin sind kohe su kasvu ja juuste järgi.» 

«John Watson! Sa nägid John Watsonit?» hüüatas Rutherford. 

«Jah, nägin. Möödunud aastal sooritasime Otakoga suure reisi põhja ja veetsime 
mõne päeva Rengadi külas. Watsonit hoiti luku taga. Kaheksa sõjameest valvasid teda 
nii ööd kui päevad. Kuid mind lubati temaga rääkida, sest olen pealik ja elan siin juba 
ammu. Watson jutustas, et vaatamata valvele, õnnestus tal üksteist korda külast 
põgeneda. Iga kord püüti ta metsas kinni ja toodi tagasi. Ta oli taltsutamatu mees ega 
suutnud vangisolekuga leppida.» 

«Miks oli? Miks sa ütled «oli»?» küsis Rutherford erutunult. «Kas teda enam siis 
pole?» 

«Ta tapeti.» 

«Miks?» 

«Sellepärast, et ta tappis oma peremehe - vana Rengadi. See oli öösel, paar tundi 
pärast meie jutuajamist. Ta lõhkus oma onni tagaseina ja põgenes kaheteistkümnendat 
korda. Kui ta juba värava juurde jõudis, märgati teda. Samal ajal kontrollis Rengadi 
külavalvet. Nähes põgenikku, tormas ta koos kolme sõjamehega talle vastu. John 
Watson haaras ühe sõjamehe käest meeri ja lömastas pealiku kolba. Hetke pärast 
torgati ta odaga läbi.» 

Rutherford langetas pea rinnale. Taloli raske ning valus. Vaene Watson! Ja tema 
mõtles,. et neist kuuest on hukkunud vaid Jack Mullon. 

«Ega sa pole näinud veel kedagi «Agnese» madrustest?» küsis ta pärast pikka 
vaikust. 

«Nägin.» 

«Keda?» 

«Jeffersoni. Me käisime tema peremehel pealik Vanal külas. Jefferson läks 
hulluks.» 

«Seda ma arvasin!» hüüdis Rutherford. «Heasüdamlik Vana armastab teda väga, 
uhkustab 

temaga ja näitab teda kõigile. Jefferson ei mäleta midagi. Ta on isegi kõnelemise 
unustanud. Ma küsisin, kuidas ta elab, kas ei igatse kodumaa järele, kas keegi 

liiga ei tee. Kuid vastuseks ta vaid mõmises. Ta lamab nagu pakk päevade kaupa 
heintel ja vaatab lakke. Ta vabaneb tardumusest vaid siis, kui süüa tuuakse. Süüa aga 
vits1,1tab ta mitme mehe eest. Vana poputab teda ja ta on nii paks, et suudab vaevu 
läbi ukseava pugeda. . .» 

«Ega sa pole kohanud John Smithi ja Thompsonit?» küsis Rutherford. «Mis neist 
on saanud?» 

«Neid ei ole ma kohanud. Nad on kas tapetud või siis Hongi käes vangis. Sest 

Hongi põletas need külad, kus nad elasid.» 

Naine avas silmad ja hakkas tähelepanelikult Rutherfordi vaatama. 

«See on minu naine, Otako tütar,» ütles valge metslane. «Ta ei oska sõnagi inglise 
keelt. Mu lapsed kasvavad nagu ehtsad maoorid ega erine millegagi siinsetest lastest. 
Vaid nahk on neil pisut heledam.» 

«Kes sa oled?» küsis Rutherford. 

«Minu nimi on James Mawry,» vastas peremees. «Ma olen põgenenud Austraalia 
sunnitööline.» 

Teraselt vaatas ta Rutherfordi näkku, et näha, mis muljet see ülestunnistus 
avaldab. Kuid madruse nägu jäi muutumatuks. Põgenenud sunnitööline jätkas: 

«Ma olin inglise kangur. Me töötasime käsitsi igaüks oma kodus. Ehkki me olime 
väga vaesed, toitis töö meid ometi. Kuid siis ehitasid kaupmehed kalevivabriku. Sinna 
toodi masinad. Vabriku kalev oli meie omast kaks korda odavam ja keegi ei tahtnud 
enam meie riiet osta. Süüa polnud enam midagi. Minu tütar suri nälga. Siis läksime 
kambaga vabrikusse ja peksime kõik neetud masinad puruks. Meid areteeriti ja saadeti 
Austraaliasse sunnitööle. Kolm aastat kandsin raudu ja sillutasin Austraalia teid. 
Lõpuks õnnestus mul põgeneda Ja ma pääsesin Port Jacksoni. Seal astusin ma laevale 
madruseks. Meie laev suundus Uus-Meremaale ja peatus siin Cooki väinas, et 
joogivett hankida ja metslasi riisuda. Ankrusviibimise ajal läksin tülli ühe madrusegar 
alatu ning jõhkra mehega. Ta teadis minu saladust. Süda minu peale täis, läks ta 
kapteni juurde ja teatas, et ma olen põgenenud sunnitööline. Kapten teatas, et Aust- 

raaliasse saabumisel annab ta mind politsei kätte. Siis põgenesin ma laevalt 
kaldale ja tulin siia külla. Otako võttis mind lahkelt vastu. Ma elan siin juba kaheksa 
aastat ja need on minu elu õnnelikumad aastad. Ma ei lahkuks ka siis, kui mulle 
lubataks täielikku andestamist. Ma vihkan Inglismaad!» 

«Kuidas sa pealikuks said, James Mawry?» 

«Paistsin silma paljudes lahingutes. Otako hindab mind väga. Ilma minu 
soovituseta ei võta ta midagi .ette. Olen siin midagi peaministri taolist. Ma juhin 
suguharu poliitikat ja kaubandust, sõlmin liidulepinguid ja kuulutan sõdu. Üldiselt 
olen ma rahuarmastav ja eelistan rahu sõjale. Tänu liitudele, mis ma olen oma 
naabritega sõlminud, on Taranaki praegu kõige tugevam suguharu Cooki väina 
ronnikul. Kui poleks Hongit, siis poleks meist kogu saarel võimsamat. Kuid Hongi 
püsside vastu ei suuda me midagi teha.» 

«Ütle, kust sai Hongi püssid?» katkestas teda Rutherford. 

«Need kinkis talle Inglise kuningas.» 

«Inglise kuningas! Kas siis Inglise kuningas oli Uus Meremaal?» 

«Ei. Kuid Hongi käis Inglismaal ja kohtus Inglise kuningaga. » 

«Millal?» 

«Ta saabus koju poolteist aastat tagasi. Kas sa tõesti pole sellest kuulnud? Sel ajal 
olid sa ju vangis.» 

«Ma kuulen esimest korda?» hüüdis Rutherford. 

«Umbes kuus aastat tagasi oli Hongi ühe väikese, saare idaronnikul asuva küla 
ülempealik. Mingi kaubalaeva kapten viis ta Inglismaale. Seal võeti teda vastu kui 
suurt aukand]at ja poolteist aastat tagasi tõi Inglise sõjalaev ta koos kahe tuhande 
püssiga Uus-Meremaa pinnale. » 

«Siin käis Inglise sõjalaev, mis oleks võinud mind kodumaale viia, kuid mina ei 
teadnud sellest midagi!» mõtles Rutherford kibedusega. Kuid oma mõtteid hoidis ta 
salajas, sest James Mawryst oli saanud niisugune Uus-Meremaa patrioot, et oma 

plaane olnuks talle ohtlik avaldada. 
«Kuid miks andis kuningas talle nii palju püsse?» küsis madrus. 

«Inglise kuningas sõlmis Hongiga lepingu, et see vallutab kogu Uus-Meremaa ja 
kingib siis selle Inglismaale. Inglismaa saaks niiviisi veel ühe rikka koloonia, Hongi 
aga jääks siia millekski asekuninga taoliseks. See oligi püsside hind. Kuid Hongi 
otsustas Inglise kuningat tüssata. Ta alistab oma püssidega Uus-Meremaa, kuid mitte 
Inglismaale, vaid enesele.» 

James Mawry vaikis ja lisas siis: 

«Hongi on kaval, kuid lõppude lõpuks tõmbab Inglismaa tal ikka naha üle 
kõrvade.» 

«MII viisil?» küsis Rutherford. 

«See sõda pühib terved suguharud maa pealt. Kümned tuhanded on juba 


lahingutes langenud, palju tugevaid i-pu'sid maha põletatud. Hongi on julm inimsööja. 
Sellest alates, kui ta Euroopast naasis, sööb tema sõjavägi peaaegu eranditult inimliha. 


Sõda kisub inimesi Jahipidamisest ja maaharimisest eemale, maad ähvardab nälg. 
Veel paar aastat niisugust hävitussõda, ja Uus-Meremaa muutub kõrbeks. Ja siis 
vallutab Inglismaa ta paljaste kätega.» 

Tähelepanelikult kuulas Rutherford oma vestluskaaslast. Ta kartis kas või sõnagi 
kaotsi lasta. Seni elas ta nagu pimeduses ega mõistnud, mis tema ümber toimub. Kuid 
selleks, et õigesti talitada, tegutseda, on vaja teada kõik selle maa elust, kuhu saatus 
sind paisanud. 

«Kui me laostumisele piiri ei pane, muutub UusMeremaa kõrbeks,» jätkas James 
Mawry. «Saare põhja- ja keskosa on Hongi valduses. Kuid seda rannikut valitseme 
meie. Meid eraldavad Hongist mäed. Kui ta meie peale tuleb, kohtame teda mägedes, 
kus me tunneme iga rada, ja me purustame ta tema püssidest hoolimata. Ta teab seda 
ja ootab, et me ise läheksime talle kallale. Mis siis ikka, las ootab. Tuleb aeg, mil me 
läheme ja võidame.» 

«Millal see aeg saabub?» 

«Siis, kui meil on pisut rohkem püsse kui praegu.» 

«Kas teil siis on praegu püsse?» 

«Vaata,» osutas James Mawry seinal rippuvale püssile. 

«Kas sa arvad, et üks sinu püss on parem kui Hongi kaks tuhat!» naeris 
Rutherford. 

«Meil pole üks, vaid kakssada püssi. Varsti aga on 

neid veelgi rohkem,» vastas Mawry. «Meile toovad püsse vaalapüügilaevad, kes 
varuvad Cooki väinas joogivett ja puid. Me lubame vaalapüüdjaid kaldale vett võtma 
ning puid raiuma. Tasuks annavad nad meile relvi ja püssirohtu. Vaalapüüdjad on 
selle tehinguga meelsasti nõus. Nad teavad hästi, et meie nõusolekuta nad kaldale ei 
pääse. » 

«Kas vaalapüüdjad käivad siin tihti?» 

«Kord-kaks aastas. Mõnikord sagedamini, teinekord harvem. » 

«Kui hea, et ma sattusin Taranakisse!» mõtles Rutherford rõõmsalt. Juba kustunud 
lootused süttisid uuesti tema südames. 

Ootus 


Juba kaua elas Rutherford Taranakimaal, kuid vaalapüüdjate laevu ei ilmunud 
ikka veel silmapiirile. Iga päev käis ta rannas ja vaatas kaua tormitsevale merele. Kuid 
meri oli tühi. Peale maooride piroogide ei näinud ta midagi. Nukralt pöördus ta külla 
tagasi. Kuid lootus ei kustunud ja järgmisel hommikul läks ta uuesti mere äärde. 

Niisama kannatamatult ootasid vaalapüüdjaid ka Otako ja Mawry, ehkki hoopis 
muul põhjusel. Nad tahtsid püsse saada ja Hongi vastu sõda alustada. 

«Nad on hilinenud, kuid tulevad tingimata,» rääkis James Mawry veendunult. «On 
tarvis veel pisut oodata. » 

Mawry meeldis Rutherfordile ja peagi said mõlemad inglased sõpradeks. Kuid 
Rutherford ei iitsatanudki oma uuele sõbrale, et ta unistab kodumaale pöördumisest. 
Põgenenud sunnitööline oli muutunud ehtsaks maooriks. Ta vihkas Inglismaad, kes 
teda nii karmilt oli kohelnud, ja oli nüüd tuhande sidemega oma uue isamaaga seotud. 
Jutustada oma plaanidest temale oli niisama ohtlik kui jutustada Emaile või Otakole. 

Ka Rutherford armastas Uus-Meremaad. Talle meeldis nende julmade, vaeste ning 
harimata inimeste õilsus. Ta imetles nende loomulikku mõistust, sõbratruudust. Ja kui 
polnuks jälki inimsöömist, oleks ta nen- 

dega lõplikult leppinud. Kuid kõige enam meeldis talle Uus-Meremaa loodus. 
Mõnuga hulkus ta metsikuks muutunud siga jälitades hämaras metsavaikuses, ronis 
ligipääsmatutel järsandikel, jõi jääkülma kärestikuvett ja hingas mahedat, alati sooja 
õhku. 

Kuid ometi vaevas teda igatsus. Öösiti nägi ta unes suurlinnade tänavaid, kõrgeid 
kivimaju, kaupluste vaateaknaid, kuulis kalesside ja postitõldade rataste mürinat, 
sadamakõrtside kära ning emakeelt tänavaristidel. Ta ärkas ja viskles kibedalt ohates 
kaua ühelt küljelt teisele. Elasid ju Inglismaal tema abielus õed, sugulased, sõbrad, 
keda ta kangesti näha igatses. 

Mõlemal valgel olid erinevad plaanid, ja nad elasid erinevalt. James Mawry 
püüdis kõigest väest võimalikult rohkem maooridega sarnaneda. Tal oli püss, kuid 
jahile läks ta odaga ja õppis kaua meeri käsitsemist. Tal oli raudkirves, kuid ta eelistas 
kasutada kivikirvest. Ka toitu valmistas ta nii, nagu siin pruugiks, ja onn, milles ta 
elas, ei erinenud millegi poolest küla teistest onnidest. 

Rutherford aga armastas üle kõige neid euroopalikke esemeid, mis tal veel alles 
olid: kirvest, nuga ja püstolit. Ta ei õppinudki oda kasutama. Jahile minnes laenas ta 
kelleltki püssi või siis asetas maha linnupaelad. Otako kinkis talle maatüki, kuid ta ei 
harinud seda kepiga, vaid tegi puust adra ja vedas seda ise. Ka elamu ehitas ta 
euroopaliku, mitte roost, vaid jämedatest palkidest. Nüüd polnud tal enam kindlust 
tarvis, seepärast raius ta seintesse avarad aknad, mida klaasi puudusel sai luukidega 
sulgeda. 

Üht-teist õpetas ta ka maooridele. Nii näitas ta neile, kuidas tuleb võrke kududa. 
Seni polnud pärismaalastel võrkudest aimugi. Kaks aastat pärast tema saabumist 
Taranakisse püüdis rannarahvas kalu võrkudega ja püük suurenes mitmekordseks. 

Esimesed võrgud kudus Ehoo metsiku lina kiust. Rutherford sõitis piroogiga 
merele. Kui ta tagasi saabus, oli paat kalu täis. Seejärel hakkasid teisedki võrke 
kuduma. Peagi oli kala nii palju, et kõike ei jõutud korraga süüa ja võis tagavaraks 
suitsutada. Ka koerad ja sead said kala nii palju kui süda ihaldas. 

tütarlaps teda ei reeda. 

«Olen kurb, kui sa lahkud, Linalakk,» kõneles neiu. «Soovin, et sinu suguharu 
laev saabuks võimalikult hiljem. Kuid ma mõistan, et elu üksinda võõra rahva keskel 
on raske ja mul on sinust kahju. Vaata, kuidas minu isa igatseb koduküla järele, mille 
Hongi hävitas. Kuid ometi on see palju lähemal kui sinu kodumaa, pealegi 
ümbritsevad teda sõbrad. Kui minul tuleks igaveseks sellelt maalt lahkuda ja satuksin 
võõra rahva keskele, läheksin küll vist hulluks.» 

«Jah, paljud kaotavad mõistuse,» .tähendas Rutherford J effersonile mõeldes. 

Emai austas Rutherfordi endiselt ega unustanud oma lubadust teda pealikuks teha. 
Kord kutsus ta kõik oma sõdalased lagendikule ja pidas pika kõne, milles ta eredates 
värvides ülistas Rutherfordi vaprust, mõistust ja jõudu. Kõne kestis üle tunni. 
Lõpetanud, kutsus ta Rutherfordi enese juurde. Madrus laskus ülempealiku ette 
põlvili. Emai tõstis ta üles ja hõõrus kaua oma nina Rutherfordi nina vastu. Siis kinkis 
ta madrusele punase ookriga värvitud kanga ja käskis tätoveerida, vastse pealiku 
lauba. Laubatätoveering oli maoori pealiku tähtsaim tunnus. Vaikides talus 
Rutherford seda piinavat operatsiooni, mis kestis üle poole tunni. Kui tätoveerimine 
oli lõppenud, heitis ta valu varjates kangatüki oma õlgadele, pistis suled pähe ja 
korraldas Emai sõjameestele pidusöögi. Külalised sõid mitu puuda kala, mille 
Rutherford oli igaks juhuks tagavaraks soolanud, ja kaks siga - naaberkülade pealikute 
kingituse võrgukudumise õpetamise eest. Pidusöök kestis õhtust hommikuni. 
Hommikul tuli lagendikule Otako ja kinkis madrusele sõpruse märgiks püssi, mõne 
kamalutäie kuule ja mitu naela püssirohtu. 

Nüüd, kui Rutherford pealikuks sai, allusid Emai sõjamehed talle 
vastuvaidlematult, Taranaki suguharu sõdalased aga suhtusid temasse austusega. Ise 
allus ta ainult Emaile. Temata ei toimunud ühtki tähtsamat nõupidamist sõja ning 
poliitika küsimustes. 

Nõupidamisi aga jätkus. Iga kuu saabusid põhjast Taranakimaale näljased, 
väsinud ning vermetes mehed ja naised, endiste rahvarohkete ja võimsate suguharude 

haledad riismed. Nad tulid Otako juurde ja palusid teda viivitamata kogu oma 
väega põhja poole teele asuda ja selle haisva koera Hongi verejanuline jõuk maha 
tappa. Mida nad kõik võidu korral oma kaitsjale ei lubanud! 

Iga kord kutsus Otako oma ja liidusuguharude pealikud nõupidamisele. Tavaliselt 
toimusid need Otako onni juures. Alguses jutustasid põgenikud oma hädast ja nõudsid 
kättemaksu. Siis needsid pealikud Hongit tundide kaupa ja tõotasid talle hirmsaimat 
surma. Seejärel söödi siga. Kui seast olid järel vaid kondid, tõusis James Mawry ja 
kõneles, et varsti saabub valgete laev ja toob püsse. Varem aga ei saa Hongiga sõda 
alustada, sest see tähendaks vältimatut hukkumist. Põgenikud hakkasid karjuma, et 
enam pole võimalik sõda edasi lükata, kuid Otako nõustus oma peaministriga ja nõu- 
pidamine otsustas laeva ära oodata. 

Kuid aeg läks, kauaoodatud laevaga ei tulnud ega tulnud. 

Paljud kartsid, et kogu saare põhjaosa alistanud Hongi tuleb ise sõjaga 
Taranakimaale. Kuid James Mawry pidas seda väheusutavaks. 

«Hongi pole nii rumal,» ütles ta. «Ta teab väga hästi, et mägedes meelitame ta 
kuhugi kuristikku ja matame kivide alla. Kui aga mäed meie seljataha jäävad, oleme 
oma armetu relvastusega tema ees jõuetud.» 

Ja vältimatu sõja ootus venis ja venis. 

Ulejooksik 

Ühel päeval sai Otako vapustava sõnumi, et põhjast saabus mägedesse mingi 
tohutu jõuk, kelle hulgas on vähemalt tuhat sõjameest. Püsside rohkus viitas sellele, et 
need olid ilmselt Hongi sõdalased. Kuid nad käitusid äärmiselt kummaliselt. 
Mägikülade laastamise asemel kohtlesid nad kohalikke elanikke nagu sõpru, kirusid 
Hongit ning ülistasid Otakot. Jõudnud Egmonti mäe jalamile, jäi vägi laagrisse, pealik 
aga tuli üksi Taranakisse. . 


Kui ta Otako onni astus, viibisid seal peale peremehe veel Emai, James Mawry ja 
Rutherford. Kellelegi pilku heitmata viskus tundmatu Otako ette põlvili. Otako vai- 


415 


kis ning ootas. Vaid maa hiigelsulg õõtsus kergelt tema peas. Ka tundmatu vaikis. 
Ja äkitselt katkestasvaikuse Emai metsik karje: 

«Ma tunnen teda! See on Tahare, Hongi ustav peni. Ma nägin teda, kui me küla 
põles. Ta seisis, vaatas tuld ning naeris valjusti.» 

Emai haaras tulnukal kõrist ja tõstis oma meeri löögiks. 

«Jäta!» karjus Otaka. «Las ta räägib. Tappa jõuame teda alati.» 

Emai vabastas oma ohvri ja istus omaette porisedes nurka. 

«Pealikud, tulin teie juurde üksi,» alustas Tohare, «ja teil on mind lihtne tappa. 
Kuid enne kuulake. Jah, mina ja minu sõjamehed sõdisid koos Hongiga, sest Hongi on 
minu suguharu ülempealik. Jah, Emai, sul on õigus, ma olin su vaenlane ja 
rõõmustasin, kui su küla põles. Kuid nüüd olen ma sinu sõber, Emai. Olen sinu sõber, 
sest meil on ühine vaenlane - Hongi.» 

Tohare rahunes. Kõik kuulasid teda pingelise tähelepanuga. 

«Hongi alistas kogu meie saare,» jätkas Tahare. «Ainult Taranaki suguharu ei allu 
temale. Ta laastas kogu maa ja tema külas on surnupäid rohkem kui elavaid. Orjad 
käivad tema kannul. Neid toidab ta sealihaga, ise aga sööb üksnes inimliha. Kuid ta 
arvab, et meie, tema suguharu pealikud, peame teda teenima nagu orjad. Ta on 
unustanud, et kõik oma võidud saavutas ta meie ja meie sõjameeste kätega. Me 
võitlesime tema eest, nüüd aga võtab ta meilt saagi ja kisub maha meie külade 
püsttarad, et meie, tema alampealikud, ei saaks mässu tõsta. Ta on alati verejanuline 
ja argpüks olnud, kuid sest ajast, kui ta mere tagant valgete inimeste juurest tuli, 
muutus veelgi verejanulisemaks ning aremaks. Pealikud, ma ei suutnud seda 
kannatada!» karjus ta. «Ma ässitasin oma suguharu kolm küla üles ja tõin teie juurde. 
Mul on tuhat sõjameest ja kuussada püssi. Kõik mehed ihkavad lahingusse. Kõik nad 
tahavad oma suguharu vabastada. Ma tulin teilt küsima, pealikud, kas te olete meiega 
nõus Hongi vastu sõtta tulema?» 

Tohare vaikis ja vaatas tähelepanelikult Otako otsa. Mawry kummardus 
Rutherfordi poole. 

«Meil on kakssada püssi, Toharel kuussada. Kokku kaheksasada. Hongil on veel 
tuhat nelisada püssi,» ütles ta inglise keeles. 

Otako vaatas küsivalt James Mawry poole. Too noogutas. Taranaki suguharu 
pealik tõusis ja teatas pidulikult. 

«Me võtame su sõpruse vastu, Tohare. Homme hommikul asume sõjaretkele.» 

Emai põrnitses momnilt oma endist vaenlast, kuid ei öelnud sõnagi ning läks oma 
sõjamehi koguma. 

Võtluse eel 

Kogu öö saabus inimesi naaberküladest Otako asulasse. Kõik ei mahtunud 1-pu'sse 
ära ja nad asusid ümberkaudsetele küngastele laagrisse. Kuni hommikuni põlesid 
hiigellõkked ja kõlasid hooplevad sõjalaulud. Kõik rõõmustasid eelseisva sõja nagu 
pidupäeva üle ning juubeldasid ja pidutsesid. See sõjakas rahvas ei tundnud peale 
lahingu muud õnne. 

Ainult üks ei juubeldanud. See oli Rutherford. Ta ei tahtnud lahkuda rannikult, 
kuhu iga päev võis saabuda laev. Kuid mis teha, tuli alistuda. Ta võttis püssi, meeri, 
kirve, püstoli, noa, toiduvaru, sulges ukse ja läks Emai sõjameeste hulka. 

Tasahilju astus Ehoo tema juurde. 

«Ma tulen sinuga,» ütles neiu. «Ma ei jää sinust sammugi maha. Anna mulle püss. 
Ma kannan seda.» 

Maooride kombe kohaselt saatsid naised sageli mehi sõjaretkil ja kandsid nende 
relvi. Rutherford ei tahtnud Ehoost lahkuda ja nõustus meelsasti., 

Hommikul asus sõjavägi teele ja ühines õhtul Tohare salgaga Egmonti mäe juures. 
Suurest rõõmust lasksid Tohare mehed kogupaugu kuuesajast püssist. Nüüd juhatas 
Otako ligi viit tuhandet sõjameest. See oli kohaliku mõiste järgi hiigelarmee. 

Kaks kuud sammusid nad mööda tühjaks laastatud maad, küttisid ja laulsid 
sõjalaule. Tohare ja Emai tundsid suurepäraselt ümbrust ja juhatasid teed. Külade 
ahervaremed, mida Rutherford nägi kaks aastat tagasi, olid kasvanud kõrgesse rohtu, 
puutumatutel metsarada- 

del vohas sammal. Kuid metslinde oli see-eest ohtralt siginenud ja kerge vaevaga 
tabas Rutherford iga päev mõne kivi või laanepüü. Ehoo korjas söödavaid taimi: 

sõnajalajuuri ja metsikut sellerit. Õhtuti süütasid nad teistest eraldi väikese lõkke 
ja sõid teineteise vastas istudes kõhud täis. 

Mida kaugemale jäi Taranakimaa, seda ettevaatlikumaks pealikud muutusid. Nad 
kartsid varitsust. Iga päev saadeti luurajaid ette, kes pidid Otakot õigeaegselt 
hoiatama. 

Kord tõid luurajad laagrisse umbes kolmsada tundmatut sõjameest, kellest pooltel 
olid püssid. Nende noor pealik heitis Otako ette põlvili, küünistas oma nägu ja teatas, 
et ei taha kauem Hongit teenida ja soovib Taranaki sõjaväega liituda. Ta ütles, et 
lahkus Hongi juurest vaid kolm päeva tagasi. Kõik Hongi sõjamehed olevat oma juhi 
hirmuvalitsusest nördinud ega taha tema eest võidelda. Ja ka seda ebakindlat sõjaväge 
polevat enam kuigi palju, umbes kolm tuhat meest, sest oma parimad sõjamehed 
laskis Hongi hukata, kuna kartis neist endale võistlejaid. Hirmust Otako väe ees 
tahtnud ta isegi oma loendamatud orjad relvastada, kuid reetmise kartusel hülgas selle 
plaani. 

«Edasi!» karjus Emai, värisedes rõõmust, et tal ometi kord õnnestub oma 
vaenlasele kätte maksta. 

«Edasi!» hüüdis-James Mawry rõõmsalt käsi hõõrudes. 

«Edasi!» käskis Otako. 

Võitu ja rikkalikku saaki ette nautides hakkas malev kärmesti mööda metsa edasi 
sammuma. 

Kahe päeva pärast kohtusid mõlemad armeed madala, kuid laia jõe ääres. Otako 
väed asusid vasakul, Hongi omad paremal kaldal. Kuid selle asemel, et viivitamata 
võitlusse tormata, peatasid mõlemad ja hakkasid teineteist tähelepanelikult vaatlema. 
Ka Rutherford silmitses uudishimulikult vaenlase leeri. Ta märkas, et Hongi sõjavägi 
on Otako armeest ligi kaks korda väiksem. Kuid püsse oli tal siiski rohkem. 

Rutherford astus mändide all seisvate pealikute juurde. 
«Miks me pihta ei hakka?» küsis ta. 
«Me tahame, et Hongi ründaks esimesena,» vastas 

Otako. «Kui tema sõjamehed hakkavad jõge ületama, on meil lihtne neid 
tulistada.» 

«Nemad aga ootavad, et meie alustaksime,» lisas Emai. 

«Seda nad vaid teesklevad,» tähendas Tohare. «Ma olen Hongiga palju kordi koos 
võidelnud ja tunnen kõiki tema kavalusi. Ta ei oota üldse meie rünnakut. Ta ootab 
pimedust. Pimedas on palju lihtsam jõge ületada ja meile kallale tungida.» 

«Vanasti võideldi ainult valges,» ütles Emai nördinult. «Pimedas sõdib üksnes 
argpüks, kes ei julge vaenlasega silm silma vastu kohtuda.» 

Öö saabudes süütasid mõlemad malevad lõkketuled. Otako laagris oli lõkkeid 
kaks korda rohkem kui Hongil. Keegi ei heitnud magama. Kõik vaikisid. Rutherfordi 
kaaslased vaatlesid pingeliselt pimedusse mähkunud jõge, milles peegeldusid 
vaenuliku leeri lõkketuled. Iga hetk võis Hongi üle jõe tulla ja lahingut alustada. 

Kuid aeg läks, vaenlast aga ei ilmunud. Koiduni jäi veel paar tundi, kui äkitselt 
tormas Otako laagrisse ülejooksik. Kunagi oli ta Emai sõdur, kuid langes ühe küla 
kaitsmisel vangi. Nüüd oli ta Hongi ori ega kandnud seetõttu mingit relva. Kuid vang 
jäi oma suguharule ustavaks. Mees oli äsja läbi jõe kahlanud ja vesi tilkus ta juustest. 

«Tuled on vaid kavalus, teisel kaldal pole hingelistki,» teatas ta lõõtsutades. «Kui 
pimenes, jättis Hongi pettuse pärast lõkked põlema ja viis oma väe vastuvoolu üles. 
Seal tulid nad üle jõe ja asuvad praegu juba sellel kaldal. Nad jõuavad siia iga 
silmapilk. Nad tahavad teile ootamatult kallale tungida ja teid vette paisata.» 

Otako ja Emai vaatasid nõutult ringi. Kuid James Mawry ei heitnud meelt. 

«Ärge muretsege, sõbrad!» hüüdis ta rõõmsalt. «Me tüssame neid samuti, nagu 
nad meid petta kavatsesid. Me lahkume kohe, ja kui Hongi saabub, leiab ta siit vaid 
lõkketuled.» 

Mõne minuti pärast jäi äsja nii rahvarohke laager tühjaks. James Mawry viis oma 
väe läbi metsa läheduses asuvale kingule, mida ta juba päeval oli märganud. Vaevalt 
hakkasid sõjamehed mööda järsku nõlva üles ronima, kui kuulsid meeleheitlikku ning 
raevukat 

ulumist. Hongi pooldajad taipasid, et olidkimpt:l sattunud. 
Hakkas koitma. Lõkketuled tuhmusid. Päike tõusis ja kuldas männilatvu. 


Kummaline kohtumine 


«Minu järel!» karjus Emai ja tormas, püss ühes, meer teises käes, künkast alla. 

«Minu järel!» karjus Otako ja jooksis samuti tulistjalu alla. 

Sõjamehed kihutasid oma pealikute järel, et enne vaenlase lahkumist teda tabada. 
Ka naised jooksid alla. Nad hoidusid meestest mõni samm tahapoole - kõik nad 
järgnesid oma mehele või vennale. 

«Jää siia!» karjus Rutherford Ehoole. «Ei, ei, ma tahan sinuga olla!» vastas Ehoo. 

Hongi sõjamehed ootasid laskevalmis püssidega vaenlase lähenemist. Vahemaa 
vähenes iga hetkega. Kui vaenulikke vägesid lahutas veel vaid viiskümmend sammu, 
kõlas kogupauk. Kuulid niitsid mitukümmend meest jalust, kuid rünnakut see ei 

peatanud. Otako sõjamehed jooksid allamäge ega saanudki seisma jääda. Nad 
tulistasid jooksult, viskasid siis püssid üle õla naistele, et käsikähmluses käed vabad 
oleksid. Ka Rutherford tulistas ja andis samuti oma püssi Ehoole. 

Ulgudes, vingudes ning sisisedes tormasid Otako sõdalased Hongi meeste kallale. 
Meerid keerlesid nagu tuuleveskid. Need, kel olid kirved, püüdsid vaenlast juustest 
haarata, et siis kirvega kaela pihta virutada. Kui see korda läks, ulatasid nad pea naiste 
kätte, et seda hiljem oma onni ette ridva otsa torgata. 

Meeleheitlik taplus lõppes pea. Vaenlane ei pidanud survele vastu, vankus ja 
hakkas põgenema. 

Rutherford tormas lahingu ajal ühest kohast teise, möirgas ähvardavalt ja vehkis 
oma teraskirvega. Ta ei löönud kedagi, kuid tema hiigelkasvust ja hirmuäratavast 
välimusestehmunud vaenlased põgenesid kabuhirmus. Vaid üks uljaspea pöördus ja 
püüdis talle meeriga pähe koksata. Kuid Rutherfordi pea asus liiga kõrgel ja meeri 
kivi põrkas vastu madruse õlga. Rutherford karjatas valust ja tormas oma vastasele 
järele. 

Nad jooksid kaua mööda metsa. Purustatud väe sõjamehed pagesid laiali. Ehoo jäi 
kaugele maha ja peagi märkas Rutherford, et peale tema ja põgeneja pole ümberringi 
kedagi. Juba pool tundi kihutas ta oma vaenlase järel ning hakkas väsima. Tyda 
meeriga löönud :sõjamees oli hea jooksja ja kadus lõpuks silmist. Rutherford. peatus 
ja toetas hingeldades selja vastu puutüve. 

Ja äkki nägi ta enda ees hiigelsuure sõnajala all kummalist ahvitaolist olendit. 
Seloli väike, pruun ning kortsus inetu nägu, millest paistsid pikad, etteulatuvad, 
pimestavalt valged hambad. Taloli seljas ülipikkade sabadega frakk. Rinnas säras tal 
suur orden. Kuid pükste asemel tolgendas peenikeste rangjalgade ümber lühike ning 
räpane punutud seelik. Paremas käes hoidis ta suurt püstolit, mille toru oli sihitud 
Rutherfordi rinnale. 

«Jäta eluga hüvasti, valge sõjamees,» ütles olend vigases inglise keeles ja irvitas 
saatanlikult. 

Päästik klõpsatas. Kuid lasku ei järgnenud. Püstolil oli tõrge. 

Jahmatusest toibunud Rutherford lähenes kurjale olendile ja tõstis kirve. Päästik 
klõpsatas uuesti. Jälle tõrge. Neid lahutas veel vaid kaks sammu. Päästik klõpsatas 
kolmandat korda, ja kolmandat korda oli püstolil tõrge. Rutherford viskas kirve 
eemale ja lõi rusikahoobiga streikiva püstoli vaenlase käest. Haaranud ahvitaolisel 
olendil kõrist, virutas ta mehikese vastu maad ja sõtkus seni, kuni viimne nööp fraki 
eest kargas ja tätoveeritud rinna paljastas. 

«Ära kisu mu frakki,» kähises värdjas. «Selle frakiga käisin ma sinu kuninga 
juures. . .» 

Alles nüüd taipas Rutherford, et kummaline olend, kelle kõri ta oma pihus hoiab, 
on paljude suguharude hävitaja, võimas pealik Hongi. 

«Lase mind lahti,» pomises Hongi luksudes ning nuttes, nii et pisarad silmist 
voolasid. «Kui ma kõik oma vaenlased purustan ja hakkan Uus-Meremaad valitsema, 
kingin sulle mitu suguharu ja sa saad võimsaks pealikuks. Lase mind lahti, ja Inglise 
kuningas teeb sind lordiks, sest ta on minu liitlane ja võtab minu nõu kuulda. Kui sa 
mind lahti ei lase, tulevad siia minu 

sõdurid ja maksavad minu surma eest julmalt kätte. Lase mind lahti. . .» 

See kogu maad laastanud julm inimsööja oli Rutherfordile vastik. Kuid madrusel 
oli hea süda, ja nähes enda all haledat, pisaraist märga nägu, sai ta hakkama teoga, 
mida ükski oma maad armastav maoori poleks talle andestanud. 

Ta haaras külade laastajal turjast kinni, tõstis ta ühe käega kõrgele õhku, raputas 
nagu tühja kotti ja andis hüvastijätuks vägeva võmmu kuklasse. 

Hongi pistis uisapäisa punuma. Kuid lähima põõsa taga peatus ta, haaras maast 
oda ja heitis selle madruse poole. Oda tungis selle vasaku jala lihasesse. Rutherford 
haaras vöölt püstoli, kuid Hongi oli juba kadunud puude vahele. 

Veri voolas haavast. Rutherford ei suutnud jalul püsida ning kukkus. Poole tunni 
pärast leidis teda Ehoo. Ta kiskus oda haavast välja, peatas mingite lehtedega 
verejooksu ja toetas oma sõpra tagasiteel võitjate leeri. 

James Mawry unistused 

«Hongi sõjaväge pole enam,» kõneles James Mawry. «Osalt on ta purustatud, 
osalt laiali jooksnud, osalt meie poole üle tulnud. On jäänud vaid mõned Idaneeme 
metsades peituvad jõugud, kuid mõne nädala jooksul me hävitame ka need. Meie 
armee muutub iga päevaga suuremaks ja tugevamaks, sest Hongi orjad põgenevad 
karjakaupa meie juurde. Enamik Hongi poolt Inglismaalt toodud püsse on meie käes.» 

Rutherford ja Mawry astusid mööda sellesama jõe kallast, kus kaks vaenulikku 
malevat olid kohtunud. Siin oli jõgi palju laiem ning sügavam ja eemalt kostis juba 
mere murdlainete müha. Võidukast lahingust oli möödunud juba üle kahe nädala ja 
Rutherfordi haavoli paranenud. Ta vaid lonkas kergelt. 

«Ka Hongi ise ei pääse meie käest,» jätkas Mawry. «Olen veendunud, et täna- 
homme annavad tema enda sõjamehed ta meile välja. Nad ei armasta teda eriti.» 

Ehoo käis Rutherfordi kõrval. Nende järel sammus suure sõjasalga eesotsas 
Otako. James Mawry rääkis 

inglise keeles ja keegi peale Rutherfordi ei saanud temast aru. 

«Lõpuks ometi valitseb Uus-Meremaal ainuvõim!» hüüatas James Mawry. 
«Kõikide suguharude ülempealikud alluvad Otakole. Nad peavad end liitlasteks, 
tegelikult aga on tema võimuses. Õigemini minu võimuses, sest minu nõuandeta ei 
astu Otako sammugi. Arva ise, kas võib mingisugune Emai mulle või Otakole vastu 
hakata, kui üle poole tema suguharust on hävitatud ja kõik linnused maha põletatud.» 

Ka Rutherford mõtles Emaist, kes ootamata Hongi armee lõplikku purustamist 
ruttas oma koduküla ahervaremele, et seda kiiremini üles ehitada. Mida teeb vapper 
Emai, kui taipab, et tema ühest orjusest vabastatud suguharu on sattunud teise 
ikkesse? Vaimusilmis nägi Rutherford uusi laastavaid sõdasid sellel õnnetul maal. 
Kuid ta oli harjunud keelt hammaste taga hoidma ega lausunud sõnagi. James Mawry 
aga innustus üha ning jätkas: 

«Ühtne Uus-Meremaa muutub Lõunapoolkera võimsaimaks impeeriumiks. Algul 
saab kuningaks muidugi Otako. Kuid Otako on vana, tal pole poegi. Mina olen abielus 
tema vanema tütrega ja kellelgi peale minu pole troonile õigust. Ja siis hakkab elu ka 
sinul, Rutherford. Nende aastate jooksul kiindusin sinusse. Sa hakkad minu saadikuks 
Londoni kuningakojas. Kuidas see sulle meeldiks, ah? Inglise kangur, kes mõne penni 
eest töötas selga sirutamata kakskümmend tundi ööpäevas, on äkitselt võimas 
kuningas! Inglise madrus on äkitselt tähtis võimumees, saadik, kelle ees õuedaamid ja 
galantsed kavalerid lipitsevad! Vaat siis me alles naerame nende üle! Ma käsin sul kui 
oma saadikul Inglismaale sõja kuulutada. Ma tahan kõigile rikastele härradele kätte 
maksta. Siis nad teavad, kuidas vaeseid sunnitööle saata!» 

«Millise laevaga ma sõidan Inglismaa õukonda?» küsis Rutherford naeratades. 
«Ega ometi männitüvest õõnestatud piroogis?» 

«Meil on oma laevad,» vastas James Mawry. «Ja nii palju kui vaja. Tänasest alates 
vallutame iga saabuva Euroopa laeva. Emai põletas teie «Agnese». See oli äärmiselt 

rumal temp. Meie hoiame iga vallutatud laeva 

nagu silmatera. Kümne aasta pärast on meil terve laevastik. Kas tahad, et määran 
sind hoopis admiraliks? Sa oled meremees ja sinust saab admiral missugune...» 

Männid hõrenesid ja rändurid seisid avara lahe kaldal. Rutherford tardus 
vapustatuna. 

Ta tundis seda paika! Viis aastat tagasi vallutasid Emai sõjamehed siin «Agnese». 
Jõgi, millekallast mööda nad nii kaua olid rännanud, oli järelikult Thames. 

Tõsi; ta ei eksi, ta mäletab kõike. Kapten Coffin saatis teda selle jõe suudmesse 
joogivett tooma. Seal ongi see leetseljak, kuhu «Agnes» kandus, kui Emai mehed 
ankruköied läbi raiusid. Vaat seal randusid piroogid kinniseotud vangidega. 

Kuid mis see on? Kas ta näeb viirastust!? On ta mõistuse kaotanud? Rutherford ei 
uskunud oma silmi. Just samal paigal, kus kunagi peatus «Agnes», seisis kolme- 
mastiline prikk, mille tekil valmistusid madrused ankrut heitma. 

«See on sinu eskaadri esimene laev,» ütles Mawry käega osutades. «Homme 
läheme sigade müümise ettekäändel laevale ja mõne minuti pärast on ta meie 
valduses.» 


«Hüvasti! Hüvasti!» 


Otako sõjavägi ööbis kalda lähedal künkal. See oli sama küngas, millel kunagi 
asus küla, kus Rutherford veetis oma esimese vangiöö. Siin tapeti ja söödi kuus 
«Agnese» madrust. Nüüd polnud külast jälgegi. Hongi oli ta maani maha põletanud ja 
kõik elanikud tapnud. Kuid Rutherford tundis kohe ära need männid, mille külge tema 
seltsimehed viis aastat tagasi seoti. 

Raskest rännakust väsinud sõjamehed uinusid juba ehakumas. Rutherford lamas 
selili ja vaatas musta tähistaevast. Aeg läks. Aeglaselt liikusid tähtkujud kaharate 
männiokste vahel, kuid uni ei tulnud. Juhuslikult pööras ta pead ja nägi, et ka tema 
lähedal lõkke ääres pikutav Ehoo on ärkvel ja vaatleb teda pingsalt. 

«Ehoo, miks sa ei maga?» sosistas ta. 

«Miks sina, Linalakk, ei maga?» küsis neiu. «Ei tea isegi,» vastas madrus. 

«Aga mina tean,» ütles Ehoö sosinal. «Sa mõtled valgete meeste laevale.» 

Rutherford võpatas ja surus sõrme suule. Ta tõusis, võttis tütarlapsel käest ja viis 
ta ettevaatlikult üle magavate sõjameeste astudes laagrist välja. Valvurid ei peatanud 
neid, sest oli ju Rutherford pealik ning võis minna, kugu süda soovis. Aeglaselt 
astusid Rutherford ja Ehoo künkalt alla ja sammusid vaikides mööda kitsast teerada. 
Peagi kuulsid nad lainete laksumist. Nad jõudsid pilkasse pimedusse mähkunud mere 
kaldale. Eemal helkisid priki tuhmid tuled. 

«Ehoo,» ütles lõpuks Rutherford. «Kui ma praegu koju ei sõida, siis ei jõua ma 
sinna enam kunagi. Niisugust juhust tuleb harva.» 

Ehoo vaikis noruspäi. 

«Vaid sina hoiad mind siin kinni,» jätkas madrus. «Sa oled mulle väga lähedane ja 
mul on raske sind jätta. Tule minuga. Sa ujud hästi ja me jõuame õnnelikult laevale. 
Ma ütlen kaptenile, laeva pealikule, et sa oled mu naine. Ta viib meid mõlemaid 
Inglismaale ja me ei lahku kunagi.» 

Ehoo istus kivile ja vaatas kaua pimeduses helkivaid tuhme tulukesi. Ta mõtles. 
Rutherford seisis tema kõrval ja ootas. Lõpuks hakkas tütarlaps kõnelema. 

«Ei, Linalakk, ei! Sõida üksi. Ma ei taha sind kinni pidada. Kuid mina jään siia, 
oma rahva hulka. Kui sina elad meie juures, siis igatsed sa oma sugulaste ja sõprade 

järele. Kui mina teie juures elan, siis igatsen ma oma sugulaste ja sõprade järele, 
kõige järele, millega olen juba lapsepõlvest harjunud. Kas sa sellest oled mõelnud, 
kuidas sinu suguharu inimesed minusse suhtuvad? Nad hakkavad mind põlgama 
sellepärast, et ma olen teistsugune kui nende naised, et ma ei oska nii kõnelda, süüa ja 
töötada nagu nemad.» 

Rutherfordile meenus, kui põlglikult suhtutakse Inglismaal kõigisse 
«värvilistesse». Vaene väike looduslaps. Tal on õigus. Kui ta tuleb Inglismaale, 
käitutakse temaga kui loomaga, kes löökide ja sõimu kartusel peab tegema kõige 
mustemat ja raskemat tööd. Ei, parem juba jäägu ta siia oma sünnikoha mägedesse ja 
puutumatutesse metsadesse. 

«Hästi, Eh00, ma sõidan üksi,» ütles ta. «Kuid ma 

tulen tagasi. Ma ei saa sinust igaveseks lahkuda. Elan Inglismaal paar-kolm aastat, 
siis astun madruseks mõnele Uus-Meremaale sõitvale laevale ja tulen su juurde tagasi. 
Oota mind, Ehoo!» 

«Ma ootan sind, Linalakk,» kinnitas neiu. 

Kui palju kordi oma vangipõlve jooksul unistas ta laevale minekust ja lahkumisest 
sellelt maalt, mis oli olnud viis aastat tema vanglaks. Nüüd aga, kui vanglauksed 
avanesid, ta viivitas. 

Taevas hahetas hallikasroosast koiduvalgusest. Öö oli lõppemas. Rutherford astus 
vette ja ujus laeva juurde. 

«Vaat kus ime!» hüüdis paks pootsman, kui nõretav Rutherford tekile ronis. 
«Vaadake, kapten, valge pärismaalane! » 

«Ma pole pärismaalane, olen inglise madrus,» ütles Rutherford. 

Mõne sõnaga seletas ta kaptenile, kes ta on ja mis temaga on juhtunud. Siis teatas 
ta, et päeval kavatsevad maoorid laeva vallutada. See teade ehmatas kaptenit. Oli ju 
küllalt juhtumeid, et Uus-Meremaad külastanud laevad jäid jäljetult kadunuks. 

«Me peame siit silmapilk kaduma!» hüüdis hirmunud kapten ja käskis purjed üles 
tõsta. 

Aeglaselt hääbusid ümarad metsased künkad kaugusse. Laevale järele vaatav 
naine kahanes täpiks ja kadus siis silmist. 


Madrus Rutherfordi 100 lõpp 


«Mu daamid ja härrad! Te nägite viie ja poole jardi pikkust Niiluse krokodilli ja 
India fakiiri, kes neelas tuld ja tantsis mõõgateradel. Nüüd te näete meie programmi 
kolmandat pala - ehtsat Lõunamere saare inimsööjat. Ta kuulub hiiglaste suguharru ja 
ma vean kihla kahe šillingi peale, et ta on pea jagu pikem igast siinviibijast. Meie 
inimsööja sattus Inglismaale ebatavalisel viisil: teda neelas valaskala ja ta elas 
mereeluka kõhus täpselt kolmkümmend ööpäeva, kaks tundi ja viis minutit. Šoti 
vaalapüüdjad tapsid eluka ja nii pääses meie inimsööja vabadusse. Te näete teda kohe. 
Ta on kaua- 

sest viibimisest põhjamaal pisut kahvatuks muutunud, kuid sellele ei maksa 
tähelepanu pöörata.» 

Palagani peremees kadus räpase eesriide taha, kust väljus kummalise välimusega 
hiiglane. Tema pead kaunistasid kirevad linnusuled. Ainsaks rõivastuseks olid tal 

vanad lapitud madrusepüksid. Mehe paljal rinnal, õlgadel, kaelal ja näol põimusid 
eriskummalised sinakad jooned ning mustrid fantastiliseks, kogu keha katvaks 
võrguks. Vaatajail jäi suu ammuli. 

«Lähme ära, professor,» pöördus esimeses reas seisev hästiriietatud noormees 
auväärse elatanud džentelmeni poole. «Me sattusime laada viletsaimasse palagani. 
Alatu pettus! On ju see inimsööja kahtlemata valge. Vean kihla, et peale inglise keele 
ei oska ta sõnagi.» 

Kuid professoriks nimetatud džentelmen vaatles ahne uudishimuga laval seisjat. 

«Oodake, oodake!» ütles ta erutusest hingeldades. «Kas te näete seda 
tätoveeringut? Uskumatu ja võimatu järele teha. Vaadake, ka ta laup on tätoveeritud. 
millega kapten Cooki kinnitust mööda kaunistavad end Uus-Meremaa elanikud. Nii 
keerulist mustrit on võimatu järele teha. Vaadake, ka ta laup on tätoveeritud. 
Polüneeslastel võivad ainult pealikud oma otsmikku tätoveerida. Muidugi on ta valge, 
kuid niisugune, kes teab maooridest rohkem kui kõik Euroopa geograafid kokku. » 

Inimsööja põrutas jalaga ja hakkas tundmatus keeles valjusti laulma nii sõjakat ja 
ähvardavat laulu, et publik sellest sõnagi mõistmata ometi hirmunult vakatas. 
Kurjaendeline, sünge ning metsik meloodia tekitas tahtmatut hirmu. Või veel! Oli see 
ju seesama laul, mida laulsid Hongi sõjamehed Emai külale lähenedes. 

Inimsööja laulis kaua. Kui ta lõpetas ja eesriide taha kadus, ronis professor oma 
noort kaaslast järele vedades lavale. Pahaselt tõkestas palagani peremees nende tee. 
Professor pistis talle pihku mõned hõbemündid, mis muutsid peremehe korrapealt 
lahkemaks. Ta lükkas eesriide lahti, laskis külalised läbi ja langetas kardina uuesti. 

Nad sattusid väikesesse, kiiruga kokkuklopsitud kambrisse. Peaaegu poole 
põrandast hõivas tükkideks lahtivõetud papist krokodill. Nurgas hammustas äsja 

tuld neelanud fakiir vorstijuppi ja sõimles peremehe naisega puhtas inglise keeles. 
Professor astus tätoveeritud hiiglase juurde, kes põrnitses teda umbusklikult ning 
huviga. 

«Mis teie nimi on?» küsis professor. 

«Rutherford,» vastas hiiglane. 

Nad hakkasid vestlema. Tasapisi Rutherford elavnes: tema umbusk hääbus. Kord 
alustanud, ei suutnud ta enam katkestada ja jutustas professorile kõik. 

Professor võttis märkmiku ja pliiatsi. Ta kirjutas lause lause järel üles, püüdes 
mitte ühtegi sõna vahele jätta. 

«Teel Inglismaale haigestusin troopikapalavikku,» lõpetas Rutherford oma 
jutustuse. «Kaheksa kuud järjepannu lamasin koil. Et ma ei saanud töötada, jättis 
kapten mind peaaegu söömata. Ei taipa, miks ma küll ei surnud. Kui kodumaale 
jõudsin, olin sant valmis. Vaevaliselt vedasin end õdede majani. Kuid nad olid juba 
surnud ja maja kuulus võõrale. Mul polnud midagi süüa ega kuskil magada ja ma 
hakkasin tööd otsima. Kuid olin veel haige ega jaksanud töötada ja mind kihutati 
kõikjalt minema. Käisin majast majja, külast külla, kuid keegi ei tahtnud minu peale 
isegi vaadata. Parem olla maooride ori kui kehvik Inglismaal! Lõpuks võeti mind 
hulkumise pärast kinni ja pandi vangi, ehkki ma polnud midagi kurja teinud. Ma ütlen 
teile, härra, ausalt - Inglise vanglas oli hullem kui Uus-Meremaa omas.» 

Rutherford tõstis pea, ja tema silmad helkisid kummalises, ebaloomulikus säras. 

«Praegu töötan selles palaganis ja laulan metslaste laule,» jätkas ta, «kuid vabal 
ajal käin sadamas ja kuulan, kas ei lähe mõni laev Uus-Meremaale ega ole vaja 
kogenud madrust. Sest Ehoo ju ootab mind.» 

VIIES OSA 
KAPTEN DUMONT D'URVILLE JA TEMA HILINENUD LEID 
NELJAKÜMNE AASTA PÄRAST 


Kõik pole La Perouse'i unustanud 


Kas La Perouse'i kadumise saladust tõesti ei avastatud? Kas pärast 
d'Entrecasteaux'd ei püüdnud keegi teada saada, kus ja kuidas La Perouse hukkus? 

Kaua polnud Prantsusmaal mahti La Perouse'iga tegelda. Prantsuse vabariik oli 
võitluses kontrrevolutsiooniga kokku varisemas. Kõikide Euroopa maade valitsejad 
sõlmisid oma troonide varisemise hirmus üksteisega liidu ja tormasid 
revolutsioonilise Prantsusmaa kallale. Sõda kestis kümme aastat. Siis kukutas kindral 
Napoleon Bonaparte vabariigi ja kuulutas end Prantsusmaa keisriks. Kuid rahu see ei 
toonud. Pärast lühikest hingetõmmet puhkes sõda uuesti ja kestis veel kümme aastat. 
Kõige tõsisemaks vaenlaseks oli Inglismaa. Inglise sõjalaevastik oli Prantsuse omast 
palju tugevam ja Prantsuse laevad kartsid merele minna. Prantsusmaa ei saanudki 
laevu La Perouse'i otsima saata. 

See aga ei tähenda, et keegi poleks La Perouse'i enam meenutanud. Eriti sageli 
meenutas salapäraselt kadunud meresõitjat vaeslaps, kelle nimi oli Jules Sebastien 
Cesar Dumont d'Urville. 

Dumont d'Urville sündis 1790. aastal, viis aastat pärast La Perouse'i laevade 
väljumist Brestist. Peagi surid tema vanemad ja poissi hakkas kasvatama onu. Onu 
tahtis õepoja inseneriks koolitada, kuid väike Dumont d'Urville tahtis saada 
meremeheks. 

Üle kõige armastas ta raamatuid, mis jutustasid suurte meresõitjate reisidest. 
Kiivalt luges ta uute mandrite ja tundmatute saarte avastuslugusid. 

«Kui ka minul õnnestuks mõni saar avastada!» unistas Dumont d'Urville. 

Tema lemmikkangelaseks oli kapten La Perouse. Ta pani La Perouse'i 
reisiraamatu ümber ajalooõpiku kaaned ja luges seda koolitundide ajal lauasahtlist. 

«Dumont d'Urville!» kutsus õpetaja teda tahvli juurde. 

Poiss hüppas midagi taipamata püsti. Kuulates õpetaja manitsuskõnet, mõtles ta 


[83 


La Perouse'ist: 

«Kuidas said kaduda kaks suurt fregatti koos mitmesaja mehega? Vaiksesse 
ookeani pole enam peaaegu üldse jäänud tundmatuid saari. Kas tõesti ükski La 
Perouse'i kaaslane ei pääsenud eluga ega jutustanud kaaslaste hukkumisest? Kas tõesti 
ühtki laevaosa ei uhutud kaldale? Kui oleks hoolikalt otsitud, küllap midagi oleks 
leitud. Aga äkki elavad sellest traagilisest mereretkest osavõtjad veel praegugi mõnel 
kõrvalisel saarel? » 

«Istuge, Dumont d'Urville!» ütles õpetaja kurjalt. «Te ei oska midagi. Ma jätan 
teid täna lõunasöögita.» 

Dumont d'Urville lõpetas kooli seitsmeteistkümneaastaselt. Kogu suve valmistus 
ta eksamiteks Pariisi tehnikaülikooli. Pärast eksameid tuli ta rõõmust särades koju. 

«Said sisse?» küsis onu. 

«Ei, põrusin läbi,» vastas Dumont d'Urville. 

Onu sai tulivihaseks. 

«Ma ei taha niisugust loodrit oma majja!» kärkis ta. «Välja!» 

«Onu, ma just tahtsingi sulle öelda, et astusin madruseks laevale, mis sõidab 
homme Hispaaniasse.» 

Dumont d'Urville purjetas mitmetel laevadel ja külasas paljusid maid. Kõikjal 
äratas ta tähelepanu oma harukordselt põhjalike teadmistega geograafiast ja navi- 
igatsioonist. Või veel - oli ta ju koolis lugenud terve kuhja reisikirjeldusi! Andekas, 
usin ja terve noormees tõusis kiiresti ametiredelil. Algul oli ta madrus, siis pootsman, 
siis tüürimees, lõpuks määrati ta «La Coiguille'i» kapteni abiks. 

Prantsuse rahvas elas üle ränki katsumusi. 1812. aasta Isamaasõjas Vene vägede 
poolt purustatud Napoleon kukutati. Rahva tahte vastaselt panid välismaalased 
kuninga uuesti troonile. Aadlikud asusid taas oma mõiatesse. Kuid sõjad lõppesid. 
Mglismaaga sõlmiti rahu ja Prantsuse laevad võisid uuesti ookeanile sõita. 

Grupp prantsuse teadlasi sõitis «La Coguille'iga» Väike-Aasiasse arheoloogilistele 
väljakaevamistele. Väljakaevamiste ajal leidis Dumont d'Urville kuulsa kreeka 
skulptuuri, kogu maailmas tuntud Milo Veenuse. See leid tegi noore meremehe nime 
tuntuks kogu Euroopas. Ja 1825. aastal oli Dumont d'Urville juba «La Coguille'i» 
kapten. 

Lõpuks ometi saabus aeg teostada oma lapsepõlveunistusi. Ta kirjutas 
mereministrile kirja, milles palus end saata Vaiksele ookeanile otsima La Perouse'i 
kadunud ekspeditsiooni. Pärast pikki sekeldusi oli luba käes. 

Dumont d'Urville alustas sellest, et andis oma laevale uue nime. «La Coguille'ist» 
sai «Astrolabe». 

«Kuulsa La Perouse'i üks laev oli samuti «Astrolabe»,» vastas ta oma imestunud 
sõprade küsimusele. 

Nelikümmend üks aastat pärast La Perouse'i väljumist Brestist, 25. aprillil 1826. 
aastal lahkus Dumont d'U rville Touloni sadamast. 


Kuusteist päeva surmasuus 


D'Entrecasteaux' ekspeditsioon ei saanud La Perouse'ist midagi teada. Kuid pärast 
seda polnud keegi enam otsinudki. Dumont d'Urville'i ajaloli «Boussole'i» ja 
«Astrolabe'i» hukkumine niisama tiheda saladuskatte all kui nelikümmend aastat 
varem. 

Dumont d'Urville kavatses La Perousel otsida sealt kust d'Entrecasteaux'gi: 
Sõpruse saarte, Uus-Hebriidide ja Austraalia idaranniku piirkonnast. Ta pidas La Pe- 
rouse'i hukku Admiraliteedi saarte lähistel ebatõepäraseks. Seepärast võttis ta pärast 
Hea Lootuse neemest möödumist kursi Tongale, mida Cook nimetas Sõpruse saarteks. 

Dumont d'Urville nägi Sõpruse saari silmapiiril 6. aprillil 1827, peaaegu aasta 
pärast kodumaalt lahkumist. 

Puhus koletu tuul. Läbi pikksilma .võis näha, kuidas jämedad palmitüved nagu 
kõrkjad paindusid. Vahustelt hiigelharjadelt langes laev lainevagude kuristikku. Torm 
tugevnes iga tunniga.. 

Dumont d'Urville tahtis võimalikult ruttu jõuda mugavasse lahte Tongatapu saare 
juures, kus oli peatunud ka d' Entrecasteaux. Lähim tee sadamasse viis läbi kitsa väina 
Tongatapu ja Eua saare vahel. Pikemalt kaalumata sõitis kapten väina. 

Äkitselt kerkis laeva ette korallriff, millest mööduda polnud enam võimalik. 

«Kõik purjed rehvida!» käsutas ta lootuses sellega laeva kiirust vähendada. 

Ahvikiirusel hakkasid madrused purjesid rehvima, kuid laev kandus edasi endise 
kiirusega. 

«Ankrud vette heita!» müristas kapten. 

Kaks ankrut partsatasid lainetesse. Kuid tuul oli nii tugev, et laev lihtsalt ankruid 
mööda kõva ning siledat merepõhja järele lohistas. Iga sekundiga lähenes riff, millel 
murdlained mürisedes pihuks ja põrmuks purunesid. Näis, et viimne tund on tulnud. 

Ja siis haakusid ankrud põhjas kivide taha, ketid tõmbusid pingule nagu 
viiulikeeled ning laev jäi värisedes seisma. Rifini oli veel kümme sammu. 

Rõõmust meeletud meremehed embasid üksteist. Kuid Dumont d'Urville teadis, et 
see on vaid ajapikendus. Tarvitseb ankruil libiseda ja hetke pärast on laev saepuruks 
jahvatatud. Ja kas niisuguse tuulega suudavad ankruketid vastu pidada? 

Dumont d'Urville hakkas vaatlema Tongatapu kallast. Kaldal nägi ta pärismaalasi, 
kes polnud d'Entrecasteaux' aegadest põrmugi muutunud. Ikka niisama 

alasti ning tätoveeritud. Siiski, aeg oli ka siin oma töö teinud. Peaaegu kõik 
hoidsid oda asemel püssi käes. Paarkümmend pärismaalast veeretasid metsast kahurit 
ja hakkasid laeva sihtima. 

Asi võttis halva pöörde. Kahe katkemiseni pingul ankruketi otsas vaakuvat laeva 
ähvardas oht saada märklauaks. Kust olid saarlased saanud kahuri? 

Kalda äärest eraldusid paadid ja hakkasid laevale lähenema. Tahtmatu kadeduse ja 
austusega vaatles Dumont d'Urville tormi trotsivaid kipakaid pirooge, mis osavalt 
ning kartmatult ühelt laineharjalt teisele sööstsid. Ja ometi jõudis laeva juurde vaid 
üks - teised ei julgenud ohtlikule rifile läheneda. 

Kümme meest ronis laevale. Kõik nad olid õlakad, püssidega relvastatud 
rammumehed. Üheksa olid tumedanahalised, kümnes aga valge. 

«Austatud söör,» ütles see Dumont d'Urville'ile. «Lubage esitleda teile Tongatapu 
saare võimsaid valitsejaid: see on suur pealik Tahofa, see aga suur pealik Palu.» 

Palu oli kõhukas ning tähtsa ilmega jõmm, kavalate silmadega Tahofa aga, 
vastupidi, kõhn ning sooniline. 

«Minu nimi on Thomas Singleton,» jätkas valge. «Olen nende suurte pealikute 
minister ning vang.» 

Thomas Singletoni garderoob koosnes roguskitükist puusade ümber. Tema paljast 
rinda ehtis palmilehti kujutav tätoveering. 

Laevale jääda oli liialt ohtlik ja Dumont d'Urville tahtis oma mehed kaldale saata. 
Oli tarvis võita saarlaste sõprus, seepärast kohtles kapten neid nii lahkelt nagu oskas. 
Palu ja Tahofa said kirveid, .nuge, klaaspärleid, nii et nende silmad rõõmust särasid. 
Palu soovis euroopalikku ülikonda ja kapten kinkiski talle punase ohvitserimundri. 
Silmapilk pressis jõmm oma kere mundrisse. Soodsat hetke kasutades viis Dumont 
d'Urville Singletoni pisut kõrvale ja selgitas talle, millises ohus laev asub. 

«Ainult mitte kaldale sõita,» manitses Singleton: «Kuni olete laeval, on 
pärismaalased teie sõbrad, sest teil on nelikümmend kahurit, neil aga ainult üks. Tar- 
vitseb teil aga kaldale tulla, kui olete kadunud. Tahofal ja Palul on kaks tuhat meest 
püsside all. Kaldal teid 

tapetakse. Nad näevad, et teie laev on ohus, ja rõõmustavad. Ei, ma ei soovita teil 
saarele tulla. Jääge laevale. Võib-olla peavad ankruketid vastu. Kui torm vaibub, olete 
pääsenud. Saarel aga on hukkumine vältimatu.» Dumont d'Urville võttis Singletoni 
nõu kuulda. 

Orkaan märatses kuusteist päeva, ja kuusteist päeva rappus laev kettide otsas nagu 
marutõbine metsloom. Kõik see aeg ootasid meremehed oma hukku. 

Kuid ankruketid pidasid vastu. 

Singleton ja pealikud viibisid peaaegu pidevalt laeval. 

Pealikud armusid laevakööki ja tüli pelgav kapten toitis neid nii, et nad ägisesid. .. 

«Kust on saarlased võtnud nii palju püsse?» küsis Dumont d'Urville inglaselt. 

«Siia saabuvad tihti vaalapüügi- ja kaubalaevad,» vastas Singleton. «Need ajad, 
mil saare elanikud valgeid nagu sõpru kohtlesid, on möödas. Vaalapüüdjad ja 
kaupmehed on neid nii palju maha nottinud, et pärismaalased on õppinud valgeid 
vihkama. Saare pealikud pole rumalad. Nad käskisid provianti müüa ainult püsside 
eest. Tahes-tahtmata tuli kapteneil püsse anda. Ja kahekümne aastaga on neid 
kogunenud terve arsenal.» 

«Kuidas aga kahur saarele sattus?» 

«Siis kui minagi, söör,» seletas Singleton. «Kakskümmend aastat tagasi olin ühe 
kaubalaeva madruseks. Meie laev sattus Tongatapu lähedal madalikule. Suurema osa 
meeskonnast ning kapteni meelitasid pärismaalased metsa ja tapsid. Me jäime laevale 
vaid kolmekümne mehega. Polnud võimalik laeva madalikult päästa. Kui joogivesi 
lõppes, andsime alla. Pärast laeva vallutamist ja paljaksriisumist viisid pärismaalased 
saarele ka meie ainsa kahuri.» 

«Ja mis sai teie kaaslastest?» küsis Dumont d'Urville. «Enamik neist tapeti juba 
esimesel aastal. Mõnel õnnestus põgeneda mööduvale laevale. Mina jäin üksi siia.» 

«Miks teie ei lahkunud?» 

«Oh, söör,» ohkas Singleton. «Ma elan sellel saarel juba kakskümmend aastat. 
Mul on siin naine ja lapsed. Pealikud kohtlevad mind peaaegu nagu võrdset. Ja mis 
mind Inglismaal ootab? Mu omaksed on kindlasti juba 

surnud, hinge taga aga pole mul pennigi. Nagu näha on saatus määranud mul 
sellel saarel surra.» 

Kuueteistkümnendal päeval, 22. aprillil torm vaibus ja tuul muutis suunda. 
Ankrud hiivati ja madruste hõisete saatel möödus laev rifist. 

Dumont d'Urville juhtis laeva lahte. Oht oli möödas ja ta otsustas asuda oma 
põhiülesannet täitma - otsima jälgi La Perouse'i viibimisest sellel saarel. 

Nõid 

«Kas teie saarel elab mõni üle viiekümne inimene?» küsis Dumont d'Urville. 

Singleton jäi mõttesse. 

«Saare keskel elab üks Tomaga nimeline vanaeit,» vastas ta. «Ma ei tea, kui vana 
ta on, kuid. ta on kõigist teistest tunduvalt eakam. Ta on kuningas Tuba tütar. Juttude 
järgi olevat too valitsenud pool sajandit tagasi. Saarlased peavad Tomagat nõiaks ja 
käivad kord aastas talle austust avaldamas.» 

«Viige mind nõia juurde, Singleton,» palus Dumont d'Urville. «Ma pean temaga 
rääkima.» 

Kuid uisapäisa nii kaugele minna oli ohtlik. Kapten hakkas Tahofat ja Palut 
veenma, et need jääksid tema laevale pantvangideks. 

«Ma tahan teie suure nõia Tomaga ees kummardada,» seletas ta pealikuile. «Jääge 
seni laevale. Tagasi tulles lasen teil minna ja kinke saate ka.» 

Tema suureks imestuseks polnud vaja pealikuid kaua veenda. Palu ja Tahofa 
nõustusid. Nad lukustati kajutisse, ja et igavus peale ei tuleks, kanti lauale rosinaid, 
pastilaad, präänikuid ja suhkrustatud pähkleid. Kajuti uksele asus tunnimees 
pantvange valvama. 

Dumont d'Urville sõitis väikese madrustesalgaga kaldale. Silmapilk piiras neid 
loendamatu rahvahulk. Kuid kõik käitusid sõbralikult. 

«Kuni Tahofa ja Palu on laevas, pole teil midagi karta,» rääkis Singleton. «Oma 
pealikute elu pärast mures sõjamehed ei julge teid sõrmeotsagagi puudutada.» 

Salk asus teele sisemaale. Saar oli tihedasti asustatud. 

Dumont d'Urville läks läbi mitme küla, möödus paljudest põldudest ja 
palmisaludest. Lõpuks 'nägi ta haljast küngast, mille tipul asus onn. Selles onnis elas 
muust maailmast eraldunud nõid Tomaga. 

Tomaga tuli külalistele vastu. See oli üleni kortsuline, kiilaspäine tilluke vanaeit, 
kelle näos särasid arukad silmad. Dumont d'Urville kinkis talle kirve, pärleid ja tüki 
punast kalevit. 

Hakati vestlema. Singleton tõlkis. Dumont d'Urville hakkas eidele küsimusi 
esitama. 

«Tomaga, kas sa Cooki mäletad?» küsis ta. 

«Mäletan, miks ei mäleta,» kähises eit. «Cook oli esimene valgenahaline 
laevajuht, kes meil käis. Ma olin siis alles väike plika. Vaat niisugune!» 

Ta viitas rahvahulgas seisvale, umbes seitsme-kaheksa-aastasele tüdrukule. 

«Aga kas sa, Tomaga, d'Entrecasteaux'd mäletad?» jätkas Dumont d'Urville. 

«Oh, teda mäletan ma väga hästi,» vastas nõid. «Kui tema tuli, olin ma juba 
mehel. Minu isa, kogu Tongatapu valitseja Tubo, korraldas tema auks lahe kaldal peo. 
Ka mina viibisin sellel peol. Alguses me laulsime, siis tantsisime, pärast aga jõime 
väga palju kavat.» 

«Sel eidel on haruldane mälu,» mõtles Dumont d'Urville ja esitas kolmanda 
küsimuse: . 

«Ütle, Tomaga, kas sa pärast Cooki, kuid enne d'Entrecasteaux'd nägid siin mõnda 
laeva?» 

«Nägin,» vastas eit. «Pärast Cooki, ja enne d'Entrecasteaux'd tuli Tongatapule 
kaks laeva, millel oli väga palju kahureid. Me kutsusime nende laevade juhti Luigiks. 
Ta tuli kaldale ja kinkis isale palju rauda. Isa võttis teda väga hästi vastu, kuid üks 
sõjamees tappis Luigi noorema venna ning võttis temalt vasara. Luigi teised 

nooremad vennad hakkasid tülitsema ja tapsid palju meie sõjamehi. Siis viis Luigi 
oma nooremad vennad laevadele ja sõitis merele.» 

«Kas sa mäletad, missugune lipp oli Luigi laevadel, kas punaste vöötidega nagu 
Cookil või valge nagu d'Entrecasteaux'1? » 

«Mäletan küll,» vastas nõid veendunult. «Luigi laevadel oli valge lipp.» 

«See oli La Perouse,» otsustas Dumont d'Urville. «La Perouse'i fregattidel 
lehvisid kuningliku Prantsusmaa valged liilialipud!» 


Reetur 


Kuuldust vapustatud meremees jättis Tomagaga hüvasti ning asus tagasiteele. 

Singleton lubas õhtul laevale tulla ja lahkus. Saadetuna suurest rahvahulgast, 
juhtis Dumont d'Urville oma salga rannale. Seal jutustasid paate valvama jäänud 
madrused, et tema äraolekul olevat saarlased olnud rahutud ja norinud tüli. Kapten 
käskis mõlemad paadid viivitamata vette tõugata ja aerud võtta. Siis aga selgus, et 
väiksem paat oli kuivanud ja lekkis. Paati oli tarvis tihtida. 

Dumont d'Urville asus suurde paati. Madrused hakkasid teist sõidukit remontima. 

«Kui korda saate, tulge kohe laevale,» käskis ta lahkumisel. 

Tagasiteel märkas ta kaldal saginat. Püssidega relvastatud pärismaalased tungisid 
paati parandavatele madrustele kallale. Nad sidusid meremehed kinni ja tirisid metsa. 

«Küll on lugu!» hüüdis Dumont d'Urville. «Selle eest peavad teie pealikud vastust 
andma.» Ja kärmesti ronis ta tekile. 

«Kapten,» teatas kahvatu ning erutunud vanemohvitser au andes, «pealik Tahofa 
põgenes.» 

«Kuidas!» käratas Dumont d'Urville. «Ma ju käskisin neid valvata!» 

«Me valvasime kajuti ukse juures,» vastas leitnant. 

«Tema aga ronis nähtavasti aknast välja ja ujus kaldale. Te teate ise, kui hästi nad 
ujuvad.» 

Alles nüüd taipas Dumont d'Urville oma viga. Ta unustas, et ujuda poolteist miili, 
mis laeva kaldast lahutas, on igal polüneeslasel nuusata. 

«Kus on Palu?» 

«Ka Palu tahtis aknast välja ronida, kuid ta on liiga paks. Ta kiilus aknasse nagu 
kork - ei edasi ega tagasi. 

Et teda kajutisse tagasi tirida, pidime kirved appi võtma. Ma käskisin ta raudu 
panna ja kartserisse heita.» 

Kaldal valitses suur segadus. Saarlased askeldasid oma ainsa kahuri ümber. Läbi 
pikksilma nägi Dumont d'Urville, et kahuri taga seisavad Tahofa ja Singleton. Inglane 
tõstis kuuli kahuritorusse ja läitis süütenööri. Raksatas pauk. Kuul lendas mastide 
vahelt läbi. 

«Äraandja,» sosistas Dumont d'Urville ja hüüdis siis: «Kahurite juurde!» 

Kakskümmend parema parda kahurit mürtsatasid korraga. Mürin oli nii vali, nagu 
oleks taevas alla prantsatanud. Pärismaalaste kahur kukkus lafetilt maha ja paiskus 
põõsastesse. k 

Siis ilmusid kaldale roheliste okstega vehkivad parlamentäärid. Dumont d'Urville 
lubas neil laevale tulla. 

«Halasta meile, laevade valitseja,» palusid nad. «Me anname kõik su nooremad 

vennad sulle tagasi.» 

Pool tundi hiljem olid elus ning terved madrused juba laeval. Dumont d'Urville 
vabastas hirmust poolsurnud Palu, hiivas ankru ja sõitis merele. 

Tal polnud enam midagi teha paigas, mis tänu eurooplaste üha sagedamatele 
külaskäikudele oli Sõpruse saartest muutunud Vaenu ja Vihkamise saarteks. 

Vapustav teade 


Niisiis õnnestus Dumont d'Urville'il leida La Perouse'i jäljed. Tomaga teatas, et La 
Perouse käis Sõpruse saartel. La Perouse'il aga oli algul plaanis vaadelda Austraalia 
idarannikut, siis Sõpruse saari, lõpuks aga suunduda Uus-Hebriididele. Ta ei 
hukkunud Sõpruse saarte juures, vaid hiljem. Järelikult tuli teda otsida kusagilt Uus- 
Hebriidide piirkonnast. 

Kuid enne Uus-Hebriididele purjetamist oli tarvis oma kahenädalasest tormist 
katkutud laeva remontida. Seepärast võttis' Dumont d'Urville kursi Tasmaaniale. 

Tasmaania polnud enam see metsane ja mahajäetud saar, mida nägi 
d'Entrecasteaux. Vahepeal olid inglased saare enda kätte haaranud. Inglise asunikud 
tapsid rahuarmastavaid, abituid tasmaanlasi, raiusid metsa, rajasid puuviljaaedu, 
tegelesid lambakasvatusega ja olid jõudnud ehitada Hobarti linna. Selle sadamas asus 
ka 

dokk. Paremat remondipaika ei saanudki olla. Pärast pikemaid peatusi mitmete 
saarte juures juli.tis Dilmont d'Urville 1827. aasta augustis oma laeva Hobarti sada- 
masse. 

Inglise võimud võtsid ta südamlikult vastu. Kuberner saatis isegi küllakutse. Kuid 
Dumont d'Urville ei saanud lahket kutset esialgu vastu võtta. Kogu tema aeg kulus 
laeva remontimiseks. 

Alles kuu aega hiljem sõitis ta kuberneri juurde. «Mis teid Vaiksel ookeanil 
huvitab?» küsis kuberner delikaatselt. «Te vist pole kaupmees...» 

«Loomulikult mitte,» vastas prantslane. «Ma uurin Vaikse ookeani saarte elanike 
elu ja etnograafiat. Kuid minu rännu peamiseks eesmärgiks on teada saada, kus ning 
millistel asjaoludel hukkus meie suur meresõitja La Perouse.» 

«La Perouse?» kordas kuberner. 

«La Perouse.» 

«Kuid La Perouse'i hukkumispaik on juba leitud.» Dumont d'Urville ei uskunud 
oma kõrvu. «Kus? Millal?» 

«Tänavu kevadel peatus Hobartis Inglise Ida-India kompanii kapten Dillon. Ta 
avastas Uus-Hebriididest põhjas ühe saare, kuhu pärismaalaste juttude põhjal olevat 
meri nelikümmend aastat tagasi heitnud mõnikümmend Euroopa madrust, kes 
pääsesid eluga pärast kahe suure laeva hukkumist. Pärismaalased kinnitanud, et 
valged elanud saarel palju aastaid ja viimane surnud alles hiljuti. Kapten Dillon 
jutustas, et ta nägi seal palju igasuguseid euroopalikke esemeid: kirveid, kastruleid, 
naelu, helmeid. Ta näitas mulle ühelt pärismaalaselt ostetud mõõka. Mõõga 
käepidemele olid graveeritud liiliad. » 

«Liiliad!» hüüatas Dumont d'Urville. «Enne Prantsuse revolutsiooni, La Perouse'i 
ajal olid kõikide Prantsuse ohvitseride mõõkadel liiliad!» 

«Täiesti õige,» kinnitas kuberner. «Sellepärast arvaski kapten Dillon, et tal 
õnnestus leida La Perouse'i hukkumispaik. » 

«Kus see saar asub?» 

«Kahjuks hoiab kapten Dillon seda saladuses,» naeratas kuberner. «Ta on 
kaupmees. Ta teab, et selle avas- 

tuse eest on Prantsuse valitsus nõus hästi maksma — sellepärast hoiabki ta esialgu 
keelt hammaste taga. Praegu viibib ta Kalkutas. Ta kavatseb Ida-India kompaniilt 
paluda nõusolekut sõiduks Prantsusmaale...» 


Tõlk Hambleton 


«La Perouse hukkus Uus-Hebriididest põhja pool,» mõtiskles Dumont d'Urville 
kuberneri juurest lahkudes. «Hm!... Väga udune määratlus. Uus-Hebriididest põhja 
pool asub kaks suurt arhipelaagi - Saalomoni ja Santa Cruzi saarestikud. Kas kapten 
Dillon mõtleski neid? Kuid mõlemal on vähemalt nelikümmend saart... Ja-jaa, see 
pole naljaasi...» 

Siis aga turgatas tal pähe, et viimase kahekümne aasta jooksul külastavad Euroopa 
laevad Saalomoni ja Santa Cruzi saari peaaegu igal aastal. Need saared on risti ja 
põiki läbi sõidetud. Kas ükski meremees enne kapten Dillonit ei pööranud tähelepanu 
sellele, et pärismaalastel on vanaaegseid prantsuse mõõku? Ei, siin midagi ei klapi... 
Niisiis ei pidanud kapten Dillon silmas hoopiski Saalomoni või Santa Cruzi saari, 
vaid mingit muud maad... 

Ja äkitselt tekkis .tal kummaline mõte. Dumont d'Urville teadis peast 
d'Entrecasteaux' reisi kirjeldust. Talle meenus, et d'Entrecasteaux avastas Uus- 
Hebriididest põhjas saare, millele ta andis oma fregati nime *. Pärast teda polnud 
keegi seda saart näinud. Ka d'Entrecasteaux ise ei randunud sellel. Aga mis siis, kui 
kapten Dillon just seal leidiski La Perouse'i ekspeditsiooni jäljed? 

«Kui admiral d"Entrecasteaux oleks saart viitsinud vaadelda, võib-olla oleks ta 
selle nimetanud Otsingusaare asemel hoopis Leiusaareks,» mõtiskles Dumont 
d'Urville. «Sest sel ajal oli enamik La Perouse'i kaaslasi kindlasti veel elus. » 

Laeva remont kestis kaua ja alles 6. jaanuaril 1828. aastal lahkus «Astrolabe» 
Tasmaaniast. 10. veebruanl nähti laevalt Uus-Hebriidide suitsevaid tulemägesid. 


* Vt. seletust Ik. 197. 

Ühe saare juures läks Dumont d'Urville koos madrustega joogivett hankima. 
Kaldal nägi ta pärismaalaste hulgas valget meest. Noor Hambletoni-nimeline inglane 
viskus kapteni ette põlvili ja jutustas pisarsilmil kurva 100, kuidas ta hukkuvalt laevalt 
oli pääsenud ja veetnud kaks aastat pärismaalaste hulgas. Hambleton palus end 
laevale võtta. 

Dumont d'Urville oli juba ühe õppetunni Sõpruse saartel saanud. Ka Hambleton 
näis kahtlasena. Sel ajal hulkus Vaikse ookeani saartel igasuguseid seiklejaid ja 
röövleid, kes riisusid nii pärismaalasi kui ka eurooplasi. Dumont d'Urville ei uskunud 
noore inglase kurba lugu, kuid märkas, et Hambleton valdab hästi kohalikku keelt. 

See otsustaski asja inglase kasuks. «D'Entrecasteaux' saar asub lähedal,» arutas 
Dumont d'Urville. «Seal räägitaks tõenäoliselt sama keelt. Ma pean küsitlema 
pärismaalasi ja siis kõlbab see kelm mulle marjaks.» 

Nii sattuski Hambleton Dumont d'Urville'i laevale. . 


Saladus on lahendatud 


Uus-Hebriididelt lahkudes võttis «Astrolabe» kursi d'Entrecasteaux' kaardil 
märgitud saarele. 

19. veebruaril ilmus saar silmapiirile. See oli üleni kaetud tiheda palmimetsaga. 
Ülesharitud maad leidus seal vähe. 

Kitsas lahes oli raske laeva ümber pöörata. Dumont d'Uryille võttis kaasa ohtralt 
kingitusi ja istus paati. Kuid saare elan!kud võtsid teda vastu jahedalt, ükskõikselt 
ning ebasõbralikult. Vastumeelselt tulid nad valgete juurde ja võtsid rikkalikke 
kingitusi vähimagi rõõmuta. Dumont d'Urville taipas, et kapten Dillon oli oma 
erakordse heldusega euroopa kaupade hinnad alla löönud. Pärismaalastel oli palju 
kirveid, naelu ja helmeid. 

Saarlased said Hambletoni jutust aru, kuid vältisid vestlust. Esimesel päeval sai ta 
vaid teada; et pärismaalased nimetavad oma saart Vanikoroks. See oli kõik. Kui mõni 
tahtiski kinkide ahvatlusel keelepaelad päästa, 

haarasid teised saarlased lobamokal tutist kinni ja tirisid metsa. See oli nagu 
vaikimise vandenõu. 

Niisugune kinnisus hämmastas Hambletoni. Ta kinnitas, et vanikorolastest mitte 
millegi poolest erinevad Uus-Hebriidide elanikud on väga jutukad. Kuid järgmisel 
päeval õnnestus tal avastada saarlaste kummalise vaikimise põhjus. 

«Dillon ütles neile, et siia saabub palju valgeid, kes maksavad oma sugulaste eest 
kätte, ja soovitas neil keel hammaste taga hoida,» seletas ta kaptenile. 

«Nähtavasti käitusid nad La Perouse'i kaaslastega halvasti, kui nii väga 
kättemaksu pelgavad,» tähendas Dumont d'Urville. «Muide, see vaikimine tõendab, et 
La Perouse'i laevad hukkusid tõepoolest kusagil siin.» 

Samal päeval õnnestus Dumont d'U rville'il leida veel teine asitõend. Jalutades 
oma ohvitseridega umbes miili kaugusel lahest, leidis ta rohust suure vasest 
laevakella. Kell oli mõlkis, otsekui oleks teda kaua kividega püütud tükkideks taguda. 
Üks noor ohvitser ronis käpuli kella sisse ja luges sealt kirja: «Fregatt «Boussole», 
1785». 

Kapteni käsul tassisid kakskümmend madrust kella higi ja vaevaga paati ning 
toimetasid laevale. Mis moel suutsid küll pärismaalased seda merest välja tirida ning 
kaldale tuua! Ilmselt ahvatles neid läikiv metall. Kui kella tükeldamine ei õnnestunud, 
lõid pärismaalased käega ja jätsid ta sinnapaika. 

Vahepeal aga tuiskas Hambleton mööda kogu saart külast külla, et midagi teada 
saada. See usinus liigutas kaptenit, kes hakkas oma tõlgisse nüüd paremini suhtuma. 

Mõne päeva pärast tõi Hambleton laevale ühe vana saarlase. 

«See on üks tähtsamaid pealikuid - Moemb,» ütles inglane. «Ta lubas teile viie 
meetri punase kalevi eest kogu tõe pajatada.» 

«Rouge *,» susistas vanamees. 

«Ta sõbrustas La Perouse'i meremeestega ja teab seepärast mõningaid prantsuse 
sõnu,» seletas Hambleton. 

«Andke talle kümme meetrit!» hüüdis Dumont d'Urville. «Viisteist! 
Kakskümmend viis! Las ta ainult 


* Rouge - punane pr. k. (Tõlkija.) 

jutustab! Ma tasun talle nii, et ta võib saare kogu kupatusega ära osta.» . 

Ja vanamees hakkaski jutustama. Hambleton tõlkis: «Ma olin siis veel poisike,» 
alustas vanamees, «kui ühel öösel kostis merelt hirmsat mürinat. Kogu küla jooksis 
kaldale. Me kuulsime inimeste hääli ja nägime merel tulesid. Puhus marutuul, lained 
tõusid palmidest kõrgemale. Kaldale sõitis paat, pilgeni täis valgeid mehi. Nad 
süütasid lõkke, kuid me ei läinud nende juurde. Lained kandsid kaldale palju surnuid. 
Me võtsime surnutelt riided ja pikad rauast noad. Kui koitis, nägime saart 
ümbritsevate veealuste kivide vahel kolme masti, samasuguseid nagu teil. Nad 
paistsid veest. Kaldast eemal nägime veel kolme masti. Kõikide mastide otsas oli 
palju köitega seotud elavaid inimesi. Torm hakkas vaibuma, valged istusid paati ja 
sõitsid oma kaaslasi mastidelt maha võtma. Nad tõid need kaldale, need aga ei 
suutnud seista ega istuda, vaid ainult lamasid.» 

«Kui palju mehi pääses?» küsis Dumont d'Urville. 

«Palju, väga palju,» vastas vanamees. «Kuid surnuid oli veelgi rohkem. Me 
võtsime surnutelt väga palju riiet ja tahtsime elavatelt ka võtta. Kuid elavad hakkasid 
oma püssidest meile tuld loopima ja me pistsime plagama. Pärast sõlmisime rahu. Ma 
olin valgete sõber ja õppisin teie moodi rääkima. Kui haiged paranesid, hakkasid 
valged suurt paati ehitama. Nad ehitasid seda kaks aastat ja kahetsesid, et neil pole 
raudkirveid. Kui paat valmis, mahtusid sinna vaid pooled ja neilgi oli kitsas. Paat oli 
nagu teie laev - purjede ja mastidega -, kuid palju väiksem. Need, kes paati mahtusid, 
lubasid mahajääjatele suure laeva järele saata. Nad lahkusid ega tulnud enam kunagi.» 

«Mis suunas paat lahkus?» küsis Dumont d'Urville. «Vaat selles!» viipas 
vanamees loodesse. 

«Nähtavasti tahtsid nad jõuda Hollandi valdustesse Indoneesias,» mõtles kapten. 
«Kuid loomulikult see neil ei õnnestunud. Liiaks pikk tee omatehtud laevukesele. 
Ilmselt nad hukkusid teel. Aga kus? Siit kirdes asuvad eelkõige Saalomoni saared, siis 
Admiraliteedi saared. Kas tõesti rääkis kapten Hunter õigust, kui ta kinnitas, et nägi 
Admiraliteedi saartel prantsuse mundrites pärismaalasi. 

«Mis sai neist, kes jäid saarele?» päris ta edasi. «Nad ehitasid endile puust 
kindluse,» jätkas vanamees. «Kindluses olid puust, mitte kõrkjatest majad. Me 
sõdisime nendega mõned korrad, siis aga leppisime ja elasime rahus. Iga päev läksid 
valged kaldale vaatama, kas ei tule juba laev nende järele. Mõne aasta pärast nägidki 
nad kaht suurt laeva. Nad hakkasid karjuma ja püsse paugutama. Nad rääkisid, et need 
olevat nende endi suguharu laevad, sest seal lehvisid valged lipud. Kuid neid ei 
kuuldud, sest tuul puhus sel päeval merelt. Laevad sõitsid mööda ega tulnud tagasi. 
Valged nutsid.» 

«See oli d'Entrecasteaux,» sosistas Dumont d'Urville. «Iga aastaga jäi neid üha 
vähemaks,» jätkas jutustaja. «Nad surid haigustesse ja kaaslased kaevasid surnud 
mulda. Lõpuks jäi neid väga vähe. Aeg läks. Meie küla poisikesed muutusid juba 
vanameesteks, valged aga käisid endiselt merd vaatamas. Kõik kuulid olid juba 
lõppenud, ja nad ei saanud enam tulistada. Me saime seda teada, lõhkusime kindluse 
ja võtsime valged vangi. Nad elasid meie juures hästi, me harjusime nendega ja 
suhtusime nagu omadesse. Kuid varsti surid nad peaaegu kõik. Vaid neli valget 
vanameest elas veel kaua meie hulgas. Ikka veel ootasid nad laeva. Miks te natuke 
varem ei tulnud? Nad surid kolm aastat tagasi.» 

Kui vanamees oma jutu lõpetas, saabus pikk piinav vaikus. Meremehed olid 
traagilisest jutustusest vapustatud. 

Siis võttis sõna Dumont d'Urville. 

«Võta, Moemb, nii palju punast kalevit kui tahad,» ütles ta, «kuid juhata meid 
sinna, kus asus valgete kindlus. Me tahame seda oma silmaga näha.» 

Vanamees nõustus ja viis nad tihnikusse. Meremehed nägid tarajäänuseid, 
kõdunenud palkide riismeid. Piisas väikesest puudutusest, kui need põrmuks 
pudenesid. Tara keskel hõbeselge oja kaldal lömitas seitse länguvajunud majakest. 
Nad olid kasvanud lopsakasse troopikametsa. Puud sirgusid otse põrandast ja laotasid 
oma oksi lagunenud katustele. Dumont d'Urville märkas, et ehituse juures polnud 
kasutatud ühtki naela. La Perouse'i kaaslastel polnud rauda. 

«Ütle, Moemb, kas kapten Dillon nägi seda kindlust?» küsis Dumont d'Urville. 

«Ei,» vastas vanamees. «Me ei näidanud talle. Ta hirmutas meid kogu aeg ega 
meeldinud meile.» 

Majad olid tühjad. Polnud mingit mööblit, toidunõusid, riidetükke. Nähtavasti olid 
ettevõtlikud pärismaalased juba ammu puhta töö teinud. Kuid kõige viimases majas 
leidis Dumont d'Urville seinasuuruse küpressipuust plaadi, millele oli sisse lõigatud 
«Boussole». 

«See tahvel oli löödud La Perouse'i fregati ahtrisse!» hüüdis kapten. «Ilmselt 
murdis torm selle lahti ja kandis kaldale. Nad hoidsid seda oma hukkunud laeva 
mälestuseks.» . 

Ta saatis küpressitahvli oma laevale. 

Järgmisel hommikulotsustati vaadelda neid kive, mille keskel La Perouse'i laevad 
hukkusid. Kaks paati lasti vette. Moembi paluti olla lootsiks. Tema juhtimisel sõitsid 
paadid ümber pika neeme ja meremehed nägid piki kogu randa kulgevat korallriffi, 
avausega keskel. Eemalt näis, et läbi selle ava pääseb hõlpsasti ka suur laev. 

Kui aga paadid lähenesid, taipas Dumont d'Urville, et see on silmapete. Tohutud 
veealused rahnud asusid vaid kahe jala sügavuses. 

«Siin hukkusidki valgete meeste laevad,» ütles Moemb. . 

«Selge! Selge!» hüüdis Dumont d'Urville. «La Perouse tahtis selle avause kaudu 
kalda äärde jõuda. Oli öö, märatses orkaan ja talle näis, et siin on väin. Kui 
«Boussole» uppuma hakkas, ruttas «Astrolabe» talle appi ja lendas samuti karile.» 

Meremehed nägid vees midagi läikivat. Vabatahtlikud riietusid lahti ja sukeldusid. 

«Need on kahurid!» hüüdsid madrused veepinnale tõustes. 

Kahurid asusid madalal. Ühele neist õnnestus köied ümber siduda ja plokkide abil 
paati tõsta. Kahur oli väga raske. Ta oli kattunud jalapaksuse korallikihiga. Torul oli 
kiri - «Boussole». 

Nüüd, mil La Perouse'i hukkumise üksikasjad olid selgitatud, otsustati 
hukkunutele püstitada mälestussammas. Selle asupaigaks valiti küngas laevade 
llukkumiskoha lähedal. Mälestussammas ehitati korallidest. Tal on kuubil paikneva 
püramiidi kuju ja seisab seal 

tänapäevani. Kui monument valmis, andsid madrused 

selle auks kogupaugu, samal ajal kärgatasid ka kõik laeva nelikümmend kahurit. 

17. märtsil lahkus Dumont d'Urville saarelt, mida pärismaalased kutsusid 
Vanikoroks, admiral d'Entrecasteaux aga nimetas selle Leiusaare asemel Otsingu- 

saareks. 


Vana tuttav 


Enne Prantsusmaale jõudmist peatus Dumont d'Urville mõne päeva Portugali 
pealinnas Lissabonis. Mingi asjaõienduse pärast pidi ta minema Prantsuse saadiku 
juurde. 

«Kuidas meie Lissaboni saadiku nimi on?» küsis ta ühelt asjaga kursis olevalt 
kohalikult elanikulto 

«Jean Baptiste de Lesseps.» 

«Ainus La Perouse'i ellujäänud kaaslane!» hüüatas Dumont d'Urville. 

Jean Baptiste de Lesseps oli tugev ning lustakas vanake. Dumont d'Urville 
jutustas talle, et leidis La Perouse'i hukkumiskoha. Saadik kuulas teda tähele- 
panelikult, kuid erilise huvita. Ta oli oma noorpõlve reisi juba peaaegu unustanud. 

Saatkonnast lahkudes meenus Dumont d'Urville'ile, et La Perouse'i fregatil peeti 
de Lessepsi õnneseeneks, ja ta muigas kibedalt. 


LÕPETUSEKS 


Kapten James Cook ja kapten La Perouse ei sooritanud oma reise 
vallutuseesmärgil. Nad töötasid teaduse huvides. Nad ei orjastanud pärismaalasi, vaid 
tahtsid neile õpetada seda, mida eurooplased oskasid. Nad vihkasid orjust. Oma 
maailmavaatelt olid nad lähedased Prantsuse revolutsiooni eelkäijaile, igasugust 
despotismi vihkavatele filosoofidele-en tsüklopedistidele. 

Et kapten Cook ei püstitanud ühelgi maal Inglise lippu, pole sugugi juhuslik. Ta 
arvas, et kõik maad peavad kuuluma nende elanikele. Ta ei röövinud ega tapnud 
Vaikse ookeani saarte elanikke. Vastupidi, ta püüdis neid aidata, õpetada 
loomakasvatust, tulukamat maaviljelust. Ta saabus kõikjale sõbrana. Ja isegi seal, kus 
teda sõjaga vastu võeti, tegi ta rahu säilitamiseks kõik endast oleneva. Ta armastas 
pärismaalasi, võrdles neid vanade kreeklastega ja ennustas neile suurt tulevikku. 

Kuid tema ennustus polnud määratud täituma. Inglise ja Prantsuse valitsused ei 
andnud oma sõja 


450 


laevu ega katnud Cooki ja La Perouse'i reisikulusid selleks, et õpetada 
pärismaalasi kartuleid kasvatama ja lambaid karjatama. Oh ei, valitsustel olid hoopis 
teised plaamd. 

Iga uue avastussõnumi puhul koostasid valitsused selle maa vallutusplaani. 
Püüdes haarata rikkamat loomust, jälgisid nad kiivalt üksteist. 

Cooki ja La Perouse'i teedel, nende koostatud kaartide järgi hakkasid purjetama 
kaubitsejad, misjonärid, vaalapüüdjad, kütid, sõdurid ja seiklejad. Kaugete maade 
edendamine ei huvitanud neid põrmugi. Nende ainsaks huviks oli ükskõik mil viisil 
oma taskud täis toppida ja siis rikka mehena koju tulla. 

Nad röövisid, rõhusid ja petsid pärismaalasi, jootsid neid purju, müüsid orjadeks 
Lõuna-Ameerika kaevandustesse ja istandustesse, ässitasid üht suguharu teise vastu, 
nakatasid neid oma haiguste - rõugete, pidalitõve, tüüfuse, difteeria, tiisikusega. 
Pärismaalased hukkusid. Terved rahvad kadusid maa pealt. 

Kõige enne hävitati Tasmaania elanikud. 

See toimus nii. 

Kokkulepitud päeval, 28. detsembril 1834. aastal hõivasid püssidega relvastatud 
inglise asunikud kogu Tasmaania ranniku ja hakkasid sealt sisemaale minema. Teel 

tapsid nad kõik relvitud ning abitud tasmaanlased - mehed, naised ja lapsed. Kui nad 
keset saart kohtusid, oli kogu rahvas hävitatud. Eluga pääses ainult väike tüdruk, kel 
õnnestus tapatalgu ajal puuõõnde peitu pugeda. Kolm päeva hiljem leidis teda üks 
kolonist ja võttis enese juurde. Ta pani tüdrukule nimeks Lulu Rook. Saarerahva 
viimne esindaja elas kõrge vanaduseni üksinda võõraste keskel. 

Cooki lemmikud - Tahiiti elanikud - jäid Prantsusmaa meelevalda. Kui Cook 
viibis Tahittil, siis elas seal tema arvestuste kohaselt kakssada tuhat inimest. Praegu 
pole neid üle viieteistkümne tuhande. Vaat mis tähendas võõramaalaste ülemvõim! 

Havai elanike hävitamisel on suurimad teened ameerika misjonäridel. Havai 
elanikud astusid ristiusku tõrksalt. Ristiusu vastuvõtnud ja oma esivanemate religiooni 
säilitanud suguharude vahel puhkesid sõjad. Et aga mõlemad sõdivad pooled olid juba 
relvastatud püssi- 

dega ja iga võiduga kaasnes inimsöömine, siis ei säilinud seal ristiusu täieliku 
võidu ajaks peaaegu üldse enam pärismaalasi. Tühjunud Havai saari asustasid 
ameerika ja jaapani väljarändajad. 

Kõige visamalt panid vastu sõjakad maoorid. Nagu tasmaanlastel, tuli ka neil 
tegemist teha Inglismaaga. Kuid inglased pidid võitlema iga jalatäie maa pärast. 
Pärismaalased läksid saare südamesse, peitusid metsades ja mäekurudes, kuid ei 
jätnud kasutamata ühtki juhust, et tungida mõne inglise asula kallale ning see 
hävitada. Kuid lõpuks pidid ka nemad alla vanduma. 

Austraalia muutis Inglise valitsus alguses sunnitööliste väljasaatmispaigaks. 
Mõrtsukate ja varaste saatmine Austraaliasse oli odavam ja mugavam kui nende 
vanglas hoidmine, sest kurjategijad pidid seal ise end toitma, pealegi polnud vaja 
ühtki valvurit - selle töö tegi ookean. Sunnitöölised hulkusid mööda tohutut 
Austraaliat ja röövisid ning tapsid pärismaalasi. Selleks ajaks, kui Inglismaa hakkas 
Austraaliasse saatma vabatahtlikke väljarändajaid, olid aborigeenid peaaegu juba 
hävitatud. 

Prantslased võtsid inglastest eeskuju ja muutsid Cooki avastatud Uus-Kaledoonia 
oma sunnitöölaagriks. Algul saatsid nad sinna kriminaalkurjategijaid, hiljem hakkasid 
saatma revolutsionääre. Pärast Pariisi Kommuuni langemist 1871. aastal küüditati 
Uus-Kaledooniasse mitu tuhat prantsuse töölist. 

Nii rööviti paljaks ja orjastati kõik kaunid ning rikkad Vaikse ookeani saared, nii 
muutusid nad Euroopa kiskjalike riikide asumaadeks. Tervelt poolteistsada aastat 
tundus, et sel orjastamisel polegi lõppu. Kuid meie suurel ajastul on saabunud 
vabadustund ka neile. 

Oktoobrirevolutsioon Venemaal äratas kõigi rõhutud rahvaste lootuse. India 
vabanes kakssada aastat kestnud Britannia orjusest. Indo-Hiina rahvad tõusid oma 
orjastajate - prantslaste vastu. Indoneesia rahvas vääras hollandlaste vihatud võimu. 

Me võime olla veendunud, et koloniaalorjusele tehakse lõpp kogu maailmas. Ka 
see aeg, mil vabadus saabub suurima ookeani õitsvatele saartele, on lähedal. 

